
PRAEFATIO. 


Anno praeterlapso quum ,,de personalitate attributo Dei pri- 
mario ** scriberem commentationem !) , inter philosophos princi- 
pes, quorum ratio habenda erat, Spinoza fuit. Constat enim eum 
omnium, qui nostro tempore pantheismum redolent, antesigna- 
num existimari ; idque legendo eum et relegendo persuasum habeo, 
Spinozam omnis recentioris philosophiae, quae philosophia natu- 
rae, identitatis, absoluta nuncupatur, esse auctorem ?), eiusque 
principiis nostratium niti plurimos. Fichtium iam ad eum re- 
gressum esse testantur eius libri multis in locis. Jacob? quid 
senserit videndum est in libello singulari de eo scripto.3) Schel- 
lingius quanti eum aestimaverit et quomodo ab eo exorsus sit 
apparet. Eadem vestigia secutus est Hegelius. Inter theologos 
Frid. Schleiermacherus celebravit eum et extulit his verbis: 
» Opfert mit mir ehrerbietig den Manen des heiligen verstosse- 
nen Spinoza! Ihn durchdrang der hohe JW'eltgeist; das Unend- 
liche war sein Anfang und sein Ende, das Universum seino einzige 
und ewige Liebe; in heiliger Unschuld und tiefer Demuth spie- 
gelte er sich in der ewigen Welt; voller Religion war er und voll 


1) Suo tempore eandem a S. V. Christ. Frid. de Ammon theologo 
Dresdensi praemio ornatam publici iuris facere decrevi. 

2) Amandus Saintes, vir Gallorum doctissimus, nuper Spinozam 
vocavit „le fondateur de la philosophie moderne.'* 

3) Vid. Jacobi über die Lehre des Spinosa. Bresl. 1189. et in eodem 
libro praef. pag. XVII. Lessingii iudicium: „Es giebt keine andre Phi- 
losophie als die Philosophie des Spinoza.** 

heiligen Geistes; und darum steht er auch da allein und uner- 
reicht, Meister in seiner Kunst, aber erhaben über die profane 
Zunft, ohne Jünger und ohne Bürgerrecht!‘ — Itaque non mi- 
rum, nostro aevo, ubi de rebus philosophicis et de quaestionibus 
utriusque reipublicae gravissimis acerrime propugnatur, Spino- 
zae philosophiam tanquam fontem primarium depromi colique 
recenti labore, imo de eiusdem doctrina in nonnullis patriae no- 
strae academiis lectiones haberi peculiares. 4) 

Bernhardus Tauchnitius, bibliopola Lipsiensis laudatissimus, 
quum novam Spinozae operum editionem curare constituisset, 
quae ct modico pretio parabilis et eadem eleganti forma, qua scri- 
ptores Anglorum classicos prodire iam iusserat, ornata virorum 
doctorum desideriis responderet, orationis recognoscendae et 
praefandi negotium ad me detulit, quem satis hanc ad rem instru- 
ctum cognosset. Exstant quidem nostri saeculi editiones duae. 
quarum prior Henrici Eberh. Aenothei Pauli, theologi Heidel- 
bergensis, volum. duobus Ienae prodiit a. 1802. et 1803.5); al- 
tera est £. Gfroereri Stuttgardiensis, ,, philosophorum laudatis- 
simorum qui ab restauratione literarum ad Kantium usque vigue- 
runt opera selecta“ edituri, cuius collectionis tom. III. Spinozae 
opera philosophica continet. 9) Utraque vera editio non nisi satis 
magno pretio est comparanda, utraque super exspectationem no- 
stram scatet vitiis multis. In solis principiis philosophiae et ap- 
pendice apud Paulum haec oguata deprehendimus, quorum 
plerumque Gfroerer pedissequa fuit: Pag. 21. lin. 14. citato 
loco v. citat; pag. 37. 1. 21. prop. 7. loco prop. 17.; pag. 64. 1. 35. 


4) E. c. Thilo professor Vratlslaviensis anni 1842, semestri aestivo de 
Spinoza eiusque systemate se privatim disputaturum esse indixit. 

5$) Ben. de Spinoza Opera quae supersunt omnia. Iterum edenda 
curavit, praefationes, vitam auctoris, nec non notitias, quae ad histo- 
riam scriptorum pertinent, addidit H. E. G. Paulus theol. prof. Lenen- 
sis. Vol. I. II. Ien, 1802. 1803. 8. 

6) Ben. de Spinoza Opera philosophica omnia edidit et praefationem 
adiecit 4. Gfroerer. Stuttgardiae 1830. 8, 

omissa sunt verba: non vero versus ullam aliam. Eadem omissa 
pag. 68. l. 15. et pag. 75. 1. 27. Pag. 69. 1. 26. coroll. loco 
coroll. 1.5 pag. 73.1. 34. prop. 17. loco prop. 27.5 pag. 90. 1. 9. 
prop. 4. loco prop. 15.5; pag. 127. 1. 24. cognitionem loco cogi- 
lationem al. n ethica ,,37 sphalmata corrigenda'* fine editionis 
principis indicata Paulus non respexit. Statim initio part. 1. def. 
2. uterque editor exhibet si loco sic. Praef. pag. 17. l. 1. omissa 
sunt verba: alios autem evangelistas, Multa alia vitia hic recen- 
sere non licet, — Huc accedunt vitia iam in primis editionibus ob- 
via eta serioribus recepta; v. c. eth. pag. 148. l. 31. (ed. Paul.) 
eiusdem prop. loco prop. 13.5; pag. 153. l. 17. corpus Joco corpo- 
ris al 

In nostra editione adcuranda rem instituimus ita, ut neglectis 
recentioribus ad principes Spinozae operum editiones regredere- 
mur et sublatis vitiis textum quam rectissime typis exscriptum ex- 
hiberemus. Orthographiam illo aevo solemnem minime quidem 
mutayi, sed maxime per totum opus consonam reddidi. Inter- 
punctionem vero, saepissime perversam, studiose emendavi. 
Notas addidi diversi generis, aut literarias, v. c. vol. 1. pag. 146. 
et 389., aut ad locos e Cartesio aliisque laudatos spectantes, ut 
pag. 5.8. 126. 133. 326. 329. al. Praeterea indices argumenti aut 
novos aut antiquioribus pleniores confeci. Paginas veteris editio- 
nis omíisí, quod nulla adfuit editio operum Spinozae omnium, et 
multo aptius singulis libris, capitibus, propositionibus adlatis 
citari solet. In usum meliorem capita longiora in sectiones mino- 
res (paragraphos) dividenda curavi, ut cogit. metaph., tract. 
theolog.-polit. al. Locis singulis in demonstrat., schol., corollar. 
al. laudatis denuo collatis permulti errores detecti et remoti sunt. 
Menda sermonis et structuras perversas intactas reliqui, nisi ubi 
mutatio facillime potuit fieri; v. c. huius tom. pag. 166. not. 1. 
sol .. orta .. occulta mutavi in: sol.. ortus .. occultus, — Spi- 
nozae libros non ordine temporis, quo olim prodierunt, sed se- 
cundum argumentum constituendos esse censuimus, praesertim 

quum bibliopola tria volumina, quibus comprehendentur, etiam 
singula edi et vendi vellet. Itaque hoc primo tomo prodeunt opera 
philosophica „ordine geometrico demonstrata** i. e. Cartesii prin- 
cipia philosophiae, quibus accedunt cogitata metaphysica, et 
ethica. Altero sequentur de intellectus emendatione fragmentum, 
tractatus politicus et epistolae. Denique tomo tertio theologica 
i. e. tractatus theologico-politicus et compendium grammatices 
linguae Hebraeae. 

Sed ut totum negotium iusto ordine procedat neque nostrae 
editioni aliquid desit, quod desiderari potuerit, primum pauca de 
Spinozae vita, deinde de eius scriptis, tum de literis 
hue spectantibus, denique de libris hoc volumine con- 
tentis praefabor. 


Àc primum quidem Spinoza Amstelodami natus est die 24. 
Novembris anni 1632. patre Iudaeo Lusitano mercatore, qui in 
patria vexatus in Bataviam migraverat.') Cognomen accepit Ba- 


1) Vitae fontes sunt ipsius scripta, inprimis epistolae; deinde prae- 
fationes ad principia philosophiae et opera posthuma.  Peculiarem vitae 
descriptionem Belgice scriptam Ultraiect. 1698. primus edidit Joh. Cole- 
rus, clericus ecclesiae evangel.-Lutheranae Hagensis, eiusdem do- 
mus habitator, in qua Spinoza per quosdam annos versatus erat. Ab 
aequalibus eius et contubernalibus multa percunctatus est, et quam- 
vis philosophiae eius vehementissimus adversarius minime in vita de- 
scribenda partium studiosus. Idem liber in linguam Gallicam translatus 
prodiit h. t.: „La vie de Spinosa, tirée des écrits de ce fameux philo- 
sophe et du témoignage de plusieurs personnes dignes de foi, qui l'ont 
connu particuliérement. Par Jeun Colerus ministre de l'église Luthé- 
rienne de la Haye." Ala Haye 1706. 8. Hanc interpretationem Paulus 
(Lom. II. pag. 593—665.) et Gfroerer in suas editiones receperunt. Fons 
est Colerus omnium gravissimus, ex quo ceteri fere omnes hauserunt. 
Germanice: „Das Leben des Ben. von Spinoza aus den Schriften dieses 
berufenen VWeltweisen ,.. beschrieben von Joh. Colero. Aus dem Fran- 
20s. übersetzt u, init Anmerkungen vermehrt. Frankf. u. Leipz. 1133. 
8. Repetita est haec Coleri descriptio additamentis interpositis in libro: 
„Refutation des erreurs de Bénoit de Spinosa par Mr. de Fénelon arche- 
véque de Cambray, par le P. Lamy Benedictin et par Mr. le comte de Boul- 
lainvilliers , avec la vie de Sp. écrite par Mr. Jean Colerus ... augmentée 

ruch, quod ludaica religione relicta in Latinum Benedictum 
(Bénoit) mutavit. Parentes eius haud mediocri genere ut vide- 
tur), puerulum Rabbinis instituendum tradiderunt; sed mortui 
sunt satis mature relicto Benedicto filio cum duabus sororibus Re- 
becca et Miriam, quibus frater omnem patriam hereditatem (si 
unicum lectum excipias) concessit. Spinoza summis animi doti- 
bus, inprimis acuta mente ornatus apud Rabbinos Hebraeae lin- 
guae elementa didicit, scripturam sacram legit atque relegit et 
praeceptores, inter quos princeps Moses Morteira?), interroga- 
tionibus saepissime non solum perturbavit, sed etiam in angustias 


de beaucoup de particularités tirées d'une vie manuscrite de ce philo- 
sophe faite par un de ses amis. A Bruxelles 1731.** 12, Edente Leng/et 
du Fresnoy, uti notavit Christ. Theoph. de Murr Spin. adnotat. ad tract. 
theol. pol. Hagae Com. 1802. p. 8. Alter est Petrus Bayle in suo ,,Dictio- 
naire historique et critique.'* Edit. 5. revue, corrigée et augmentée avec 
la vie de l'auteur par Mr. de Maizeaux. Amsterd. 1140. s. Spinoza tom. IV. 
p. 233—211. Saepe in nobilissimum philosophum acerbe et invidiose 
verba fecit. Ex Baylio vertit Franciscus Halma: „Het Leven van Ben. 
de Spin. met eenige Aanteekeningen over zyn Bedryf, Schriften en Ge- 
voelens ... vertaalt door Fr. H. T'Utrecht 1698. 8. Tertius fons: „La vie 
de Spinosa par un de ses disciples.** Amsterd. 1119. 8. ,, Nouvelle edition 
non ironquée, augmentée de quelques notes et du catalogue de ses 
écrits par un autre de ses disciples." A Hambourg 1735. 8. quem librum 
satis rarum in bibliotheca Lipsiensi senatoria repertum ipse denuo 
contuli. Auctor est procul dubio Lucas medicus Hagensis. Sequun- 
iur: Aiceron Barnabite in „Mémoires pour servir à l'histoire des 
hommes illustres dans la république des lettres. Tom. XIII. Paris. 
1131. pag. 44. sqq. atque in ,,additions** tom. XX. pag. 59. sqq. et Chri- 
stiani Korthoiti „de tribus impostoribus magnis (Eduard. Herbert de 
Cherbury, Thom. Hobbes, B. de Spinoza) liber. Ed. 2. cura Seb. Kort- 
holti." Hamb. 1100. 8. Cuius libri excerpta quaedam vid. Paul. Spin. 
opp. tom. IL p. 665. sqq. Ceteri sunt tertii ordinis: Histoire des philo- 
sophes modernes avec leurs portraits par Mr. Saverien. Par. 1360. 8. 
Spinosa pag. 169—191, Joh. Mart. Philipson, Leben B. von Spin. 
Braunschw. 1190. 8. De aliis Jenzchen, Jaeger, Muenter, Diez, Heiden- 
reich cet., qui vitam Spinozae libris suis inseruerunt, infra sermo erit. 

8) Bayle l. 1. p. 253. aliter narrat: „On a lieu de eroire que la famille 
était pauvre et trés peu considerable.** 

9) Huius viri carmina leguntur in: Jom Tov Falouson (Rabbini Ve- 


neti) GN YNN i. e. quatuor lumina, quorum alterum est Moses 
Morteira. Conf. Wolfii biblioth. Hebr. vol. III. pag. 367. sq. 

adduxit. Eadem diligentia Talmudem tractavit, ubique veritatis 
sincerae vestigia persecutus. Sed mox in ludaeorum suspicionem 
venit discipulus modestus quidem, sed sagax et audax. 1°) Amici 
quidam eum moverunt ut linguam Latinam edisceret, in cuius ele- 
mentis primum Germanum quendam doctorem habuit, deinde 
vero Franciscum van den Ende medicum , qui atheismi semina in 
adolescentum animos sparsisse dicebatur. !!) Ad tempus amore 
filiae eius, quae patri in docendi munere succurrit, incensus est, 
usque dum alius condiscipulus Kerkeringius Hamburgensis eam in 
matrimonium duxit. Hinc per multos annos /Aeologiae operam 
dedit, qua relicta prorsus ad naturam eiusque leges explorandas, 
ad physicam et philosophiam sese applicuit. 12) In hoc studio 
philosophico ducem sibi elegit Cartesium , cuius scripta tunc tem- 
poris cognoverat. Huius viri summo acumine et principiis sce- 
pticis 13) vinctus Rabbinorum doctrinam non divinae originis, uti 
profitebantur, sed vanam et fictitiam esse facile intellexit. Inde 
iidem erant ipsi infestissimi, quod timebant ne a sacris deficeret; 
et quum viderent eum synagogam non amplius frequentare, sti- 
pendio 1000 florenorum promisso sibi reconciliare voluerunt, quo 
recusato vespere quodam ei insidiati sunt. Per tempus conser- 
vavit togam pugionis ictu perforatam. Circa annum 1660. publice 
in synagoga Amstelodamensi Lusitana excommunicatus est. ! 5) 


10) Conf. Refut. des erreurs etc. pag. 3. sqq. 

11) Idem van den Ende serius Parisios concessit et coniurationis per 
Robanium equitem factae particeps occisus est a. 1674. Conf. Coler. (ed. 
Paul.) p. 600. sq. De la Fare, mémoires et reflexions sur les principaux 
événemens du régne de Louis XIV. Roterod. 1716. p. 147. sqq.  Leibnit. 
de conformit. fidei cum ratione tentam. theod. IL. $. 316. (Opp. t. 1. p. 385.) 

12) Conf. praefat. ad Spin. opp. posth. p. 1. 

13) Conf. princip. philos. p. I. proleg. 


14) De triplici Iudaeorum excommunicatione (»m, ann, 

: p- 
NDBU/) vid. Vitringa de synag. vet. p. 139. sqq. Bindrim de gradibus 
excommunie. apud Hebr. in Ugolini thesaur. XXVI. Conf. Coler. p 
605—611. Refut. des erreurs etc. p. 21. sqq. 

Quum absens fuisset, per literas Rabbinorum certior factus huic 
facinori Hispanice intercessit. 15) Nihilo minus Spinoza, cum 
Mennonítis quibusdam aliisque viris Christianis sapientibus saepe 
versatus, sacra Christiana non amplexus est neque baptisma um- 
quam accepit. 

Secundum Talmudi praecepta !$) iam ante artem vitrum tor- 
nandi didicerat. '*) Serius etiam pingendi artem tractavit. In 
utraque excellebat et vitra ab eo tornata magni aestimabantur. In- 
terea Iudaei eum ad senatum civitatis Amstelodamensis blasphe- 
miae in Deum et Mosen accusaverant verbi divini ministris conci- 
tatis. 18) His insidiis motus anno 1660. Amstelodamum reliquit 
et habitavit apud virum ipsi familiarem inter urbem et Auwerkerke 
versantem, prorsus veritati investigandae et negotiis deditus. 
Anno 1661. secessit Hihenoburgum prope Lugdunum Batavo- 
rum.!9?) Ibi anno 1663. edidit „Cartesii principia philosophiae 
more geometrico demonstrata** additis „cogitatis metaphysicis,** 
et scripsit epistolas 2. 4. 6. 9. 27. 28. 20. Propter principia typis 
exscribenda aliquoties Amstelodamum profectus est, uti docent 
ep. 2. et9. Paulo post contra eum exortae sunt rixae et contentio- 
nes Cartesianorum, qui noluerunt summi magistri auctoritatem 
minui Spinozae sagacitate et gloria. 2?) Anni 1664. mense Iun. 
Foorburgum unum milliare ab Haga Comitum situm se contulit. 


15) Scripsit „Apologia para justificarse de su Abdicacion de la Syna- 
goga'* quae nunquam typis expressa est, sed cuius argumentum con- 
venit cum cap. 20. tract. theol. pol. de sentiendi libertate. Vid. Hayl. 
tom. IV. p. 255. et de Murr l. l. p. 12. 

16) „Praeter legis studium opificium vel ars quaedam est exercenda 
ad vitam sustentandam.** Vid. Talm. Pirke Aboth II. 2. 

17) „Il apprit à faire des verres pour des lunettes d'approche et pour 
d'autres usages.** Coler. p. 612, Cf. Praef. ad opp. posth. p. 2. 

18) Vid. Refutation des erreurs eic. p. 44. sq. 

19) Hoc apparet ex epist. 1. ab Oldenburgio ad Sp. scripta. Perpe- 
ram apud Coler. et in Refutation a. 1664. notatus est. 

20) Uberius hanc rem enarravit vitae auctor in Refut. des err. p. 48. 
Sq., quocum confer. epist. 19. . 

I 

Conf. ep. 30.2!) Ibi saepe amicorum multitudine fuit cinctus 
(vid. ep. 9.), quorum precibus denique permotus Hagam cessit 
anno 1669., ubi initio apud viduam vaz Zeldenti habitavit, et ab 
a. 1671. in domo Henric: van der Spyck, pictoris haud ignobilis, 
ultimos vitae annos degit. 

De Spinozae honestate et virtute omnium est unanimis narratio. 
Morum candore fuit et simplicitate, summa sobrietate et elegan- 
lia.??) In vitae consuetudine gratissimus, animi affectionum 
mirum in modum potens, animo tranquillo etiam in turbulentis 
vitae rationibus, ab ira et acerbitate prorsus remotus. Sermones 
eius erant suaves et intellectu faciles, interdum humore grato mixti. 
Cum contubernalibus libenter collocutus est, tristes et infirmos 
consolatus Dei summam sapientiam et bonitatem ostendendo. ?3) 
Liberos et domesticos admonuit ut parentibus et heris obedirent, 
omnes ut diligenter coetibus sacris interessent. Ipse Cordescum, 
praedicatorem ecclesiae evangelico-Lutheranae, hominem pium 
et venerabilem, Coleri antecessorem, nonnumquam audivit, sae- 
pius vero de oratione cum aliis ex ecclesia redeuntibus sermonem 
instituit. 24) Meditationibus philosophicis defessus ut animum 
exhilararet, cum familiaribus de rebus minutissimis disseruit aut 
Nicotianae usu interdum se delectavit vel microscopiis insecta 
observavit. Voluptatem honestam amavit, sed ad amicorum 
convivia invitatus modice edit et bibit, uti domi solebat. Opes 
parvi duxit. Multorum fautorum stipem recusavit. Simon de 
Fries ,,amicus eius integerrimus'* quum ei 2000 florenorum dono 


21) Voorburgi scripsit praeter hanc etiam epist. 13, 15, 32. 31, 36, 38. 
39, 40. 42, 43, 44. 45. 46. 

22) „Im Haag führte er ein Leben, für welches die Geschichte der 
Philosophie kein zweites Beispiel finden dürfte, ausgezeichnet durch 
Müssigkeit, Sauberkeit, frei von allem Durst nach Ruhm und Habe, 
geschmnückt mit allen Tugenden, welche das Leben des Menschen nur 
zieren können“! cet. Carolus Thomas, Spinoza als Melaphysiker p. 11. 

23) Baylius ipse l. l. p. 251. not. I. „Il ne disait rien en conversation 
qui ne fút édifiant.' 

24) Egregie hae de re disputavit Coler. p. 621. sq. 

dedisset, eos remisit, quod ipsi non opus essent. Eidem quum 
Spinozam bonorum heredem testamento vellet scribere, philoso- 
phus suasit, ne fratrem heredem legitimum praeteriret. llle obe- 
divit, sed ita ut Spinozae ad vitam bene sustentandam certi annui 
reditus assignarentur. Quum Simonis frater ei 500 florenos offer- 
ret, non nisi 300 sumsit, qui ad mortem usque ei pensi sunt. 
Libris de principiis philosophiaea. 1663. et tractatu theologico-po- 
litico a. 1670. editis Spinozae fama, summi philosophi, viri magno 
ingenio scientiaque ornati, per omnes fere Europae terras percre- 
buit. Patronos, amicos, admiratores nactus est multos. Inter Bel- 
gas nobilissimus Johannes de Witt *5), Simon de Prics?$) al. ei 
erant coniunctissimi. Inter exteros tres videntur commemorandi 
esse. Ludovicus princeps Condaeus , in bello Gallorum cum Bel- 
gis imperator anno 1673. Ultraiecti versatus, Spinozam de facie 
nosse et cum eo disputare in votis habuit, idque Stupio tribuno 
militum intercessore. 21) Spinoza ab hoc per literas invitatus 
Haga profectus est. Sed princeps paulo ante Traiecto abierat ne- 
goliis aliis revocatus. 28) Spinoza ab Francisco de Luxembourg, 
Stupio al. honorifice exceptus per dies quosdam Condaeum frustra 
exspectavit. Stupius mandante principe ei consilium dederat, ut 
Ludovico XIV. Gallorum regi librum dedicaret, quo annuum acci- 
peret beneficium, quod Benedictus noluit. 2°} Hagam redux in 
proditoris suspicionem venerat, ubi philosopho digne se gessit. 


25) Ob eius caedem 20. Aug. 1612. plebis furore factam Spinoza la- 
crimas effudisse dieitur. Conf. Za vie de Spinosa p. 33. 

26) Ad eum referendae sunt epist. 26—28. 

21) Stoupe scripsit „la réligion des Hollandais representée en plu- 
sieurs lettres écrites par un officier de l'armée du Roi à un pasteur et 
professeur en théologie de Berne. A Cologne 1613.** 12, atque reprobavit 
et Spinozae doctrinam et Belgicorum magistratuum indulgentiam. 

28) Baylius ]. l. p. 251. et Halna p. 11. Spinozam principem Con- 
daeum vidisse et tres dies apud eum commoratum esse referunt. Sed 
falso. Conf. Coler. p. 625. sq. 

. 29) Ludovicum XIV. multis exterorum viris doctis beneficia conces- 
sisse constat. Vid. Coler. p, licei (a Mo] iM e] p.11. 
[ILLU .7//FCTITT.OTU D 

Alter est Carolus Ludovicus elecior Palatinus, qui ci eodem anno 
summa fama motus per Fabricium theologum munus professoris 
,, cum amplissima philosophandi libertate '* in universitate litera- 
rum Heidelbergensi obtulit, quod Spinoza diversis ex causis mo- 
deste renuit. Conf. epist. 53. 54. Tertius denique Godofredus 
Guilielmus Leibnitius, qui de re optica 3°) per literas cum eo con- 
tulit. Vid. epist. 51. 52. et Leibnit. otium Hannoy. p. 221. 

Omnino Spinoza moribus suis Stoicorum fuit haud dissimilis. 
Eum uberrimum esse ait sapientiae fructum, omnis generis affe- 
ctiones et dolores vincere. Ipse ubique homines attente observavit 
eorum sensus et animos perscrutaturus, Pigritiam et superbiam 
gravissima habuit et maxime vulgaria hominum vitia, fontemque 
omnium errorum.  Cognitionem vero Dei summam existimavit 
virtutem. |.,, Nam quo melius eum cognoscimus, eo magis animi 
affectionibus superiores sumus, et in hac ipsa cognitione animi 
quietem et verum Dei amorem reperimus i. e. nostram salutem, 
summam beatitudinem et libertatem.** Conf. ethic. part. H. 
prop. 49. schol. extr. et p. V. prop. 306. schol, 

Statura fuit media, facie iucunda, oculis vegetis, crinibus ni- 
gris, colore cutis paululum fusco, ut Iudaeis Lusitanis solemne 
est, Vestitu non fuit splendidus, sed elegans et nitidus, praeser- 
tim quum exiret. 3!) Studiis suis fixus nonnumquam per plu- 
res dies vidit neminem, imo per integros aliquot menses domum 
non reliquit.?2) Viros vero doctos usque admisit, et aliquid 
temporis concessit discipulis, quos gratis docebat. Plerumque 
noctu diligentissime literis operam dedit et Hagae plurima scripta 
ab hora decima vespertina usque ad tertiam elucubratus est. Ab 


30) Opticam haud dubie egregie excoluisset, nisi morte praematura 
abreptus fuisset. Conf. praef. ad opp. posth. p. 2. 

31) Vid. Refutat. des erreurs p. 59. Paulo aliter Coler. p. 620. 

32) „Sibi soli vivere videbatur, semper solitarius et quasi in museo 
suo sepultus." Christ. Nic. de Greiffencrantz (Cimbriae ducis consil. 
qui Hagae anno 1612. cum Spinoza versatus est) in literis ad Christ, Kort- 
boltum mense Apr. a. 1681. Holmia Suecorum missis. 


PRAEFATIO. XII 


eadem urbe dedit epist. 19. 21. 47. 50. 52. 54. 56. 58. 60. 02. 66. 
68. 70. 72. 74. 

De morte Spinozae varii orti sunt rumores: eum timore inimi- 
corum, qui Wittii amicum plebi invisum reddidissent, subito 
mortuum esse, aut veneno sumto sibi conscivisse mortem volun- 
tariam al. Sed Colerus cuncta edoctus est ab hospite van der 
Spyck et certissima retulit. 33) Numquam firma fuerat valetu- 
dine; phthisi afflictus est inde ab anno aetatis vicesimo. Lucu- 
brationibus morbus crevit, quo media vitae via periit. 33) Nihilo 
minus subito mors evenit die 21. Febr. a. 1677. Pridie cum 
contubernalibus iam aegrotans multa collocutus erat. Sequenti 
die (solis) quum Spyckius horis pomeridianis ex templo rediret, 
Spinozam audivit praesente solo amico Ludovico Meyero medico 
Amstelodamensi, quem arcessiverat, placide obiisse. Quatuor et 
quadraginta compleverat annos, duos menses, septem et viginti 
dies. Iubente Ioh. Riewertsio typographo et Spyckio curante, 
viris quibusdam nobilibus comitantibus, die 25. Febr. sepultus est 
in ecclesia Hagensi nova. 


Quod attinet ad Spznozae scripta triplicis sunt generls: spuria, 
deperdita, genuina typis expressa. 

Genuina tribus sectionibus prodierunt : 

I. Anno 1663. „Renati des Cartes principiorum philosophiae 
pars I, et II. more geometrico demonstratae per Benedictum de 
Spinoza, Accesserunt eiusdem cogitata metaphysica.'* 

Il. Anno 1070. ,, tractatus theologico- politicus“ omisso 
quidem nomine, sed Spinoza saepe se auctorem professus est, ut 
epist. 19., ubi adnotationum mentionem facit, quae Gallice anno 
1678. et Latine a. 1802. a Christ. Theoph. de Murr sunt editae. 


33) Vid. Coler. p. 651—665. 
34) Conf. Kefutat. des erreurs p. 11. sqq. et la vie de Spinosa p. 33. 

IIl. Annol677.,,Opera posthuma, quorum series post prac- 
fationem exhibetur.** 4. nomine auctoris non nisi literis initiali- 
bus indicato (B. d. S.), loco et librario praetermissis. Continen- 
tur hoc volumine pagg. 614. 1. Ethica more geometrico demon- 
strata. 2. Tractatus politicus. 3. De emendatione intellectus. 
4. Epistolae et ad eas responsiones.  Interposito „rerum indice'* 
sequitur 5. compendium grammatices linguae Hebraeae pagg. 112. 

Ad deperdita aut cerle numquam typis expressa pertinent 
haec: 

1. Apologia para iustificarse de su abdicacion de la syna- 
goga, quam excommunicatione facta a. 1660. ad Rabbinos syna- 
gogae Lusitanae scripsit. In ea sentiendi libertatem defendit, de 
qua pluribus disseruit tractat. theol.-polit. cap. 20. Iudaei hunc 
libellum sine dubio reservarunt in synagoga, ubi flammis videtur 
periisse, quemadmodum virum celeberr. de Murr certiorem fece- 
runt synagogae antistites. Conf. Baylel.l. p.255. Coler. p. 631. 
de Murr 1.1. p. 12. 

2. Tractatus de Iride sive de arcu coeli, quem iam diu com- 
positum et cum quibusdam privatim communicatum publici iuris 
facere animum induxerat; sex mensibus ante obitum in ignem 
coniecit. Conf. Coler. p. 647. Praefat. ad opp. posth. p. 3. 

3. Interpretatio Veteris Testamenti Belgica (notis additis), 
cuius Pentateuchum absolverat. Idem opus, de quo saepe cum 
viris doctis collocutus est, paucis diebus ante mortem igne com- 
bussit. Conf. Coler. p. 647. 

4. Tractatus de diabolo, quem adhuc exstare in Mscr. me- 
moravit Mylius in biblioth. anonymorum p. 941. Conf. de Murr 
Lll.p.14. Paul. Spin. opp. tom. II. praef. p. XV. 

5. Epistolae, quarum haud paucas ad viros doctos scripsisse 
dicitur, quae in epistolarum eorpore desiderantur. 35) Nonnullae 
fortasse in bibliothecis supersunt. 


35) Coler. p. 625. e. g. epistolas ad Stupium dalas commemoravit. 

Praeterea si diutius vixisset, „integra philosophia speranda 
fuisset, quemadmodum variis locis in tractatu de emendatione in~ 
tellectus meminit.** Conf. epp. 63. 64. Algebram quoque ,,bre- 
viori et magis intelligibili methodo et alia plura opera scribere sibi 
proposuerat, quemadmodum varii amicorum pluries ab ipso au- 
diverunt.'* Vid. praefat. ad opp. posth. fine. 

Inter spuria scripta duo maxime referenda sunt: 

1. ,,Lucii Antistii Constantis de iure ecclesiasticorum liber 
singularis, quo docetur, quodcumque divini humanique iuris 
ecclesiasticis tribuitur vel ipsi sibi tribuunt, hoc aut falso impie- 
que ipsis tribui aut non aliunde quam a suis i. e. eius reipublicae 
sive civitatis prodiis, in qua sunt constituti, accepisse. Aletho- 
poli apud Caium Valerium Pennatum. 1665.** 8. pagg. 162. 
Defendit scriptor systema quod dicunt territoriale (eodem fere 
modo quo Hobbesius in Leviathan suo), inprimis contra Bata- 
vorum clericos, qui Arausiensium fautores contra Wittium 
dixerant. BHaylius (diction. hist. et crit. t. IV. p. 258. L.) propter 
scribendi genus et argumentum hunc librum Benedicto attri- 
buit.) Sed Spinoza ipse ab amicis quibusdam interrogatus se 
auctorem esse negavit. Conf. Coler. p. 633. La vie de Spin. p. 46. 
Alii Ludovico Meyero, alii Herm. Schellio, alii plerique domino 
van den Hoof (de la Court) assignarunt. Vid. Leibnit. tentam. 
theod. III. $. 375. La vie de Spin. p. 46. de Murr 1. 1. p. 30. 37) 


36) Idem censuerunt I. 4. Ortlof f, Handbuch der Literatur der 
Philos. Y. Abth. p. 243. Caroll et Hicks, Spinoza reviv'd or a treatise 
proving the book entitled The rights of the Christian church etc. in the 
most notorious parts of it to be the same with Spinoza's rights of the 
Christian clergy, and that both of them are grounded upon downright 
atheism; to which is added a preliminary discourse relating to the said 
books by the reverend Dr. George Hicks. Lond.1709. 8. 

31) Dum haec formis excudebantur, in manus meas veniebat liber 
recenlissimus: „Renati des Cartes et Benedicti de Spinoza praecipua 
opera philosophica recognovit nolitias historico-philosophicas adiecit 
Dr. Carolus Riedel. Vol. I. Cartesii meditationes et Spinozae disser- 
tationes philosophicae (de emendatione intellectus, tractatus politicus, 
de iure ecclesiasticorum). Vol. IL. Spinozae Ethica. E 1843. 12, In 

2. ;,,Philosophia sacrae scripturae interpres. Exercitatio 
paradoxa, in qua veram philosophiam infallibilem sacras literas 
interpretandi normam esse apodictice demonstratur et discrepan- 
tes ab hae sententiae expenduntur et refelluntur. Eleutheropoli 
(Amstel.) 1666.** 4. pagg. 105. Est Ludovici Meyeri medici. 
Denuo editus est hic libellus h. t.: ,,Danielis Heinsii operum 
historicorum collectio secunda.'* Lugd. Batav. 1673. 8. De- 
nique ,,tertium edita et appendice Ioach. Camerarii aucta cum 
nolis variis et praefatione Io. Sal. Semleri.:* Hal. 1776. 8. Conf. 
de Murr l.l. pag. 11. 

Spinozae scriptorum statim ab initio multi fuerunt et fautores 
eL adversarii, quorum hoc loco tantum in universum fieri potest 
mentio. Nam de singulorum tractatuum adversariis et interpreti- 
bus suo loco disputandum est in praefatiunculis cuique volumini 
antepositis. 

Discipulorum Spinozae ad magistri systema propagandum et 
excolendum pauci exstiterunt. Tres sunt commemoratu digni: 

1. Lucas medicus Hagensis: ,,L'esprit de Mr. Spinoza, c'est 
à dire ce que croit la plus saine partie du monde.** Idem procul 
dubio auctor est libelli supra citati: ,,La vie de Spinosa'*, uti docet 
,vertissement** p. 2. Cf. Reimanni introduct. in historiam theo- 
logiae Iudaicae p. 645. de Murr 1.1. pag. 15. 

2. Abrah. Ioh. Cuffeler Y. U. D. logicam secundum magistri 
principia edidit h. t.: „Specimen artis ratiocinandi naturalis et 
arüificialis ad pantosophiae principia manuducens.** HI PP. cum 
12 tabulis aeneis. Hamburgi apud Henr. Kunrath. (Amstel., 
Christoph. Conrad) 1684. 8. Vid. La vie de Spin. p. 47. Ioh. 
Staalkopf de Spinozismo post Spinozam p. 8. de Murr 1. l. p. 31. 


praefat. vol. II. pag. X.: „Libellus, inquit, celeberrimus Lucii Ant. 
Constantis de iure ecclesiasticorum in nostra editione denuo impressus 
ubique Spinozae tribuebatur. Si Spinoza eum non conscripsit, tamen 
statuendum, baud inscio ipso unum ex amicissimis v. gr. Ludovicum 
Mayer ... librum in lucem dedisse.'* 

3. Frid. van Leenhoff, in ecclesia reform. Zwollensi praedica- 
tor: „Hemel op aarden'* (le paradis sur la terre) 1703. Conf. Coler. 
p. 656. Jenichen historia Spinozismi Leenhofiani. Lips. 1707. 8. 

His adnumerari possunt Ludovicus Meyerus, principiorum 
philosophiae et B. d. S. operum posthumorum editor, Toh. Henr. 
Glasemaker, qui tractatum theol.-politicum in sermonem Belgi- 
cum vertit, et Jarrig Iellis Mennonita, operum posthumorum in- 
terpres h. t. ,,De nagelate Schriften van B. d. S. als Zedekunst, 
Staatkunde, Verbetering van't Verstant, Brieven en Antwoorden. 
Uit verscheide Talen in de Nederlandsche gebragt. Gedrukt in't 
Jaar 1677.** 4. 666 pagg. 3°) 

Multo maior fuit adversariorum numerus et theologorum et lai- 
corum: Ecclesiae reformatae et Lutheranae Regnier de Mansveld 
professor Ultraiectinus , Christoph. Wittichius prof. Lugdunensis, 
Petrus Baylius, Petrus Poiret, loh. Bredenburgius Roteroda- 
mus; Joh. Musaeus Ienensis (cuius refutatio tractatus theol.-poli- 
tici inter Spinozae libros ab heredibus reperta est), Gust. Herwech, 
Ioh. Christian. Burgmann, Christian. Wolfius al. Catholicorum 
Fénélon, Francisc. Lamy Benedict., Petrus Dan. Huetius al.; 
Socinianorum Albertus Persaeus, Franc. Cuper Roterodamus; 
Iudaeorum /saacus Orobius de Castro. 

Quidam Spinozae doctrinam ex Iudaismo, maxime ex Cabbala 
derivandam esse statuerunt, uti J. G. Wachter (prof. Berol.): 
der Spíinozismus im Judenthum oder die von dem heutigen Juden- 
thum und dessen geheimer Kabbala vergütterte Welt, an Mose 
Germano, sonsten Joh. Peier Speeth von Augsburg gebürtig, 
befunden und widerlegt. Amsterd. 1699. 8. Quem refutavit 
Dethlev Cluver, historische Anmerkungen a. 1706. p. 215. 
et Moses siveSpeethtus In diatribe de ortu et progressu facultatis et 


38) Mirum est, quod I. Iellis „ex diversis linguis'* (uit verscheide 
talen) factam esse ail interpretationem. Nam praeter epistolas quasdam 
Belgice conceptas Spinozae opera posthuma illius aevi more Latine esse 
scripta inter omnes constat. Conf. Paul. Spin. opp. tom. " pBraeG p-XV. 

Spinoza I. 

formali constitutione artis medicinae per Iudaeos. 3?) Vid. Wolf. 
bibl. Hebr. vol. H. p. 1221. sqq. et Lerbnit. theodic. praef. $. 9. 

Quid Leibnitius senserit de Spinoza vid. in libro de confor- 
matione fidei cum ratione III. S. 371. sqq. (Opp. ed. Lud. Du- 
lens tom. I. p. 381—385.) 

Saeculo XVIII. medio i. e. ab a. 1730—1780. quum Leibnitio- 
Wolfiana philosophia in Germania locum obtineret primum, Spi- 
nozae minus est ratio habita et in oblivionem fere venit. Praeter 
Wolfium ipsum pauci tantum memoratu digni sunt . 

Iariges, sur le système de Spinoza et sur les remarques de Mr. 
Bayle, in: Mémoires de l'academie des sciences de Berlin 1745. 
T.I.etIl. Germanice in Hissmanni Magazin für die Philosophie 
und ihre Geschichte. Vol. I. p. 1—73. 

M. Balthasar Miünter: ,,theologiae naturalis polemicae 
specimen, exhibens historiam, dogmata et refutationem sy- 
stematis illius, quod a Ben. de Spinoza nomen habet.'* Ien. 
1759. 4. 

Iac. Bruckerus: „historia critica philosophiae.** Tom. IV. 
part. 2. pag. 682—700. Lips. 1766. 4. 

Sed quum saeculo exeunte Imman. Kantius philosophus exsti- 
lisset, permulti etiam ad Spinozam redierunt fautores, adversarii, 
aestimatores, interpretes. 

Inter principes nominandi sunt duo: 

Moses Mendelssohnin: Morgenstunden oder Vorlesungen 
tiber das Dasein Gottes. I. Theil. Berl. 1785. 8. n. XIII. XIV. et 

Frid. Henr. lacobi, über die Lehre des Spinoza in Brie- 

Jen an Herrn Moses Mendelssohn. Leipz. 1786. 8. Neue ver- 
mehrte Ausgabe. Bresl. 1789. 8. 

His adde Mos. Mendelssohn, an die Freunde Lessings. 

Ein Anhang an Herrn Jacob?s Briefwechsel über die Lehre des 


39) Cf. de Murr adnotat. p. 30. sq. et J. F. KTeuker, über die Natur 
und den Ursprung der Emanationslehre bei den Kabbalisten. Riga 1186. 


| ItLED:// FECI. O 


PRAEFATIO. XIX 


Spinoza. Berl.1786. 8. Fr. H. Jacobi, wider M. Mendelssohns 
Beschuldigungen. Leipz. 1786. 8. et: Ueber Mendelssohns Dar- 
stellung der Spinozistischen Philosophie in: Caesars Denkwürdig- 
keiten vol. IV. 


Alii qui huc pertinent 

Aug. Guil. Rehberg, Abhandlung über das Wesen und die 
Einschränkungen der Kräfte. Leipz. 1779.8. Idem, über das 
Verhältniss der Metaphysik zu der Religion. Berl, 1787. 8. 

J. G. Herder, Gott, einige Gespräche. Gotha 1787. 8. 

C. H. Heidenreich, animadversiones in Mosis Mendelii filii 
refutationem placitorum Spinozae. Lips. 1786. 4. Idem, Natur 
und Gott nach Spinoza. Leipz. 1789. 8. 

Salom. Maimon, über die Progressen der Philosophie. 
Berl. 1793. 8. Eiusdem Versuch über die Transcendental- 
philosophie. Berl. 1790. 8. 

H. F, Diez, Ben. von Spinoza nach Leben und Lehren. Des- 
sau und Leipz. 1783. 8. 

G. G. Fülleborn, Spinozae Pantheismus und System in: 
Beiträge sur Geschichte der Philosophie. P. IlL. p. 34. s. 105. ss. 
Züllich. 1793. 8. 

C. L. Reinhold, systematische Darstellung aller bisher mög- 
lichen Systeme der Metaphysik in: Teutscher Merkur Jan. und 
Márz. 1794. 

S. H. Ewald novam interpretationem Germanicam adcuravit: 
Spinoza's zwei Abhandlungen über die Cultur des menschlichen 
Ferstandes u. über die Aristokratie und Demokratie. Leipz. 11785. 
8. et Spinoza's philosophische Schriften. 2 Th. Gera 1187— 
1793. 8. 

Sed magis etiam Spinoza valere incepit, quum Schellingius et 
Hegelius saeculo XIX. ineunte ad multa illius placita quisque sua 
ratione denuo se inclinarent, ita ut aevi nostri philosophiae fons 
haberetur. Conf. Schelling, Ideen zu einer Philosophie der 

Natur. Ed. 2. Landshut 1803. 8. et Philosoph. Schriften B.T. 
Landsh. 1809. 8. multis locis. 
Gravissimi qui nostro saeculo prodierunt hi sunt libri : 
Chr. Garve, über das theologische System des Spinoza in: 
Abhandlung über das Dasein Gottes. Bresl. 1802. 8. 
Sabatier, apologie de Spinoza et du Spinozisme. Altona 1806. 
Chr. Frid. Ammon, Grundzüge der Theologie des Spinoza 
in: Kritisches Journal der theol, Liter. B. I. p. 1. ss. IVürnb. 1813. 
G. S. Franke, Versuch über die neuern Schicksale des Spi- 
nozismus und seinen Einfluss auf. die Philosophie überhaupt und 
die F'ernunftiheologie insbesondere. Schlessw. 1812. 8. 
Henr. Ritter, welchen Einfluss hat die Philosophie des 
Cartesius auf die Ausbildung der des Spinoza gehabt und welche 
Berührungspunkte haben beide Philosophen mit einander gemein? 
Leipz.1816. 8. Idem, die Halbkantianer u. der Pantheismus. 
Berl. 1827. 8. 
E. Stiedenroth, nova Spinozismi delineatio. Gott. 1817. 8. 
H. C. W. Siegwart, über den Zusammenhang des Spino- 
cismus mit der cartesianischen Philosophie. -Tübing. 1816. 8. 
Idem, der Spinozismus historisch und philosophisch erl&àu- 
tert mit Beziehung auf ältere u. neuere Ansichten. — Tübing. 
1839. 8. 
Car. Rosenkranz de Spinozae philosophia dissertatio. Hal, 
et Lips. 1828. 8. 
C. F. Stáudlin, Geschichte der Moralphilosophie p. 112. 
sqq. Hannov. 1822. 8. severum tulit de Sp. iudicium. 
Inter adversarios referendus est et ipse 
loh. Frid. Herbart, allgemeine Metaphysik nebst den An- 
Jüngen der philosophischen Naturlehre. II Vol. Hónigsb. 1828. 
1829. 8. multis locis. 

Iüsche, der Pantheismus nach seinen verschiedenen Haupt- 
Jormen, seinem Ursprunge und Fortgange, seinem speculativen 
u. praktischen Werthe u. Gehalte. HI Vol. Berl. 1826—1832. 8. 

L.A. Feuerbach, Geschichte der neuern Philosophie von 
Bacon von Verulam bis Ben. Spinoza. Ansb. 1833. 8. 

Fr. Schleiermacher, Darstellung des spinosistischen Sy- 
stemsin: Geschichte der Philosophie aus Schleiermacher's hand- 
schriftliehem Nachlasse herausgegeben von H. Ritter. Berl.1839. 
8. p. 278. sqq. (Sámmtl. Werke YII. Abtheil. Zur Philosophie. 
IV. B. 1. Th.) 


G. G. Fr. Hegel, Vorlesungen über die Geschichte der Phi- 
losophie. Herausgeg. von C. L. Michelet. Vol. IIE. Berl. 1836. 
p. 368. sqq. 

C. B. Schlüter, die Lehre des Spinoza in ihren Ilauptmo- 
menten geprüft und dargestellt. Minst. 1835. 8. 

I. Ed. Erdmann, Malebranche, Spinoza und die Skeptiker 
u. Mystiker des 17. Jahrhund. Riga 1836. 8. 

P. Folkmuth, der dreieinige Pantheismus von Thales bis 
Hegel. Köln 1837. 8. (Zenonis Stoici, Spinozae, Schellingii.) 

Car.Thomas,Spinozaesystema philosophicum.Regiom.1835. 
8. Eiusdem de relatione quae inter Spinozae substantiam et attri- 
bula intercedit dissertatio. Regiom. 1839. et: Spinoza als Meta- 
physiker vom Standpunkt der historischen Kritik. Künigsb. 
1840. 8. 

Franc. Baader, über eine Nothwendigkeit der Revision 
der Wissenschaft in Bezug auf spinozistische Systeme. Erlang. 
1841. 8. 

Denique recentissimus Car. de Orelli, das Leben u. die 
Lehre Spinoza's nebst einem Abrisse der Schelling'schen und He- 
gel'schen Philosophie. Aarau 1843. 8. 

Interpretationem Germanicam edidit B. 4uerbach, Spino- 
za's sámmtliche Werke aus dem Latein. übersetzt, mit dem Leben 
Spinoza's. Stuttg. 1841. 8. 

Inter Gallos Spinoza plures nactus est cultores, quorum no- 
vissimus 4n. Saintes, histoire de la vie et des ouvrages de B. do 

Spinoza, fondateur de l'exégése et de Ja philosophie moderne. 
Paris. 1842. 

Praeterea conferendi sunt hi : 

Christophor. Theoph. de Murr, Bened. de Spinoza adno- 
tationes ad tractatum theol.-politicum. Ex autographo edidit ac 
praefatus est addita notitia scriptorum philosophi. Cum imagina 
el chirographo. Hagae Comitum 1802. 4. 

Güthe, aus meinem Leben. Dichtung u. Wahrheit. III. 
Th. (Opp. vol. 26.) p. 290. sq. et IV. 7^. (Opp. vol. 48.) p. 
7. sqq. 

Gu. Pist. Krug, allgemeines Handwörterbuch der philo- 
sophischen Wissenschaften nebst ihrer Literatur u. Geschichte. 
Ed. II. Vol. III. Leipz. 1833. 8. pag. 828—839. et Vol. V. sect. 
3. p. 316. Lips. 1838. 8. 


Sed redeundum est ad Spinozae opera hoc volumine primo 
contenta mere philosophica, quorum prius prodierat anno 1663. 
h. t.: „Renati des Cartes principiorum philosophiae pars I. et II. 
more geometrico demonstratae per Benedictum de Spinoza Àm- 
stelodamensem. Accesserunt eiusdem cogitata metaphysica, in 
quibus difficiliores, quae tam in parte metaphysices generali quam 
speciali occurrunt, quaestiones breviter explicantur. Amstelo- 
dami apud Iohannem Riewerts in vico vulgo dicto de Dirk vau As- 
sensteeg sub signo martyrologii. 1663.** 4. pagg. 140. Hic liber 
est Spinozae unicus nomine addito auctoris divolgatus. Nam tra- 
clatus theologico-politicus omisso nomine, et opera posthuma 
non nisi literis initialibus additis (B. d. S.) prodierunt. Editor 
fuit, quum Spinoza tunc temporis Rhenoburgi habitaret, Ludo- 
vicus Meyerus ei amicus, qui etiam praefationem, nunc denuo typis 
excusam, confecit, in qua de methodo mathematica, consilio et 
occasione scribendi exposuit. Ceterum et ipsa epistola Spinozae 
9. praefationis instar esse potest. Auctor his tractatibus non syam, 

sed Cartesii de rebus metaphysicis sententiam voluit proponere, 
illustrare, demonstrare. ltaque quamquam illius e:4ogog7 oro 
nonnullis in locis refutat et emendare studet (e. g. de Dei existentia 
schol. propos. T. part. 1. et de voluntate schol. prop. 15. eiusdem 
partis), nihilo minus insunt quae cum Spinozae philosophandi 
ratione minime conveniunt. *?) Ceterum non solum de Cartesii 
princip. philos. parte I. et II., uti inscriptio indicat, sed etiam 
de partis III. initio egit et de rebus metaphysicis ex Cartesii medi- 
tationibus de prima philosophia petitis.1!) De singulis capitibus 
cum aliis disseruit in epistolis 31.—42. 43. 61. 02. 70. Serius 
hic liber etiam sermo*e Belgico prodiit $2), et Cartesianorum odii 
ansa fuit. Notae marginis inferioris pag. 35. 36. 39. 41. 47. 90. 
99. 128. sunt Spinozae, ceterae omnes meae, quae et ad Cartesii 
scripta et ad locos e scriptoribus sacris et profanis petitos al. lecto- 
res ablegant. Figurae quoque omnes ad exemplar editionis prin- 
cipis accurate sculptae sunt. 

Amicus quidam doctor medic. hosce versus libro praemiserat: 


Ingenio seu te natum meliore vocemus, 
Seu de Cartesii fonte renatus eas, 
Parve liber, quidquid pandas, id solus habere 
Dignus, ab exemplo laus tibi nulla venit. 
Sive tuum spectem genium, seu dogmata, cogor 
Laudibus auctorem tollere ad astra tuum. 
Hactenus exemplo caruit quod praestitit; at tu 
Exemplo haud careas, obsecro, parve liber; 
Spinozae at quantum debet Cartesius uni, 
Spinoza ut tantum debeat ipse sibi. 
I. B. M. D. 


Multo gravius est alterum huius voluminis opus, ethica, quae, 
ut editor operum Spinozae posthumorum ait „alia eius scripta lon- 
gis parasangis superat proque absoluto et perfecto opere haberi 


30) Exemplum attulit Meyer. praefat. p. 8. sq. 
41) Vid. Meyeri praef. p. 6. 7. 
42) Conf. de Murr. l. l. p. 11. 

potest, philosophiae Benedicti interpres copiosior et purior.'* 
Primum locum occupaverat in: ,,B. d. S. opera posthuma. 
1677.“ 4. ubi pag. 1—2064. complevit. Iam diu enim auctor 
»ethicam ordine geometrico demonstratam*'* absolverat, certe eius 
partes quasdam, quas descriptas cum amicis nonnullis communi- 
caverat. Primam ethices partem anno 1663. confectam esse docet 
26. epistola (Sim. de Vries ad Spin.). Idem apparet de I. et II. 
parteex epist. 63—68. anno 1675. scriptis. Itaque epist. 18. Olden- 
burgius ,,de ethica edenda** monuit amicum. Et certe anno 1675. 
medio eam publici turis facere constituerat Haga Amstelodamum 
profectus; sed quorumdam theologorum et Cartesianorum rumori- 
bus et insidiis impeditus est, quo minus id faceret. Vid. epist. 19. 
Rem in aliud tempus differendo e vita decessit annis duobus post. 
Duo amici eius opera posthuma edere susceperunt /arrig lellis et 
Ludov. Meyerus, quorum hic Latinam, ille Belgicam editionem 
adcuravit eodem anno 1677. Procul dubio, uti ex epistolis suspi- 
cari licet, ethica ab Spinoza primum Latine est scripta, deinde ab 
Iarrig Iellis in sermonem Belgicum versa et edita in: ,,De Nage- 
late Schriften van B. d. S. als Zedekunst** etc. pag. 1—300. 13) 
Idem praefationem scripserat, quam Lud. Meyerus in Latinum 
vertit. **) Quamvis parvi est pretii, quum ex illius aevi rationibus 
pantheismi et fatalismi criminationem repellere studeat et Spinozae 
consensum cum Christiana doctrina comprobare suo modo, eam 
denuo, quatenus ad ethicam pertinet, typis exscribendam curavi, 
quod est historicum quoddam documentum. Ne nomen suum 


43) Chr. Th. de Murr p. 14. ,,Helgice, inquit, primum seripta ab 
auctore'*, et nihilo minus addit: „postea vertit Mennonista I. Iellis edi- 
ditque in: De nagelate Schriften'* etc. Unde haec habeat nescimus. 
More temporis sui Spinoza imo debebat Latina uti lingua. Sed miro 
modo I. lellis denuo vertisset! Multo aptius Spinozae abróygapor (nisi 
ipse deleverat) edidisset! Conf. Paul. Spin. opp. tom. II. praef. p. XV. 

44) Ita referunt P. Haylius epist. ad Theod. I. ab Almeloveen seri- 
pta in Oeuvres diverses tom. IV. p. 164. et de Murr l.l. p. 14. Paulus 
Spin. Opp. tom. II. p. 3.*) praefationem editoris primi, haud dubie ipsius 
Ludov. Meyeri Amstelod. fuisse suspicatus est 

fronti libri inscriberetur, modestus auctor vetuerat. *3) Ceterum 
epistolae 2. 4. 16. 27. 29. 30. 62—72. ad ethicam illustrandam 
multum conferunt. 

In linguam vernaculam ethica bis saeculo XVIII. translata est : 
» B. v. S. Sittenlehre widerleget von dem berühmten IFeltweisen 
unserer Zeit Herrn Christian Wolf. Aus dem Lateinischen 
übersetzet. Frankfurt u. Leipz. 1744.'* 8. Wolfii refutatio de- 
sumta est ex ,,theologiae naturalis** parte II. 

Melius vertit Sch. Herm. Ewald: ,,Spinoza's philosophi- 
sche Schriften. II. Band. 1. 2. Th. Gera 1790. 1793.'* 8. addi- 
tis praefatione et notis. 

Ante Christ. Wolfium iam principio multi qui contra ethicen 
disputabant exstiterunt, quorum hunc indicem habeto. 

Albertus Fersaeus(Socinianus),l'impie convaincu, ou dis- 
sertatioa contre Spinosa, dans laquelle on réfute les fondemens 
de son athéisme par Aubert de Vers. L'on trouvera dans cet 
ouvrage non seulement la réfutation des maximes impies de Spi- 
nosa, mais aussi celles des principales hypothéses du Cartésia- 
nisme, que l'on fait voir étre l'origine du Spinosisme. Amsterd. 
1681. et 1685. 8. 

Guil. van Blyenberg (mercator Dordracenus), Wedderle- 
ging van de Zedekunst van Spinoza. Dortrecht 1682. 4. Adeundem, 
qui iam a. 1674. adversus Spin. scripserat, spectant epist. 31— 
38. Impugnavit eum Abr. Iac. Cuffeler in specimine artis ratio- 
cinandi naturalis etc. p. 119. sqq. 

Pierre Yvon (Labadista Gallus), l'impiété vaincue. A 
Amsterd. 1681. 1687. 8. 

LeVassor, tractatus de vera religione. Paris. 1688. 8. Idem 
in Journal des Savans. Janv. 1689. 

Christoph. W ittichius, Anti-Spinoza sive examen ethices 
B. de Spinoza. Lugd. Bat. 1690. 8. Belgice Amstelod. 1692. 8. 


45) Vid. praef. ad opp. posth. p. 3. et Refutation des erreurs etc. 
p. 102, 

XXVI PRAEFATIO. 


Petr. Dan. Huet, de concordia rationis et fidei. Paris. 1002. 
4. Edit. nova Lips. 1692. 8. pag. 77. sqq. Vid. Acta erud. 
Lips. 1695. pag. 395. sqq. 

Petr. Poirel, fundamenta atheismi eversa, sive specimen 
absurditatis Spinozianae in: Cogitationes rationales de Deo, anima 
et malo. Amstelod. 1655. 8. 

Isaacuslaquelot, dissertations sur l'existence de Dieu. A 
la Haye 1697. 4. 

Isaac. Orobius de Castro (Hispanus Christianus, deinde 
Iudaeus medicus, mort. a. 16087.) , certamen philosophicum post- 
humum propugnatae veritatis divinae ac naturalis adversus Iohan- 
nem Bredenburgium Spinozae barathro immersum. Amstel. 
1703. 12.19) 

Franc. Lamy (monachus Benedictinus), le nouvel athéisme 
renversée ou réfutation du systéme de Spinoza, tirée pour la plu- 
part de la connoissance de la nature del'homme. Paris. 1696. 8. 

Jensius(medicusDordracenus), examen philosophicum sextae 
definitionis partis I. ethices Benedicti de Spinoza, sive prodromus 
animadversionum super unico veterum et recentiorum atheorum 
argumento, nempe una substantia. Dordraci 1698, 4. 

Gust. Herwech, tractatus, quo atheismum, fanatismum sive 
Boehmii naturalismum, et Spinozismum ex principiis et funda- 
mentis sectae fanaticae, matris pietismi, eruit. Lips. et Wismar. 
1709. 4. 

Ioh. Wolfg. làger, Spinozismus sive Benedicti Spinozae, 
famosi atheistae, vita et doctrinalia. Tubing. 1710. 4. 

Von Spinoza und dessen atheistischen Lehren in: Observa- 
tiones miscellaneae. V. Theil. Leipz.1712. 8. p. 393. sqq. 

Io. Regius, Cartesius verus Spinozismi architectus. Franeq. 
1719..8. 


46) Conf. de Orobio de Murr l. l. p. 15. et Paul. Spin. Opp. tom. II. 
p. 611. 

Ioh. Christian. Burgmann, exercitatio philosophica de 
Stoa a Spinozismo et Atheismo exculpanda. Viteb. 1721. 4. 

Franciscus deSalignacdela Motte Fénélonin: refu- 
tation des erreurs de Bénoit de Spinoza par Mr. de Fénélon, parle 
P. Lami, et par Mr. le Comte de Boullainvilliers. pagg. 386. Avec 
la vie de Spinoza etc. A Bruxelles 1731. 12. 

Haec hactenus. De Spinozae philosophandi ratione et disci- 
plina disputare, non est huius loci. Optime sibi consulit qui 
ipsius philosophi opera inspicit. Hoc unum iuvat addere, Spi- 
nozae quem dicunt pantheismum haud oppositum esse theismo 
philosophico, potius tertium ordinem constituendum esse eorum 
qui inter utramque viam medii procedunt, ita ut modo ad hunc 
modo ad illum magis se inelinent, inter quos referendus est Bene- 
dictus. 17) Recte enim iam Henr. Ritter admonuit, verum et sibi 
consentaneum pantheismum non fuisse, sed nonnullorum sen- 
tiendi rationem deflexisse eo, ut ad illum magis mínusve adpro- 
pinquarent. 

Uta consensu cum Spinoza remotissimus sis, tamen non so- 
lum eius sagacitatem admiraberis, animique temperantiam et seve 
ritatem amabis , sed permulta eius probabis placita. De Deo re- 
rum causa immanente e. c. eth. I. prop. 15. luculenter disseruit. +8) 


41) „Der sogenannte Pantheismus dieser All-Eins-Lehre, censet 
aestmator gravissimus, bildet, so scheint es, wenigstens keinen Ge- 
gensatz mit dem philosophischen Theismus ... Die einzelnen Wesen oder 
Dinge im AW haben in Ewigkeit fort immer nur Antheil an der unendli- 
chen Allrenlitiit; ihre ins Unendliche fortgesetzte Richtung (Denken u. 
Wollen) nach dieser hin führt sie nicht aus dieser Endlichkeit heraus. 
Jhr wahres Sein ist, dass sie sich u. alle Dinge denken als ihr Bestehen 
habend allein im Unendlichen (in der Substanz), aber ohne sich je 
denken zu kónnen als das Unendliche. Den Schein eines absoluten De- 
terminismus u. Pantheismus hat Spinoza vornünlich dadurch erregt, 
dass er die Einzelwesen oder Dinge betrachtet fast nur nach dem, was 
sie als Gesammtheit sind oder. sein sollen, wenig nach dem, was sie 
schon in der Endlichkeit oder Vielheit sind.“ 

43) Deum in nobis esse, omnia explere, omnia i1 nobis efficere, 
Scriptura sacra constanter docet. Vid. t Cor. 12,6. (Eph. 1, 11.) ó Oeog 

Quantum homines eorumque imbecillitates perspexerit, egregie 
ostendit eth. parte III. et IV. ; v. e. ubi de philautia (III. prop. 55. 
schol.), de indignatione et modestia (IV. cap. 24. 25.) , de odio 
et timore vincendo (V. prop. 10. schol.) verba fecit. Denique 
lectu et consideratu dignissima (eth. II. prop. 49. schol. extr. V. 
prop. 36. schol. et prop. 42.) de beatitudinis natura, quae con- 
sistit in Dei cognitione, qua abalienatíi a mundo eiusque vanitate 
ad amorem et pietatem ducimur; itaque Dei servus summe 
liber. 19) 

Restat nihil nisi ut hanc Spinozae operum editionem doctorum 
virorum benevolentiae quam maxime commendemus. Ad veram 
autem sanamque philosophiam, cuius est sapientiae divinae the- 
saurum (Col. 2, 3.) in dies magis eruere et melius perspicere, ex- 
colendam, ut et ipsa conferat, ex animo optamus. 

Scribebam Lipsiae d. 20. Iulii a. Domini MDCCCXLIII. 


ó iveoyüv à mavra èv rácw. 1Cor.3, 16. vads Oroŭ lore. Conf. 
Ioh. 17, 21. 1 Cor. 15, 28. Eph. 1, 21. Hanc doctrinam cum Dei per- 
sonalitate iungere et conciliare est zzoofAzuo. nostro aevo digne ex- 


plicandum! 
49) Conf. Ioh. 17, 3. 6, 38. 8, 28. Rom. 6, 22. 

Máathematicorum in scientiis investigandis ac tradendis me- 
thodum, qua nempe ex definitionibus, postulatis atque 
axiomatis conclusiones demonstrantur, optimam esse tu- 
tissimamque veritatis indagandae atque docendae viam, omnium, 
qui supra vulgus sapere volunt, unanimis est sententia. Et qui- 
dem iure merito. Etenim quum omnis rei ignotae certa ac firma 
cognitio non nisi ex certo praecognitis hauriri ac derivari queat, 
haec necessario ab imo praestruenda erunt, tanquam stabile fun- 
damentum, cui postmodum, ne sponte subsidat aut minimo im- 
petu pessum eat, totum cognitionis humanae aedificium super- 
imponatur. Istius autem notae esse quae passim matheseos 
cultoribus nomine definitionum, postulatorum atque axiomatum 
venire solent, nemini dubium esse poterit qui nobilem istam di- 
sciplinam a limine tantum salulaverit. Definitiones enim 
nihil aliud sunt quam terminorum atque nominum, quibus res 
tractandae designantur, apertissimae explicationes. Postulata 
autem et axiomata seu communes animi notiones adeo clarae 
atque perspicuae sunt enuntiationes, ut iis omnes, qui ipsa vo- 
tabula solummodo recte intellexerint, assensum negare nequa- 
quam possint. 

Verumenimvero quamvis haec ita se habeant, nullas tamen, 
si mathematicas excipias, fere disciplinas ea methodo conscriptas 

VbEES Cir Nro pt 

reperies; sed alia toto paene coelo ab hac diversa, qua nempe per 
definitiones et divisiones inter se continuo concatenatas atque hinc 
inde quaestionibus atque explicationibus intermixtas totum absol- 
vitur negotium. Iudicarunt enim ferme omnes, ac etiamnum 
iudicant multi qui scientiis constituendis conscribendisque ani- 
mum adiecerunt, methodum istam mathematicis disciplinis esse 
peculiarem reliquasque omnes illam respuere atque aspernari. 
Unde factum, ut quaecumque in medium adducunt nullis apodi- 
cticis rationibus demonstrent, sed tantum verisimilitudinibus 
probabilibusque argumentis adstruere conentur, magnam ea ra- 
tione magnorum librorum farraginem in lucem protrudentes, in 
quibus nihil stabilis invenias atque certi, sed omnia contentionis 
atque dissidii plena, et quod ab uno ratiunculis quibusdam 
levibus utcumque confirmatum est, mox ab alio confutatum atque 
iisdem armis dirutum ac disiectum; adeo ut immotae veritatis 
avida mens, ubi tranquillum studii sui stagnum, quod tuto et 
prospero cursu traiicere ac quo traiecto tandem optato cognitionis 
portu potiri posset, invenire putarat, in opinionum impetuoso se 
fluctuantem videat mari, ac tempestatibus contentionum undique 
circeumcinctam, incertitudinumque fluctibus indesinenter sine 
ulla ex iis unquam emergendi spe iactatam atque abreptam. 

Non defuere tamen aliqui qui ab his seorsim senserunt, atque 
hanc miserrimam philosophiae sortem miserati ab ista com- 
muni et ab omnibus trita scientias tradendi via recesserunt, ac 
novam eamque sane arduam multisque difficultatibus scatentem 
ingressi sunt, ut reliquas ultra mathesin philosophiae partes 
methodo atque certitudine mathematica demonstratas posteritati 
relinquerent. Quorum alii iam receptam et in scholis doceri soli- 
tam, alii novam proprio Marte adinventam istum in ordinem re- 
degerunt philosophiam atque orbi literario propinarunt. Et 
quamvis diu multisque labor iste irrito successu susceptus fuerit, 
exortum tamen fuit tandem splendidissimum illud saeculi nostri 
iubar Renatus Des Cartes, qui postquam in mathesi quic- 
quid veteribus inaccessum fuerat, quicquid insuper a coaetaneis 
uis desiderari posset, nova methodo e tenebris in lucem protra- 
xerat, philosophiae fundamenta inconcussa eruit, quibus pluri- 
mas veritates ordine ac certitudine mathematica superstrui posse 
ittp://rcin.org. pl 

et ipse revera demonstravit, et omnibus, qui illius scriptis nun- 
quam satis laudandis animum sedulo applicuerunt, luce meridiana 
clarius apparet. 

Et quamvis nobilissimi atque incomparabilis huius viri scripta 
philosophica mathematicam demonstrandi rationem ac ordinem 
contineant, non tamen ista communi ac in elementis Euclideis 
caeterisque geometris usitata, qua nempe praemissis definitioni- 
bus, postulatis atque axiomatibus propositiones earumque de- 
monstrationes subiunguntur, exarata sunt; sed alia multum ab 
hac diversa, quam ipse et veram optimamque ad docendum viam 
et analyticam vocat. Duplicem enim in fine responsionis 
ad secundas obiectiones apodictice demonstrandi rationem 
agnoscit*), unam per analysin, quae veraz viam ostendit, per 
quam res melhodice et tanquam a priori inventa est etc., alteram 
per synthesin, quae utitur longa definitionum, petitionum, 
aciomatum, tiheorematum et problematum serie, ut si quid 
ipsi ex consequentibus negetur, id in antecedentibus contineri 
statim ostendat, sicque a lectore quantumvis repugnante ac per- 
tinaci assensionem extorqueat etc. 

Verumtamen licet in utraque demonstrandi ratione certitudo, 
quae extra omnem dubitationis aleam posita est, reperiatur, non 
omnibus utraque aeque utilis atque commoda existit. Plurimi 
enim mathematicarum scientiarum plane rudes, adeoque methodi 
qua illae conscriptae sunt syntheticae, et qua inventae sunt analy- 
ticae prorsus ignari, res, quae his in libris pertractantur, apo- 
dictice demonstratas nec sibimet ipsis assequi nec aliis exhibere 
queunt. Unde factum, ut multi, qui aut caeco impetu abrepti 
aut aliorum auctoritate ducti Cartesio nomen dederunt, eius sen- 
tentiam atque dogmata tantummodo memoriae impresserunt, at- 
que ubi de iis sermo incidit, solum effutire multaque de istis gar- 
rire, nihil autem demonstrare sciant, quemadmodum olim fuit et 
adhuc hodie Peripateticae philosophiae addictis solemne est. 


*) Vid. Renati des Cartes meditationes de prima philosophia, 
in quibus Dei existentia et animae humanae a corpore distinctio de- 
monstrantur. His adiunctae sunt variae obiectiones doctorum virorum 
in istas de Deo et anima demonstrationes cum responsionibus auctoris. 
Amstel, 1638, 4, p. 9T. i 

Quocirca ut his aliquid subsidii adferretur, saepenumero optavi, 
aliquem tam analytici quam synthetici ordinis peritum ac in scri- 
ptis Cartesii apprime versatum illiusque philosophiae penitus gna- 
rum manum operi admovere, et quae ille ordine analytico con- 
scripserat, in syntheticum redigere ac more geometris familiari 
demonstrare velle. Imo ipse, quamvis meae tenuitatis abunde 
conscius ac tanto operi longe impar sim, id ipsum tamen praestare 
saepe in animum meum induxi, quin eliam aggressus fui. Sed 
aliae quibus saepissime distrahor mihi illud peragendi viam ob- 
sepserunt occupationes. 

Gratissimum itaque mihi accidit ex auctore nostro intelli- 
gere, se discipulo cuidam suo, dum eum Cartesii philoso- 
phiam doceret, secundam principiorum partem inte- 
gram ac partem tertiae more illo geometrico demon- 
Stratas, nec non praecipuas difficilioresque quae 
in metaphysicis ventilantur quaestiones atque a Cartesio 
nondum enodatas dictasse, atque haec una a se correcta et aucta 
ut lucem adspicerent, amicis id summopere expelentibus atque 
extorquentibus concessisse. Unde etiam ego idem id probavi, 
simulque operam meam , si ea in edendo egeret, ex animo obtuli ; 
ac suasi praeterea, imo rogavi, ut primam quoque princi- 
piorum partem similem redigeret in ordinem ac his praemit- 
teret, quo ab ovo res hoc modo disposita et melius intelligi et ma- 
gis placere posset. Quod quum summa ratione niti videret, et 
amici precibus et lectoris utilitati denegare noluit; meisque in- 
super curis totum tam impressionis, quum procul ab urbe ruri 
degat adeoque illi adesse non possit, quam editionis negotium 
commisit. 

Haec igitur sunt quae tibi, candide lector, damus hoc in li- 
bello: nempe Renati Des Cartes primam et secundam 
principiorum philosophiae partes, una cum frag- 
mento tertiae"), quibus nostri auctoris cogitata me- 
taphysica nomine appendicis subiunximus. At vero pri- 


*) Renati des Cartes principia philosophiae prodierunt 
Amstelod. 1656. 4. et constant quatuor parlibus: I. de principiis cogni- 
tionis humanae; II. de principiis rerum materialium; IlI. de mundo 
adspectabili; IV. de terra. 

mam principiorum partem guum hic et nos dicimus, et libelli titu- 
lus promittat, id non ita intellectum volumus, ac si omnia, quae 
in ea a Cartesio dicta sunt, hic geometrico ordine demon- 
strata exhiberentur; sed tantum denominationem a potiori fuisse 
desumptam, adeoque praecipua, quae ad metaphysicam spe- 
ciant, et in meditationibus suis tractavit Cartesius (caeteris 
omnibus quae sunt logicae considerationis et tantum historice 
narrantur ac recensentur praetermissis) inde esse decerpta. Quae 
etiam quo facilius absolveret auctor, huc verbotenus fere omnia 
illa, quae sub finem responsionis ad secundas obiectio- 
nes geometrico ordine disposita habet Cartesius"), transtulit; 
omnes quidem illius definitiones praemittendo ac proposi- 
tiones suis inserendo, at axiomata non continuo definitio- 
nibus subnectendo, sed post quarlam demum propositionem 
interponendo, eorumque ordinem quo facilius demonstrari pos- 
sentimmutando, ac quaedam quibus non egebat omittendo. Et 
»Quamvis haec axiomata (ut etiam habet ipse Cartesius postu- 
lato VII. **) instar theorematum demonstrari", ac etiam concin- 
nius nomine propositionum venire posse, auctorem nostrum non 
fugiat, nosque etiam, ut id effectum daret, petierimus; maiora 
tamen quibus est implicitus negotia ei tantum duarum, quibus 
hoc opus absolvere coactus fuit, septimanarum otium concesse- 
runt, adeoque in causa fuere, quo minus et suo et nostro desi- 
derio satisfacere potuerit, sed brevem dumtaxat subnectens ex- 
plicationem, quae demonstrationis vicem subire potest, maiorem 
atque omnibus numeris absolutam in aliud tempus reiecerit. Si 
forte post hanc distractam impressionem nova adornaretur, ad 
quam augendam conabimur etiam ab ipso impetrare, ut totam 
tertiam partem de mundo adspectabili (cuius tantum ad- 
iunximus fragmentum, quum auctor hic institutioni finem impo- 
suerit, et nos eo, quantulumcumque sit, lectorem privare nolue- 
rimus) absolvat. Atque hoc ut debito modo perficiatur, hinc 
inde in secunda parte quaedam de fluidorum natura et pro- 


*) Vid. Cartesii meditat. de prima philosophia p. 100 — 
101. „Rationes Dei existentiam et animae a corpore distinctionem pro- 
bantes more geometrico dispositae.” 

**) Conf. Cartesii meditat. de prima philosophia p. 103, 

prietatibus propositiones interspargendae erunt, quod ut au- 
ctor tum exsequatur, pro virili adnitar. 

Nec tantum in axiomatibus proponendis explicandisque, sed 
etiam in ipsis propositionibus caeterisque conclusionibus demon- 
strandis a Cartesio saepissime recedit atque apodeixi longe ab 
illius diversa utitur noster auctor. Quod sane nemo ita interpre- 
tetur, ac si clarissimum illum virum in iis corrigere vellet; sed 
eum in finem tantum factum putet, ut suum iam receptum ordi- 
nem melius retinere posset, nec axiomatum numerum nimium 
augeret. Qua eadem etiam de causa quam plurima, quae Carte- 
sius sine ulla demonstratione proposuit, demonstrare, et quae 
plane praetermisit addere coactus fuit. 

Animadverti tamen vel imprimis velim in his omnibus, nempe 
tam in prima et secunda principiorum partibus ac 
fragmento tertiae, quam in cogitatis suis metaphy- 
sicis auctorem nostrum meras Cartesii sententias illarumque de- 
monstrationes, proutin illius scriptis reperiuntur, aut quales ex 
fundamentis ab illo iactis per legitimam consequentiam deduci 
debebant, proposuisse. Quum enim discipulum suum Cartesii 
philosophiam docere promisisset, religio ipsi fuit, ab eius 
sententia latum unguem discedere, aut quid quod eius dogmati- 
bus aut non responderet aut contrarium esset dictare, Quam ob 
rem iudicet nemo, illum hic aut sua aut tantum ea quae probat 
docere. Quamvis enim quaedam vera iudicet, quaedam de suis 
addita fateatur, multa tamen occurrunt, quae tanquam falsa 
reiicit et a quibus longe diversam fovet sententiam. Cuius 
notae inter alia, ut ex multis unum tantum in medium affe- 
ram, sunt quae de voluntate habentur principiorum phil. 
part. I. prop. 13. schol. et append. part. II. cap. 12., quam- 
vis salis magno molimine atque apparatu probata videantur. 
Neque enim eam distinctam ab intellectu, multo minus tali 
praeditam esse libertate existimat. Etenim in his asscren- 
dis, ut ex dissertatione de methodo parte IV.*) et meditatione 


*) Conf. Renati des Cartes specimina philosophiae seu 
dissertatio de methodo recte regendae rationis et veritatis in 
scientiis investigandae, dioptrice et meteora. Amstel. 1656. 4, 
P. 25. sqq. 

II. *) aliisque locis liquet, tantum supponit, non probat Carte- 
sius, mentem humanam esse substantiam absolute cogitantem: 
quum contra auctor noster admittat quidem, in rerum natura 
esse substantiam cogitantem, attamen neget, illam constituere es- 
sentiam mentis humanae; sed statuat, codem modo, quo exten- 
sio nullis limitibus determinata est, cogitationem etiam nullis 
limitibus determinari; adeoque, quemadmodum corpus hu- 
manum non est absolute, sed tantum certo modo secundum 
leges naturae extensae per motum et quietem determinata extensio, 
sic eliam mentem sive animam humanam non esse abso- 
lute, sed tantum sccundum leges naturae cogitantis per ideas certo 
modo determinatam cogitationem; quae necessario dari conclu- 
ditur, ubi corpus humanum existere incipit. Ex qua definitione 
non difficile demonstratu esse putat, voluntatem ab intel- 
lectu non distingui, multo minus ea, quam illi Cartesius ad- 
scribit, pollere libertate; quin imo ipsam affirmandi et negandi 
facultatem prorsus fietitiam: có autem affirmare et negare nihil 
praeter ideas esse; caeteras vero facultates, ut intellectum, cu- 
piditatem ete. in numerum figmentorum, aut saltem illarum no- 
tionum reponi debere, quas homines ex eo quod res abstracte 
concipiunt formaverunt, quales sunt humanitas , lapideitas et id 
genus aliae. 

Praetereundum etiam hic nequaquam est, in eundem censum 
venire debere, hoc est, ex Cartesii mente tantum dici, quod ali- 
quibus in locis reperitur, nempe /oc aut illud captum humanum 
superare. Neque enim hoc ita accipiendum, ac si ex propria sen- 
tentia talia proferret noster auctor. Iudicat enim ista omnia atque 
etiam plura alia magis sublimia et subtilia non tantum clare ac di- 
stincte a nubis concipi, sed etiam commodissime explicari posse; 
si modo humanus intellectus alia via, quam quae a Cartesio aperta 
atque strata est, in veritatis investigationem rerumque cognitio- 
nem deducatur: atque adeo scientiarum fundamenta a Cartesio 
eruta, et quae iis ab ipso superaedificata sunt, non sufficere ad 
omnes ac difficillimas quae in metaphysicis occurrunt quaestiones 


*) Conf. Cartesii meditat. de prima philos. II. de na- 
iura mentis humanae p. 9. sqq. 

enodandas atque solvendas; sed alia requiri, siad illud cognitio- 
nis fastigium intellectum nostrum cupimus evehere. 

Denique (ut praefandi finem faciam) lectores non ignorare vo- 
lumus, omnes hos tractatus nullum alium in finem, quam veri- 
tatis indagandae atque propagandae hominesque ad verae ac 
sincerae philosophiae studium incitandi gratia evulgari ; 
adeoque ut ex lectione uberem fructum capiant, cuique ex animo 
optamus. 

propositionum, lemmatum, corollariorum al. quae in I. II. et III. 
principiorum philosophiae partibus continentur. 


PARS L 


Prolegomenon. 

1. Duhitatio de omnibus. 

2. Inventio fundamenti omnis scientiae 

3. Liberatio ab omnibus dubiis. 

Definitiones 1—10 

Áxiomata 1—3. 

Propos.1. Denulla re possumus absolute esse certi, quam diu nesci- 
mus nos existere. 

2. Ego sum debet esse per se notum. 

3. Ego quatenus res constans corpore sym non est primum nec per se 
cognitum. 

4. Ego sum non potest esse primum cognitum, nisi quatenus cogitamus 

Corollar. Mens notior est corpore. 

Scholium, Cogito unicum et certissimum fundamentum totius 
philosophiae. 

Axiomata ex Cartesio depromta 4—11. 
5. Dei existentia ex sola eius naturae consideratione cognoscitur. 

Scholium. Quae sequuntur praeclara. 

6. Dei existentia ex eo solo, quod eius idea sit in nobis, a posteriori 
demonstratur. 

Scholium. Tria quae notanda. 

7. Dei existentia demonstratur eliam ex eo, quod nos ipsi habentes 
eius ideam existamus. 

Scholium. Examinatur Cartesii demonstratio propos. 7. 

Lemma 1. Quo res sua natura perfeclior est, eo maiorem existen- 
liam et magis necessariam involvit; et contra » quo magis necessa- 
riam existentiam res sua natura involvit, eo perfeetior est. 

Corollar. Quidquid necessariam existentiam involvit est Deus. 

Lemma 2. Qui potentiam habet se conservandi, eius natura neces- 
sariam involvit existentiam. 

Corollar. Deus polest efficere id omne quod clare percipimus, 
prout id ipsum PARE phu: 

8. Mens et corpus realiter distinguuntur. 

9, Deus est summe intelligens. 

Schol. De Dei incorporei extensione et intellectu. 

10. Quidquid perfectionis in Deo reperitur, a Deo est. 
11. Non dantur plures dii. 
12. Omnia quae existunt a sola vi Dei conservantur. 

Coroll. 1. Deus est omnium rerum creator. 

Coroll. 2, Res nullam ex se habent essentiam, quae sil causa co- 
gnitionis Dei; sed conira Deus est causa rerum, eliam quoad ea- 
rum essentiam. 

Coroll. 3. Deus non sentit nec proprie percipit. 

Coroll. 4. Deus est causalitate prior rerum essentia et exislentia. 

13. Deus est summe verax. 
14. Quidquid clare et distincte percipimus verum est, 
Schol. Cavere possumus ne in errores incidamus et fallamur. 
15. Error non est quid positivum. 
Schol. Error est privatio recti usus libertatis. 
16. Deus est incorporeus. 
11. Deus est ens simplicissimum. 

Coroll. Dei intelligentia, voluntas seu decretum et potentia non 

distinguuntur nisi ratione ab eius essentia. 
18. Deus est immutabilis. 
19. Deus est aeternus. 
20. Deus omnia ab aeterno pracordinavit. 

Corall. Deus est summe constans in suis operibus. 

21. Substantia extensa in longum, latum et profundum revera existit, 
nosque uni eius parti uniti sumus. 


PARS II. 

Postulatum. 

Definitiones 1—9. 

Axiomata 1—?1. 

Lemma t. Ubi datur extensio sive spatium, ibi datur neces- 
sario substantia. 

Lemma 2. Rarefactio et condensatio clare et distinete a nobis con- 
cipiuntur, quamvis non concedamus, corpora in raretactione ma- 
ius spatium occupare, quam in condensatione. 

Propos. i. Quamvis durilies, pondus et reliquae sensiles qualitates a 
corpore aliquo separentur, integra remanebit nibilo minus natura 
corporis. 

2. Corporis sive materiae natura in sola extensione consistit. 

Coroll. Spatium et corpus in re non differunt. 

Schol. Quid sit Deum esse ubiquo. 


3. Repugnat ut detur vacuum. 

4. Una pars corporis non maius spatium occupat una vice quam alia, 
et contra idem spatium una vice non plus corporis continet quam 
alia. 

Coroll. Corpora quae aequale spatium occupant, puta aurum et aër, 

aeque multum materiae sive substantiae corporeae habent. 

5. Nullae dantur atomi. 

Schol. Quaestio de atomis. 


6. Materia est indefinite extensa, maleriaque coeli ct terrae una ea- 
demque est. 


Schol. Zenonis de motu locali sententia examinatur et refutatur. 

7. Nullum corpus locum alterius ingreditur, nisi simul illud alterum 
locum alicuius alterius corporis ingrediatur. 

8. Quum corpus aliquod locum alterius ingreditur, codem temporis mo- 
mento locus ab ea derelictus ab alio corpore occupatur, quod ipsum 
immediate tangit. 

Schol. Duplex error refutatur. 

Coroll. In omni motu integer circulus corporum simul movetur. 

9. Si canalis ABC circularis sit aqua plenus, et in A sit quadruplo latior 
quam in B, eo tempore, quo illa aqua (vel aliud corpus fluidum) 
quae est in A, versus B incipit moveri, aqua quae est in B qua- 
druplo celerius movebitur. 

Lemma. Si duo semicirculi ex eodem centro deseribantur, spatium 
inter peripherias erit ubique aequale; si vero ex diversis centris 
describantur, spatium inter peripherias erit ubique inaequale. 

10. Corpus fluidum, quod per canalem ABC movetur, accipit indefini- 
tos gradus celeritatis. 

11, In materia, quae per canalem ABC fluit, datur divisio in particulas 
indeflnitas. 

Schol. De causa motus duplici. 

12. Deus esl causa principalis motus. 
13. Eandem quantitatem motus et quietis, quam Deus semel materiae 
impressit, etiamnum suo concursu conservat. 

Schol. t. De discrimine quod hic intercedit inter theologiam et phi- 
losophiam. 

Schol. 2. Motus materiae modus. 

11. Unaquaeque res, quatenus simplex et indivisa est, et in se sola con- 
sideratur, quantum in se est, semper in eodem statu perseverat. 

Coroll. Corpus, quod semel movetur, semper moveri pergit, nisi 
a causis exlernis relardetur. 

15. Omne corpus motum ex se ipso tendit, ut secundum lineam rectam, 
non vero curvam pergat moveri. 

Schol. Devi demonstrationis antecedentis. 

Coroll. Omne corpus, quod secundum lineam curvam movelur, 

continuo a linea, secundum quam ex se pergeret moveri, defleclit; 
idque vi alicuius causae externae. 


16, Omne corpus, quod circulariter movetur (ut lapis ex. gr. in funda), 
continuo determinatur, ut secundum tangentem pergat moveri. 

11. Omne corpus, quod circulariter movetur, conatur recedere a centro 
circuli, quem describit. 

18, Si corpus aliquod, puta A, versus aliud corpus quiescens B movea- 
tur, nec tamen B propter impetum corporis A aliquid suae quietis 
amittat; neque etiam A sui motus aliquid amittet, sed eandem 
quantitatem motus, quam antea habebat, prorsus retinebit. 

19, Motus in se spectatus differt a sua determinatione versus certam ali- 
quam parlem; neque opus esl, corpus motum ut in contrariam 
partem feratur sive repellatur, aliquamdiu quiescere. 

Coroll. Motus non est motui contrarius. 
20. Si corpus A corpori B occurrat et ipsum secum rapiat, tantum mo- 


tus, quantum B propter occursum À ab ipso A acquirit, de suo 
motu À amittet. 


21. Si corpus A duplo maius sit quam B, et aeque celeriter moveatur; 
babebit etiam A duplo maiorem motum quam B, sive vim ad aequa- 
lem celeritatem cum B retinendarn. 


22, Si corpus A aequale sit corpori B, et A duplo celerius quam B mo- 
veatur, vis sive motus in A erit duplus ipsius B. 

Coroll. 1. Quo corpora tardius moventur, eo magis de quiete par- 
licipant. 

Coroll. 2. Si corpus A duplo celerius moveatur quam corpus B, et 
B duplo maius sit quam A, tantundem motus est in B maiori, quam 
in A minori, ac proinde etiam aequalis vis. 

Coroll. 3. Motus a celeritate distinguitur. 


23. Quum modi alicuius corporis variationem pati coguntur, illa variatio 
semper erit minima, quae dari potest. 


24, Reg.1. Si duo corpora (puta A et B) essent plane aequalia, etin 
directum versus se invicem aeque velociter moverentur; quum sibi 
mutuo occurrunt, utrumque in contrariam partem reflectetur nulla 
suae celeritatis parte amissa. 


25. Reg.?. Si mole essent inaequalia, B nempe maius quam A, cac- 
teris ut prius positis, tunc solum A reflectetur, et utrumque eadem 
celeritate perget moveri. 

26. Si mole et celeritate sint inaequalia, B nempe duplo maius quam 
A, mojus vero in A duplo celerior, quam in B, caeteris ut prius 
positis, ambo in contrariam partem reflectentur unoquoque suam, 
quam babebant, celeritatem retinente. 

Coroll. Determinatio unius corporis aequalem vim requirit ut mute- 
iur, quam motus. 


21. Reg.3. Si mole sint aequalia, sed B tantillo celerius moveatur 
quam A, non tantum A in contrariam partem reflectetur, sed etiam 

B dimidiam partem celeritatis, qua A excedit, in A transferet, et 
ambo aeque celeriter pergent moveri versus eandem partem. 
Coroll. Quo corpus aliquod celerius movetur, eo magis determina- 
ium est, ut, secundum quam lineam movetur, moveri pergat; ot 
contra. 
Schol. De discrimine inter vim determinationis et vim motus. 

?8. Heg.4. Si corpus A plane quiesceret, essetque paulo maius quam 
B; quacumque cum celeritate B moveatur versus A, nunquam 
ipsum A movebit, sed ab eo in contrariam partem repelletur suum 
integrum motum retinendo. 

29. Heg.5. Si corpus quiescens À esset minus quam lj, tum quantum- 
vis B tarde versus A moveretur, illud secum movebit, partem scili- 
Cel sui motus ei talem transferendo, ut ambo postea aeque celeriter 
moveantur. 

30, Keg.6. Si corpus À quiescens esset accuratissime aequale corpori 
B versus illud moto, partim ab ipso impelleretur, partim ab ipso in 
contrariam parlem roepelleretur. 

31, Reg.T. Si B et A versus candem partem moverentur, A quidem 
tardius, B autem illud insequens celerius, ita ut ipsum tandem at- 
lingeret, essetque A maius quam B, sed excessus celeritatis in B 
esset maior, quam excessus magnitudinis in A; tum B transferet 
tantum de suo motu in A, ut ambo postea aeque celeriter et in eas- 
dem partes progrediantur. Si autem contra excessus magnitudinis 
in A esset maior, quam excessus celeritatis in D, in contrariam par- 
tem ab ipso reflecteretur motum omnem suum retinendo. 

Schol. Transgrediendum ad corpora consideranda quae ab aliis 
cinguntur. 

32. Si corpus B undequaque cingatur a corpusculis molis, ipsum aequali 
vi versus omnes parles simul pellentibus, quam diu nulla alia causa 
occurrit, in eodem loco immotum manebit. 

33. Corpus D, iisdem ut supra positis, vi quantumvis parva adventitia 
versus quamcumque parlem moveri potest. 

34, Corpus B, iisdem positis ut supra, non potest celerius moveri, 
quam a vi externa impulsum est, quamvis particulae, a quibus cin- 
gitur, longe celerius agitentur. 

35. Quuin corpus B sic ab externo impulsu movetur, maximam partem 
sui molus à corporibus, a quibus continuo cingilur, accipit, non 
autem a vi externa. 

36. Si corpus aliquod, ex. gr. manus nostra, quaquaversum aequali 
motu moveri posset, ita ut nullis corporibus ullo mado resistat; 
necessario in illo spatio, per quod sic moveretur, tot corpora versus 
unam parlem, quam versus quamcumque aliam, aequali inter se 
et aequali cum manu vi celeritatis movebuntur. 

31. Si corpus aliquod (puta A) quacumque parva vi versus quamcumque 
partem moveri potest, illud necessario cingitur a corporibus, quae 
aequali inter se celeritate moventur. 

Schol. Quae sint corpora fluida, quae dura. 
WIENER T 

PARS Ill. 


Prolegomenon. 
Postulatum. 
Definitiones 1—4. 
Axiomata 1—4. 
Propos. 4. Parties materiae, in quas primo fuit divisa, non erant ro- 
lundae, sed angulosae. 
2. Vis, quae effecit, ut materiae particulae circa propria centra move- 
rentur, simul effecit, ut particularum anguli mutua occursu atte- 
rerentur. 

capilum el materierum in I. et Il. parle appendicis 
contentarum. 


PARS I. 


Car. I. De ente reali, ficto et rationis. 
Entis definitio. 
Chimaeram, ens fictum et ens rationis non esse entia. 
Quibus cogitandi modis res retineamus. 
Quibus cogitandi modis res explicemus. 
Quibus cogitandi modis res imaginemur. 
Entia rationis cur non sint ideae rerum, et tamen pro ils habeantur. 
Male dividi ens in reale et rationis. 
Ens rationis quomodo dici possit merum nihil, et quomodo ens 
reale. 
In rerum investigatione entia realia cum entibus rationis non con- 
fundenda. 
10. Quomodo ens rationis et ens fictum distinguantur. 
11. Entis divisio. 


Car, II. Quid sit esse essentiae, quid esse existentiae, quid esse 
ideae, quid esse potentiae. 

Creaturas in Deo esse eminenter. 

Quid sit esse essentiae, existentiae, ideae ac potentiae. 

Haec quatuor a se invicem non distingui nisi in creaturis. 

Ad quaestiones quasdam de essentia respondetur. 

Cur auctor in definitione essentiae ad Dei attributa recurrit? 

Cur aliorum definitiones non recensuit ? 

Quomodo distinctio inter essentiam et existentiam facile addiscatur. 


Car. III. De eo quod est necessarium, impossibile, possibile 
et contingens. 

1. Quid hic per affectiones intelligendum sit, 

2. Affectionum definitio. 

3. Quot modis res dicatur necessaria et impossibilis. 

Mi Chirnaeram commode ens verbale vocari. 

6 

BOXE» EXE DEED 


. Res creatas quoad essentiam et existentiam a Deo dependere. 
- Necessitatem, quae in rebus creatis a causa est, esse vel essentiae 
vel existentiae; at haec duo in Dco non distingui. 


Spinoza I. l : 

1. Possibile et contingens non esse rerum affectiones. 

8. Quid sit possibile, quid contingens. 

9. Possibile et contingens esse tantum defectus nostri intellectus. 

0. Conciliationem libertatis nostri arbitrii et praeordinationis Dei hu- 
manum captum superare. 


Car. IV. De aeternitate, duratione et tempore. 


Quid sit aeternitas. 
Quid duratio. 
Quid tempus. 


Car. V. De oppositione, ordine etc. 


Quid sint oppositio, ordo, convenientia, diversitas, subiectum, ad- 

iunctum ete. 
Car. VI. De uno, vero et bono. 

1. Quid sit unitas. 

2. Quid sit multitudo, et quo respeetu Deus dici possit unus et qua 
respectu unicus. 

3. Quid sit verum, quid falsum tam apud vulgum quam apud philo- 
sophos. 

4. Verum non esse terminum transcendentalem. 

5. Veritas et vera idea quomodo differant. 

6. Quaenam sint proprietates veritatis — Certitudinem non esse in 
rebus. 

1. Bonum et malum tantum dici respective. 

8. Quare aliqui bonum metaphysicum statuerunt. 

9. Reset conatus, quo res in statu suo perseverare conantur, Quo- 
modo distinguantur. 

10. An Deus ante rcs creatas dici possit bonus. 

M. Perfectum quomodo dicatur respective, quomodo absolute. 


PARS II. 
Car. I. De Dei aeternitate. 
Substantiarum divisio. 
Deo nullam durationem competere. 
Causae, ob quas auctores Deo durationem tribuerunt. 
Quid sit aeternitas. 
Cap. I. De unitate Dei 


E 

Deum esse unicum. 
Car. HI. De immensitate Dei. 
Quomodo Deus dicatur infinitus, quomodo immensus. 
Quid vulgo per Dei immensitatem intelligatur 
Deum esse ubique probatur. 
Omnipraesentia Dei explicari nequit. 
Dei immensitatem a quibusdam statui triplicem; sed male. 
Dei potentiam non distingui ab eius essentia, 
Nec illius omnipraesentiam. 

Car. IV. De immutabilitate Dei, 

Quid sit mutatio, quid transformatio. 
In Deo transformationem locum non habere 
Quae sint mutationis causae. 
Deum non mutari ab alio. 
Nec etiam a se ipso. 

Car. V. Desimplicitate Dei. 
Rerum distinctio triplex: realis, modalis, rationis, 
Undenam omnis compositio oriatur, et quotuplex sit 
Deum esse ens simplicissimum. 
Dei attributa distingui tantum ratione. 

Cap. VI. Devita Dei. 

Quid vulgo per vitam intelligant philosophi. 
Quibus rebus vita tribui possit. 
Quid sit vita, et quid sit in Deo. 

Car, VII. De intellectu Dei. 


Dcum esse omniscium. 

Obiectum scientiae Dei non esse res extra Deum. 
Sed Deum ipsum. 

Quomodo Deus noscat peccata et entia rationis etc. 
Quomodo singularia, et quomodo universalia. 

In Deo tantum unam esse et simplicem ideam. 
Quae sit Dei scientia circa res creatas. 


Car. VIII. De voluntate Dei. 

Quomodo Dei essentia, et intellectus quo se intelligit, et voluntas 
qua se amat, distinguantur nos nescire. 

Voluntatem et potentiam Dei quoad extra non distingui ab eius in- 
tellectu, 

Deum improprie quaedam odio habere, quaedam amare. 

Cur Deus homines moneat, cur non salvet absque monitione; et 
cur impii puniantur. 

Scripturam nihil docere quod lumini naturae repugnet. 

Car. IX. De potentia Dei. 

Quomodo omnipotentia Dei intelligenda sit. 

Omnia esse necessaria respectu decreti Dei, non autem quaedam ín 
se, quaedam respectu deecreli. 

Quod si Deus aliam fecisset rerum naturam, etiam nobis alium de- 
buisset dare intellectum. 

Quotuplex sit potentia Dei. 

Quid absoluta, quid ordinata, quid ordinaria, quid extraordinaria. 
De aliis quibusdam quaestionibus. 

Car. X. De creatione. 

Quid sit creatio. 

Creationis vulgaris definitio reiicitur. 

Propria explicatur. 

Aecidentia et modos non creari. 

Nullum fuisse tempus aut durationem ante creationem. 

Eandem esse Dei operationem mundi creandi, quam conservandi. 
Quaenam sint creata. 

Quomodo Dei cogitatio a nostra dilTerat. 

Non esse quid extra Deum Deo coaeternum. 

Quid hic vocibus ab aeterno denotetur. 

Non potuisse aliquid ab aeterno creari probatur. 

Ex eo, quod Deus sit aeternus, non sequi illius effecta eliam esse 
posse ab aeterno. 

Deum, si necessario ageret, non esse infinitae virtutis. 

Unde habeamus conceptum maioris durationis, quam est huius 
mundi. 


Car. XI. De concursu Dei. 

Concursum Dei vulgari sensu in philosophia non esse admittendum. 
Quomodo Dei conservatio se habeat in rebus determinandis ad opc- 
randum. 
Divisionem attributorum Dei vulgarem magis esse nominis, quam 
rei. 
Auctoris propria divisio. 

Car. XII. De mente humana. 
Divisio substantiae creatae. 
Angelos non esse metaphysicae, sed theologicae considerationis. 
Mentem humanam non esse ex traduce, sed a Deo creari; at quando 
creetur nesciri. 
Quo sensu anima humana sil mortalis. 
Quo vero sensu immortalis. 
Illius immortalitas demonstratur. 
Deum non contra, sed supra naturam agere; et quid hoc sit secun- 
dum auctorem. 
Cur aliqui putent, voluntatem non esse liberam. 
Quid sit voluntas. 
Dari voluntatem. 
Eamque esse liberam. 
Nec eonfundendam cum appetitu. 
Nec aliquid esse praeter ipsam mentem. 
Cur philosophi mentem cum rcbus corporeis confuderunt? 


PRINCIPIA 


PHILOSOPIIAE 


MORE GEOMETRICO DEMONSTRATA. 


PARS PRIMA. 
PROLEGOMENO YN. 


Antequam ad ipsas propositiones earumque demon- 
Strationes accedamus, visum fuit in antecessum succincte ob 
oculos ponere, cur Cartesius de omnibus dubitaverit, qua via 
solida scientiarum fundamenta eruerit, ac tandem quibus mediis 
se ab omnibus dubiis liberaverit"). Quae omnia quidem in ordi- 
nem mathematicum redegissemus, nisi prolixitatem, quae ad id 
praestandum requireretur, impedire iudicavissemus, quo minus 
haec omnia, quae uno obtutu tanquam in pictura videri debent, 
debite intelligerentur. 

Cartesius itaque ut quam cautissime procederet in rerum 
investigatione, conatus fuit 

1. Omnia praeiudicia deponere; 

2. Fundamenta invenire, quibus omnia super- 
struenda essent; 

3. Causam erroris detegere; 

4. Omnia clare et distincte intelligere. 

Ut vero primum, secundum ac tertium assequi posset, 
omnia in dubium revocare aggreditur, non quidem ut scepticus, 


*) Conf. Cartesii principiorum philos. p. I de principiis 
tognitionis humanae 

qui sibi nullum alium praefigit finem, quam dubitare, sed ut 
animum ab omnibus praeiudiciis liberaret, quo tan- 
dem firma atque inconcussa scientiarum fundamenta, 
quae hoc modo ipsum si quae essent effugere non possent, inve- 
niret. Vera enim scientiarum principia adeo clara ac certa esse 
debent, ut nulla indigeant probatione, extra omnem dubitationis 
aleam sint posita, et sine ipsis nihil demonstrari possit. Atque 
haec post longam dubitationem reperit. Postquam autem haec 
principia invenisset, non ipsi difficile fuit, verum a falso digno- 
Scere ac causam erroris detegere; atque adeo sibi cavere, 
ne aliquid falsum et dubium pro vero ac certo assumeret. 

Utautem quartum et ultimum sibi compararet, hoc est, 
omnia clare et distincte intelligeret, praecipua eius 
regula fuit, omnes simplices ideas, ex quibus reliquae omnes 
componuntur, enumerare ac quamlibet sigillatim examinare. Ubi 
enim simplices ideas clare et distincte percipere posset, sine dubio 
ctiam omnes reliquas ex simplicibus illis conflatas eadem claritate 
et distinctione intelligeret. His ita praelibatis breviter explicabi- 
mus, quomodo omnia in dubium revocaverit, vera 
scientiarum principia invenerit, oc se ex dubitatio- 
num difficultatibus extricaverit. 


I. Dubitatio de omnibus. 


Primo itaque sibi ob oculos ponit omnia illa quae a sensibus 
acceperat, nempe coelum, terram et similia, atque etiam suum 
corpus: quae omnia eo usque in rerum natura esse putaverat. Ac 
de horum certitudine dubitat, quia sensus ipsum interdum fefel- 
lisse deprehenderat, et in somnis sibi saepe persuaserat multa 
extra se vere existere, in quibus postea se delusum esse compere- 
rat; ac denique quia alios etiam vigilantes asserere audierat, se in 
membris, quibus dudum caruerant, dolorem sentire. Quare 
non sine ratione etiam de sui corporis existentia dubitare potuit. 
Atque ex his omnibus vere concludere potuit, sensus non esse 
firmissimum fundamentum, cui omnis scientia superstruenda sit 
(possunt enim in dubium revocari); sed certitudinem ab aliis 
principiis nobis certioribus dependere. Ut autem porro talia in- 
vestiget, secundo sibi ob oculos ponit omnia universalia, qualia 

sunt natura corporea in communi eiusque extensio, item figura, 
quantitas etc., ut etiam omnes mathematicae veritates. Et quam- 
vis haec ipsi certiora viderentur, quam omnia quae a sensibus 
hauserat, rationem tamen de iis dubitandi invenit; quoniam alii 
eliam circa ea errarant, et praecipue quoniam infixa quaedam 
erat eius menti vetus opinio, Deum esse, qui potest omnia, et a 
quo talis qualis existit creatus est, quique adeo forsan fecerat, ut 
etiam circa illa quae ipsi clarissima videbantur deciperetur. Al- 
que hic est modus, quo omnia in dubium revocavit. 


II. Inventio fundamenti omnis scwntiae. 


Utautem vera scientiarum principia inveniret, inqui- 
sivit postea, num omnia, quae sub eius cogitationem cadere pos- 
sent, in dubium revocarit, ut sic exploraret, an non forte quid 
reliquum esset, de quo nondum dubitaverat. Quod si vero quid 
sic dubitando inveniret, quod nulla ex praecedentibus nec etiam 
ulla alia ratione in dubium revocari posset, id sibi tanquam fun- 
damentum, cui omnem suam cognitionem superstruat, statuen- 
dum esse merito iudicavit. Et quamquam iam, ut videbatur, de 
omnibus dubitarat (nam aeque de iis, quae per sensus hauserat, 
quam de iis, quae solo intellectu perceperat, dubitaverat), ali- 
quid tamen, quod explorandum esset, reliquum.fuit, ille ni- 
mirum ipse, qui sic dubitabat, non quatenus capite, ma- 
nibus reliquisque corporis membris constabat (quoniam de his 
dubitaverat); sed tantum quatenus dubitabat, cogitabat etc. 
Atque hoc accurate examinans comperit, se nullis praedictis ra- 
tionibus de eo dubitare posse. Nam quamvis somnians aut vigi- 
lans cogitet, cogitat tamen atque est; et quamvis alii aut 
etiam ille ipse circa alia erravissent, nihilo minus, quoniam erra- 
bant, erant. Nec ullum suae naturae auctorem adeo callidum 
fingere potest, qui eum circa hoc decipiat; concedendum enim 
erit ipsum existere, quam diu supponitur decipi. Nec denique 
quaecumque alia excogitetur dubitandi causa, ulla talis adferri 
poterit, quae ipsum simul de eius existentia non certissimum 
reddat. Imo quo plures adferuntur dubitandi rationes, eo plura 
simul adferuntur argumenta, quae illum de sua existentia con- 
vincunt; adeo ut, quocumque se ad dubitandum vertat, co- 

gatur nihilo minus in has voces erumpere: dubilo, cogito, ergo 
sum. 

Hac igitur detecta veritate simul etiam invenit omnium 
scientiarum fundamentum, ac etiam omnium aliarum veri- 
tatum mensuram ac regulam; scilicet: Quicquid tam clare ac di- 
stincte percipitur quam istud verum est. 

Nullum vero aliud quam hoc scientiarum fundamentum esse 
posse, satis superque liquet ex praecedentibus; quoniam reliqua 
omnia facillimo negotio a nobis in dubium revocari possunt, hoc 
autem nequaquam.  Verumenimvero circa hoc fundamentum hic 
apprime notandum, hanc orationem: dubito, cogito, ergo sum 
non esse syllogismum, in quo maior propositio est omissa. Nam 
si syllogismus esset, praemissae clariores et notiores deberent 
esse, quam ipsa conclusio: ergo sum; adeoque ego sum non esset 
primum omnis cognitionis fundamentum, praeterquam quod non 
esset certa conclusio; nam cius veritas dependeret ab universali- 
bus praemissis, quas dudum in dubium auctor revocaverat. Ideo- 
que cogito, ergo sum unica est propositio, quae huie: ego sum 
cogitans aequivalet. 

Sciendum porro, ut confusionem in sequentibus vitemus 
(clare enim ac distincte res percipienda est), quid simus. Nam 
hoc clare et distincte intellecto nostram essentiam cum aliis non 
confundemus. Ut igitur id ex praecedentibus deducat, sic pergit 
noster auctor. 

Omnes quas olim de se habuit cogitationes in memoriam revo- 
cat, ut: animam suam esse exiguum quid instar venti vel ignis 
vel aetheris crassioribus sui corporis partibus infusum, et: corpus 
sibi notius esse quam animam, illudque a se clarius ac distinctius 
percipi. Atque haec omnia clare pugnare cum iis deprehendit, 
quae hucusque intellexerat. Nam de suo corpore dubitare poterat, 
non autem de sua essentia quatenus cogitabat. Adde, quod haec 
neque clare neque distincte percipiebat, ac consequenter ex suae 
methodi praescripto tanquam falsa reiicere debebat. Unde quum 
talia ad se, quatenus hucusque sibi cognitus erat, pertinere intel- 
ligere non posset, pergit ulterius inquirere, quid ad suam essen- 
tiam proprie pertineat, quod in dubium revocare non potuerat, 
et ob quod suam existentiam concludere cogebatur. Talia autem 

sunt: quod sibi cavere voluerit, ne deciperetur; multa cupiverit 
intelligere; de omnibus quae intelligere non poterat dubitaril; 
unum tantum hucusque affirimarit; omnia reliqua negarit et tan- 
quam falsa reiecerit; multaque etiam invitus imaginatus fuerit; 
ac denique multa tanquam a sensibus venientia animadverterit. 
Quumque ex singulis his aeque evidenter suam existentiam colli- 
gere, nec ullum horum inter ea, quae in dubium revocaverat, 
recensere potuerit, ac denique omnia haec sub eodem attributo 
concipi possint: sequitur omnia haec vera esse et ad eius naturam 
pertinere. Atque adeo ubi dixerat: cogito, omnes hi cogitandi 
modi intelligebantur, nempe dubitare, intelligere, affirmare, 
negare, velle, nolle, imaginari et sentire. 

Apprime aulem hic notandum venit, quod magnum usum in 
sequentibus, ubi de distinctione mentis a corpore agetur, habe- 
bit; nempe 1. Hos cogitandi modos clare ac distincte sine reli- 
quis, de quibus adhuc dubitatur, intelligi. 2. Eorum clarum et 
distinctum quem habemus conceptum, obscurum atque confusum 
reddi, siiisaliqua, de quibus adhue dubitamus, adscribere vel- 
lemus. 


HI. Ziberatio ab omnibus dubiis. 


Ut denique de iis, quae in dubium revocaverat, certus redde- 
retur omneque dubium tolleret, pergit inquirere in naturam en- 
tis perfectissimi, etan tale existat. Nam ubi ens perfectis- 
simum existere deprehendet, cuius vi omnia producuntur et con- 
servantur, cuiusque naturae repugnat, ut sit deceptor; tum illa 
ratio dubitandi tolletur, quam ex eo, quod suam causam ignora- 
bat, habuit. Sciet enim facultatem veri a falso dignoscendi a Deo 
summe bono et veraci ipsi non fuisse datam, ut deciperetur. 
Adeoque mathematicae veritates, seu omnia, quae ipsi evidentis- 
sima esse videntur, minime suspecta esse poterunt. Progreditur 
deinde ut caeteras causas dubitandi tollat, inquiritque undenam 
fiat, quod aliquando erremus. Quod ubi invenit ex eo oriri, quod 
libera nostra voluntate utamur ad assentiendum etiam iis, quae 
tantum confuse percepimus, statim concludere potuit, se in pos : 
sterum ab errore cavere posse, modo non nisi clare et distifġte™ DN 
perceptis assensum praebeat; quod unusquisque a se facil 'in- "A 

petrare potest, quoniam potestatem habet cohibendae voluntatis, 
ac proinde efficiendi, ut intra limites intellectus contineatur. 
Verum quia in prima aetate multa hausimus praeiudicia, a quibus 
non facile liberamur, pergit porro, ut ab iis liberemur, et nihil 
nisi quod clare et distiucte percipimus amplectamur, simplices 
omnes notiones et ideas, ex quibus omnes nostrae cogitationes 
componuntur, enumerare, easque singulatim eraminare, ut 
quicquid in unaquaque clarum, quid obscurum est, animadver- 
tere possit. Sic enim facile clarum ab obscuro distinguere pote- 
rit, clarasque ac distinctas cogitationes efformare; adeoque facile 
realem distinctionem inter animam et corpus invenire; et quid in 
iis, quae a sensibus hausimus clarum, quid obscurum sit; et 
denique in quo somnium a vigiliis differat. Quo facto neque de 
suis vigiliis dubitare, neque a sensibus falli amplius potuit; ac sic 
se ab omnibus dubitationibus supra recensitis liberavit. 

Verum antequam hic finem faciam, iis satisfaciendum videtur, 
qui sic argumentantur: ,, Quum Deum existere nobis per se non 
innotescat, de nulla re videmur posse unquam esse certi, nec 
Deum existere unquam nobis innotescere poterit. Nam ex incertis 
praemissis (omnia enim incerta esse diximus, quam diu nostram 
originem ignoramus) nihil certi concludi potest.** 

Hanc difficultatem ut amoveat Cartesius*), respondet hoc pa- 
€to: ,,Ex eo, quod nondum sciamus, an forte originis nostrae 
auctor nos tales creaverit, ut fallamur, etiam in iis, quae nobis 
vel evidentissima apparent, dubitare nequaquam possumus de 
iis, quae clare et distincte per se vel per ratiocinationem, quam 
diu nempe ad illam attendimus, intelligimus; sed tantum de iis, 
quae antehac demonstravimus vera esse, quorum memoria potest 
recurrere, quum non amplius attendimus ad rationes, ex quibus 
ea deduximus, quarumque adeo sumus obliti. Quapropter 
quamvis Deum existere non perse, sed tantum per aliud in- 
notescere possit, poterimus tamen ad certam Dei existentiae co- 
gnitionem pervenire, dummodo ad omnes ex quibus illam conclu- 
dimus praemissas accuratissime attendamus.** 


*) Vide Cartes. princip. philos. part. I. artic. 13. Eiusdem me- 
ditat. de prima philos. V. fine, et respons. ad secund. obiect. num. 3. 


http://rcin.o 


/——— M ——A.———— M 


PARS 1. 27 


Verum quoniam haec responsio quibusdam non satisfacit, 
aliam dabo. Vidimus in praecedentibus, ubi de nostrae existen- 
liae certitudine atque evidentia loquebamur, nos illam ex eo con- 
clusisse, quod, quocumque mentis aciem convertebamus, nullam 
dubitandi rationem offendebamus, quae eo ipso nos de nostra exi- 
Stentia non convinceret, sive ubi ad nostram propriam naturam 
attendebamus, sive ubi nostrae naturae auctorem callidum de- 
ceptorem fingebamus, sive denique aliam quamcumque extra nos 
dubitandi rationem accersebamus, quod circa nullam aliam rem 
hucusque contingere deprehendimus. Nam quamvis ad naturam 
ex. gr. trianguli attendentes cogimur concludere, eius tres angulos 
esse aequales duobus rectis, non tamen idem possumus conclu- 
dere ex eo, quod forte a naturae nostrae auctore decipiamur; 
quemadmodum ex hoc ipso nostram existentiam certissime colli- 
gebamus. Quapropter non, quocumque mentis aciem converti- 
mus, cogimur concludere, trianguli tres angulos esse aequales 
duobus rectis; sed contra causam dubitandi invenimus, quia 
nempe nullam talem Dei ideam habemus, quae nos ita afficiat, ut 
nobis impossibile sit cogitare, Deum esse deceptorem. Nam ac- 
que facile est ei, qui veram Dei ideam non habet, quam nos non 
habere iam supponimus, cogitare suum auctorem esse decepto- 
rem, quam non esse deceptorem; quemadmodum illi, qui nul- 
lam habet trianguli ideam, aeque facile est cogitare, eius tres 
angulos aequales esse, quam non esse aequales duobus rectis. 
Quare concedimus, nos de nulla re praeter nostram existentiam, 
quamvis ad illius demonstrationem probe attendamus, posse esse 
absolute certos, quam diu nullum Dei clarum et distinctum con- 
ceptum habemus, qui nos affirmare faciat, Deum esse summe 
veracem, sicuti idea, quam trianguli habemus, nos cogit con- 
cludere, eius tres angulos esse aequales duobus rectis; sed nega- 
mus, nos ideo in nullius rei cognitionem pervenire posse. Nam, 
ut ex omnibus iamiam dictis patet, cardo totius rei in hoc solo ver- 
satur, nempe ut talem Dei conceptum efformare possimus, qui 
nos ita disponat, ut nobis non aeque facile sit cogitare, eum esse, 
quam non esse deceptorem; sed qui nos cogat affirmare, eum 
esse summe veracem. Ubi enim talem ideam efformaverimus, 
illa de mathematicis veritatibus dubitandi ratio tolletur. Nam 

quocumque tum mentis aciem convertemus, ut de istarum aliqua 
dubitemus, nihil offendemus, ex quo ipso, quemadmodum circa 
nostram existentiam contigit, non concludere debeamus, illam 
esse certissimam. Exempli gratia si post Dei ideam inventam ad 
naturam trianguli attendamus, huius idea nos coget affirmare, eius 
tres angulos esse aequales duobus rectis: sin ad ideam Dei, haec 
etiam nos affirmare coget, eum summe veracem nostraeque natu- 
rae esse auctorem et continuum conservatorem, atque adeo nos 
circa istam veritatem non decipere. Nec minus impossibile nobis 
erit cogitare, ubi ad Dei ideam (quam nos invenisse iam suppo- 
nimus) attendimus, eum esse deceptorem, quam, ubi ad ideam 
trianguli attendimus, cogitare, tres eius angulos non esse aequa- 
les duobus rectis. Et uti possumus talem trianguli ideam for- 
mare, quamvis nesciamus, an auctor nostrae naturae nos deci- 
piat; sic etiam possumus ideam Dei nobis claram reddere atque 
ob oculos ponere, quamvis etiam dubitemus, an nostrae naturae 
auctor nos in omnibus decipiat. Et modo illam habeamus, quo- 
modocumque ean acquisiverimus, sufficiet, ut iamiam ostensum 
est, ad omne dubium tollendum. His itaque praemissis ad difi- 
cultatem motam respondeo: ,, Nos de nulla re posse esse certos, 
non quidem quam diu Dei existentiam ignoramus (nam de hac re 
non locutus sum), sed quam diu eius claram et distinctam ideam 
non habemus.** Quare si quis contra me argumentari velit, tale 
debebit esse argumentum: ,,De nulla re possumus esse certi, ante- 
quam Dei claram et distinctam ideam habeamus. Atqui claram 
et distinctam Dei ideam habere non possumus, quam diu nesci- 
mus, an nostrae naturae auctor nos decipiat. Ergo de nulla re 
possumus esse certi, quam diu nescimus, an nostrae naturae au- 
ctor nos decipiat** etc. Ad quod respondeo concedendo maiorem 
et negando minorem ; habemus enim claram et distinctam ideam 
trianguli, quamvis nesciamus, an nostrae naturae auctor nos de- 
cipiat; et modo talem Dei ideam, ut modo fuse ostendi, habea- 
mus, nec de eius existentia nec de ulla veritate mathematica du- 
bitare poterimus. 

Haec praefati rem ipsam nunc aggredimur. 


DEFINITIONES. 


I. Cogitationis nomine complector omne id quod in nobis 
est, et cuius immediate conscii sumus. 

Iia omnes voluntatis, intellectus, imaginationis et sensuum 
operationes sunt cogitationes. Sed addidi ,,immediate** ad ex- 
eludenda ea quae ex iis consequuntur, ut motus voluntarius co- 
gitationem quidera pro principio habet, sed ipse tamen non est 
cogitatio. 

II. Ideae nomine intelligo cuiuslibet cogitationis formam il- 
lam, per cuius immediatam perceptionem ipsius eiusdem cogita- 
lionis conscius sum. 

Adeo ut nihil possim verbis exprimere intelligendo id quod 
dico, quin ex hoc ipso certum sit in me esse ideam eius, quod 
verbis illis significatur. Atque ita non solas imagines in phan- 
tasía depictas ideas voco, imo ipsas hic nullo modo voco ideas, 
quatenus sunt in phantasia corporea, hoc est, in parte aliqua 
cerebri depiclae; sed tantum quatenus mentem ipsam in illam 
cerebri partem conversam informant. 

HI. Per realitatem obiectivam ideae intelligo entita- 
tem rei repraesentatae per ideam, quatenus est in idea. 

Eodemque modo dici potest perfectio obiectiva vel ar- 
tificium obiectivum etc. Nam quaecumque percipimus 
tanquam in idearum obiectis, ea sunt in ipsis ideis obiective. 

IV. Eadem dicuntur esse formaliter in idearum obiectis, 
quando talía sunt in ipsis, qualia illa percipimus; et eminenter, 
quando non quidem-talia sunt, sed tanta, ut talium vicem sup- 
plere possint. 

Nota, cum dico causam ,, eminenter ** perfectiones sui effe- 
clus continere, tum me significare velle, quod causa perfectiones 
effectus excellentius, quam ipse effectus continet. Vide eliam 
axioma 8. 

V. Omnis res, cui inest immediate, ut in subiecto, sive per 
quam existit aliquid quod percipimus, hoc est, aliqua proprietas 
sive qualitas sive attributum, cuius realis idea in nobis est, voca- 
iur substantia. 

Neque enim ipsius substantiae praecise sumtae aliam habe- 
mus ideam, quam quod sit res, in qua formaliter vel eminenter 
existit illud aliquid quod percipimus, sive quod est obiective in 
aliqua ex nostris ideis. 

VI. Substantia, cui inest immediate cogitatio, vocatur mens. 

Loquor autem. hic de mente potius, quam de anima, quo- 
niam animae nomen est aequivocum, et saepe pro re corporea 
usurpatur. 

VII. Substantia, quae est subiectum immediatum extensionis 
et accidentium, quae extensionem praesupponunt, ut figurae, 
situs, motus localis etc., vocatur corpus. 

An vero una et eadem substantia sit, quae vocatur mens et 
corpus, an duae diversae, postea erit inquirendum. 

VIII. Substantia, quam per se summe perfectam esse intelli- 
gimus, etin qua nihil plane concipimus quod aliquem defectum 
sive perfectionis limitationem involyat, Deus vocatur. 

IX. Quum quid dicimus in alicuius rei natura sive conceptu 
contineri, idem est ac si diceremus, id de ea re verum esse, 
sive de ipsa posse vere affirmari. 

X. Duae substantiae realiter distingui dicuntur, quum 
unaquaeque ex ipsis absque alia potest existere. 

Cartesii postulata hic omisimus, quia ex iis nihil in se- 
quentibus concludimus. Attamen leclores serio rogamus, ut 
ipsa perlegant atque atenta meditatione considerent. 


AXIOMATA. 


I. In cognitionem et certitudinem rei ignotae non perveni- 
mus, nisi per cognitionem et certitudinem alterius quae ipsa prior 
est certitudine et cognitione. 

II. Dantur rationes, quae nos de nostri corporis existentia 
dubitare faciunt. 

Hoc re ipsa in prolegomeno ostensum est, ideoque tanquam 
axioma hic ponitur. 

IH. Si quid praeter mentem et corpus habemus, id nobis mi- 
nus quam mens et corpus notum est. 

Notandum, haec axiomata nihil de rebus extra nos affirmare, 
sed tantum ea, quae in nobis quatenus sumus res cogitantes re- 
perimus. 


PROPOSITIONES. 


PROPOS. I. De nulla re possumus absolute esse 
certi, quam diu nescimus nos existere. 


DEMoNsTR. Propositio haec per se patet; nam qui absolute 
nescit se esse, simul nescit se esse affirmantem aut negantem, hoc 
est, certo se affirmare aut negare. 

Notandum autem hic, quod, quamvis multa magna certitu- 
dine affirmemus et negemus, ad hoc quod existamus non atten- 
dentes, tamen, nisi pro indubitato hoc praesupponatur , omnia 
in dubium revocari possent. 


PROPOS. II. Ego sum debet esse per se notum. 


DrMoNsTR. Si negas, non ergo innotescet nisi per aliud, 
cuius quidem (per ax. 1.) cognitio et certitudo prior erit in nobis 
hoc enuntiato ,, ego suz**. Atqui hoc est absurdum (per praec.) ; 
ergo per se debet esse notum; quod erat demonstrandum. 


PROPOS. Ii. Ego quatenus res constans corpore 
sum non est primum nec per se cognitum. 


DEMoNsTR. Quaedam sunt quae nos de existentia nostri cor- 
poris dubitare faciunt (per ax. 2.); ergo (per ax. 1.) in eius certi- 
tudinem non perveniemus, nisi per cognitionem et certitudinem 
alterius rei, quae ipsa prior est cognitione et certitudine. Ergo 
haec enuntiatio: ego quatenus res constans corpore sum non est 
primum nec per se cognitum; q. e. d. 


PROPOS.IV. Ego sum non potest esse primum co- 
gnitum, nisi quatenus cogitamus. 
DEMeoNsTR. Hoc enuntiatum ,,ego sum res corporea aut 


constans corpore'* non est primum cognitum (per praec.), nec 
eliam de mea existentia, quatenus consto alia re praeter mentem et 

corpus, sum certus; nam si aliqua alia re a mente et corpore di- 
versa constamus, ea nobis minus nota est, quam corpus (per 
ax.3.). Quareego sum non potest esse primum cognitum, nisi 
quatenus cogitamus; q. e. d. 

COROLLAR. Hinc patet mentem sive rem cogitantem notio- 
rem esse corpore. 

Verum ad uberiorem explicationem legantur Cartesii princip. 
philos. part, I. art. 11. et 12. 

SCHOLIUM. Unusquisque certissime percipit, quod affir- 
mat, negat, dubitat, intelligit, imaginatur etc., sive quod existit 
dubitans, intelligens, affirmans etc., sive uno verbo cogitans; ne- 
que potest haec in dubium revocare. Quare hoc enuntiatum co- 
gito sive sum cogitans unicum (per prop. 1.) et certissimum est 
fundamentum totius philosophiae. Et quum in scientiis nihil aliud 
quaeri neque desiderari possit, ut de rebus certissimi simus, 
quam omnia ex firmissimis principiis deducere, eaque aeque clara 
et distincta reddere ac principia, ex quibus deducuntur: clare 
sequitur, omne quod nobis aeque evidens est, quodque aeque 
clare et distincte atque nostrum iam inventum principium percipi- 
mus, omneque quod cum hoc principio ita convenit et ab hoc 
principio ita dependet, ut si de eo dubitare velimus, etiam de hoc 
principio esset dubitandum, pro verissimo habendum esse. Ve- 
rum ut in iis recensendis quam cautissime procedam, ea tantum 
pro aeque evidentibus proque aeque clare et distincte a nobis per- 
ceptis in initio admittam , quae unusquisque in se, quatenus co- 
gitans, observat: ut ex. gr. se hoc et illud velle, se certas tales 
habere ideas, unamque ideam plus realitatis et perfectionis in se 
continere, quam aliam; illam scilicet, quae obiective continet 
esse et perfectionem substantiae, longe perfectiorem esse, quam 
illam, quae tantum obiectivam perfectionem alicuius accidentis 
continet; illam denique omnium esse perfectissimam, quae est 
entis summe perfecti. Haec, inquam, non tantum aeque evidenter 
et aeque clare, sed forte etiam magis distíncte percipimus. Nam 
non tantum affirmant nos cogitare, sed etiam quomodo cogitemus 
Porro etiam illa cum hoc principio convenire dicemus, quae non 
possunt in dubium revocari , nisi simul hoc nostrum inconcussum 
fundamentum iu dubium revocetur. Ut ex. gr. si quis dubitare 

velit, an ex nihilo aliquid fiat, simul poterit dubitare, an nos 
quam diu cogitamus simus. Nam si de nihilo aliquid affirmare 
possum, nempe quod potest esse causa alicuius rei, potero simul 
eodem iure cogitationem de nihilo affirmare, ac dicere me nihil 
esse quam diu cogito. Quod quum mihi impossibile sit, impossi- 
bile etiam mihi erit cogitare, quod ex nihilo aliquid fiat. His sic 
consideratis ea quae nobis impraesentiarum, ut ulterius pergere 
possimus, necessaria videntur, hic ordine ob oculos ponere con- 
stitui, numeroque axiomatum addere; quandoquidem a Carte- 
sio infine responsionum ad secundas obiectiones tan- 
quam axiomata proponuntur, et accuratior quam ipse esse nolo. 
Attamen ne ab ordine iam incepto recedam, ea utcumque clariora 
reddere, et quomodo unum ab alio, et omnia ab hoc principio 
» ego sum cogitans“ dependent, vel cum ipso evidentia et ratione 
conveniunt, ostendere conabor. 


AXIOMATA ex Cartesio depromta. 


IV. Sunt diversi gradus realitatis sive entitatis. Nam substan- 
tia plus habet realitatis quam accidens vel modus, et substantia 
infinita quam finita. Ideoque plus est realitatis obiectivae in idea 
substantiae, quam accidentis, et in idea substantiae infinitae, 
quam in idea finitae. 1} 

Hoc axioma ex sola contemplatione nostrarum idearum, de 
quarum, existentia certi sumus, quia nempe modi sunt cogitandi, 
innotescit. Scimus enim, quantum realitatis sive perfectionis 
tdea substantiae de substantia affirmat; quantum vero idea modi 
de modo. Quod quum ita sit, necessario etiam comperimus ideam 
substantiae plus realitatis obiectivae continere, quam ideam 
alicuius accidentis etc, Vide scholium proposit. 4. 

V. Res cogitans si aliquas perfectiones novit quibus careat, 
sibi statim ipsas dabit, si sint in sua potestate. 2) 

Hoc unusquisque in se, quatenus est res cogilans, observat. 
Quare (per schol. prop. 4.) de ipso certissimi sumus. Et eadem 
de causa non minus certi sumus de sequenti, nempe 


1) Cartesii (meditat. de prima philos. p. 103. sq.) axioma 6. 
2) Cartesii axioma 7. 
Spinoza I. Jedes 13 

VI. In omnis rei idea sive conceptu continetur existentia vel 
possibilis vel necessaria. !) 

Necessaria in Dei sive entis summe perfecti conceptu; 
nam alias conciperetur imperfectum, contra quod supponitur 
concipi: contingens vero sive possibilis in conceplu rei 
limitatae. 

VII. Nulla res neque ulla rei perfectio actu existens potest ha- 
bere nihil sive rem non existentem pro causa suae existentiae. ?) 

Hoc axioma nobis aeque perspicuum esse atque est ego sum 
cogitans in scholio proposit. 4. demonstravi. 

VIII. Quicquid est realitatis sive perfectionis in aliqua re est 
formaliter vel eminenter in prima et adaequata eius causa. 3) 

Per eminenter intelligo, quum causa perfectius continet 
omnem realitatem effectus, quam effectus ipse; per formaliter 
vero, quum aeque perfecte illam continet. 

Hoc axioma a praecedenti dependet. Nam si supponeretur 
nihil vel minus esse in causa , quam in effectu, nihil in causa esset 
eausa effectus. At hoc est absurdum ( per praec). Quare non 
quaecumque res potest esse causa. alicuius effectus, sed praecise 
ila, in qua eminenter, vel ad minimum formaliter est omnis 
perfectio, quae est in effectu. 

IX. Realitas obiectiva nostrarum idearum requirit causam, in 
qua eadem ipsa realitas non tantum obiective, sed formaliter vel 
eminenter contineatur. *) 

Hoo axioma apud omnes, quamvis mulli eo abusi sunt, in 
confesso est. Ubi enim aliquis aliquid novi concepit, nullus est 
qui non quaerat causam illius conceplus sive ideae, Ubi vero ali- 
quam assignare possunt, in qua formaliter vel eminenter tantum 
realitatis contineatur, quantum est obiective in illo conceptu, 
quiescunt. Quod exemplo machinae a Cartesio princ. phil. 
part. I. art. 17. allato satis explicatur. Sic etiam si quis quae- 
rat, undenam homo ideas suae cogitationis et corporis habeat, 
nemo non videt illum eas ex se, formaliter nimirum continente 


1) Vide Cartesii axioma 10, 
2) Vide Cartesii axioma 3. 
3) Vide Cartesii axioma 4. 
4) Cartesii axioma 3. 

omne quod ideae obiective continent, habere. Quare sı homo 
aliquam haberet ideam, quae plus realitatis obiectivae contine- 
ret, quam ipse formalis, necessario lumine naturali impulsi 
aliam causam extra hominem ipsum, quae omnem illam per- 
Jectionem formaliter vel eminenter contineret, quaereremus. 
Nec ullus unquam aliam praeter hane causam assignavit, quam 
aeque clare et distincte conceperit, Porro quod ad veritatem 
huius axiomatis attinet, ea a praecedentibus pendet, Nempe 
(per ax. 4.) dantur diversi gradus realitatis sive entitatis in 
ideis; ac proinde (per ax. 8.) pro gradu perfectionis perfectiorem 
causam requirunt, Verum quum gradus realitatis, quos in ideis 
advertimus , non sint in ideis, quatenus tanquam modi cogitandi 
considerantur, sed quatenus una substantiam, alia modum tan- 
tum substantiae repraesentat, seu uno verbo, quatenus ut ima- 
gines rerum considerantur"): hine clare sequitur idearum nul- 
lam aliam prymam causam posse dari, praeter illam, quam om- 
nes lumine naturali clare et distincte intelligere modo ostendeba- 
mus, nempe in qua eadem ipsa realitas, quam habent obiective, 
vel formaliter vel eminenter continetur. Hanc conclusionem, ut 
clarius intelligatur, uno aut altero exemplo explicabo. Nempe 
si quis libros aliquos (puta unum alicuius insignis philosophi, al- 
terum alicuius nugatoris) una eademque manu scriptos videt, nec 
ad sensum verborum (hoc est, quatenus veluti imagines sunt), 
sed tantum. ad delineamenta characterum et ordinem literarum 
attendit: nullam inaequalitatem, quae ipsum cogat diversas 
causas quaerere, inter ipsos agnoscet, sed ipsi ab eadem causa 
eodemque modo processisse videbuntur. Verum si ad sensum ver- 
Lorum et orationum attendat, magnam inter ipsos inaequalita- 
tem reperiet, ac proinde concludet unius libri causam primam 
valde diversam a prima causa alterius fuisse, unamque alia tanto 
perfectiorem revera fusse, quantum sensum orationum utrius- 
que libri, sive quantum verba, quatenus veluti imagines consi- 
derantur, ab invicem differre reperit. Loquor autem de prima 
causa librorum, quae necessario debet dari, quamvis concedam, 


*) De hoc etiam certi sumus, quia id in nobis quatenus cogitantes 
comperimus. Vide praec. scholium. 

imo supponam, unum librum ez alio describi posse, ut per se est 
manifestum. | Idem etiam clare explicari potest exemplo effigiei, 
puta alicuius principis. Nam sí ad ipsius materialia tantum at- 
tendamus, nullam inaequalitatem inter ipsam et alias effigies re- 
periemus, quae nos cogat diversas causas quaerere: imo nihil 
obstabit, quin possimus cogitare, illam ex alia imagine fuisse 
depictam; et istam rursus ex alia, et sic in infinitum. Nam ad 
efus delineamenta nullam aliam causam requiri satis dignosce- 
mus. Verun si ad imaginem, quatenus imago est, attendamus, 
statim causam primam cogemur quaerere, quae formaliter vel 
eminenter contineat id quod illa imago repraesentative continet. 
Nec vídeo , quid ad confirmandum et dilucidandum hoc axioma 
ulterius desideretur. 

X. Non minor causa requiritur ad rem conservandam, quam 
ad ipsam primum producendam. !) 

Exeo, quod hoc tempore cogitamus, non necessario segui- 
tur, nos postea cogitaturos. Nam conceptus, quem nostrae co- 
gitationis habemus, non involvit sive non continet necessariam 
cogitationis existentiam; possum enim cogitationem, quamvis 
supponam eam non existere, clare et distincte concipere. ?) Quum 
autem uniuscuiusque causae natura debeat in se continere aut in- 
volvere perfectionem sui effectus (per ax. 8.): hinc clare sequi- 
lur, aliquid in nobis aut extra nos, quod nondum intelleximus, 
adhuc necessario dari, cuius conceptus sive natura involvat exi- 
sentiam , quodque sit causa, eur nostra cogitatio incepit exi- 
stere, et etiam ut existere pergat. Nam quamvis nostra cogi- 
tatio incepit existere, non ideo eius natura et essentia necessa- 
riam existentiam magis involvit, quam antequam existeret, 
ideoque eadem vi eget, ut in existendo perseveret, qua egot, ut 
eiislere incipiat, Et hoc quod de cogitatione dicimus, dicen- 
dum etiam de omni re, cuius essentia non involvit necessariam 
existentiam. 

XI. Nulla res existit, de qua non possit quaeri, quaenam sit 
causa (sive ratio) cur existat. 3) 

1) Cartesii axioma 2. 

2) Hoc unusquisque in se, quatenus est res cogitans, comperit. 

3) Vide Cartesii axioma 1. 

Quum existere sit quid positivum, non possumus dicere, quod 
habeat nihil pro causa (per ax. 1.). Ergo aliquam positivam 
causam sive rationem, cur existat, assignare debemus, eamque 
externam, hoc est, quae extra rem ipsam est, vel internam, hoc 
est, quae in natura et definitione rei ipsius existentis compre- 
henditur. 


Propositiones quatuor sequentes ex Cartesio 
desumtae. 


PROPOS. V. Dei existentia ex sola eius naturae con- 
sideratione cognoscitur. 


DEgMoNsTR. ldem est dicere aliquid in rei alicuius natura sive 
conceptu contineri, ac dicere id ipsum de ea re esse verum (per 
def. 9.). Atqui existentia necessaria in Dei conceptu continetur 
(perax.6.). Ergo verum est de Deo dicere , necessariam existen- 
liam in eo esse sive ipsum existere. 

SCHOL. Ex hac propositione multa praeclara sequuntur. 
lmo ab hoc solo, quod ad Dei naturam pertinet existentia, sive 
quod Dei conceptus involvit necessariam existentiam, sicut con- 
ceptus trianguli, quod eius tres anguli sint aequales duobus rectis, 
sive quod eius existentia non secus atque eius essentia sit aeterna 
veritas, omnis fere Dei attributorum cognitio, per quam in illius 
amorem sive summam beatitudinem ducimur, dependet. Quare 
magnopere desiderandum esset, ut humanum genus tandem ali- 
quando haec nobiscum amplecteretur. Fateor quidem quaedam 
dari praeiudicia, quae impediunt, quo minus unusquisque hoc 
adeo facile intelligat. *) Verum si quis bono animo et solo veritatis 
suaeque verae utilitatis amore impulsus rem examinare velit, eaque 
secum perpendere quae in Cartesii medit. de prima phil. V. quae- 
que in fine responsionum ad primas obiectiones habentur, et simul 
quae de aeternitate part. II. nostrae appendicis cap. 1. tradimus; 
is procul dubio rem quam clarissime intelliget et nullus dubitare 
poterit, an aliquam Dei ideam habeat: quod sane primum funda- 
mentum est humanae beatitudinis. Nam simul clare videbit, ideam 


*) Lege Cartesii principiorum phil. part. I. artic. 16. — 

Dei longe a caeterarum rerum ideis differre: ubi nempe intelliget 
Deum, quoad essentiam et existentiam, a caeteris rebus toto ge- 
nere discrepare. Quare circa haec lectorem diutius hic detinere 
non est opus. 


PROPOS. VI. Dei existentia ex eo solo, quod eius 
idea sit in nobis, a posteriori demonstratur. 


DgMoNsTR. Realitas obiectiva cuiuslibet ex nostris ideis re- 
quirit causam, in qua eadem ipsa realitas non tantum obiective, 
sed formaliter vel eminenter contineatur (per ax. 8.). Habemus 
autem ideam Dei (per def. 2. et 8.), huiusque ideae realitas ob- 
iectiva nec formaliter nec eminenter in nobis continetur (per ax. 
4.), nec in ullo alio, praeterquam ia ipso Deo potest contineri 
(per def. 8.). Ergo haec idea Dei, quae in nobis est, requirit 
Deum pro causa, Deusque proinde existit (per ax. 7.). 

SCHOL. Quidam sunt qui negant, se ullam Dei ideam ha- 
bere, quem tamen, utipsiaiunt, coluntet amant. Et quamvis 
ipsis Dei definitionem Deique attributa ob oculos ponas, nihil ta- 
men proficies; non hercle magis, quam si virum a nativitate cae- 
cum colorum differentias, prout ipsos videmus, docere moliaris. 
Verum nisi eos tanquam pro novo animalium genere, medio scili- 
cet inter homines et bruta, habere velimus, eorum verba parum 
curare debemus. Quomodo quaeso alio modo alicuius rei ideam 
ostendere possumus, quam eius definitionem tradendo eiusque 
attributa explicando? Quod quum circa Dei ideam praestemus, 
non est, quod verba hominum Dei ideam negantium propterea 
tantum, quod nullam eius imaginem in cerebro formare possunt, 
moram nobis iniiciant. 

Deinde notandum, quod Cartesius, ubi citat axioma 4. ad 
ostendendum, quod realitas obiectiva ideae Dei nec formaliter nec 
eminenter in nobis continetur, supponit, unumquemque scire se 
non esse substantiam infinitam, hoc est, summe intelligentem, 
summe potentem etc., quod supponere potest. Qui enim scit se 
cogitare, scit etiam se de multis dubitare, nec omnia clare et di- 
stincte intelligere. 


Denique notandum, quod ex def. 3. etiam clare sequatur, non 

posse dari plures deos, sed tantum unum, ut propos. 11. huius, 
et in II. parte nostrae appendicis cap. 2. clare demonstramus. 


PROPOS. VII. Dei existentia demonstratur etiam ex 
eo, quod nos ipsi habentes eius ideam existamus. 


SCHOL. Ad hanc propositionem demonstrandam assumit Car- 
tesius haec duo axiomata, nempe 1. Quod potest efficere id quod 
maius est sive difficilius, potest etiam efficere id quod minus. 
2. Maius est creare sive (per az. 10.) conservare substantiam, 
quam attributa sive proprietates substantiae. Quibus quid signi- 
ficare velit nescio. Nam quid facile, quid vero difficile vocat? 
Nihil enim absolute, sed tantum respectu causae facile aut diffi- 
cile dicitur: adeo ut una et eadem res eodem tempore respectu di- 
versarum causarum facilis et difficilis dici possit.*) Verum si illa 
difieilia vocat, quae magno labore, facilia autem, quae minori 
labore ab eadem causa confici queunt, ut ex. gr. vis, quae sustol- 
lere potest 50 libras, duplo facilius sustollere poterit 25 libras; 
non erit sane axioma absolute verum, nec ex eo id quod intendit 
demonstrare poterit. Nam ubi ait: S? haberem vim me ipsum con- 
servandi, etiam haberem vim mihi dandi omnes perfectiones, 
quae mihi desunt (quia scilicet non tantam potestatem requirunt) ; 
ipsi concederem, quod vires, quas impendo ad me conservandum, 
possent alia plura longe facilius efficere, nisi iis eguissem ad me 
conservandum: sed quam diu iis utor ad me conservandum, 
nego me posse eas impendere ad alia quamvis faciliora efficienda, 
ut in nostro exemplo clare videre est. Nec difficultatem tollit, si 
dicatur, quod, quum sim res cogitans, necessario deberem scire, 
num ego in me conservando omnes meas vires impendam, et 
etiamnum ea sit causa, cur ego mihi non dem ceteras perfectiones. 
Nam (praeterquam quod de hac re iam non disputatur, sed tantum 
quomodo ex hoc axiomate necessitas huius propositionis sequa- 
tur) si id scirem, maior essem, et forte maiores vires requirerem, 
quam quas habeo, ad me in maiori illa perfectione conservandum. 


*) Ne alia exempla quaeras, cape exemplum araneae, quae telam 
facile texit, quam homines non nisi difficillime texerent: homines con- 
tra quam plurima facillime faciunt, quae forte angelis impossibilia sunt, 

Deinde nescio, an maior sit labor substantiam, quam attributa 
creare (sive conservare), hoc est, ut clarius et magis philosophice 
loquar, nescio, an substantia non indigeat tota sua virtute et es- 
sentia, qua se forte conservat, ad conservanda sua attributa. Sed 
haec relinquamus, et quae nobilissimus auctor hic vult, ulterius 
examinemus, videlicet quid per facile, quid per difficile intelligat. 
Non puto nec mihi ullo modo persuadeo, eum per difficile intel- 
ligere id quod impossibile (ac proinde nullo modo potest concipi, 
quomodo fiat), et per facile id quod nullam implicat contradi- 
ctionem (ac proinde facile concipitur, quomodo fiat); quamvis in 
medit. de prima phil. III. primo obtutu id videatur velle, ubi ait: 
Nec putare debeo, illa forsan, quae mihi desunt, difficilius ae- 
quiri posse, quam illa quae iam in me sunt. Namn contra manife- 
stum est longe difficilius fuisse, me, hoc est, rem sive substantiam 
cogitantem ex nihilo emergere , quam ete. Nam id nec cum yer- 
bis auctoris conveniret, nec etiam eius ingenium redoleret. Et- 
enim, ut primum omittam, inter possibile et impossibile, sive 
inter id quod intelligibile est, et inter id quod non intelligibile est, 
nulla datur ratio , sicuti neque inter aliquid et nihil; et potestas ad 
impossibilia non magis quadrat, quam creatio et generatio ad non 
entia: ideoque nullo modo inter se comparanda. Adde quod illa 
tautum inter se comparare et eorum rationem cognoscere possum, 
quorum omnium clarum et distinctum habeo conceptum. Nego 
igitur sequi, quod qui potest impossibile facere, possit etiam fa- 
cere id, quod possibile est. Quaeso enim, quaenam esset haec 
conclusio: ,,Si quis potest facere circulum quadratum, poterit 
etiam facere circulum, cuius omnes lineae, quae a centro ad cir- 
cumferentiam pessunt duci, sint aequales;** aut: ,,si quis potest 
facere ut «o nihil patiatur, eoque uti tanquam materia, ex qua 
aliquid producat, etiam habebit potestatem, ut ex aliqua re ali- 
quid faciat." Nam, uti dixi, inter haec et similia nulla datur 
convenientia, neque analogia, neque comparatio, neque ulla 
quaecumque ratio. Atque hoc unusquisque videre potest, modo 
ad rem parum attendat. Quare hoc ab ingenio Cartesii prorsus 
alienum existimo. Yerum si ad secundum axioma ex duobus 
modo allatis attendo, videtur, quod per maius et difficilius intel- 
ligere vult id quod perfectius est, per minus vero ct facilius id 

quod imperfectius. At hoc etiam valde obscurum videtur. Nam 
eadem hic est difficultas, quae superius. Nego enim, ut supra, 
eum, qui potest maius facere, posse simul et eadem opera, ut in 
propositione debetsupponi, quod minus est facere. Deinde 
ubi ait: Maius est creare sive conservare substantiam, quam atiri- 
buta, sane per attributa non intelligere potest id quod in sub- 
stantia formaliter continetur, et ab ipsa substantia non nisi ratione 
distinguitur. Nam tum idem est creare substantiam, quam creare 
attributa. Nec etiam propter eandem rationem intelligere potest 
proprietates substantiae, quae ex eius essentia et definitione ne- 
cessario sequuntur. Multo ctiam minus intelligere potest, quod 
tamen videtur velle, proprietates et attributa alterius substantiae, 
ut ex. gr. si dico, quod potestatem habeo ad me, substantiam 
scilicet cogitantem finitam, conservandum, non ideo possum di- 
cere, quod habeam etiam potestatem mihi dandi perfectiones sub- 
stantiae infinitae, quae tota essentia a mea differt. Nam vis sive 
essentia, quain meo esse me conservo, toto genere differt a vi 
sive essentia, qua substantia absolute infinita se conservat, a qua 
eius vires et proprietates non nisi ratione distinguuntur.") Ideo- 
que (quamvis supponerem me meipsum conservare) si vellem con- 
cipere, me mihi posse dare perfectiones substantiae absolute in- 
finitae, nihil aliud supponerem, quam quod possem totam meam 
essentiam in nihilum redigere, et denuo substantiam infinitam 
creare. Quod sane longe maius esset, quam tantum supponere, 
quod possem me substantiam finitam conservare. Quum itaqve 
nihil horum per attributa sive proprietates intelligere possit, nihil 
aliud restat, quam qualitates, quas ipsa substantia eminenter 
continet (ut haec et illa cogitatio in mente, quas mihi deesse clare 
percipio), non vero quas altera substantia eminenter continet (ut 
hic et ille motus in extensione; nam tales perfectiones mihi, rei 
scilicet cogitanti, non sunt perfectiones, ideoque non mihi de- 
Sunt). Sed tum id, quod Cartesius demonstrare vult, nullo 
modo ex hoc axiomate concludi potest: nempe quod, si me con- 


*) Nota, quod vis, qua substantia se conservat, nihil est praeter 
eius essentiam, et non nisi nomine ab eadem differt, quod maxime lo- 
tum habebit, ubi in appendice de Dei potentia agemus. , 

servo, ctiam habeo potestatem mihi dandi omnes perfectiones, 
quas ad ens summe perfectum clare reperio pertinere; ut ex modo 
dictis satis constat. Verum ne rem indemonstratam relinquamus 
et omnem confusionem vitemus , visum fuit sequentia lemmata 
in antecessum demonstrare, ac postea iis demonstrationem huius 
septimae propositionis superstruere. 


LEMMA I. Quo res sua natura perfectior est, eo maiorem exi- 
stenliam ct magis necessariam involvit; et contra, quo ma- 
gis necessariam existentiam res sua natura involvit, eo per- 

J'ectior est. 

DkMoxwsTR. In omnis rei idea sive conceptu continetur exi- 
stentia (per ax. 60.). Ponatur igitur A esse res quae decem gradus 
habet perfectionis. Dico, quod eius conceptus plus existentiae 
involvit, quam si supponeretur, quinque tantum gradus perfe- 
ctionis continere. Nam quum de nihilo nullam possimus affirmare 
existentiam (vide schol. propos. 4.) , quantum eius perfectioni co- 
gitatione detrahimus, ac proinde magis ac magis de nihilo partici- 
pare concipimus, tantum etiam possibilitatis existentiae de ipso 
negamus. Ideoque si eius gradus perfectionis in infinitum diminui 
concipiamus usque ad o sive ciphram, nullam existentiam sive ab- 
solute impossibilem existentiam continebit. Si autem contra eius 
gradus in infinitum augeamus , summam existentiam, ac proinde 
summe necessariam involvere concipiemus. Quod erat primum. 
Deinde quum haec duo nullo modo separari queant (ut ex ax. 6. to- 
taque prima parte huius satis constat) , clare sequitur id , quod se- 
cundo Joco demonstrandum proponebatur. 

Nota I. quod, quamvis multa dicantur necessario existere 
ez eo solo, quod datur causa determinata ad ipsa producenda, 
de iis hic non loquamur , sed tantum de ca necessitate et possibi- 
litate, quae ex sola naturae sive rei essentiae consideratione 
nulla habita ratione causae sequitur. 

Nota II. quod hic non loquimur de pulchritudine et de aliis 
perfectionibus , quas homines ex superstitione et ignorantia per- 
Jectiones vocare voluerunt. Sed per perfectionem intelligo tan- 
tum realitatem sive esse. Ut ez. gr. in substantia plus realitatis 
contineri percipio, quam in modis sive accidentibus. Ideoque 

ipsam magis necessariam et perfectiorem existentiam continere 
clare intelligo, quam accidentia, ut ex axiom. 4. et 6. satis 
constat. 

COROLLAR. Hinc sequitur, quicquid necessariam e1isten- 
tiam involvit esse ens summe perfectum seu Deum. 


LEMMA II. Qui potentiam habet se conservandi, eius natura 
necessariam involvit existentiam. 


DEwoNsTR. Qui vim habetse conservandi, vim etiam habet 
se creandi (per ax. 10.), hoc est (ut facile omnes concedent), nulla 
indiget causa externa ad existendum, sed sola ipsius natura erit 
causa sufficiens, ut existat vel possibiliter (vide ax. 7.) vel neces- 
sario. At non possibiliter: nam (per id quod circa ax. 10. de- 
monstravi) tum ex eo quod iam existeret, non sequeretur, ipsum 
postea extiturum (quod est contra hypothesin). Ergo necessario, 
hocest, eius natura necessariam involvit existentiam; quod erat 
dem. 

DEMONSTR. PROPOSITIONIS VII. Si vim haberem me 
ipsum conservandi, talis essem naturae, ut necessariam involve- 
rem existentiam (per lemma 2.); ergo (per coroll. lemm. 1.) 
mea natura omnes contineret perfectiones. Atqui in me, quate- 
nus sum res cogitans, multas imperfectiones invenio, ut quod 
dubitem, quod cupiam etc., de quibus (per schol. propos. 4.) 
sum certus. Ergo nullam vim habeo me conservandi. Nec di- 
cere possum, quod ideo iam careo illis perfectionibus, quia eas 
mihi iam denegare volo; nam id clare primo lemmati et ei, quod 
in me (per ax. 5.) clare reperio, repugnaret. 

Deinde non possum iam existere, quin conserver, quam diu 
existo, sive a me ipso, siquidem habeam istam vim, sive ab alio, 
qui illam habet (per ax. 10. et 11.). Atqui existo (per schol. 
propos. 4.), et tamen non habeo vim me ipsum conservandi, ut 
iamiam probatum est. Ergo ab alio conservor. Sed non ab alio, 
qui vim non habet se conservandi (per eandem rationem, qua 
modo me meipsum conservare non posse demonstravi); ergo ab 
alio, qui vim habet se conservandi, hoc est (per lemma 2.) cuius 
natura necessariam involvit existentiam, hoc est (per coroll. 
lemm. 1.) qui omnes perfectiones, quas ad ens summe perfectum 

clare pertinere intelligo, continet. Ac proinde ens summe per- 
fectum, hoc est (per def. 8.) Deus, existit, ut erat dem. 

COROLLAR. Deus potest efficere id omne quod clare perci- 
pimus, prout id ipsum percipimus. 

DkMoNsTR. Haec omnia clare sequuntur ex praecedenti pro- 
positione. In ipsa enim Deum existere ex eo probatum est, quod 
debeat aliquis existere, in quo sint omnes perfectiones, quarum 
idea aliqua estin nobis. Est autem in nobis idea tantae alicuius 
potentiae, utab illo solo, in quo ipsa est, coelum et terra et alia 
etiam omnia, quae a me ut possibilia intelliguntur, fieri possint. 
Ergo simul cum Dei existentia haec etiam omnia de ipso probata 
sunt. 


PROPOS. VIII. Mens et corpus realiter distinguuntur. 


DEMoNsTR. Quicquid clare percipimus, a Deo fieri potest, 
prout illud percipimus (per coroll. praec.). Sed clare percipimus 
mentem, hoc est (per def. 6.) substantiam cogitantem absque cor- 
pore, hoc est (per def. 7.) absque substantia aliqua extensa (per 
propos. 3. et 4.) ; et vice versa corpus absque mente (ut facile om- 
nes concedunt). Ergo saltem per divinam potentiam mens esse 
potest sine corpore, et corpus sine mente. 

Iam vero substantiae, quae esse possunt una absque alia, rea- 
liter distinguuntur (per def. 10.); atqui mens et corpus sunt sub- 
stantiae (per def. 5. 6. 7.), quae una absque alia esse possunt (ut 
mox probatum est): ergo mens et corpus realiter distinguuntur. 

Vide Cartesii in fine responsionum ad secundas obiectiones 
propos. 4., et quae habentur principiorum phil. parte I. ab art. 22. 
usque ad art. 29. Nam ea hic describere non operae pretium 
iudico. 


PROPOS. IX. Deus est summe intelligens. 


D£gMomsTR. Si neges; ergo Deus aut nihil aut non omnia, 
seu quaedam tantum intelligit. At quaedam tantum intelligere et 
caetera ignorare, limitatum et imperfectum intellectum supponit, 
quem Deo adscribere absurdum est (per defin. 8.). Deum autem 
nihil intelligere, vel indicat in Deo carentiam intellectionis, ut in 
hominibus ubi nihil intelligunt, atque imperfectionem involvit, 

quae in Deum cadere non potest (per eand. definit.), vel indicat, 
quod perfectioni Dei repugnet, ipsum aliquid intelligere. At quum 
sic intellectio de ipso prorsus negetur, non poterit ullum intelle- 
ctum creare (per ax. 8.). Quum autem intellectus clare et distincte 
a nobis percipiatur, Deus illius causa esse poterit (per coroll. pro- 
pos.7.). Ergolonge abest, ut Dei perfectioni repugnet, ipsum 
aliquid intelligere. Quare erit summe intelligens; q. e. demonstr. 

SCHOL. Quamvis concedendum sit, Deum esse incorpo- 
reum, ut propos. 16. demonstratur, hoc tamen non ita accipien- 
dum, ac si omnes extensionis perfectiones ab eo removendae sint; 
sed tantummodo quatenus extensionis natura et proprietates im- 
perfectionem aliquam involvunt. Quod idem etiam de Dei intel- 
lectione dicendum est, quemadmodum omnes, qui ultra vulgus 
philosophorum sapere volunt, fatentur, ut fuse explicabitur in 
nostrae append. part. II. cap. 7. 


PROPOS. X. Quicquid perfectionis in Deo reperitur, 
a Deo est. 


DEMONSTR. Sineges: ponatur in Deo aliquam perfectionem 
esse, quae a Deo non est. Eritilla in Deo vel ase, vel ab aliquo 
a Deo diverso. Siase, ergo necessariam sive minime possibilem 
habebit existentiam (per lemma 2. prop. 7.), adeoque (per coroll. 
lemm. 1. eiusdem) erit quid summe perfectum; ac proinde (per 
definit. 8.) Deus. Si itaque dicatur aliquid in Deo esse, quod a 
se est, simul dicitur id esse a Deo; q. e. demonstr. Si vero ab 
aliquo a Deo diverso sit, ergo Deus non potest concipi per se 
summe perfectus contra definit. 8. Ergo quicquid perfectionis in 
Deo reperitur, a Deo est; q. e. d. 


PROPOS. XI. Non dantur plures dii. 


DkMomsTR. Sineges: concipe, si fieri potest, plures deos, 
ex. gr. A et B. Tum necessario (per propos. 9.) tam A quam B 
erit summe intelligens, hoc est, A intelliget omnia, se scilicet et 
B; et vicissim B intelliget se et A. Sed quum A et B necessario 
existant (per propos. 5.); ergo causa veritatis et necessitatis ideae 
ipsius B, quae est in A, est ipse B; et contra causa veritatis et 
necessitatis ideae ipsius A, quae est in B, est ipse A. Quapropter 

erit aliqua perfectio in A, quae non est ab À, et in B, quae non 
esta B. Ideoque (per praeced.) nec À nec B erunt dii; adeoque 
non dantur plures; q. e. d. 

Notandum hic, quod ex hoc solo, quod aliqua res ex se ne- 
cessariam involvit existentiam, qualis est Deus, necessario se- 
quatur, illam esse unicam: ut unusquisque apud se attenta me- 
ditatione deprehendere poterit ; atque etiam hic demonstrare po- 
tuissem; sed modo non ita ab omnibus perceptibili, quemadmo- 
dum in hac propositione factum est. 


PROPOS. XII. Omnia quae existunt a sola vi Dei 


conservantur. 


DrMoNsTR. Sinegas: supponatur aliquid se ipsum conser- 
vare. Quare (per lemma 2. propos. 7.) eius natura necessariam in- 
volvit existentiam; ac proinde (per corollar. lemm. 1. eiusdem) 
esset Deus, darenturque plures dii, quod est absurdum (per 
praec.). Ergo nihil existit, quod sola vi Dei non conservetur; 
q. e. d. 

COROLLAR. I. Deus est omnium rerum creator. 

DEMoNsTR. Deus (per praec.) omnia conservat, hoc est (per 
ax. 19.), omnia quae existunt creavit et adhuc continuo creat. 

COROLLAR. II. Res nullam ex se habent essentiam, quae 
Sit causa cognitionis Dei: sed contra, Deus est causa rerum etiam 
quoad earum essentiam. 

DkMoNsTR. Quum nihil perfectionis in Deo reperiatur, quod a 
Deo non sit (per propos. 10.); nullam res ex se habebunt essen- 
tiam, quae possit esse causa cognitionis Dei. Sed contra, quum 
Deus omnia non ex alio generarit, sed prorsus erearit (per prop. 
12. cum coroll.), et actio creandi nullam agnoscat causam praeter 
efficientem (sic enim creationem definio), quae Deus est: sequitur, 
res ante creationem prorsus nihil fuisse; ac proinde etiam Deum 
causam fuisse earum essentiae; q. e. d. 

Notandum, hoc corollarium eo eo otiam patere, quod Deus 
sit omnium rerum causa sive creator (per coroll. 1.), et quod 
causa omnes effectus perfectiones in se continere debeat (per ax. 
8.), quemadmodum unusquisque facile videre potest, 

COROLLAR. III. Hinc clare sequitur, Deum non sentire 
nec proprie percipere; nam illius intellectus a nulla re extra se 
delerminatur, sed omnia ab eo profluunt. 

COROLLAR. IV. Deus est causalitate prior rerum essentia el 
existentia, ut clare ex1. et 2. corollar. huius propositionis sequitur. 


PROPOS. XII Deus est summe verax minimeque 
deceptor. 

DEwoNsTR. Deo (per def. 8.) nihil affingere possumus, in 
quo aliquid imperfectionis deprehendimus. Et quum omnis de- 
ceplio (ut per se notum) aut fallendi voluntas non nisi ex malitia 
vel metu procedat *) , metus autem diminutam potentiam suppo- 
nat, malitia vero privationem bonitatis; nulla deceptio aut fallendi 
voluntas Dei, enti scilicet summe potenti et summe bono, erit 
adscribenda: sed contra summe verax minimeque deceptor dicen- 
dus; q. e. d. Vide Cartesii responsion. ad secundas obiectiones 
num. 4, 


PROPOS. XIV. Quicquid clare et distincte percipi- 
mus verum est, 


D&MowsTA. Facultas veri a falso dignoscendi, quae (ut unus- 
quisque in se comperit et ex omnibus, quae iam demonstrata sunt, 
videre est) in nobis est, a Deo creata est el continuo conservatur 
(per prop. 12. cum coroll.), hoc est (per praec.), ab ente summe 
veraci minimeque deceptore; neque ullam facultatem (ut unus- 
quisque in se comperit) nobis donavit abstinendi sive non assen- 
tiendi iis, quae clare et distincte percipimus. Quare si circa ea 
deciperemur, omnino a Deo essemus decepti, essetque deceptor, 
quod (per praec.) est absurdum. Quicquid igitur clare el di- 
stincte percipimus, verum est; q. e. d. 

SCHOL. Quum ea, quibus necessario, ubi a nobis clare et 


*) Hoc axioma inter axiomata non recensui, quia minime opus fuit. 
Nam eo non egebam , nisi ad solam hanc proposit. demonstr., et etiam 
quia, quam diu Dei existentiam ignorabam, nolui aliqua pro veris as- 
sumere, nisi quae poteram ex primo cognito ego sum deducere, ut in 
Propos. 4, scholio monui. Porro definitiones metus et malitiae non 
etiam inter definitiones posui, quia nemo eas ignorat, et iis non egeo 
nlsi ad solam hanc propositionem. 

distincte percipiuntur, assentiri debemus, necessario sint vera, 
atque facultatem habeamus, iis, quae obscura et dubia sunt sive 
quae ex certissimis principiis non sunt deducta, non assentiendi, 
ut unusquisque in se comperit: clare sequitur nos semper posse 
cavere, ne in errores incidamus, et ne unquam fallamur (quod 
idem adhuc clarius ex sequentibus intelligetur), modo serio apud 
nos constituamus , nihil affirmare quod non clare et distincte per- 
cipimus, sive quod ex per se claris et certis principiis non dedu- 
ctum est. 


PROPOS. XV. Error non est quid positivum. 


DkMowsTR. Sierror quid positivum esset, solum Deum pro 
causa haberet, a quo continuo deberet procreari (per propos. 12.). 
Atqui hoc est absurdum (per propos. 13.). Ergo error non est 
quid positivum; q. e. d. 

SCHOL. Quum error non sit quid positivum in homine, nihil 
aliud poterit esse, quam privatio recti usus libertatis (per schol. 
propos. 14.): ideoque non nisi eo sensu, quo dicimus absentiam 
solis causam esse tenebrarum, vel quo Deus, propterea quod in- 
fantem excepto visu aliis similem fecit, causa caecitatis dicitur, 
Deus causa erroris dicendus; nempe quia nobis intellectum ad 
pauca tantum se extendentem dedit. Quod ut clare intelligatur, 
et simul etiam quomodo error a solo abusu nostrae voluntatis pen- 
deat, ac denique quomodo ab errore cavere possimus, modos, 
quos cogitandi habemus, in memoriam revocemus , nempe omnes 
modos percipiendi (ut sentire, imaginari et pure intelligere) et 
volendi (ut cupere, aversari , affirmare, negare et dubitare) ; nam 
omnes ad hos duos referri possunt. 

Circa cos autem venit notandum: 1. Quod mens, quatenus res 
clare et distincte intelligit iisque assentitur, non potest falli (per 
propos. 14.); neque etiam, quatenus res tantum percipit neque 
iis assentitur. Nam quamvis iam percipiam equum alatum, cer- 
tum est, hanc perceptionem nihil falsitatis continere, quam diu 
non assentior, verum esse dari equum alatum , neque etiam quam 
diu dubito, an detur equus alatus. Et quum assentiri nihil aliud 
sit, quam voluntatem determinare, sequitur, errorem a solo usu 
voluntatis pendere. 

Quod ut adhuc clarius pateat, notandum 2. Quod nos non 
tantum habeamus potestatem iis assentiendi, quae clare et di- 
stincte percipimus, verum etiam iis, quae quocumque alio modo 
percipimus. Nam nostra voluntas nullis limitibus determinata 
est. Quod clare unusquisque videre potest, modo ad hoc atten- 
dat, nempe quod, si Deus facultatem nostram intelligendi infini- 
tam reddere vellet, non ipsi opus esset, nobis ampliorem facul- 
tatem assentiendi dare, quam ea est, quam iam habemus, ut 
omnibus a nobis intellectis assentiri possemus: sed haec eadem, 
quam iam habemus, rebus infinitis assentiendis sufficeret. Et re 
ipsa etiam experimur, quod multis assentiamur, quae ex certis 
principiis non deduximus. Porro ex his clare videre est, quod, si 
intellectus aeque se latius extenderet ac volendi facultas, sive si 
volendi facultas non latius se extendere posset, quam intellectus, 
vel denique si facultatem volendi intra limites intellectus continere 
possemus, nunquam in errorem incideremus (per propos. 14.). 

Verum ad duo priora praestanda nullam habenfus potestatem; 
nam implicat, ut voluntas non sit infinita, et intellectus ereatus 
finitus, Restat igitur tertium considerandum: nempe an ha- 
beamus potestatem, facultatem nostram volendi intra limites in- 
tellectus continendi. Quum autem voluntas libera sit ad se deter- 
minandam, sequitur nos potestatem habere, facultatem assen- 
tiendi intra limites intellectus continendi, ac perinde efficiendi, ne 
in errorem incidamus; unde evidentissime patet, a solo usu liber- 
tatis voluntatis pendere, ne unquam fallamur. Quod autem no- 
Stra voluntas libera sit, demonstratur a Cartesio princip. phil. 
part. I. art. 39. et meditat. de prima phil. IV. (de vero et falso), et 
a nobis in nostrae append. cap. ultimo fuse etiam ostenditur. Et 
quamvis, ubi rem clare et distincte percipimus, non possimus ei 
non assentiri; necessarius iste assensus non ab infirmitate, sed a 
Sola libertate et perfectione nostrae voluntatis pendet. Nam as- 
sentiri vero est in nobis perfectio (ut per se satis notum), nec vo- 
luntas unquam perfectior est nec magis libera, quam quum se pror- 
Sus determinat. Quod quum contingere potest, ubi mens aliquid 
clare et distincte intelligit, necessario eam perfectionem statim 
Sibi dabit (per ax. 5.). Quare longe abest, ut per id quod minime 
indifferentes simus in amplectendo vero, nos minus liberos esse 

intelligamus. Nam contra pro certo statuimus, quo magis in- 
differentes sumus, eo nos minus liberos esse. 

Restat itaque hic tantum explicandum, quomodo error respc- 
ctu hominis nihil sit nisi privatio, respectu vero Dei mera nega- 
tio.*) Quod facile videbimus, si prius animadvertamus , nos ex 
eo, quod multa percipimus praeter ea, quae clare intelligimus, 
perfectiores esse, quam si ea non perciperemus: ut clare ex eo 
constat, quod, si supponeretur, nos nihil clare et distincte posse 
percipere, sed tantum confuse, nihil perfectius haberemus, 
quam res confuse percipere, nec aliud nostrae naturae desiderari 
posset. Porro rebus quamvis confusis assentiri, quatenus etiam 
actio quaedam est, perfectio est. Quod etiam unicuique mani- 
festum erit, si, utsupra, supponat, naturae hominis repugnare, 
ut res clare et distincte percipiat; tum enim perspicuum evadet, 
longe melius homini esse, rebus quamvis confusis assentiri, et 
libertatem exercere, quam semper indifferentem, hoc est (ut 
modo ostendimus) in infimo gradu libertatis manere. Etsi etiam 
ad usum et utilitatem vitae humanae attendere volumus, id pror- 
sus necessarium reperiemus, ut quotidiana experientia unum- 
quemque satis docet. 

Quum igitur omnes modi, quos cogitandi habemus, quatenus 
in se solis spectantur, perfecti sint; non potest eatenus in iis esse 
id, quod formam erroris constituit. "Verum si ad modos volendi, 
prout ab invicem differunt, attendamus, alios aliis perfectiores 
inveniemus, prout alii aliis voluntatem minus indifferentem , hoc 
est, magis liberam reddunt. Deinde etiam videbimus, quod, 
quam diu rebus confusis assentimur, efficiamus, ut mens minus 
apta sit ad verum a falso dignoscendum ; ac proinde ut optima 
libertate careamus. Quare rebus confusis assentiri, quatenus 
quid positivum est, nihil imperfectionis nec formam erroris con- 
tinet; sed tantum quatenus eo optima libertate, quae ad nostram 
naturam spectat et in nostra potestate est, nos nosmet privamus. 
Tota igitur imperfectio erroris in sola optimae libertatis privatione 
consistet, quae error vocatur. Privatio autem dicitur, quia ali- 
qua perfectione, quae nostrae naturae competit, privamur; error 


*) Conf. Cartesii princ. philos. part. I. art. 31. 

vero, quia nostra culpa ea perfectione caremus, quatenus, quem- 
admodum possumus, voluntatem non intra limites intellectus 
continemus. Quum igitur error nihil aliud sit respectu hominis, 
quam privatio perfecti sive recti usus libertatis , sequitur illam non 
in ulla facultate, quam a Deo habet, nec etiam in ulla facultatum 
operatione, quatenus a Deo dependet, sitam esse. Nec dicere 
possumus, quod Deus nos maiori intellectu, quam nobis dare 
potuerat, privavit, ac proinde fecit, ut in errores incidere pos- 
semus. Nam nullius rei natura a Deo aliquid exigere potest, nec 
aliquid ad aliquam rem pertinet praeter id, quod Dei voluntas ei 
largiri voluit; nihil enim ante Dei voluntatem extitit, nec etiam 
concipi potest, ut fuse in nostrae append. II. cap. 7. et 8. explica- 
tur. Quare Deus non magis nos maiori intellectu sive perfectiori 
facultate intelligendi privavit, quam circulum proprietatibus globi 
et peripheriam proprietatibus sphaerae. 

Quum itaque nulla nostrarum facultatum, quomodocumque 
consideretur, ullam in Deo imperfectionem ostendere possit: clare 
sequitur, quod imperfectio illa, in qua forma erroris consistit, 
non nisi respectu hominis sit privatio; verum ad Deum ut eius 
causam relata, non privatio, sed tantum negatio dici possit. 


PROPOS. XVI. Deus est incorporeus. 


DEgwomNsTR. Corpus est subiectum immediatum motus localis 
(per def. 7.). Quare si Deus esset corporeus, divideretur in 
partes, quod quum clare involvat imperfectionem , absurdum est 
de Deo (per def. 8.) affirmare. 

ALrTER. Si Deus esset corporeus, posset in partes dividi 
(per def. 7.). Iam vel unaquaeque pars per se posset subsistere, 
vel non posset subsistere. Si hoc, esset similis caeteris quae a 
Deo creata sunt, ac proinde, ut omnis res creata, continuo eadem 
vi a Deo procrearetur (per prop. 10. et ax. 11.) et ad Dei naturam 
non magis quam caeterae res creatae pertineret; quod est absur- 
dum (per prop. 5.). Verum si unaquaeque pars per se existit, 
debet etiam unaquaeque necessariam existentiam involvere (per 
lemma 2. prop. 7.), et consequenter unaquaeque ens esset 
summe perfectum (per coroll. lemm. 2. prop. 7.). Sed hoc etiam est 
absurdum (per prop. 11.). Ergo Deus est incorporeus; q. e. dem, 

4* 

PROPOS. XVII. Deus est ens simplicissimum. 


DrMowsTR. Si Deus ex partibus componeretur, deberent 
partes (ut facile omnes concedent) priores ad minimum natura 
Deo esse; quod est absurdum (per coroll. 4. prop. 12.). Estigi- 
tur ens simplicissimum; q. e. d. 

COROLLAR. Hinc sequitur, Dei intelligentiam, voluntatem 
seu decretum et potentiam non distingui nisi ratione ab eius 
essentia. 


PROPOS. XVIII Deus est immutabilis. 


DgMoNsTR. Si Deus esset mutabilis, non posset ex parte, 
sed deberet secundum totam essentiam mutari (per prop. 17.). 
At essentia Dei necessario existit (per prop. 5. 6. et 7.). Ergo 
Deus est immutabilis; q. e. d. 


PROPOS. XIX. Deus est aeternus. 


DzMowsTB. Deus est ens summe perfectum (per def. 8.), ex 
quo sequitur (per prop. 5.), ipsum necessario existere. Si iam 
ipsi limitatam existentiam tribuamus, limites eius existentiae ne- 
cessario , si non a nobis, saltem ab ipso Deo debent intelligi (per 
prop. 9.), quia est summe intellizens. Quare Deus ultra illos 
limites se, hoc est (per def. 8.) ens summe perfectum, non exi- 
stentem intelliget; quod est absurdum (per prop. 3.). Ergo Deus 
nonlimitatam, sed infinitam habet existentiam, quam aeternita- 
tem vocamus. Vide nostrae append. part. II. cap. 1. Deus igitur 
est aeternus; q. e. d. 


PROPOS. XX. Deus omnia ab aeterno praeordinavit. 


DEMowsTR. Quum Deus sit aeternus (per praeced.), erit eius 
intelligentia aeterna, quia ad eius aeternam essentiam pertinet 
(per coroll. prop. 17.). Atqui eius intellectus ab eius voluntate 
sive decreto in re non differt (per coroll. prop. 17.). Ergo quum 
dicimus Deum ab aeterno res intellexisse, simul dicimus eum ab 
aeterno res ita voluisse sive decrevisse; q. e. d. 

COROLLAR. Ex hac propositione sequitur Deum esse summe 
constantem in suis operibus. 


PARS I. 53 


PROPOS. XXI. Substantia extensa in longum, latum 
et profundum revera existit: nosque uni eius parti 
uniti sumus. 


DxMowsTR. Res extensa, prout a nobis clare et distincte per- 
cipitur, ad Dei naturam non pertinet (per prop. 16.); sed a Deo 
creari potest (per coroll. prop. 7. et per prop. 8.). Deinde clare 
et distincte percipimus (ut unusquisque in se, quatenus cogitat, 
reperit), substantiam extensam causam sufficientem esse ad pro- 
ducendam in nobis titillationem, dolorem similesque ideas sive 
sensationes, quae continuo in nobis quamvis invitis producuntur. 
At si praeter substantiam extensam, aliam nostrarum sensationum 
causam, puta Deum aut angelum, fingere volumus, statim nos 
clarum ac distinctum quem habemus conceptum destruimus. 
Quapropter*) quam diu ad nostras perceptiones recte attendimus, 
ut nihil admittamus, nisi quod clare et distincte percepimus, 
prorsus propensi seu minime indiferentes erimus ad assentien- 
dum, quod substantia extensa sola sit causa nostrarum sensatio- 
num; ac proinde ad affirmandum , quod res extensa a Deo creata 
existat. Atque in hoc sane falli non possumus (per prop. 14. cum 
Scholio). Quare vere affirmatur, quod substantia extensa in lon- 
gum, latum et profundum existat. Quod erat primum. 

Porro inter nostras sensationes, quae in nobis (ut iam demon- 
Stravimus) a substantia extensa produci debent, magnam differen- 
liam observamus, nempe ubi dico, me sentire, seu videre arbo- 
rem , seu ubi dico me sitire, dolere etc. Huius autem differentiae 
causam clare video me non posse percipere, nisi priusintelligam, me 
uni parti materiae arcte esse unitum, et aliis nonitem. Quod quum 
clare et, distincte intelligam, nec ullo alio modo a me percipi pos- 
Sit, verum est (per prop. 14. cum scholio), me uni materiae parti 
unitum esse. Quod erat secundum. Demonstravimus igitur q. e. d. 

Nota. Visi lector hic se consideret tantum ut rem cogitan- 
tem et corpore carentem, et omnes rationes, quas antea habuit 
credendi „quod corpus existat“ tanquam praetudicia deponat, 

Frustra hanc demonstrationem intelligere conabitur. 


*) Vide demonstrationem propos. 14. et schol. propos. 15. 

PARS SECUN DA. 


POSTULATUM. 


Petitur hic tantum, ut unusquisque ad suas perceptiones quam 
accuratissime attendat, quo clarum ab obscuro distinguere possit. 


DEFINITIONES. 


I. Extensio est id quod tribus dimensionibus constat: non 
autem per extensionem intelligimus actum extendendi, aut aliquid 
à quantitate distinctum. 

II. Per substantiam intelligimus id quod ad existendum 
solo Dei concursu indiget. 

III. Atomus est pars materiae sua natura indivisibilis. 

IV. Indefinitum est id, cuius fines (si quos habet) ab hu- 
mano intellectu investigari nequeunt. 

V Vacuum est extensio sine substantia corporea. 

Vl. Spatium ab extensione non nisi ratione distinguimus, 
sive in re non differt. Lege Cartesii princip. phil. part. II. art. 10. 

VII. Quod per cogitationem dividi intelligimus, id divi- 
sibile est, saltem potentia. 

VII. Motus localis est translatio unius partis materiae 
sive unius corporis ex vicinia eorum corporum, quae illud im- 
mediate contingunt et tanquam quiescentia spectantur, in vici- 
niam aliorum. 

Hac definitione utitur Cartesius ad motum localem eapli- 
candum, quae ut recte intelligatur , considerandum venit 

1. Quod per partem materiae intelligit id omne, quod 
simul transfertur , etsi rursus id ipsum constare possit ez multis 
partibus. 

2. Quod ad vitandam confusionem in hac definitione loqui- 
tur tantum de eo, quod perpetuo est in re mobili, scilicet trans- 
latione, ne confundatur, ut passim ab aliis factum est, cum vi 
vel actione quae transfert. Quam vim vel actionem vulgo putant 
tantum ad motum requiri, non vero ad quietem; in quo plane de- 
cipiuntur. Nam, ut per se notum, eadem vis requiritur, ut 
alicui corpori quiescenti cerli gradus motus simul imprimantur, 
quae requiritur, ut rursus eidem corpori certi isti gradus motus 
simul adimantur, adeoque plane quiescat. Quin eliam expe- 
rien&a probatur: nam fere aequali vi utimur ad navigium in 
aqua stagnante quiescens impellendum , quam ad idem, quum 
moretur, subito retinendum; et cerle plane eadem esset, nisi ab 
aquae ab eo sublevatae gravitate et lentore in retinendo adiu- 
varemur. 


3. Quod ait, translationem fieri ex vicinia corporum con- 
tiguorum in viciniam aliorum, non vero ex uno loco in alium. 
Nam locus (ut ipse explicuit princ. philos. part. II. art, 13.) non 
est aliquid in re, sed tantum pendet a nostra cogitatione, adeo 
ut idem cerpus possit dici locum simul mutare et non mutare; 
non vero * vicinia corporis contigui simul transferri et non 
transferri: una enim tanium corpora eodem temporis momento 
eidem mobili contigua esse possunt. 


4. Quoamon ait absolute translationem fieri ex vicinia cor- 
porum contigsorum , sed eorum duntaxat, quae tanquam quie- 
scentia spectartur. Nam ut transferatur corpus A a corpore B 
quiescente, eadem vis et actio requiritur ex una parte, quae ex 
allera. 


"En E 


Quod clare appare exemplo scaphae luto sive arenae, quae in 
J'undo aquae sunt, adhaerentis; haec enim ut propellatur, ae- 
qualis necessario vis tam fundo, quam scaphae impingenda erit. 
Quapropter vis, qua »orpora moveri debent, aeque corpori moto 
alque quiescenti impenditur. Translatio vero est reciproca; 

nam si scapha separetur ab arena, arena etiam a scapha separa- 
tur. Si itaque absolute corporum, quae a se invicem separan- 
tur, uniinunam, alteri in alteram partem aequales motus tri- 
buere, et unum non tanquam quiescens spectare vellemus, idque 
ob td solum, quod eadem actio sit in uno, quae in altero; tum 
etiam corporibus, quae ab omnibus tanquam quiescentia spe- 
ctantur, ex. gr. arenae, a qua scapha separatur, tantundem m3- 
tus tribuere cogeremur , quantum corporibus motis, Nam, uti 
ostendimus, eadem actio requiritur ex una, quae ex allera 
parte, et translatio est reciproca. Sed hoc a communi loquendi 
usu nimium abhorreret. Verum quamvis ea corpora, a quibus 
separantur alia, tanquam quiescentia spectentur ac etiam talia 
vocentur; tamen recordabimur, quod id omne quod in carpore 
moto est, propter quod moveri dicitur, eliam sit in corpore 
quiescente. 

5. Denique ez definitione etiam clare apparet, quoa unum- 
quodque corpus habeat unum duntaxat motum sibi proprium, 
quoniam ab unis tantum corporibus sibi contiguis et quiescenti- 
bus recedere intelligitur. Attamen, si corpus motum sit pars 
aliorum corporum alios motus habentium, clare intilligimus, 
ipsum etiam participare posse ex aliis innumeris; sed quia non 
Jacile tam multi simul intelligi nec etiam omnes agnosci possunt, 
sufficiet, unicum illum, qui cuique corpori est proprius, in ipso 
considerare. Lege Cartes. princip. philos, part. II. irt. 31. 

IX. Per circulum corporum motorum tastum |intelli- 
gimus id, quum ultimum corpus, quod propter inpulsum alte- 
rius movetur, primum motorum immediate tangit; quamvis linea, 
quae ab omnibus corporibus simu] per impulsun unius motus 
describitur, sit valde contorta. 


m 


Fig. Il. 

AXIOMATA. 


I. Nihili nullae sunt proprietates. 

JI. Quicquid ab aliqua re tolli potest ea integra remanente, 
ipsius essentiam non constituit: id autem, quod si auferatur rem 
tollit, eius essentiam constituit. 

II. In duritie nihil aliud sensus nobis indicat, nec aliud de 
ipsa clare et distincte intelligimus, quam quod partes durorum 
corporum motui manuum nostrarum resistunt. 

IV. Si duo corpora ad invicem accedant, vel ab invicem re- 
cedant, non ideo maius aut minus spatium occupabunt. 

V. Pars materiae, sive cedat sive resistat, non ideo naturam 
corporis amittit. 

VI. Motus, quies, figura et similia non possunt concipi sine 
extensione. 

VII. Ultra sensiles qualitates nihil remanet in corpore praeter 
extensionem et eius affectiones in parte I. principiorum phil. me- 
moratas. 

VIH. Unum spatium sive extensio aliqua non potest esse una 
vice maior, quam alia. 

IX. Omnis extensio dividi potest, saltem cogitatione. 

De veritate huius axiomatis nemo, qui elementa matheseos 
tantum didicit, dubitat. Spatium enim datum inter tangentem 
et circulum infinitis aliis circulis maioribus dividi semper potest. 
Quod idem etiam ex hyperbolae asymptotis patet. 

X. Nemo fines alicuius extensionis sive spatii concipere pot- 
est, nisi simul ultra ipsos alia spatia hoc immediate sequentia 
concipiat. 

XI. Si materia sit multiplex, neque una aliam immediate 
langit, unaquaeque necessario sub finibus, ultra quos non datur 
materia, comprehenditur. 

XH. Minutissima corpora facile motui manuum nostrarum 
cedunt. 

XIII. Unum spatium aliud spatium non penetrat, nec una 
vice maius est, quam alia. 

XIV. Sicanalis A sit eiusdem longitudinis, ac €, at C duplo 
latior, quam A, et aliqua materia fluida duplo celerius transeat 

per canalem À, quam quae transit per canalem C; tantundem ma- 
teriae eodem temporis spatio per canalem A transibit, quantum 
per C; etsi per canalem A tantundem transeat, atque per C, illa 
duplo celerius movebitur. 


Fig. HI. A Gann 


c (RSS 


XV. Quae uni tertio conveniunt, inter se conveniunt: et 
quae eiusdem tertii dupla sunt, inter se sunt aequalia. 

XVI. Materia, quae diversimode movetur, tot ad minimum 
habet partes actu divisas, quot varii celeritatis gradus simul in 
ipsa observantur. 

XVII. Lineainter duo puncta brevissima est recta. 

XVIII. Corpus Aa C versus B motum si contrario impulsu 
repellatur, per eandem versus C movebitur lineam. 


Fig. IF. (SE— B 


XIX. Corpora, quae contrarios habent modos, quum sibi 
mutuo occurrunt, ambo aliquam variationem pati coguntur, vel ad 
minimum alterutrum. 

XX. Variatio in aliqua re procedit a vi fortiori. 

XXI. Si, quum corpus 1. movetur versus corpus 2. idque 
impellit, et corpus 8. ex hoc impulsu versus 1. moveatur, corpora 
1. 2. 3. etc. non possunt esse in recta linea, sed omnia usque ad 
8. integrum circulum componunt. Vid. defin. 9. 


Fig. V. 

LEMMA I. Ubi datur extensio sive spatium, ibi datur neces- 
sario substantia. 

DEMowsTR. Extensio sive spatium (per ax. 1.) non potest esse 
purum nihil. Est ergo attributum, quod necessario alicui rei tri- 
bui debet; non Deo (per propos. 16. part. 1.); ergo rei, quae in- 
diget solo concursu Dei ad existendum (per propos. 12. part. 1.), 
hoc est (per def. 2. huius partis) substantiae; q. e. d. 


LEMMA II. Rarefactio et condensatio clare et distincte a no- 
bis concipiuntur; quamvis non concedamus, corpora in 
rarefactione maius spatium occupare, quam in conden- 
satione. 

DEMoNsTR. Possunt enim clare et distincte concipi per id 
solum, quod partes alicuius corporis ab invicem recedant, vel ad 
invicem accedant. Ergo (per ax. 4.) non maius neque minus spa- 
tium occupabunt. Nam si partes alicuius corporis, puta spon- 
giae, ex eo, quod ad invicem accedant, corpora, quibus ipsius 
intervalla replentur, expellant, per hoc solum istud corpus den- 
sius reddetur, nec ideo minus spatium, quam antea eius partes, 
occupabunt (per ax. 4.). Et si iterum ab invicem recedant, et 
meatus ab aliis corporibus repleantur, fiet rarefactio, nec tamen 
maius spatium occupabunt. Et hoc, quod ope sensuum clare 
percipimus in spongia, possumus solo intellectu concipere de 
omnibus corporibus, quamvis eorum intervalla humanum sen- 
sum plane effugiant. Quare rarefactio et condensatio clare et 
distincte a nobis concipiuntur etc. q. e. d. 

Visum fuit haec praemitlere, ut intellectus praeiudicia de 
spatio, rarefactione etc. exueret, et aptus redderetur ad ea quae 
sequentur intelligenda. 


PROPOSITIONES. 
PROPOS. L Quamvis durities, pondus et reliquae 


sensiles qualitates a corpore aliquo separentur, 
integra remanebit nihilo minus natura corporis. 


DkwonsTR. In duritie, puta huius lapidis, nihil aliud sensus 
nobis indicat, nec aliud de ipsa clare et distincte intelligimus, 

quam quod partes durorum corporum motui manuum nostrarum 
resistant (per ax. 3.). Quare (per propos. 14. part. 1.) durities 
etiam nihilaliud erit. Si vero istud corpus in pulvisculos quam 
minutissimos redigatur, eius partes facile recedent (per ax. 12.), 
nec tamen corporis naturam amittent (per ax. 5.); q. e. d. 

In pondere caeterisque sensilibus qualitatibus eodem modo 
procedit demonstratio. 


PROPOS. IL. Corporis sive materiae natura in sola 
extensione consistit. 


DxkMoNsTR. Natura corporis non tollitur ex sublatione sensi- 
lium qualitatum (per propos. !. huius); ergo neque constituunt 
ipsius essentiam (per ax. 2.) Nihil ergo remanet praeter exten- 
sionem et eius affectiones (perax.7.). Quare si tollatur extensio, 
nihil remanebit, quod ad naturam corporis pertineat, sed prorsus 
tolletur. Ergo (per ax. 2.) in sola extensione corporis natura con- 
sistit; q. e. d. 

COROLLAR. Spatium et corpus in re non differunt. 

DxgMwoNsTR. Corpus et extensio in re non differunt (per prae- 
ced.) ; spatium etiam et extensio in re non differunt (per defin. 6.). 
Ergo (per ax. 15.) spatium et corpus in re non differunt; q. e. d. 

SCHOL. Quamvis dicamus Deum esse ubique, non ideo con- 
ceditur Deum esse extensum, hoc est (per praec.) corporeum. *) 
Nam esse ubique refertur ad solam potentiam Dei et eius concur- 
sum, quo res omnes conservat; adeo ut Dei ubiquitas referatur 
non magis ad extensionem sive corpus, quam ad angelos et animas 
humanas. Sed notandum, quod, quum dicimus ipsius potentiam 
esse ubique, nonsecludamus ipsius essentiam; nam ubi ipsius 
potentia, ibi etíam est ipsius essentia (per coroll. prop. 17. part. 
1.): sed solum ut corporeitatem secludamus, hoc est, Deum 
non aliqua potentia corporea esse ubique, sed potentia sive essen- 
tia divina, quae communis est ad conservandam extensionem et 
res cogitantes (per prop. 17. part. 1.), quas profecto conservare 
non potuisset, si ipsius potentia, hoc est, essentia esset corporea. 


*) Vide de his fusius in append. part. II. c. 3. et 9. 

PROPOS. HI. Repugnat ut detur vacuum. 


DzgMoNsTR. Per vacuum intelligitur extensio sine substantia 
corporea (per def. 5.), hoc est (per propos. 2. huius) corpus sine 
corpore, quod est absurdum. 

Ad uberiorem autem explicationem et ad praeiudicium de 
vacuo emendandum legantur Cartesii princ. phil. part. II. art. 
17. et 18., ubi praecipue notetur, quod corpora, inter quae nihil 
interiacet, necessario se mutuo tangant, et eliam, quod nihili 
nullae sint proprietates. 


PROPOS. IV. Una pars corporis non maius spatium 
occupat una vice, quam alia, et contra idem spa- 
tium una vice non plus corporis continet, quam alia. 


DkMoNsTR. Spatium et corpus In re non differunt (per coroll. 
prop. 2. huius). Ergo quum dicimus, spatium una vice non maius 
est, quam alia (perax. 13.), simul dicimus, corpus non posse 
maius esse, hoc est, maius spatium occupare una vice, quam 
alia; quod erat primum. Porro ex hoc, quod spatium et corpus 
in re non differunt, sequitur, quum dicimus, corpus non posse 
maius spatium occupare una vice, quam alia, nos simul dicere, 
idem spatium non plus corporis posse continere una vice, quam 
alia; q. e. d. 

COROLLAR. Corpora quae aequale spatium occupant, puta 
aurum et aár, aeque multum materiae sive substantiae corporeae 
habent. 

DEMowsTR. Substantia corporea non in duritie e. g. auri, 
neque in mollitie e. g. aëris, neque in ulla sensilium qualitatum 
(per propos. 1. huius); sed in sola extensione consistit (per pro- 
pos. 2. huius). Quum autem (ex hypoth.) tantundem spatii sive 
(per def. 6.) extensionis sit in uno, quam in alio; ergo etiam tan- 
tundem substantiae corporeae; q. e. d. 


PROPOS. V. Nullae dantur atomi. 


DrMoNsTR. Atomi sunt partes materiae indivisibiles ex sua 
natura (per def. 3.). Sed quum natura materiae consistat in exten 

sione (per prop. 2. huius), quae natura sua, quantumvis parva, 
est divisibilis (per ax. 9. et def. 7.); ergo pars materiae, quan- 
tumvis parva, natura sua est divisibilis, h. e. nullae dantur atomi 
sive partes materiae natura sua indivisibiles; q. e. d. 

SCHOL. Magna et intricata quaestio de atomis semper 
fuit. Quidam asserunt dari atomos ex eo, quod infinitum non 
potest esse maius alio infinito; et si duae quantitates, puta A et 
dupla ipsius A, sint divisibiles in infinitum , poterunt etiam poten- 
tia Dei, qui eorum infinitas partes uno intuitu intelligit, in infini- 
tas partes actu dividi. Ergo quum, ut dictum est, unum infinitum 
non maius sit alio infinito, erit quantitas A aequalis suo duplo; 
quod est absurdum. Deinde etiam quaerunt, an dimidia pars 
numeri infiniti sit etiam infinila; et an par sit an impar, et alia 
eiusmodi. Ad quae omnia Cartesius respondit, nos non debere 
ea, quae sub nostrum intellectum cadunt, ac proinde clare et 
distincte concipiuntur, reiicere propter alia, quae nostrum in- 
tellectum aut captum excedunt; ac proinde non nisi admodum 
inadaequate a nobis percipiuntur. Infinitum vero et eius proprie- 
tates humanum intellectum, natura scilicet finitum, excedunt; 
adeoque ineptum foret id quod clare et distincte de spatio concipi- 
mus tanquam falsum reiicere, sive de eo dubitare, propterea 
quod non comprehendamus infinitum. Et hanc ob causam Car- 
tesius ea, in quibus nullos fines advertimus, qualia sunt extensio 
mundi, divisibilitas partium materiae etc. pro indefinitis habet. 
Lege Cartesii princ. phil. part. I. art. 26. 


PROPOS. VI. Materia est indefinite extensa, materia- 
que coeli et terrae una eademque est. 


DkMonsTR. I. partis. Extensionis, id est (per prop. 2. huius) 
materiae nullos fines imaginari possumus, nisí ultra ipsos alia 
spatia immediate sequentia (per ax. 10.), id est (per def. 6.) ex- 
tensionem sive materiam coneipiamus, et hoc indefinite. Quod 
erat primum. 

DEwoNsTR. II. partis. Essentia materiae consistit in exten- 
sione (per propos. 2. huius), eaque indefinita (per 1. partem), 
hoc est (per def. 4.) quae sub nullis finibus ab humano intellectu 


PARS II. 63 


percipi potest. Ergo (per ax. 11.) non est multiplex, sed ubique 
una eademque. Quod erat secundum. 

SCHOL. Hucusque de natura sive essentia extensionis egi- 
mus. Quod autem talis, qualem illam concipimus, a Deo creata 
existat, propositione ultima primae partis demonstravimus; et ex 
proposit. 12. primae partis sequitur, nunc eandem eadem qua 
creata est potentia conservari. Deinde etiam eadem ultima pro- 
pos. primae partis demonstravimus , nos, quatenus res cogitantes, 
unitos esse parti alicui istius materiae, cuius ope percipimus, 
dari actu omnes illas variationes, quarum ex sola materiae con- 
templatione eam scimus esse capacem, uti sunt divisibilitas, mo- 
tus localis, sive migratio unius partis ex uno loco in alium, quam 
clare et distincte percipimus, modo intelligamus, alias partes 
materiae in locum migrantium succedere. Atque haec divisio et 
motus infinitis modis a nobis concipiuntur, ac proinde infinitae 
etiam materiae variationes concipi possunt. Dico, eas clare di- 
stineteque a nobis concipi, quam diu nempe ipsas tanquam exten- 
sionis modos, non autem tanquam res ab extensione realiter 
distinctas concipimus, ut fuse est explicatum princip. phil. parte I. 
Et quamvis philosophi alios quam plures motus finxerunt, nobis 
tamen nihil nisi quod clare et distincte concipimus admittentibus, 
quia nullius motus, praeter localem, extensionem esse capacem 
clare et distincte intelligimus, nec etiam ullus alius sub nostram 
imaginationem cadit, nullus etiam praeter localem eritadmittendus. 

Verum Zeno, ut fertur, negavit motum localem, idque ob 
varias rationes, quas Diogenes Cynicus suo more refutavit, deam- 
bulando scilicet per scholam, in qua haec a Zenone docebantur, 
auditoresque illius sua deambulatione perturbando. Ubi autem 
sensit, sea quodam auditore detineri, ut eius ambulationem im- 
pediret, ipsum increpuit dicens: Cur sic ausus es tui magistri ra- 
tiones refutare? Sed ne forte quis per rationes Zenonis deceptus 
putet, sensus aliquid, motum scilicet, nobis ostendere, quod 
plane intellectui repugnet, adeo ut mens etiam circa ea quae ope 
intellectus clare et distincte percipit deciperetur, praecipuas ipsíus 
rationes hic adferam, simulque ostendam, eas non nisi falsis niti 
praeiudiciis: nimirum quia verum materiae conceptum nullum 
habuit. 

Primo itaque aiunt, ipsum dixisse, quod, si daretur motus 
localis, motus corporis circulariter summa celeritate moti non 
differret a quiete; atqui hoc absurdum, ergo et illud. Probat 
consequens. Illud corpus quiescit, cuius omnia puncta assidue 
manent in eodem loco: atqui omnia puncta corporis circulariter 
summa celeritate moti assidue manent in eodem loco; ergo etc. 
Atque hoc ipsum dicunt explicasse exemplo rotae, puta A B C, 
quae si quadam celeritate circa centrum suum moveatur, punctum 
A citius per B et C absolvet circulum, quam si tardius moveretur. 


Fig. Fl. 


Ponatur igitur e. g. quum tarde incipit moveri , post lapsam horam 
esse in eodem loco, a quo incepit. Quod si vero duplo celerius 
moveri ponatur, erit in loco, a quo incepit moveri, post lapsam 
dimidiam horam, et si quadruplo celerius, post lapsum quadran- 
tem, et si concipiamus hanc celeritatem in infinitum augeri, et 
tempus diminui usque in momenta: tum punctum À in summa 
illa celeritate omnibus momentis sive assidue erit in loco, a quo 
incipit moveri, atque adeo in eodem semper manetloco. Et id, 
quod de puncto À intelligimus, intelligendum etiam est de omni- 
bus punctis huius rotae. Quocirca omnia puncta in summa illa 
celeritate assidue manent in eodem loco. 


Verum ut respondeam, venit notandum, hoc argumentum 
magis esse contra summam motus celeritatem, quam contra mo- 
tum ipsum. Attamen an recte argumentetur Zeno, hic non ex- 
aminabimus, sed potius ipsius praeiudicia, quibus tota haec ar- 
gumentatio quatenus ea motum impugnare putat nititur, detege- 
mus. Primo igitur supponit corpora adeo celeriter posse concipi 

moveri, ut celerius moveri nequeant. Secundo tempus componi 
ex momentis, sicut alii componi quantitatem ex punctis indivisi- 
bilibus conceperunt. Quod utrumque falsum. Nam nunquam 
motum adeo celerem concipere possumus, quo simul celeriorem 
non concipiamus.  Repugnat enim nostro intellectui, motum, 
quantumvis parvam lineam describentem, adeo celerem concipere, 
ut celerior non dari possit. Atque idem etiam locum habet in tar- 
ditate; nam implicat concipere motum adeo tardum, ut tardior 
non dari possit. De tempore etiam, quod motus mensura est, 
idem asserimus, videlicet quod clare repugnat nostro intellectui 
concipere tempus, quo brevius non dari possit. Quae omnia ut 
probemus, vestigia Zenonis sequamur. Ponamus igitur, ut ipse, 
rotam A B C circa centrum tali celeritate moveri, ut punctum A 


omnibus momentis sitin loco À, a quo movetur. Dico me clare 
concipere celeritatem hac indefinite celeriorem , et consequenter 
momenta in infinitum minora. Nam ponatur, dum rota À B C 
circa centrum movetur, facere ope chordae H, ut etiam alia rota 
D E F (quam ipsa duplo minorem pono) circa centrum moveatur. 
Quum autem rota D E F duplo minor supponatur rota A B C, per- 
Spicuum est, rotam D E F duplo celerius moveri rota A B C; et 
per consequens punctum D singulis dimidiis momentis esse 
iterum in eodem loco, a quo incepit moveri. Deinde si rotae A 
B € tribuamus motum rotae D E F, tum D E F quadruplo celerius 
movebitur, quam antea; et si iterum hanc ultimam celeritatem 
rotae DEF tribuamus rotae A B C, tum D E F octuplo celerius 
movebitur, et sic in infinitum. Verum ex solo materiae conceptu 
hoc clarissime apparet. Nam materiae essentia consistit in exten- 

sione sive spatio semper divisibili, ut probavimus; ac motus sine 
spatio non datur. Demonstravimus etiam, quod una pars ma- 
teriae non potest simul duo spatia occupare; idem enim esset, ac 
si diceremus, unam partem materiae aequalem esse suo duplo, 
ut ex supra demonstratis patet. Ergo si pars materiae movetur, 
per spatium aliquod movetur, quod spatium, quantumvis parvum 
fingatur esse, et per consequens etiam tempus, per quod ille mo- 
tus mensuratur, erit tamen divisibile, et per consequens duratio 
istius motus sive tempus divisibile erit, et hoc in infinitum; q. e. d. 

Pergamus iam ad aliud, quod ab ipso allatum dicitur sophisma, 
nempe huiusmodi. ,,Si corpus movetur, aut movetur in loco, in 
quo est, autin quo non est. Àt non, in quo est; nam si alicubi 
est, necessario quiescit. Neque etiam, in quo non est. Ergo 
corpus non movetur." Sed haec argumentatio est plane similis 
priori. Supponit enim etiam dari tempus, quo minus non detur. 
Nam si ei respondeamus, corpus moveri non in loco, sed a loco, 
in quo est, ad locum, in quo non est; rogabit: An in locis inter- 
mediis non fuit? Si respondeamus distinguendo, si per fuit in- 
telligitur quievit, nos negare alicubi fuisse, quam diu movebatur; 
sed si per tit intelligitur exstitit, nos dicere, quod, quam diu 
movebatur, necessario existebat: iterum rogabit, ubinam exsti- 
terit, quam diu movebatur. Si denuo respondeamus, si per illud 
ubinam exstiterit, rogare velit, quem locum servaverit, quam diu 
movebatur, nos dicere nullum servasse; si vero quem locum mu- 
taverit, nos dicere omnia, quae assignare velit loca illius spatii, 
per quod movebatur, mutasse: perget rogare: An eodem tempo- 
ris momenlo locum occupare et mutare potuit? Ad quod denique 
respondemus, distinguendo scilicet, ipsum, si per temporis mo- 
mentum intelligat tale tempus, quo minus dari non possit, rem 
non intelligibilem, ut satis ostensum est, rogare, ideoque re- 
sponsione indignam; si vero tempus eo sensu, quo supra explicui, 
sumit, id est, suo vero sensu, numquam tam parvum tempus 
posse assignare, quo quamvis etiam vel indefinite brevius ponatur, 
non posset corpus locum occupare et mutare; quod satis atten- 
denti est manifestum. Unde clare patet, quod supra dicebamus, 
ipsum supponere tempus tam parrum, quo minus dari non possit, 
ac proinde etiam nihil probare, 

Praeter haec duo aliud adhuc Zenonis circumfertur argumen- 
tum, quod simul cum eius refutatione legi potest apud Cartesium 
epistol. penult. (118.) volum. I. 

Velim autem hic lectores meos animadvertere, me rationibus 
Zenonis meas opposuisse rationes, adeoque ipsum ratione redar- 
guisse; non autem sensibus, quemadmodum Diogenes fecit. Ne- 
que enim sensus aliud quid veritatis inquisitori suggerere possunt, 
quam naturae phaenomena, quibus determinatur ad illorum cau- 
sas investigandas; non autem unquam quid, quod intellectus 
clare et distincte verum esse deprehendit, falsum esse ostendere. 
Sic enim nos iudicamus, adeoque haec nostra est methodus: res, 
quas proponimus, rationibus clare et distincte ab intellectu per- 
ceptis demonstrare, insuper habentes quiequid, quod iis contra- 
rium videtur, sensus dictent; qui, ut diximus, intellectum so- 
lummodo determinare queunt, ut hoc potius, quam illud inquirat, 
non autem falsitatis, quum quid clare et distincte percepit, arguere. 


PROPOS. VII. Nullum corpus locum alterius ingre- 
ditur, nisi simul illud alterum locum alicuius al- 
terius corporis ingrediatur. 

DEMONSTR.") Si negas; ponatur, si fieri potest, corpus À in- 
gredi locum corporis B, quod suppono ipsi À aequale, et a suo 
loco non recedere. Ergo spatium, quod tantum continebat B, 
iam (per hypothes.) continet À et B; adeoque duplum substantiae 
corporeae, quam antea continebat ; quod (per prop. 4. huius) estab- 
surdum. Ergo nullum corpus locum alterius ingreditur etc. q. e. d. 


PROPOS. VIII. Quum corpus aliquod locum alterius 
ingreditur, eodem temporis momento locus ab eo 
derelictus ab alio corpore occupatur, quod ipsum 
immediate tangit. 


DzxMoxsrR. Si corpus B movetur versus D, corpora A et € 
eodem temporis momento ad se invicem accedent ac se invicem 


*) Vide figuram propos. sequ. 

tangent, vel non. Si ad se invicem accedant et tangant, conce- 
ditur intentum. Si vero non ad se invicem accedant, sed totum 
spatium a B derelictum, inter À et C interiaceat, ergo corpus ae- 
quale ipsi B (per coroll. prop. 2. huius et coroll. prop. 4. huius) 
interiacet. At non (per hypothes.) idem D: ergo aliud, quod eo- 
dem temporis momento ipsius locum ingreditur; et quum eodem 
temporis momento ingrediatur, nullum aliud potest esse, quam 
quod immediate tangit, per schol. prop. 6. huius. Ibi enim de- 
monstravimus, nulium dari motum ex uno loco in alium, qui 
tempus, quo brevius semper datur, non requirat. Ex quo se- 
quitur, spatium corporis B eodem temporis momento ab alio cor- 
pore non posse occupari, quod per spatium aliquod moveri debe- 
ret, antequam eius locum ingrederetur. Ergo tantum corpus, 
quod B immediate tangit, eodem temporis momento illius locum 
ingreditur; q. e. d. 


Fig. VIII. 


SCHOL. Quoniam partes materiae realiter ab invicem di- 
»ünguuntur (vide Cartesii princ. phil. part. I. art. 61.), una abs- 
que alia esse potest (per coroll. propos. 7. part. 1.); nec ab invi- 
cem dependent. Quare omnia illa figmenta de sympathia et anti- 
pathia ut falsa sunt reiicienda. Porro quum causa alicuius effectus 
semper positiva debeat esse (per axioma 8. part. 1.), nunquam 
dicendum erit, quod corpus aliquod movetur, ne detur vacuum; 
sed tantum ex alterius impulsu. 

COROLLAR. Inomni motu integer circulus corporum simul 
movetur. 

DEMomsTR. Eo tempore, quo corpus 1. ingreditur locum 
corporis 2., hoc corpus 2. in alterius locum, puta 3. debet in- 
gredi, etsic porro (per propos. 7. huius). Deinde eodem tempo- 
ris momento, quo corpus 1. locum corporis 2. ingrediebatur, lo- 

cus a corpore 1. derelictus ab alio occupari debet (per prop. 8. 
huius), puta 8. aut aliud, quod ipsum 1. immediate tangit, Quod 
quum fiat ex solo impulsu alterius corporis (per scholium prae- 
ced.), quod hie supponitur esse 1., non possunt omnia haec 
corpora mota in eadem recta linea esse (per ax. 21.); sed (per 
definit. 9.) integrum circulum describunt; q. e. d. 


Fig. IX. 


PROPOS. IX. Si canalis ABC circularis sit aqua 
plenus, et in A sit quadruplo latior quam in B, eo 
tempore, quo illa aqua (vel aliud corpus tluidum) 
quae est in A, versus B incipit moveri, aqua quae 
est in B quadruplo celerius movebitur. 


DeMoNsTR. Quum tota aqua, quae est in A movetur versus 
B, debet simul tantundem aquae ex C, quae À immediate tangit, 
eius locum ingredi (per prop. 8. huius); et ex B tantundem 

aquae locum € debebit ingredi (per eandem). Ergo (per ax. 
14.) quadruplo celerius movebitur; q. e. d. 

Id quod de circulari canali dicimus, etiam est intelligendum 
de omuibus inaequalibus spatiis, per quae corpora, quae simul 
moventur, coguntur transire. Demonstratio enim in caeteris ca- 
dem erit, 


LEMMA. Si duo semicirculi ex eodem centro describantur , ut 
A et B, spatium inter peripherias erit ubique aequale; si 
vero ex diversis centris describantur, ut C et D, spatium 
inter peripherias eril ubique inaequale. 


Fig. AI. F — —_ : pe gx 
iq kn 


Demonstratio patet ex sola definitione circuli. 


PROPOS. X. Corpus fluidum, quod per canalem 
ABC movetur, accipit indefinitos gradus celeri- 
tatis. !) 

DzEMoNsTR. Spatium inter À et B est ubique inaequale (per 
lemma praec.); ergo (per propos. 9. huius) celeritas, qua corpus 
fluidum per canalem A.B C movetur, erit ubique inaequalis. Porro, 
quum inter À et B indefinita spatia semper minora atque minora 
cogitatione concipiamus (per prop. 5. huius); etiam ipsius inae- 
qualitates, quae ubique sunt, indefinitas concipiemus, ac pro- 
inde (per propos. 9. huius) celeritatis gradus erunt indefiniti ; 
q. e. d. 


PROPOS. XI. In materia, quae per canalem ABC 
fluit, datur divisio in particulas indefinitas. ?) 

DEkMwomsTR. Materia, quae per canalem A BC fluit, acquirit 

simul indefinitos gradus celeritatis (per prop. 10. huius); ergo 


1) Vide figuram propos. praeced. 
2) Vide figuram propos. 9. 

(per ax. 16.) habet indefinitas partes revera divisas; q. e. d. Lege 
Cartesii princip. phil. part. II. art. 34. 35. 

SCHOL. Hucusque egimus de natura motus. Oportet iam 
ut eius causam inquiramus, quae duplex est, primaria scilicet 
sive generalis, quae causa est omnium motuum, qui sunt in 
mundo; et particularis, a qua fit, ut singulae materiae parles 
motus, quos prius non habuerunt, acquirant. Ad generalem 
quod attinet, quum nihil sit admittendum (per propos. 14. part. 1. 
et schol. prop. 15. eiusd. part.), nisi quod clare et distincte per- 
cipimus, nullamque aliam causam praeter Deum (materiae scili- 
cet creatorem) clare et distincte intelligamus, manifeste apparet, 
nullam aliam causam generalem praeter Deum esse admittendam. 
Quod autem hic de motu dicimus, etiam de quiete intelligendum 
venit. 


PROPOS. XII. Deus est causa principalis motus. 


DEMONSTR. [nspiciatur scholium proxime praecedens. 


PROPOS. XIII. Eandem quantitatem motus et quie- 
tis, quam Deus semel materiae impressit, etiam- 
num suo concursu conservat. 


DEMONSTR. Quum Deussit causa motus et quietis (per propos. 
12. huius), etiamnum eadem potentia, qua eos creavit, conservat 
(per ax. 10. part. 1.); et quidem eadem illa quantitate, qua eos 
primo creavit (per corollar. prop. 20. part. 1.); q. e. d. 

SCHOL. I. Quamvis in theologia dicatur, Deum multa 
agere ex beneplacito, et ut potentiam suam hominibus ostendat, 
tamen quum ea, quae a solo eius beneplacito pendent , non nisi dì- 
vina revelatione innotescant, ista in philosophia, ubi tantum 
in id quod ratio dictat inquiritur, non erunt admittenda, ne phi- 
losophia cum theologia confundatur. 

HI. Quamvis motus nihil aliud sit in materia mota, quam eius 
modus, certam tamen et determinatam habet quantitatem, quae 
quomodo intelligenda veniat, patebit ex sequentibus. Lege Car- 
tesii princ. phil. part. II. art. 36. 

PROPOS. XIV. Unaquaeque res, quatenus simplex et 
indivisa est, et in se sola consideratur, quantum 
in se est, semper in eodem statu perseverat. 


Propositio haec multis tanquam axioma est; eam tamen de- 
monstrabimus. 

DEMoNsTR. Quum nikil sit in aliquo statu, nisi ex solo Dei 
concursu (per prop. 12. part. 1.), et Deus in suis operibus sit 
summe constans (per coroll. propos. 20. part. 1.), si ad nullas 
causas externas, particulares scilicet, attendamus, sed rem in se 
sola consideremus, affirmandum erit, quod illa, quantum in se 
est, instatu suo, in quo est, semper perseverat; q. e. d. 

COROLLAR. Corpus, quod semel movetur, semper moveri 
pergit, nisi a causis externis retardetur. 

DrMowsTR. Patet hoc ex prop. praec. Attamen ad praeiu- 
dicium de motu emendandum lege Cartesii princip. phil. part. H. 
art. 37. et 38. 


PROPOS. XV. Omne corpus motum ex se ipso ten- 
dit, ut secundum lineam rectam, non vero curvam 
pergat moveri. 


Hane propositionem inter axiomata numerare liceret, eam ta- 
men ex praecedentibus sic demonstrabo. 

D&MonsrR. Motus, quia Deum tantum (per propos. 12. huius) 
pro causa habet, nullam unquam ex se vim habet ad existendum 
(per ax. 10. part. 1.), sed omuibus momentis a Deo quasi pro- 
creatur (per illa quae demonstrantur circa axioma iam citatum). 
Quapropter quam diu ad solam motus naturam attendimus, nun- 
quain ipsi durationem tribuere poterimus tanquam ad eius natu- 
ram pertinentem , quae maior alia potest concipi. At si dicatur, 
ad naturam alicuius corporis moti pertinere, ut lineam curvam 
aliquam suo motu describat, magis diuturna duratio motus na- 
turae tribueretur, quam ubi supponitur, de corporis moti na- 
tura esse, tendere ut moveri pergat secundum lineam rectam (per 
ax. 17.). Quum autem (ut iam demonstravimus) talem durationem 
motus naturae tribuere non possumus; ergo neque etiam ponere, 

quod de corporis moti natura sit, ut secundum ullam lineam cur- 
vam, sed lantum ut secundum rectam moveri pergat; q. e. d. 


SCHOL. Haec demonstratio videbitur forsan multis non ma- 
gis ostendere , ad naturam motus non pertinere, ut lineam curvam, 
quam ut lineam rectam describat ; idque propterea quod nulla pos- 
sit assignari recta, qua minor sive recta sive curva non detur, ne- 
que ulla curva, qua etiam alia curva minor non detur. Attamen, 
quamvis haec considerem, demonstrationem nihilo minus recte 
procedere iudico; quandoquidem ipsa ex sola universali essentia 
sive essentiali dilferentia linearum, non vero ex uniuscuiusque 
quantitate sive accidentali differentia id, quod demonstrandum 
proponebatur, concludit. Verum ne rem per se satis claram de- 
monstrando obscuriorem reddam, lectores ad solam motus defini- 
tionem remitto, quae nihil aliud de motu affirmat, quam trans- 
lationem unius partis materiae ex vicinia etc. in viciniam aliorum 
elc. Ideoque nisi hanc translationem simplicissimam concipia- 
mus, hocest, eam secundum lineam rectam fieri, motui aliquid 
aflingimus, quod in eius definitione sive essentia non continetur; 
adeoque ad eius naturam non pertinet. 

COROLLAR. Ex propositione hac sequitur, omne corpus, 
quod secundum lineam curvam movetur , continuo a linea, secun- 
dum quam ex se pergeret moveri, deflectere; idque vi alicuius 
causae externae (per propos. 14. huius). 


PROPOS. XVI. Omne corpus quod circulariter mo- 
vetur (ut lapis ex. gr. in funda), continuo deter- 
minatur, ut secundum tangentem pergat moveri. 


DkmomsTR. Corpus, quod circulariter movetur, continuo a 
vi externa impeditur, ne secundum lineam rectam pergat moveri 
(per coroll, prop. praecedentis): qua cessante corpus ex se perget 
secundum lineam rectam moveri (per prop. 15.). Dico praeterea, 
corpus, quod circulariter movetur, a causa externa determinari, 
ut secundum tangentem pergat moveri. Nam si negas, ponatur 
lapis in B a funda ex. gr. non secundum tangentem B D determi- 
nari, sed secundum aliam lineam ab eodem puncto extra aut intra 

circulum conceptam, ut B F, quando funda ex parte L versus B 
venire supponitur, aut secundum B G (quam intelligo cum linea 
B H, quae a centro ducitur per circamferentiam, eamque in 
puncto B secat, angulum constituere aequalem angulo F B H), si 
contra supponatur funda ex parte C versus B venire. Atsi lapis 
in puncto B supponatur a funda, quae ab L versus B circulariter 
movetur, determinari, ut versus F pergat moveri, necessario 
(per ax. 18.) ubi funda contraria determinatione a C versus B mo- 
vetur, determinabitur, ut secundum eandem lineam B F contraria 
determinatione pergat moveri; ac proinde versus K, non vero ver- 
sus G tendet, quod est contra hypothesin. Et quum nulla linea, 
quae per punctum B potest duci, praeter tangentem statui possit 
cum linea B H angulos ad eandem partem, ut DBH et ABH, 
aequales efficiens, *) nulla praeter tangentem datur, quae eandem 
hypothesin servare potest, sive funda ab L versus B, sive a € ver- 
sus B moveatur. Ac proinde nulla praeter tangentem statuenda est, 
secundum quam tendit moveri ; q. e. d. 


ug. XI, Å 


H 


ALITER. Concipiatur loco circuli hexagonum A B H circulo 
inscriptum, et corpus € in uno latere A B quiescere. Deinde 
concipiatur regula D B E (cuius unam extremitatem in centro D 
fixam, alteram vero mobilem suppono) circa centrum D moveri 


*) Hoc patet ex Euclid. element. libr. 3. propos. 18, 19. 

secans continuolineam À B. Patet quod, siregula D B E, dum 
ita concipitur moveri, corpori C occurrat eo tempore, quo lineam 
A B ad angulos rectos secat, ipsa regula corpus C suo impulsu 
determinabit, ut secundum lineam F B À G versus G pergat mo- 
veri, hoc est, secundum latus A B indefinite productum. 


DE 
G Agt vA 


Fig. XIII. 

1 
1 

Verum quia ER mx ad T assumsimus, idem erit affir- 
mandum de quacumque alia figura, quam huic circulo concipimus 
posse inscribi: nempe quod, ubi corpus C in uno figurae latere 
quiescens a regula D B E impellitur eo tempore, quo ipsa latus illud 
ad angulos rectos secat, ab illa regula determinabitur, ut secundum 
illud latus indefinite productum pergat moveri. Concipiamus igi- 
tur loco hexagoni figuram rectilineam infinitorum laterum (hoc 
est, circulum ex def. Archimedis) : patet regulam D B E, ubicum- 
que corpori C occurrat, ipsi semper occurrere eo tempore, quo 
aliquod talis figurae latus ad angulos rectos secat, adeoque nun- 
quam ipsi corpori € occurret, quin ipsum simul determinabit, ut 

secundum illud latus indefinite productum pergat moveri; quum- 
que quodlibet latus ad utramvis partem productum semper extra 
figuram cadere debeat, erit hoc latus indefinite productum tangens 
figurae infinitorum laterum, hoc est, circuli. Si itaque loco re- 
gulae concipiamus fundam circulariter motam, haec lapidem con- 
tinuo determinabit, ut secundum tangentem pergat moveri; q.e. d. 

Notandum hic est, utramque hanc demonstrationem posse ac- 
commodari quibuslibet figuris curvilineis. 


PROPOS. XVII. Omne corpus, quod cireulariter mo- 
vetur, conatur recedere a centro circuli, quem de- 
seribit. 


DEgMoNsTR. Quam diu aliquod corpus circulariter movetur, 
tam diu cogitur ab aliqua causa externa; qua cessante simul pergit 
moveri secundum lineam tangentem (per praeced.), cuius omnia 
puncta praeter id quod circulum tangit, extra circulum cadunt. *) 


Fig. XIF. 


*) Vid. Euclid. element. libr. 3. prop. 16. 


a" 


LJ. | VIII. 

Ac proinde longius a centro distant. Ergo quum lapis, qui cir- 
culariter movetur in funda E A , est in puncto A, conatur pergere 
secundum lineam , cuius omnia puncta longius distant a centro E, 
quam omnia puncta circumferentiae L A B, quod nihil aliud est, 
quam recedere conari a centro circuli, quem describit; q. e. d. 


PROPOS. XVIII. Si corpus aliquod, puta A, versus 
aliud corpus quiescens B moveatur, nec tamen B 
propter impetum corporis A aliquid suae quietis 
amittat; neque etiam A sui motus aliquid amittet, 
sed eandem quantitatem motus, quam antea ha- 
bebat, prorsus retinebit. 


DrwoNsTR. Si negas, ponatur corpus A perdere de suo motu, 
nec tamen id, quod perdidit, in aliud transferre, puta in D. 
Dabitur in natura, quum id contingit, minor quantitas motus, 
quam antea, quod est absurdum (per prop. 13. huius). Eodem 
modo procedit demonstratio respectu quietis in corpore B. Quare 
si unum in aliud nihil transferat, B omnem suam quietem, et 
À omnem suum motum retinebit; q. e. d. 


PROPOS. XIX. Motus in se spectatus differt a sua 
determinatione versus certam aliquam partem; ne- 
que opus est, corpus motum uf in contrariam par- 
tem feratur sive repellatur, aliquamdiu quiescere. 


D&woNsTR. Ponatur, utin praeced., corpus A versus B in 
directum moveri, et a corpore B impediri, ne ulterius pergat. 
Ergo (per praeced.) A suum integrum motum retinebit, nec quan- 
tumvis minimum spatium temporis quiescet. Attamen quum 
pergat moveri, non movetur versus eandem partem, versus quam 
prius movebatur; supponitur enim a B impediri. Ergo motu suo 
integro remanente atque determinatione priore amissa versus con- 

trariam movebitur partem, non vero versus ullam aliam (per illa 
quae a Cartesio dioptr. cap. 2. dicta sunt). Ideoque (per ax. 2.) 
determinatio ad essentiam motus non pertinet, sed ab ipsa differt, 
nec corpus motum, quum repellitur, aliquamdiu quiescit; q.e. d. 

COROLLAR. Hinc sequitur motum non esse motui contra- 
rium. 


PROPOS. XX. Si corpus A corpori D occurrat, et 
ipsum secum rapiat; tantum motus, quantum B 
propter occursum A ab ipso A acquirit, de suo 
motu A amittet. 1) 


DgMoNsTR. Sinegas, ponatur B plus aut minus motus ab A 
acquirere, quam À amittit: tota illa differentia erit addenda vel 
subtrahenda quantitati motus totius naturae; quod est absurdum 
(per propos. 13. huius). Quum ergo neque plus neque minus mo- 
tus corpus B possit acquirere, tantum ergo acquiret, quantum À 
amittet; q. e. d. 


PROPOS. XXI. Si corpus A duplo maius sit quam 
B, et aeque celeriter moveatur; habebit etiam 
A duplo maiorem motum, quam B, sive vim ad 
aequalem celeritatem cum B retinendam. 2) 


DkMoNsTR. Ponatur e. g. loco A bis B, id est (ex hyp.) unum 
A in duas aequales partes divisum. | Utrumque B habet vim ad 
manendum in statu, in quo est (per prop. 14. huius), eaque vis 
in utroque (ex hyp.) estaequalis. Si iam haec duo B iungantur, 
suam celeritatem retinendo, fiet unum A, cuius vis et quantitas 
erit aequalis duobus B sive dupla unius B; q. e. d. 

Nota, hoc ea: sola motus definitione eliam sequi. Quo enim 
corpus, quod movetur, maius est, eo plus materiae datur, quae 
ab alia separatur: daturque igitur plus separationis, hoc est 
(per defin. 8.) plus motus. Vide quae defin. 8. num. 4. notavi- 
mus circa motus definitionem. 


1) Vide fig. propos. 18. 
2) Vide fig. propos. 18, 

PROPOS. XXII. Si corpus A aequale sit corpori B, 
et A duplo celerius quam B moveatur, vis sive 
motus in A erit duplus ipsius B. *) 


DEgMowNsTR. Ponatur B, quum primo certam vim se movendi 
acquisivit, acquisivisse quatuor gradus celeritatis. Si iam nihil 
accedat, perget moveri (per propos. 14. huius) et in suo statu per- 
severare. Supponatur denuo novam aliam vim acquirere ex novo 
impulsu priori aequalem. Quapropter iterum acquiret ultra qua- 
tuor priores alios quatuor gradus celeritatis, quos etiam (per 
eand. propos.) servabit, hoc est, duplo celerius, hoc est, aeque 
celeriter ac A movebitur, et simul duplam habebit vim, hoc est, 
aequalem ipsi A. Quare motus in A est duplus ipsius B; q. e. d. 

Nota, nos hic per vim in corporibus motis intelligere quanti- 
tatem motus, quao quantitas in aequalibus corporibus pro cele- 
ritate motus maior esse debet, quatenus ea celeritate corpora 
aequalia a corporibus immediate tangentibus magis eodem tem- 
pore separantur, quam si tardius moverentur; adeoque (per 
definit. 8.) plus motus etiam habent: in quiescentibus autem per 
vim resistendi intelligere quantitatem quietis. Ex quibus sequitur 

COROLLAR. I. Quo corpora tardius moventur, eo magis 
de quiete participant.  Corporibus enim celerius motis, quae 
ipsis occurrunt et minorem quam ipsa vim habent, magis resi- 
stunt, et etiam minus a corporibus immediate tangentibus sepa- 
rantur. 

COROLLAR. II. Sicorpus À duplo celerius moveatur quam 
corpus B, et B duplo maius sit quam A, tantundem motus est in 
B maiori quam in A minori, ac proinde etiam aequalis vis. 

DEMoNsTR. Sit B duplo maius quam A , et A duplo celerius 
moveatur quam B, et porro € duplo minus sit quam D, et duplo 
tardius moveatur quam A, Ergo B (per propos. 21. huius) duplo 
maiorem motum habebit, et A (per prop. 22. huius) duplo maio- 
rem motum habebit quam C. Ergo (per axioma 13.) B et À ae- 
qualem motum habent; est enim utriusque motus eiusdem tertii 
C duplus; q. e. d. 


') Vide fig. propos. 18, 

COROLLAR. III. Ex his sequitur, molum a celeritate di- 
stingui. Concipimus enim corporum, quae aequalem habent 
celeritatem, unum plus motus habere posse, quam aliud (per 
propos. 21. huius): et contra, quae inaequalem habent celerita- 
tem, aequalem motum habere posse (per coroll. praeced.). Quod 
idem etiam ex sola motus definitione colligitur; nihil enim aliud 
est, quam ,, translatio unius corporis ex vicinia ** etc, !) 

Vorum hic notandum, corollarium hoc tertium primo non re- 
pugnare. Nam celeritas duobus modis a nobis concipitur: vel 
quatenus corpus aliquod magis aut minus eodem tempore a cor- 
poribus illud immediate tangentibus separatur, et eatenus motus 
vel quietis plus vel minus participat; vel quatenus eodem tempore 
maiorem vel minorem lineam describit, et eatenus a motu di- 
stinguitur. 

Potuissem hic alias propositiones adiungere ad uberiorem ex- 
plicationem propositionis 14. huius partis, ed vires rerum in quo- 
cumque statu, sicut hic circa motum fecimus, explicare; sed 
sufficiet Cartesii princip. phil. part. II. art. 43. perlegere, et 
tantum unam propositionem anneclere , quae necessaria est ad 
ea, quae sequentur , intelligenda. 


PROPOS. XXIIL Quum modi alicuius corporis varia- 
tionem pati coguntur, illa variatio semper erit mi- 
nima, quae dari potest. 

DEMonsTR. Satis clare sequitur haec propositio ex propos. 14. 
huius. 

PROPOS. XXIV. Reg. 1. Si duo corpora (puta A 
et B) essent plane aequalia, et in directum versus 
se invicem aeque velociter moverentur; quum sibi 
mutuo occurrunt, utrumque in contrariam partem 
reflectetur nulla suae celeritatis parte amissa. ?) 


In hac hypothesi clare patet, quod, uthorum duorum corpo- 
rum contrarietas tollatur, vel utrumque in contrariam partem re- 


1) Vide defin. 8. 
2) Vide fig. propos. 18. 

flecti, vel unum alterum secum rapere debeat; nam quoad deter- 

minationem tantum, non vero quoad motum sibi sunt contraria. 

DkMoNsTR. Quum Å et B sibi mutuo occurrunt, aliquam va- 
riationem pati debent (per ax. 19.). Quum autem motus motui 
non sit contrarius (per coroll. propos. 19. huius), nihil sui motus 
amittere cogentur (per ax. 19.). Quam ob rem in sola determi- 
natione fiet mutatio. Sed unius determinationem tantum, puta 
B, non possumus concipere mutari, nisi À, a quo mutari deberet, 
fortius esse supponamus (per ax. 20.). At hoc esset contra hypo- 
thesin. Ergo quum mutatio determinationis in uno tantum fieri 
non possit, fiet in utroque, deflectentibus scilicet A et B in con- 
trariam partem, non vero versus ullam aliam (per illa quae in 
Cartesii dioptric. cap. 2. dicta sunt), et motum suum integrum 
retinentibus; q.e. d. 

PROPOS. XXV. Reg. 2. Si mole essent inaequalia, 
B nempe maius quam A, caeteris ut prius positis 
tunc solum A reflectetur, et utrumque eadem 
celeritate perget moveri. !) 

DEzMoNsTR. Quum A supponatur minus quam B, habebit 
etiam (per propos. 21. huius) minorem vim quam B. Quum au- 
tem in hac hypothesi, ut in praecedenti, detur contrarietas in sola 
determinatione , adeoque, ut in propos. praeced. demonstravimus, 
in sola determinatione variatio fieri debeat; fiet tantum in A, et 
non in B (perax.20.). Quare A tantum in contrariam partem a 
fortiori B reflectetur suam integram celeritatem retinendo; q.e.d. 


PROPOS. XXVI. Si mole et celeritate sint inaequa- 
lia, B nempe duplo maius quam A, motus vero 
in A duplo celerior quam in B, caeteris ut prius 
positis; ambo in contrariam partem reflectentur, 
unoquoque suam quam habebant celeritatem re- 
tinente. ?) 

DxwoNsTR. Quum A et B versus se invicem moventur (se- 


1) Vide fig. propos. 18. 2) Vide fig. propos. 18. 
Spinoza ]. 

cundum hypothesin), tantundem motus estin uno, quam in alio 
(per coroll. 2. propos. 22. huius). Quare motus unius motui al- 
terius non contrariatur (per coroll. prop. 19. huius), et vires in 
utroque sunt aequales (per coroll. 2. propos. 22. huius). Quare 
haec hypothesis prorsus est similis hypothesi propositionis 24. 
huius; adeoque per eiusdem demonstrationem A et B in contra- 
riam partem suum motum integrum retinendo reflectentur; q. e. d. 

COROLLAR. Er tribus hisce praecedentibus propositionibus 
clare apparet, quod determinatio unius corporis aequalem vim re- 
quirat, ut mutetur, quam motus. Unde sequitur, corpus, quod 
plus quam dimidium suae determinationis, et plus quam dimi- 
diam partem sui motus amittit, plus mutationis pati, quam id 
quod totam suam determinationem amittit, 


PROPOS. XXVII. Reg. 3. Si mole sint aequalia, 
sed B íantillo celerius moveatur, quam A, non 
tantum A in contrariam partem reflectetur, sed 
etiam B dimidiam partem celeritatis, qua A ex- 
cedit, in A transferet, et ambo aeque celeriter 
pergent moveri versus eandem partem. 


DEMoNsTR. À (ex hyp.) non tantum sua determinatione oppo- 
nitur B, sed etiam sua tarditate, quatenus illa de quiete participat 
(per coroll. 1. prop. 22. huius). Unde quamvis in contrariam 
partem reflectatur et sola determinatio mutetur, non ideo tollitur 
omnis horum corporum contrarietas. Quare (per ax. 19.) et in 
determinatione et in motu variatio fieri debet, Sed quum B ex 
hypothesi celerius quam A moveatur, erit B (per prop. 22. huius) 
fortius quam A. Quare (per ax. 20.) mutatio in À a B procedet, 
a quo in contrariam partem reflectetur; quod erat primum. 

Deinde quam diu tardius quam B movetur, ipsi B (per coroll. 
1. prop. 22. huius) opponitur. Ergo tam diu variatio fieri debet 
(per ax. 19.), donec non tardius quam B moveatur. Ut autem 
celerius quam B moveatur, a nulla causa adeo forti in hac hypo- 
thesi cogitur. Quum igitur neque tardius quam B moveri possit, 
quum a B impellatur, neque celerius quam B, aeque ergo cele- 
riter ac B perget moveri. Porro si B minus quam dimidiam 

parlem excessus celeritatis in A transferat, tunc A tardius quam B 
perget moveri: si vero plus, quam dimidiam partem, tunc À ce- 
lerius quam B perget moveri; quod utrumque absurdum est, ut 
iamiam demonstravimus. Ergo variatio eo usque continget, donec 
B dimidiam partem excessus celeritatis in A transtulerit, quam B 
(per prop. 20. huius) amittere debet; adeoque ambo aeque cele- 
riter sine ulla contrarietate pergent moveri versus eandem partem ; 
q. e. d. 

COROLLAR. Hinc sequitur, quo corpus aliquod celerius 
movetur, eo magis determinatum esse, ut, secundum quam li- 
neam movetur, moveri pergat: et contra quo tardius, eo minus 
determinationis habere. 

SCHOL. Ne hic lectores vim determinationis cum vi motus 
confundant, visum fuit pauca adiungere, quibus vis determina- 
lionis a vi motus distincta explicetur. Si igitur corpora À et C ae- 
qualia, et aequali celeritate versus se invicem in directum mota 
concipiantur ; haec duo (per prop. 24. huius) in contrariam partem 
suum motum integrum retinendo reflectentur. Verum si corpus 
Csitin B, et oblique versus À moveatur , perspicuum est, ipsum 
iam minus determinatum esse ad se movendum secundum lineam 
BD vel CA. Quare quamvis aequalem cum A habeat motum, 
tamen vis determinationis C in directum versus À moti, quae 
aequalis est cum vi determinationis corporis A, maior est vi de- 
terminationis ipsius C ex B versus À moti, et tanto maior, quanto 
linea BA maior est linea CA; quanto enim linea BA maior est 
linea CA, tanto etiam plus temporis (ubi B et A aeque celeriter, 
ut hic supponuntur, moventur) requirit D, ut secundum lineam 
BD vel CA, per quam determinationi corporis A contrariatur, 
moveri possit. Adeoque ubi C oblique ex B ipsi A occurrit, de- 
terminabitur, ac si secundum lineam A B versus B (quod suppono, 
ubi in eo puncto est, quo linea AB lineam BC productam secat, 
aeque distare a € ac € distat a B) pergeret moveri; A vero suum 
integrum motum et determinationem retinendo perget versus C 
moveri corpusque B secum pellet, quandoquidem B, quam diu 
secundum diagonalem A B ad motum determinatum est, et ae- 
quali cum A celeritate movetur, plus temporis requirit, quam À, 
ut aliquam partem lineae À C suo motu describat, et eatenus de- 

terminationi corporis À , quae fortior est, opponitur. Sed ut vis 
determinationis ipsius C ex B versus A moti, quatenus de linea 
CA participat, aequalis sit cum vi determinationis ipsius C in 
directum versus A moti (vel ex hyp. ipsius A), necessario B tot 
gradus motus supra A debebit habere, quot partibus linea B A 
maior est linea CA, tumque, ubi corpori A oblique occurrit, A 
in contrariam partem versus A et B versus B unoquoque suum 
integrum motum retinente reflectentur. Verum si excessus B 
supra À maior sit, quam excessus lineae BA supra lineam CA, 
tum B repellet À versus A, eique tantum sui motus tribuet, do- 
nec motus B ad motum A se habeat, ut linea B A ad lineam CA, 
et tantum motus, quantum in À transtulit amittendo, perget ver- 
sus quam prius movebatur partem moveri. Ex. gr. si linea AC 
sit ad lineam AB, ut 1ad 2, et motus corporis A ad motum cor- 
poris B ut 1 ad 5, tum B transferet in À unum gradum sui motus, 
ipsumque in contrariam partem repellet, et B cum quatuor resi- 
duis gradibus perget versus eandem partem, versus quam prius 
tendebat, moveri. 


PROPOS. XXVIII. Reg. 4. Si corpus A plane quie- 
sceret, essetque paulo maius quam B; quacum- 
que cum celeritate B moveatur versus A, nunquam 

ipsum À movebit, sed ab eo in contrariam partem 
repelletur suum integrum motum retinendo. *) 


Nota, horum corporum contrarietatem tolli iribus modis: 
vel ubi unum alterum secum rapit, et postea aeque celeriter ver- 
sus eandem partem pergunt moveri; vel ubi unum in contrariam 
partem reflectitur, et alterum suam integram quietem retinet; 
vel ubi unum in contrariam partem reflectitur, ct aliquid sui 
motus in aliud quiescens transfert. Quartus autem casus non 
datur (ex vi prop. 13. huius). lam igitur erit (per prop. 23. 
hutus) demonstrandum , quod secundum nostram hypothesin mi- 
nima mutatio in hisce corporibus contingit. 

DEMowsTR. Si B moveret À, donec eadem celeritate per- 
gerent ambo moveri, deberet (per propos. 20. huius) tantum sui 
motus in A transferre, quantum À acquirit, et (per propos. 21. 
huius) plus quam dimidiam partem sui motus deberet amittere , et 
consequenter (per coroll. propos. 27. huius) plus etiam, quam di- 
midiam partem suae determinationis, adeoque (per coroll. pro- 
pos. 26. huius) plus mutationis pateretur, quam si tantum suam 
determinationem amitteret: et si A suae quietis aliquid amittat, 
sed non tantum, ut tandem cum B aequali celeritate pergat mo- 
veri, tum contrarietas horum duorum corporum non tolletur; 
nam Å sua tarditate, quatenus illa de quiete participat (per coroll. 
1. propos. 22. huius), celeritati B contrariabitur, ideoque B ad- 
huc in contrariam partem reflecti debebit, totamque suam deter- 
minationem et partem ipsius motus, quem in À transtulit, amit- 
tet, quae eliam maior est mutatio, quam si solam determinationem 
amitteret. Mutatio igitur secundum nostram hypothesin, quoniam 
in sola determinatione est, minima erit, quae in hisce corporibus 
dari potest; ac proinde (per prop. 23. huius) nulla alia continget ; 
q. e. d. 

Notandum in demonstratione huius propositionis, quod idem 
etiam in aliis locum habet: nempe nos non citasse propos. 19. 
huius, in qua demonstratur „determinationem integram mutari 
posse, integro nihilo minus manente ipso motu;'* ad quam ia- 


*) Vide fig. propos. 18, 

men attendi debet, ut wis demonstrationis recte percipiatur. 
Nam in prop. 23. hulus non dicebamus ,,quod variatio semper 
erit absolute minima, sed minima, quae dari potest." Talem 
autem mutationem, quae in sola determinatione consistit , posse 
dari, qualem in hac demonstratione supposuinus , patet ex pro- 
pos. 18. et 19. huius cum coroll. 


PROPOS. XXIX. Reg. 5. Si corpus quiescens A 
esset minus quam B, tum quantumvis D tarde 
versus A moveretur, illud secum movebit, partem 
scilicet sui motus ei talem transferendo, ut ambo 
postea aeque celeriter moveantur. !) 


In hac regula etiam, ut ín prace., tres tantum casus concipi 
possent, quibus contrarietas haec tolleretur. Nos vero demon- 
strabimus, quod secundum nostram hypothesin minima mutatio 
in hisce corporibus contingit; ideoque (per propos. 23. huius) 
tali modo etiam variari debent. 

DkMowNsTR. Secundum nostram hypothesin B transfert in A 
(per propos. 21. huius) minus, quam dimidiam partem sui motus, 
et (per coroll. propos. 27. huius) minus quam dimidiam partem 
suae determinationis. Si autem B non raperet secum A, sed in 
contrariam partem reflecteretur, totam suam determinationem 
amitteret, et maior contingeret variatio (per coroll. propos. 26. 
huius); et multo maior, si totam suam determinationem amit- 
teret, et simul partem ipsius motus, ut in tertio casu supponitur. 
Quare variatio secundum nostram hypothesin est minima ; q. e. d. 


PROPOS. XXX. Reg. 6. Si corpus A quiescens 
esset accuratissime aequale corpori B versus illud 
moto, partim ab ipso impelleretur, partim ab ipso 
in contrariam partem repelleretur. ?) 


Hic etiam, ut in praecedente, tantum tres casus concipi pos- 


1) Vide fig. propos. 18. Conf. Cartesii princ. phil. part. If. art. 50, 
2) Vide fig. propos. 18. 

sent; adeoque demonstrandum erit, nos hic ponere minimam va- 
ríationem, quae dari potest. 

DEMoNsTR. Si corpus B secum corpus A rapiat, donec ambo 
aeque celeriter pergunt moveri, tum tantundem motus erit in uno 
atque in alio (per propos. 22. huius), et (per coroll. propos. 27. 
huius) dimidiam partem determinationis amittere debebit, et 
etiam (per prop. 20. huius) dimidiam partem sui motus. Si vero 
ib A in contrariam partem repellatur, tum totam suam determi- 
nationem amittet, et totum suum motum retinebit (per propos. 18. 
huius); quae variatio aequalis est priori (per coroll. propos. 26. 
huius). Sed neutrum horum contingere potest. Nam si A sta- 
tum suum retineret, et determinationem ipsius B mutare posset, 
esset necessario (per ax. 20.) ipso B fortius, quod esset contra 
hypothesin: etsi B secum raperet A, donec ambo aeque celeriter 
moverentur, B esset fortius, quam A, quod etiam est contra hy- 
pothesin. Quum igitur neutrum horum casuum locum habeat, 
continget ergo tertius, nempe quod B paulum impellet A et ab A 
repelletur; q. e. d. Lege Cartesii princ. phil. part. IT. art. 51. 


PROPOS. XXXI. Reg. 7. Si B et A versus ean- 
dem partem moverentur, A quidem tardius, B au- 
tem illud insequens celerius, ita ut ipsum tandem 
attingeret, essetque A maius quam B, sed exces- 
sus celeritatis in B esset maior, quam excessus 
magnitudinis in À: tum B transferet tantum de 
suo motu in A, ut ambo postea aeque celeriter et 
in easdem partes progrediantur. Si autem contra 
excessus magnitudinis in A esset maior, quam ex- 
cessus celeritatis in B, in contrariam partem ab 
ipso reflecteretur motum omnem suum retinendo. *) 


Hic iterum, ut in propositione praeced. tres tantum casus 
concipi possunt. 


') Vide fig. propos. 48. Cf. Cartesii princ. philos. part. II. art. 52. 

D&MoNsTR.I. partis. B in contrariam partem ab A, quo (per 
propos. 21. et 22. huius) fortius supponitur, reflecti non potest 
(perax.20.). Ergo quum ipsum B sit fortius, movebit secum À, 
et quidem tali modo, ut aequali celeritate pergant moveri, Tum 
enim minima mulatio continget, ut ex praeced. facile apparet. 

DrwonsrR. If. partis. B non potest A, quo minus forte (per 
propos. 21. et 22. huius) supponitur, impellere (per ax. 20.) , nec 
aliquid de suo motu ipsi dare. Quare (per coroll. propos. 14. 
huius) B totum suum motum retinebit, non versus eandem par- 
tem; supponitur enim ab À impediri. Ergo (per illa quae in 
Cartesii dioptr. cap. 2. dicta sunt) in contrariam partem , non vero 
versus ullam aliam, reflectetur suum integrum motum retinendo 
(per prop. 18. huius); q. e. d. 

Nota, quod hic et in praecedentibus propositionibus tanquam 
demonstratum assumsimus , omne corpus in directum alii occur- 
rens, a quo absolute impeditur , ne ulterius eandem partem ver- 
sus progrediatur, ín contrariam, non vero in ullam aliam par- 
tem reflecti debere; quod ut intelligatur, lege Cartesii dioptr. 
eap. 2. 

SCHOL. Hucusque ad mutationes corporum, quae ex mutuo 
impulsu fiunt, explicandas consideravimus duo corpora tanquam 
ab omnibus corporibus divisa; nulla nempe habita ratione corpo- 
rum ea undequaque cingentium. Iam vero ipsorum statum et 
mutationes considerabimus pro ratione corporum , a quibus unde- 
quaque cinguntur. 


PROPOS. XXXII. Si corpus B undequaque cingatur 
a corpusculis motis, ipsum aequali vi versus omnes 
partes simul pellentibus, quam diu nuila alia causa 
occurrit, in eodem loco immotum manebit. 

DrMoNsTR. Per se patet haec propositio. Si enim versus 
aliquam partem ex impulsu corpusculorum ab una parte venien- 
tium moveretur, corpuscula, quae illud movent, maiori vi pel- 
lerent, quam alia, quae illud eodem tempore in contrariam par- 
tem pellunt, et suum effectum sortiri nequeunt (per ax. 20.) ; 
quod esset contra hypothesin. 

PROPOS. XXXIII Corpus B, iisdem ut supra posi- 
tis, vi quantumvis parva adventitia versus quam- 
cumque partem moveri potest. 


DxrMwossTR. Omnia corpora B immediate tangentia, quia (ex 
hyp-) in motu sunt, et B (per praec.) immotum manet, statim ac 
ipsum B tangunt, suum integrum motum retinendo in aliam par- 
tem reflectentur (per prop. 28. huius): adeoque corpus B con- 
tinuo a corporibus, quae illud immediate tangunt, sponte deseri- 
tur. Quantumvis igitur B fingatur magnum , nulla actio requiritur 
ad ipsum a corporibus immediate tangentibus separandum (per id 
quod circa def. 8. num. 4. notavimus). Quare nulla vis externa, 
quantumvis parva fingatur, in ipsum impingi potest, quae non sit 
maior vi, quam B habet ad permanendum in eodem loco (ipsum 
enim nullam habere vim corporibus immediate tangentibus adhae- 
rendi, iam demonstravimus), et quae etiam addita impulsui cor- 
pusculorum, quae simul cum ipsa vi externa B versus eandem 
partem pellunt, non maior sit vi aliorum corpusculorum idem B 
in contrariam partem pellentium; ille enim sine vi externa huic 
aequali supponebatur. Ergo (per ax. 20.) ab hac vi externa, 
quantumvis exigua fingatur, corpus B versus quamcumque partem 
movebitur; q. e. d. 


PROPOS. XXXIV. Corpus B, iisdem positis ut su- 
pra, non potest celerius moveri, quam a vi externa 
impulsum est, quamvis particulae, a quibus cingi- 
tur, longe celerius agitentur. 


DgwoNsTR. Corpuscula quae simul cum vi externa corpus B 
versus eandem partem pellunt, quamvis multo celerius agitentur, 
quam vis externa movere potest B; quia tamen (per hyp.) non 
maiorem vim habent, quam corpora, quae idem B in contrariam 
partem repellunt, omnes suae determinationis vires in his tantum 
resistendis impendent, nec ei (per propos. 32. huius) aliquam ce- 
leritatem tribuent. Ergo quum nullae aliae circumstantiae sive 
causae supponantur, B a nulla alia causa praeter vim externam 
aliquid celeritatis accipiet, ac proinde (per ax. 8. part. 1.) non 

poterit celerius moveri, quam a vi externa impulsum est; quod 
erat dem. 


PROPOS. XXXV. Quum corpus B sic ab externo 
impulsu movetur, maximam partem sui motus a 
corporibus, a quibus continuo cingitur, accipit, non 
autem a vi externa. 


DEMoNsTR. Corpus B quamvis admodum magnum fingatur, 
impulsu quantumvis exiguo moveri debet (per propos. 33. huius). 
Concipiamus igitur B quadruplo maius esse corpore externo, cuius 
vipellitur. Quum ergo (per praec.) ambo aeque celeriter moveri 
debeant, quadruplo etiam plus motus eritin B, quam in corpore 
externo, a quo pellitur (per prop. 21. huius); quare (per ax. 8. 
part. 1.) praecipuam partem sui motus a vi externa non habet. Et 
quia praeter hanc nullae aliae causae supponuntur, quam corpora, 
a quibus continuo cingitur (nam ipsum B ex se immotum suppo- 
nitur), a solis ergo (per ax. 7. part. 1.) corporibus, a quibus cin- 
gitur, praecipuam partem sui motus accipit, non autem a vi ex- 
terna; q. e. d. 

Nota, quod hic non possumus, ut supra, dicere, quod mo- 
tus particularum ab una parte venientium requiratur ad resisten- 
dum motui particularum a contraria parte venientium. Nam 
corpora aequali motu (ut haec supponuntur) versus se invicem 
mota sola determinatione"), non vero motu, contraria sunt (por 
coroll. prop. 19. huius). Ideoque solam determinationem in sibi 
invicem resistendo impendunt, non vero motum, ac propterea 
corpus B nihil determinationis, et consequenter (per coroll. 
prop. 21. huius) nihil celeritatis, quatenus a motu distinguitur, 
a corporibus circumiacentibus accipere potest: at quidem mo- 
tum; imo accedente vi adventitia necessario ab iis moveri debet, 
ut in hac propositione demonstravimus, et ex modo, quo prop. 
33. demonstravimus, clare videre est. 


*) Vid. prop. 24. huius partis. In ea enim duo corpora in sibi invicem 
resistendo suam determinationem, non vero motum impendere, demon- 
stratum est, 


PARS IL 91 


PROPOS. XXXVI. Si corpus aliquod, ex. gr. manus 
nostra, quaquaversum aequali motu moveri posset, 
ita ut nullis corporibus ullo modo resistat, neque 
ulla alia corpora ipsi ullo modo resistant; neces- 
sario in illo spatio, per quod sic moveretur, tot 
corpora versus unam partem, quam versus quam- 
cumque aliam, aequali inter se et aequali cum 
manu vi celeritatis movebuntur. 


DrMwoNsTR. Per nullum spatium aliquod corpus moveri pot- 
est, quod non sit corporibus plenum (per propos. 3. huius). 
Dico itaque spatium, per quod manus nostra sic moveri potest, a 
corporibus repleri, quae iisdem quibus dixi conditionibus move- 
buntur. Sienim negas, ponantur quiescere, vel alio modo mo- 
veri. Si quiescunt, necessario motui manus tam diu resistent 
(per prop. 14. huius), donec eius motus ipsis communicetur, ut 
tandem cum ipsa versus eandem partem aequali cum celeritate 
moveantur (per propos. 20. huius). Sed in hypothesi ponuntur 
non resistere; ergo haec corpora moventur. Quod erat primum. 

Porro ipsa versus omnes partes moveri debent. Si enim negas, 
ponantur versus aliquam partem non moveri, puta ab À versus D. 
Si ergo manus ab À versus B moveatur, necessario corporibus 
motis (per primam partem huius), et quidem secundum tuam hy- 
pothesin alia determinatione ab ipsa manus determinatione di- 
versa occurret. Quare ipsi resistent (per prop. 14. huius), 
donec cum ipsa manu versus eandem partem moveantur (per prop. 
24. et schol. propos. 27. huius). Atqui manui (per hyp.) non re- 
sistunt; ergo versus quamcumque partem movebuntur, Quod 
erat secundum. 

Rursus haec corpora aequali inter se vi celeritatis versus quam- 
cumque partem movebuntur. Si enim supponerentur non aequali 
vi celeritatis moveri: ponantur, quae moventur ab À versus B, 
non tanta vi celeritatis moveri, quam quae ab À versus € moven- 
tur. Quare si manus eadem illa celeritate (aequali enim motu 
versus omnes partes sine resistentia moveri posse supponitur), 
qua corpora ab À versus C moventur, ab À versus B moveretur; 

corpora ab À versus B mota tam diu manui resistent (per propos. 
14. huius), donec cum manu aequali vi celeritatis moveautur (per 
propos. 31. huius). At hoc est contra hypothesin; ergo aequali 
vi celeritatis versus omnes partes movebuntur. Quod erat tertium. 


C 


Fig. XVII. 
B 


A 


Denique si corpora non aequali cum manu vi celeritatis mo- 
verentur, aut manus tardius vel minori vi celeritatis, aut celerius 
vel maiori vi celeritatis movebitur, quam corpora. Si prius, ma- 
nus resistet corporibus ipsam versus eandem partem sequentibus 
(per propos. 31. huius). Si posterius, corpora, quae manus se- 
quitur, et quibuscum versus eandem partem movetur, ipsi resi- 
stent (per eandem): quod utrumque est contra hypothesin. Ergo 
quum neque tardius neque celerius moveri potest manus, aequali 
vi celeritatis, ac corpora, movebitur; q. e. d. 

Si quaeris, cur aequali vi celeritatis, non vero absolute ac- 
quali celeritate dico, lege scholium coroll. prop. 27. huius. Si 
deinde quaeris, an manus, dum ex. gr. ab A versus B movetur, 
non resistat corporibus eodem tempore a B versus A aequali vi 
molis, lege propos. 33. huius, em qua intelliges, eorum vim 
compensari vi corporum (haec enim vis per 3. part. huius prop. 
illi aequalis est), quae ab A versus B cum manu eodem tempore 
moventur. 


PROPOS. XXXVII. Si corpus aliquod (puta A) a 
quacumque parva vi versus quamcumque partem 
moveri potest, illud necessario cingitur a corpori- 
bus, quae aequali inter se celeritate moventur. 

DzMoNsTR. Corpus A undequaque a corporibus cingi debet 

(per propos. 6. huius) iisque versus quamcumque partem aequa- 


liter motis. Si enim quiescerent, non a quacumque parva vi cor- 
pus A versus quamcumque partem (ut supponitur) moveri pos- 

set; sed ad minimum a tanta vi, quae corpora ipsum A imme- 
diate tangentia secum movere posset (per ax. 20. huius). Deinde 
si corpora, a quibus À cingitur, maiori vi versus unam partem 
moverentur, quam versus aliam, puta a B versus C, quam a € 
versus B, quum undequaque a corporibus motis cingatur (ut iam- 
iam demonstravimus) ; necessario (per id quod prop. 33. demon- 
stravimus) corpora a B versus C mota A versus eandem partem 
secum ferrent. Adeoque non quaecumque parva vis sufficiet ad A 
versus B movendum, sed praecise tanta, quae excessum motus 
corporum a B versus C venientium suppleret (per ax. 20.). Quare 
aequali vi versus omnes partes moveri debent; q. e. d. 


KEPRI CA mcam 


SCHOL. Quum haec contingant circa corpora, quae fluida 
vocantur, sequitur corpora fluida illa esse, quae in multas exi- 
guas particulas et aequali vi versus omnes partes motas sunt di- 
visa. Et quamvis illae particulae a nullo vel lynceo oculo conspici 
possint, non tamen erit negandum íd quod modo clare demon- 
stravimus. Satis enim ex antedictis propos. 10. et 11. evincitur 
talis naturae subtilitas, quae (ut iam sensus omittam) nulla cogi- 
tatione determinari potest aut attingi. Porro quum etiam ex prae- 
cedentibus satis constet, quod corpora sola sua quiete aliis corpo- 
ribus resistant, et nos in duritie, ut sensus indicant, nihil aliud 
pereipiamus, quam quod partes corporum durorum motui ma- 
nuum nostrarum resistant: clare concludimus, illa corpora, 
quorum omnes particulae iuxta se mutuo quiescunt, esse dura. 
Lege Cartesii princ. phil. part. IT. art. 54. 55. 56. 

Principiis reram naturalium universalissimis sic expositis per- 
gendum nunc est ad illa, quae ex ipsis sequuntur , explicanda. Ve- 
rumenimvero quandoquidem ea, quae ex iis principiis sequuntur, 
plura sunt, quam mens nostra unquam cogitatione perlustrare 
poterit, nec ab iis ad una potius, quam alia consideranda deter- 
minemur; praecipuorum phaenomenorum, quorum cau- 
sas hic investigabimus, brevis historia ante omnia ob oculos po- 
nendaest. Hancautem habes apud Cartesium princip. phil. part. 
3. ab art. 5. usque ad 15. Etab art, 20. usque ad 43. proponitur 
hypothesis, quam Cartesius commodissimam iudicat non tantum 
ad phaenomena coeli intelligenda, sed etiam ad eorum causas 
naturales indagandas. 

Porro quum ad plantarum vel hominis naturam intelli- 
gendam optima via sit, considerare, quo pacto paulatim ex semi- 
nibus nascantur et generentur: talia principia erunt excogitanda, 
quae valde simplicia et cognitu facillima sunt, ex quibus, tan- 
quam seminibus quibusdam, et sidera et terra et denique omnia, 
quae in hoc mundo aspectabili deprehendimus, oriri po- 
tuisse demonstremus; quamvis ipsa nunquam sic orta esse probe 
sciamus. Hoc enim pacto eorum naturam longe melius expone- 
mus, quam si tantum, qualia iam sunt, deseriberemus. 

Dico, nos quaerere principia simplicia et cognitu facilia; talia 
enim nisi sint, ipsis non indigebimus; nempe quia ea tantum de 
causa semina rebus affingemus, ut earum natura nobis facilius 
innotescat, et mathematicorum more a clarissimis ad magis ob- 
scura, eta simplicissimis ad magis composita ascendamus. 

Dicimus deinde, nos talia principia quaerere, ex quibus et 
sidera et terram etc. oriri potuisse demonstremus. Tales enim 
causas, quae tantum sufficiunt, ut passim ab astronomis fit, ad 
phaenomena coeli explicanda, non quaerimus; sed tales, quae 
etiam ad cognitionem eorum, quae sunt in terra (nempe quia 
omnia, quae supra terram observamus contingere, inter phaeno- 
mena naturae recensenda iudicamus) nos ducant. Hae autem ut 
inveniantur, sequentia observanda sunt in bona hypothesi. 

I. Ut nullam (in se tantum considerata) implicet contradi- 
ctionem. 

II. Utsit simplicissima, quae dari potest. 

Hf. Quod ex secundo sequitur, ut sit cognitu facillima. 

IV. Utomnia, quae in tota natura observantur, ex ipsa deduci 
queant. 

Diximus denique, nobis licere hypothesin assumere, ex qua, 
tanquam ex causa, naturae phaenomena deducere queamus; 
quamvis ipsa sic orta non fuisse probe sciamus. Quod ut intelli- 
gatur, hoc utar exemplo. Si quis in charta lineam curvam, quam 
parabolam vocamus, descriptam inveniat, et ipsius naturam in- 
vestigare velit, sive is supponat, illam lineam ex cono aliquo prius 
sectam et deinde chartae impressam, sive ex motu duarum linea- 
rum rectarum descriptam, sive aliquo alio modo ortam fuisse, 
perinde est; modo ex eo, quod supponit, omnes proprietates pa- 
rabolae demonstret. Imo quamvis sciat, illam in charta ex im- 
pressione secti coni ortum habuisse, poterit nihilo minus ad libi- 
tum aliam causam fingere, quae ipsi commodissima videtur, ad 
omnes parabolae proprietates explicandas. Sic etiam nobis ad 
delineamenta naturae explicanda hypothesin aliquam ad libitum 
assumere licet, modo ex ipsa omnia naturae phaenomena per ma- 
thematicas consequentias deducamus. Et quod magis notatu 
dignum est, vix aliquid assumere poterimus, ex quo non idem 
effectus, quamquam fortasse operosius, per naturae leges supra 
explieatas deduci possit. Quum enim earum legum ope materia 
formas omnes, quarum est capax, successive assumat, si formas 
istas ordine consideremus, tandem ad illam, quae est huius 
mundi, poterimus devenire: adeo ut nihil erroris ex falsa hypo- 
thesi sit timendum. 

POSTULATUM. 


Petitur, ut concedatur, omnem illam materiam, ex qua hic 
mundus aspectabilis est compositus, fuisse initio a Deo di- 
visam in particulas quam proxime inter se aequales, non quidem 
sphaericas, quia plures globuli simul iuncti spatium continuum 
non replent, sed in partes alio modo figuratas et magnitudine me- 
diocres, sive medias inter illas omnes, ex quibus iam coeli atque 
astra componuntur; easque tantundem motus in se habuisse, 
quantum iam in mundo reperitur, et aequaliter fuisse motas; 
tum singulas circa propria sua centra, et separatim a se mutuo, 
ita ut corpus fluidum componerent, quale coelum esse putamus; 
tum etiam plures simul circa alia quaedam puncta aeque a se 
mutuo remota et eodem modo disposita, ac iam sunt centra fixa- 
rum; nec non etiam circa alia aliquanto plura, quae aequent 
numerum planetarum; sicque tot varios vortices componerent, 
quot iam astra sunt in mundo. Vide figuram in Cartesii princip. 
phil. part. 3. artic. 46. 

Haec hypothesis in se spectata nullam implicat contradictio- 
nem. Nihil enim materiae tribuit praeter divisibilitatem et mo- 
tum, quas modificationes iam supra demonstravimus in materia 
realiter existere, et quia materiam indefinitam, ac coeli et terrae 
unam eandemque esse ostendimus, has modificationes in tota 
materia fuisse, sine ullius contradictionis scrupulo supponere 
possumus. 

Est deinde haec hypothesis simplicissima, quia nullam sup- 
ponit inaequalitatem, neque dissimilitudinem in particulis, in 
quas materia in initio fuerit divisa, neque etiam in earum motu. 
Ex quo sequitur hanc hypothesin etiam esse cognitu facillimam, 
Quod idem etiam patet ex eo, quod nihil per hanc hypothesin in 
materia supponitur fuisse praeter id, quod cuilibet sponte ex solo 
materiae conceptu innotescit, divisibilitas nimirum ac motus 
localis. 

Quod autem ex ipsa omnia, quae in natura observantur, de- 
duci queant, re ipsa, quoad fieri potest, ostendere conabimur, 
idque sequenti ordine. Primo fluiditatem coelorum ex 
ipsa deducemus et quomodo ea causa sit lucis explicabimus. 

Deinde ad naturam solis pergemus, et simul ad ea quae in 
stellis fixis observantur. Postea de cometis, et tandem de 
planetis, eorumque phaenomenis dicemus. 


DEFINITIONES. 


I. Per eclipticam intelligimus illam partem vorticis, quae, 
dum gyrat circa axem , maximum circulum describit. 

II. Per polos intelligimus partes vorticis, quae ab ecliptica 
sunt remotissimae, sive quae minimos describunt circulos. 

IH. Per conatum ad motum non intelligimus aliquam 
cogitationem, sed tantum, quod pars materiae ita est sita et ad 
motum incitata, ut revera esset aliquo itura, sia nulla causa im- 
pediretur. 

IV. Perangulum intelligimus quicquid in aliquo corpore 
ultra figuram sphaericam prominet. 


AXIOMATA. 


I. Plures globuli simul iuncti spatium continuum occupare 
nequeunt. 

Il. Materiae portio in partes angulosas divisae, si partes 
ipsius circa propria sua centra moveantur, maius spatium requirit, 
quam si omnes ipsius partes quiescerent, et omnia earum latera 
se Invicem immediate tangerent. 

1H. Pars materiae quo minor est, eo facilius ab eadem vi 
dividitur. 

IV. Partes materiae, quae sunt in motu versus eandem par- 
tem et a se invicem in ipso motu non recedunt, non sunt actu 
divisae. 


PROPOSITIONES. 


PROPOS. lI. Partes materiae, in quas primo fuit di- 
visa, non erant rotundae, sed angulosae. 
DxkwoNsTR. Materia tota in partes aequales et similes ab Ini- 
tio fuit divisa (per postulat.): ergo (per ax. 1. et prop. 2. part. 2.) 
non fuerunt rotundae: atque adeo (per defin. 4.) angulosae; q. e.d. 
Spinozu 1. R | 

PROPOS. ll. Vis, quae effecit, ut materiae particu- 
lae circa propria centra moverentur, simul effecit, 
ut particularum anguli mutuo occursu attererentur. 


DgMoNsTR. Tota materia in initio in partes aequales (per 
postulat.) atque angulosas (per propos. 1. huius) fuit divisa. Si 
itaque, simulac coeperint moveri circa propria centra, anguli ea- 
rum non attriti fuissent, necessario (per ax. 2.) tota materia maius 
spatium occupare debuisset, quam quum quiescebat: atqui hoc est 
absurdum (per prop. 4. part. 2.): ergo earum anguli fuerunt at~ 
triti, simulac moveri coeperint; q. e. d. 


Reliqua desiderantur. 


APPENDIX 


CONTINENS 
COGITATA METAPHYSICA 


IN QUIBUS DIFFICILIORES QUAE IN METAPHYSICES TAM PARTE 

GENERALI QUAM SPECIALI CIRCA ENS EIUSQUE AFFECTIONES, 

DEUM EIUSQUE ATTRIBUTA ET MENTEM HUMANAM OCCUR- 
RUNT QUAESTIONES BREVITER EXPLICANTUR 


AUCTORE 
BENEDICTO DE SPINOZA AMSTELODAMENSI. 


PARS PRIMA 


in qua praecipua, quae in parte metaphysices generali circa 
ens eiusque affectiones vulgo occurrunt, breviter ex- 
plicantur. 


CAP. I. De ente reali, ficto, et rationis 


De definitione huius scientiae nihil dico, nec etiam circa quae 
versetur; sed tantum ea, quae obscuriora sunt, et passim ab au- 
ctoribus in metaphysicis tractantur, explicare hic est animus. 


$. 1. Entis definitio. 

Incipiamus igitur ab ente, per quod intelligo id omne, quod, 
quum clare et distincte percipitur, necessario existere vel ad mi- 
nimum posse existere reperimus. 

$. 2. Chimaera, ens fictum et ens rationis non esse entia. 


Ex hac autem definitione, vel, sí mavis, descriptione sequi- 
iur, quod chimaera, ens fictum et ens rationis nullo modo ad 
AT 

entia revocari possint. Nam chimaera") ex sua natura existere 
nequit. Ens vero fictum claram et distinctam perceptionem se~ 
cludit; quia homo ex sola mera libertate, et non, ut in falsis, in- 
sciens, sed prudens et sciens connectit, quae connectere, et dis- 
jungit, quae disiungere vult. Kns denique rationis nihil est 
praeter modum cogitandi, qui inservit ad res intellectas facilius 
retinendas, emxplicandas aique imaginandas. Ubi notandum, 
quod per modum cogitandi intelligimus id, quod iam schol. pro~ 
pos. 15. part. 1. princip. philos. explicuimus, nempe omnes co- 
gitationis affectiones, videlicet intellectum, laetitiam, imagina- 
tionem etc. 


$. 3. Quibus cogitandi modis res retineamus. 


Quod autem dentur quidam modi cogitandi, qui inserviunt ad 
res firmius atque facilius retinendas, et ad ipsas, quando volu- 
mus, in mentem revocandas aut menti praesentes sistendas , satis 
constat iis, qui notissima illa regula memoriae utuntur, qua 
nempe ad rem novissimam retinendam et memoriae imprimendam 
ad aliam nobis familiarem recurritur, quae vel nomine tenus vel 
re ipsa cum hae conveniat. Hunc similiter in modum philosophi 
res omnes naturales ad certas classes reduxerunt, ad quas recur- 
runt, ubi aliquid novi ipsis occurrit, quas vocant genus, spe- 
cies elc. 


$. &. Quibus cogitandi modis res euplicemus. 

Ad rem deinde explicandam etiam modos cogitandi habemus, 
determinando scilicet eam per comparationem ad aliam. Modi 
cogitandi, quibus id efficimus, vocantur tempus, numerus, men- 
sura, et si quae adhuc alia sunt. Horum autem tempus inservit 
durationi explicandae, numerus quantitati discretae, mensura 
quantitati continuae. 


$. 5. Quibus cogitandi modis res imaginemur. 
Denique quum assueti simus omnium quae intelligimus etiam 
imagines aliquas in nostra phantasia depingere, fit, ut non-entia 


*) Nota, quod nomine cbimaerae hic et in seqq. intelligatur id, cu- 
ius natura apertam involvit contradictionem, ut fusius explicatur cap. 3. 

positive instar entium Zzaginemur. Nam mens in se sola spectata 
quum sit res cogitans, non maiorem habet potentiam ad affirman- 
dum, quam ad negandum: imaginari vero quum nihil aliud sit, 
quam ea, quae in cerebro reperiuntur a motu spirituum, qui in 
sensibus ab obiectis excitatur, vestigia sentire, talis sensatio non 
nisi confusa affirmatio esse potest. Atque hinc fit, ut omnes 
modos, quibus mens utitur ad negandum, quales sunt, caecitas, 
extremitas sive finis, terminus, tenebrae etc. tanquam entia 
imaginemur. 


$. 6. Entia rationis cur non sint ideae rerum, et tamen pro 
iis habeantur. 


Unde clare patet, hos modos cogitandi non esse ideas rerum, 
nec ullo modo ad ideas revocari posse; quare etiam nullum habent 
ideatum, quod necessario existit, aut existere potest. Causa 
autem, ob quam hi modi cogitandi pro ideis rerum habentur, est, 
quia ab ideis entium realium tam immediate proficiscuntur et 
oriuntur, ut facillime cum ipsis ab iis, qui non accuratissime at- 
tendunt, confundantur: unde etiam nomina ipsis imposuerunt, 
lanquam ad significandum entia extra mentem nostram existentia, 
quae entia sive potius non-entia entia rationis vocaverunt. 


$. 7. Male dividi ens in reale et rationis 


Hincque facile videre est, quam inepta sit illa divisio qua divi- 
ditur ens in ens reale et ens rationis. Dividunt enim ens in ens et 
non-ens, aut in ens et modum cogitandi. Attamen non miror 
philosophos verbales sive grammaticales in similes errores inci- 
dere; res enim er nominibus iudicant, non autem nomina ex 
rebus. 


$. 8. Ens rationis quomodo dici possit merum nihil, et quo- 
modo ens reale. 


Nec minus inepte loquitur, qui ait ens rationis non esse merum 
nihil. Nam si id, quod istis nominibus significatur, extra in- 
tellectum quaerit, merum nihil esse reperiet: si autem ipsos mo- 
dos cogitandi intelligit, vera entia realia sunt. Nam quum rogo, 

quid sit species, nihil aliud quaero, quam naturam istius modi 
cogitandi, qui revera est ens, et ab alio modo cogitandi distingui- 
tur; verum hi modi cogitandi ideae vocari non possunt, neque 
veri aut falsi possunt dici, sicut etiam amor non potest verus aut 
falsus vocari, sed bonus aut malus. Sic Plato quum dixit, homi- 
nem esse animal bipes sine plumis, non magis erravit, quam qui 
dixerunt hominem esse animal rationale. Nam Plato non minus 
cognovit, hominem esse animal rationale, quam caeteri cogno- 
scunt; verum ille hominem revocavit ad certam classem, ut, 
quando vellet de homine cogitare ad illam classem recurrendo, 
cuius facile recordari potuerat, statim in cogitationem hominis 
incideret. Imo Aristoteles gravissime erravit, si putavit se illa 
sua definitione humanam essentiam adaequate explicuisse. An 
vero Plato bene fecerit, tantum quaeri posset. Sed haec non sunt 
huius loci. 


S. 9. Inrerum investigatione entia realia cum entibus rationis 
non confundenda. 


Ex omnibus supradictis inter ens reale et entis rationis ideata 
nullam dari convenientiam apparet. Unde etiam facile videre est, 
quam sedulo sit cavendum in investigatione rerum, ne entia rea- 
lia cum entibus rationis confundamus. Aliud enim est inquirere 
in rerum naturam , aliud in modos, quibus res a nobis percipiun- 
tur. Haec vero si confundantur, neque modos percipiendi, 
neque naturam ipsam intelligere poterimus; imo vero, quod 
maximum est, in causa erit, quod in magnos errores incidemus, 
quemadmodum multis hucusque contigit. 


S. 10. Quomodo ens rationis et ens fictum distinguantur. 


Notandum etiam, quod multi confundunt ens rationis cum 
ente ficto. Putant enim ens fictum etiam esse ens rationis, quia 
nullam extra mentem habet existentiam. Sed si ad entis rationis 
et entis ficti definitiones modo traditas reete attendatur, reperie- 
tur inter ipsa tum ex ratione causae, tum etiam ex eorum natura, 
absque respectu causae magna differentia. Ens fictum enim 
nihil aliud esse diximus, quam duos terminos connexos ex sola 

mera voluntate sine ullo ductu rationis; unde ens fictum casu pot- 
est esse verum. Ens verorationis neca sola voluntate depen- 
det, nec ullis terminis inter se connexis constat, ut ex definitione 
satis fit manifestum. Si quis igitur roget, an ens fictum ens 
reab sit, an vero ens rationis, tantum repetendum atque regeren- 
dum est id, quod iam diximus, nempe male dividi ens in ens 
realt et ens rationis, ideoque malo fundamento quaeritur, an ens 
fictun ens reale sit, an vero rationis; supponitur enim omne ens 
divid in ens reale et rationis. 


S. 11. Entis divisio. 


Sel ad nostrum propositum revertamur, a quo videmur ut- 
cumqu iam deflexisse. Ex entis definitione vel, si mavis, de- 
scriptione iam tradita facile videre est, quod ens dividendum sit 
in ens,quod sua natura necessario existit, sive cuius 
essentianvolvit existentiam, et in ens, cuius essentia non 
involvi existentiam nisi possibilem. Hoc ultimum di- 
viditur itsubstantiam et modum, quorum definitiones in 
Cartesii pinc. philos. part. 1. art. 51. 52. et 56. traduntur; quare 
non necess est, eas hic repetere. Sed tantum notari volo circa 
hane divisinem, quod expresse dicimus ens dividi in substantiam 
et modum ,non vero in substantiam et accidens; nam accidens 
nihil est preter modum cogitandi, utpote quod solummodo re- 
spectum dentat. Ex. gr. quum dico triangulum moveri, motus 
non est trianali modus, sed corporis, quod movetur: unde mo~ 
tus respectu rianguli accidens vocatur; respectu vero corporis 
est sive ens »ale sive modus. Non enim potest motus concipi 
sine corpore; t quidem sine triangulo. 

Porro ut ia dicta et etiam quae sequentur melius intelligan- 
tur, explicare abimur, quid per esse essentiae, esse existen- 
liae, esse ideaec denique esse potentiae intelligendum sit, Quo 
etiam nos movetuorundam ignorantia , qui nullam distinctionem 
agnoscunt inter sentiam et existentiam, vel si agnoscunt, esse 
essentiae cum es ideae vel esse potentiae confundunt. Ut his 
igitur et rei ipsi Sisfaciamus , rem quam distincte poterimus, in 
sequentibus explióimus. 

CAP. II. Quid sit esse essentiae, quid esse existen- 
tiae, quid esse ideae, quid esse potentiae. 


Ut ciare percipiatur, quid per haec quatuor intelligendumsit, 
tantum necesse est, ut nobis ob oculos ponamus ea quae de sab- 
stantia increata sive de Deo diximus, nempe 


$. 1. Creaturas in Deo esse eminenter. 


1) Deum eminenter continere id quod formaliter in rebus 
creatis reperitur, hoc est, Deum talia attributa habere, quibus 
omnia creata eminentiori modo contineantur. Vide princ. phil. 
part. 1. axioma 8. et coroll. 1. prop. 12. Ex. gr. extensonem 
clare concipimus sine ulla existentia, ideoque quum per se ulam 
habeat vim existendi, a Deo creatam esse demonstravimus Topos. 
ultima part. 1. Et quia in causa tantundem perfectionis d mini- 
mum debet esse, quantum est in effectu, sequitur, omes per- 
fectiones extensionis Deo inesse. Sed quia postea rem &tensam 
ex sua natura divisibilem esse videbamus, hoc est, imerfectio- 
nem continere, ideo Deo extensionem tribuere non Potuimus 
(part. 1. propos. 16); adeoque fateri cogebamur, Deo iiquod at- 
tributum inesse, quod omnes materiae perfectiones e^ellentiori 
modo continet (schol. prop. 9. part. 1.) quodque vics materiae 
supplere potest. 

2) Deum se ipsum atque omnia alia intelligere, ho est, omnia 
obiective etiam in se habere. Vide part. 1. prop. 9. 

3) Deum esse omnium rerum causam eumque ¢ absoluta li- 
bertate voluntatis operari. 


S. 2. Quid sit esse essentiae , existentiae , ideaac potentiae. 


Ex his itaque clare videre est, quid per illa quar intelligen- 
dum sit. Primum enim esse scilicet essentzaeiihil aliud est, 
quam modus ille, quo res creatae in attributis ei comprehen- 
duntur. Esse deinde ideae dicitur, prout omniobiective in idea 
Dei continentur. Esse porro potentiae dicitupantum respectu 
potentiae Dei, qua omnia nondum adhuc exisntia ex absoluta 
libertate voluntatis creare potuerat. Esse dique existentiae 

est ipsa rerum essentia extra Deum et in se considerata, tribuitur- 
querebus, postquam a Deo creatae sunt. 


$.3. Haec quatuor a se invicem non distingui , nisi in 
creaturis. 


Ex quibus clare apparet, haec quatuor non distingui inter se 
nisi in rebus creatis; in Deo vero nullo modo. Deum enim non 
concipimus fuisse potentia in alio, et eius existentia eiusque intel- 
lectus ab eius essentia non distinguuntur. 


$.4. Ad quaestiones quasdam de essentia respondetur. 


Ex his facile ad quaestiones, quae passim de essentia circum- 
feruntur, respondere possumus. Quaestiones autem hae sunt 
sequentes: an essentia distinguatur ab existentia; etsi distingua- 
lur, an sit aliquid diversum ab idea; etsi aliquid diversum ab idee 
sit, an habeat aliquod esse extra intellectum, quod postremum 
sane necessario fatendum est. Ad primam autem sub distin- 
ctione respondemus, quod essentia in Deo non distinguatur ab 
existentia; quandoquidem sine hac illa non potest concipi: in cae- 
terís autem essentia differt ab existentia; potest nimirum sine hac 
concipi. Ad secundam vero dicimus, quod res, quae extra 
intellectum clare et distincte sive vere concipitur, aliquid diversum 
ab idea sit. Sed denuo quaeritur, an illud esse extra intellectum 
sit a se ipso, an vero a Deo creatum. Ad quod respondemus, 
essentiam formalem non esse a se, nec etiam creatam; haec duo 
enim supponerent rem actu existere: sed a sola essentia divina 
pendere, in qua omnia continentur; adeoque hoc sensu iis assen- 
timur, qui dicunt essentias rerum aeternas esse. Quaeri adhuc 
posset, quomodo nos nondum intellecta natura Dei rerum essen- 
tias intelligamus, quum illae, ut modo diximus, a sola Dei na- 
lura pendeant. Ad hoc dico, id ex eo oriri, quod res iam creatae 
sunt. Sienim non essent creatae, prorsus concederem, id im- 
possibile fore, nisi post naturae Dei adaequatam cognitionem ; 
eodem modo ac impossibile est, imo magis impossibile, quam ex 
nondum nota natura parabolae naturam eius ordinatim applicata- 
rum noscere. 


L. o — : : 

§-5. Curauctor in definitione essentiae ad Dei atiributa 
recurrit. 


Porro notandum, quod, quamvis essentiae modorum non 
existentium in illorum substantiis comprehendantur, et eorum 
esse essentiae in illorum substantiis sit, nos tamen ad Deum re- 
currere voluimus, ut generaliter essentiam modorum et substan- 
tiarum explicaremus, et etiam, quia essentia modorum non fuit 
in illorum substantiis, nisi post earum creationem, et nos esse 
essentiarum aeternum quaerebamus. 


$.6. Cur aliorum definitiones non recensuit. 


Ad haec non puto operae pretium esse, hic auctores, qui di- 
versum a nobis sentiunt, refutare, nec etiam eorum definitiones 
aut descriptiones de essentia et existentia examinare. Nam hoc 
modo rem claram obscuriorem redderemus. Quid enim magis 
clarum, quam quid sit essentia et existentia intelligere; quando- 
quidem nullam definitionem alicuius rei dare possumus, quin 
simul eius essentiam explicemus? 


$.7. Quomodo distinctio inter essentiam et existentiam facile 
addiscatur. 


Denique si quis philosophus adhuc dubitet, an essentia ab exi- 
stentia distinguatur in rebus creatis, non est quod multum de 
definitionibus essentiae et existentiae laboret, ut istud dubium 
tollatur. Si enim tantum adeat statuarium aliquem aut fabrum 
lignarium, illi ipsi ostendent, quomodo statuam nondum existen- 
tem certo ordine concipiant, et postea eam ipsi existentem prae- 
bebunt. 


CAP. III. De eo quod est necessarium, impossibile, 
possibile et contingens. 
$.1. Quid hic per affectiones intelligendum sit. 


Natura entis, quatenus ens est, sic explicata ad aliquas eius 
affectiones explicandas transimus; ubi notandum venit, quod per 
affectiones hic intelligimus id quod alias per a£tributa denotavit 
Cartesius in princ. philos. part. 1. art. 32. Nam ens, quatenus 

ens est, per se solum ut substantia nos non afficit; quare per 
aliquod attributum explicandum est, a quo tamen non nisi ratione 
distinguitur. Unde non satis mirari possum illorum ingenia sub- 
tilissima, qui medium quaesiverunt non sine magno detrimento 
veritatis inter ens et nihil. Sed in eorum errorem refutando non 
morabor, quandoquidem ipsi, ubi talium affectionum definitiones 
tradere moliuntur, in vana sua subtilitate prorsus evanescunt. 


$.2. Affectionum definitio. 


Nos igitur rem nostram agemus, dicimusque entis affectiones 
esse quaedam attributa , sub quibus uniuscuiusque essentiam vel 
existentiam intelligimus, a qua tamen non nisi ralione distin- 
guuntur. Dehis quasdam (non enim omnes pertractare mihi as- 
sumo) hic explicare, et a denominationibus, quae nullius entis 
sunt affectiones, separare conabor. Ac primo quidem agam de 
€o quod est necessarium et impossibile. 


$8.3. Quot modis res dicatur necessaria et impossibilis. 


Duobus modis res dicitur necessaria et impossibilis, vel re- 
spectu suae essentiae vel respectu causae. Respectu essentiae 
Deum necessario existere novimus; nam eius essentia non potest 
concipi sine existentia: chimaera vero respectu implicantiae suae 
essentiae non potis est, ut existat. Respectu causae dicuntur res, 
e. g. materiales, esse impossibiles aut necessariae; nam si tantum 
ad earum essentiam respicimus, illam concipere possumus clare 
et distincte sine existentia. Quapropter nunquam existere possunt 
vi et necessitate essentiae, sed tantum vi causae, Dei nempe om- 
nium rerum creatoris. Si itaque in decreto divino est, ut res 
aliqua existat, necessario existet; sin minus, impossibile erit ut 
existat, Nam per se manifestum est, id quod nullam causam, 
internam scilicet aut externam , habet ad existendum, impossibile 
esse ut existat. Atqui res in hac secunda hypothesi ponitur talis, 
ut neque vi suae essentiae, quam per causam internam intelligo, 
neque vi decreti divini, unicae omnium rerum causae externae, 
existere possit. Unde sequitur, res, ut in sec. hyp. a nobis sta- 
tuuntur, impossibiles esse ut existant. 

$.4. Chimaeram commode ens verbale vocari. 


Ubi notandum venit 1. chimaeram, quía neque in intellectu 
est neque in imaginatione, a nobis ens verbale commode vocari 
posse; nam ea non nisi verbis exprimi potest. Ex. gr. circulum 
quadratum verbis quidem exprimimus, imaginari autem nullo 
modo, et multo minus intelligere possumus. Quapropter chi- 
maera praeter verbum nihil est, ideoque impossibilitas inter affe- 
cliones entis numerari non potest: est enim mera negatio. 


§.5. Res creatas quoad essentiam et existentiam a Deo de- 
pendere. 


2. Notaudum venit, quod non tantum rerum creatarum exi- 
stentia, verum etiam, ut infra in secunda parte evidentissime de- 
monstrabimus, earum essentia et natura a solo Dei decreto de- 
pendet. Ex quo clare sequitur, res creatas nullam ex se ipsis 
habere necessitatem: nempe quia ex se ipsis nullam habent essen- 
tiam, nec ase ipsis existunt. 


$.6. Vecessitatem , quae in rebus creatis a causa est, esse vel 
essentiae vel existentiae; al haec duo in Deo non distingui. 


3. Denique notandum est, quod necessitas, qualis vi causae 
in rebus creatis est, dicatur vel respectu earum essentiae, vel re- 
spectu earum existentiae. Nam haec duo in rebus creatis distin- 
guuntur. Illa enim a legibus naturae aeternis dependet, haec 
vero a serie et ordine causarum. Verum in Deo, cuius essentia 
ab illius existentia non distinguitur, essentiae necessitas etiam 
non distinguitur a necessitate existentiae. Unde sequitur, quod 
si totum ordinem naturae conciperemus, inveniremus, quod 
multa, quorum naturam clare et distincte percipimus, hoe est, 
quorum essentia necessario talis est, nullo modo possent exístere. 
Nam tales res in natura existere aeque impossibile reperiremus, ac 
jam cognoscimus impossibile esse, ut magnus elephantus in acus 
foramine recipi possit; quamvis utriusque naturam clare percipia- 
mus. Unde existentia illarum rerum non esset nisi chimaera, 
quam neque imaginari neque intelligere possemus. 

$.7. Possibile et contingens non esse rerum affectiones. 

Atque haec de necessitate et impossibilitate; quibus pauca de 
possibili et contingente visum est adiungere. Nam haec duo a 
nonnullis pro rerum affectionibus habentur, quum tamen revera 
nihil aliud sint, quam defectus nostri intellectus; quod clare osten- 
dam, postquam explicavero, quid per haec duo intelligendum sit. 


$.8. Quid sit possibile, quid contingens. 

Hes possibilis itaque dicitur, quum eius causam efficientem 
quidem intelligimus, attamen an causa determinata sit, zgno- 
vamus. Unde etiam ipsam ut possibilem, non vero neque ut ne- 
cessariam, neque ut impossibilem considerare possumus. Si 
autem ad ret essentiam simpliciter, non vero ad eius causam at- 
tendamus, illam contingentem dicemus, hoc est, illam ut 
medium inter Deum et chimaeram, ut sic loquar, considerabimus; 
nempe quia ex parte essentiae nullam in ipsa reperimus necessita- 
tem existendi, ut in essentia divina, neque etiam implicantiam 
sive impossibilitatem, ut in chimaera. Quod si quis id, quod 
ego possibile voco, contingens, et contra id, quod ego contingens, 
possibile vocare velit, non ipsi contradicam; neque enim de no- 
minibus disputare soleo. Sat erit, si nobis concedat, haec duo 
non nisi defectus nostrae perceptionis, nec aliquid reale esse. 


$.9. Possibile et contingens esse tantum defectus nostri 
intellectus. 


Si quis autem id ipsum negare velit, illi suus error nullo ne- 
gotio demonstratur. Si enim ad naturam attendat, et quumodo 
ipsa a Deo dependet, nullum contingens in rebus esse reperiet, 
hoc est, quod ex parte rei possit existere, et non existere, sive, 
ut vulgo dicitur, contingens reale sit; quod facile apparet ex eo, 
quod ax. 10. part. 1. princ. phil. docuimus, tantam scilicet vim 
requiri ad rem creandam, quam ad ipsam conservandam. Quare 
nulla res creata propria vi aliquid facit, eodem modo ac nulla res 
creata sua propria vi incepit existere. Ex quo sequitur, nihil fieri, 
nisi vi causae omnia creantis, scilicet Dei, qui suo concursu sin- 
gulis momentis omnia proereat. Quum autem nihil fiat nisi a 
sola divina potentia, facile est videre, ea quae fiunt vi decreti Dei 

eiusque voluntatis fieri. At quum in Deo nulla sit inconstantia 
nec mutatio (per prop. 18. et coroll. prop. 20. part. 1.), illa, quae 
iam producit, se producturum ab aeterno decrevisse debuit; quum- 
que nihil magis necessarium sit ut existat, quam quod Deus exsti- 
turum decrevit, sequitur necessitatem existendi in omnibus rebus 
creatis ab aeterno fuisse. Nec dicere possumus, illas esse con- 
tingentes, quia Deus aliud decrevisse potuit; nam quum in aeter- 
nitate non detur quando, nec ante, nec post, neque ulla affectio 
temporis, sequitur, Deum nunquam ante illa decreta exstitisse, 
ut aliud decernere posset. 


§. 10. Conciliationem libertatis nostri arbitrii et praedestina- 
tionis Dei humanum captum superare. 


Quod vero attinet ad libertatem humanae voluntatis, quam 
liberam esse diximus schol. prop. 15. part. 1., illa etiam a Dei 
concursu conservatur, nec ullus homo aliquid vult aut operatur, 
nisi id qucd Deus ab aeterno decrevit ut vellet et operaretur. Quo- 
modo autem id fieri possit servata humana libertate, captum no- 
strum excedit; neque ideo, quod clare percipimus, propter id 
quod ignoramus, erit reiiciendum. Clare enim et distincte intel- 
ligimus, si ad nostram naturam attendamus, nos in nostris actio- 
nibus esse liberos, et de multis deliberare propter id solum , quod 
volumus. Si autem ad Dei naturam attendamus, ut modo osten- 
dimus, clare et distincte percipimus, omnia ab ipso pendere, 
nihilque existere nisi quod ab aeterno a Deo decretum est ut exi- 
stat. Quomodo autem humana voluntas a Deo singulis momentis 
procreetur tali modo, ut libera maneat, id ignoramus. Multa 
enim sunt quae nostrum captum excedunt, et tamen a Deo scimus 
facia esse; uti ex. gr. est illa realis divisio materiae in indefinitas 
particulas satis evidenter a nobis demonstrata in princ. phil. 
part. 2. prop. 11., quamvis ignoremus, quomodo divisio illa fiat. 
Nota, quod hic pro re nota supponimus, has duas notiones, pos- 
sibile nempe et contingens, tantum defectum cognitionis nostrae 
circa rei existentiam significare. 

CAP. IV. De aeternitate, duratione et tempore. 
$8.1. Quid sit aeternitas. 


Ex eo, quod supra divisimus ens in ens, cuius essentia invol- 
vit existentiam, etin ens, cuius essentia non ínvolvit nisi possi- 
bilem existentiam; oritur distinctio inter aeternitatem et duratio- 
nem. De aeternitate infra fusius loquemur. Hic tantum dicimus 
eam esse attributum, sub quo infinitam Dei existentiam con- 
cipimus. 

$8.2. Quid sit duratio. 

Duratio vero est attributum, sub quo rerum creatarum exi- 
stentiam, prout in sua actualitate perseverant, concipimus. 
Ex quibus clare sequitur, durationem a tota alicuius rei existentia 
non nisi ratione distingui. Quantum enim durationi alicuius rei 
detrahis, tantundem eius existentiae detrahi necesse est. 


§.3. Quid tempus. 

Haec autem ut determinetur, comparamus illam cum dura- 
tione illarum rerum, quae certum et determinatum habent motum, 
haecque comparatio tempus vocatur. Quare tempus non est 
affectio rerum, sed tantum merus modus cogitandi, sive, ut iam 
diximus, ens rationis; est enim modus cogitandi durationi expli- 
candae inserviens. Notandum hic in duratione, quod postea 
usum habebit, quando de aeternitate loquemur, videlicet, quod 
maior et minor concipiatur, et quasi ex partibus componi, et 
deinde quod tantum sit attributum existentiae, non vero essentiae. 


CAP. V. De oppositione, ordine etc. 


Ex eo, quod res inter se comparamus, quaedam oriuntur 
notiones, quae tamen extra res ipsas nihil sunt nisi cogitandi 
modi. Quod inde apparet, quia si ipsas ut res extra cogitatio- 
nem positas considerare velimus, clarum quem alias de ipsis 
habemus conceptum statim confusum reddimus.  Notiones vero 
tales hae sunt, videlicet oppositio, ordo, convenientia, diversi- 
tas, subiectum, adiunctum, et si quae adhuc alia his similia 


Sunt. Hae, inquam, a nobis satis clare percipiuntur, quatenus 
c 
I! 
Ü.| 


112 COGITATORUM METAPHYSICORUM 


ipsas non ut quid ab essentiis rerum oppositarum, ordinatarum 
etc. diversum concipimus, sed tantum ut modos cogitandi, qui- 
bus res ipsas facilius vel retinemus vel imaginamur. Quare de his 
fusius loqui non necesse esse iudico, sed ad terminos vulgo 
transcendentales dictos transeo. 


CAP. VI. De uno, vero et bono. 


$. 1. Quid sit unitas. 


Hi termini ab omnibus fere metaphysicis pro generalissimis 
entis affectionibus habentur. Dicunt enim omne ens esse unum, 
verum et bonum, quamvis nemo de iis cogitet. Verum quid de 
his intelligendum sit, videbimus, ubi seorsim unumquemque 
horum terminorum examinaverimus. 

Incipiamus itaque a primo, scilicet no. Hunc terminum 
dicunt significare aliquid reale extra intellectum. Verum quidnam 
hoc enti addat, nesciunt explicare, quod satis ostendit, illos entia 
rationis cum ente reali confundere; quo efficiunt, ut id, quod 
clare intelligunt, confusum reddant. Nos autem dicimus unita- 
lem a re ipsa nullo modo distingui, vel enti nihil addere; sed tan- 
tum modum cogitandi esse, quo rem ab aliis separamus, quae 
ipsi similes sunt, vel cum ipsa aliquo modo conveniunt. 


$.2. Quid sit multitudo, et quo respectu Deus dici possit unus 
et quo respectu unicus. 

Unitati vero opponitur multitudo, quae sane rebus etiam nihil 
addit, nec aliquid praeter modum cogitandi est, quemadmodum 
clare et distincte intelligimus. Nec video, quid circa rem claram 
amplius dicendum restat; sed tantum hic notandum est, Deum, 
quatenus ab aliis entibus eum separamus, posse dici unum; ve- 
rum quatenus concipimus eiusdem naturae plures esse non posse, 
unicum vocari. At vero si rem accuratius examinare vellemus, 
possemus forte ostendere, Deum non nisi improprie unum et uni- 
cum vocari; sed res non est tanti, imo nullius momenti iis, qui 
de rebus, nou vero de nominibus sunt solliciti. Quare hoc relicto 
ad secundum transímus, et eadem opera, quid isit falsum, di- 
cemus. 

$8.3. Quid sit verum, quid, falsum tam apud vulgum quam apud 
philosophos. 


Ut autem haee duo, verum scilicet et falsum, recte percipian- 
tur, a verborum significatione incipiemus, ex qua apparebit ea 
non nisi rerum denominationes extrinsecas esse, neque rebus 
tribui nisi rhetorice. Sed quia vulgus vocabula primum invenit, 
quae postea a philosophis usurpantur, ideo e re esse videtur illius, 
qui primam significationem alicuius vocabuli quaerit, quid pri- 
mum apud vulgum denotarit, inquirere; praecipue ubi aliae cau- 
sae deficiunt, quae ex linguae natura depromi possent ad eam in- 
vestigandam. Prima igitur veri et falsi significatio ortum videtur 
duxisse a narrationibus, eaque narratio vera dicta fuisse, quae 
erat facti, quod re vera contigerat; falsa vero, quae erat facti, 
quod nullibi contigerat. Atque hanc philosophi postea usurparunt 
ad denotandam convenientiam ideae cum suo ideato, et contra. 
Quare idea vera dicitur illa, quae nobis ostendit rem, ut in se est ; 
falsa vero , quae nobis ostendit rem aliter, quam re vera est. Ideae 
enim nihil aliud sunt, quam narrationes sive historiae naturae 
mentales. Atque hinc postea melaphorice translata est ad res 
mutas, ut quum dicimus verum aut falsum aurum, quasi aurum 
nobis repraesentatum aliquid de se ipso narret, quod in se est, 
aut non est, 


$. 4. Verum non esse terminum transcendentalem. 


Quocirca plane decepti sunt, qui verum terminum transcen- 
dentalem sive entis affectionem iudicarunt. Nam de rebus ipsis 
non nisi improprie, velsi mavis, rhetorice dici potest. 


§. 5. Ferilas et vera idea quomodo differant. 


Si porro quaeras, quid sit verilas praeter veram ideam, quaere 
etiam, quid sit albedo praeter corpus album; eodem enim modo 
se habent ad invicem. 

De causa veri et de causa falsi iam antea egimus. Quare hic 
nihil restat notandum, nec etiam quae diximus operae pretium 
fuisset notare, si scriptores in similibus nugis non adeo se intri- 
cassent, ut postea se extricare nequiverint, nodum passim in 
scirpo quaerentes. 

Spinoza 1. 8 

§. 6. Quaenam sint proprietates veritatis.  Certitudinem non 
essa in rebus. 


Proprietates vero veritatis aut ideae verae sunt 1. Quod sit clara 
et distincta ; 2. Quod omne dubium tollat, sive uno verbo, quod 
sit certa. Qui quaerunt certitudinem in rebus ipsis, eodem modo 
falluntur, ac quum in iis quaerunt veritatem ; et quamvis dicamus: 
res in incerto est, rhetorice sumimus ideatum pro idea, quomodo 
etiam rem dicimus dubiam; nisi forte quod tum per incertitudi- 
nem contingentiam intelligamus, vel rem quae nobis incertitudi- 
nem aut dubium iniicit, Neque opus est circa haec diutius mo- 
rari. Quare ad tertium pergemus, et simul quid per eius contra- 
rium intelligendum sit, explicabimus. 


$. 7. Bonum et malum tantum dici respective 


Res sola considerata neque bona dicitur, neque mala, sed 
tantum respective ad aliam, cui conducit ad id quod amat acqui- 
rendum, vel contra; ideoque unaquaeque res diverso respectu 
eodemque tempore bona et mala potest dici. Sic consilium e. g. 
Achitophelis Absaloni datum bonum in sacris litteris vocatur ;") 
pessimum tamen erat Davidi, cuius interitum moliebatur. Sed 
multa alia sunt bona, quae non omnibus bona sunt. Sic salus 
bona est hominibus, non vero neque bona neque mala brutis aut 
plantis, ad quas nullum habet respectum. Deus vero dicitur 
summe bonus, quia omnibus conducit, nempe uniuscuiusque 
esse, quo nihil magis amabile, suo concursu conservando. Ma- 
lum autem absolutum nullum datur, ut per se est manifestum. 


$.8. Quare aliqui bonum metaphysicum statuerunt. 


Qui autem bonum aliquod metaphysicum quaeritant, quod 
omni careat respectu, falso aliquo praeiudicio laborant; nempe 
quod distinctionem rationis cum distinctione reali vel modali con- 
fundant. Distinguunt enim inter rem ipsam et conatum, qui in 
unaquaque re est ad suum esse conservandum, quamvis nesciant, 


*) Vid. 2 Sam. 17, 14 

quid per conatum intelligant. Haec enim duo, quamvis ratione 
seu potius verbis distinguantur, quod maxime ipsos decepit, nullo 
modo re ipsa inter se distinguuntur. 


$.9. lieset conatus, quo res in statu suo perseverare conantur, 
quomodo distinguantur. 


Quod ut clare intelligatur, exemplum alicuius rei simplicissi- 
mae ob oculos ponemus. Motus habet vim in suo statu perseve- 
randi. Haec vis profecto nihil aliud est, quam motus ipse, hoc 
est, quod natura motus talis sit. Si enim dicam in hoc corpore A 
nihil aliud esse, quam certam quantitatem motus, hinc clare se- 
quitur, quam diu ad illud corpus À attendo, me semper debere 
dicere, illud corpus moveri. Si enim dicerem illud suam vim 
movendi ex se amittere, necessario ipsi aliquid aliud tribuo praeter 
id quod in hypothesi supposuimus, per quod suam naturam 
amittit, Quodsi vero haec ratio obscurius videatur, age conce- 
damus, illum conatum se movendi aliquid esse praeter ipsas leges 
etnaluram motus. Quum igitur hunc conatum esse bonum me- 
taphysicum supponas , necessario hic etiam conatus conatum ha- 
bebit in suo esse perseverandi, et hic iterum alium, et sic in in- 
finitum; quo magis absurdum nescio quid fingi possit. Ratio 
autem, cur illi conatum rei a re ipsa distinguunt, est, quia in se 
ipsis reperiunt desiderium se conservandi, et tale in unaquaque re 
imaginantur. 


$. 10. An Deus ante res creatas dici possit bonus. 


Quaeritur tamen, an Deus, antequam res creasset, dici posset 
bonus; et ex nostra definitione videtur sequi, Deum tale attribu- 
tum non habuisse, quia dicimus rem, si in se sola consideratur, 
neque bonam neque malam posse dici. Hoc autem multis absur- 
dum videbitur. Sed qua ratione nescio. Multa enim huius notae 
attributa Deo tribuimus, quae antequam res crearentur, ipsi non 
competebant nisi potentia, ut quum vocatur creator, iuder, 
miserícorsetc. ; quare similia argumenta moram nobis iniicere non 


debent. 
,8* 

$.11. Perfectum quomodo dicatur respective, quomodo 

absolute. 

Porro uti bonum et malum non dicitur nisi respective, sic 
etiam perfectio, nisi quando perfectionem sumimus pro ipsa rei 
essentia, quo sensu antea diximus, Deum infinitam perfectionem 
habere, hoc est infinitam essentiam, seu infinitum esse. 

Plura his addere non est animus. Reliqua enim quae ad par- 
tem generalem metaphysices spectant, satis nota esse existimo ; 
adeoque operae pretium non esse, ea ulterius persequi. 


APPENDICIS 
PARS SECUNDA 


in qua praecipua, quae in parte metaphysices speciali circa 
Deum eiusque attributa et mentem humanam vulgo 
occurrunt, breviter explicantur. 


CAP. I. De Dei aeternitate. 


$.1. Substantiarum divisio. 


Tam antea docuimus, in rerum natura praeter substantias ea- 
rumque modos nihil dari. Quare non erit hic exspectandum, ut 
aliquid de formis substantialibus et realibus accidentibus dicamus ; 
sunt enim haec et huius farinae alia plane inepta. Substantias 
deinde divisimus in duo summa genera, extensionem scilicet 
et cogitationem, ac cogitationem in creatam sive mentem 
humanam, etincreatam sive Deum. — Existentiam autem huius 
satis superque demonstravimus tum a posteriori, scilicet ex ipsius 
quam habemus idea, tum a priori sive ab eius essentia, tanquam 
causa existentiae Dei. Sed quoniam quaedam eius attributa bre- 
vius, quam argumenti dignitas requirit, traclavimus, ipsa hic 
repetere eaque fusius explicare, simulque aliquas quaestiones 
enodare decrevimus. 


$.2. Deo nullam durationem competere. 


Praecipuum attributum, quod ante omnia venit consideran- 
dum, est Dei aeternitas, quaipsius durationem explicamus; 
vel potius, ut nullam Deo durationem tribuamus, dicimus eum 
esse aeternum. Nam, ut in prima parte notavimus, duratio est 
affectio existentiae, non vero essentiae rerum; Deo autem, cuius 

existentia est de ipsius essentia, nullam durationem tribuere pos- 
sumus. Qui enim Deo illam tribuit, eius existentiam ab eius 
essentia distinguit. Sunt tamen qui rogant, an Deus nunc non 
diutius exstiterit, quam quum Adamum crearet: idque ipsis satis 
clarum esse videtur, adeoque nullo modo Deo durationem adimen- 
dam esse existimant. "Verum hi principium petunt; nam suppo- 
nunt Dei essentiam ab eius existentia distingui. Quaerunt enim, 
an Deus, qui exstitit usque ad Adamum, non plus temporis exstite- 
rit ab Adamo creato usque ad nos. Quare Deo singulis diebus 
maiorem durationem tribuunt, et quasi continuo a se ipso ipsum 
creari supponunt. Si enim Dei existentiam ab illius essentia non 
distinguerent, nequaquam Deo durationem tribuerent, quum 
rerum essentiis duratio nullo modo competere possit. Nam nemo 
unquam dicet circuli aut trianguli essentiam, quatenus est aeterna 
veritas, hoc tempore diutius durasse, quam tempore Adami. 
Porro quum duratio maior et minor, sive quasi partibus constans 
concipiatur, clare sequitur, Deo nullam tribui posse durationem. 
Nam quum ipsius esse sit aeternum, hoc est, in quo nihil prius 
nec posterius dari potest, nunquam ipsi durationem tribuere pos- 
sumus; quin simul quem de Deo habemus verum conceptum de- 
struamus, hoc est, id quod est infinitum sua natura et quod nun- 
quam potest concipi nisi infinitum, in partes dividamus, ei scili- 
cet durationem tribuendo. 


8.9. Causae ob quas quidam Deo durationem tribuerunt. 


Quod autem auctores errarunt, in causa est: 1. Quia aeter- 
nitatem ad Deum non attendentes explicare conati sunt, quasi 
aeternitas absque essentiae divinae contemplatione intelligi posset, 
vel quid esset praeter divinam essentiam; atque hoc iterum inde 
ortum fuit, quia assueti sumus propter defectum verborum aeter- 
nitatem etiam rebus, quarum essentia distinguitur ab earum exi- 
stentia, tribuere (ut quum dicimus: non implicat, mundum ab 
aeterno fuisse), atque etiam essentiis rerum, quam diu ipsas non 
existentes concipimus; eas enim tum aeternas vocamus. 2. Quia 
durationem rebus non tribuebant, nisi quatenus eas sub continua 
variatione esse iudicabant, non, uli nos, prout earum essentia 
ab earum existentia distinguitur. 3. Denique quia Dei essentiam, 

sicuti rerum ereatarum, ab eius existentia distinxerunt. Hi, in- 
quam, errores ipsis ansam errandi praebuerunt. Nam primus 
error in eausa fuit, ut non intelligerent, quid esset aeternilas; sed 
ipsam tanquam aliquam speciem durationis considerarent. Se- 
cundus, ut non facile possent invenire differentiam inter duratio- 
nem rerum creatarum et inter Dei aeternitatem. Ultimus denique, 
ut, quum duratio non sit nisi existentiae affectio, ipsique Dei exi- 
stentiam ab eius essentia distinxerint, Deo, ut iam diximus, du- 
rationem tribuerent. 


$.4. Quid sit aeternitas. 


Sed ut melius intelligatur, quid sit aelernitas, et quomodo 
ipsa sine essentia divina non possit concipi, considerandum venit 
id quod iam antea diximus, nempe res creatas sive omnia praeter 
Deum semper existere sola vi sive essentia Dei, non vero vi pro- 
pria. Unde sequitur praesentem existentiam rerum non esse cau- 
sam futurae, sed tantum Dei immutabilitatem, propter quam co- 
gimur dicere: ubi Deus rem primo creavit, eam postea continuo 
conservabit, seu eandem illam creandi actionem continuabit. Ex 
quibus concludimus : 1. Quod res creata potest dici frui existentia, 
nimirum quia existentia non est de ipsius essentia. Deus vero non 
potest dici frui existentia; nam existentia Dei est Deus ipse, sicut 
eliam ipsius essentia. Unde sequitur res creatas duratione frui ; 
Deum autem nullo modo. 2. Omnes res creatas, dum praesenti 
duratione et existentia fruuntur, futura omnino carere, nempe 
quia continuo ipsis tribui debet: at de earum essentia nihil simile 
potest dici. Verum Deo, quia existentia est de ipsius essentia, 
futuram existentiam tribuere non possumus; eadem enim, quam 
tum haberet, etiamnum ipsi actu tribuenda est, vel, ut magis 
proprieloquar, Deo infinita actu existentia competit eodem modo 
atque ipsi actu competit infinitus intellectus. Atque hanc infini- 
tam existentiam aeternitatem voco, quae soli Deo tribuenda, non 
vero ulli rei creatae; non, inquam, quamvis earum duratio utro- 
que careat fine. Haec de aeternitate. De Dei necessitate nihil 
dico; quia non opus est, quum eius existentiam ex eius essentia 
demonstravimus. Pergamus itaque ad unitatem. 

CAP. Il. De unitate Dei. 


Mirati persaepe fuimus futilia argumenta, quibus Dei unita- 
tem adstruere conantur auctores, qualia sunt: Si unus potuit 
mundum creare, caeteri essent frustra; si omnia in eundem finem 
conspirent, ab uno conditore sunt producta , et similia a relatio- 
nibus aut denominationibus extrinsecis petita. Quapropter illis 
omnibus insuper habitis nostram demonstrationem, quam clare 
poterimus ac breviter, hic proponemus, idque sequenti modo. 

Inter Dei attributa numeravimus etiam summam intelligentiam, 
addidimusque ipsum omnem suam perfectionem a se, non vero ab 
alio habere. Si iam dicas plures dari deos seu entia summe per- 
fecta , necessario omnes debebunt esse summe intelligentes; quod 
ut fiat, non sufficit, unumquemque se ipsum tantum intelligere. 
Nam quum omnia intelligere debeat unusquisque, et se et caeteros 
debebit intelligere. Ex quo sequeretur, quod perfectio unius- 
cuiusque intellectus partim a se ipso, partim ab alio dependeret. 
Non poterit igitur quilibet esse ens summe perfectum, hoc est, ut 
modo notavimus, ens, quod omnem suam perfectionem a se, non 
vero ab alio habet; quum tamen iam demonstraverimus Deum ens 
perfectissimum esse, ipsumque existere. Unde iam possumus 
concludere, eum unicum tantum existere. Sienim plures exi- 
sterent, sequeretur, ens perfectissimum habere imperfectionem; 
quod est absurdum. Haec de Dei unitate. 


CAP. III. De immensitate Dei. 


$.1. Quomodo Deus dicatur infinitus, quomodo immensus. 

Docuimus antea, nullum ens posse concipi finitum et imper- 
fectum, id est, de nihilo participans, nisi prius ad ens perfectum 
et infinitum attendamus, hoc qst, ad Deum. Quare solus Deus 
dicendus absolute infinitus, nimirum quatenus reperimus ipsum 
re vera constare infinita perfectione. At immensus sive intermi- 
nabilis etiam potest dici, quatenus respicimus ad hoc, quod nul- 
lum detur ens, quo perfectio Dei terminari possit. Ex quo se- 
quitur, quod Dei infinitas, invito vocabulo, sit quid maxime po- 
sitivum; nam eatenus ipsum infinitum esse dicimus, quatenus ad 
eius essentiam sive summam perfectionem attendimus. Immen- 

sitas vero Deo tantum respective tribuitur; non enim pertinet ad 
Deum, quatenus absolute tanquam ens perfectissimum, sed qua- 
tenus ut prima causa consideratur, quae quamvis non esset per- 
fectissima nisi respectu entium secundariorum, nihilo minus ta- 
men esset immensa. Nam nullum esset ens, et per consequens 
nullum posset ens concipi ipso perfectius, quo terminari aut men- 
surari posset. Vide fusius de his princip. philos. part. 1. axioma 9. 


$.2. Quid vulgo per Dei immensitalem intelligatur. 


Auctores tamen passim, ubi de Dei émmensitate agunt, yi- 
dentur Deo quantitatem tribuere. Nam ex hoc attributo conclu- 
dere volunt, Deum necessario ubique praesentem debere esse, 
quasi vellent dicere: si Deus in aliquo non esset loco, eius quan- 
litas esset terminata. Quod idem adhuc melius apparet ex alia 
ratione, quam afferunt ad ostendendum, Deum esse infinitum 
sive immensum (haec duo enim inter se confundunt) et etiam esse 
ubique. SiDeus, aiunt, actus est purus, ut re vera est, neces- 
sario est ubique et infinitus; nam si non esset ubique, aut non 
poterit esse, ubicumque vult esse, aut necessario (NB) moveri 
debebit. Unde clare videre est, illos immensitatem Deo tribuere, 
quatenus ipsum ut quantum considerant. Nam ex extensionis 
proprietatibus haec argumenta sua petunt ad Dei zmamensitatem 
affirmandam, quo nihil est absurdius. 


$.3. Deum esse ubique probatur. 


Si iam quaeras, unde ergo nos probabimus, Deum esse ubi- 
que; respondeo, id satis superque a nobis iam demonstratum 
esse, ubi ostendimus nihil ne momento quidem existere posse, 
quin singulis momentis a Deo procreetur. 


$. 4. Omnipraesentia Dei explicari nequit. 


Iam vero ut Dei ubiquitas aut praesentia in singulis rebus de- 
bite intelligi posset, necessario deberet perspecta esse intima na- 
iura divinae voluntatis, qua nimirum res creavit, quaque eas 
continuo procreat; quod quum humanum captum superet, im- 
possibile est explicare, quomodo Deus sit ubique. 

§. 5. Dei immensilatem a quibusdam statui triplicem; sed male, 


Quidam statuunt Dei Zmmensitatem esse triplicem, nempe es- 
sentiae, potentiae et denique praesentiae. Sed illi nugas agunt; 
videntur enim distinguere inter Dei essentiam et eius potentiam. 


$. 6. Dei potentiam non distingui ab eius essentia. 


Quod idem etiam alii magis aperte dixerunt, ubi nempe aiunt, 
Deum esse ubique per potentiam, non autem per essentiam; 
quasi vero Dei potentia distinguatur ab omnibus eius attributis 
seu infinita essentia, quum tamen nihil aliud esse possit. Si 
enim aliud quid esset, vel esset aliqua creatura, vel aliquid divi- 
nae essentiae accidentale, sine quo concipi posset; quod utrum- 
que absurdum est. Si enim creatura esset, indigeret Dei poten- 
tia, ut conservaretur, et sic daretur progressus in infinitum: si 
vero accidentale quid, non esset Deus ens simplicissimum, contra 
id, quod supra demonstravimus. 


$. 7. Nec illius omnipraesentiam. 


Denique per immensitatem praesentiae etiam videntur aliquid 
velle praeter essentiam Dei, per quam res creatae sunt et continuo 
conservantur. Quae sane magna est absurditas, in quam lapsi 
sunt ex eo, quod Dei intellectum cum humano confuderunt, 
eiusque potentiam cum potentia regum saepe compararunt. 


CAP. IV. De immutabilitate Dei. 


$. 1. Quid sit mutatio, quid transformatio. 


Per mutationem intelligimus hoc loco omnem illam variatio- 
nem, quae in aliquo subiecto dari potest integra permanente ipsa 
essentia subiecti; quamvis vulgo etiam latius sumatur ad signifi- 
candam rerum corruptionem, non quidem absolutam, sed quae 
simul includit generationem corruptioni subsequentem , ut quum 
dicimus caespites in cineres mutari, homines mutari in bestias. 
Verum philosophi ad hoc denotandum alio adhuc vocabulo utun- 
tur, nempe fransformationis. At nos hic tantum de illa muta- 
tione loquimur, in qua nulla datur subiecti transformatio, ut 
quum dicimus: Petrus mutavit colorem, mores etc. 

$. 2. In Deo transformationem locum non habere. 


Videndum iam, an in Deo tales mutationes habeant locum. 
Nam de /rangformatione nihil dicere opus, postquam docuimus 
Deum necessario existere, hoc est, Deum non posse desinere esse, 
seu in alium Deum transformari; nam tum et esse desineret, et 
simul plures dii dari possent, quod utrumque absurdum esse 
ostendimus. 


$. 3. Quae sint mutationis causae. 


Ut autem, quae hic dicenda supersunt, distinctius intelligan- 
tur, venit considerandum, quod omnis mutatio procedat vel a 
causis externis volente aut nolente subiecto, vela causa interna et 
electione ipsius subiecti. Ex. grat. hominem nigrescere, aegro- 
lare, crescere et similia procedunt a causis externis, illa invito 
subiecto, hoc vero ipso subiecto cupiente: velle autem ambulare, 
se iratum ostendere etc. proveniunt a causis internis. 


S. 4. Deum non mutari ab alio. 


Priores vero mutationes, quae a causis externis procedunt, in 
Deo nullum habent locum; nam solus est omnium rerum causa, 
etanemine patitur. Adde quod nihil creatum in se ullam habeat 
vim existendi; adeoque multo minus aliquid extra se aut in suam 
causam operandi. Et quamvis in saeris litteris saepe inveniatur, 
quod Deus propter peccata hominum iratus et tristis fuerit, et si- 
milia, in iis effectus sumitur pro causa; quemadmodum etiam 
dicimus, solem aestate quam hyeme fortiorem et altiorem esse, 
quamvis neque situm mutaverit neque vires resumpserit. Et quod 
talia etiam in sacris litteris saepe doceantur, videre est in Esaia ; 
ait enim cap. 59. v. 2. ubi populum increpat: Pravitates vestrae 
vos a vestro Deo separant. 


$. 5. Nec etiam a se ipso. 


Pergamus itaque et inquiramus, an in Deo a Deo ipso ulla de- 
tur mutatio. Hane vero in Deo dari non concedimus, imo ipsam 
prorsus negamus. Nam omnis mutatio, quae a voluntate depen- 
det, fit ut subiectum suum in meliorem mutet statum, quod in 

ente perfectissimo locum habere nequit. Deinde etiam talis mu- 
tatio non datur, nisi aliquod incommodum evitandi , aut aliquod 
bonum quod deest acquirendi gratia; quod utrumque in Deo nul- 
lum locum habere potest. Unde concludimus Deum esse ens im- 
mutabile. 


Nola, me communes mutationis divisiones hic consulto omi- 
sisse, quamvis aliquo modo ipsas etiam complexi sumus; nam 
non opus fuit ipsas singulatim a Deo removere, quum princ. phil. 
part. 1. propos, 16. demonstraverimus, Deum esse incorporcum, 
et communes illae divisiones solius materiae mutationes tantum 
contineant. 


CAP. V. De simplicitate Dei. 
$. 1. Rerum distinctio triplex: realis, modalis, rationis. 


Pergamus ad Dei simplicitatem. Hoc Dei attributum ut recte 
intelligatur, in memoriam revocanda sunt, quae princip. philoso- 
phiae part. 1. art. 48, et 49. Cartesius tradidit: nimirum in rerum 
natura nihil praeter substantias et earum modos dari; unde triplex 
rerum distinctio deducitur artic. 60. 61. et 62., realis scilicet, 
modalis et rationis. Realis vocatur illa, qua duae substantiae 
inter se distinguuntur sive diversi sive eiusdem attributi, ut ex. 
gr. cogitatio et extensio, vel partes materiae; haecque ex eo co- 
gnoscitur, quod utraque sine ope alterius concipi et per consequens 
existere possit. Modalis duplex ostenditur, nimirum quae est 
inter modum substantiae et ipsam substantiam; ac quae est inter 
duos modos unius eiusdemque substantiae. Atque hanc ex eo 
cognoscimus, quod, quamvis uterque modus absque ope alterius 
concipiatur, neuter tamen absque ope substantiae, cuius sunt 
modi: illam vero ex eo, quod, quamvis substantia illa possit 
concipi sine suo modo, modus tamen sine substantia concipi ne- 
queat. Rationis denique ea esse dicitur, quae oritur inter sub- 
stantiam et suum attributum, ut quum duratio ab extensione 
distinguitur; haecque etiam ex eo cognoscitur, quod talis sub- 
stantia non possit sine illo attributo intelligi. 

$. 2. Undenam omnis compositio oriatur, et quoluplex. 


Ex his tribus omnis compositio oritur. Prima enim compo- 
silio est, quae fit ex duabus aut pluribus substantiis eiusdem 
attributi, ut omnis compositio, quae fit ex duobus aut pluribus 
corporibus; sive diversi attributi, ut homo. Secunda fit unione 
diversorum modorum. Tertia denique non fit, sed tantum ra- 
lione quasi fieri concipitur, ut eo facilius res intelligatur. Quae 
autem hisce prioribus duobus modis non componuntur, simplicia 
dicenda sunt. 


$. 3. Deum esse ens simplicissimum. 


Ostendendum itaque Deum non esse quid compositum, ex 
quo poterimus concludere, ipsum esse ens simplicissimum, 
quod facile effectum dabimus. Quum enim per se clarum sit, 
quod partes componentes priores sunt natura ad minimum re 
composita, necessario substantiae illae, ex quarum coalitione et 
unione Deus componitur, ipso Deo priores erunt natura, et una- 
quaeque per se poterit concipi, quamvis Deo non tribuatur. 
Deinde quum illa inter se necessario realiter distinguantur, ne- 
cessario etiam unaquaeque per se absque ope aliarum poterit 
existere; ac sie, ut modo diximus, tot possent dari dii, quot sunt 
substantiae, ex quibus Deum componi supponeretur. Nam quum 
unaquaeque per se possit existere, a se debebit existere; ac 
proinde etiam vim habebit sibi dandi omnes perfectiones, quas 
Deo inesse ostendimus etc., ut iam princ. phil. part. 1. prop. 7., 
ubi existentiam Dei demonstravimus, fuse explicuimus. Quum 
autem hoc nihil absurdius dici possit, concludimus Deum non 
componi ex coalitione et unione substantiarum. Quod in Deo 
etiam nulia detur compositio diversorum modorum satis convinci- 
tur ex eo, quod in Deo nulli dentur modi; modi enim oriuntur ex 
alteratione substantiae. Vide Cartesii princ. phil. part. 1. art. 56. 
Denique si quis velit aliam compositionem fingere ex rerum essen- 
tia et earum existentia, huic nequaquam repugnamus. At me- 
mor sit nos iam satis demonstrasse, haec duo in Deo non distingui. 

$. 4. Dei attributa distingui tantum ratione. 


Atque hinc iam clare possumus concludere, omnes dislinctio- 
nes, quas inter Dei attributa facimus, non alias esse quam ratio- 
nis, nec illa revera inter se distingui: intellige tales rationis 
distinctiones, quales modo retuli, nempe quae ex eo cognoscun- 
tur, quod talis substantia non possit sine illo attributo esse. Unde 
concludimus Deum esse ens simplicissimum. Caeterum Peripa- 
teticorum distinctionum farraginem non curamus. Transimus igi- 
tur ad Dei vitam 


CAP. VI. De vita Der. 


$. 1. Quid vulgo per vitam intelligant philosophi. 


Ut hoc attributum, vita scilicet Dei, recte intelligatur, necesse 

st, ut generaliter explicemus, quid in unaquaque re per eius 
vitam denotetur. Et primum sententiam Peripateticorum exami- 
nabimus. Hi per vitam intelligunt mansionem altricis animae 
cum calore. Vide Aristot. de respirat. cap. 7. !) Et quia tres 
finxerunt animas, vegelativam scilicet, sensitivam et intellecti- 
vam, quas tantum plantis, brutis et hominibus tribuunt; sequi- 
tur, utipsimet fatentur, reliqua vitae expertia esse. At interim 
dicere non audebant, mentes et Deum vita carere. Verebantur 
fortasse, ne in eius contrarium inciderent, nempe si vita careant, 
mortem eos obiisse. Quare Aristoteles metaph. lib. 11. cap. 7. 
adhuc aliam definitionem vitae tradit, mentibus tantum peculia- 
rem; nempe intellectus operatio vita est 2}: et hoc sensu Deo, 
qui scilicet intelligit et actus purus est, vitam tribuit. Verum in 
his refutandis non multum defatigabimur. Nam quod ad illas 
tres animas, quas plantis, brutis et hominibus tribuunt, attinet, 
iam satis demonstravimus, illas non esse nisi figmenta; nempe 
quia ostendimus in materia nihil praeter mechaniras texturas et 
operationes dari. Quod autem ad vitam Dei attinet, nescio cur 


1) Secundum alios Aristot. de vita et morte gap. f. sy Tivos pèr 

magis actio intellectus apud ipsum vocetur, quam actio voluntatis, 
et similium. Verum quia nullam eius responsionem exspecto, 
ad id quod promisimus explicandum transeo, nempe quid vita sit, 


$. 2. Quibus rebus vita tribui possit. 


Et quamvis haec vox per translationem saepe sumatur ad signi- 
ficandum mores alieuius hominis, nos tamen solum, quid philo- 
sophice ea denotetur, breviter explicabimus. Notandum autem 
est, quod si vita rebus eliam corporeis tribuenda sit, nihil erit 
vitae expers: si vero tantum iis, quibus anima unita est corpori, 
solummodo hominibus, et forte etiam brutis tribuenda erit, non 
vero mentibus, nec Deo. Verum quum vocabulum vitae com- 
muniter latius se extendat, non dubium est, quin etiam rebus cor- 
poreis mentibus non unitis, et mentibus a corpore separatis tri- 
buendum sit, 


$. 3. Quid sit vita et quid sit in Deo 


Quare nos per vitan intelligimus vim, per quam res «n suo esse 
perseverant. Et quia illa vis a rebus ipsis est diversa, res ipsas 
habere vitam proprie dicimus. Vis autem, qua Deus in suo esse 
perseverat, nihil est praeter eius essentiam; unde optime loquun- 
tur, qui Deum vitam vocant. Nec desunt theologi qui sentiunt, 
Iudaeos hac de causa, nempe quod Deus sit vita et a vita non 
distinguatur, quum iurabant, dixisse: PAMI "r1 vivus Jehova, 


non vero rir? ^T) vita fehovae; ut Ioseph quum per vitam Pha- 
TET » 
raonis iurabat, dicebat: mya n vita Pharaonis. *) 


CAP. VIL. De intellectu Dei. 


$8. 1. Deum esse omniscuum. 


Inter attributa Dei numeravimus antea omniscientiam, quam 
satis constat Deo competere; quia scientia continet in se perfe- 
€lionem, et Deus, ens nempe perfectissimum, nulla perfectione 
tarere debet. Quare scientia summo gradu Deo erit tribuenda, 


*) Conf. Gen. 42, 15. 

scilicet talis, quae nullam praesupponat vel supponat ignorantiam 
sive scientiae privationem; nam tum daretur imperfectio in ipso 
attributo sive in Deo. Ex his sequitur Deum nunquam habuisse 
intellectum potentia, neque per ratiocinium aliquid concludere. 


$. 2. Obiectum scientiae Dei non osse res extra Deum. 


Porro ex perfectione Dei etiam sequitur, eius ideas non ter- 
minari, sicuti nostrae, ab obiectis extra Deum positis. Sed 
contra res extra Deum a Deo creatae a Dei intellectu determinan- 
tur *); nam alias obiecta per se suam haberent naturam et essen- 
tiam, et priores essent, saltem natura, divino intellectu, quod 
absurdum est. Et quia hoe a quibusdam non satis observatum 
fuit, in enormes errores inciderunt. Statuerunt nimirum aliqui, 
dari extra Deum materiam ipsi coaeternam, a se existentem, quam 
Deus intelligens secundum aliquos in ordinem tantum redegit, 
secundum alios formas ipsi insuper impressit. Alii deinde res ex 
sua natura vel necessarias, vel impossibiles, vel contingentes esse 
statuerunt, ideoque Deum has etiam ut contingentes noscere, et 
prorsus ignorare, an existent, vel non. Alii denique dixerunt, 
Deum contingentia noscere ex circumstantiis, forte quia longam 
habuit experientiam. Praeter hos adhuc alios huiusmodi errores 
hic adferre possem, nisi id supervacaneum iudicarem, quum ex 
ante dictis eorum falsitas sponte se patefaciat. 


$. 3. Sed Deum ipsum. 

Revertamur itaque ad nostrum propositum , nempe quod extra 
Deum nullum detur obiectum ipsius scientiae, sed ipse sit scien- 
tiae suae obiectum, imo sua scientia. Qui autem putant, mun- 
dum etiam obiectum Dei scientiae esse, longe minus sapiunt, 
quam qui aedificium ab aliquo insigni architecto factum obiectum 
scientiae illius statui volunt. Nam faber adhuc extra se materiam 
idoneam quaerere cogitur; at Deus nullam ertra se materiam 
quaesivit, sed res quoad essentiam et existentiam ab eius intel- 
lectu sive voluntate fabricatae fuerunt. 


*) Hinc clare sequitur intellectum Dei, quo res creatas intelligit et 
eius voluntatem et potentiam, qua ipsas determinavit, unum et idem 
esse, 

$. 4. Quomodo Deus noscat peccata, entia rationis al. 


Quaeritur iam, an Deus noscat mala sive peccata, et entia ra- 
tionis, et alia similia. Respondemus, Deum illa, quorum est 
causa, necessario debere intelligere; praesertim quum ne mo- 
mento quidem possint existere nisi concurrente concursu divino. 
Quum ergo mala et peccata in rebus nihil sint, sed tantum in 
mente humana res inter se comparante, sequitur Deum ipsa extra 
mentes humanas non cognoscere. Entia rationis modos esse co- 
gitandi diximus, et hac ratione a Deo intelligi debent, hoc est, 
quatenus percipimus, illum mentem humanam, utut constituta 
est, conservare et procreare; non vero quod Deus tales modos 
cogitandi habeat in se, ut ea quae intelligit facilius retineat. At- 
que ad haec pauca, quae diximus, si modo recte attendatur, nihil 
circa Dei intellectum proponi poterit, quod facillimo negotio non 
solvi queat. 


$. 5. Quomodo noscat singularia, quomodo universalia. 


Sed interim non praetereundus error quorundam, qui statuunt 
Deum nihil praeter res aeternas cognoscere, ut nempe angelos et 
coelos, quos sua natura ingenerabiles et incorruptibiles finxerunt ; 
huius autem mundi nihil praeter species utpote eliam ingenera- 
biles et incorruptibiles. Hi sane videntur quasi studio errare 
velle et absurdissima excogitare. Quid enim magis absurdum, 
quam Dei cognitionem a singularibus, quae sine Dei concursu ne 
per momentum quidem esse possunt, arcere? Deinde res realiter 
existentes Deum ignorare statuunt, universalium autem, quae 
non sunt, nec ullam habent praeter singularium essentiam, co- 
gnitionem Deo affingunt. Nos autem contra Deo singularium co- 
gnitionem tribuimus, universalium denegamus, nisi quatenus 
mentes humanas intelligit. 


8. 6. In Deo tantum unam esse et simplicem ideam. 


Denique, antequam huic argumento finem imponamus, satis 
faciendum videtur quaestioni, qua quaeritur an in Deo plures sint 
ideae, an tantum una et simplicissima. Ad hanc respondeo, 
quod ídea Dei, per quam omniscius vocatur, unica et simplicis- 

simaest. Nam re vera Deus nulla alia ratione vocatur omniscius, 
nisi quia habet ideam sui ipsius, quae idea sive cognitio simul 
semper cum Deo exstitit; nihil enim est praeter eius essentiam, 
nec illa alio modo potuit esse. 


§. T. Quae sit Dei scientia circa res creatas. 


At cognitio Dei circa res creatas non adeo proprie ad scientiam 
Dei referri potest. Nam si Deus voluisset, aliam res creatae 
habuissent essentiam, quod nullum obtinet locum in cognitione, 
quam Deus de se ipso habet. Quaeretur tamen, an illa proprie vel 
improprie dicta rerum creatarum cognitio sit multiplex an unica. 
Verum, ut respondeamus, haec quaestio nihil differt ab illis, 
quibus quaeritur, an Dei decreta et volitiones sint plures, vel non; 
et an Dei ubiquitas sive concursus, quo res singulares conservat, 
sit idem in omnibus; de quibus iam diximus nos nullam distin- 
ctam cognitionem habere posse. Attamen evidentissime scimus, 
eodem modo, ac Dei concursus, sí ad Dei omnipotentiam refera- 
tur, unicus esse debet, quamvis in effectis diversimode patefiat: 
sic etiam Dei volitiones et decreta (sic enim vocare libet eius co- 
gnitionem circa res creatas) in Deo considerata non esse plura, 
quamvis per res creatas, vel melius in rebus creatis diversimode 
expressa sint. Denique si ad analogiam totius naturae altendimus, 
ipsam ut unum ens considerare possumus, et per consequens una 
tantum erit Dei idea sive decretum de natura naturata. 


CAP. VIII. De voluntate Dei. 


$. 1. Quomodo Dei essentia et intellectus quo se intelligit, et 
voluntas qua se amat, distinguantur , nos nescire, 


Voluntas Dei, qua se vult amare, necessario sequitur ex in- 
finito eius intellectu, quo se intelligit. Quomodo autem haec tria 
inter sese distinguantur, eius scilicet essentia, intellectus, quo 
se intelligit, et voluntas, qua se amare vult, inter desiderata 
reponimus. Nec fugit nos vocabulum (personalitatis scilicet), 
quod theologi passim usurpant ad rem explicandam. Verum 
quamvis vocabulum non ignoremus, eius tamen significationem 
ignoramus, nec ullum clarum et distinctum conceptum illius for- 

mare possumus; quamvis constanter credamus in visione Dei 
beatissima, quae fidelibus promittitur, Deum hoc suis revela- 
turum. 


$. 2. PFoluntatem et potentiam Dei quoad extra non distingui 
ab eius intellectu. 

Voluntas et potentia quoad extra non distinguuntur a Dei in- 
tellectu, ut iam salis ex antecedentibus constat. Nam ostendi- 
mus Deum non tantum decrevisse res exstituras, sed etiam tali 
natura exstituras, hoc est, earum essentiam et earum existentiam 
a Dei voluntate et potentia pendere debuisse; ex quibus clare et 
distinete percipimus, intellectum Dei eiusque potentiam et vo- 
luntatem, qua res creatas creavit, intellexit et conservat sive 
amat, nullo modo inter se distingui, sed tantum respectu nostrae 
cogitalionis. 


$. 3. Deumimproprie quaedam odio habere, quaedam amare. 


Quum autem dicimus, Deum quaedam odio habere, quaedam 
amare, haec eodem sensu dicuntur, quo scriptura habet, ter- 
ram homines evomituram, et id genus alia. Quod autem Deus 
neminisitiratus, nec res tali modo amat, quali vulgus sibi per- 
suadet, satis ex ipsa scriptura colligere est. Ait enim Esaias, 
(45, 9. sq.) et clarius Paulus apost. ad Roman. cap. 9. v. 11. sqq. 
Nondum enim natis (filiis nempe Isaaci) quum neque boni quip- 
piam fecissent neque mali, ut secundum electionem propositum 
Dei maneret, non ex operibus, sed ex vocante, dictum est illi, 
quod maior serviturus esset minori ete. Et paulo post v. 18—21. 
Itaque cutus vult, miseretur, quem autem vult, indurat. Dices 
ergo mihi: Quid adhuc conqueritur? nam voluntati illius quis 
restitit? Fere, o homo! tu quis es, qui ex adverso respondes 
Deo? Num dicet figmentum ei qui finxit: eur me finzisti hoc 
pacto? An non habet potestatem figulus luti, ut ex eadem massa 
faciat aliud quoddam vas in honorem, aliud in ignominiam? etc. 


$. 4. Cur Deus homines moneat, cur non salvet absque moni- 
tione, et cur impii puniantur. 

Si iam quaeras: cur ergo Deus homines monet? ad hoc facile 

respondetur, scilicet Deum ideo ab aeterno decrevisse illo tem- 

pore homines monere, ut illi conyerterentur, quos voluit salvos. 
Si porro quaeris: an Deus non potuerat illos salvare sine illa mo- 
nitione? respondemus: potuisset. Cur ergo non salvat? forsan 
iterum quaeres. Ad hoe respondebo, postquam mihi dixeris, 
cur Deus mare rubrum sine vento orientali vehementi non per- 
vium reddiderit *), et omnes motus singulares sine aliis non perfi- 
ciat, aliaque infinita, quae Deus agit mediantibus causis. Ro- 
gabis denuo: cur igitur impii puniuntur? sua enim natura agunt 
et secundum decretum divinum. At respondeo, etiam ex decreto 
divino esse, ut puniantur; et si tantum illi, quos non nisi ex li- 
bertate fingimus peccare, essent puniendi, cur homines serpentes 
venenosos exterminare conantur? Ex natura enim propria tantum 
peccant, nec aliud possunt. 


$. 5. Scripturam sacram nihil docere quod lumini naturae re- 
pugnet. 

Denique si quae adhuc alia occurrunt in sacris scripturis, quae 
scrupulum iniiciant, non est huius loci illa explicare. Nam hic 
tantum in ea inquirimus, quae ratione naturali certissime assequi 
possumus, et satis est, nos illa evidenter demonstrare, ut scia- 
mus sacram paginam eadem etiam docere debere; nam veritas 
veritati non repugnat, nec scriptura nugas, quales vulgo fingunt, 
docere potest. Si enim in ipsa inveniremus aliquid, quod lumini 
naturali esset contrarium, eadem libertate, qua Alcoranum et 
Thalmud refellimus, illam refellere possemus. Sed absit cogi- 
tare, quod in sacris literis aliquid reperiri possit, quod lumini 
naturae repugnet. 


CAP. IX. De potentia Dei. 
§. 1. Quomodo Dei omnipotentia intelligenda sit. 


Quod Deus sit omnipotens, iam satis demonstratum est. Hic 
tantum breviter explicare conabimur, quomodo hoc attributum 
intelligendum sit. Nam multi non satis pie, nec secundum veri- 
tatem de eo loquuntur. Aiunt enim res quasdam sua natura et 


*) Conf. Exod. 14, 21. 

non ex decreto Dei esse possibiles, quasdam impossibiles, et de- 
nique quasdam necessarias, Deique omnipotentiam tantum circa 
possibilia locum habere. Nos vero, qui iam ostendimus omnia a 
decreto Dei absolute dependere, dicimus Deum esse omnipoten- 
tem. At postquam intelleximus, eum quaedam decrevisse ex 
mera libertate suae voluntatis, ac deinde eum esse immutabilem, 
dicimus iam, contra sua decreta nihil agere posse; ideoque esse 
impossibile ex eo solo, quod pugnet cum perfectione Dei. 


$. 2. Omnia esse necessaria respectu decreti Dei, non aulem 
quaedam in se, quaedam respectu decreti. 


Sed forte quis arguet, nos non invenire quaedam necessaria 
esse nisi ad Dei decretum attendentes, quaedam vero e contra ad 
Dei decretum non attendentes; ex. gr. quod Iosias ossa idololaira- 
rum super ara leroboami combureret. * Nam si tantum ad vo- 
luntatem Iosiae attendamus, rem ut possibilem iudicabimus, nec 
ullo modo necessario futuram dicemus, nisi ex eo, quod propheta 
ex decreto Dei hoc praedixerat. At quod tres anguli trianguli ac- 
quales debeant esse duobus rectis, ipsa res indicat. Sed sane hi 
ex sua ignorantia distinctiones in rebus fingunt. Nam si homines 
clare totum ordinem naturae intelligerent, omnia aeque necessa- 
ria reperirent, atque omnia illa quae in mathesi tractantur; sed 
quia hoc supra humanam cognitionem est, ideo a nobis quaedam 
possibilia, non vero necessaria iudicantur. Quocirca vel dicen- 
dum, quod Deus nihil potest, quoniam omnia re vera necessaria 
sunt, vel Deum omnia posse, et necessitatem, quam in rebus 
reperimus , a solo Dei decreto provenisse. 


$8. 3. Quodsi Deus aliam fecisset rerum naturam, etiam nobis 
alium debuisset dare intellectum. 


Si iam quaeratur, quid, si Deus res aliter decrevisset, et illa 
quae iam vera sunt, falsa esse fecisset, an non illa tamen pro ve- 
rissimis agnosceremus. Imo profecto, si Deus nobis naturam, 
quam dedit, reliquisset. Sed etiam tum potuisset, si voluisset, 
nobis dare talem naturam, uti iam fecit, qua rerum naturam et 


*) Yide 1 Reg. 23, 15. sqq. coll. 1 Reg. 13, 31. sq. 

leges, prout a Deo sancitae essent, inteligeremus; imo si ad 
ipsius veracitatem attendamus, dare debuisset. Quod idem etiam 
patet ex eo, quod supra diximus, nimirum quod tota natura na- 
lurata non sit nisi unicum ens. Unde sequitur hominem partem 
esse naturae, quae cum caeteris cohaerere debet. Quare ex sim- 
plicitate decreti Dei etiam sequeretur, quod si Deus res alio modo 
creasset, simul etiam nostram naturam ita constituisset, utres, 
prout a Deo creatae essent, intelligeremus. Unde nos, quamvis 
eandem distinctionem potentiae Dei, quam vulgo tradunt philoso- 
phi retinere cupiamus, ipsam tamen aliter explicare cogimur. 


$. 4. Quotuplex sit potentia Dei. 
Dividimus itaque potentiam Dei in ordinatam et absolutam. 


$. 5. Quid absoluta, quid ordinata, quid ordinaria, quid ex- 
iraordínaria. 

Absolutam potentiam Dei esse dicimus, quum eius omnipo- 
tentiam ad eius decreta non attendentes consideramus; ordinatam 
vero, quum respicimus ad eius decreta. 

Porro datur potentia ordinaria et extraordinaria Dei. Ordi- 
naria est, qua mundum certo ordine conservat; extraordinaria, 
quum aliquid agit praeter naturae ordinem, ut ex. gr. omnia mi- 
racula, qualia sunt locutio asinae, apparitio angelorum et simi- 
lia; quamvis de hac postrema non immerito valde dubitari posset, 
quum maius videatur esse miraculum, si Deus mundum semper 
uno eodemque certo atque immutabili ordine gubernaret, quam si 
leges, quas ipse in natura optime et ex mera libertate sancivit 
(quod a nemine nisi penitus occaecato inficias iri potest),propter 
stultitiam hominum abrogaret. Verum hoc decernere theologis 
relinquimus. 


$. 6. De aliis quibusdam quaestionibus. 


Denique quaestiones alias, quae circa potentiam Dei commu- 
niter adferri solent, nimirum, utrum. ad praeterita extendatur 
Dei potentia; an possit meliora facere ea quae facit; num possit 
plura alia facere, quam fecit, omittimus; facillime enim ex an- 
tedictis ad eas responderi potest. 


n.o 

CAP. X. De creatione. 
S. 1. Quid sit creatio. 


Deum omnium rerum creatorem iam antea statuimus. Hic 
iam conabimur explicare, quid per creationem intelligendum sit; 
deinde ea, quae circa creationem communiter proponuntur, pro 
viribus enucleabimus. A primo itaque incipiamus. 

Dicimus igitur creationem esse operationem, in qua nullae 
causae praeter efficientem concurrunt, sive res creata est illa, 
quae ad exislendum nihil praeter Deum praesupponit. 


$. 2.  Creationis vulgaris definitio reiicitur. 


Ubi notandum venit 1. Nos illa verba omittere, quae com- 
muniter philosophi usurpant, nempe ez nihilo, quasi nihil fuis- 
set materia, ex qua res producebantur. Quod autem sic loquan- 
tur,inde est, quod, quum soleant, ubi res generantur, aliquid 
ante ipsas supponere, ex quo fiant, in creatione illam particulam 
ex non potuerunt omittere. Idem ipsis contigit circa materiam, 
nempe, quia vident omnia corpora in loco esse, etab aliis corpo- 
ribus cingi, ideo sibi quaerentibus, ubi integra esset materia, re- 
sponderunt, in aliquo spatio imaginario. Unde non dubium est, 
quin illi co zihil non ut negationem omnis realitatis considerave- 
rint, sed aliquid reale esse finxerint aut imaginati fuerint. 


$. 3. Propria definitio explicatur. 


2. Quod dico, in creatione nullas alias causas concurrere 
praeter efficientem. Potueram quidem dicere, creationem omnes 
causas praeter efficientem negare sive secludere. Attamen malui 
concurrere, ne cogerer respondere iis, qui quaerunt: an Deus 
nullum finem sibi praefixit in creatione, propter quem res creavit? 
Praeterea ut rem melius explicarem, secundam addidi definitio- 
nem, scilicet rem creatam nihil praesupponere praeter Deum; 
quia nempe si Deus aliquem finem sibi praefixit, ille sane non 
fuit extra Deum. Nihil enim extra Deum datur, a quo ipse inci- 
tetur ad agendum. 

S. 4. 4Mecidentia et modos non creari. 
3. Ex hac definitione satis sequi, accidentium et modorum 
nullam dari ereationem; praesupponunt enim praeter Deum sub- 
stantiam creatam. 


$. 5. Nullum fuisse tempus aut durationem ante creationem. 


å. Denique ante creationem nullum nos posse imaginari tem- 
pus neque durationem, sed haec cum rebus incepisse. Tempus 
enim mensura est durationis, sive potius nihil est praeter modum 
cogitandi. Quare non tantum praesupponit quamcumque rem 
creatam, sed praecipue homines cogitantes. Duratio autem de- 
sinit, ubi res creatae desinunt esse, et incipit, ubi res creatae 
existere incipiunt, Res creatae, inquam. Nam Deo nullam 
competere, sed tantum aeternitatem, iam supra satis evidenter 
ostendimus. Quare duratio res creatas praesupponit, aut ad mi- 
nimum supponit. Qui autem durationem et tempus ante res 
creatas imaginantur, eodem praeiudicio laborantac illi, qui extra 
materiam spatium fingunt, ut per se satis est manifestum. Haec 
de creationis definitione. 


$. 6. Eandem esse Dei operationem mundi creandi quam con- 
servandi. 

Porro non est opus, ut hic iterum repetamus id quod princ. 
phil. part. 1. ax. 10. demonstravimus; nimirum tantundem virium 
requiri ad rem creandam quam ad ipsam conservandam, hoc est, 
eandem esse Dei operationem mundi creandi, quam conservandi. 

His sic notatis pergamus iam ad id, quod secundo loco promi- 
simus. 1. Igitur inquirendum, quid creatum est, quid increa- 
tum. 2. Anid quod ereatum est, potuerit ab aeterno creari. 


$. T. Quaenam sint creata. 

Ad primum igitur breviter respondemus, id omne creatum 
esse, cuius essentia clare concipitur sine ulla existentia, et tamen 
perse concipitur, ut ex. gr. materia, euius conceptum clarum et 
distinctum habemus, quum illam sub attributo extensionis con- 
eipimus , eamque aeque clare et distincte concipimus, sive existat, 
sive non existat. 


PARTIS II. CAP. X. 137 


$. 8. Quomoao Dei cogitatio a nostra differat. 


At quis fortasse dicet, nos cogitationem clare et distincte per- 
cipere sine existentia, eamque tamen Deo tribuere. Sed ad hoc 
respondemus, nos non talem cogitationem Dco tribuere, qualis 
nostra est, patibilem scilicet, et quae a rerum natura terminatur; 
sed talem, quae purus actus est, ideoque existentiam involvens, 
ut satis prolixe supra demonstravimus.  Ostendimus enim Dei in- 
tellectum et voluntatem ab ipsius potentia et essentia, quae exi- 
stentiam involvit, non distingui. 


$. 9. Non esse quid extra Deum Deo coaeternum. 


Quum itaque omne id, cuius essentia nullam involvit existen- 
tiam, necessario, utexistat, a Deo creari debeat, et continuo, ut 
supra multis exposuimus, ab ipso creatore conservari, in eorum 
sentenlia refutanda non morabimur, qui mundum aut chaos aut 
materiam ab omni forma nudatam coaeternam Deo , adeoque in- 
dependentem statuerunt. Quare ad secundam partem pergendum 
inquirendumque, an id, quod creatum est, ab aeterno creari po- 
tuerat? 


$.10. Quid hic vocibus ,,ab aeterno** denotetur. 


Hoc ut recte intelligatur, attendendum est ad hunc loquendi 
modum: ab aeterno. Eo enim nos aliud prorsus hoc loco signifi- 
care volumus, quam id quod antehac explicuimus, ubi de Dei ac- 
ternitate locuti sumus. Nam hic nihil aliud intelligimus, quam 
durationem absque principio durationis, vel talem durationem, 
quam, quamvis eam per multos annos aut myriadas annorum mul- 
tiplicare vellemus, atque hoc productum iterum per myriadas, nun- 
quam tamen ullo numero, quantumvis magno. exprimere possemus. 


§. 11. Non potuisse aliquid ab aeterno creari probatur. 


Talem autem durationem non posse dari, clare demonstratur. 
Nam si mundus iterum ab hoc puncto retrograderetur, nunquam 
talem durationem habere poterit: ergo etiam mundus a tali prin- 
cipio usque ad hoc punctum pervenire non potuisset. Dices forte 
Deo nihil essc impossibile; est enim omnipotens, adeoque poterit 

efficere durationem, qua maior non posset dari. Respondemus, 
Deum, quia est omnipotens, nunquam durationem creaturum, 
qua maior ab ipso creari non possit. Talis enim est natura dura- 
tionis, ut semper maior et minor data possit concipi, sicuti nu- 
merus. Instabis forte, Deum ab aeterno fuisse, adeoque usque 
in hoc tempus durasse, ac sic durationem dari, qua maior concipi 
nequit. Verum hoc modo tribuitur Deo duratio partibus constans, 
quod a nobis satis superque refutatum est, ubi Deo non duratio- 
nem, sed aeternitatem competere demonstravimus. Quod uti- 
nam homines probe considerassent! Nam ex multis argumentis et 
absurditatibus facillime se extricare potuissent, et maxima cum 
delectatione in beatissima huius entis contemplatione detenti 
fuissent. 

Verumenimvero pergamus ad argumentorum, quae a quibus- 
dam adferuntur, responsionem, nempe quibus conantur osten- 
dere possibilitatem talis infinitae durationis a parte ante. 


$. 12. Ex eo quod Deus sit aeternus, non sequi illius effecta 
etiam esse posse ab aeterno. 


Primo igitur afferunt, rem productam posse simul lempore 
esse cum causas; quum autem Deus fuerit ab aeterno, potuerunt 
eliam etus effectus ab aeterno fuisse producti. Atque hoc insu- 
per confirmant exemplo filii Dei, qui ab aeterno a patre produ- 
clus est. Verum ex ante dictis clare videre est, hos aeternitatem 
cum duratione confundere, Deoque durationem tantum ab aeterno 
tribuere: quod etiam clare apparet exemplo, quod adferunt. 
Nam eandem aeternitatem, quam Dei filio tribuunt, creaturis 
possibilem esse statuunt. Deinde tempus et durationem ante 
mundum conditum imaginantur, et durationem absque rebus 
creatis statuere volunt, sicuti alii aeternitatem extra Deum, quod 
utrumque a vero alienissimum esse iam constat. Respondemus 
itaque falsissimum esse, Deum suam aeternitatem creaturis com- 
municare posse, nec filium Dei creaturam esse; sed, uti patrem, 
aeternum esse. Quum itaque dicimus patrem filium ab aeterno 


genuisse, nihil aliud volumus, quam patrem suam aeternitatem 
filio semper communicasse. 

$.13. Deum, si necessario ageret, non esse infinitae virtutis. 


Argumentantur 2. quod Deus quum libere agat, non minoris 
sit potentiae, quam quum agit necessario: al si Deus necessario 
agerel, quum sit infinitae virtutis, mundum ab aeterno creare 
debuisset. Sed ad hoc argumentum etiam perfacile responderi 
potest, si attendatur ad eius fundamentum. Boni enim isti viri 
supponunt, se diversas ideas entis infinitae virtutis posse habere. 
Nam Deum, et quum ex necessitate naturae agit, et quum libere 
agit, infinitae virtutis esse concipiunt. Nos vero negamus Deum, 
si ex necessitate naturae ageret, infinitae esse virtutis; quod no- 
bis iam negare licet, imo necessario ab iis etiam concedendum 
est, postquam demonstravimus ens perfectissimum libere agere, 
et non nisi unicum posse concipi. Quod si vero regerant, poni 
tamen posse, quamvis id impossibile sit, Deum ex necessitate na- 
turae agentem infinitae esse virtutis: respondebimus, id non ma- 
gis licere supponere, quam circulum quadratum, ut concludatur 
omnes lineas a centro ad cireumferentiam ductas non esse aequa- 
les. Atque hoc ex modo dictis, ne, quae iam dudum dicta sunt, 
repetamus, satis constat. Modo enim demonstravimus, nullam 
dari durationem, cuius duplum, sive qua maior et miner non pos- 
sit concipi; ac proinde a Deo, qui infinita virtute libere agit, 
semper maior et minor data creari possit. At si Deus ex necessi- 
late naturae ageret, nullo modo id sequeretur; nam tantum illa, 
quae ex eius natura resullaret, ab ipso produci posset, non vero 
infinitae aliae maiores data. Quare sic breviter argumentamur: 
Si Deus maximam durationem, qua maiorem ipse non possel 
creare, crearet, necessario suam potentiam diminueret: atqui 
falsum est posterius, nam eius potentia ab ipsius essentia non 
differt: ergo etc. Porro, si Deus ex necessitate naturae ageret, 
durationem, qua maiorem ipse creare non potest, creare deberet: 
sed Deus talem durationem creans non est infinitae virtutis; nam 
semper data maiorem concipere possumus: ergo si Deus ex ne- 
cessitate naturae ageret, non esset infinitae virtutis. 


$. 14. Unde habeamus conceptum maioris durationis, quam 
est huius mundi. 


Quod sí cui hic scrupulus oriretur, undenam nempe, quum 

mundus ante quinque millia annorum et quod excedit, si vera est 
chronologorum computatio, creatus fuerit, nos tamen possimus 
maiorem concipere durationem , quam asseruimus non sine creatis 
rebus intelligi posse: illi facillime iste eximetur, si advertat, nos 
illam durationem non ex sola contemplatione ereatarum rerum, 
sed ex contemplatione infinitae Dei potentiae ad ereandum intelli- 
gere. Non enim creaturae concipi possunt ut per se existentes 
sive durantes, sed tanquam per infinitam Dei potentiam, a qua 
sola omnem suam durationem habent. Vid. princ. phil. part. 1. 
propos. 12. eiusque corollar. 

Denique ne hic futilibus argumentis respondendo tempus con- 
sumamus, tantum haec animadvertenda sunt: nempe distinctio 
inter aeternitalem et durationem, et quod duratio sine rebus crea- 
tis, et aeternitas sine Deo nullo modo sint intelligibiles. His 
enim probe perceptis facillime ad omnia argumenta responderi 
poterit. Unde his diutius immorari non necesse arbitramur. 


CAP. XI. De concursu Dei. 


$. 1. Concursum Dei vulgari sensu in philosophia non esso 
admittendum. 


Circa hoc attributum parum aut nihil dicendum restat, post- 
quam ostendimus Deum singulis momentis continuo rem quasi de 
novo creare. Ex quo demonstravimus, res ex se nullam unquam 
habere potentiam ad aliquid operandum , nec se ad ullam actionem 
determinandas; hocque non tantum habere locum in rebus extra 
hominem, sed etiam in ipsa humana voluntate. Deinde etiam ad 
quaedam argumenta huc spectantia respondimus, et quamvis alia 
multa adferri solent, quia tamen praecipue ad theologiam per- 
tinent, iis hic supersedere animus est. 

Attamen quia multi sunt, qui concursum Dei admittunt sta- 
tuuntque plane alio sensu, quam quo nos eum tradidimus; ob- 
servandum hic est, ut eorum fallaciam facillime detegamus, id 
quod antehac demonstravimus, nimirum quod tempus praesens 
nullam habeat connexionem cum tempore futuro (vide princ. phil. 
part. 1. ax. 10.) hocque a nobis clare distincteque percipiatur; 
atque ad hoc si modo probe attendatur, sine ulla difficultate ad 

omnia illorum argumenta, quae ex philosophia peti possunt, re- 
sponderi poterit. 


$.2. Quomodo Dei conservatio se habeat in rebus determinandis 
ad operandum. 


Verum ne quaestionem hanc frustra attigerimus, ad eam in 
transitu respondebimus, qua quaeritur, an Dei conservationi 
aliquid accedat, quum rem determinat ad operandum; atque ubi 
de motu locuti sumus, iam huius responsionem utcumque attigi- 
mus. Diximus enim Deum eandem quantitatem motus in natura 
conservare. Quare si ad totam naturam materiae attendamus, 
illi nihil novi accedit. At respectu rerum particularium aliquo 
modo potest dici illi aliquid novi accedere. Quod an etiam locum 
habeat in rebus spiritualibus, non videtur; nam illa ab invicem 
ita dependere non apparet. Denique quum partes durationis nul- 
lam habeant inter se connexionem, possumus dicere, Deum non 
adeo proprie res conservare, quam procreare; quare, si homo 
iam determinatam libertatem habeat ad aliquid agendum, dicen- 
dum est, Deum illo tempore eum ita creasse. Atque huic non 
obstat, quod humana voluntas saepe a rebus extra se positis deter- 
minetur, et omnia vicissim, quae in natura sunt, a se invicem ad 
aliquid operandum determinentur; nam etiam illa a Deo ita deter- 
minata sunt. Nulla enim res voluntatem determinare, nec vicis- 
sim voluntas determinari nisi a sola potentia Dei potest. Verum 
quomodo hoc cum humana libertate non pugnet, sive quomodo 
Deus id efficere possit servata humana libertate, fatemur nos igno- 
rare, qua de re iam saepius locuti sumus. 


$.3. Divisionem atiributorum Dei vulgarem magis esse nomi- 
nis, quam rei. 

Haec sunt quae circa attributa Dei dicere decreveram , quorum 
nullam huc usque tradidi divisionem. Illa autem quae passim 
traditur ab auctoribus, nempe qua dividunt attributa Dei in in- 
communicabilia et communicabilia, ut verum fatear, magis videtur 
divisio nominis, quam rei. Nec enim scientia Dei cum scientia 
humana magis convenit, quam canis, signum coeleste, cum 
cane, qui est animal latrans, et forte adhuc multo minus. 

$.4. Auctoris propria divisio. 

Nos vero hane damus divisionem. — Attributa Dei alia sunt, 
quae actuosam eius essentiam explicant, alia quae quidem 
nihil actionis, sed eius modum existendi exponunt. Huius 
generis sunt unitas, aeternitas, necessitas etc.; illius vero intel- 
ligentia, voluntas, vita, omnipotentia etc. Haec divisio satis 
clara et perspicua est, et omnia Dei attributa complectitur. 


CAP. XII. De mente humana, 


$.1. Divisio substantiae creatae. 


Transeundum iam est ad substantiam creatam, quam in ex- 
lensam et cogitantem divisimus. Per extensam materiam sive 
substantiam corpoream intelligebamus; per cogitantem vero 
mentes humanas tantum. 


$.2. Angelos non esse metaphysicae, sed theologicae con- 
siderationis, 


Et quamvis angeli etiam creati sint, quia tamen lumine 
naturali non cognoscuntur, ad metaphysicam non spectant, Eo- 
rum enim essentia et existentia non nisi per revelationem notae 
sunt, adeoque ad solam theologiam pertinent, cuius cognitio quuin 
sit prorsus alia sive toto genere diversa a cognitione naturali, nullo 
modo cum illa miscenda est. Nullus igitur exspectet nos de an- 
gelis aliquid dicturos. 


$.3. Mentem humanam non esse ex traduce, sed a Deo creari; 
at quando creetur nesciri, 


Kedeamus ergo ad mentes humanas, de quibus iam pauca re- 
stant dicenda; sed tantum monendum , nos de tempore creationis 
mentis humanae nihil dixisse, quia non satis constat, quo tem- 
pore Deus ipsam creat, quum sine corpore possit existere. Hoc 
satis constat, illam non esse ex traduce. Nam id tantum locum 
habet in rebus, quae generantur, nempe in modis alicuius sub- 
slantiae, Substantia autem ipsa generari non potest, sed tantum 
a solo omnipotente creari, ut satis in praecedentibus demon- 
stravimus. 

$. 4. Quo sensu anima humana sit mortalis. 

De eius vero immortalitate ut aliquid addam; satis constat nos 
de nuila re creata posse dicere, quod eius natura implicet, ut a po- 
tentia Dei nondestruatur. Nam qui potestatem habuit rem creandi, 
etiam potestatem habet ipsam destruendi. Adde, quod iam satis 
demonstravimus, nullam rem creatam sua natura ne momento 
quidem posse existere, sed continuo a Deo procreari. 


$.5. Quo vero sensu immortalis. 

Verum quamvis ita res sit, tamen clare et distincte videmus, 
nos nullam ideam habere, qua concipiamus substantiam destrui, 
sicut habemus ideas corruptionis et generationis modorum. Clare 
enim concipimus, ubi ad corporis humani fabricam attendimus, 
talem fabricam posse destrui; at non aeque, ubi ad substantiam 
corpoream attendimus , concipimus ipsam annihilari posse. De- 
nique philosophus non quaerit id quod summa potentia Deus 
potest facere, sed de rerum natura ex legibus, quas Deus ipsis 
indidit, iudicat. Quare id iudicat fixum ac ratum esse, quod ex 
illis legibus fixum esse ac ratum concluditur; quamvis non neget, 
Deum illas leges et caetera omnia mutare posse. Quapropter nos 
etiam non inquirímus, ubi de anima loquimur, quid Deus facere 
possit, sed tantum quid ex naturae legibus sequatur. 


$.6. Hius immortalitas demonstratur. 


Quum autem ex ipsis clare sequatur, substantiam nec per se, 
nec per aliam substantiam creatam destrui posse, ut iam antehac, 
ni fallor, abunde demonstravimus, mentem esse immortalem sta- 
tuere cogimur ex legibus naturae. Etsi rem adhuc penitius intro- 
spicere volumus, evidentissime demonstrare poterimus, illam 
esse immortalem. Nam, ut modo demonstravimus, animam im- 
mortalem esse, ex legibus naturae clare sequitur. Leges autem 
illae naturae sunt decreta Dei lumine naturali revelata, ut etiam 
ex antecedentibus evidentissime constat. Decreta deinde Dei im- 
mutabilia esse, iam etiam demonstravimus. Ex quibus omnibus 
clare concludimus, Deum suam immutabilem voluntatem circa 
durationem animarum hominibus non tantum revelatione, sed 
etiam lumine naturali patefecisse. 

$.7. Quid sit Deum non conira, sed supra naturam agere. 


Nec obstat, si aliquis obiiciat, Deum leges illas naturales ali- 
quando destruere ad efficienda miracula. Nam plerique ex pru- 
dentioribus theologis concedunt, Deum nihil contra naturam 
agere, sed supra naturam, hoc est, ut ego explico, Deum multas 
etiam leges operandi habere, quas humano intellectui non com- 
municavit, quae si humano intellectui communicatae essent, ac- 
que naturales essent, quam caeterae. 


$.8. Quosdam pulare voluntatem non esse liberam. 


Unde liquidissime constat mentes esse immortales, nec video, 
quid de anima humana in genere hoc in loco dicendum restet. Nec 
etiam de ipsius functionibus speciatim aliquid restaret dicendum, 
nisi argumenta quorundam auctorum, quibus efficere conantur, 
utid, quod vident et sentiunt, non videant neque sentiant, me 
invitarent ad ipsis respondendum. 

Putant aliqui se posse ostendere, voluntatem non esse liberam, 
sed semper ab alio determinari. Atque hoc inde putant, quia per 
voluntatem intelligunt quid ab anima distinctum, quod ut sub- 
stantiam considerant, cuius natura in eo solo consistat, quod sit 
indifferens. Nos autem, ut omnem amoveamus confusionem, 
rem prius explicabimus, quo facto facillime eorum fallacias argu- 
mentorum detegemus. 


$.9. Quid sit voluntas. 


Mentem humanam diximus esse rem cogitantem. Unde sequi- 
tur illam ex sola sua natura in se sola spectata aliquid agere posse, 
videlicet cogitare, hoc est, affirmare et negare. Hae vero cogita- 
tiones vel determinantur a rebus extra mentem positis, vel a sola 
mente; quandoquidem et ipsa est substantia, ex cuius essentia 
cogitante multae actiones cogitativae sequi possunt et debent. 
Actiones autem illae cogitativae, quae nullam aliam sui causam 
agnoscunt quam mentem humanam, volitiones vocantur. Mens 
vero humana, quatenus concipitur ut causa sufficiens ad tales 
actiones producendas, voluntas vocatur. 

$.10. Dari voluniatem. 

Quod autem anima talem potentiam habeat, quamvis a nullis 
rebus externis determinetur, commodissime explicari potest ex- 
emplo asinae Duridani. Si enim hominem loco asinae ponamus 
in tali aequilibrio positum, homo non pro re cogitante, sed pro 
lurpissimo asino erit habendus, si fame et siti pereat. Deinde 
eliam idem liquet ex eo, quod, ut antehac diximus, etiam de 
rebus omnibus dubitare, ct non tantum ipsa, quae in dubium 
revocari possunt, ut dubia iudicare, sed tanquam falsa explodere 
voluimus. Vid. Cartesii princ. phil. part. 1. art. 39. 


S.ll. E«mque esse liberam. 

Porro notandum, quamvis anima a rebus externis determinetur 
ad aliquid affirmandum aut negandum, non tamen ipsam ita de- 
terminari, ac si a rebus externis cogeretur; sed ipsam semper 
liberam manere. Nam nulla res habet potestatem ipsius essentiam 
destruendi. Quare id quod affirmat et negat, semper libere afir- 
mat et negat, ut satis in Cartesii meditatione de prima phil. IV. 
explicatum est. Unde si quis quaerat: cur anima hoc aut illud 
vult, hoc aut illud non vult? ipsi respondebimus: quia anima est 
res cogitans, hoc est, res quae ex sua natura potestatem habet 
volendi et nolendi, affirmandi et negandi ; hoc enim est esse rem 
cogitantem. 


.12. Nee confundendam cum appetitu. 
Pp 


Hisce sic explicatis argumenta adversariorum videamus. Pri- 
mum argumentum tale est: S? voluntas possit velle contra ulti- 
mum intellectus dictamen, si possit appetere contrarium bono ab 
ultimo intellectus dictamine praescripto , poterit appetere malum 
sub ratione mali; at absurdum est posterius: ergo et prius. Ex 
hoc argumento clare videre est, ipsos non intelligere, quid sit 
voluntas. Confundunt enim ipsam cum appetitu, quem habet 
anima, postquam aliquid affirmavit aut negavit, quod didicerunt 
asuo magistro, qui voluntatem definivit, appetitum sub ratione 
boni. Nos vero voluntatem dicimus esse co affirmare hoc bonum 
esse et conira, ut iam antehac abunde explicuimus circa causam 
erroris, quem demonstravimus ex eo oriri, quod voluntas latius 

Spinoza I. 10 

pateat, quam intellectus. Si autem mens non affirmasset id bo- 
num esse, ex eo quod libera est, nihil appeteret. Quare ad ar- 
gumentum respondemus concedendo, mentem nihil posse velle 
contra ultimum intellectus dictamen, hoc est, nihil posse velle, 
quatenus supponitur nolle, ut hic supponitur, ubi dicitur ipsam 
aliquam rem iudicasse malam, hoc est, aliquid noluisse. Nega- 
mus tamen illam absolute id quod malum est, non potuisse velle, 
hoc est, bonum iudicare; id enim esset contra ipsam experien- 
tiam. Multa enim quae mala sunt bona, et contra quae bona 
sunt mala esse iudicamus. 


$. 13. ec aliquid esse praeter ipsam mentem. 


Secundum argumentui est, vel si mavis primum, quia huc 
usque nullum fuit: Si voluntas ad volendum non determinetur ab 
ultimo intellectus practici iudicio, ergo se ipsam determinabit. 
At voluntas se ipsam non determinat, quía ex se et natura sua 
est indeterminata. Hinc sic argumentari pergunt: Si voluntas ex 
se et sua natura est indifferens ad volendum et non volendum, non 
potest a se ipsa delerminart ad volendum: quod enim determinat, 
tam debet esse determinatum, quam est indeterminatum, quod 
determinatur. At voluntas considerata ut determinans se 
ipsam, tam est indeterminata, quam est considerata eadem ut 
determinanda. Nihil enim ponunt adversarii in voluntate deter- 
minante, quod non idem sit in voluntate aut determinanda aut 
determinata; neque vero aliquid hic poni polest, Ergo voluntas 
non potest a se ipsa ad volendum determinari, | Sinon a se ipsa: 
ergo aliunde. Maec sunt ipsissima verba Heereboordii professo- 
ris Leidensis. *) Quibus satis ostendit se per voluntatem non 
mentem ipsam intelligere, sed aliquid aliud extra mentem aut in 
mente, veluti tabulam rasam omni cogitatione carentem, et capa- 
cem cuivis picturae recipiendae, vel potius tanquam pondus in 
aequilibrio, quod a quolibet pondere in utramvis partem pellitur, 


*) Andreas lleerbord philosophiae professor universitatis lite- 
rarum Lugdunensis obiit 25. Dec. a. 1659, , scripsit meletemata philoso- 
phica, logicam, collegium ethicum, philosophiam naturalem, mora- 
lem, rationalem, pneumaticam al. 

prout pondus adventitium determinatum est; vel denique aliquid 
quod nec ipsc, nec ullus mortalium ulla cogitatione assequi pot- 
est. Nos modo diximus, imo clare ostendimus, voluntatem nihil 
esse praeter mentem ipsam, quam rem cogitantem vocamus, hoc 
est, affirmantem et negantem. Unde clare colligimus, ubi ad 
solam naturam mentis attendimus, eam aequalem potestatem ha- 
bere affirmandi et negandi; id enim, inquam, est cogitare. Si 
nos itaque ex eo, quod mens cogitat, concludimus, ipsam pote- 
statem habere affirmandi et negandi; cur igitur causas quaerimus 
adventitias efficiendi id, quod ex sola natura rei sequitur? At 
dices: ipsa mens non magis est determinata ad affirmandum, quam 
ad negandum; ideoque concludes, nos necessario causam quae- 
rere debere, qua ipsa determinetur. Sed ego contra argumentor: 
»Si mens ex se et sua natura tantum esset determinata ad affirman- 
dum (quamvis impossibile sit hoc concipere, quam diu ipsam rem 
cogitantem esse cogitamus), tum illa ex sola sua natura tantum 
affirmare, nunquam vero, quamvis concurrant quotvis causae, 
negare posset. Si vero neque ad affirmandum neque ad negandum 
determinata sit, neutrum facere poterit. Si denique ad utrum- 
que habet potestatem, quod habere modo ostendimus, utrumque 
efficere poterit ex sola sua natura, nulla adiuvante alia causa, quod 
clare constabit iis omnibus, qui rem cogitantem ut rem cogitan- 
tem considerant; hoc est, qui attributum cogitationis a re ipsa 
cogitante, a qua non nisi ratione distinguitur, nullo modo sepa- 
rant, quemadmodum adversarii faciunt, qui rem cogitantem ab 
omni cogitatione denudant, ipsamque ut materiam illam primam 
Peripateticorum fingunt.** Quare ad argumentum sic respondeo, 
et quidem ad maiorem: , Si per voluntatem intelligit rem omni 
cogitatione spoliatam, concedimus voluntatem ex sua natura esse 
indeterminatam. At negamus, voluntatem esse quid omni cogi- 
tatione spoliatum, et contra statuimus esse cogitationem, hoc est, 
potentiam ad utrumque, nempe ad affirmandum et ad negandum, 
qua certe nihil aliud intelligi potest, quam causa sufficiens ad 
utrumque. Deinde etiam negamus, quod, si voluntas indeter- 
minata esset, hocest, omni cogitatione spoliata, alia aliqua causa 
adventitia, quam Deus infinita sua potentia creandi ipsam deter- 
minare posset. Rem enim cogitantem sine ulla cogitatione con- 
A0* 

cipere idem est, ac rem extensam sine extensione concipere 
velle.** 


8.14. Curphilosophi mentem cum rebus corporeis confuderunt. 


Denique ne opus sit hic plura argumenta recensere, moneo 
tantum, adversarios, quia voluntatem non intellexerunt nec ullum 
clarum et distinctum mentis conceptum habuerunt, mentem cum 
rebus corporeis confudisse: quod inde ortum duxit, quia verba, 
quae ad res corporeas usurpare solent, ad res spirituales, quas 
non intelligebant, significandas usurparunt. Assueti enim fue- 
runt, corpora illa, quae a causis externis aequipollentibus et 
plane contrariis versus contrarias partes propelluntur, quapropter 
in aequilibrio sunt, indeterminata vocare. Quum igitur volun- 
tatem indeterminatam statuunt, ipsam etiam, ut corpus in aequi- 
librio positum, videntur concipere; et quia illa corpora nihil ha- 
bent nisi quod a causis externis acceperunt (ex quo sequitur illa 
semper a causa externa determinari debere), idem in voluntate 
sequi putant. Sed quomodo res se habeant, iam satis explicui- 
mus; quare hic finem facimus. 

De substantia vero extensa iam antehac satis etiam locuti su- 
mus, et praeter has duas nullas alias agnoscimus. Quod ad acci- 
dentia realia attinet et alias qualitates, satis illa explosa sunt, nec 
opus est, iis refellendis tempus impendere, quare hic manur de 
tabula tollimus. 

B. D. S. OPERUM POSTHUMORUM. 


— Paulo ante obitum auctor expresse petiit, ne nomen suum 
elhicae, cuius impressionem mandabat, praefigeretur. Cur 
autem prohibuerit, nulla alia, ut quidem videtur, ratio est, quam 
quia noluit, ut disciplina ex ipso haberet vocabulum. Dicit et- 
enim in appendice quartae partis ethices cap. 25., quod qui alios 
consilio aut re iuvare cupiunt, ut simul summo fruantur bono, 
minime studebunt, ut disciplina ex ipsis habeat vocabulum. | Sed 
insuper in tertia etbices parte affectuum definit. 44. ubi quid sit 
ambitio explicat, eos, qui tale quid patrant, non obscure ut glo- 
riae cupidos accusat. 

Quamvis ad primam ethices partem praefatio requiratur, ea 
tamen alia eius scripta longis parasangis superat, proque absoluto 
et perfecto opere baberi potest. Hanc noster philosophus in quin- 
que partes distribuit, quarum prima tractat de Deo, secunda de 
mente humana, tertia de origine et natura affectuum, quarta de 
servitute humana, et una de regula et vivendi norma deque homi- 
num bono et malo, quinta denique de potentia intellectus seu de 
libertate humana, nec non de mentis aeternitate. 

In prima parte demonstratur, quod Deus I. necessario existat ; 
H. unicus sit; MI. ex sola suae naturae necessitate sit et agat; 
IV. omnium rerum causa libera sit, el quod omnia in Doo sint et 
ab ipso ita pendeant, ut sine ipso nec esse nec concipi possint; 
V. denique quod omnia a Deo fuerint praedeterminata , non qui- 
dem ez libertatis voluntate sive absoluto beneplacito, sed ex ab- 
soluta Dei natura sive absoluta potentia. 

Quod difficultates attinet, a nonnullis tractatui theolo- 
gico-politico oppositas, quod scilicet primo auctor Deum et 

naturam confundat, vel (ut illi volunt) pro uno eodemque habeat, 
et secundo quod omnium rerum et actionum fatalem statuat neces- 
sitatem; ad earum priorem respondetin epistola 21. ad clarissimum 
virum D. Oldenburgium scripta hisce verbis: Deum omnium re- 
rum causam inmanentem, ut aiunt, non vero transeuntem sta- 
iuo. Omnia, inquam, in Deo esse et in Deo moveri cum Paulo 
affirino, et forle etiam cum omnibus antiquis philosophis, licet 
alio modo; et auderem etiam dicere, cum antiquis omnibus He- 
braeis, quantum ex quibusdam traditionibus, tametsi multis 
modis adulferatis, coniicere licet. Ad posteriorem vero in epi- 
stola 23. ad eundem data ita respondet: Hic paucis explicare volo, 
qua ratione ego fatalem omnium rerum et actionum necessitatem 
statuam. Nam Deum nullo modo fato subiicio, sed omnia in- 
evitabili necessitate ex Dei natura sequi concipio eodem modo, 
ae omnes concipiunt ez ipsius Dei natura sequi, ut se ipsum in- 
telligat; quod sane nemo negat ex divina natura necessario se- 
qui, et tamen nemo concipit, Deum fato aliquo coactum, sed 
omnino libere, tametsi necessario se ipsum intelligere. | Deinde 
haec inevitabilis rerum necessitas nec iura divina, nec humana 
tollit. Nam ipsa moralia documenta, sive formam legis seu iuris 
ab ipso Deo accipiant, sive non, divina tamen sunt el salutaria; 
et si bonum, quod ex virtute et amore divino sequitur, a Deo 
tanquam iudice accipiamus, vel si ex necessitate divinae naturae 
emanet, non erit propterea magis aut minus optabile, ut nec 
contra mala, quae ex pravis actionibus et affectibus sequuntur, 
ideo, quia necessario ex iisdem sequuntur, minus timenda sunt, 
et denique sive ea, quae agimus, necessario vel contingenter 
agamus, spe tamen et metu ducimur. Haec fatalis rerum neces- 
sitas, quiaa causis ad existendum et operandum determinantur, 
quae causae rursus ab aliis quoque causis ad existendum ac ope- 
randum determinatae sunt, et hae iterum ab aliis, et sic ad Deum 
usque (primam omnium causam omnia producentem, non vero 
productam) procedendo, a nostro philosopho propositionibus 26. 
27. 28. 29. partis I. ethices demonstratur. 

Deum absolute omnium rerum causam esse et omnia ex Deo 
emanare si statuatur, sequi inde videtur, eundem et peccati et 
mali causam esse. Sed vero ad hanc difficultatem et ad id, quod 

Inde dependet, noster philosophus responsum dat epistolis 32. 34. 
et36. Clarum insuper ac manifestum est, nullam penitus posse 
esse dissensionem de eo nempe, quod ex Deo omnia fluant, et 
quod ab ipso aeterno decreto determinata et praeordinata sint, 
quum id ipsum multi Christiani non modo credant, sed quoque 
tanquam necessariam veritatem propugnent. 

Memoratis difficultatibus haec superadditur, quod scilicet au- 
ctor aliam plane regulam et vivendi normam et, quantum sum- 
mum hominis bonum spectat, aliud omnino statuat, quam vel 
Christus servator noster vel apostoli eius in sacra scriptura tradi- 
dere. Ut haec quoque removeatur difficultas, non inconsultum 
videtur, hac de re auctoris sententiam ob oculos ponere, et dein- 
ceps ostendere, eam nulla in rea doctrina Christi et apostolorum 
discrepare. 

Haec, ut modo dictum est, noster auctor in quarta ethices 
parte tractat, et propositionibus 26. et 27. demonstrare annititur, 
mentem, quatenus ea ratione utitur, hoc tantum sibi ulile iudi- 
care, quod ad intelligendum conducil; illud vero malum, quod 
impedire potest quo minus intelligamus. Demonstrat porro pro- 
positionibus 23. et 24. in eadem quarta parte, virtutis esse res 
tantum intellectualiter vel adaequate concipere, et ex ideis adae- 
quatis agere nihil aliud esse, quam ex virtute absolute agere. 
Hinc elicit propositione 28. eiusdem partis, quia Deus est sum- 
mum, quod a mente percipi potest, Dei notitiam summum mentis 
bonum, et Deum cognoscere summam. menlis esse virtulem. 
Praeterea quiequid cupimus et agnus, cuius causa SUMUS, qua- 
tenus Dei habemus ideam, sive qualenus Deum cognoscimus, ad 
religionem. refert. Cupiditatem aulem Leno faciendi, quae ex 
eo ingeneratur, quod ez ralionis duclu vivimus, pietatem vocat. 
Cupiditatem deinde, qua homo, qui ex ductu rationis vivit, te- 
netur, ut reliquos sibi amicitia iungat, honestatem vocat, et id 
honestum, quod homines, qui ex ductu rationis vivunt, luudant, 
et id contra turpe, quod conciliandae amicitiae repugnat. Ibid. 
in schol. 1. prop. 37. 

Sed et prop. 35. monstrat, homines, quatenus ex ductu ratio- 
nis vivunt, eatenus tantum necessario et semper (quatenus nimi- 
rum intellectus, voluntas, cupiditas aliique spectantur affectus) 

convenire; eos illud bonum, quod sibi appetunt, reliquis homi- 
nibus eliam cupere prop. 37., eteo magis, quo maiorem Dei ac- 
quisiverint notitiam; eosque, quantum possunt, conari alterius 
odium, iram, contemíum otc. amore contra sive generositate 
compensare prop. 46. 

Elicit porro ex definitionibus amoris et intellectus istos, qui 
odium amore expugnare student, laetos et securos pugnare, et 
aeque facile uni homini, ac pluribus resistere, et fortunae auxi- 
lio quam minime indigere; quos vero vincunt laetos cedere, non 
quidem ex defeclu, sed ex incremento virium. Vid. schol. 
prop. 46. Agit autem de differentia, quae inter hominem, qui 
solo affectu seu opinione, et eum, qui ratione ducitur, inter- 
cedit, in scholio prop. 66. dictae partis, affirmatque illum, velit 
nolit, ea agere, quae mazime ignorat; hunc vero nemini nisi 
sibi soli morem gerere, vt ea tantum agere, quae in vita prima 
esse novit, quaeque propterea maxime cupit; et ideo auctor il- 
lum priorem servum, sed posteriorem liberum vocat. 

Liberorum omnium virlulem aeque magnam cerni in decli- 
nandis, quam in superandis periculis, monstrat ibidem prop. 
69., item eos erga se invicem gratissimos esse prop. T1., et 
nunquam dolo malo, sed semper cum fide agere prop. 72., et 
liberiores esse in civitate, ubi ex communi decreto vivunt , quam 
in solitudine, ubi sibi solis obtemperant prop. 73. 

Haec, quae de vera libertate ostendit, ad fortitudinem in 
scholio eiusdem prop. refert et dicit, virum foriem neminem odio 
habere, nemini irasci, nemini invidere, indignari, neminem 
despicere, minimeque superbire. 

In quinta ethices parte conatur demonstrare, nos per intelle- 
ctum, vel per mere intellectualem et adaequatam quam de Deo 
rebusque acquirimus cognitionem pravos affectus superare, et 
inde summam quae dari potest mentis acquiescentiam V) , ut et 
Dei amorem aeternum oriri?), et denique in constanti hoc et 
aeterno erga Deum amore nostram salutem seu beatitudinem seu 
libertatem consistere. 3) 


1) Vid. part. 5. prop. 27. et part. 4. prop. 52. una cum schol. 
2) Vid. part. 5. prop. 32. coroll. et prop. 33. 
3) Vid. schol. prop. 36. part. 5. 

Haec sunt praecipua eorum, quae philosophus noster de recta 
vivendi ratione summoque hominis bono a ratione dictari demon- 
strat. Sihaec cum iis, quae servator noster Iesus Christus eius- 
que apostoli docuerunt, comparentur, non tantum summa inter 
ea deprehenditur convenientia, sed et perspicietur, quae ratio prac- 
scribit, eadem plane esse cum iis, quae ipsi tradidere; quin vi- 
debit dogmata moralia religionis Christianae in iis perfecte con- 
tineri. Quicquid enim servator noster et apostoli docuerunt, 
summatim in hoc comprehenditur, Deum scilicet supra omnia, 
proximum vero ut se ipsum esse diligendum. *) Imo eundem 
Dei et proximi amorem in eo, quod auctor noster demonstrat, a 
ratione praescribi manifestum est. 

Ex jam dictis clare patet, qua de causa apostolus epist. ad Rom. 
c. 12. v. 1. Christianam religionem dicat esse rationalem: quia 
nimirum ratio eam praescribit eaque ratione fundatur. Erasmus 
in suis ad hunc locum annotationibus notat, Originem ea, quorum 
ratio potest reddi, vocasse rationalem religionem, et addit, Theo- 
phylactum affirmare, omnes nostras actiones iuxta rationis prae- 
scriptum perficiendas esse, cui etiam Erasmus subscribit. 

Regenerationem, sine qua nemo in regnum Dei intrare potest, 
includi in Dei amore, qui (demonstrante id ipsum nostro philo- 
sopho) ex cognitione Dei intellectuali oritur, manifesto videre est 
ex jis, quae apostolus Iohannes in 1. epistola cap. 4. v. 7. 16. 
17. 18. comparatis cum v. 20. 21. de amore testatur. Praeterea 
regenerationem consistere in victoria, quam in malos affectus ob- 
linemus, et in terrenarum et vanarum cupiditatum morlificatione, 
quae naturaliter in nobis inveniuntur; et e contrario in bonarum 
sive talium cupiditatum acquisitione, quae id tantummodo, quod 
verum et bonum est, spectant, ut et in acquisitione Dei amoris, 
pacis vel verae animi acquiescentiae, laetitiae, veritatis, iustitiae 
(quae constans aeternaque suum cuique tribuendi est voluntas) et 
benignitatis etc., quae, prout philosophus noster evincit, sunt 
necessarii fructus intellectus: hoc, inquam, manifestum est ex 
iis, quae apostolus in epistola ad Ephes. c. 4. v. 22—24. et ad 


*) Conf. Matth. c. 7. v. 12. et c. 22, v. 37—40. Luc. c. 10. v. 21, 28. 
Rom. c. 13. v. 8.9. 10. Gal. c. 5. v. 14. 

Coloss. c. 3. v. 9. 10. de vetere et novo homine, et in ea ad Rom. 
c. 8. a v. 5. ad 15., nec non ad Gal. c. 5. v. 16. ad finem usque de 
imperio spiritus in carnem dicit. 

Quod veritatem rei ad salutem scitu necessariae pro viribus 
conari intelligere, purasque intellectuales nancisci perceptiones 
ac secundum eas agere, hoc est, juxta rationis dictamen vivere, 
neque cum sacra scriptura, neque cum religionis Christianae fun- 
damentis (quod a multis creditur, qui tantum litera, non autem 
spiritu seu ratione ducuntur) pugnet, sed magnam partem cum 
utrisque conveniat, id primo ex iis scripturae locis elucet, in 
quibus meditatio et acquisitio veritatis et sapientiae et notitiae in- 
telligitur atque commendatur !); nec non ex iis, in quibus sa- 
pientia, notitia et intelligentia ut actionum salutiferarum causae 
statuuntur. ?) Quis enim inficias ibit, huius notitiae, huius in- 
telligentiae etc. obiectum dogmata salutis esse, seu id quod ad 
salutem obtinendam necessario sciendum est? Sed et cui rei tam 
meditatio, quam acquisitio veritatis, intellectus etc. inservit, si 
nostrum non sit iuxta eius dictamen tam vivere, quam operari? 
Nec putandum est, vocabulis veritatis, sapientiae, notitiae etc. 
in sacra scriptura cognitionem aut animi assensum litera vel scri- 
pturae testimonio nixam denolari: tum enim magna re vera deno- 
taretur inscitia, quum in iis tantum locum haberet, qui omni ve- 
ritate, sapientia etc. destituuntur. 

Secundo autem, qui fieri potest, ut pure intellectuales et ad- 
aequatas ideas de articulis ad salutem scitu necessariis habere, et 
iuxta eas ex dictamine rationis vivere et agere non conveniret cum 


1) Conf. lobi 28, 12—28. Prov. 1, 20. ad finem. c. 2, 1--15. 3, 
13—26. 4, 5—8, 1,4. 5. cap. 8. passim. 16, 22. 23, 23. 1 Cor. 14, 20. Gal. 
3, 1. Coloss. 2, 2.3. 1 Tim.2, 3.4. 1 Petr.2, 2.9. Quod boc nono 
versu per Christi lucem admirabilem, ad quam vocat eos, qui in igno- 
rantiae tenebris haerent, intelligendum sit, ii pereipient, qui norunt, 
eos, qui talem de Deo eiusque voluntate notitiam possident, quae vel 
lege vel scriptura nititur (uti vulgus Iudaeorum, Rom. 2, 1T. 18. et spe- 
ciatim vocati habebant), adhuc in ignorantiae caligine versari, et per- 
fectam claritatem veritatis seu verae et purae intellectualis perceptionis 
esse proprietatem. 

2) Vide de effectibus veritatis, notitiae etc. locos allegatos ex Pro- 
verbiis, tisque adde Ies. 33, 6. 53, 11. Matth. 13, 15.23 Ioh. 8, 31. 32. 
11,3. Philipp. 3, 8. 9. 10. Iac. 3, 1T. 

Christianae religionis fundamentis, quum primo sacrae literae 
(omnibus Christianis concedentibus), quae documenta invicem 
contraría continere nequeunt, multis in locis id doceant, ut modo 
ostensum; deinde quum novum foedus, quod Deus per Christum 
instituit, cuiusque Christus est mediator !), in hoc consistat, quod 
Deus suas leges, quas tabulis insculptas Israelitis notas fecerat, 
mentibus hominum inscribat 2), hoc est, efficiat ut istarum legum 
sensum intelligant; et certo quum huius foederis ministri non 
ducantur per literam seu scripturam, quemadmodum ii qui mini- 
strarunt sub veteri foedere3), sed per spiritum 4), hoc est, per 
intellectum , prout ex primo, nec non ex testimonio Iohannis epist. 
1. cap. 5. vers. 6. et alibi patet? Manifestum ergo est, ea cum 
fundamentis Christianae religionis concordare. 

Quia vero id, quod hic de novo foedere sive de religione Chri- 
sliana demonstratum est, multum differt ab eo, quod plerumque 
de eo vulgus credit; et quia praeiudicia, quibus ii laborant, qui 
aliam hac in re fovent sententiam, in causa essent, quod hisce 
pauci assensum praeberent, quaedam notatu digna scripturae 
testimonia proferenda sunt, unde liquido appareat, munus Christi 
salvatoris nostri et finem, ob quem in mundum venit, primarium 
fuisse homines hanc docere notitiam, ne caecorum ritu, sicut 
Iudaei per legem mandatumve, sed per lumen cognitionis duce- 
rentur. 

Primum ergo testimonium est Iohannis Baptistae in evangelio 
Iohannis cap. 1. vers. 17. quod sic habet: Lez per Mosen est data, 
gratia et veritas per Christum facta est, hoc est, Moses instituit, 
ut per legem vel praeceptum ducerentur homines et vi legís vel 
praecepti operarentur; Christus vero docuit, ut per lumen gratiae 
ac veritatis ducerentur, viverent et agerent. 5) 

Alterum testimonium est ipsius servatoris, qui roganti Pilato, 
num rex esset, ita Iohann. cap. 18. y. 37. ex Syriaca Tremellii ver- 


1) Conf. Hebr. 8, 6. 9, 15. 12, 24. 

2) Vid. Ier. 31, 33. 34, 2 Cor.3, 3. Hebr.8, 8. 9. 10. 10, 16. 

3) Vid. Rom. 2, 21. 29. 7, 6. 2 Cor. 3, 6. 1. 9. Hebr. 1, 16. 

4) Vide tria allegata loca et Rom. cap. 8. usque ad vers. 17. Gal. 5, 
18. 25. 

5) Vide Ioh. 1, 4. 9. et cum iis compara v. 1. et 14.; item 8, 12. 12, 
85. 36, 46. quos compara cum 14, 6. 

sione et cap. 17. vers. 17. inverso respondit: Ad hoc natus sum et 
ad hoc veni in mundum, uttestarer de veritate; nempe, hanc 
veritatem Dei rationem vel intellectum esse. Utor vocula rationis, 
non autem verbi (sic enim originale et Graecum vocabulum 46yoc 
plerumque vertitur et eo apostolus Iohannes *) filium Dei innuit), 
primo quia testibus Erasmo in annotationibus suis ad vers. 1. 
cap. 1. evangelii Iohannis, aliisque linguarum peritis vox 4óyoc 
multo melius per rationem , quam per verbum exprimitur; deinde 
quia id, quod Iohannes de voce 2óyoc pronuntiat, optime de ra- 
tione interna vel de intellectu, nullatenus vero de verbo vel verbis 
intelligi aut iis applicari potest. Haec ratio in initio apud Deum, 
quin ¿ipsa Deus fuit, hoc est, de divina natura participavit; sine 
hae nihil eorum, quae facta sunt, facta fuerunt; in hae fuit 
vita, et haec vita fuit lumen hominum intellectuale, teste Iohanne 
in evangelio cap. 1. vers. 1. 2. 3. 4.  Ecquem latet, internam Dei 
rationem seu intellectum non differre ab ipso Deo, et ideo in prin- 
cipio apud Dcum, ipsamque Deum fuisse vel essentiae divinae 
fuisse participem? Quis inficiatur, sine eius opera nihil factum 
esse, et denique hominum mentem a mente divina admirabili luce 
illustrari? Quod autem haec de verbo vel verbis ore prolatis, quae 
in se considerata non nisi aéris sunt motus, intelligi nequeant, 
videtur adeo manifestum esse, ut supervacaneum foret, id ratio- 
nibus evincere. Et quamvis Erasmus voce 4ó0yoc, quam rationem 
interpretatur, non internam, sed externam potius rationem in- 
tellexerit, quia tamen cum aliis linguarum peritis expresse testa- 
tur, vocem 4oyoc apud Graecos quoque internam rationem signi- 
ficare, nihil impedit, quo minus hoc sensu sumatur. 

Christus porro de veritate testatur, quod sanetificet Iohann. 
c. 17. v. 17. 19., quod regezeret Ioh. c. 3. v. 5.6. (Tit. 3, 5. compa- 
rato cum 1 Ioh. 5, 6.), quod hominem revera liberum reddat Yoh. 
c. 8. v. 31. 32., quod per illam in omnem veritatem ducamur Yoh. 
c. 14. v. 26. et c. 15. v. 16. et c. 16. v. 13., quod per eam solam 
ad Deum accedamus Yoh. c. 14. v. 6. (comparato cum 1 Cor. 1, 
24.), et denique quod nihil omnino sine ea possimus facere, quod 
ad salutem requiritur, Ioh. c. 15. v. 3. 4. 5. comparato cum Ioh. 


*) Vid. Ioh. 1, 1. et 14. 1 Ioh. 1, 1. 5, T. et Apoc. 11, 13, 

t. 14. v. 6., in quo loco id, quod de se ipso Christus dicit, se 
nempe esse veritatem, necessario eo sensu accipiendum est, 
quemadmodum sumitur eo in loco, in quo Salomon affirmat se 
intellectum et aeternam sapientiam esse. 

Quod id, quod Christus Matth. c. 5. v. 17. 18. expressis verbis 
indicet, se non venisse, ut legem destruat, sed ut compleat, et 
affirmat fore, ut coelum et terra citius transeant, quam vel iota 
(minima alphabeti litera) de lege, minime cum Christi vel Iohannis 
testimonio pugnat, is percipiet, qui attendit, primo obligationem 
agendi, quod lex iubet, etid, quo ii, qui sub lege sunt, ad obc- 
dientiam ei praestandam instigantur, duas res valde diversas esse; 
secundo hanc obligationem non minus in iis locum habere et ad 
eos spectare, quibus lumen gratiae et veritatis illuxit, et ex rei 
cognitione mandata legis exsequuntur, quam in iis, qui ex legis 
praescripto vivunt et ex solo eius mandato eadem praestant. Hinc 
enim facile intelligere est, Iesum Christum de hac tantum obli- 
gatione hoc ín loco, non vero de vita iuxta legem instituenda 
loqui. 

Haec tamen clarius percipiuntur ex iis, quae ab apostolo de 
lege Dei traduntur; nimirum quod per Christum a lege liberemur 
ci redimamur (Rom. e. 7. v. 6. c. 8. v. 2. et Gal. c. 4. v. 5.), quod 
per Christi corpus lez nobis sit mortua (Rom. c. 7. v. 4. 6. Gal. 
c. 2. v. 19.), quod lex tum desinat , quando venit fides (Gal. c. 3. 
v. 23. 24. 25.), quod ministerium literae aboleatur (2 Cor. c. 3. 
v. 7. 11. et Hebr. c. 7. v. 16. 18.), quodii, qui sunt sub gratia, 
non sint sub lege (Rom. c. 6. v. 14. 15.) , et denique quod lex iu- 
stis non sit posita (1 Tim. c. 1. v. 9. Gal. c. 5. v. 22. 23.). Quon- 
iam vero ex allegatis locis planum est, apostolum non modo de 
lege ceremoniali, sed speciatim de lege morali loqui, haec non 
possunt intelligi, uti indubitate ex ipsius servatoris explicatione 
apostolique testimonio ad Rom. c. 8. v. 3. 4. et c. 13. v. 8. 9. 10. 
eLalibi apparet, de obligatione ea, quam lex praescribit, sed dun- 
laxat de vita et operibus secundum legem instituendis capienda 
sunt. 

Tertium et ultimum testimonium est apostoli Pauli in epistola 
ad Ephes. cap. 4. vers. 11. 12. 13. (collatis cum vers. 14. et 15.): 
Christus dedit alios quidem apostolos, alios vero prophetas, alios 

autem evangelistas, alios autem pastores et doctores ad perfectio- 
nem sanclorum , ad opus ministerii, ad aedificationem corporis 
Christi; donec perveniamus nos omnes ad unitatem fidei et agni- 
tionis filii Dei in virum adultum , ad mensuram plenae staturae 
Christi. Nam quis neget Paulum docere, Christum dedisse apo- 
stolos, prophetas etc. in eum finem, ut nos omnes cognoscere- 
mus, quemadmodum Christus cognovit; quin ut ad magnam 
scientiae Christi mensuram perveniremus? Quis dubitet eorum 
laborem opusque ministerii eo spectasse, ut homines tanta scientia 
imbuerent? Quis denique renuat per eam scientiam eiusve acqui- 
sitionem sanctorum perfectionem effici, et ita Christi corpus aedi- 
licari? 

Manifestum porro est, quod cognitio de nostro servatore, et 
Consequenter talis, qualem omnibus apprecatur, veritatis seu 
pure intellectualis de Deo eiusque voluntate sit cognitio; non vero 
ea, quae auctore vel externo nititur testimonio. Atque hoc patet 
primo inde, quod Iesus Christus patris sui voluntatem seu verita- 
tem salvificae doctrinae, quam ipse praedicavit, intellexit, quod- 
que eiusmodi scientia, quae externo firmatur testimonio, in eo 
locum nullum habuit. Secundo quatenus rei ad salutem scitu 
necessariae cognitione imbuimur, quae externo nititur testimonio, 
non pervenimus ad unitatem fidei, quod scilicet inter nos et cum 
Christo unum sumus, quemadmodum ille cum patre unum est 
(Ioh. 17, 21.22. 23. Gal. 3, 28.), neque ad firmitatem, quam 
apostolus flagitat, quamque ut necessariam sequelam ex cogni- 
tione Christi profluentem statuit Eph. 4, 14.; sed quatenus eius 
rei veritatem percipimus. Sed et iam demonstrata fiunt quoque 
ex versu 13. plana. 

Plura quam haec tria possent produci testimonia, quibus ea, 
quae hic demonstranda sunt, non minori efficacia confirmantur. 
Verum ne nimis insistatur rei ex sacris literis tam manifestae, hoc 
duntaxat dicendum , praecipuum, quod scriptura de fide salvifica 
testatur, sine qua, ut omnes Christiani concedunt, nemo Chri- 
stianus esse potest, et per cuius fidei participationem quilibet Chri- 
stianus evadit, niti penitus spirituali sive mera intellectuali cogni- 
tione; quin id de ea solummodo et posse et debere intelligi, quod 
ea sit fides Dei (Rom. c. 3. v. 3.) , fides Iesu Christi (Rom. c. 3. 

v. 22. 20. Gal. c. 2. v. 16. c. 3. v. 22. Phil. c. 3. v. 9.), filii Dei 
(Galat. c. 2. v. 20. in Deo enim, ut quivis novit, cui Deus inno- 
tuit, non alia, quam intellectualis tantum cognitio locum habet; 
Christus autem veritatem doctrinae salutis, quam praedicavit, in- 
tellexit), ipsa veritas (2 Thess. c. 2. v. 13. 1 Tim. c. 2. v. 7.), 
cognitio veritatis (Tit. c. 1. v. 1. Ioh. c. 17. v. 3.), sapientia (Act. 
€. 6. v. 5. 8. collat. cum v. 10. Rom. c. 10. v. 8. comparato cum 
1 Cor. c. 1. v. 24. 2 Cor. c. 2. v. 10.), spiritus (2 Cor. c. 4. v. 13.), 
Jructus spiritus (1 Cor. c. 12. v. 9. Gal. c. 5. v. 22.) , verbum 
(Rom. c. 10. v. 8.) quo notitiam rei ad salutem scitu necessariae 
non externe, sed interne in animo consequimur; testimonium 
Dei, quod testificatur in nobis de filio suo (1 ioh. c. 5. v. 10.), 
donum (Rom. c. 12. v. 3. Eph. c. 2. v. 8.), opus Dei (Ioh. c. 6. 
vy. 29.), quo charitas (Gal. c. 5. v. 6.) et nostra regeneratio vel 
spiritualis vivificatio et salus (Col. c. 2. v. 12. 1 Petr. c. 1. v. 5. 
1 Ioh. c. 5. v. 4.) efficaciter perficitur; alia lex (Rom. c. 3. v. 27. 
Gal. c. 3. v. 11. 12.) seu aliud vitae exemplar, quam vel legis vel 
mandati; id, quo sacri codicis sensus eruendus et res in eo con- 
tentae noscendae sunt (2 Tim. c. 3. v. 15.), id quod perfectam 
continet certitudinem (Hebr. c. 10. v. 22. et c. 11. v. 1. Eph. c. 6. 
v. 16. Col. c. 2. v. 5.) et absolute omnem excludit dubitationem 
(Matth. c. 21. v. 21. Rom. c. 14. v. 23. Iac. c. 1. v. 6.), et deni- 
que quo lex stabilitur (Rom. c. 3. v. 31.*), et quo Dei iustificatio 
tantummodo datur, quae neque per legem (Gal. c. 3. v. 11. 21. 
Phil. c. 3. v. 9.) neque ex legis operibus (Rom. c. 3. v. 20.28. c. 9. 
v. 31. 32. Gal. c. 2. v. 16.) obtineri potest, quaeque per legem et 
prophetas, hoc est, per sacras literas testimonium accepit, et sine 
lege, hoc est, absque scriptura revelata fuit (Rom. c. 3. v. 31.). 
Quae lex et prophetae testantur, et sine lege aut scriptura 
manifestantur (haec etenim sibi invicem contrariari videntur, mul- 
tique percipere non potuerunt), ea proprie sunt, quae non nisi 
spiritu seu puro intellectu intelliguntur. Huius generis sunt verbi 
causa: Dei filius, hoc est, Dei 4o0yoc seu Dei sapientia, veritas, 
iustitia ante memorata, quia praestantissimus animi habitus est, 


*) Vocula Jex hoc loco denotat obligationem faciendi legis manda- 
tum, non vero iuxta legem vivendi et operandi rationem. 
Spinoza I. n 

et generatim rerum essentiae. Nam quoniam s. scriptura de iis 
testatur et ea ex sacrae scripturae testimonio cognosci nequeunt, 
praeter externum scripturae insuper revelatio (loquor cum scri- 
ptura) vel internum spiritus testimonium requiritur. 

Haec sola fuit ratio, quod postquam Iesus Christus et disci- 
pulis et Iudaeis omnem patris sui voluntatem aperuisset externis 
verbis, iis praeterea dicat, quod nemo ad se potest venire, nisi ei 
a patre datum fuerit (oh. c. 6. v. 65.), quod quo ad se veniant 
necesse sit, ut a Deo audiverint et ab eo didicerint (Ioh. c. 6. 
v. 44. 45. c. 5. v. 37. c. 8. v. 43. 47.), quod spiritus veritatis ubi 
venisset, eos omnia doceret, de se testimonium perhiberet, eos- 
que zn omnem duceret veritatem (Ioh. c. 14. v. 16. 17. 26. c. 15. 
v. 26. e. 16. v. 13.). 

Haec quoque fuit ratio, quod apostolus, postquam Ephesiis et 
Colossensibus tam scriptis, quam verbis omne Dei consilium ita 
annuntiasset, ué nihil subticuerit (Act. c. 20. v. 17. ad 27.), 
Ephesiis adhuc precetur, ut Deus ipsis det spiritum sapientiae et 
revelationis in ipsius (Dei nempe) agnitione, ut iis largiatur iliu- 
minatos oculos menlis, quo sciant, quid sperandum sit vocatis a 
Deo, et quam dives et gloriosa sit haereditas, quam sanctis decrevit 
ete. (Eph. 1. v. 16—18.) ; Colossensibus vero apprecetur, ut im- 
pleantur cognitione voluntatis Dei in omni sapientia et prudentia 
spiritus atque crescant in agnitione ipsius Dei (Col. c. 1. v. 9. 10). 

Quin haec fuit causa, quod Zsra&Z non nisi per literam de Deo 
eiusque voluntate edocto (Rom. c. 2. v. 17. 18.) et testimonio solo 
scripturae nitenti in lectione veteris testamenti velamen cordi im- 
positum fuerit (2. Cor. c. 3. v. 14. 15.), quod animalis homo, cum 
intellige, qui per solam literam, non autem per spiritum doctus 
est, non percipiat spiritualia, quodque ipsi sint stultitia, eaque 
nequeat, nempe tali cognitione, quae ab imaginatione originem 
habet, cognoscere (1 Cor. c. 2. v. 14.), quod e contrario spiri- 
tualis homo, qui scilicet de Deo, Dei filio etc. spirituales vel pure 
intellectuales nactus est perceptiones, omnia diiudicet, et ipse a 
nemine hominum animalium diiudicetur (ibid. v. 15.). 

Restat denique hoc de fide dicendum, quod Paulus in ea quae 
est ad Romanos scripta epistola c. 10. v. 17. vocabulo auditus non 
innuat auditum auris externum, sed auditum auris internum vel 

ro intelligere; et hoc cuivis, qui quum antecedentia tum conse- 
quentia dicti capitis recte perceperit, manifestum erit. 

Nullum est dubium, quin lector veritatis amans, quique, quae 
iam dicta sunt ex sacris literis, attente legit et omnia cum iudicio 
perpendit, omnino concessurus sit id, quod demonstrare animus 
fuit, iam esse demonstratum: videlicet id, quod philosophus 
noster demonstrat ab ipsa ratione praescribi de regula bene vivendi 
et summo hominis bono, accurate cum iis convenire, quae serva- 
tor et apostoli docuerunt; nec non dogmata moralia Christianae 
religionis, velea, quae ut salvi simus facere tenemur, perfecte in 
iis comprehendi; denique hoc studium, quo veritatem articulo- 
rum doctrinae Christianae conamur intelligere et secundum eam 
vivere et agere, cum sacra scriptura et religione Christiana in 
omnibus concordare. 

Siiam ea, quae gentium doctor de carne et carnalibus tradidit 
hominibus, per quos non nisi cupiditates animales intelligendae 
sunt, vel eiusmodi homines, qui necdum in affectus imperium 
possident, comparentur eum iis, quae philosophus in quarta 
parte ethices demonstrat de affectuum viribus et de humana im- 
potentia in iis moderandis, non minor in illis convenientia, quam 
in modo ostensis deprehendetur. 

Notent hic Christiani ut rem praestantissimam et notatu di- 
gnissimam, nostrum philosophum, quatenus id demonstrat, 
quod scriptores sacri docent, quodque cum Christianae religionis 
fundamentis congruit, et divinitatem et sacrarum literarum aucto- 
ritatem et simul veritatem religionis Christianae ostendere; adeo 
ut per hane demonstrationem de iis tam certi simus aut esse possi- 
mus, ut neque ludaeus, neque ethnicus, neque atheus, vel 
quisquis sit, istas labefactare possit. 

Quis affirmabit certitudinem, quae miracula pro fundamento 
habet, ínter Christianos locum obtinere, aut necessariam esse, 
quum demonstratum sit illis speciatim competere, ut veritatem 
articulorum, qui ad salutem requiruntur, intelligant; et quum cer- 
tum sit, absolutam et immobilem certitudinem esse veritatis sive 
verae intellectualis perceptionis proprietatem; unde fit, ut talis 
perceptio omnimodam certitudinem includat? Qui enim fieri pot- 
est, uL ii, qui veritatem percipiunt, Deum exempli gratia existere, 

Dei filium , nempe Dei rationem vel Dei sapientiam hominum esse 
salvatorem et nos non posse sine eo salvari; Deum eiusque filium, 
quo salutem consequamur, esse cognoscendum, amandum etc., 
ut ii, inquam, miraculis indigeant, quibus de hisce veritatibus 
certi fiant, quum in se ipsis plus certitudinis de his rcbus inve- 
niant, quam vel omnibus miraculis ullo unquam tempore factis 
posset acquiri? Iure ergo meritoque dixit Paulus, quod Iudaei, 
hoc est, qui sub lege sunt et huius rei veritatem haud capiunt, 
miracula petunt.*) Imo ut ea impetrarent, saepius Christum 
molestia alfecere. Vid. Matth. c. 12. v. 38. e. 16. v. 1. 3. 4. 
Marc. c. 8. v. 14. Luc. c. 11. v. 29. Haec fuitcausa, quod apo- 
stolus tantopere laboraverit summisque curis se defatigaverit, quo 
eos, qui Christo adhaerebant, ad omnem opulentiam persuasionis 
et ad intelligentiam cognitionis mysterii Dei patris et Christi 
perduceret. (Col. c. 2. v. 1. 2.), quod et se fecisse gloriatur. 

Quae ad defensionem nostri philosophi et subtilissimorum eius 
scriptorum adducta sunt, refutationi eorum inservient, qui sine 
dubio ex crassa et supina ignorantia et a suis passionibus seducti 
acutissimum virum non tantum atheismi accusare, sed etiam pro 
viribus lectoribus suis persuadere conati sunt, eum in suis scriptis 
atheismum docere et eius positiones omnem religionem omnem- 
que pietatem ex hominum animis tollere. Profecto si adversarii 
ad hoc psalmistae tantum altendissent (Ps. 14, 1. et 53, 2.): 
Dicit stultus in animo suo, nullus Deus est, eos hic locus sa- 
pientiores ac prudentiores reddere, quin etiam nunc eorum teme- 
ritatem ostendere posset. Nam his verbis psalmista satis clare 
ostendit, tam horrendum facinus re vera in sapientes (inter quos 
noster philosophus ipsis fatentibus collocandus est) nec cadere, nec 
cadere posse. 

Quare serio cuncti huius viri adversarii sint moniti, ut, ubi ad 
scripta examinanda animum applicuerint, sibi summo studio ca- 
veant, ne quicquam tanquam falsum ac sacris literis et religioni 
Christianae adversum repudient, antequam bene mentem eius in- 
tellexerint, cum vero sacrarum literarum sensu et cum vera reli- 
gione contulerint et ad examen revocaverint. Imprimis sibi ca- 


*) Conf. 1 Cor. 1, 22, 

veant, ne conceptus erroribus forte obnoxios ac opiniones suas 
certitudine destitutas de sacrae scripturae sensu efficiant normam 
vellapidem Lydium sive veritatis, sive falsitatis, vel eius, quod 
cum sacro codice atque religione Christiana concordat aut discor- 
dat. Dehis enim ex vero iudicare non tantum illi nullatenus pos- 
sent, sed etiam forte relaberentur ad pristinas absurditates; adeo 
ut verum et bonum tanquam falsum et malum, et id, quod cum 
sacro codice, ut et cum Christiana religione convenit, tanquam 
istis contrarium reiicerent. Nam quod Christiani in tot sectas 
dividantur, qui et omnes simul et singuli iactant summaque con- 
tentione defendunt, articulos suos, licet summopere inter se dis- 
crepantes et secum ipsis pugnantes, esse dogmata religionis Chri- 
stianae; quodque id, quod ab hoc tanquam dogma divinum et 
tanquam bonum ac sanctum laudetur, ab illo ut diabolicum, im- 
pium et malum repudietur; et quod denique tot turbae, tot con- 
tentiones, iam olim inter eos excitatae, in hunc usque diem ad- 
huc perdurent: horum omnium non alia fuit origo, quam quod 
sibi falso persuaserint, erroneos suos conceptus incertasque opi- 
niones de sacrarum paginarum sensu ipsam scripturam et Dei in- 
fallibile fuisse verbum, quae deinceps pro norma et lapide Lydio 
veritatis et falsitatis habent. Haec schismata, hae contentiones 
tam diu procul dubio durabunt sine ulla emendationis spe, quam 
diu Christiani nec ad veram et infallibilem veritatis et falsitatis 
normam, nec ad id, quod cum sacra scriptura et cum religione 
Christiana convenit vel ab iis discrepat, attendunt. 

Quia autem ex iis, quae dieta sunt, facile colligitur, quae- 
nam haec sit norma, quisve hic sit lapis Lydius (in qua re Christiani 
inter se dissentiunt), minus necessarium erit id ipsum ostendere. 
Istamen, qui id scire levi examine desiderat, animo volvat primo, 
omnia Dei mandata, testimonia et leges esse aeternas et ipsam 
veritatem, hoc est, aeternas esse veritates; *) atque doctrinam 
evangelii, quae Christianam in se continet religionem, sola veri- 
tate fundari, prout omnes Christiani largiri coguntur. Secundo 
animo perpendat, veritatem et sui et falsitatis esse indicem, eam- 
que per se solam, non autem per aliud quid cognosci posse. Hine 


*) Vid. Ps. 19, 10. Ps. 119, 86. 138. 142, 114. 151. 152, 160. 

namque salis superque patet, solam veritatem esse memoratam 
normam. Quare Christiani, qui veritatem eius, quod scriptura 
docet, intelligunt seu veras et puras habent perceptiones, iuxta 
ea, quae paulo ante de ipsa veritate vel de veris intellectualibus 
ideis protulimus, infallibiliter et absolute certi erunt, se mentem 
scripturae percepisse atque Dei verbum possidere. 

Porro quia veritas, quemadmodum rerum natura vel essentia, 
simplex et indivisibilis est, et quia non nisi unica cuiusque rei ve- 
ritas verusque sensus dari potest, Christiani quatenus huius rei 
veritatem intelligunt, necessario in eadem mente et in eadem sen- 
tentia erunt coagmentati teste Paulo 1. ep. ad Cor. c. 1. v. 10. 11. 
et ad Phil. c. 2. v. 2. et c. 3. v. 16. 

Quin constanter et in aeternum cupient et volent praestare, 
quod spiritus sanctus de tolerantia praecipit; et ideo infirmis in 
Jide porrigent manum (Rom. c. 14. v. 1. iis puta, quibus maior 
notitia deficit), et infirmorum infirmitates sustinebunt (Rom. 
c. 13. v. 1. errantium intellige inscitias), proprium opus proba- 
bunt (Gal. c. 6. v. 4. Rom. c. 14. a v. 4. ad 14. 2 Cor. c. 1. v. 14.), 
nec dominabuntur aliorum. fidei (1 Petr. 5. v. 3.), sed erga erran- 
tes erunt placidi, eosque cum mansuetudine erudient, exspecta- 
turi, num forte Deus illis sit daturus conversionem , ut agnoscant 
veritatem. ) 

Tolerantiam hanc non tantum se extendere ad eos, qui levibus 
erroribus imbuti sunt, sed ad eos quoque, qui in fundamentali- 
bus et essentialibus fidei articulis errant, docuit nos suo exemplo 
apostolus Paulus. Licet enim Galatae £ranslati essent ad aliud 
evangelium (Gal. c. 1. v. 6. 7.) quam quod de Christo annuntia- 
tum fuerat, et in hoc versarentur errore, iustitiam et caetera spi- 
ritus opera neque ex fide, neque ex obedientia veritatis?), sed ex 
operibus legis et per legem acquiri (id enim est errare in funda- 
mentali fidei articulo): eos tamen his omnibus trausmissis fratres 
suos Gal. c. 1. v. 11. c. 3. v. 15. c. 4. v. 12., nec non filios suos 
appellat Gal. c. 4. v. 19. et alibi. 

1) Vid. 2 Tim. 2, 24. 25. 26. 1 Thess. 5, 14. 15. Matth. 12, 19. 20. in 
quo loco arundo quassala ac lucerna crepitans eos homines denotat, qui 
multis dubiis immersi sunt et in quibus sol veritatis necdum ortus, sed 


sub nebulis et ignorantiae et erroris occultus est. 
2) Vid. Gal. 2, 21. item cap. 3. et 5. passim. 
p PE. 

Quum praeterea doctor gentium epist. ad Philippenses c. 3. 
v. 15. dicit: Hoc sentiamus (nempe quod iam modo de Iesu Chri- 
sti cognitione eiusque virtute docuerat, quibus nostra vivificatio, 
iustificatio etc. perficiuntur), ef si quid aliter sentitis, etiam hoc 
Deus revelabit vobis; manifestissime innuit, se eos velle tolerare, 
qui in articulo fundamentali de iustificatione aliter, ac ipse, nec 
ita, ut oportebat, sentiebant; sed et eos se pro fratribus et eccle- 
siae membris velle agnoscere. 

Quandoquidem ii, qui ex impotentia et ignorantia non minus, 
quam alii inviti errent, et infans in Christo (eum puta, qui de 
fundamentalibus fidei articulis male sentit) aeque necessario sit 
infans, ac infans naturalis, et insuper ad adolescentiam et virilem 
aetatem in Christo consequendam et educatio et longum tempus 
requirantur, et sacra scriptura infantem, adolescentem et virum 
in Christo respectu graduum cognitionis distinguat, patet eos, qui 
in (undamentalibus, imo quocumque errant modo, esse tolerandos. 

Quod ergo Christiani, quia fovent diversas opiniones, ab in- 
vicem discedant, se invicem pro Dei hostibus habeant, haereticos 
alii alios appellent, atro carbone notent, persequantur et facinora 
patrent, a quibus veri Christiani abhorrent, nullatenus veritatem, 
sed necessario falsam opinionem pro fundamento habent, 

Negari nequit id, quod nunc de Christiana religione ostensum 
est ex scriptura, videri cum iis pugnare, quae philosophus in 
tractatu theologico-politico  demonstranda sumserat; 
nempe religionem in sola obedientia consistere, et veritatis inda- 
gationem et meditationem ad pure intellectuales atque adaequatas 
acquirendum ideas carum rerum, quas scriptura docet, nullum 
obtinere locum. Quicumque vero hunc tractatum bene evolverit, 
non erit ignarus rationum, quae subtilissimum virum moverunt 
ad hoc propugnandum, et simul comperiet nostrum auctorem ra- 
tionalem agnoscere religionem. 

Quem latet, nobiscum ita comparatum esse et nos in eo statu 
esse constitutos, ut necessario sola obedientia, non vero cogni- 
tione ducamur? Quem fugit, multos in eodem statu ad vitae ex- 
tremum terminum permanere? Horum respectu concedi facile 
potest, quod vir acutus in dicto tractatu demonstrat, quod scilicet 
Deus in sacro volumine non aliam sui notitiam flagitat, quam se 

iustissimum summeque misericordem et unicum esse vitae exem- 
plar; seque duntaxat obedientiae et charitatis iustitiaeque exerci- 
tio colendum. 

Indicat variis in locis apostolus multos, ut per cognitionem 
ducantur, non aeque aptos esse, ct plurimos, si cum toto genere 
humano conferantur, per obedientiam ducendos esse. Scribit 
enim in 1. epistola ad Cor. c. 3. v. 1. 2.: Et ego, fratres mei, non 
potui loqui vobiscum tanquam cum spiritualibus, hoc est, qui 
spiritu et intellectu ducuntur, sed tanquam cum carnalibus et 
tanquam infantibus in Christo, hoc est, qui per obedientiam du- 
cendi sunt. Lac praebui bibendum vobis, hoc est, monstravl 
vobis viam obedientiae eaque vos alui, e£ non dedi vobis cibum, 
hocest, non dedi cognitionem. Won enim adhuc poteratis, sed 
nec etiam nunc potestis cdere solidiorem cibum. 

Ait praeterea idem apostolus 1 Cor. c. 2. v. 6. Sapientiam 
loquimur inter perfectos, hoc est, loquimur de via sapientiae 
inter spirituales (confer eiusdem cap. vers. 15.), qui spiritu vel 
intellectu aguntur. 

Denique in epistola 2. ad Timoth. c. 3. v. 7. tales describit, 
qui omni tempore discunt et nunquam ad cognitionem veritatis 
venire possunt, ut seilicet ca, quae ad salutem sunt necessaria, 
cognoscant. Etenim per legem aut scripturam scire Iudaeis et 
infantibus in Christo est proprium, et omnes, senes et juvenes, 
docti et indocti, ingenio pollentes aut eo destituti, aeque ad illud 
idonei sunt. 

Qui modo dicta et a nostro philosopho in tractatu memorato 
demonstrata, Deum nimirum in scriptura solam obedientiam etc. 
exigere et philosophiam cum theologia nihil habere commune, 
quum utraque proprio nitatur talo , pro noxiis et seditiosis opinio- 
nibus habuerunt, casque summo studio falsas esse demonstrare 
conati sunt, assensum iis praebebunt, quae de Christiana reli- 
gione, quantum eius spectatur cognitio, ostendimus. 

Haec tam ad ethicam, quam ad sententiam auctoris nostri 
defendendam visum fuit adducere, quae praeter opinionem pro- 
lixius tractata sunt. Sed hic subsistendum, ne lectori taedium 
creetur. ... 


INDEX 


propositionum, definitionum al. quae in ethice continentur. 


PARS I. 


Definitiones. 1. Causa sui. 2. Res finita. 3. Suhstanlia. 4. At- 
tributum. 5. Modus. 6. Deus. 7. Res libera et necessaria v. co 
acia. 8. Aeternitas. 

Axiomata 1—7. 

Propos. 1. Substantia prior est natura suis affectibus. 

2. Duae substantiae diversa attributa habentes nihil inter se commune 
habent. 

3. Quae res nihil inter se commune habent, earum una alterius causa 
esse non polest. 

4. Duae aut plures res distinctae vel inter se distinguuntur ex diversi- 
tate attributorum substantiarum, vel ex diversitate earundem affe- 
clionum. 

5. In rerum natura non possunt dari duae aut plures substantiae eius- 
dem naturae sive attributi. 

6. Una substantia non potest produci ab alia substantia. 

Corollar. Substantia ab alio produci non potest. 

1. Ad naturam substantiae pertinet existere. 

8. Omnis substantia est necessario infinita. 

Schol. 1.2. 

9. Quo pluris recitatis aut esse aliqua res babet, eo plura attributa 

ipsi competunt. 

10. Unumquodque unius substantiae attributum per se concipi debet. 

Scholium. 

11. Deus sive substantia constans infinitis attributis, quorum unum- 
quodque aelcrnam et infinitam existentiam exprimit, necessario 
existit. 

Scholium. 

12, Nullum substantiae attributum potest vere concipi, ex quo sequa- 
tur, substantiam posse dividi. 

13. Substantia absolute infinita est indivisibilis. 

Corollar. Nulla substantia, et consequenter nulla substantia cor- 
porea, quatenus substantia est, est divisibilis. 

Schol. Pars substan gebe finita. 

14. Praeter Deum nulla dari neque concipi potest substantia. 
Corollar. 1. Deus est unicus. 
Corollar. 2. Res extensa et res cogitans sunt Dei attributa. 

15. Quidquid estin Deo est, et nihil sine Deo esse neque concipi polest. 
Scholium. Vulgi errores de Deo. 

16. Ex necessitate divinae naturae infinita infinitis modis (h. e. omnia 

quae sub intellectum infinitum cadere possunt) sequi debent. 
Corollar. 1—3 
1T. Deus ex solis suae naturae legibus et a nemine coactus agit. 
Corollar. 1.2. Scholium. Deus est causa libera. 
18. Deus est omnium rerum causa immanens, non vero transiens. 
19. Deus sive omnia Dei attributa sunt aeterna. 
Schol. Dei existentia aeterna est verilas. 
20. Dei existentia eiusque essentia unum et idem sunt. 
Corollar. 1.2. 

21. Omnia quae ex absoluta natura alicuius attributi Dei sequuntur, 
semper et infinita existere debuerunt, sive per idem attributum 
aeterna et infinita sunt. 

22, Quidquid ex alio Dei attributo, quatenus modi(icatum est tali modi- 
ficatione, quae et necessario et infinita per idem existit, sequilur, 
debet quoque et necessario et infinitum existere. 

23. Omnis modus qui et necessario et infinitus existit, necessario sequi 
debuit vel ex absoluta natura alicuius attributi Dei, vel ex aliquo 
attributo modificato modificatione, quae et necessario et infinitu 
existit. 

24. Rerum a Deo productarum essentia non involvit existentiam. 

Corollar. ,,Deus est causa essendi rerum.** (Scholast.) 


25. Deus non tantum est causa el(iciens rerum existentiae, sed eliam 
essentiae. 
Schol. Deus est causa sui et omnium rerum eausa. 
Corollar. Res particulares nihil sunt nisi Dei altributorum affe- 
ctiones. 

26. Res quae ad aliquid operandum determinata est, a Deo necessario 
sic fuit determinata; et quae a Deo non est determinata, non potest 
se ipsam ad operandum determinare. 

?1. Res quae a Deo ad aliquid operandum determinata est, se ipsam in- 
determinatam reddere non potest. 

28. Quodcumque singulare, sive quaevis res quae finita est et determi- 
natam habet existentiam, non potest existere nee ad operandum 
determinari, nisi ad existendum et operandum determinetur ah alia 
causa, quae eliam finita est et determinatam habet existentiam: et 
rursus haec causa non potest etiam existere neque ad operandum 
delerminari, nisi ab alia, quae eliam finita est, et determinetur ad 
existendum et operandum, et sie in infinitum. 

Schol. De Deo rerum causa. 

?9. In rerum natura nullum datur contingens, sed omnia ex necessitate 
divinae naturae determinata sunt ad certo modo existendum et ope- 
randum. 

Schol. Natura naturans et natura naturata. 

30. Intellectus actu finitus aut actu infinitus Dei attributa Deique 
affectiones comprehendere debet, et nibil aliud. 

31. Intellectus actu, sive is finitus sit sive infinitus, ut et voluntas, cu- 
piditas, amor etc. ad naturam naturatam, non vero ad naturantem 
referri debent. 

Schalium. 

32. Voluntas non potest vocari causa libera, sed tantum necessaria. 
Corollar.1. Deus non operatur ex libertate voluntatis. 
Corollar.2. Voluntas ad Dei naturam non pertinet. 

33, Res nullo alio modo neque alio ordine a Deo produci potuerunt, 

quam productae sunt. 
Schol. t. Necessarium, impossibile, conlingens. 
Schol. 2. De voluntate Dei. 

34. Dei potentía est ipsa ipsius essentia. 

35. Quidquid concipimus in Dei potestate esse, id necessario est. 

36. Nihil existit, ex cuius natura aliquis effectus non sequatur. 
Appendix. De praeiudiciis quibusdam. 


PARS II. 


Praefatio. 
Definitiones. 1. Corpus. 2. Essentia. 3. Idea. 4. Idea adae- 


quata. 5. Duratio. 6. Realitas et perfectio. T. Res singulares. 
Propos.1. Cogitatio attributum Dei est, sive Deus est res cogitans. 
Scholium. 

2. Extensio attributum Dei est, sive Deus est res extensa. 

3. In Deo datur necessario idea tam eius essentiae, quam omnium quae 
ex ipsius essentia necessario sequuntur. 

Schol. Errores de Dei potentia. 

4. Idea Dei, ex qua infinita infünitis modis sequuntur, unica tantum 
esse potest. 

5. Esse formale idearum Deum, quatenus tantum ut res cogitans con- 
sideratur, pro causa agnoscit, et non quatenus alio attributo ex- 
plicatur; h. e. tam Dei attributorum quam rerum singularium ideae 
non ipsa ideata sive res perceptas pro causa efficiente agnoscunt, 
sed ipsum Deum, quatenus est res cogitans. 

6. Cuiuscumque attributi modi Deum, quatenus tantum sub illo attri- 
buto, cuius modi sunt, et non quatenus sub ullo alio consideratur, 
pro causa habent. 

Corollarium. 

1. Ordo et connexio idearum idem est ac ordo el connexio rerum. 
Corollarium. Scholium. 

8. Ideae rerum singularium sive modorum non existentium ita debent 

comprehendi in Dei infinita idea, ac rerum singularium sive modo- 
rum essentiae formales in Dei attributis continentur. 
Corollarium. Scholium. 

9. Idea rei singularis actu existentis Deum pro causa habet, non qua- 
tenus infinitus est, sed quatenus alia rei singularis actu existentis 
idea affectus consideratur, euius etiam Deus est causa, quatenus 
alia tertia affectus est, et sic in infinitum. 

10. Ad essentiam hominis non pertinet esse substantiae, sive substantia 
formam hominis non constituiL. 

Scholium 4. Corollarium. Scholium 2. 

11. Primum quod actuale mentis humanae esse constituit nihil aliud est, 

quam idea rei alicuius singularis actu existentis. 
Coroll. Mens humana pars est infiniti intellectus Dei. 
Scholium. 

12 Quidquid in obiecto ideas humanam mentem constituentis contingit, 
id ab humana mente debet percipi, sive eius rei dabitur in mente 
necessario idea; h. e. si obiectum ideae humanam mentem consti- 
tuentis sit corpus, nihil in eo corpore poterit contingere, quod a 
mente non percipiatur. 

Scholium. 

13. Ohiecitum ideae humanam mentem constituentis est corpus, sive 
certus exiensionis modus actu existens, et nihil aliud. 

Corollar. Homo mente et corpore constat, et corpus humanum 
exislit. 

Schol. Praemittenda de natura corporum. 
Axioma 1.2. Lemm. 1—3. Corollarium. 
Axioma 1.2. Definitio. Individuum. Axioma 3, Lem m. 5—1. 
Scholium. 

Postulata 1—5. 

14. Mens humana apta est ad plurima percipiendum, et eo aplior, quo 
eius corpus pluribus modis disponi potest. 

15. ldea, quae esse formale humanae mentis constituit, non est sim- 
plex, sed ex plurimis ideis composita. 

16. Idea cuiuscumque modi, quo corpus bumanum a corporibus exter- 
nis afficitur, involvere debet naturam corporis humani, et simul 
naturam corporis externi. 

Gorollar. 1.2. 

17. Si humanum corpus affectum est modo, qui naturam corporis ali- 
cuius externi involvit, mens humana idem corpus externum ut actu 
existens vel ut sibi praesens contemplabitur, donec corpus afficiatur 
affectu, qui eiusdem corporis existentiam vel praesentiam secludat. 

Corollar. Schol. Mentis imaginationes. 

18. Si corpus humanum a duobus vel pluribus corporibus simul affe- 
etum fuerit semel, ubi mens postea eorum aliquod imaginabitur, 
statim et aliorum recordabitur. 

Schol. Quid sit memoria. 

ts. Mens humana ipsum humanum corpus non cognoscit, nec ipsum 
existere scit, nisi per ideas affectionum, quibus corpus afficitur. 
?0. Mentis humanae datur etiam in Deo idea sive cognitio, quae in Deo 
eodem modo sequitur et ad Deum eodem modo refertur, ac idea 
sive cognitio corporis humani. 
21. Haec mentis idea eodem modo unita est menti ac ipsa mens unita est 
corpori. 
Scholium. 
22. Mens humana non tantum corporis affecliones, sed etiam barum 
affectionum ideas percipit. 
?3. Mens se ipsam non cognoscit, nisi quatenus corporis affectionum 
ideas percipit. 
24. Mens humana partium corpus humanum componenlium adaequa- 
tam cognitionem non involvit. 
25. Ideam cuiuscumque affectionis corporis humani adaequatam corpo- 
ris externi cognitionem non involvit. 
26. Mens humana nullum corpus externum ut actu existens percipit, nisi 
per ideas affectionum sui corporis. 
GCorollarium. 
71. Idea cuiuscumque affectionis corporis humani adaequatam ipsius 
humani corporis cognitionem non involvit. 
28. Ideae affectionum corporis humani, quatenus ad humanam mentem 
lantum referuntur, non sunt clarae et dislinctae, sed confusae. 
Scholium. 
29. Idea ideae cuiuscumque affectionis corporis humani adaequatam 
humanae mentis cognitionem non involvit. 
Corollarium. Scholium. 
30. Nos de duratione nostri corporis nullam nisi admodum inadaequa- 
tam cognitionem habere possumus. 
31. Nos de duratione rerum singularium, quae extra nos sunt, nullam 
nisi admodum inadaequatam cognitionem habere possumus. 
Corollar. Omnes res particulares contingentes et corruptibiles sunt. 
32, Omnes ideae quatenus ad Deum referuntur verae sunt. 
33. Nihil in ideis positivum est, propter quod falsae dicuntur. 
34 Omnis idea, quae in nobis est absoluta sive adaequata et perfecta, 
vera est. 
35. Falsitas consistit in cognitionis privatione, quam ideae inadaequatae 
sive mutilatae et confusae involvunt. 
Schol. De falsitate et errore. 
36. Ideae inadaequalae et confusae eadem necessitate consequuntur ac 
adaequatae sive clarae et distinctae ideae. 
31. Id quod omnibus commune quodque aeque in parte ac in toto est, 
nullius rei singularis essentiam constituit. 
38. Illa quae omnibus communia quaeque aeque in parte ae in toto 
sunt, non possunt concipi nisi adaequate. 


Coroll. Quaedam ideae s. notiones omnibus hominibus sunt com- 
munes. 

39. Id quod corpori humano et quibusdam corporibus externis, a qui- 
bus corpus humanum affici solet, quodque in cuiuscumque horum 
parte aeque ac in toto commune est et proprium, eius etiam idea 
erit in mente adaequata. 

Corollarium. 

40. Quaecumque ideae in mente sequuntur ex ideis, quae in ipsa sunt 

adaequalae, sunt etiam adaequatae. 
Schol. 1. Notiones communes, secundae, transcendentales, uni- 
versales. 
Scbol. 2. Tria cognitionis genera: opinio v. imaginatio, ratio s. 
scientia universalis, scientia intuitiva. 

41. Cognitio primi generis unica est falsitatis causa, secundi antem et 
tertii est necessario vera. 

42. Secundi et tertii, et non primi generis cognitio docet nos verum a 
falso distinguere. 

43. Qui veram habet ideam, simul scit se veram hahere ideam, nec de 
ret verilate potest dubitare. 

Schol. Deidea ideae, idea vera et falsa al. 

44, De natura rationis non est res ut contingentes, sed ut necessarias 
contemplari. 

Corollar. 1.2. Scholium. 

15. Unaquaeque cuiuscumque corporis, vel rei singularis actu existentis 
idea Dei aeternam et infinitam essentiam necessario involvit. 

Scholium. 

46. Cognitio aeternae et infinitae essentiae Dei, quam unaquaeque idea 
involvit, est adaequata et perfecta. 

41. Mens humana adaequatam habet cognitionem aeternae et infinitae 
essentiae Dei. 

Sceholium. 

48. In mente nulia est absoluta sive libera voluntas, sed mens ad hoc 
vel illud volendum determinatur a causa, quae etiam ab alia deter- 
minala est, et haec iterum ab alia, et sic in infinitum. 

Scholium. 

19. In mente nulla datur volitio sive affirmatio et negatio praeter illam, 
quam idea, quatenus idea est, involvit. 

Coroll. Voluntas et intellectus unum et idem sunt. 
Schol. De quatuor adversariorum obiectionibus. 
Quid haec doctrina ad usum vilae conferat. 


PARS III 


Praefatio. Plerorumque scriptorum et Cartesii sententia de affecti- 
bus humanis. 
Definitiones. 1. Causa adaequata et inadaequa!a s. partialis. 
2. Agere et pati. 3. Affectus. 
Postulata 1.2. 
Propos. 1. Mens nostra quaedam agit, quaedam vero patitur; 
nempe quatenus adaequa!as habet ideas, eatenus quaedam neces- 

sario agit, el quatenus ideas habet inadaequatas, eatenus necessa- 
rio quaedam patitur. 
Corollarium. 

2. Nec corpus mentem ad cogitandum, nec mens corpus ad motum 
neque ad quietem, nec ad aliquid (si quid est) aliud determinare 
potest. 

Schol. Mens et corpus una eademque res est. 

3. Mentis actiones ex solis ideis adaequatis oriuntur; passiones 

autem a solis inadaequatis pendent. 
Schol. De passionibus. 

1. Nulla res nisi a causa externa potest destrui. 

5. Res eatenus contrariae sunt naturae, hoc est, eatenus in eodem 
subiecto esse nequeunt, quatenus una alteram potest destruere. 

f. Unaquaeque res, quatenus in se est, in suo esse perseverare co- 
natur. 

1. Conatus, quo unaquaeque res in suo esse perseverare conatur, nihil 
est praeter ipsius rei actualem essentiam. 

8. Conatus, quo unaquaeque res in suo esse perseverare conatur, nul- 
lum tempus finitum, sed indefinitum involvit. 

3. Mens lam quatenus claras et distinetas, quam quatenus confusas 
hahet ideas, conatur in suo esse perseverare indefinita quadam du- 
ratione, et huius sui conatus est conscia. 

Schol. Voluntas, appetitus, cupiditas. 

10. Idea, quae corporis nostri existenliam involvit, in nostra mente 
dari nequit, sed eidem est contraria. 

ii. Quidquid corporis nostri agendi potentiam auget vel minuit, iuvat 
vel coercet, eiusdem rei idea mentis nostrae cogitandi potentiam 
auget vel minuit, iuvat vel coercet. 

Schol. De tribus primitivis affectibus laetitiae, tristitiae, 
cupiditatis. 

12. Mens quantum potest, ea imaginari conatur, quae corporis agendi 
potentiam vel augent vel iuvant. 

13. Quum mens ea imaginatur, quae corporis agendi potentiam minuunt 
vel ceoércent, conatur, quantum potest, rerum recordari, quae 
horum existentiam secludunt. 

Corollar. Schol. Quid sit amor, quid odium. 

14. Si mens duobus affectibus simul affecta semel fuit, ubi postea eo- 
rum alterutro afficietur, afficietur etiam altero. 

15. Res quaecumque potest esse per accidens causa laetitiae, tristitiae 
vel cupiditatis. 

Corollar. Schol. De sympathia et antipathia. 

16. Ex eo solo, quod rem aliquam aliquid habere imaginamur simile 
obiecto, quod mentem laetitia vel tristitia afflcere solet, quamvis 
id, in quo res obiecto est similis, non sit horum affectuum efficiens 
causa, eam tamen amabimus vel odio habebimus. 

11. Si res, quae nos tristitiae affectu afficere solet, aliquid habere 

imaginamur simile alteri, quae nos aeque magno laetitiae affectu 
solet afficere, eandem odio habebimus et simul amabimus. 
Schol. De animi fluctuatione. 

18. Homo ex imagine rei praeteritae aut futurae eodem laetitiae et tri- 

stitiae affectu afficietur, ac ex imagine rei praesentis. 

Schol. i1, De re praeterita et futura. 

Schol. 2 Quidsitspes, metus, securitas, desperalio, gaudium et 
conscienliae morsus. 

19. Qui id quod amat destrui imaginatur, contristabitur; si autem 
conservari, laetabitur. 

20. Qui id quod odio habet destrui imaginatur, laetabitur. 

21. Qui id quod amat laetitia vel tristitia affectum imaginatur, laetitia 
etiam vel tristitia afficietur; et uterque hic affectus maior aut minor 
erit in amante, prout uterque maior aut minor est in re amata. 

72. Si aliquem imaginamur laetitia afficere rem, quam amamus, amore 
erga eum afficiemur: si contra eundem imaginamur tristitia eandem 
afficere, e contra odio etiam contra ipsum afficiemur. 

Schol. Commiseratio, favor, indignatio. 

23 Qui id quod odio habet tristitia affectum imaginatur, laetabitur: si 
contra idem laetitia affectum imaginetur, contristabitur; et uler- 
que hic affectus maior aut minor erit, prout eius contrarius maior 
aut minor est in eo, quod odio habet. 

Scholium. 

24. Si aliquem imaginamur laetitia afficere rem, quam odio habemus, 
odio etiam erga eum afficiemur: si contra eundem imaginamur tri- 
stitia eandem rem afficere, amore erga ipsum aíficiemur. 

Schol. De invidia. 

25. Id omne de nobis deque re amata affirmare conamur, quod nos vel 
rem amatam laetitia afflcere imaginamur; et contra id omne negare, 
quod nos vel rem amatam tristitia afficere imaginamur. 

26. ld omne de re, quam odio habemus, affirmare conamur, quod 
ipsam tristitia afficere imaginamur; et id contra negare, quod 
ipsam laetitia a[ficere imaginamur. 

Schol. Desuperbia, existimatione, despectu. 

21. Ex eo, quod rem nobis similem et quam nullo affectu prosecuti 
sumus, aliquo affectu affici imaginamur, eo ipso simili affectu 
afficimur. 

Schol. 1. Commiseratio, aemulatio. Corollar. 1—3. Schol. 2. 
De benevolentia. 

28. ld omne quod ad laetitiam conducere imaginamur, conamur pro- 
movere ut fiat; quod vero eidem repugnare sive ad tristitiam con- 
ducere imaginamur, amovere vel destruere conamur. 

29. Nos id omne agere conabimur, quod homines cum laetitia adspicere 
imaginamur; et contra id agere aversabimur, quod homines aver- 
sari imaginamur. 

Schol. Ambitio, humanitas; laus, vituperium. 
30. Si quis aliquid egit, quod reliquos laetitia afficere imaginatur, i$ 

laetitia concomitante idea sui, tenquam causa, afficietur, sive se 
ipsum cum laetitia contemplabitur. 8i contra aliquid egit, quod 
reliquos tristitia afficere imaginatur, se ipsum cum tristitia contra 
contemplahitur. 

Schol. Gloria, pudor; acquiescentia in se ipso et poenitentia. 

31. Si aliquem imaginamur amare vel cupere vel odio hahere aliquid, 
quod ipsi amamus, cupimus vel odio habemus, eo ipso rem con- 
stantius amabimus etc. Si autem id quod amamus eum aversari 
imaginamur, velcontra, tum animi fluctuationem patiemur. 

Corollarium. Scholium. 

82, Sialiquem re aliqua, qua unus solus potiri potest, gaudere ima- 

ginamur, conabimur efficere, ne ille illa re potiatur. 
Schol. Homines natura invidi, ambitiosl, misericordes. 

33. Quum rem nobis similem amamus, conamur, quantum possumus, 
efficere, ut nos contra amet. 

34, Quo maiori affectu rem amatam erga nos affectam esse imagina- 
mur, eo magis gloriabimur. 

35. Si quis imaginatur rem amatam eodem vel arctiore vinculo amici- 
tiae, quo ipse eadem solus poliebatur, alium sibi iungere, odio 
erga ipsam rem amatam afficietur, et illi alteri invidebit. 

Schol. De zelotypia. 

36, Qui rel, qua semel delectatus est, recordatur, cupit eadem cum 

iisdem potiri circumstantiis, ac quum primo ipsa delectatus est. 
Corollar. Schol. Desiderium. 

Cupiditas, quae prae tristitia vel laetitia praeque odio vel amore 

oritur, eo est maior, quo affectus maior est. 

38. Si quis rem amatam odio habere inceperit, ita ut amor plane ab- 
oleatur, eandem maiore odio ex pari causa prosequetur, quam si 
ipsam nunquam amavisset, et eo malori, quo amor antea maior 
fuerat. 

39, Qui aliquem odio habet, ei malum inferre conabitur, nisi ex eo 
maius sibi malum oriri timeat; et contra qui aliquem amat, ei ea- 
dem lege benefacere conabitur. 

Schol. Timor, verecundia, consternatio. 

40, Qui se odio haberi ab aliquo imaginatur, nec se ullam odii causam 

illi dedisse credit, eundem odio contra habebit. 
Schol. 1. Corollar. 1.2. Schol. 2. Ira, vindicta. 

41. Si quis ab aliquo se amari imaginatur, nec se ullam ad id causam 
dedisse credit, eundem contra amabit. 

Schol. 1. Gratia s. gratitudo. Corollar. Schol. 2. Crudelitas. 

42. Qui in aliquem amore aut spe gloriae motus beneficium contulit, 
contristabitur, si viderit, beneficium ingrato animo accipi. 

13. Odium reciproco odio augetur, et amore contra deleri potest. 

34. Odium, quod amore plane vincitur, in amorem transit; et amor 
propterea maior est, quam si odium non praecessisset. 

Scholium. 

45. Si quis aliquem sibi similem odio in rem sibi similem, quam amat, 
affectum esse imaginatur, eum odio habebit. 

46. Si quis ab aliquo eiusdem classis, sive nationis a se diversae, lae- 
titia vel tristitia affectus fuerit, concomitante eius idea sub nomine 
universalis classis vel nationis tanquam causa, is non tantum illum, 
sed omnes eiusdem classis vel nationis amabit vel odio habebit. 

47. Laetitia, quae ex eo oritur, quod scilicet rem, quam odimus, 
destrui aut alio malo affici imaginamur, non oritur absque ulla 
animi tristitia. 

Scholium. 

48, Amor et odium e. g. erga Petrum destruitur, si tristitia, quam hoc, 
et laetitia, quam ille involvit, ideae alterius causae iungatur; et 
eatenus uterque diminuitur, quatenus imaginamur Petrum non s0- 
lum fuisse alterutrius causam. 

49. Amor et odium erga rem, quam liberam esse imaginamur, maior 
ex pari causa uterque dehet esse, quam erga necessariam. 

Scholium. 
50. Res quaecumque potest esse per accidens spei aut metus causa. 
Schol. Bona et mala omina. 

51. Diversi homines ab uno eodemque obiecto diversimode affici pos- 
sunt, et unus idemque homo ab uno eodemque obiecto potest diver- 
sis temporibus diversimode affici. 

Schol. Poenitentia et acquiescenlia in se ipsa. 

52. Obiectum, quod simul cum aliis antea vidimus, vel quod nihil 
habere imaginamur, nisi quod commune est pluribus, non tam diu 
contemplabimur ac illud, quod aliquid singulare habere imaginamur 

Schol. Admiratio, consternatio, veneratio, horror, devotio; con- 
temtus, irrisio, dedignatio. 

53. Quum mens se ipsam suamque agendi potentiam contemplatur, lae- 
ialur, et eo magis, quo se suamque agendi potentiam distinctius 
imaginatur. 

GCorollarium. 

54. Mens ea tantum imaginari conatur, quae ipsius agendi polentiam 
ponunt. 

55. Quum mens suam impotentiam imaginatur, eo ipso contristatur. 

Corollar. t. Schol. 1. Humilitas et philautia. 
Corollar. 2. Nemo virtutem alicui nisi aequali invidet. Schol. 2. 

56. Laetitiae, tristitiae et cupiditatis, et consequenter unius cuiusque 
affectus, qui ex his componitur, ut animi fluctuationis, vel qui ab 
his derivatur, nempe amoris, odii, spei, metus etc. tot species dan- 
tur, quot sunt species obiectorum, a quibus afficimur. 

Schol. Luxuria, ehrietas, libido, avaritia, ambitio. 

51. Quilibet uniuscuiusque individui affectus ab affectu alterius tantum 

discrepat, quantum essentia unius ab essentia alterius differt. 
Schol. Diversitas affectuum animalium et hominum. 
58. Praeter laetitiam et cupiditatem, quae passiones sunt, alii lae- 

titiae et cupiditatis affectus dantur, qui ad nos, quatenus agimus, 
referuntur. 
59, Inter omnes affectus, qui ad mentem quatenus agit referuntur, nulli 
sunt, quam qui ad laetitiam vel cupiditatem referuntur. 
Schol. Animositas, generositas; fastidium et taedium. 
A[fectuum definitiones. 

I. Affectus primitivi. t. Cupiditas. 2. Laetitia. 3. Tristitia. — 

ll. Affectus laetitiae et tristitiae. 4. Admiratio. 5. Contemtus. 
6. Amor. 7. Odium. 8. Propensio. 9. Aversio. 10. Devotio. 
11. Irrisio. 12. Spes. 13. Metus. 14. Securitas. 15. Desperatio. 
16. Gaudium. 17. Conscientiae morsus. 18. Commiseratio. 
19. Favor. 20. Indignatio. 21. Existimatio. 22. Despectus. 
23. Invidia. 24. Misericordia. 25. Acquiescentia in se ipso. 
26. Humilitas. 27. Poenitentia. 28. Superbia. 29. Abiectio. 
30. Gloria. 31. Pudor. — 

11. Affectus cupiditatis. 32. Desiderium. 33. Aemulatio. 34, Gra- 
tia s. gratitudo. 35. Benevolentia. 36. Ira. 37. Vindicta. 38. Cru- 
delitas s. saevitia. 39. Timor. 40. Audacia. 41. Pusillanimitas. 
42, Consternatio. 43. Humanitas s. modestia. 44. Ambitio. 45. Lu- 
xuria. 46. Ebrietas. 47. Avaritia. 48. Libido. 

IV. Affectuum generalis definitio. 


PARS IV. 


Praefatio. De perfecto et imperfecto, bono et malo. 

Definitiones. 1. Bonum. 2. Malum. 3. Res contingentes. 4. Res 
possibiles. 5. Contrarii affectus. 6. Alfectus erga rem futuram, 
praesentem et praeterilam. 7. Finis. 8. Virtus. 

Axioma. 

Propos. 1. Nihil, quod idea falsa positivam habet, tollitur praesentia 

veri, quatenus verum. 

Schol. Mens fallitur imaginationibus. 

?. Nos eatenus patimur, quatenus naturae sumus pars, quae per se 
absque aliis non potest concipi. 

3. Vis, qua homo in existendo perseverat, limitata est et a potentia 
causarum externarum infinite superatur. 

4. Fieri non potest, ut homo non sit naturae pars, et ut nullas possit 
pati mutationes, nisi quae per solam suam naturam possint intelligi, 
quarumque adaequata sit causa. 

Coroll. Homo necessario passionibus est semper obnoxius. 

5. Vis et incrementum cuiuscumque passionis, eiusque in existendo 
perseverantia non definitur potentia, qua nos in existendo perseve- 
rare conamur, sed causae externae patentia cum nostra comparata. 

6. Vis alicuius passionis seu affectus reliquas hominis actiones seu po- 

tentiam superare potest, ita ut affectus pertinaciter homini adhae- 
reat. 

- Affectus nec coérceri nec tolli potest, nisi per affectum contrarium 

et fortiorem affectu coercendo. 
12* 

Corollarium. 
8. Cognitio boni et mali nihil aliud est quam laetitiae vel tristitiae af- 
fectus, quatenus eius sumus conscii. 
9. Affectus, cuius causam in praesenti nobis adesse imaginamur, for- 
tior est, quam si eandem non adesse imaginaremur. 
Scholium. Corollarium. 

10. Erga rem futuram, quam cito affuturam imaginamur, intensius af- 
ficimur, quam si eius existendi tempus longius a praesenti distare 
imaginaremur; et memoria rei, quam non diu praeteriisse imagi- 
namur, intensius etiam afficimur, quam si eandem diu praeteriisse 
imaginaremur. 

Scholium. 


11. Affectus erga rem, quam ut necessariam imaginamur, caeleris pa- 
ribus intensior est, quam ut possibilem vel contingentem, sive non 
necessariam. 

12. Affectus erga rem, quam scimus in praesenti non existere et quam 
ut possibilem imaginamur, caeteris paribus intensior est, quam 
erga contingentem. 

Gorollarium. 


13. Affectus erga rem contingentem, quam scimus in praesenti non eri- 
stere, caeteris paribus remissior est, quam affectus erga rem prae- 
teritam. 

14. Vera boni et mali cognitio, quatenus vera nullum affectum coërcere 
potest; sed tantum quatenus ut affectus consideratur. 

15. Cupiditas, quae ex vera boni et mali cognitione oritur, multis aliis 
cupiditatibus, quae ex affectibus, quibus conflictamur, oriuntur, 
restingui vel coérceri potest. 

16. Cupiditas, quae ex cognitione boni et mali, quatenus haec cognitio 
futurum respicit, oritur, facilius rerum cupiditate, quae in prae- 
sentia suaves sunt, coerceri vel restingui potest. 

11. Cupiditas, quae oritur ex vera boni et mali cognitione, quatenus 
haec circa res contingentes versatur, multo adhuc facilius coërceri 
potest cupiditate rerum, quae praesentes sunt. 

Schol. Homines opinione magis, quam vera ratione commoventur. 

18. Cupiditas quae ex laetitia oritur, caeteris paribus fortior est cupidi- 
tate, quae ex tristitia oritur. 

Schol. Rationis dictamina. 

19. Id unusquisque ex legibus suae naturae necessario appetit vel aver- 
satur, quod bonum vel malum esse iudicat. 

20. Quo magis unusquisque suum utile quaerere h. e. suum esse con- 
servare conatur el potest, eo magis virtute praeditus est; contra 
quatenus unusquisque suum utile h. e. suum esse conservare negli- 
git, eatenus est impotens. 

Schol. De causis mortis voluntariae. 

21. Nemo potest cupere beatum esse, bene agere et bene vivere, qui si- 

mul non cupiat esse, agere et vivere h. e. actu viverc. 

?2. Nulla virtus potest prior hac (nempe conatu sese conservandi) con- 
cipi. 

Coroll. Conatus sese conservandi primum et unicum virtutis est 
fundamentum. 

23. Homo quatenus ad aliquid agendum determinatur ex eo, quod ideas 
habet inadaequatas, non potest absolute dici ex virtute agere; sed 
tantum quatenus determinatur ex eo, quod intelligit. 

24. Ex virtute absolute agere nihil aliud in nobis est, quam ex ductu 
raiionis agere, vivere, suum esse conservare (haec tria idem signi- 
ficant) ex fundamento proprium utile quaerendi. 

25. Nemo suum esse alterius rei causa conservare conatur. 

26. Quidquid ex ratione conamur, nihil aliud est quam intelligere, nec 
mens quatenus ratione utitur, aliud aibi utile esse iudicat nisi id quod 
ad intelligendum conducit. 

?1. Nihil certo scimus bonum aut malum esse, nisi id quod ad intel- 
ligendum revera conducit, vel quod impedire potest quo minus in- 
telligamus. 

28. Summum mentis bonum est Dei cognitio, et summa mentis vir- 
ius Deum cognoscere. 

29. Res quaecumque singularis, cuius natura a nostra prorsus est di- 
versa, nostram agendi potentiam nec iuvare nec coércere potest, et 
absolute res nulla potest nobis bona aut mala esse, nisi commune 
aliquid nobiscum habeat. 

20. Res nulla per id quod cum nostra natura commune habet, potest 
esse mala; sed quatenus nobis mala est, eatenus est nobis contraria. 

31. Quatenus res aliqua cum nostra natura convenit, eatenus necessario 
bona est. 

Corollarium. Scholíum. 

32. Quatenus homines passionibus sunt obnoxii, non possunt eatenus 
dici quod natura conveniant. 

Schol. Quae in sola negatione conveniunt, ea nulla in re conveniunt. 

33. Homines natura discrepare possunt, quatenus affectibus, qui pas- 
siones sunt, conflictantur, et eatenus etiam unus idemque homo 
varius est et inconstans. 

34. Quatenus homines affectibus, qui passiones sunt, conflictantur, 
possunt invicem esse contrarii. 

35. Quatenus homines ex ductu rationis vivunt, eatenus tantum natura 
semper necessario conveniunt. 

Coroll. í. Nihil homini est utilius, quam homo qui ex ductu rationis 
vivit. 
Coroll.2. Quum maxime unusquisque homo suum sibi utile quaerit, 
lum maxime homines sunt sibi invicem utiles. 
Schol. De vita sociali et solitaria. 
26. Summum bonum eorum, qui virtutem sectantur, omnibus com- 
mune esl, eoque omnes aeque gaudere possunt. 
Scholium. 
31. Bonum, quod unusquisque, qui sectatur virtutem, sibi appetit, re- 

liquis hominibus etiam cupiet, et eo magis, quo maiorem Dei ba- 
buerit cognitionem, 
Schol. 1. Religio, pietas; honestum et turpe. 
Schol. 2. Destatu hominis naturali et civili. Peccatum et meritum; 
iustum et iniustum. 

38. Id quod corpus humanum ita disponit, ut pluribus modis possit af- 
fici, vel quod idem aptum reddit ad corpora externa pluribus modis 
efficiendum, homini est utile; et eo utilius, quo corpus ab eo 
aptius redditur, ut pluribus modis afficiatur, aliaque corpora affi- 
ciat: et contra id noxium est, quod corpus ad haec minus aptum 
reddit. 

39, Quae efficiunt, ut motus et quietis ratio, quam corporis humani 
partes ad invicem habent, conservetur, bona sunt, et ea contra 
mala, quae efficiunt, ut corporis humani partes aliam ad invicem 
motus et quietis habeant rationem. 

Schol. De corporis mutatione in morte et morbo. 

40. Quae ad hominum communem societatem conducunt, sive quae ef- 
ficiunt ut homines concorditer vivant, utilia sunt, et illa contra 
mala, quae discordiam in civitatem inducunt. 

41. Laetitia directe mala non est, sed bona; tristitia autem contra di- 
recte est mala. 

42, Hilarilas excessum habere nequit, sed semper bona esl, et contra 
melancholia semper mala. 

43. Titillatio excessum habere potest et mala esse; dolor autem eatenus 
potest esse bonus, quatenus tilillatio seu laetitia est mala. 

44. Amor et cupiditas excessum habere possunt. 

Ps chol. Quaedam cupiditates sunt delirii species. 

5. Odium nunquam potest esse bonum. 

ati 1. Corollar. 1.2. Schol. 2. Irrisio et risus. Rebus uti et 
iis delectari est viri sapientis. 

48. Qui ex ductu rationis vivit, quantum potest, conatur alterius in 
ipsum odium, iram, contemtum etc. amore contra sive generositate 
compensare. 

Scholium. 
41. Spei et metus affectus non possunt esse per se boni. 
Scholium. 

48. Affectus existimationis et despeclus semper mali sunt, 

49. Existimatio facile hominem, qui existimatur, superbum reddit. 

$0. Commiseratio in homine, qui ex ductu rationis vivit, per se mala el 
inutilis est. 

Corollar. Schol. Inhumanitas refutatur. 

54. Favor rationi non Eepuapst. sed cum eadem convenire et ab eadem 
oriri potest. 

Scholium. Indignatio est necessario mala. 

52. Acquiescentia in se ipso ex ratione oriri potest, et ea sola acquie- 
scentia, quae ex ratione oritur, summa est quae dari potest. 

Scholium. 

53. Humilitas virlus non est sive ex ratione non oritur. 

54, Poenitentia virtus non est sive ex ratione non oritur, sed is quem 
facti poenitet, bis miser seu impotens est. 

Schol. Quare scriptores sacri humilitatem et poenitentiam tantopere 
commendaverint. 

55. Maxima superbia vel abiectio est maxima sui ignorantia. 

56. Maxima superbia vel abiectio maximam animi impotentiam indicat. 

Corollar. Schol. 
51. Superbus parasitorum seu adulatorum praesentiam amat, genero- 
sorum autem odit. 
Schol. Desuperbiae malis. 
58. Gloria rationi non repugnat, sed ab ea oriri potest. 
Schol. De gloria vana et pudore. 

59. Ad omnes actiones, ad quas ex affectu, qui passio est, determina- 

mur, possumus absque eo a ratione determinari. 
Schol. Exemplo explicatur. 

60. Cupiditas, quae oritur ex laetitia vel tristitia, quae ad unam vel ad 
aliquot, non autem ad omnes corporis partes refertur, rationem 
utilitatis totius hominis non habet. 

Scholium. 

61. Cupiditas, quae ex ratione oritur, excessum habere nequit. 

62, Quatenus mens ex rationis dictamine res concipit, aeque afficitur, 
sive idea sit rei futurae vel praeteritae sive praesentis. 

Scholium. 

63. Qui metu ducitur et bonum, ut malum vitet, agit, is ratione non 
ducitur. 

Scholium 1. Corollarium. Schol. 2. 

64. Cognitio mali cognitio est inadaequata. 

Corollarium. 

65. De duobus bonis maius, et de duobus malis minus ex rationis ductu 

sequemur. 
Corollarium. 

66. Bonum maius futurum prae minore praesenti, et malum praesens 
minus, quod causa est futuri alicuius mali, ex rationis ductu ap- 
petemus. 

Corollar. Schol. De homine servo et libero. 

$1. Homo liber de nulla re minus quam de morte cogitat, et eius sapien- 
tia non mortis, sed vitae meditatio est. 

$8. Si homines liberi nascerentur, nullum boni et mali formarent con- 
ceptum, quam diu liberi essent. 

Schol. De Mosis historia primi hominis. 

69. Hominis liberi virtus aeque magna cernitur in declinandis, quam 
in superandis periculis. 

Corollar. Schol. Quid sit periculum. 

70. Homo liber, qui inter ignaros vivit, eorum, quantum potest, be- 
neficia declinare stude 

Schol. In declinandis beneficiis ratio utilis et honeati habenda est. 
11. Soli homines liberi erga se invicem gratissimi sunt. 
Schol. De ingratitudine. 
12. Homo liber nunquam dolo malo, sed semper cum fide agit. 
Schol. Ad quaestionem respondetur. 
13. Homo, qui ratione ducitur, magis in civitate, ubi ex communi de- 
creto vivit, quam in solitudine, ubi sibi soli obtemperat, liber est. 
Schol. Vera hominis libertas est vera vita et religio. 
Appendix. Capita rectae vivendi rationis 1—32. 


PARS Y. 


Praefatio. Altera ethices pars de via quae ud libertatem ducit. 
Stoicorum et Cartesii sententia. 

Axiomata 1.2. 

Propos. t. Prout cogitationes rerumque ideae ordinantur et concate- 
nantur in mente, ita corporis affectiones seu rerum imagines ad 
amussim ordinantur et concatenantur in corpore. 

2, Si animi commotionem seu affectum a causae externae cogitatione 
amoveamus et aliis iungamus cogitationibus, tum amor seu odium 
erga causam externam, ut et animi fluctuantur, quae ex his affecti- 
bus oriuntur, destruentur. 

3. Affectus, qui passio est, desinit esse passio, simulatque eius cla- 
ram et distinctam formamus ideam. 

Corollarium. 

4. Nulla est corporis affectio, cuius aliquem clarum et distinctum non 

possumus formare conceptum. 
Corollarium. Scholium. 

5. Affectus erga rem, quam simpliciter et non ut necessariam, neque 
ut possibilem, neque ut contingentem imaginamur, caeteris pari- 
bus omnium est maximus. 

6. Quatenus mens res omnes ut necessarias intelligit, eatenus maiorem 
in affectus potentiam habet, seu minus ab iisdem patitur. 

Scholium. 

7. Affectus, qui ex ratione oriuntur vel excitantut, si ratio temporis 
habeatur, potentiores sunt iis, qui ad res singulares referuntur, 
quas ut absentes contemplamur. 

8. Quo affectus aliquis a pluribus causis simul concurrentibus excitatur, 
eo maior est. 


Scholium. 
9. Affectus, qui ad plures et diversas causas refertur, quas mens cum 


ipso affectu simul contemplatur, minus noxius est, et minus per 
ipsum patimur, et erga unamquamque causam minus afficimur, 
quam alius aeque magnus affectus, qui ad unam solam vel paucio- 
res causas refertur. 

10. Quam diu affectibus, qui nostrae naturae sunt contrarii, non con- 
flictamur, tam diu potestatem habemus ordinandi et concatenandí 
corporis affectiones secundum ordinem ad intellectum. 

Schol. Quomodo malos affectus vitemus. 

11. Quo imago aliqua ad plures res refertur, eo frequentior est seu 
saepius viget, et mentem magis occupat. 

12. Rerum imagines facilius imaginibus, quae ad res referuntur, quas 
clare et distincte intelligimus, iunguntur, quam aliis. 

13. Quo imago aliqua pluribus aliis iuncta est, eo saepius viget. 

14. Mens elficere potest, ut omnes corporis affectiones seu rerum ima- 
gines ad Dei ideam referantur. 

15. Qui se suosque affectus clare et distincte intelligit, Deum amat, et 
eo magis, quo se suosque affectus magis intelligit. 

16. Hic erga Deum amor mentem maxime occupare debet. 

17. Deus expers est passionum, nec ullo laetitiae aut tristitiae affectu 
afficitur. 


Coroll. Deus proprie loquendo neminem amat neque odio habet. 
18. Nemo potest Deum odio habere. 


Corollarium. Scholium. 
19. Qui Deum amat, conari non potest, ut Deus contra ipsum amet. 
20. Hic erga Deum amor neque invidiae neque zelotypiae affectu ingui- 
nari potest; sed eo magis fovetur, quo plures homines eodem amo- 
ris vinculo cum Deo iunctos imaginamur. 


Schol. De affectuum remediis. 
21. Mens nihil imaginari potest, neque rerum praeteritarum recor- 
dari, nisi durante corpore. 
22, In Deo tamen datur necessario idea, quae huius et illius corporis 
humani essentiam sub aeternitatis specie exprimit. 
23. Mens humana non potest cum corpore absolute destrui, aed eius ali- 
quid remanet, quod aeternum est. 


Schol. Haec mentis aeternitas est certus cogitandi modus. 

24. Quo magis res singulares intelligimus, eo magis Deum intelligimus. 

25, Summus mentis conatus summaque virtus est res intelligere 
tertio cognitionis genere. 

26. Quo mens aptior est ad res tertio cognitionis genere intelligendum, 
eo magis cupit, res eodem hoc cognitionis genere intelligere. 

21. Ex hoc tertio cognilionis genere summa quae dari potest mentis ac- 
quiescentia oritur. 

28. Conatus seu cupiditas cognoscendi res tertio cognitionis genere oriri 
non potest ex primo, at quidem ex secundo cognitionis genere. 

?9. Quidquid mens sub specie aeternitatis intelligit, id ex eo non intelli- 
git, quod corporis praesentem actualem existentiam concipit, sed 
ex eo, quod corporis essentiam concipit sub specie aeternitatis. 

Schol. Res duobus modis a nobis ut actuales concipiuntur. 

30, Mens nostra quatenus se et corpus sub aeternitatis specie cognoscit, 
eatenus Dei cognitionem necessario habet, scitque se in Deo esse et 
per Deum concipi. 

51. Tertium cognitionis genus pendet a mente, tanquam a formali 
Causa, quatenus mens ipsa aeterna est. 

Schol. Quo unusquisque tertia cognitionis genere plus pollet, eo est 
perfectior et beatior. 

32. Quidquid intelligimus tertio cognitionis genere, eo delectamur, et 
quidem concomitante idea Dei tanquam causa. 

Coroll. Ex tertia cognitionis genere oritur necessario amor Dei in- 
Lellectualis. 

33. Amor Dei intellectualis, qui ex terlio cognitionis genere ori- 
tur, est aeternus. 

Schol. Beatitudo in quo consistat. 

34. Mens non nisi durante corpore obnoxia est affectibus, qui ad pas- 
siones referuntur. 

Coroll. Nullus amor praeter amorem intellectualem est aeternus. 
Schol. Communis hominum opinio de mentis aeternitate. 

35. Deus se ipsum amore intellectuali infinito amat. 

36. Mentis amor intellectualis erga Deum est ipse Dei amor, quo Deus 
seipsum amat, non quatenus infinitus est, sed quatenus per essen- 
tiam humanae mentis sub specie aeternitatis consideratam explicari 
potest, h. e. mentis erga Deum amor intellectualis pars est infiniti 
amoris, quo Deus se ipsum amat. 

Corollar. Amor Dei erga homines et mentis erga Deum amor intel- 
lectualis unus idemque est. 

Schol. Beatitudo s. libertus nostra consistit in constanti et aeterno 
erga Deum amore sive in amore Dei erga homines. 

31. Nihil in natura datur, quod huie amori intellectuali sit contrarium, 
sive quod ipsum possit tollere. 

Scholium. 

38. Quo plures res secundo et tertio cognitionis genere mens intelligit, 
eo minus ipsa ab affectibus, qui mali sunt, patitur, et mortem mi- 
nus timet. 

Schol. Mors eo minus est noxia, quo mens magis Deum amat. 

39. Qui corpus ad plurima aptum habet, is mentem habet, cuius ma- 
xima pars est aeterna. 

Schol. De hominis felicitate et infelicilate. 

40. Quo unaquaeque res plus perfectionis habet, eo magis agit et mi- 
nus patitur, et contra quo magis agit, eo perfectior est. 

Coroll. Pars mentis quae remanet (intellectus) perfectior est reliqua 
(imaginatione). 
Schol. Mens nostra quatenus intelligit aeternus cogitandi modus est. 

41. Quamvis nesciremus menlem nostram aeternam esse, pietatem ta- 
men et religionem, et absolute omnia quae ad animositatem el ge- 
nerositatem referri ostendimus in quarta parle, prima haberemus. 

Schol. Communis vulgi persuasio de vita aeterna. 

42. Beatitudo non est virtutis praemium, sed ipsa virtus; nec eadem 
gaudemus, quia libidines coércemus, sed contra quia eadem gau- 
demus, ideo libidines coBrcere possumus. 

Schol. Quantum sapiens polleat potiorque sit ignaro, qui sola libi- 
dine agitur. 

P ABS P RIMA. 
DE DEO. 


DEFINITIONES. 


I. Per causam sui intelligo id, cuius essentia involvit 
existentiam, sive id, cuius natura non potest concipi nisi existens. 

II. Ea res dicitur in suo genere finita, quae alia eius- 
dem naturae terminari potest. Ex. gr. corpus dicitur finitum, 
quia aliud semper maius concipimus. Sic cogitatio alia cogita- 
lione terminatur. At corpus non terminatur cogitatione, nec co- 
gitatio corpore. 

HI. Per substantiam intelligo id quod in se est et per se 
concipitur; hoc est id, cuius conceptus non indiget conceptu al- 
terius rei, a quo formari debeat. 

IV. Per attributum intelligo id quod intellectus de sub- 
stantia percipit tanquam eiusdem essentiam constituens. 

V. Per modum intelligo substantiae affectiones, sive id 
quod in alio est, per quod etiam concipitur. 

VI. Per Deum intelligo ens absolute infinitum, hoc est, 
substantiam constantem infinitis attributis, quorum unumquod- 
que aeternam et infinitam essentiam exprimit. 

ExrriicATIO. Dico absolute infinitum, non autem in suo 
genere. (Quicquid enim in suo genere tantum infinitum est, in- 
finita de eo attributa negare possumus; quod autem absolute in- 
finitum est, ad eius essentiam pertinet, quicquid essentiam ex- 
primit et negationem nullam involvit, 

VII. Ea res libera dicetur, quae ex sola suae naturae ne- 
cessitate existit et a se sola ad agendum determinatur: necessa- 
ria autem, vel potius coacta, quae ab alio determinatur ad 
existendum et operandum certa ac determinata ratione. 

VIII. Peraeternitatem intelligo ipsam existentiam, qua- 
tenus ex sola rei aeternae definitione necessario sequi concipitur. 

ExPLIicATIO. Talis enim existentia, ut aeterna veritas, sic- 
ut rei essentia concipitur, proptereaque per durationem aut 
tempus explicari non potest, tametsi duratio principio et fine 
carere concipiatur. 


AXIOMATA. 


I. Omnia quae sunt vel in se vel in alio sunt. 

II. Id quod per aliud non potest concipi, per se concipi 
debet. 

HI. Ex data causa determinata necessario sequitur effectus, 
et contra si nulla detur determinata causa , impossibile est ut effe- 
ctus sequatur. 

IV. Effectus cognitio a cognitione causae dependet et eandem 
involvit. 

V. Quae nihil commune cum se invicem habent, etiam per 
se invicem intelligi non possunt, sive conceptus unius alterius 
conceptum non involvit. 

VI. Idea vera debet cum suo ideato convenire. 

VII. Quicquid ut non existens potest concipi, eius essentia 
non involvit exístentiam 


PROPOSITIONES. 


PROPOS. I. Substantia prior est natura suis affectio- 
nibus. 


DrMoNsTR. Patet ex definitione 3. et 5. 


PROPOS. II. Duae substantiae diversa attributa ha- 
bentes nihil inter se commune habent, 

DgMoNsTR. Patet etiam ex definit. 3. Unaquaeque enim in 
se debet esse et per se debet concipi, sive conceptus unius con- 
ceptum alterius non involvit. 


PROPOS. Ill. Quae res nihil commune inter se ha- 
bent, earum una alterius causa esse non potest. 


DEMoNsTR. Si nihil commune cum se invicem habent, ergo 
(per ax. 5.) nec per se invicem possunt intelligi, adeoque (per 
ax. 4.) una alterius causa esse non potest; quod erat demonstr. 


PROPOS. IV. Duae aut plures res distinctae vel in- 
ter se distinguuntur ex diversitate aítributorum 
subsiantiarum, vel ex diversitate earundem affe- 
etionum. 


DkwoNsrR. Omnia, quae sunt, vel in se, vel in alio sunt 
(per ax. 1.), hoc est (per defin. 3. et 5.) extra intellectum nihil 
datur praeter substantias eiusque affectiones. Nihil ergo extra in- 
tellectum datur, per quod plures res distingui inter se possunt 
praeter substantias, sive quod idem est (per ax. 4.) earum attri- 
buta earumque affectiones; q. e. d. 


PROPOS. V. In rerum natura non possunt dari duae 
aut plures substantiae eiusdem naturae sive attri- 
buti. 


DEMONSTR. Si darentur plures distinctae, deberent inter se 
distingui vel ex diversitate attributorum, vel ex diversitate affectio- 
num (per prop. praeced.). Si tantum ex diversitate attributorum, 
concedetur ergo, non dari nisi unam eiusdem attributi. Atsi ex 
diversitate affectionum, quum substantia sit prior natura suis af- 
fectionibus (per prop. 1.), depositis ergo affectionibus et in se 
considerata, hoc est (per defin. 3. et 6.) vere considerata, non 
poterit concipi ab alia distingui, hoc est (per prop. praeced.) non 
poterunt dari plures, sed tantum una; q. e. d. 

PROPOS. VI Una substantia non potest produci ab 
alia substantia. 

DxkMoNsTR. In rerum natura non possunt dari duae substan- 
tiae eiusdem attributi (per prop. praeced.), hoc est (per prop. 2.) 
quae aliquid inter se commune habent; adeoque (per prop. 3.) 
una alterius causa esse nequit, sive una ab alia non potest pro- 
duci; q. e. d. 

COROLLAR. Hinc sequitur substantiam ab alio produci non 
posse. Nam in rerum natura nihil datur praeter substantias ea- 
rumque affectiones, ut patet ex axiom. 1. et defin. 3. et 5. Atqui 
a substantia produci non potest (per praeced. prop.). Ergo sub- 
stantia absolute ab alio produci non potest; q. e. d. 

ALITER. Demonstratur hoc etiam facilius ex absurdo contra- 
dictorio. Nam si substantia ab alio posset produci, eius cognitio 
a cognitione suae causae deberet pendere (per axioma 4.); adeo- 
que (per defin. 3.) non esset substantia. 


PROPOS. VIL Ad naturam substantiae pertinet 
existere 
DEMomwsTR. Substantia non potest produci ab alio (per co- 
roll. prop. praeced.); erit itaque causa sui, id est (per defin. 1.) 
ipsius essentia involvit necessario existentiam , sive ad eius natu- 
ram perlinet existere; q. e. d. 


PROPOS. VIII. Omnis substantia est necessario infinita. 


DrMoNsTR. Substantia unius attributi non nisi unica existit 
(per prop. 5.), et ad ipsius naturam pertinet existere (per prop.7.). 
Erit ergo de ipsius natura vel finita vel infinita existere. At non 
finita. Nam (per defin. 2.) deberet terminari ab alia eiusdem na- 
turae, quae etiam necessario deberet existere (perprop.7.); adeo- 
que darentur duae substantiae eiusdem attributi, quod est absur- 
dum (per prop.5.). Existit ergo infinita; q. e. d. 

SCHOL. I. Quum finitum esse revera sit ex parte negatio, et 
infinitum absoluta affirmatio existentiae alicuius naturae, sequitur 
ergo ex sola prop. 7. omnem substantiam debere esse infinitam. 

SCHOL. II. Non dubito, quin omnibus, qui de rebus con- 

fuse iudicant, nec res per primas suas causas noscere consueve- 
runt, difficile sit, demonstrationem septimae prop. concipere; 
nimirum quia non distinguunt inter modificationes substantiarum 
et ipsas substantias, neque sciunt, quomodo res producuntur. 
Unde fit, ut principium, quod res naturales habere vident, sub- 
stantiis affingant. Qui enim veras rerum causas ignorant, omnia 
confundunt et sine ulla mentis repugnantia tam arbores, quam 
homines loquentes fingunt, et homines tam ex lapidibus, quam ex 
semine formari et quascumque formas in alias quascumque mu- 
tari imaginantur. Sic etiam qui naturam divinam cum humana 
confundunt, facile Deo affectus humanos tribuunt, praesertim 
quam diu etiam ignorant, quomodo affectus in mente producuntur. 
Si autem homines ad naturam substantiae attenderent, minime de 
veritate prop. 7. dubitarent; imo haec prop. omnibus axioma esset 
et inter notiones communes numeraretur. Nam per substan- 
tiam intelligerent id quod in se est et perse concipitur, hoc est, 
id cuius cognitio non indiget cognitione alterius rei: per modi- 
ficationes autem id quod in alio est et quarum conceptus a con- 
ceptu rei, in qua sunt, formatur. Quocirca modificationum non 
existentium veras ideas possumus habere; quandoquidem, quam- 
vis non existant actu extra intellectum, earum tamen essentia ita 
in alio comprehenditur, ut per idem concipi possint. "Verum 
substantiarum veritas extra intellectum non est, nisi in se ipsis, 
quia per se concipiuntur. Si quis ergo diceret, se claram et 
distinctam, hoc est, veram ideam substantiae habere et nihilo 
minus dubitare, num talis substantia existat, idem hercle esset, 
ac si diceret, se veram habere ideam et nihilo minus dubitare, 
num falsa sit (ut satis attendenti fit manifestum); vel, si quis 
statuat, substantiam creari, simul statuit, ideam falsam factam 
esse veram, quo sane nihil absurdius concipi potest. Adeoque 
fatendum necessario est, substantiae existentiam, sicut eius es- 
sentiam, aeternam esse veritatem. Atque hinc alio modo conclu- 
dere possumus, non dari nisi unicam eiusdem naturae; quod hic 
ostendere operae pretium esse duxi. Ut autem hoc ordine faciam, 
notandum est, 1. veram uniuscuiusque rei definitionem nihi! in- 
volvere neque exprimere praeter rei definitae naturam. Ex quo 
Sequitur hoc 2. nempe nullam definitionem certum aliquem nu- 

merum índividuorum involvere, neque exprimere, quandoquidem 
nihil aliud exprimit, quam naturam rei definitae. Ex. gr. defini- 
tio trianguli nihil aliud exprimit, quam simplicem naturam trian- 
guli; at non certum aliquem triangulorum numerum. 3. Notan- 
dum, dari necessario uniuscuiusque rei existentis certam aliquam 
causam, propter quam existit. 4. Denique notandum, hanc 
causam, propter quam aliqua res existit, vel debere contineri in 
ipsa natura et definitione rei existentis (nimirum quod ad ipsius 
naturam pertinet existere), vel debere extra ipsam dari. His po- 
sitis sequitur, quod, si in natura certus aliquis numerus indivi- 
duorum existat, debeat necessario dari causa, cur illa individua 
et cur non plura nec pauciora existunt. Si ex. gr. in rerum natura 
viginti homines existant (quos maioris perspicuitatis causa sup- 
pono simul existere, nec alios antea in natura exstitisse), non sa- 
tis erit (ut scilicet rationem reddamus, cur viginti homines exi- 
stant) causam naturae humanae in genere ostendere, sed insuper 
necesse erit, causam ostendere, cur non plures, nec pauciores, 
quam víginti existant; quandoquidem (per notam 3.) uniuscuius- 
que debet necessario dari causa, cur existat. At haec causa (per 
notam 2. et 3.) non potest in ipsa natura humana contineri, quan- 
doquidem vera hominis definitio numerum vicenarium non invol- 
vit. Adeoque (per notam 4.) causa, cur hi viginti homines exi- 
stunt, et consequenter cur unusquisque existit, debet necessario 
extra unumquemque dari; et propterea absolute concludendum, 
omne id, cuius naturae plura individua existere possunt, debere 
necessario, ut existant, causam externam habere. Iam quoniam 
ad naturam substantiae (per iam ostensa in hoc schol.) pertinet 
existere, debet eius definitio necessariam existentiam involvere, et 
consequenter ex sola eius definitione debet ipsius existentia con- 
cludi. At ex ipsius definitione (ut iam ex nota 2. et 3. ostendi- 
mus) non potest sequi plurium substantiarum existentia. Se- 
quitur ergo ex ea necessario, unicam tantum eiusdem naturae 
existere, ut proponebatur. 


PROPOS. IX. Quo plus realitatis aut esse unaquae- 
que res habet, eo plura attributa ipsi competunt. 
D&gMoNsTR. Patet ex defin. 4. 

PROPOS. X. Unumquodque unius substantiae attri- 
butum per se concipi debet. 


DEMoNsTR. Átliributum enim est id quod intellectus de sub- 
stantia percipit tanquam eius essentiam constituens (per defin. 
4.); adeoque (per defin. 3.) per se concipi debet; q. e. d. 

SCHOL. Exhisapparet, quod, quamvis duo attributa rea- 
liter distincta concipiantur, hoc est, unum sine ope alterius, non 
possumus tamen inde concludere, ipsa duo entia sive duas diver- 
sas substantias constituere. Id enim est de natura substantiae, 
ut unumquodque eius attributorum per se concipiatur; quando- 
quidem omnia quae habet attributa simul in ipsa semper fuerunt, 
nec unum ab alio produci potuit; sed unumquodque realitatem 
sive esse substantiae exprimit. Longe ergo abest, ut absurdum 
sit, uni substantiae plura attributa tribuere; quin nihil in natura 
clarius, quam quod unumquodque ens sub aliquo attributo debeat 
concipi, et quo plus realitatis aut esse habeat, eo plura attributa, 
quae et necessitatem sive aeternitatem et infinitatem exprimunt, 
habeat; et consequenter nihil etiam clarius, quam quod ens ab- 
solute infinitum necessario sit definiendum (ut defin. 6. tradidi- 
mus) ens, quod constat infinitis attributis, quorum unumquod- 
que aeternam et infinitam certam essentiam exprimit. Si quis 
autem iam quaerit, ex quo ergo signo diversitatem substantiarum 
poterimus dignoscere, legat sequentes propositiones, quae osten- 
dunt in rerum natura non nisi unicam substantiam existere, eam- 
que absolute infinitam esse, quapropter id signum frustra quae- 
reretur. 


PROPOS. XI. Deus sive substantia constans infinitis 
attributis, quorum unumquodque aeternam et in- 
finitam essentiam exprimit, necessario existit. 


DEMoNsTR. Si negas, concipe, si fieri potest, Deum non 
existere. Ergo (per ax. 7.) eius essentia non involvit existentiam. 
Atqui hoc (per propos. 7.) est absurdum. Ergo Deus necessario 
existit; q. e. d. 

ALITER. Cuiuscumque rei assignari debet causa seu ratio, tam 

curexistit, quam cur non existit. Ex. gr. si triangulus existit, 
ratio seu causa dari debet, cur existit; si autem non existit, ratio 
etiam seu causa dari debet, quae impedit quo minus existat, sive 
quae eius existentiam tollat. Haec vero ralio seu causa vel in 
natura rei contineri debet, vel extra ipsam. Ex. gr. rationem, 
cur circulus quadratus non existat, ipsa eius natura indicat; nimi- 
rum, quia contradictionem involvit. Cur autem contra substantia 
existat, ex sola etiam eius natura sequitur, quia scilicet existen- 
tiam involvit. Videprop. 7. At ratio, cur circulus vel triangu- 
lum existit, vel cur non existit, ex eorum natura non sequitur, 
sed ex ordine universae naturae corporeae. Ex eo enim sequi de- 
bet, vel iam triangulum necessario existere, vel impossibile esse 
ut iam existat. Atque haec per se manifesta sunt, Ex quibus 
sequitur, id necessario existere, cuius nulla ratio nec causa datur, 
quae impedit quo minus existat. Si itaque nulla ratio nec causa 
dari possit, quae impedit quo minus Deus existat, vel quae eius 
existentiam tollat, omnino concludendum est, eundem necessario 
existere. At si talis ratio seu causa daretur, ea vel in ipsa Dei 
natura, velextra ipsam dari deberet, hoc est, in alia substantia 
alterius naturae. Nam si ciusdem natura esset, eo ipso concede- 
retur dari Deum. At substantia, quae alterius esset naturae, 
nihil cum Deo commune habere (per prop. 2.), adeoque neque 
eius existentiam ponere neque tollere posset. Quum igitur ratio 
seu causa, quae divinam existentiam tollat, extra divinam natu- 
ram dari non possit, debebit necessario dari, siquidem non existit, 
in ipsa eius natura, quae propterea contradictionem involveret. 
Atque hoc de ente absolute infinito et summe perfecto affirmare, 
absurdum est; ergo nec in Deo, nec extra Deum ulla causa seu 
ratio datur, quae eius existentiam tollat, ac proinde Deus neces- 
sario existit; q. e. d. 

ALITER. Posse non eristere impotentia est et contra posse 
existere potentia est (ut per se notum). Si itaque id, quod iam 
necessario existit, non nisi entía finita sunt; sunt ergo entia finita 
potentiora ente absolute infinito: atque hoc (ut per se notum) ab- 
surdum est. Ergo vel nihil existit, vel ens absolute infinitum ne- 
cessario etiam existit. Atqui nos vel in nobis, velinalio, quod 
necessario existit, existimus. Vid. ax. 1. et prop. 7. Ergo ens 

absolute infinitum, hoc est (per defin. 6.) Deus necessario existit ; 
q. e. d. 

SCHOL. In hac ultima demonstratione Dei existentiam a po- 
sleriori ostendere volui, ut demonstratio facilius perciperetur; 
non autem propterea, quod ex hoc eodem fundamento Dei exi- 
stentia a priori non sequatur. Nam quum posse existere potentia 
sit, sequitur, quo plus realitatis alicuius rei naturae competit, 
eo plus virium a se habere, ut existat; adeoque ens absolute in- 
finitum sive Deum infinitam absolute potentiam existendi a se 
habere, qui propterea absolute existit. Multi tamen forsan non 
facile huius demonstrationis evidentiam videre poterunt, quia 
assueti sunt, eas solummodo res contemplari, quae a causis ex- 
ternis fluunt; etex his, quae cito fiunt, hocest, quae facile exi- 
stunt, eas etiam facile perire vident, et contra eas res factu diffici- 
liores iudicant, hoc est, ad existendum non adeo faciles, ad quas 
plura pertinere concipiunt. Verum ut ab his praeiudiciis liberen- 
tur, non opus habeo hic ostendere, qua ratione hoc enuntiatum: 
quod cito fit, cito perit, verum sit, nec etiam, an respectu to- 
tius naturae omnia aeque facilia sint, an secus; sed hoc tantum 
notare sufficit, me hic non loqui de rebus, quae a causis externis 
fiunt, sed de solis substantiis, quae (per prop. 6.) a nulla causa 
externa produci possunt. Resenim, quae a causis externis fiunt, 
sive eae multis partibus constent sive paucis, quicquid perfectionis 
sive realitatis habent, id omne virtuti causae externae debetur, 
adeoque earum existentia ex sola perfectione causae externae, non 
autem suae oritur. Contra, quicquid substantia perfectionis habet, 
nulli causae externae debetur; quare eius etiam existentia ex sola 
eius natura sequi debet, quae proinde nihil aliud est, quam eius 
essentia. Perfectio igitur rei existentiam non tollit, sed contra 
ponit; imperfectio autem contra eandem tollit, adeoque de nullius 
rei existentia certiores esse possumus, quam de existentia entis 
absolute infiniti seu perfecti, hocest, Dei. Nam quandoquidem 
eius essentia omnei imperfectionem secludit absolutamque per- 
fectionem involvit, eo ipso omnem causam dubitandi de ipsius 
existentia tollit, summamque de eadem certitudinem dat, quod 
mediocriter attendenti perspicuum fore credo. 

13* 

PROPOS. XII. Nullum substantiae attributum potest 
vere concipi, ex quo sequatur, substantiam posse 
dividi. 


DzrMoxsTR. Partes enim, in quas substantia sic concepta 
divideretur, vel naturam substantiae retinebunt, vel non. Si 
primum, tum (per prop. 8.) unaquaeque pars debebit esse infi- 
nita, et (per prop. 6.) causa sui, et (per prop. 5.) constare debe- 
bit ex diverso attributo, adeoque ex una substantia plures constitui 
poterunt, quod (per prop. 6.) estabsurdum. Adde, quod partes 
(per prop. 2.) nihil commune cum suo toto haberent, et totum 
(per delin. 4. et prop. 10.) absque suis partibus et esse et concipi 
posset, quod absurdum esse, nemo dubitare poterit. Si autem 
secundum ponatur, quod scilicet partes naturam substantiae non 
retinebunt; ergo, quum tota substantia in aequales partes esset 
divisa, naturam substantiae amitteret et esse desineret, quod (per 
prop. 7.) est absurdum. 


PROPOS. XIII. Substantia absolute infinita est indi- 
visibilis 


DkwoNsTR. Si enim divisibilis esset, partes, in quas divi- 
deretur, vel naturam substantiae absolute infinitae retinebunt, 
velnon. Siprimum, dabuntur ergo plures substantiae eiusdem 
naturae, quod (per prop. 5.) est absurdum. Si secundum pona- 
tur, ergo (ut supra) poterit substantia absolute infinita desinere 
esse, quod (per prop. 11.) est etiam absurdum. 

COROLL. Ex his sequitur, nullam sabstantiam, et con- 
sequenter nullam substantiam corpoream, quatenus substantia 
est, esse divisibilem. 

SCHOL. Quod substantia sit indivisibilis, simplicius ex hoc 
solo intelligitur, quod natura substantiae non potest concipi nisi 
infinita , et quod per partem substantiae nihil aliud intelligi potest, 
quam substantia finita, quod (per prop. 8.) manifestam contra- 
dictionem implicat 

PROPOS. XIV. Praeter Deum nulla dari neque con- 
cipi potest substantia. 


DkMoNsTR. Quum Deus sit ens absolute infinitum, de quo 
nullum attributum , quod essentiam substantiae exprimit, negari 
potest (per defin. 6.), isque necessario existat (per prop. 11.) ; si 
aliqua substantia praeter Deum daretur, ea explicari deberet per 
aliquod attributum Dei, sicque duae substantiae eiusdem attribuli 
existerent, quod (per prop. 5.) est absurdum ; adeoque nulla sub- 
stantia extra Deum dari potest, et consequenter non etiam con- 
cipi. Nam si posset concipi, deberet necessario concipi ut exi- 
stens; atqui hoc (per primam partem huius demonstr.) est absur- 
dum. Ergo extra Deum nulla dari, neque concipi potest sub- 
Stantía; q. e. d. 

COROLL.I. Hinc clarissime sequitur 1. Deum esse unicum, 
hoc est (per defin. 6.) in rerum natura non nisi unam substantiam 
dari, eamque absolute infinitam esse, ut in scholio prop. 10. iam 
innuimus. 

COROLL. II. Sequitur 2. rem extensam et rem cogitantem 
vel Dei attributa esse, vel (per ax. 1.) affectiones attributorum Dei. 


PROPOS. XV. Quicquid est in Deo est, et nihil 
sine Deo esse neque concipi potest. 


DEMoNsTR. Praeter Deum nulla datur neque concipi potest 
substantia (per prop. 14.), hoc est (per defin. 3.) res, quae in se 
est et per se concipitur. Modi autem (per defin. 5.) sine sub- 
stantia nec esse nec concipi possunt; quare hi in sola divina natura 
esse et per ipsam solam concipi possunt. Atqui praeter sub- 
stantias et modos nil datur (per ax. 1.). Ergo nihil sine Deo esse 
neque concipi potest; q. e. d. 

SCHOL. Sunt qui Deum instar hominis corpore et mente 
constantem atque passionibus obnoxium fingunt. Sed quam 
longe hi a veri Dei cognitione aberrent, satis ex iam demonstratis 
constat. Sed hos mitto. Nam omnes, qui naturam divinam ali- 
quo modo contemplati sunt, Deum esse corporeum negant: quod 
etiam optime probant ex eo, quod per corpus intelligimus quam- 
cumque quantitatem, longam, latam et profundam, certa aliqua 

figura terminatam, quo nihil absurdius de Deo, ente scilicet ab- 
solute infinito, dici potest. Attamen interim aliis rationibus, 
quibus hoc idem demonstrare conantur, clare ostendunt, se sub- 
stantiam ipsam corpoream sive extensam a natura divina omnino 
removere, atque ipsam a Deo creatam statuunt. Ex qua autem 
divina potentia creari potuerit, prorsus ignorant; quod clare osten- 
dit, illos id quod ipsimet dicunt, non intelligere. Ego saltem 
satis clare, meo quidem iudicio, demonstravi (vid. coroll. prop. 6. 
et schol. 2. prop. 8.) nullam substantiam ab alio posse produci vel 
creari. Porro prop. 14. ostendimus, praeter Deum nullam dari 
neque concipi posse substantiam. Atque hine conclusimus, sub- 
stantiam extensam unum ex infinitis Dei attributis esse. Verum 
ad pleniorem explicationem adversariorum argumenta refutabo, 
quae omnia huc redeunt. Primo, quod substantia corporea, qua- 
tenus substantia, constat, ut putant, partibus; et ideo eandem 
infinitam posse esse, et consequenter ad Deum pertinere posse ne- 
gant. Atque hoc multis exemplis explicant, ex quibus unum aut 
alterum afferam. Si substantia corporea, aiunt, est infinita, con- 
cipiatur in duas partes dividi; erit unaquaeque pars vel finita vel 
infinita. Si illud, componitur ergo infinitum ex duabus partibus 
finitis, quod est absurdum. Si hoc, datur ergo infinitum duplo 
maius alio infinito, quod etiam est absurdum. Porro, si quanti- 
tas infinita mensuratur partibus pedes aequantibus, infinitis tali- 
bus partibus constare debebit, ut et si partibus mensuretur digitos 
aequantibus; ac propterea unus numerus infinitus erit duodecies 
maior alio infinito. Denique, si ex uno puncto infinitae cuiusdam 
quantitatis concipiatur, duas lineas, ut AB, A C, certa ac deter- 

minata in initio distantia in infinitum protendi; certum est, di- 
stantiam inter B et C continuo augeri et tandem ex determinata in- 
determinabilem fore. Quum igitur haec absurda sequantur, ut 
putant, ex eo, quod quantitas infinita supponitur: inde conclu- 
dunt, substantiam corpoream debere esse finitam, et consequen- 
ter ad Dei essentiam non pertinere. Secundum argumentum pe- 
titur etiam a summa Dei perfectione. Deus enim, inquiunt, 
quum sit ens summe perfectum, pati non potest: atqui substantia 
corporea, quandoquidem divisibilis est, pati potest; sequitur 
ergo, ipsam ad Dci essentiam non pertinere. Haec sunt, quae 
apud scriptores invenio argumenta, quibus ostendere conantur, 
substantiam corpoream divina natura indignam esse, nec ad ean- 
dem posse pertinere. Verumenimvero si quis recte attendat, me 
ad haec iam respondisse comperiet; quandoquidem haec argu- 
menta in eo tantum fundantur, quod substantiam corpoream ex 
partibus componi supponunt, quod iam (prop. 12. cum coroll. 
prop. 13.) absurdum esse ostendi. Deinde si quis rem recte per- 
pendere velit, videbit, omnia illa absurda (siquidem omnia ab- 
surda sunt, de quo iam non disputo), ex quibus concludere vo- 
lunt, substantiam extensam finitam esse, minime ex eo sequi, 
quod quantitas infinita supponatur, sed quod quantitatem infini- 
tam mensurabilem et ex partibus finitis conflari supponunt; quare 
ex absurdis, quae inde sequuntur, nihil aliud concludere possunt, 
quam quod quantitas infinita non sit mensurabilis et quod ex par- 
libus finitis conflari non possit. Atque hoc idem est, quod nos 
supra (propos. 12. etc.) iam demonstravimus. Quare telum, 
quod in nos intendunt, in se ipsos revera coniiciunt. Si igitur 
ipsi ex suo hoc absurdo concludere tamen volunt, substantiam 
extensam debere esse finitam, nihil aliud hercle faciunt, quam si 
quis ex eo, quod finxit, circulum quadrati proprietates habere, 
concludit, circulum non habere centrum, ex quo omnes ad cir- 
cumferentiam ductae lineae sunt aequales. Nam substantiam 
corpoream, quae non nisi infinita, non nisi unica et non nisi in- 
divisibilis potest concipi (vid. prop. 8. 5. et 12.), eam ipsi ad 
concludendum eandem esse finitam, ex partibus finitis conflari et 
multiplicem esse et divisibilem, conciplunt. Sic etiam alii, post- 
quam fingunt, lineam ex punctis componi, multa sciunt invenire 

argumenta, quibus ostendant, lineam non posse in infinitum 
dividi. Et profecto non minus absurdum est ponere, quod sub- 
stantia corporea ex corporibus sive partibus componatur, quam 
quod corpus ex superficiebus, superficies ex lineis, lineae deni- 
que ex punctis componantur. Atque hoc omnes, qui claram 
rationem infallibilem esse sciunt, fateri debent, et imprimis ii qui 
negant, dari vacuum. Nam si substantia corporea ita posset di- 
vidi, ut eius partes realiter distinctae essent; cur ergo una pars 
non posset annihilari manentibus reliquis, ut ante, inter se con- 
nexis? et cur omnes ita aptari debent, ne detur vacuum? Sane 
rerum, quae realiter ab invicem distinctae sunt, una sine alia esse 
et in suo statu manere potest. Quum igitur vacuum in natura 
non detur (de quo alias), sed omnes partes ita concurrere debent, 
ne detur vacuum ; sequitur hinc etiam, easdem non posse realiter 
distingui, hoc est ; substantiam corpoream, quatenus substantia 
est, non posse dividi. Si quis tamen iam quaerat, cur nos ex 
natura ita propensi simus ad dividendam quantitatem; ei respon- 
deo, quod quantitas duobus modis a nobis concipitur, abstracte 
scilicet sive superficialiter, prout nempe ipsam imaginamur, vel 
ut substantia , quod a solo intellectu fit. Siitaque ad quantitatem 
attendimus, prout in imaginatione est, quod saepe et facilius a 
nobis fit, reperietur finita, divisibilis et ex partibus conflata; si 
autem ad ipsam, prout in intellectu est, attendimus, et eam, qua- 
tenus substantia est, concipimus, quod difficillime fit, tum, ut 
iam satis demonstravimus, infinita, unica et indivisibilis reperie- 
tur. Quodomnibus, quiinter imaginationem et intellectum di- 
stinguere sciverint, satis manifestum erit; praecipue si ad hoc 
etiam attendatur, quod materia ubique eadem est, nec partes in 
eadem distinguuntur, nisi quatenus materiam diversimode affe- 
ctam esse concipimus, unde eius partes modaliter tantum distin- 
guuntur, non autem realiter. Ex. gr. aquam, quatenus aqua 
est, dividi concipimus eiusque partes ab invicem separari: at 
non, quatenus substantia est corporea; eatenus enim neque se- 
paratur neque dividitur. Porro aqua, quatenus aqua, generatur 
et corrumpitur; at quatenus substantia nec generatur nec cor- 
rumpitur. Atque his me ad secundum argumentum etiam re- 
spondisse puto; quandoquidem id in eo etiam fundatur, quod 

maleria, quatenus substantia, divisibilis sit el ex partibus con- 
fletur. Et quamvis hoc non esset, nescio, cur divina natura in- 
digna esset, quandoquidem (per prop. 14.) extra Deum nulla sub- 
stantia dari potest, a qua ipsa pateretur. Omnia, inquam, in 
Deo sunt, et omnia, quae fiunt, per solas leges infinitae Dei naturae 
fiunt, et ex necessitate eius essentiae (ut mox ostendam) sequun- 
tur. Quare nulla ratione dici potest, Deum ab alio pati, aut 
subslantiam extensam divina natura indignam esse, tametsi divi- 
sibilis supponatur, dummodo aeterna et infinita concedatur. Sed 
de his impraesentiarum satis. 


PROPOS. XVI. Ex necessitate divinae naturae in- 
finita infinitis modis (hoc est, omnia quae sub in- 
tellectum infinitum cadere possunt) sequi debent. 


DEMoNsTR. Haec propositio unicuique manifesta esse debet, 
si modo ad hoc attendat , quod ex data cuiuscumque rei definitione 
plures proprietates intellectus concludit, quae revera ex eadem 
(hoc est, ipsa rei essentia) necessario sequuntur, et eo plures, quo 
plus realitatis rei definitio exprimit, hoc est, quo plus realitatis 
rei definitae essentia involvit. Quum autem natura divina infinita 
absolute attributa habeat (per defin. 6.), quorum etiam unum- 
quodque infinitam essentiam in suo genere exprimit, ex eiusdem 
ergo necessitate infinita infinitis modis (hoc est, omnia quae sub 
intellectum infinitum cadere possunt) necessario sequi debent; 
q. e. d. 

COROLL. I. Hinc sequitur, Deum omnium rerum, quae 
sub intellectum infinitum cadere possunt, esse causam efficientem. 

COROLL. II. Sequitur 2. Deum causam esse per se, non 
vero per accidens. 

COROLL. III. Sequitur 3. Deum esse absolute causam 
primam. 


PROPOS. XVII. Deus ex solis suae naturae legibus 
et a nemine coactus agit. 


DEgMoNsTR. Ex sola divinae naturae necessitate, vel (quod 
Ídem est) ex solis eiusdem naturae legibus, infinita absolute sequi, 

modo prop. 16. ostendimus; et prop. 15. demonstravimus, nihil 
sine Deo esse nec concipi posse, sed omnia in Deo esse. Quare 
nihil extra ipsum esse potest, a quo ad agendum determinetur vel 
cogatur; atque adeo Deus ex solis suae naturae legibus et a ne- 
mine coactus agit; q. e. d. 

COROLL. I. Hinc sequitur 1. nullam dari causam, quae 
Deum extrinsece vel intrinsece praeter ipsius naturae perfectionem 
incitet ad agendum. 

COROLL. II. Sequitur 2. solum Deum esse causam liberam. 
Deus enim solus ex sola suae naturae necessitate existit (per prop. 
11. et coroll. 1. prop. 14.), et ex sola suae naturae necessitate 
agit (per prop. praeced.). Adeoque (per defin. 7.) solus est causa 
libera; q.e. d. 

SCHOL. Alii putant, Deum esse causam liberam, propterea 
quod potest, ut putant, efficere, ut ea quae ex eius natura sequi 
diximus, hoc est, quae in eius potestate sunt, non fiant, sive ut 
ab ipso non producantur. Sed hoc idem est, ac si dicerent, quod 
Deus potest efficere, ut ex natura trianguli non sequatur, eius 
tres angulos aequales esse duobus rectis; sive ut ex data causa non 
sequatur effectus, quod est absurdum. Porro infra absque ope 
huius propositionis ostendam , ad Dei naturam neque intellectum 
neque voluntatem pertinere. Scio equidem plures esse qui pu- 
tant, se posse demonstrare, ad Dei naturam summum intellectum 
et liberam voluntatem pertinere; nihil enim perfectius cognoscere 
sese aiunt, quod Deo tribuere possunt, quam id quod in nobis 
summa est perfectio. Porro, tametsi Deum actu summe intelli- 
gentem concipiant, non tamen credunt, eum posse omnia, quae 
actu intelligit, efficere ut existant; nam se eo modo Dei potentiam 
destruere putant. Si omnia, inquiunt, quae in eius intellectu 
sunt, creavisset, nihil tum amplius creare potuisset, quod cre- 
dunt Dei omnipotentiae repugnare; ideoque maluerunt Deum ad 
omnia indilferentem statuere, nec aliud creantem praeter id quod 
absoluta quadam voluntate decrevit creare. Verum ego me satis 
clare ostendisse puto (vid. prop. 16.), a summa Dei potentia sive 
infinita natura infinita infinitis modis, hoc est, omnia necessario 
effluxisse, vel semper eadem necessitate sequi; eodem modo, ac 
ex natura trianguli ab aeterno et in aeternum sequitur, eius tres 

angulos aequari duobus rectis. Quare Dei omnipotentia actu ab 
aeterno fuit et in aeternum in eadem actualitate manebit, Et hoc 
modo Dei omnipotentia longe, meo quidem iudicio, perfectior 
staluitur. Imo adversarii Dei omnipotentiam (liceat aperte loqui) 
negare videntur. Coguntur enim fateri, Deum infinita ereabilia 
intelligere, quae tamen nunguam creare poterit. Nam alias, si 
scilicet omnia quae intelligit crearet, suam iuxta ipsos exhauriret 
omnipotentiam et se imperfectum redderet. Ut igitur Deum per- 
fectum statuant, eo rediguntur, utsimul statuere debeant, ipsum 
non posse omnia efficere, ad quae eius potentia se extendit; quo 
absurdius aut Dei omnipotentiae magis repugnans non video, quid 
fingi possit. Porro (ut de intellectu et voluntate, quos Deo com- 
muniter tribuimus, hic etiam aliquid dicam) si ad aeternam Dei 
essentiam intellectus scilicet et voluntas pertinent, aliud sane per 
utrumque hoc attributum intelligendum est, quam quod vulgo 
solent homines. Nam intellectus et voluntas, qui Dei essentiam 
constituerent, a nostro intellectu et voluntate toto coelo differre 
deberent, nec in ulla re, praeterquam in nomine, convenire pos- 
sent; non aliter scilicet, quam inter se conveniunt canis signum 
coeleste, et canis animal latrans. Quod sic demonstrabo. Siin- 
tellectus ad divinam naturam pertinet, non poterit, uti noster in- 
tellectus posterior (ut plerisque placet), vel simul natura esse cum 
rebus intellectis, quandoquidem Deus omnibus rebus prior est 
causalitate (per coroll. 1. prop. 16.); sed contra veritas et formalis 
rerum essentia ideo talis est, quia talis in Dei intellectu existit ob- 
iective. Quare Dei intellectus, quatenus Dei essentiam consti- 
tuere concipitur, est revera causa rerum (am earum essentiae, 
quam earum existentiae; quod ab iis videtur etiam fuisse animad- 
versum, qui Dei intellectum, voluntatem et potentiam unum et 
idem esse asseruerunt. Quum itaque Dei intellectus sit unica re- 
rum causa, videlicet (ut ostendimus) tam earum essentiae, quam 
earum existentiae, debet ipse necessario ab iisdem differre tam 
ratione essentiae, quam ratione existentiae. Nam causatum dif- 
fert a sua causa praecise in eo, quod a causa habet. Ex. gr- homo 
est causa exislenliae , non vero essentiae alterius hominis (est enim 
haec aeterna veritas); et ideo secundum essentiam prorsus con- 
venire possunt, in existendo autem differre debent; et propterea 

si unius existentia pereat, non ideo alterius peribit; sed si unius 
essentia destrui posset et fieri falsa, destrueretur etíam alterius 
essentia. Quapropter res, quae et essentiae et existentiae ali- 
cuius effectus est causa, a tali effectu differre debet tam ratione 
essentiae, quam ratione existentiae. Atqui Dei intellectus est et 
essentiae et existentiae nostri intellectus causa: ergo Dei intelle- 
ctus, quatenus divinam essentiam constituere concipitur, a nostro 
intellectu tam ratione essentiae, quam ratione existentiae differt, 
nec in ullare, praeterquam in nomine, cum eo convenire potest, 
utvolebamus. Circa voluntatem eodem modo proceditur, ut fa- 
cile unusquisque videre potest. 


PROPOS. XVIII Deus est omnium rerum causa im- 
manens, non vero transiens. 


DkMoNsTR. Omnia quae sunt in Deo sunt et per Deum con- 
cipi debent (per prop. 15.), adeoque (per coroll. 1. prop. 16.) 
Deus rerum, quae in ipso sunt, est causa; quod est primum. 
Deinde extra Deum nulla potest dari substantia (per prop. 14.), 
hoc est (per defin. 3.) res, quae extra Deum in se sit; quod erat 
secundum. Deus ergo est omnium rerum causa immanens, non 
vero transiens; q. e. d. 


PROPOS. XIX. Deus sive omnia Dei attributa sunt 
aeterna. 


DEMONSTR. Deus enim (per defin. 6.) est substantia, quae 
(per prop. 11.) necessario existit, hoc est (per prop. 7.) ad cuius 
naturam pertinet existere, sive (quod idem est) ex cuius definitione 
sequitur ipsum existere; adeoque (per defin. 8.) est aeternus. 
Deinde per Dei attributa intelligendum est id quod (per defin. 4.) 
divinae substantiae essentiam exprimit, hoc cst, id quod ad sub- 
stantiam pertinet: id ipsum, inquam, ipsa attributa involvere 
debent. Atqui ad naturam substantiae (ut iam ex prop. 7. de- 
monstravi) pertinet aeternitas; ergo unumquodque attributorum 
aeternitatem involvere debet, adeoque omnia sunt aeterna; q.e. d. 

SCHOL. Haec propositio quam clarissime etiam patet ex modo, 
quo (prop. 11.) Dei existentiam demonstravi. Ex ea, inquam, 

demonstratione constat, Dei existentiam, sicut eius essentiam, 
aeternam esse veritatem. Deinde princip. philos. Cartesii part. 1. 
prop. 19. alio etiam modo Dei aeternitatem demonstravi, nec 
opus est eum hic repetere 


PROPOS. XX. Dei existentia eiusque essentia unum 
et idem sunt. 


DzMoNsTR. Deus (per anteced. prop.) eiusque omnia attri- 
buta aeterna, hoc est (per defin. 8.) unumquodque eius attributo- 
rum eristentiam exprimit. Eadem ergo Dei attributa, quae (per 
defin. 4.) Dei aeternam essentiam explicant, eius simul aeternam 
existentiam explicant, hoc est, illud ipsum quod essentiam Dei 
constituit, constituit simul ipsius existentiam; adeoque haec et 
ipsius essentia unum et idem sunt; q. c. d. 

COROLL. I. Hinc sequitur 1. Dei existentiam, sicut eius 
essentiam, aeternam esse veritatem. 

COROLL.II. Sequitur 2. Deum sive omnia Dei attributa esse 
immutabilia. Nam si ratione existentiae mutarentur, deberent 
etiam (per prop. praeced.) ratione essentiae mutari, hoc est (ut 
per se notum) ex veris falsa fieri; quod est absurdum. 


PROPOS. XXI. Omnia, quae ex absoluta natura ali- 
cuius attributi Dei sequuntur, semper et infinita 
existere debuerunt, sive per idem attributum ae- 
terna et infinita sunt. 


DrMoNsTR. Concipe, sí fieri potest (siquidem neges), ali- 
quid in aliquo Dei attributo ex ipsius absoluta natura sequi, quod 
finitum sit et determinatam habeat existentiam sive durationem, 
er, gr. ideam Dei in cogitatione. At cogitatio, quandoquidem 
Dei attributum supponitur, est necessario (per prop. 11.) sua na- 
tura infinita. Verum quatenus ipsa ideam Dei habet, finita sup- 
ponitur. At (per defin. 2.) finita concipi non potest, nisi per ipsam 
cogitationem determinetur: sed non per ipsam cogitationem, 
quatenus ideam Dei constituit (eatenus enim finita supponitur 
esse): ergo per cogitationem, quatenus ideam Dei non constituit, 

quae tamen (per prop. 11.) necessario existere debet. Datur igitur 
cogitatio non constituens ideam Dei, ac propterea ex eius natura, 
quatenus est absoluta cogitatio, non sequitur necessario idea Dei 
(concipitur enim ideam Dei constituens et non constituens); quod 
est contra hypothesin. Quare si idea Dei in cogitatione, aut ali- 
quid (perinde est, quiequid sumatur, quandoquidem demon- 
stratio universalis est) in aliquo Dei attributo ex necessitate abso- 
lutae naturae ipsius attributi sequatur, id debet necessario esse 
infinitum; quod erat primum. 

Deinde id quod ex necessitate naturae alicuius attributi ita se- 
quitur, non potest determinatam habere durationem. Nam si 
neges, supponatur res, quae ex necessitate naturae alicuius attri- 
buti sequitur, dari in aliquo Dei attributo, ex. gr. idea Dei in 
cogitatione, eaque supponatur aliquando non exstitisse, vel non 
exstitura. Quum autem cogitatio Dei attributum supponatur, 
debet et necessario et immutabilis existere (per prop. 11. et coroll. 
2. prop. 20.). Quare ultra limites durationis ideae Dei (supponi- 
tur enim aliquando non exstitisse, aut non exstitura) cogitatio sine 
idea Dei existere debebit; atqui hoc est contra hypothesin; sup- 
ponitur enim, ex data cogitatione necessario sequi ideam Dei. 
Ergo idea Dei in cogitatione, aut aliquid quod necessario ex ab- 
soluta natura alicuius attributi Dei sequitur, non potest determi- 
natam habere durationem, sed per idem attributum aeternum est; 
quod erat secundum. Nota, hoc idem esse affirmandum de qua- 
cumque re, quae in aliquo Dei attributo ex Dei absoluta natura 
necessario sequitur. 


PROPOS. XXII. Quicquid ex alio Dei attributo, qua- 
tenus modificatum est tali modificatione, quae et 
necessario et infinita per idem existit, sequitur, 
debet quoque et necessario et infinitum existere. 


DkMoNsTR. Huius propositionis demonstratio procedit eodem 
modo, ac demonstratio praecedentis. 


PROPOS. XXIII. Omnis modus, qui et necessario et 
infinitus existit, necessario sequi debuit vel ex 

absoluta natura alicuius attributi Dei, vel ex ali- 
quo attributo modificato modificatione, quae et ne- 
cessario et infinita existit. 


DEMoNsTR. Modus enim in alio est, per quod concipi debet 
(per defin. 5.) , hoc est (per prop. 15.) in solo Deo est et per solum 
Deum concipi potest. Si ergo modus concipitur necessario ex- 
sistere et infinitus esse, utrumque hoc debet necessario concludi 
sive percipi per aliquod Dei attributum, quatenus idem concipitur 
infinitatem et necessitatem existentiae, sive (quod per defin. 3. 
idem est) aeternitatem exprimere, hoc est (per defin. 6. et prop. 
19.) quatenus absolute consideratur. Modus ergo, qui et neces- 
sario et infinitus existit, ex absoluta natura alicuius Dei attributi 
sequi debuit; hocque vel immediate (de quo prop. 21.) vel me- 
diante aliqua modificatione, quae ex eius absoluta natura sequitur, 
hoe est (per prop. praeced.) quae et necessario et infinita existit; 
q. e. d. 


PROPOS. XXIV. Rerum a Deo productarum es- 


sentia non involvit existentiam. 


DEkMoNSTR. Patet ex definitione 1. Id enim, cuius natura (in 
se scilicet considerata) involvit existentiam, causa est sui et ex 
sola suae naturae necessitate existit. 

COROLL. Hinc sequitur, Deum non tantum esse causam, 
ut res incipiant existere; sed eliam, ut in existendo perseverent, 
sive (ut termino scholastico utar) Deum esse causam essendi re- 
rum. Nam sive res existant, sive non existant, quotiescumque 
ad earum essentiam attendimus, eandem nec existentiam nec du- 
rationem involvere comperimus; adeoque earum essentia neque 
suae existentiae, neque suae durationis potest esse causa, sed 
tantum Deus, ad cuius solam naturam pertinet existere (per coroll. 
1. prop. 14.). 


PROPOS.XXV. Deus non tantum est causa efliciens 
rerum existentiae, sed etiam essentiae. 


DEMoNsTR. Si negas, ergo rerum essentiae Deus non est 

causa; adeoque (perax. 4.) potest rerum essentia sine Deo con- 
cipi. Atqui hoc (per prop. 15.) est absurdum. Ergo rerum etiam 
essentiae Deus est causa; q. e. d. 

SCHOL. Haec propositio clarius sequitur ex propositione 16. 
Ex ea enim sequitur, quod ex data natura divina tam rerum essen- 
tia, quam existentia debeat necessario concludi; et, ut verbo di- 
cam, eo sensu, quo Deus dicitur causa sui, etiam omnium rerum 
causa dicendus est, quod adhuc clarius ex sequenti corollario 
constabit. 

COROLLAR. Res particulares nihil sunt nisi Dei attributo- 
rum affectiones, sive modi, quibus Dei attributa certo et deter- 
minato modo exprimuntur. Demonstratio patet ex proposit. 15. 
et definit. 5. 


PROPOS. XXVI. Res, quae ad aliquid operandum 
determinata est, a Deo necessario sic fuit deter- 
minata; et quae a Deo non est determinata, non 
potest se ipsam ad operandum determinare. 

DEMossTR. Id per quod res determinatae ad aliquid operan- 
dum dicuntur, necessario quid positivum est (ut per se notum); 
adeoque tam eius essentiae, quam existentiae, Deus ex necessi- 
tate suae naturae est causa efficiens (per prop. 25. et 10.); quod 
erat primum, Ex quo etiam quod secundo proponitur clarissime 
sequitur. Nam sires, quae a Deo determinata non est, se ipsam 
determinare posset, prima pars huius falsa esset; quod est absur- 
dum, ut ostendimus. 


PROPOS. XXVII. Res, quae a Deo ad aliquid 
operandum determinata est, se ipsam indetermi- 
natam reddere non potest. 


DzgMowsTR. Haec propositio patet ex axiomate tertio. 
PROPOS. XXVIII. Quodcumque singulare, sive quae- 


vis res quae finita est et determinatam habet exi- 
stentiam, non potest existere nec ad operandum 

determinari, nisi ad existendum et operandum de- 
terminetur ab alia causa, quae etiam finita est et 
determinatam habet existentiam: et rursus haec 
causa non potest etiam existere neque ad operan- 
dum determinari, nisi ab alia, quae etiam finita 
est et determinatam habet existentiam, determine- 
tur ad existendum et operandum, et sic in infinitum. 


DEMoNsTR. Quicquid determinatum est ad existendum et 
operandum, a Deo sic determinatum est (per prop. 26. et coroll. 
prop.24.) Atid, quod finitum est et determinatam habet existen- 
tiam, ab absoluta natura alicuius Dei attributi produci non potuit ; 
quicquid enim ex absoluta natura alicuius Dei attributi sequitur, 
id infinitum et aeternum est (per prop. 21.). Debuit ergo ex Deo 
vel aliquo eius attributo sequi, quatenus aliquo modo affectum 
consideratur; praeter enim substantiam et modos nil datur (per 
axioma 1. et defin. 3. et 5.) , et modi (per coroll. prop. 25.) nihil 
sunt nisi Dei attributorum affectiones. At ex Deo vel aliquo eius 
attributo, quatenus affectum est modificatione, quae aeterna et 
infinita est, sequi etiam non potuit (per prop. 22.). Debuit ergo 
sequi, vel ad existendum et operandum determinari a Deo vel 
aliquo eius attributo, quatenus modificatum est modificatione, 
quae finita est et determinatam habet existentiam. Quod erat 
primum. Deinde haec rursus causa sive hic modus (per eandem 
rationem, qua primam partem huius iamiam demonstravimus) 
debuit etiam determinari ab alia, quae etiam finita est et determi- 
natam habet existentiam, et rursus haec ultima (per eandem ra- 
tionem) ab alia, et sic semper (per eandem rationem) in infini- 
tum; q. e. d. 

SCHOL. Quum quaedam a Deo immediate produci debue- 
runt, videlicet ea quae ex absoluta eius natura necessario sequun- 
tur, mediantibus his primis, quae tamen sine Deo nec esse nec 
concipi possunt; hinc sequitur 1. quod Deus sit rerum immediate 
ab ipso productarum causa absolute proxima; non vero in suo ge- 
nere, ut aiunt. Nam Dei effectus sine sua causa nec esse nec 
concipi possunt (per prop. 15. et coroll. prop. 24.). Sequitur 

2. quod Deus non potest proprie dici causa esse remota rerum sin- 
gularium, nisi forte ea de causa, ut scilicet has ab iis, quas im- 
mediate produxit, vel potius quae ex absoluta eius natura se- 
quuntur, distinguamus. Nam per causam remotam talem intel- 
ligimus, quae cum effectu nullo modo coniuncta est, At omnia 
quae sunt in Deo sunt et a Deo ita dependent, ut sine ipso nec 
esse nec concipi possint. 


PROPOS. XXIX. [n rerum natura nullum datur con- 
tingens, sed omnia ex necessitate divinae naturae 
determinata sunt ad certo modo existendum et 
operandum. 


DzwoNsTR. Quicquid est, in Deo est (per prop. 15.). Deus 
autem non polest dici res contingens. Nam (per prop. 11.) ne- 
cessario, non vero contingenter existit. Modi deinde divinae na- 
turae ex eadem etiam necessario, non vero contingenter secuti 
sunt (per prop. 10.); idque vel quatenus divina natura absolute 
(per prop. 21.), vel quatenus certo modo ad agendum determinata 
consideratur (per prop. 27.). Porro horum modorum Deus non 
tantum est causa, quatenus simpliciter existunt (per coroll. prop. 
24.), sed etiam (per prop. 26.) quatenus ad aliquid operandum 
determinati considerantur. Quod si a Deo (per eand. prop.) deter- 
minati non sint, impossibile, non vero contingens est, ut se ipsos 
determinent; et contra (per prop. 27.) si a Deo determinati sint, 
impossibile, non vero contingens est, ut se ipsos indeterminatos 
reddant. Quare omnia ex necessitate divinae naturae determinata 
sunt, non tantum ad existendum, sed etiam ad certo modo existen- 
dum et operandum, nullumque datur contingens; q. e. d. 

SCHOL. Antequam ulterius pergam, hic quid nobis per na- 
turam naturantem et quid per naturam naturatam intel- 
ligendum sit, explicare volo, vel potius monere. Nam ex ante- 
cedentibus iam constare existimo, nempe, quod per naturam 
naturantem nobis intelligendum est id quod in se est et per se 
concipitur, sive talia substantiae attributa quae aeternam et infi- 
nitam essentiam exprimunt, hoc est (per coroll. 1. prop. 14. et 
coroll. 2. prop. 17.) Deus, quatenus ut causa libera consideratur. 

Per naturatam autem intelligo id omne quod ex necessitate Dei 
naturae sive uniuscuiusque Dei altributorum sequitur, hoc est, 
omnes Dei attributorum modos, quatenus considerantur ut res, 
quae in Deo sunt et quae sine Deo nec esse nec concipi possunt. 


PROPOS, XXX. Intellectus actu finitus aut actu infi- 
nitus Dei atiributa Deique affectiones comprehen- 
dere debet et nihil aliud. 


DEMONSTR. Idea vera debet convenire cum suo ideato (per 
axioma 6.), hoc est (ut per se notum) id, quod in intellectu obie- 
clive continetur, debet necessario in natura dari. Atqui in natura 
(per coroll. 1. prop. 14.) non nisi una substantia datur, nempe 
Deus, nec ullae aliae affectiones (per prop. 15.) quam quae in Deo 
sunt et quae (per eandem prop.) sine Deo nec esse nec concipi pos- 
sunt. Ergo intellectus actu finitus aut actu infinitus Dei attributa 
Deique affectiones comprehendere debet et nihil aliud; q. e. d. 


PROPOS. XXXI. Intellectus actu, sive is finitus sit 
sive infinitus, ut et voluntas, cupiditas, amor etc. 
ad naturam naturatam, non vero ad maturantem 
referri debent. 


DrMoNsTR. Perintellectum enim (ut per se notum) non in- 
telligimus absolutam cogitationem, sed certum tantum modum 
cogitandi, qui modus ab aliis, scilicet cupiditate, amore etc. 
differt, adeoque (per defin. 5.) per absolutam cogitationem con- 
cipi debet; nempe (per prop. 15. et defin. 6.) per aliquod Dei at- 
tributum, quod aeternam et infinitam cogitationis essentiam ex- 
primit, ita concipi debet, ut sine ipso nec esse nec concipi possit. 
Ac propterea (per schol. prop. 29.) ad naturam naturatam, non vero 
naturantem referri debet, ut etiam reliqui modi cogitandi; q. e. d. 

SCHOL. Ratio, cur hic loquar de intellectu actu, non est, 
quia concedo, ullum dari intellectum potentia; sed quia omnem 
confusionem vitare cupio, nolui loqui nisi de re nobis quam cla- 
rissime percepta, de ipsa scilicet intellectione, qua nihil nobis 
clarius percipitur. Nihil enim intelligere possumus, quod ad 
perfectiorem intellectionis cognitionem non conducat. 

PROPOS. XXXII. "Voluntas non potest vocari causa 
libera, sed tantum necessaria. 


DkMoNsTR. Voluntas certus tantum cogitandi modus est, 
sicuti intellectus; adeoque (per prop. 28.) unaquaeque volitio non 
potest existere, neque ad operandum determinari, nisi ab alia causa 
determinetur, et haec rursus ab alia, et sic porro in infinitum. 
Quod si voluntas infinita supponatur, debet etiam ad existendum 
et operandum determinari a Deo, non quatenus substantia abso- 
lute infinita est, sed quatenus attributum habet, quod infinitam 
et aeternam cogitationis essentiam exprimit (per prop. 23.). 
Quocumque igitur modo sive finita sive infinita concipiatur, cau- 
sam requirit, a qua ad existendum et operandum determinetur; 
adeoque (per defin. 7.) non potest dici causa libera, sed tantum 
necessaria vel coacta; q. e. d. 

COROLL. I. Hincsequitur 1. Deum non operari ex liberlate 
voluntatis. 

COROLL. II. Sequitur 2. voluntatem et intellectum ad Dei 
naturam ita sese habere, ut motus et quies, et absolute, ut 
omnia naturalia, quae (per prop. 29.) a Deo ad exístendum et 
operandum certo modo determinari debent. Nam voluntas, ut 
reliqua omnia, causa indiget, a qua ad existendum et operandum 
certo modo determinetur. Et quamvis ex data voluntate sive in- 
tellectu infinita sequantur, non tamen propterea Deus magis dici 
potest ex libertate voluntatis agere, quam propter ea, quae ex 
motu et quiete sequuntur (infinita enim ex his etiam sequuntur), 
dici potest ex libertate motus et quietis agere. Quare voluntas ad 
Dei naturam non magis pertinet, quam reliqua naturalia, sed ad 
ipsam eodem modo sese habet, ut motus et quies et omnia reliqua, 
quae ostendimus ex necessitate divinae naturae sequi, el ab eadem 
ad existendum et operandum certo modo determinari. 


PROPOS. XXXIII. Res nu!lo alio modo, neque alio 
ordine a Deo produci potuerunt, quam productae 
sunt. 


DzgMoNsTR. Res enim omnes ex data Dei natura necessario 
sequutae sunt (per prop. 16.), et ex necessitate naturae Dei deter- 

minatae sunt ad certo modo existendum et operandum (per prop. 
29.). Si itaque res alterius naturae potuissent esse, vel alio modo 
ad operandum determinari, ut naturae ordo alius esset, ergo Dei 
etiam natura alia posset esse, quam iam est; ac proinde (per 
prop. 11.) illa etiam deberet existere, et consequenter duo vel 
plures possent dari dii; quod (per coroll. 1. prop. 14.) est absur- 
dum. Quapropter res nullo alio modo, neque alio ordine etc. 
q. e. d. 

SCHOL. I. Quoniam his luce meridiana clarius ostendi, 
nihil absolute in rebus dari, propter quod contingentes dicantur, 
explicare iam paucis volo, quid nobis per contingens erit in- 
telligendum; sed prius, quid per necessarium et impossi- 
bile. Resaliqua necessaria dicitur vel ratione suae essentiae, 
vel ratione causae. Rei enim alicuius existentia vel ex ipsius 
essentia et definitione, vel ex data causa efficiente necessario se- 
quitur. Deinde his etiam de causis res aliqua impossibilis 
dicitur; nimirum quia vel ipsius essentia seu definitio contradi- 
ctionem involvit, vel quia nulla causa externa datur ad talem rem 
producendam determinata. At res aliqua nulla alia de causa con- 
tingens dicitur, nisi respectu defectus nostrae cognitionis. Res 
enim, euius essentiam contradictionem involvere ignoramus, vel 
de qua probe scimus, eandem nullam contradictionem involvere, 
et tamen de ipsius existentia nihil certo affirmare possumus, pro- 
pterea quod ordo causarum nos latet, ea nunquam nec ut necessa- 
ria nec ut impossibilis videri nobis potest; ideoque eandem vel 
contingentem vel possibilem vocamus. 

SCHOL. II. Ex praecedentibus clare sequitur, res summa 
perfectione a Deo fuisse productas, quandoquidem ex data perfe- 
ctissima natura necessario secutae sunt. Neque hoc Deum ullius 
arguit imperfectionis; ipsius enim perfectio hoc nos affirmare 
coégit. Imo ex huius contrario clare sequeretur (ut modo ostendi), 
Deum non esse summe perfectum; nimirum quia, si res alio 
modo fuissent productae, Deo alia natura esset tribuenda diversa 
abea, quam ex consideratione entis perfectissimi coacti sumus ei 
tribuere. Verum non dubito, quin multi hanc sententiam ut absur- 
dam explodant, nec animum ad eandem perpendendam instituere 
velint; idque nulla alia de causa, quam quia Deo aliam libertatem 

assueti sunt tribuere, longe diversam ab illa, quae a nobis (defin. 
6.) tradita est, videlicet absolutam voluntatem. Verum neque 
etiam dubito, si rem meditari vellent, nostrarumque demonstra- 
tionum seriem recte secum perpendere, quin tandem talem liber- 
tatem, qualem iam Deo tribuunt, non tantum ut nugatoriam, sed 
ut magnum scientiae obstaculum plane reiiciant. Nec opus est 
ut ea, quae in scholio propositionis 17. dicta sunt, hic repetam. 
Attamen in eorum gratiam adhuc ostendam, quod, quamvis con- 
cedatur, voluntatem ad Dei essentiam pertinere, ex eius perfe- 
ctione nihilo minus sequatur, res nullo alio potuisse modo neque 
ordine a Deo creari; quod facile erit ostendere, si prius conside- 
remus id quod ipsimet concedunt, videlicet ex solo Dei decreto et 
voluntate pendere, ut unaquaeque res id quod estsit; nam alias 
Deus omnium rerum causa non esset: deinde quod omnia Dei de- 
creta ab aeterno ab ipso Deo sancita fuerunt; nam alias imperfe- 
ctionis et inconstantiae argueretur. At quum in aeterno non detur 
quando, nec ante, nec post, hinc, ex sola scilicet Dei perfectione, 
sequitur, Deum aliud decernere nunquam posse nec unquam po- 
tuisse; sive Deum ante sua decreta non fuisse, nec sine ipsis esse 
posse. At dicunt, quod, quamvis supponeretur, quod Deus 
aliam rerum naturam fecisset, vel quod ab aeterno aliud de natura 
eiusque ordine decrevisset, nulla inde in Deo sequeretur imper- 
fectio. Verum si hoc dicant, concedent simul, Deum posse sua 
mutare decreta. Nam si Deus de natura eiusque ordine aliud, 
quam decrevit, decrevisset, hoc est, utaliud de natura voluisset 
et concepisset, alium necessario quam iam habet intellectum, et 
aliam quam iam habet voluntatem habuisset. Et si Deo alium in- 
tellectum aliamque voluntatem tribuere licet absque ulla eius es- 
sentiae eiusque perfectionis mutatione; quid causae est, cur iam 
non possit sua de rebus creatis decreta mutare et nihilo minus ae- 
que perfectus manere? Eius enim intellectus et voluntas circa res 
creatas et earum ordinem inrespectu suae essentiae et perfectionis 
perinde est quomodocumque concipiatur. Deinde omnes quos 
vidi philosophi concedunt, nullum in Deo dari intellectum poten- 
tia, sed tantum actu. Quum autem et eius intellectus et eius vo~- 
luntas ab eiusdem essentia non distinguantur, uti etiam omnes 
concedunt; sequitur ergo hine etiam, quod, si Deus alium in- 

tellectum actu habuisset et aliam voluntatem , eius etiam essentia 
alia necessario esset; ac proinde (ut a principio conclusi) si aliter 
res, quam jam sunt, a Deo productae essent, Dei intellectus eius- 
que voluntas, hoc est (ut conceditur) eius essentia alia esse de- 
beret; quod est absurdum. 

Quum itaque res nullo alio modo nec ordine a Deo produci po- 
tuerint, et hoc verum esse ex summa Dei perfectione sequatur; 
nulla profecto sana ratio persuadere nobis potest, ut credamus, 
quod Deus noluerit omnia, quae in suo intellectu sunt, eadem 
illa perfectione, qua ipsa intelligit, creare. Atdicent, in rebus 
nullam esse perfectionem neque imperfectionem, sed id quod in 
ipsis est, propter quod perfectae sunt aut imperfectae, et bonae 
aut malae dicuntur, a Dei tantum voluntate pendere; atque adeo 
si Deus voluisset, potuisset efficere, ut id quod iam perfectio est 
summa esset imperfectio, et contra. Verum quid hoc aliud esset, 
quam aperte affirmare, quod Deus, qui id quod vult necessario 
intelligit, sua voluntate efficere possit, ut res alio modo, quam in- 
telligit, intelligat? Quod (ut modo ostendi) magnum est absur- 
dum. Quare argumentum in ipsos retorquere possum hoc modo: 
„Omnia a Dei potestate pendent. Ut res itaque aliler se habere 
possint, necessario Dei voluntas aliter se habere etiam deberet: 
atqui Dei voluntas aliter se habere nequit (ut modo ex Dei perfe- 
ctione evidentissime ostendimus); ergo neque res aliter se habere 
possunt." Fateor, hanc opinionem, quae omnia indifferenti 
cuidam Dei voluntati subiicit et ab ipsius beneplacito omnia pen- 
dere statuit, minus a vero aberrare quam illorum, qui statuunt, 
Deum omnia sub ratione boni agere. Nam hi aliquid extra Deum 
videntur ponere, quod a Deo non dependet, ad quod Deus tan- 
quam ad exemplar in operando attendit, vel ad quod tanquam ad 
certum scopum collimat. Quod profecto nihil aliud est, quam 
Deum fato subiicere, quo nihil de Deo absurdius statui potest, 
quem ostendimus tam omnium rerum essentiae, quam earum 
existentiae primam et unicam liberam causam esse. Quare non 
cst, ut in hoc absurdo refutando tempus consumam. 


PROPOS. XXXIV. Dei potentia est ipsa ipsius es- 


sentia. 

DkMoNsTR. Ex sola enim necessitate Dei essentiae sequitur, 
Deum esse causam sui (per prop. 11.), et (per prop. 16. eiusque 
coroll.) omnium rerum. Ergo potentia Dei, qua ipse et omnia 
suntetagunt, est ipsa ipsius essentia; q. e. d. 


PROPOS. XXXV. Quicquid concipimus in Dei po- 


testate esse, id necessario est. 


DEMoNsTR. Quicquid enim in Dei potestate est, id (per prop. 
praeced.) in eius essentia ita debet comprehendi, ut ex ea neces- 
sario sequatur, adeoque necessario est; q. e. d. 


PROPOS. XXXVI. Nihil existit, ex cuius natura ali- 
quis effectus non sequatur. 


DEMoNsTR. Quicquid existit, Dei naturam sive essentiam 
certo et determinato modo exprimit (per coroll. prop. 25.), hoc 
est (per prop. 34.) quicquid existit, Dei potentiam, quae omnium 
rerum causa est, certo et determinato modo exprimit, adeoque 
(per prop. 16.) ex eo aliquis effectus sequi debet; q. e. d. 

APPENDIX. His Dei naturam eiusque proprietates 
explicui, ut quod necessario existat; quod sit unicus; 
quod ex sola suae naturae necessitate sit et agat; quod 
sit omnium rerum causa libera et quo modo; quod 
omnia in Deo sint et ab ipso ita pendeant, ut sine 
ipso nec esse nec concipi possint; et denique quod 
omnia a Deo fuerint praedeterminata, non quidem ex 
libertate voluntatis sive absoluto beneplacito, sed ex absoluta 
Dei natura sive infinita potentia. Porro ubicumque data 
fuit occasio, praeiudicia, quae impedire poterant, quo minus 
meae demonstrationes perciperentur, amovere curavi. Sed quia 
non pauca adhuc restant praeiudicia, quae etiam, imo maxime 
impedire poterant et possunt, quo minus homines rerum conca- 
tenalionem eo quo ipsam explicui modo amplecti possint, eadem 
hic ad examen rationis vocare operae pretium duxi. Et quoniam 
omnia, quae hic indicare suscipio, praeiudicia pendent ab hoc 
uno, quod scilicet communiter supponant homines, omnes res 
naturales ut ipsos propter finem agere; imo ipsum Deum omnia ad 

certum aliquem finem dirigere, pro certo statuant (dicunt enim, 
Deum omnia propter hominem fecisse, hominem autem, ut ipsum 
coleret): hoc igitur unum prius considerabo, quaerendo scilicet 
primo causam, cur plerique hoc in praeiudicio acquiescant et 
omnes natura adeo propensi sint ad idem amplectendum, deinde 
eiusdem falsitatem ostendam, et tandem, quomodo ex hoc orta 
sint praeiudicia de bono et malo, merito et peccato, laude et vi- 
tuperio, ordine et confusione, pulchritudine et deformitate, et de 
aliis huius generis. "Verum haec ab humanae mentis natura de- 
ducere, non est huiusloci. Satis hic erit, si pro fundamento id 
capiam, quod apud omnes debet esse in confesso; nempe hoc, 
quod omnes homines rerum causarum ignari nascuntur, et quod 
omnes appetitum habent suum utile quaerendi, euius rei sunt 
conscii. Ex his enim sequitur primo, quod homines se liberos 
esse opinentur, quandoquidem suarum volitionum suique appeti- 
tus sunt conscii, et de causis, a quibus disponuntur ad appeten- 
dum et volendum, quia earum sunt ignari, ne per somnium cogi- 
tant. Sequitur secundo, homines omnia propter finem agere, 
videlicet propter utile quod appetunt. Unde fit, ut semper rerum 
peractarum causas finales tantum scire expetant, et ubi ipsas au- 
diverint, quiescant; nimirum, quia nullam habent causam ul- 
terius dubitandi. Sin autem easdem ex alio audire nequeant, 
nihil iis restat, nisi ut ad semet se convertant, et ad fines, a qui- 
bus ipsi ad similia determinari solent, reflectant; et sic ex suo 
ingenio ingenium alterius necessario iudicant. Porro quum in se 
et extra se non pauca reperiant media, quae ad suum utile asse- 
quendum non parum conducant, ut ex. gr. oculos ad videndum, 
dentes ad masticandum, herbas et animantia ad alimentum, solem 
ad illuminandum, mare ad alendum pisces etc., hinc factum, ut 
omnia naturalia tanquam ad suum utile media considerent; et quia 
illa media ab ipsis inventa, non autem parata esse sciunt, hinc 
causam credendi habuerunt, aliquem alium esse, qui illa media 
in eorum usum paraverit. Nam postquam res ut media considera- 
verunt, credere non potuerunt, easdem se ipsas fecisse; sed ex 
mediis, quae sibi ipsi parare solent, concludere debuerunt, dari 
aliquem vel aliquos naturae rectores humana praeditos libertate, 
qui ipsis omnia curaverint et jin eorum usum omnia fecerint. At- 

que horum etiam ingenium, quandoquidem de eo nunquam quid 
audiverant, ex suo iudicare debuerunt; atque hine statuerunt, 
deos omnia in hominum usum dirigere , ut homines sibi devinciant 
etin summo ab iisdem honore habeantur. Unde factum, ut unus- 
quisque diversos Deum colendi modos ex suo ingenio excogitaverit, 
ut Deus eos supra reliquos diligeret et totam naturam in usum 
coecae illorum cupiditatis et insatiabilis avaritiae dirigeret. At 
que ita hoc praeiudicium in superstitionem versum est et altas in 
mentibus egit radices; quod in causa fuit, ut unusquisque maximo 
conatu omnium rerum causas finales intelligere easque explicare 
studeret. Sed dum quaesiverunt ostendere, naturam nihil frustra 
(hoc est, quod in usum hominum non sit) agere, nihil aliud vi- 
dentur ostendisse, quam naturam deosque aeque ac homines de- 
lirare. Vide quaeso, quo res tandem evasit! Inter tot naturae 
commoda non pauca reperire debuerunt incommoda, tempestates 
scilicet, terrae motus, morbos etc., atque haec statuerunt pro- 
pterea evenire, quod dii irati essent ob iniurias sibi ab homi- 
nibus factas, sive ob peccata in suo cultu commissa; et quam- 
vis experientia in dies reclamaret et, infinitis exemplis ostende- 
ret, commoda atque incommoda piis aeque ac impiis promiscue 
evenire, non ideo ab inveterato praeiudicio destiterunt. Fa- 
cilius enim iis fuit, hoc inter alia incognita, quorum usum 
ignorabant, ponere et sic praesentem suum et innatum statum 
ignorantiae retinere, quam totam illam fabricam destruere et no- 
vam excogitare. Unde pro certo statuerunt, deorum iudicia hu- 
manum captum longissime superare: quae sane unica fuisset 
causa, ut veritas humanum genus in aeternum lateret, nisi matbe- 
sis, quae non circa fines, sed tantum circa figurarum essentias et 
proprietates versatur, aliam veritatis normam hominibus osten- 
disset. Et praeter mathesin aliae etiam adsignari possunt causae 
(quas hic enumerare supervacaneum est), a quibus fieri potuit, ut 
homines communia haec praeiudicia animadverterent et in veram 
rerum cognitionem ducerentur. 

His satis explicui id quod primo loco promisi. Ut iam autem 
ostendam, naturam finem nullum sibi praefixum habere, et omnes 
causas finales nihil nisi humana esse figmenta, non opus est multis. 
Credo enim id iam satis constare tam ex fundamentis et causis, 

unde hoc praeiudicium originem suam traxisse ostendi, quam ex 
propositione 16. et corollariis propositionis 32., et praeterea ex iis 
omnibus, quibus ostendi, omnia naturae aeterna quadam neces- 
sitate summaque perfectione procedere. Hoc tamen adhuc addam, 
nempe, hanc de fine doctrinam naturam omnino evertere. Nam 
id quod revera causa est, ut effectum considerat, et contra; deinde 
id quod natura prius est, facit posterius; et denique id quod su- 
premum et perfectissimum est, reddit imperfectissimum. Nam 
(duobus prioribus omissis, quia per se manifesta sunt) ut ex pro- 
positionibus 21. 22. et 23. constat, ille effectus perfectissimus est, 
qui a Deo immediate producitur, et quo pluribus aliquid causis 
intermediis indiget ut producatur, eo imperfectius est. Atsires, 
quae immediate a Deo productae sunt, ea de causa factae essent, 
ut Deus finem assequeretur suum , tum necessario ultimae, qua- 
rum de causa priores factae sunt, omnium praestantissimae essent, 
Deinde haec doctrina Dei perfectionem tollit; nam si Deus propter 
finem agit, aliquid necessario appetit quo caret. Et quamvis 
theologi et metaphysici distinguant inter finem indigentiae et 
linem assimilationis, fatentur tamen Deum omnia propter se, non 
vero propter res ereandas egisse; quia nihil ante creationem prae- 
ter Deum assignare possunt, propter quod Deus ageret; adeoque 
necessario fateri coguntur, Deum iis, propter quae media parare 
voluit, caruisse, eaque cupivisse, ut per se clarum. Nec hic 
praetereundum est, quod huius doctrinae sectatores, quiin as- 
signandis rerum finibus suum ingenium ostentare voluerunt, ad 
hane suam doctrinam probandam novum attulerunt modum argu- 
mentandi, reducendo scilicet non ad impossibile, sed ad igno- 
rantiam ; quod ostendit nullum aliud fuisse huic doctrinae argu- 
mentandi medium. Nam si ex. gr. ex culmine aliquo lapis in ali- 
cuius caput ceciderit eumque interfecerit, hoc modo demonstra- 
bunt, lapidem ad hominem interficiendum cecidisse; ni enim 
eum in finem Deo id volente ceciderit, quomodo tot circumstantiae 
(saepe enim multae simul concurrunt) casu concurrere potuerunt? 
Respondebis fortasse, id exeo, quod ventus flavit et quod homo 
illac iter habebat, evenisse. At instabunt: cur ventus illo tem- 
pore flavit? cur homo illo eodemque tempore illac iter habebat? 
Si iterum respondeas, ventum tum ortum, quia mare praecedenti 

die tempore adhuc tranquillo agitari inceperat, et quod homo ab 
amico invitatus fuerat; instabunt iterum, quia nullus rogandi 
finis: cur autem mare agitabatur? cur homo in illud tempus invi- 
tatus fuit? Et sic porro causarum causas rogare non cessabunt, 
donec ad Dei voluntatem, hoc est, ignorantiae asylum confugeris. 
Sic etiam ubi corporis humani fabricam vident, stupescunt et ex 
eo, quod tantae artis causas ignorant, concludent, eandem non 
mechanica, sed divina vel supernaturali arte fabricari, talique 
modo constitui, ut una pars alteram nonlaedat. Atque hinc fit, 
ut qui miraculorum causas veras quaerit, quique res naturales ut 
doctus intelligere, non autem ut stultus admirari studet, passim 
pro haeretico et impio habeatur et proclametur ab iis, quos vulgus 
tanquam naturae deorumque interpretes adorat. Nam sciunt, 
quod sublata ignorantia stupor, hoc est, unieum argumentandi 
tuendaeque suae auctoritatis medium, quod habent, tollitur. Sed 
haec relinquo et ad id, quod £er£io loco hic agere constitui, pergo. 

Postquam homines sibi persuaserunt, omnia quae fiunt pro- 
pter ipsos fieri; id in unaquaque repraecipuum iudicare debuerunt 
quod ipsis utilissimum, et illa omnia praestantissima aestimare, 
a quibus optime afficiebantur. Unde has formare dehuerunt no- 
tiones, quibus rerum naturas explicarent, scilicet bonum, malum, 
ordinem, confusionem, calidum , frigidum, pulchritudinem et 
deformitatem etc.; et quia se liberos existimant, inde hae notio- 
nes ortae sunt, scilicet Jaus et vituperium, peccatum et meritum. 
Sed has infra, postquam de natura humana egero, illas autem hic 
breviter explicabo. :Nempe id omne, quod ad valetudinem et ad 
Dei cultum conducit, bonum; quod autem iis contrarium est, 
malum vocaverunt. Et quia ii, qui rerum naturam non intelli- 
gunt, nihil de rebus affirmant, sed res tantummodo imaginantur 
et imaginationem pro intellectu capiunt, ideo ordinem in rebus 
esse firmiter credunt rerum suaeque naturae ignari. Nam quum 
ita sint dispositae, ut, quum nobis per sensus repraesentantur, eas 
facile imaginari et consequenter earum facile recordari possimus, 
easdem bene ordinatas, si vero contra, ipsas male ordinatas sive 
confusas esse dicimus. Et quoniam ea nobis prae caeteris grata 
sunt, quae facile imaginari possumus, ideo homines ordinem 
confusioni praeferunt; quasi ordo aliquid in natura praeter re- 

spectum ad nostram imaginationem esset: dicuntque Deum omnia 
ordine creasse, et hoc modo ipsi nescientes Deo imaginationem tri- 
buunt; nisi velint forte, Deum humanae imaginationi providen- 
tem res omnes eo disposuisse modo, quo ipsas facillime imaginari 
possent; nec moram forsan iis iniieiet, quod infinita reperiantur, 
quae nostram imaginationem longe superant, et plurima, quae 
ipsam propter eius imbecillitatem confundunt. Sed de hac re sa- 
tis. Caeterae deinde notiones etiam praeter imaginandi modos, 
quibus imaginatio diversimode afficitur, nihil sunt, et tamen ab 
ignaris tanquam praecipua rerum attributa considerantur; quia, 
utiam diximus, res omnes propter ipsos factas esse credunt, et 
rei alicuius naturam bonam vel malam, sanam vel putridam et cor- 
ruptam dicunt, prout ab eadem afficiuntur. Ex. gr. si motus, 
quem nervi ab obiectis per oculos repraesentatis accipiunt, vale- 
tudini conducat, obiecta, a quibus causatur, pulchra dicuntur, 
quae autem contrarium cient, deformia. Quae deinde per nares 
seusum movent, odorifera vel foetida vocant, quae per linguam, 
dulcia aut amara, sapida aut insipida etc. ; quae autem per tactum, 
dura aut mollia, aspera aut levia etc, Et quae denique aures 
movent, strepitum, sonum vel harmoniam edere dicuntur, quo- 
rum postremum homines adeo dementavit, ut Deum etiam harmo- 
nia delectari crederent. Nec desunt philosophi, qui sibi persua- 
serint, motus coelestes harmoniam componere. Quae omnia sa- 
tis ostendunt, unumquemque pro dispositione cerebri de rebus 
iudicasse, vel potius imaginationis affectiones pro rebus accepisse. 
Quare non mirum est (ut hoc etiam obiter notemus), quod inter 
homines tot, quot experimur, controversiae ortae sint, ex quibus 
landem Scepticismus. Nam quamvis humana corpora in multis 
conveniant, in plurimis tamen discrepant, et ideo id, quod uni 
bonum, alteri malum videtur; quod uni ordinatum, alteri con- 
fusum; quod uni gratum, alteri ingratum est; et sic de caeteris, 
quibus hic supersedeo, quum quia huius loci non est de his ex pro- 
fesso agere, tum quia hoc omnes satis experti sunt. Omnibus 
enim in ore est: quot capita, tot sensus, suo quemque sensu ab- 
undare, non minora cerebrorum, quam palatorum esse discrimina; 
quae sententiae satis ostendunt, homines pro dispositione cerebri 
de rebus iudicare, resque potius imaginari, quam intelligere. 

Res enim si intellexissent, illae omnes teste mathesi, si non alli- 
cerent, ad minimum convincerent. 

Videmus itaque omnes rationes, quibus vulgus solet naturam 
explicare, modos esse tantummodo imaginandi, nec ullius rei na- 
turam, sed tantum imaginationis constitutionem indicare; et quia 
nomina habent, quasi essent entium extra imaginationem existen- 
tium, eadem entia non rationis, sed imaginationis voco; atque 
adeo omnia argumenta, quae contra nos ex similibus notionibus 
petuntur, facile propulsari possunt. Solent enim multi sic argu- 
mentari: Si omnia ex necessitate perfectissimae Dei naturae sunt 
conseeuta, unde ergo tot imperfectiones in natura ortae? Videli- 
cet rerum corruptio ad foetorem usque, rerum deformitas, quae 
nauseam moveat, confusio, malum, peccatum etc. Sed, ut 
modo dixi, facile confutantur. Nam rerum perfectio ex sola earum 
natura et potentia est aestimanda; nec ideo res magis aut minus 
perfectae sunt, propterea quod hominum sensum. delectant vel 
offendunt, quod humanae naturae conducunt, vel quod eidem re- 
pugnant. lis autem, qui quaerunt: eur Deus omnes homines 
non ita creavit, ut solo rationis ductu gubernarentur? nihil aliud 
respondeo, quam: quia ei non defuit materia ad omnia ex summo 
nimirum ad infimum perfectionis gradum creanda; vel magis pro- 
prie loquendo: quia ipsius naturae leges adeo amplae fuerunt, ut 
sufficerent ad omnia quae ab aliquo infinito intellectu concipi pos- 
sunt producenda, ut propositione 16. demonstravi. Haec sunt, 
quae hic notare suscepi praeiudicia. Si quaedam huius farinae 
adhuc restant, poterunt eadem ab unoquoque mediocri medita- 
tione emendari. 

PARS SECUNDA. 


DE NATURA ET ORIGINE MENTIS. 


PRAEFATIO. 


Transeo iam ad ea explicanda, quae ex Dei sive entis aeterni 
et infiniti essentia necessario debuerunt sequi: non quidem omnia 
(infinita enim infinitis modis ex ipsa debere sequi part. 1. prop. 
16. demonstravimus), sed ea solummodo, quae nos ad mentis 
humanae eiusque summae beatitudinis cognitionem quasi manu 
ducere possunt. 


DEFINITIONES. 


I. Per corpus intelligo modum, qui Dei essentiam, qua- 
tenus ut res extensa consideratur, certo et determinato modo ex- 
primit. Vid. part. 1. prop. 25. corollar. 

II. Ad essentiam alicuius rei id perlinere dico, quo dato 
res necessario ponitur et quo sublato res necessario tollitur; vel 
id, sine quo res, et vice versa quod sine re nec esse nec concipi 
potest. 

III. Per ideam intelligo mentis conceptum, quem mens 
format, propterca quod res est cogitans. 

ExrLic. Dico potius conceptum, quam perceptionem, quia 
ferceptionis nomen indicare videtur, mentem ab obiecto pati. 
At conceptus actionem mentis exprimere videtur. 

IV. Per ideam adaequatam intelligo ideam, quae, qua- 
tenus in se sine relatione ad obiectum consideratur, omnes verae 
ideae proprietates sive denominationes intrinsecas habet. 

Exerc. Dico intrinsecas, ut illam secludam, quae exirin- 
seca est, nempe convenientiam ideae cum suo ideato. 

V. Duratio est indefinita existendi continuatio. 

ExPL1c. Dico indefinitam, quia per ipsam rei existentis 
naturam determinari nequaquam. potest, neque etiam a causa 
efficiente, quae scilicet rei existentiam necessario ponit, non 
autem tollit. 

VI. Per realitatem et perfectionem idem intelligo. 

VII. Per res singulares intelligo res, quae finitae sunt 
et determinatam habent existentiam. Quod si plura individua in 
una actione ita concurrant, ut omnia simul unius eílectus sint 
causa, eadem omnia eatenus ut unam rem singularem considero. 


AXIOMATA. 


I. Hominis essentia non involvit necessariam existentiam, 
hoc est, ex naturae ordine tam fieri potest, ut hic et ille homo 
existat, quam ut non existat. 

1I. Homo cogitat. 

IH. Modi cogitandi, ut amor, cupiditas, vel quicumque no- 
mine affectus animi insigniuntur, non dantur nisi in eodem indi- 
viduo detur idea rei amatae, desideratae etc. At idea dari potest, 
quamvis nullus alius detur cogitandi modus. 

IV. Nos corpus quoddam multis modis affici sentimus. 

V. Nullas res singulares praeter corpora et cogitandi modos 
sentimus, nec percipimus. 

Postulata vide post propositionem 13. 


PROPOSITIONES. 


PROPOS. L Cogitatio attributum Dei est, sive 
Deus est res cogitans. 


DzMoNsTR. Singulares cogitationes sive haec et illa cogitatio 
modi sunt, qui Dei naturam certo et determinato modo exprimunt 


PARS Ii, 225 


(per coroll. prop. 25. part. 1.). Competit ergo Deo (per defin. 5. 
part. 1.) attributum, cuius conceptum singulares omnes cogitatio- 
nes involvunt, per quod etiam concipiuntur. Est igitur cogitatio 
unum ex infinitis Dei attributis, quod Dei aeternam et infinitam 
essentiam exprimit (vid. defin. 6. part. 1.), sive Deus est res co- 
gitans; q. e. d. 

SCHOL. Patet etiam haec propositio ex hoc, quod nos pos- 
sumus ens cogitans infinitum concipere. Nam quo plura ens cogi- 
tans potest cogitare, eo plus realitatis sive perfectionis idem con- 
tinere concipimus. Ergo ens, quod infinita infinitis modis cogi- 
tare potest, est necessario virtute cogitandi infinitum. Quum ita- 
que ad solam cogitationem attendendo ens infinitum concipiamus, 
est necessario (per defin. 4. et 6. part. 1.) cogitatio unum ex infi- 
nitis Dei attributis, ut volebamus. 


PROPOS. Il. Extensio attributum Dei est, sive 
Deus est res extensa. 


DgMowsTR. huius eodem modo procedit, ac demonstratio 
praecedentis propositionis. 


PROPOS. II. n» Deo datur necessario idea tam eius 
essentiae, quam omnium, quae ex ipsius essentia 
necessario sequuntur. 


DEMONSTR. Deus enim (per prop. 1. huius) infinita infinitis 
modis cogitare, sive (quod idem est per prop. 16. part. 1.) ideam 
suae essentiae et omnium, quae necessario ex ea sequuntur, for- 
mare potest. Atqui omne id quod in Dei potestate est , necessario 
est (per prop. 33. part. 1.). Ergo datur necessario talis idea, et 
(per prop. 15. part. 1.) non nisi in Deo; q. e. d. 

SCHOL. Vulgus per Dei potentiam intelligit Dei liberam vo- 
Iuntatem et ius in omnia quae sunt, quaeque propterea commu- 
niter ut contingentia considerantur. Deum enim potestatem omnia 
destruendi habere dicunt etin nihilum redigendi. Dei porro po- 
tentiam cum potentia regum saepissime comparant. Sed hoc in 
coroll. 1. et 2. propos. 32. part. 1. refutavimus ; et prop. 16. part. 
1. ostendimus, Deum eadem necessitate agere, qua se ipsum in- 

telligit; hoc est, sicuti ex necessitate divinae naturae sequitur 
(sicut omnes uno ore statuunt), ut Deus se ipsum intelligat, ea- 
dem ctiam necessitate sequitur, ut Deus infinita infinitis modis 
agat. Deinde prop. 34. part. 1. ostendimus, Dei potentiam nihil 
esse, praeterquam Dei actuosam essentiam; adeoque tam nobis 
impossibile est concipere Deum non agere, quam Deum non esse. 
Porro si haec ulterius persequi liberet, possem hic ulterius osten- 
dere, potentiam illam, quam vulgus Deo affingit, non tantum hu- 
manam esse (quod ostendit Deum hominem, vel instar hominis a 
vulgo concipi), sed etiam impotentiam involvere. Sed nolo de 
cadem re toties sermonem instituere. Lectorem solummodo ite- 
rum atque iterum rogo, ut quae in parte 1. ex propos. 16. usque 
ad finem de hac re dieta sunt, semel atque iterum perpendat. 
Nam nemo ca quae volo percipere recte poterit, nisi magnopere 
caveat, ne Dei potentiam cum humana regum potentia vel iure 
confundat. 


PROPOS. IV. Idea Dei, ex qua infinita infinitis mo- 
dis sequuntur, unica tantum esse potest. 


DkMoNsTR. Intellectus infinitus nihil praeter Dei attributa 
eiusque affectiones comprehendit (per prop. 30. part. 1.). Atqui 
Deus est unicus (per coroll. 1. prop. 14. part. 1.). Ergo idea Dei, 
ex qua infínita infinitis modis sequuntur, unica tantum esse pot- 
est; q.e. d. 


PROPOS. V. Esse formale idearum Deum, quatenus 
tantum ut res cogitaus consideratur, pro causa 
agnoscit, et non quatenus alio attributo explica- 
tur; hoc est, tam Dei attributorum, quam rerum 
singularium ideae non ipsa ideata sive res perce- 
ptas pro causa efficiente agnoscunt, sed ipsum 
Deum, quatenus est res cogitans. 


DEMoNsTR. Patet quidem ex prop. 3. huius. Ibienim con- 
cludebamus, Deum ideam suae essentiae et omnium, quae ex ea 
necessario sequuntur, formare posse ex hoc solo, nempe quod 


PARS IIL 227 


Deus est res cogitans, et non ex eo, quod sit suae ideae obiectum. 
Quare esse formale idearum Deum, quatenus est res cogitans, pro 
causa agnoscit. Sedaliter hoc modo demonstratur. Esse formale 
idearum modus est cogitandi (ut per se notum), hoc est (per coroll. 
prop. 25. part. 1.) modus, qui Dei naturam, quatenus est res co- 
gitans, certo modo exprimit, adeoque (per prop. 10. part. 1.) 
nullius alterius attributi Dei conceptum involvit, et consequenter 
(per ax. 4. part, 1.) nullius alterius attributi, nisi cogitationis, est 
effectus. Adeoque esse formale idearum Deum, quatenus tantum 
ut res cogitans consideratur etc.; q. e. d. 


PROPOS. VÍ. Cuiuscumque attributi modi Deum, 
quatenus fantum sub illo attributo, cuius modi 
sunt, et non quatenus sub ullo alio consideratur, 
pro causa habent. 


DrMoNsTR. Unumquodque enim attributum per se absque 
alio concipitur (per prop. 10. part. 1.). Quare uniuscuiusque at- 
tributi modi conceptum sui attributi, non autem alterius invol- 
vunt; adeoque (per ax. 4. part. 1.) Deum, quatenus tantum 
sub illo attributo, cuius modi sunt, et non quatenus sub ullo alio 
consideratur, pro causa habent; q. e. d. 

COROLL. Hinc sequitur, quod esse formale rerum, quae 
modi non sunt cogitandi, non sequitur ideo ex divina natura, quia 
res prius cognovit; sed eodem modo eademque necessitate res 
ideatae ex suis attributis consequuntur et concluduntur, ac ideas 
ex attributo cogitationis consequi ostendimus. 


PROPOS. VII. Ordo et connexio idearum idem est, 
ae ordo et connexio rerum. 


DeMoNwsTR. Patetexax. 4. part. 1. Nam cuiuscumque tau- 
sati idea a cognitione causae, cuius est effectus, dependet. 
COROLL. Hinc sequitur, quod Dei cogitandi potentia ae- 
qualis est ipsius actuali agendi potentiae; hoc est, quicquid ex in- 
finita Dei natura sequitur formaliter, id omne ex Dei idea eodem 
ordine eademque connexione sequitur in Deo obiective. 
. 15* 

SCHOL. Hic antequam ulterius pergamus, revocandum nobis 
in memoriam est id quod supra ostendimus; nempe quod quic- 
quid ab infinito intellectu percipi potest tanquam substantiae es- 
senliam constituens, id omne ad unicam tantum substantiam 
pertinet; et consequenter quod substantia cogitans et substantia 
extensa una eademque est substantia, quae iam sub hoc, iam sub 
illo attributo comprehenditur. Sic etiam modus extensionis et idea 
illius modi una eademque est res: sed duobus modis expressa; 
quod quidam Hebraeorum quasi per nebulam vidisse videntur, 
qui scilicet statuunt, Deum, Dei intellectum resque ab ipso in- 
tellectas unum et idem esse. Ex. gr. circulus in natura existens et 
idea circuli existentis, quae etiam in Deo est, una eademque est 
res, quae per diversa attributa explicatur. Et ideo sive naturam 
sub attributo extensionis, sive sub attributo cogitalionis, sive sub 
alio quoeumque concipiamus, unum eundemque ordinem sive 
unam eandemque causarum connexionem, hoc est, easdem res 
invicem sequi reperiemus. Nec ulla alia de causa dixi, quod Deus 
Sit causa ideae ex. gr. circuli quatenus tantum est res cogitans, et 
circuli quatenus tantum est res extensa, nisi quia esse formale 
ideae circuli non nisi per alium cogitandi modum, tanquam cau- 
sam proximam , et ille iterum per alium, etsic in infinitum, pot- 
est percipi, ita ut, quam diu res ut cogitandi modi considerantur, 
ordinem totius naturae sive causarum connexionem, per solum 
cogitationis attributum explicare debemus; et quatenus ut modi 
extensionis considerantur, ordo etiam tolius naturae per solum 
extensionis attributum explicari debet, et idem de aliis attributis 
intelligo. Quare rerum, ut in se sunt, Deus revera est causa, 
quatenus infinitis constat attributis; nec impraesentiarum haec 
clarius possum explicare. 


PROPOS. VIII. Ideae rerum singularium sive modo- 
rum non existentium ita debent comprehendi in 
Dei infinita idea, ac rerum singularium sive mo- 
dorum essentiae formales in Dei attributis con- 
tinentur. 


DzMoNsTR. Haec propositio patet ex praecedenti scholio. 

COROLL. Hine sequitur, quod, quam diu res singulares 
non existunt, nisi quatenus in Dei attributis comprehenduntur, 
earum esse obiectivum sive ideae non exístunt, nisi quatenus in- 
finita Dei idea existit; et ubi res singulares dicuntur existere, non 
tantum quatenus in Dei attributis comprehenduntur, sed quatenus 
etiam durare dicuntur, earum ideae etiam existentiam, per quam 
durare dicuntur, involvent. 

SCHOL. Si quis ad uberiorem huius rei explicationem exem- 
plum desideret, nullum sane dare potero, quod rem, de qua hic 
loquor, utpote unicam adaequate explicet; conabor tamen rem, 
ut fieri potest, illustrare. Nempe circulus talis est naturae, ut 
omnium linearum rectarum in eodem sese invicem secantium 
rectangula sub segmentis sint inter se aequalia. Quare in circulo 
infinita inter se aequalia rectangula continentur. Attamen nullum 
eorum potest dici existere, nisi quatenus circulus existit, nec 
etiam alicuius horum rectangulorum idea potest dici existere, nisi 
quatenus in circuli idea comprehenditur.  Concipiantur iam ex 
infinitis illis duo tantum, nempe E et D existere. Sane eorum 
etiam ideae iam non tantum existunt, quatenus solummodo in cir- 
culi idea comprehenduntur; sed etiam quatenus illorum rectangu- 
lorum existentiam involvunt, quo fit, ut a reliquis reliquorum 
rectangulorum ideis distinguantur. 


/ 


/ 


Fig. Il. 


PROPOS. IX. Idea rei singularis actu existentis 
Deum pro causa habet, non quatenus infinitus est, 
sed quatenus alia rei singularis actu existentis 

idea affectus consideratur, cuius etiam Deus est 
causa, quatenus alia tertia affectus est, et sic in 
infinitum. 


DEMoNsTR, Idea rei singularis actu existentis modus singu- 
laris cogitandi est et a reliquis distinctus (per coroll. et schol. 
prop. 8. huius); adeoque (per prop. 6. huius) Deum, quatenus 
est tantum res cogitans, pro causa habet. At non (per prop. 28. 
part. 1.) quatenus est res absolute cogitaus, sed quatenus alio 
cogitandi modo affectus consideratur, et huius etiam, quatenus 
alio affectus est, et sic in infinitum. Atqui ordo et connexio idea- 
rum (per prop. 7. huius) idem est, ac ordo et connexio causarum. 
Ergo unius singularis ideae alia idea sive Deus, quatenus alia idea 
affectus consideratur, est causa, et huius etiam, quatenus alia affe- 
ctus est, et sic in infinitum; q. e. d. 

COROLL. Quicquid in singulari cuiuscumque ideae obiecto 
contingit, eius datur in Deo cognitio, quatenus tantum eiusdem 
obiecti ideam habet. 

DEMowsTR. Quicquid in obiecto cuiuscumque ideae contin- 
git, eius datur in Deo idea (per prop. 3. huius), non quatenus in- 
finitus est, sed quatenus alia rei singularis idea affectus considera- 
tur (per praeced. prop.), sed (per prop. 7. huius) ordo et con- 
nerio idearum idem est, ac ordo et connexio rerum. Erit ergo 
cognitio eius, quod in singulari aliquo obiecto contingit, in Deo, 
quatenus tantum eiusdem obiecti habet ideam; q. e. d. 


PROPOS. X. Ad essentiam hominis non pertinet esse 
substantiae, sive substantia formam hominis non 
constituit. 


DEMoNsTR. Esse enim substantiae involvit necessariam exi- 
stentiam (per prop. 7. part. 1.). Si igitur ad hominis essentiam 
pertinet esse substantiae, data ergo substantia daretur necessario 
homo (per defin. 2. huius), et consequenter homo necessario exi- 
steret, quod (per ax. 1. huius) est absurdum. Ergo etc.; q.e.d. 

SCHOL. I. Demonstratur etiam haec propositio ex prop. 5e 
part. 1., nempe quod duae eiusdem naturae substantiae non den- 

tur. Quum autem plures homines existere possint, ergo id, quod 
hominis formam constituit, non est esse substantiae. Patet prae- 
terea haec propositio ex reliquis substantiae proprietatibus, vide- 
licet, quod substantia sil sua natura infinita, immutabilis, indi- 
visibilis ete. , ut facile unusquisque videre potest. 

COROLL. Hinc sequitur essentiam hominis constitui a certis 
Dei attributorum modificationibus. Nam esse substantiae (per 
prop. praeced.) ad essentiam hominis non pertinet. Est ergo (per 
prop. 15. part. 1.) aliquid quod in Deo est, et quod sine Deo nec 
esse nec concipi potest, sive (per coroll. prop. 25. part. 1.) affectio 
sive modus, qui Dei naturam certo et determinato modo exprimit. 

SCHOL. H. Omnes sane concedere debent, nihil sine Deo 
esse neque concipi posse. Nain apud omnes in confesso est, quod 
Deus omnium rerum, tam earum essentiae, quam earum existen- 
tiae, unica est causa, hocest, Deus non tantum est causa rerum 
secundum fieri (ut aiunt), sed etiam secundum esse. At interim 
plerique id ad essentiam alicuius rei pertinere dicunt, sine quo res 
nec esse nee concipi potest; adeoque vel naturam Dei ad essentiam 
rerum creatarum pertinere, vel res creatas sine Deo vel esse vel 
concipi posse credunt, vel, quod certius est, sibi non satis con- 
stant. Cuius rei causam fuisse credo, quod ordinem philoso- 
phandi non tenuerint. Nam naturam divinam, quam ante omnia 
contemplari debebant, quia tam cognitione quam natura prior est 
ordine cognitionis, ultimam, et res, quae sensuum obiecta vo- 
cantur, omnibus priores esse crediderunt. Unde factum est, ut, 
dum res naturales contemplati sunt, de nulla re minus cogitave- 
rint, quam de divina natura, et quum postea animum ad divinam 
naturam contemplandum appulerint, de nulla re minus cogitare 
potuerint, quam de primis suis figmentis, quibus rerum natura- 
lium cognitionem superstruxerant, utpote quae ad cognitionem 
divinae naturae nihil iuvare poterant; adeoque nihil mirum, si 
sibi passim contradixerint. Sed hoc mitto. Nam meum intentum 
hie tantum fuit, causam reddere, cur non dixerim, id ad essen- 
tiam alicuius rei pertinere, sine quo res nec esse nec concipi pol- 
est, nimirum, quia res singulares non possunt sine Deo esse nec 
concipi; et tamen Deus ad earum essentiam non pertinet: sed id 
necessario essentiam alicuius rei constituere dixi, quo dato res 

ponitur et quo sublato res follitur, vel id, sine quo res, et vice 
versa id , quod sine re nec esse nec concipi potest. Conf. defin. 2. 


PROPOS. XL Primum, quod actuale mentis huma- 
nae esse constituit, nihil aliud est, quam idea rei 
alicuius singularis actu existentis. 


D&gMoNsTR. Essentia hominis (per coroll. praeced. prop.) a 
certis Dei attributorum modis constituitur; nempe (per ax. 2. hu- 
ius) a modis cogitandi, quorum omnium (per ax. 3. huius) idea 
natura prior est, el ea data reliqui modi (quibus scilicet idea na- 
tura prior est) in eodem debent esse individuo (per ax. 4. huius). 
Atque adeo idea primum est, quod humanae mentis esse consti- 
tuit. Atnon idea rei non existentis; nam tum (per coroll. prop. 8. 
huius) ipsa idea non posset dici existere. Erit ergo idea rei actu 
existentis. At non rei infinitae. Res namque infinita (per. prop. 
21. et 23. part. 1.) debet semper necessario existere. Atqui hoc 
(perax. 1. huius) est absurdum. Ergo primum, quod esse hu- 
manae mentis actuale constituit, est idea rei singularis actu exi- 
stenlis; q. e. d. 

COROLL. Hinc sequitur mentem humanam partem esse in- 
finiti intellectus Dei. Ac proinde quum dicimus, mentem huma- 
nam hoc vel illud percipere, nihil aliud dicimus, quam quod 
Deus, non quatenus infinitus est, sed quatenus per naturam hu- 
manae mentis explicatur, sive quatenus humanae mentis essentiam 
constituit, hanc vel illam habet ideam; et quum dicimus Deum 
hanc vel illam ideam habere, nontantum, quatenus naturam hu- 
manae mentis constituit, sed quatenus simul cum mente humana 
alterius rei etiam habet ideam, tum dicimus mentem humanam 
rem ex parte sive inadaequate percipere. 

SCHOL. Hic sine dubio lectores haerebunt, multaque com- 
miniscentur quae moram iniiciant; et hac de causa ipsos rogo, ut 
lento gradu mecum pergant, nec de his iudicium ferant, donec 
omnia perlegerint. 


PROPOS. XII. Quicquid in obiecto ideae humanam 
mentem constituentis contingit, id ab humana 

mente debet percipi, sive eius rei dabitur in mente 
necessario idea: hoc est, si obiectum ideae hu- 
manam mentem constituentis sit corpus, nihil in 
eo corpore poterit contingere, quod a mente non 
percipiatur. 


DEMoNsTR. Quicquid enim in obiecto cuiuscumque ideae 
contingit, eius rei datur necessario in Deo cognitio (per coroll. 
prop. 9. huius), quatenus eiusdem obiecti idea affectus conside- 
ratur, hoc est (per prop. 11. huius), quatenus mentem alicuius 
rei constituit. Quicquid igitur in obiecto ideae humanam mentem 
constituentis contingit, eius datur necessario in Deo cognitio, 
quatenus naturam humanae mentis constituit, hoc est (per coroll. 
prop. 11. huius) eius rei cognitio erit necessario in mente, sive 
mens id percipit; q. e. d. 

SCHOL. Haec propositio patet etiam et clarius intelligitur ex 
schol. prop. 7. huius partis, quod vide. 


PROPOS. XIII. Obiectum idese humanam mentem 
constituentis est corpus, sive cerlus extensionis 
modus actu existens, et nihil aliud. 


DEMoNsTR. Sienim corpus non esset humanae mentis obie- 
clum, ideae affectionum corporis non essent in Deo (per coroll. 
prop. 9. huius), quatenus mentem nostram, sed quatenus alterius 
rei mentem constitueret, hoc est (per coroll. prop. 11. huius) 
ideae affectionum corporis non essent in nostra mente. Atqui 
(per ax. 4. huius) ideas affectionum corporis habemus. Ergo ob- 
iectum ideae humanam mentem constituentis est corpus, idque 
(per prop. 11. huius) actu existens. Deinde si praeter corpus 
etiam aliud esset mentis obiectum, quum nihil (per prop. 36. 
part. 1.) existat, ex quo aliquis effectus non sequatur, deberet 
(per prop. 11. huius) necessario alicuius eius effectus idea in mente 
nostra dari. Atqui (per ax. 5. huius) nulla eius idea datur. Ergo 
ebiectum nostrae mentis est corpus existens, et nihil aliud; q.e. d. 

COROLL. Hinc sequitur hominem mente et corpore 
constare, el corpus humanum, prout ipsum sentimus, existere. 

SCHOL.  Exhisnon tantum intelligimus, mentem humanam 
unitam esse corpori, sed etiam quid per mentis et corporis unio- 
nem intelligendum sit. Verum ipsam adaequate sive distincte in- 
telligere nemo poterit, nisi prius nostri corporis naturam adae- 
quate cognoscat. Nam ea, quae hucusque ostendimus, admo- 
dum communia sunt, nec magis ad homines, quam ad reliqua in- 
dividua pertinent, quae omnia, quamvis diversis gradibus, animata 
tamensunt. Nam cuiuscumque rei datur necessario in Deo idea, 
cuius Deus est causa, eodem modo ac humani corporis idea: at- 
que adeo quicquid de idea humani corporis diximus, id de cuius- 
cumque rei idea necessario dicendum est. Attamen nec etiam 
negare possumus, ideas inter se ut ipsa obiecta differre, unamque 
alia praestantiorem esse, plusque realitatis continere, prout ob- 
iectum unius obiecto alterius praestantius est, plusque realitatis 
continet; ac propterea ad determinandum, quid mens humana 
reliquis intersit, quidque reliquis praestet, necesse nobis est, 
eius obiecti, ut diximus, hoc est, corporis humani naturam co- 
gnoscere. Eam autem hie explicare nec possum, nec id ad ea 
quae demonstrare volo necesse est. Hoc tamen in genere dico, 
quo corpus aliquod reliquis aptius est ad plura simul agendum vel 
patiendum, eo eius mens reliquis aptior est ad plura simul per- 
cipiendum; et quo unius corporis actiones magis ab ipso solo pen- 
dent, et quo minus alia corpora cum eodem in agendo concurrunt, 
eo eius mens aptior est ad distincte intelligendum. Atque ex his 
praestantiam unius mentis prae aliis cognoscere possumus ; deinde 
causam etiam videre, cur nostri corporis non nisi admodum con- 
fusam habeamus cognitionem, et alia plura, quae in sequentibus 
ex his deducam. Qua de causa operae pretium esse duxi, haec 
ipsa aecuratius explicare et demonstrare, ad quod necesse est, 
pauca de natura corporum praemittere. 

AXIOMA I. Omnia corpora vel moventur vel quiescunt. 

AXIOMA II. Unumquodque corpus iam tardius, iam cele- 
rius niovetur. 


LEMMA I. Corpora ratione motus et quietis, celeritatis et tar- 
ditatis, et non ratione substantiae ab invicem distinguuntur. 


DEMoNsTR. Primam partem huius per se notam suppono. 

At quod ratione substantiae non distinguantur corpora, patet tam 
ex prop. 5. quam prop. 8. part. 1.; sed clarius ex iis, quae in 
schol. prop. 15. part. 1. dicta sunt. 


LEMMA II. Omnia corpora in quibusdam conveniunt. 

DEMowsTR. In his enim omnia corpora conveniunt, quod 
unius eiusdemque attributi conceptum involvunt (per defin. 1. 
huius); deinde quod iam tardius, iam celerius, et absolute iam 


moveri , iam quiescere possunt. z 


LEMMA III. Corpus motum vel quiescens ad molum vel quietem 
determinari debuit ab alio corpore, quod eliam ad motum 
vel quietem. determinatum fuit ab alio, et illud iterum ab 
alio, et sic in infinitum. 

DrgMowsTR. Corpora (per defin. 1. huius) res singulares sunt, 
quae (per lemma 1.) ratione motus et quietis ab invicem distin- 
guuntur; adeoque (per prop. 28. part. 1.) unumquodque ad mo- 
tum vel quietem necessario determinari debuit ab alia re singulari, 
nempe (per prop. 6. huius) ab alio corpore, quod (per ax. 1.) 
etiam vel movetur vcl quiescit. Athoc etiam (per eandem ratio- 
nem) moveri vel quiescere non potuit, nisi ab alio ad motui vel 
quietem determinatum fuisset, et hoc iterum (per eandem ratio- 
nem) ab alio, et sic in infinitum; q. e. d. 

COROLL. Hinc sequitur corpus motum tam diu moveri, 
donec ab alio corpore ad quiescendum determinetur; et corpus 
quiescens tam diu etiam quiescere, donec ab alio ad motum de- 
terminetur. Quod etiam per se notum est, Nam quum suppono 
corpus ex. gr. À quiescere, nec ad alia corpora mota attendo, nihil 
de corpore A dicere potero, nisi quod quiescat. Quod si postea 
contingat, ut corpus À moveatur, id sane evenire non potuit ex 
eo, quod quiescebat; ex eo enim nil aliud sequi poterat, quam ut 
corpus A quiesceret. Si contra supponatur À moveri, quoties- 
cumque ad A tantum attendimus, nihil de eodem affirmare pote- 
rimus, nisi quod moveatur. Quod si postea contingat, ut A 
quiescat, id sane evenire etiam non potuit ex motu, quem habebat ; 
ex motu enim nihil aliud sequi poterat, quam ut À moveretur. 
Contingit itaque a re, quae non erat in A, nempe a causa externa, 
a qua ad quiescendum determinatum fuit. 

AXIOMA I. Omnes modi, quibus corpus aliquod ab alio 
afficitur corpore, ex natura corporis affecti et simul ex natura cor- 
poris afficientis sequuntur; ita ut unum idemque corpus diversi- 
mode moveatur pro diversitate naturae corporum moventium, et 
contra ut diversa corpora ab uno eodemque corpore diversimode 
moveantur. 

AXIOMA II. Quum corpus motum alteri quiescenti quod 
dimovere nequit impingit, reflectitur, ut moveri pergat; et angu- 
lus lineae motus reflectionis cum plano corporis quiescentis, cui 
impegit, aequalis erit angulo, quem linea motus incidentiae cum 
eodem plano efficit. 

Atque haec de corporibus simplicissimis, quae scili- 
cet solo motu et quiete, celeritate et tarditate ab invicem distin- 
guuntur. lamad composita ascendamus. 

DEFIN. Quum corpora aliquot eiusdem aut diversae magni- 
tudinis a reliquis ita coércentur, ut invicem incumbant, vel si eo- 
dem aut diversis celeritatis gradibus moventur, ut motus suos in- 
vicem certa quadam ratione communicent, illa corpora invi- 
cem unita dicemus, et omnia simul unum corpus sive in- 
dividuum componere, quod a reliquis per hanc corporum unio- 
nem distinguitur. 


AXIOMA III. Quo partes individui vel corporis compositi 
secundum maiores vel minores superficies sibi invicem incumbunt, 
eo difficilius vel facilius cogi possunt, ut situm suum mutent, ct 
consequenter eo facilius vel difficilius effici potest, ut ipsum indi- 
viduum aliam figuram induat. Atque hine corpora, quorum par- 
tes secundum magnas superficies invicem incumbunt, dura, 
quorum autem partes secundum parvas, mollia. et quorum deni- 
que partes inter se moventur, fluida vocabo. 

LEMMA IV. S: corporis sive individui, quod ex pluribus cor- 
poribus componitur, quaedam corpora segregentur, et si- 
mul totidem alia eiusdem naturae eorum loco succedant, re- 
tinebit individuum suam naluram , uti antea, absque ulla 
eius formae mutatione. 


DxMoNsTR. Corpora enim (per lemma 1.) ratione substantiae 
non distinguuntur. Idautem, quod formam individui constituit, 
in corporum unione (per defin. praec.) consistit. Atqui haec (per 
lypothesin), tametsi corporum continua fiat mutatio, retinetur. 
Retinebit ergo individuum tam ratione substantiae, quam modi, 
suam naturam, utiante; q. e. d. 


LEMMA. V. Si partes individuum componentes maiores mino- 
resve evadant, ea tamen proportione , ut omnes candem, ut 
antea, ad invicem motus et quietis rationem servent, reli- 
nebit itidem individuum suam naturam, ut antea, absque 
ulla formae mutatione. 


DE£MoNSTR. huius eadem est, ac praecedentis lemmatis. 


LEMMA VI. Sicorpora quaedam individuum componentia mo- 
ium, quem, versus unam partem habent, aliam versus fle- 
clere cogantur, at ita, ut motus suos continuare possint, 
atque invicem eadem, qua antea, ratione communicare ; 
retinebit itidem individuum suam naturam absque ulla for- 
mae mutatione. 

D&MoNsTR. Perse patet. Id enim omne retinere supponitur, 
quod in eiusdem definitione formam ipsius constituere diximus. 


LEMMA VII. Retinet praeterea individuum sic compositum 
suam naturam, sive id secundum totum moveatur, sive quie- 
scat, sive versus hanc, sive versus illam partem moveatur, 
dummodo unaquaeque pars motum suum retineat, eumque, 
uli antea , reliquis communicet. 

DgMoNsTR. Patet ex ipsius definilione, quam vide ante 

lemma 4, 

SCHOL. His itaque videmus, qua ratione individuum com- 
positum possit multis modis affici, eius nihilo minus natura ser- 

vala. Atque hucusque individuum concepimus, quod non nisi 
ex corporibus, quae solo motu et quiete, celeritate et tarditate 
inter se distinguuntur, hoc est, quod ex corporibus simplicissimis 
componitur. Quodsi iam aliud concipiamus ex pluribus diversae 
naturae individuis compositum, idem pluribus aliis modis posse 
affici reperiemus, ipsius nihilo minus natura servata. Nam quan- 
doquidem eius unaquaeque pars ex pluribus corporibus est com- 
posita; poterit ergo (per lemma praeced.) unaquaeque pars abs- 
que ulla ipsius naturae mutatione iam tardius, iam celerius mo- 
veri, et consequenter motus suos citius vel tardius reliquis commu- 
nicare. Quodsi praeterea tertium individuorum genus ex his se- 
cundis compositum concipiamus, idem multis aliis modis affici 
posse reperiemus absque ulla eius formae mutatione. Et si sic 
porro in infinitum pergamus, facile concipiemus, totam naturam 
unum esse individuum, cuius partes, hoc est, omnia corpora in- 
finitis modis variant absque ulla totius individui mutatione. At- 
que haec si animus fuisset de corpore ex professo agere, prolixius 
explicare et demonstrare debuissem. Sed iam dixi, me aliud 
velle, nec alia de causa haec adferre, quam quia ex ipsis ea, quae 
demonstrare constitui, facile possum deducere. 


POSTULATA. 


I. Corpus humanum componitur ex plurimis (diversae 
naturae) individuis, quorum unumquodque valde compositum est. 

IE. Individuorum, ex quibus corpus humanum componitur, 
quaedam fluida, quaedam mollia et quaedam denique dura 
sunt. 

III. Individua corpus humanum componentia, et consequenter 
ipsum humanum corpus a corporibus externis plurimis modis 
afficitur. 

IV. Corpus humanum indiget, ut conservetur, plurimis aliis 
corporibus, a quibus continuo quasi regeneratur. 


V. Quum corporis humani pars fluida a corpore externo deter- 
minatur, ut in aliam mollem saepe impingat, eius planum mutat 
et veluti quaedam corporis externi impellentis vestigia eidem im- 
primit. 

VI. Corpus humanum potest corpora externa plurimis modis 
movere plurimisque modis disponere. 


PROPOS. XIV. Mens humana apta est ad plurima 
percipiendum, et eo aptior, quo eius corpus plu- 
ribus modis disponi potest. 

DkwoNsTR. Corpus enim humanum (per postul. 3. et 6.) plu- 
rimis modis a corporibus externis afficitur, disponiturque ad cor- 
pora externa plurimis modis afficiendum. At omnia, quae in cor- 
pore humano contingunt (per prop. 12. huius), mens humana per- 
cipere debet, Est ergo mens humana apta ad plurima percipien- 
dum, et eo aptiorelc.; q. e. d. 


PROPOS. XV. Idea, quae esse formale humanae 
mentis constituit, non est simplex, sed ex pluri- 
mis ideis composita. 

DxkMoNsTR. Idea, quae esse formale humanae mentis con- 
stituit, est idea corporis (per prop. 13. huius), quod (per post. 1.) 
ex plurimis valde compositis individuis componitur. At cuius- 
cumque individui corpus componentis datur necessario (per coroll. 
prop. 8. huius) in Deo idea. Ergo (per prop. 7. huius) idea cor- 
poris humani ex plurimis hisce partium componentium ideis est 
composita; q. e. d. 


PROPOS. XVI. Idea cuiuscumque modi, quo corpus 
humanum a corporibus externis afficitur, involvere 
debet naturam corporis humani et simul naturam 
corporis externi. 

DrkMowNsTR. Omnes enim modi, quibus corpus aliquod affi- 
citur, ex natura corporis affecti, et simul ex natura corporis affi- 
cientis sequuntur (per ax. 1. post coroll. lemm. 3.). Quare eorum 
idea (per ax. 4. part. 1.) utriusque corporis naturam necessario in- 
volvet. Adeoque idea cuiuscumque modi, quo corpus humanum 
a corpore externo afficitur, corporis humani et corporis externí 
naturam involvit; q. e. d. 

COROLL.I. Hinc sequitur primo, mentem humanam plari- 
morum corporum naturam una cum sui corporis natura percipere. 

COROLL. 1I. Sequitur secundo, quod ideae, quas corporum 
externorum habemus, magis nostri corporis constitutionem, quam 
corporum externorum naturam indicant; quod in appendice partis 
primae multis exemplis explicui. 


PROPOS. XVII. Si humanum corpus affectum est 
modo, qui naturam corporis alicuius externi invol- 
vit, mens humana idem corpus externum ut actu 
existens, vel ut sibi praesens contemplabitur, do- 
nec corpus afficiatur affectu, qui eiusdem corporis 
existentiam vel praesentiam secludat. 


DEMoNsTR. Patet. Nam quam diu corpus humanum sic af- 
fectum est, tam diu mens humana (per prop. 12. huius) hanc cor- 
poris affectionem contemplabitur, hoc est (per prop. praeced.) 
ideam habebit modi actu existentis, quae naturam corporis externi 
involvit, hoc est, ideam, quae existentiam vel praesentiam natu- 
rae corporis externi non secludit, sed ponit. Adeoque mens (per 
coroll, 1. praeced.) corpus externum ut actu existens, vel ut prae- 
sens contemplabitur, donec afficiatur etc.; q. e. d. 

COROLL. Mens corpora externa, a quibus corpus humanum 
scmel affectum fuit, quamvis non existant nec praesentia sint, 
contemplari tamen poterit, velut praesentia essent. 

DEgMoNsTR. Dum corpora externa corporis humani partes 
fluidas ita determinant, ut in molliores saepe impingant, carum 
plana (per post. 5.) mutant. Unde fit (vide ax. 2. post coroll. 
lemm. 3.) ut inde alio modo reflectantur, quam antea solebant, et 
ut etiam postea iisdem novis planis spontaneo suo motu occur- 
rendo, eodem modo reflectantur, ac quum a corporibus externis 
versus illa plana impulsae sunt, et consequenter, ut corpus hu- 
manum, dum sic reflexae moveri pergunt, eodem modo afficiant, 
de quo mens (per prop. 12. huius) iterum cogitabit, hoc est (per 
prop. 17. huius) mens iterum corpus externum ut praesens con- 
templabitur; et hoc toties, quoties corporis humani partes fui- 

daespontaneo suo motu iisdem planis occurrent. Quare quamvis 
corpora externa, a quibus corpus humanum affectum semel fuit, 
nonexistant, mens tamen eadem toties ut praesentia contempla- 
bitur, quoties haee corporis actio repetetur; q. e. d. 

SCHOL. Videmus itaque, qui fieri potest, ut ea quae non 
sunt veluti praesentia contemplemur, ut saepe fit. Et fieri pot- 
est, ut hoc aliis de causis contingat. Sed mihi hic sufficit osten- 
disse unam, per quam rem sic possem explicare, ac si ipsam per 
veram causam ostendissem; nec tamen credo, me a vera longe 
aberrare, quandoquidem omnia illa quae sumpsi postulata vix 
quicquam continent, quod non constet experientia, de qua nobis 
non licet dubitare, postquam ostendimus corpus humanum, prout 
ipsum sentimus, existere (vide coroll. post prop. 13. huius). 
Praeterea (ex coroll. praeced. et coroll. 2. prop. 16. huius) clare 
intelligimus, quaenam sit differentia inter ideam ex. gr. Petri, quae 
essentiam mentis ipsius Petri constituit, et inter ideam ipsius Pe- 
tri, quae in alio homine, putain Paulo, est. Illa enim essentiam 
corporis ipsius Petri directe explicat, nec existentiam involvit nisi 
quam diu Petrus existit; haec autem magis constitutionem corpo- 
ris Pauli, quam Petri naturam indicat, et ideo durante illa corpo- 
ris Pauli constitutione mens Pauli, quamvis Petrus non existat, 
ipsum tamen ut sibi praesentem contemplabitur. Porro, ut verba 
usitata retineamus, corporis humani affectiones, quarum ideae 
corpora externa velut nobis praesentia repraesentant, rerum 
imagines vocabimus, tametsi rerum figuras non referunt: et 
quum mens hac ratione contemplatur corpora, eandem imagi- 
nari dicemus. Atque hic, ut, quid sit error, indicare inci- 
piam, notetis velim, mentis imaginationes in se spectatas 
nihil erroris continere, sive mentem ex eo, quod imaginatur, 
non errare; sed tantum quatenus consideratur, carere idea, quae 
existentiam illarum rerum, quas sibi praesentes imaginatur, se- 
cludat. Nam si mens, dum res non existentes ut sibi praesentes 
imaginatur, simulsciret, resillas revera non existere, hanc sane 
imaginandi potentiam virtuti suae naturae, non vilio tribueret; 
praesertim si haec imaginandi facultas a sola sua natura penderet, 
hoc est (per defin. 7. part. 1.) si haec mentis imaginandi facultas 
libera esset. 

PROPOS, XVIII. Si corpus humanum a duobus vel 
pluribus corporibus simul affectum fuerit semel, 
ubi mens postea eorum aliquod imaginabitur, sta- 
tim et aliorum recordabitur. 


DrMoNsTR. Mens (per coroll. praeced.) corpus aliquod ea de 
causa imaginatur, quia scilicet humanum corpus a corporis externi 
vestigiis eodem modo afficitur disponiturque, ac alfectum est, 
quum quaedam eius partes ab ipso corpore externo fuerunt impul- 
sae. Sed (per hypothesin) corpus tum ita fuit dispositum, ut 
mens duo simul corpora imaginaretur. Ergo iam etiam duo simul 
imaginabitur, atque mens ubi alterutrum imaginabitur, statim et 
alterius recordabitur; q. e. d. 

SCHOL. Hinc clare intelligimus, quid sit memoria. Est 
enim niliil aliud, quam quaedam concatenatio idearum, naturam 
rerum, quae extra corpus humanum sunt, involyentium, quae in 
mente fit secundum ordinem et concatenationem affectionum cor- 
poris humani. Dico primo concatenationem esse illarum tan- 
tum idearum, quae naturam rerum, quae extra corpus huma- 
num sunt, involvunt; non autem idearum, quae earundem re- 
rum naturam explicant. Sunt enim revera (per prop. 16. huius) 
ideae affectionum corporis humani, quae tam huius, quam corpo- 
rum externorum naturam involvunt. Dico secundo hanc concate- 
nationem fieri secundum ordinem et concatenationem affectionum 
corporis humani, ut ipsam distinguerem a concatenatione idearum, 
quae fit secundum ordinem intellectus, quo res per primas suas 
causas mens percipit, et qui in omnibus hominibus idem est. At- 
que hinc porro clare intelligimus, cur mens ex cogitatione unius 
rei statim in alterius rei cogitationem incidat, quae nullam cum 
priore habet similitudinem; ut ex. gr. ex cogitatione vocis pomi 
homo Romanus statim in cogitationem fructus incidit, qui nullam 
cum articulato illo sono habet similitudinem, nec aliquid com- 
mune, nisi quod eiusdem hominis corpus ab his duobus affectum 
saepe fuit, hoc est, quod ipse homo saepe vocem pomum audivit, 
dum ipsum fructum videret; et sic unusquisque ex unainaliam co~ 
gitationem incidet, prout rerum imagines uniuscuiusque consue- 
tudo in corpore ordinavit. Nam miles ex. gr. visis in arena equi 

vestigiis statim ex cogitatione equi in cogitationem equitis, et inde 
in cogitationem belli etc. incidet. At rusticus ex cogitatione equi 
in cogitationem aratri, agri etc. incidet; etsic unusquisque, prout 
rerum imagines consuevit hoc vel alio modo iungere et concate- 
nare, ex una in hanc vel in aliam incidet cogitationem. 


PROPOS. XIX. Mens humana ipsum humanum cor- 
pus non cognoscit, nec ipsum existere scit, nisi 
per ideas affectionum, quibus corpus afficitur. 


DkMoNsTR. Mens enim humana est ipsa idea sive cognitio 
corporis humani (per prop. 13. huius), quae (per prop. 9. huius) 
in Deo quidem est, quatenus alia rei singularis idea affectus con- 
sideratur; vel quia (per post. 4.) corpus humanum plurimis cor- 
poribus indiget, a quibus continuo quasi regeneratur, et ordo et 
connexio idearum idem est (per prop.7. huius) ac ordo et connexio 
causarum, erit haec idea in Deo, quatenus plurimarum rerum 
singularium ideis affectus consideratur. Deus itaque ideam cor- 
poris humani habet, sive corpus humanum cognoscit, quatenus 
plurimis aliis ideis affectus est, et non quatenus naturam humanae 
mentis constituit, hoc est (per coroll. prop. 11. huius) mens hu- 
mana corpus humanum non cognoscit. At ideae affectionum cor- 
poris in Deo sunt, quatenus humanae mentis naturam constituit, 
sive mens humana easdem affectiones percipit (per prop. 12, 
huius), et consequenter (per prop. 16. huius) ipsum corpus hu- 
manum, idque (per prop. 17. huius) ut actu existens. Percipit 
ergo eatenus tantum mens humana ipsum humanum corpus; 
q. e. d. 


PROPOS. XX. Mentis humanae datur etiam in Deo 
idea sive cognitio, quae in Deo eodem modo se- 
quitur et ad Deum eodem modo refertur, ac idea 
sive cognitio corporis humani. 


DEemoNsTR. Cogitatio attributum Dei est (per prop. 1. huius); 
adeoque (per prop. 3. huius) tam eius, quam omnium eius affe- 
tionum, et consequenter (per prop. 11. huius) mentis etiam hu- 

manae debet necessario in Deo dari idea. Deinde haec mentis 
idea sive cognitio non sequitur in Deo dari, quatenus infinitus; 
sed quatenus alia rei singularis idea aífectus est (per prop. 9. 
huius). Sed ordo et connexio idearum idem est, ac ordo et con- 
nexio causarum (per prop. 7. huius). Sequitur ergo haec mentis 
idea sive cognitio in Deo, et ad Deum eodem modo refertur, ac 
idea sive cognitio corporis; q. e. d. 


PROPOS. XXI. Haec mentis idea eodem modo unita 
est menti, ac ipsa mens unita est corpori. 


bkMowNsTR. Mentem unitam esse corpori ex eo ostendimus, 
quod scilicet corpus mentis sit obiectum (vide prop. 12. et 13. 
huius): adeoque per eandem illam rationem idea mentis cum suo 
obiecto, hoc est, cum ipsa mente eodem modo unita esse debet, 
acipsa mens unita est corpori; q. e. d. 

SCHOL. Haec propositio longe clarius intelligitur ex dictis in 
schol. prop. 7. huius. Ibi enim ostendimus corporis ideam et 
corpus, hoc est (per prop. 13. huius), mentem et corpus, unum et 
idem esse individuum, quod iam sub cogitationis, iam sub exten- 
sionis attributo concipitur. Quare mentis idea et ipsa mens una 
eademque est res, quae sub uno eodemque attributo, nempe co- 
gitationis, concipitur. Mentis, inquam, idea et ipsa mens in 
Deo eadem necessitate ex eadem cogitandi potentia sequuntur 
dari. Nam revera idea mentis, hoc est, idea ideae nihil aliud est, 
quam forma ideae, quatenus haec ut modus cogitandi absque re- 
latione ad obiectum consideratur. Simulac enim quis aliquid scit, 
eo ipso scit se id scire, et simul seit se scire quod scit, et sic in 
infinitum. Sed de his postea. 


PROPOS. XXII. Mens humana non tantum corporis 
affectiones, sed etiam harum affectionum ideas 
percipit. 

DrkMoNsTR. Affectionum idearum ideae in Deo eodem modo 


sequuntur et ad Deum eodem modo referuntur, ac ipsae aflectio- 
num ideae; quod eodem modo demonstratur, ac propositio 20, 

huius. At ideae affectionum corporis in mente humana sunt (per 
prop. 12. huius), hoc est (per coroll. prop. 13. huius), in Deo, 
quatenus humanae mentis essentiam constituit. Ergo harum 
idearum ideae in Deo erunt, quatenus humanae mentis cognitio- 
nem sive ideam habet, hoc est (per prop. 21. huius), in ipsa mente 
humana, quae propterea non tantum corporis affectiones, sed ea- 
rum etiam ideas percipit; q. e. d. 


PROPOS. XXIII. Mens se ipsam non cognoscit, nisi 


quatenus corporis affectionum ideas percipit. 


DgMowsTR. Mentis idea sive cognitio (per prop. 20. huius) 
in Deo eodem modo sequitur et ad Deum eodem modo refertur, ac 
corporis idea sive cognitio. At quoniam (per prop. 19. huius) 
mens humana ipsum humanum corpus non cognoscit, hoc est 
(per coroll. prop. 11. huius) quoniam cogaitio corporis humani ad 
Deum non refertur, quatenus humanae mentis naturam constituit ; 
ergo nec cognitio mentis ad Deum refertur, quatenus essentiam 
mentis humanae constituit; atque adeo (per idem coroll. prop. 11. 
huius) mens humana eatenus se ipsam non cognoscit, Deinde af- 
fectionum, quibus corpus afficitur, ideae naturam ipsius corporis 
humani involvunt (perprop. 16. huius), hoc est (per prop. 13. 
huius) cum natura mentis conveniunt, Quare harum idearum 
cognitio cognitionem mentis necessario involvet. At (per prop. 
praeced.) harum idearum cognitio in ipsa humana mente est, 
Ergo mens humana eatenus tantum se ipsam novit; q. e. d. 


PROPOS. XXIV. Mens humana partium corpus hu- 
manum componentium adaequatam cognitionem 
non involvit. 


DgMoNsTR. Partes corpus humanum componentes ad essen- 
liam ipsius corporis non pertinent, nisi quatenus motus suos certa 
quadam ratione invicem communicant (vide defin. post coroll. 
lemmat. 3.), et non quatenus ut individua absque relatione ad hu- 
manum corpus considerari possunt. Sunt enim partes humani 
corporis (per post. 1.) valde composita individua, quorum partes 

(per lemma 4.) a corpore humano servata omnino eiusdem na- 
tura et forma segregari possunt, motusque suos (vide ax. 2. post 
lemma 3.) aliis corporibus alia ratione communicare. Adeoque 
(per prop. 3. huius) cuiuscumque partis idea sive cognitio in Deo 
erit, et quidem (per prop. 9. huius) quatenus aflectus considera- 
tur alia idea rei singularis, quae res singularis ipsa parte ordine 
naturae prior est (per prop. 7. huius). Quod idem praeterea etiam 
de quacumque parte ipsius individui corpus humanum componen- 
tis est dicendum. Adeoque cuiuscumque partis corpus humanum 
componentis cognitio in Deo est, quatenus plurimis rerum ideis 
affectus est, et non quatenus corporis humani tantum habet ideam, 
hoc est (per prop. 13. huius) ideam, quae humanae mentis natu- 
ram constituit. Atque adeo (per coroll. prop. 11. huius) humana 
mens partium corpus humanum componentium adaequatam co- 
gnitionem non involvit; q. e. d. 


PROPOS. XXV. Idea cuiuscumque affectionis corpo- 
ris humani adaequatam corporis externi cognitio- 
nem non involvit. 


DEMoNsTR. deam affectionis corporis humani eatenus cor- 
poris externi naturam involvere ostendimus (vide prop. 16. huius), 
quatenus externum ipsum humanum corpus certo quodam modo 
determinat. At quatenus externum corpus individuum est, quod 
ad corpus humanum non refertur, cius idea sive cognitio in Deo 
est (per prop. 9. huius), quatenus Deus affectus consideratur al- 
terius rei idea, quae (per prop. 7. huius) ipso corpore externo 
prior est natura. Quare corporis externi adaequata cognitio in 
Deo non est, quatenus ideam affectionis humani corporis habet, 
sive idea affectionis corporis humani adaequatam corporis externi 
cognitionem non involvit; q. e. d. 


PROPOS. XXVI. Mens humana nullum corpus ex- 
ternum ut actu existens percipit, nisi per ideas 
affectionum sui corporis. 


DzMoNsTR. Si a corpore aliquo externo corpus humanum 

nullo modo affectum est; ergo (per prop. 7. huius) nec idea cor- 
poris humani, hoc est (per prop. 13. huius) nee mens humana 
idea existentiae illius corporis ullo etiam modo affecta est, sive 
existentiam illius corporis externi ullo modo percipit. At qua- 
tenus corpus humanum a corpore aliquo externo aliquo modo af- 
ficitur, eatenus (per prop. 16. huius cum coroll. eiusdem) corpus 
externum percipit; q. e. d. 

COROLL. Quatenus mens humana corpus externum imagi- 
natur, eatenus adaequatam eius cognitionem non habet. 

DkwoNsTrR. Quum mens humana per ideas affectionum sui 
corporis eorpora externa contemplatur, eandem tum imaginari 
dicimus (vide schol. prop. 17. huius); nec mens alia ratione (per 
prop. praeced.) corpora externa ut actu existentia imaginari potest. 
Atque adeo (per prop. 25. huius) quatenus mens corpora externa 
imaginatur, eorum adaequatam cognitionem non habet; q. e. d. 


PROPOS. XXVII. [dea cuiuscumque affectionis cor- 
poris humani adaequatam ipsius humani corporis 
cognitionem non involvit. 


DEMoNsTR. Quaelibet idea cuiuscumque affectionis humani 
corporis eatenus naturam corporis humani involvit, quatenus 
ipsum humanum corpus certo quodam modo affici consideratur 
(vide prop. 16. huius). At quatenus corpus bumanum indivi- 
duum est, quod multis aliis modis affici potest, eius idea etc. 
Vid. demonstr. prop. 25. huius. 


PROPOS. XXVIII — Ideae affectionum corporis hu- 
mani, quatenus ad humanam mentem tantum re- 
feruntur, non sunt clarae et distinctae, sed con- 
fusae. 

DEkwoNsTR. Ideae enim affectionum corporis humani tam 
corporum externorum, quam ipsius humani corporis naturam in- 


volvunt (per prop. 16. huius); nec tantum corporis humani, sed 
eius etiam partium naturam involvere debent. Affectiones nam- 

que modi sunt (per post. 3.), quibus partes corporis humani, et 
consequenter totum corpus afficitur. At (per prop. 24. et 23. 
huius) corporum externorum adaequata cognitio, ut et partium cor- 
pus humanum componentium, in Deo non est, quatenus humana 
mente, sed quatenus aliis ideis affectus consideratur. Sunt ergo 
hae affectionum ideae, quatenus ad solam humanam mentem re- 
feruntur, veluti consequentiae absque praemissis, hoc est (ut 
per se notum) ideae confusae; q. e. d. 


SCHOL. Idea, quae naturam mentis humanae constituit, de- 
monstratur eodem modo non esse in se sola considerata clara et 
distincta; ut etiam idea mentis humanae et ideae idearum affectio- 
num corporis humani, quatenus ad solam mentem referuntur, 
quod unusquisque facile videre potest. 


PROPOS. XXIX. Idea ideae cuiuscumque affectionis 
corporis humani adaequatam humanae mentis co- 
gnitionem non involvit. 


DEMoNSTR. Idea enim affectionis corporis humani (per prop. 
27. huius) adaequatam ipsius corporis cognitionem non involvit, 
sive eius naturam adaequate non exprimit, hoc est (per prop. 13. 
huius) cum natura mentis non convenit adaequate. Adeoque (per 
ax. 6. part. 1.) huius ideae idea adaequate humanae mentis natu- 
ram non exprimit, sive adaequatam eius cognitionem non involvit ; 
q. e. d. 


COROLL. Hinc sequitur, mentem humanam, quoties ex 
communi naturae ordine res percipit, necsui ipsius, nec sui cor- 
poris, nec corporum externorum adaequatam , sed confusam tan- 
tum et mutilatam habere cognitionem. Nam mens se ipsam non 
cognoscit, nisi quatenus ideas affectionum corporis percipit (per 
prop. 23. huius). Corpus autem suum (per prop. 19. huius) 
non percipit, nisi per ipsas affectionum ideas, per quas etiam 
tantum (per prop. 26. huius) corpora externa percipit. Atque 
adeo quatenus eas habet, nec sui ipsius (per prop. 29. huius), 
nec sui corporis (per prop. 27. huius), nec corporum externo- 
rum (per prop. 22, huius) habet adaequatam cognitionem; sed 

tantum (per prop. 28. huius cum eius schol.) mutilatam et con- 
fusam; q. e. d. 

SCHOL.  Dicoexpresse, quod mens nec sui ipsius, nec sui 
corporis, nec corporum externorum adaequatam, sed confusam 
tantum cognitionem habeat, quoties ex communi naturae ordine 
res percipit, hoc est, quoties externe, ex rerum nempe fortuito 
occursu, determinatur ad hoc vel illud contemplandum, et non 
quoties interne, ex eo scilicet quod res plures simul contempla- 
tur, determinatur ad earundem convenientias, diíTerentias et op- 
pugnantias intelligendum. Quoties enim hoc vel alio modo interne 
disponitur, tum res clare et distincte contemplatur, ut infra 
ostendam. 


PROPOS. XXX. Nos de duratione nostri corporis 
nullam nisi admodum inadaequatam cognitionem 
habere possumus. 


DgMoNsTR. Nostri corporis duratio ab eius essentia non de- 
pendet (per ax. 1. huius), nec etiam ab absoluta Dei natura (per 
prop. 21. part. 1.); sed (per prop. 28. part. 1.) ad existendum et 
operandum determinatur a talibus causis, quae eliam ab aliis de- 
terminatae sunt ad existendum et operandum cerla ac determinata 
ratione, et hae iterum ab aliis, et sic in infinitum. Nostri igitur 
corporis duratio a communi naturae ordine et rerum constitutione 
pendet. Qua autem ratione res constitulae sint, eius rei adae- 
quata cognitio datur in Deo, quatenus earum omnium ídeas, et 
non quatenus tantum humaní corporis ideam habet (per coroll. 
prop. 9. huius). Quare cognitio durationis nostri corporis est in 
Deo admodum inadaequata, quatenus tantum naturam mentis 
humanae constituere consideratur, hoc est (per coroll. prop. 11. 
huius) haec cognitio est in nostra mente admodum inadaequata; 
q. e. d. 


PROPOS. XXXI. Nos de duratione rerum singula- 
rium, quae extra nos sunt, nullam nisi admodum 
inadaequatam cognitionem habere possumus. 

DzgMoNsTR. Unaquacque enim res singularis, sicuti huma- 

num corpus, ab alia re singulari determinari debet ad existendum 
et operandum certa ac determinata ratione; et haec iterum ab alia, 
et sic in infinitum (per prop. 28. part. 1.). Quum autem ex hac 
communi rerum singularium proprietate in praecedenti propos. 
demonstraverimus, nos de duratione nostri corporis non nisi ad- 
modum inadaequatam cognitionem habere; ergo hoc idem de 
rerum singularium duratione erit concludendum, quod scilicet 
eius non nisi admodum inadaequatam cognitionem habere possu- 
mus; q.e.d. 

COROLL. Hinc sequitur, omnes res particulares contingen- 
tes et corruptibiles esse. Nam de earum duratione nullam adae- 
quatam cognitionem habere possumus (per prop. praeced.), et hoc 
estid, quod per rerum contingentiam et corruptionis possibilita- 
tem nobis est intelligendum. Vide schol. 1. prop. 33. part. 1. 
Nam (per prop. 29. part. 1.) praeter hoc nullum datur contingens. 


PROPOS. XXXII. Omnes ideae, quatenus ad Deum 


referuntur, verae sunt. 


DEMoNsTR. Omnes enim ideae, quae in Deo sunt, cum suis 
ideatis omnino conveniunt (per coroll. prop. 7. huius); adeoque 
(per ax. 6. part. 1.) omnes verae sunt; q. e. d. 


PROPOS. XXXIII. Nihil in ideis positivum est, 


propter quod falsae dicuntur. 


DxMowsTR. Si negas, concipe, si fieri potest, modum po- 
sitivum cogitandi, qui formam erroris sive falsitatis constituat. 
Hic cogitandi modus non potest esse in Deo (per prop. praeced.) ; 
extra Deum autem etiam nec esse nec concipi potest (per prop. 15. 
part. 1.). Atque adeo nihil potest dari positivum in ideis, propter 
quod falsae dicuntur; q. e. d. 


PROPOS. XXXIV. Omnis idea, quae in nobis est 
absoluta sive adaequata et perfecta, vera est. 


DEMoNsTR. Quum dicimus, dari in nobis ideam adaequa- 
tam et perfectam, nibil aliud dicimus (per coroll. prop. 11. huius) 

quam quod in Deo, quatenus nostrae mentis essentiam constituit, 
detur idea adaequata et perfecta, et consequenter (per prop. 32. 
huius) nihil aliud dicimus, quam quod talis idea sit vera; q. e. d. 


PROPOS. XXXV.  Falsitas consistit in cognitionis 
privatione, quam ideae inadaequatae sive mutila- 
tae et confusae involvunt. 


DkmomssTR. Nihil in ideis positivum datur, quod falsitatis 
formam constituat (per prop. 33. huius). At falsitas in absoluta 
privatione consistere nequit (mentes enim, non corpora errare 
nec falli dicuntur), neque etiam in absoluta ignorantia; diversa 
enim sunt ignorare et errare. Quare in cognitionis privatione, 
quam rerum inadaequata cognitio sive ideae inadaequatae et con- 
fusae involvunt, consistit; q. e. d. 


SCHOL. In scholio prop. 17. huius partis explicui, qua ra- 
tione error in cognitionis privatione consistit. Sedad uberiorem 
huius rei explicationem exemplum dabo. Nempe falluntur homi- 
nes, quod se liberos esse putant; quae opinio in hoc solo consi- 
stit, quod suarum actionum sint conscii et ignari causarum, a 
quibus determinantur. Haec ergo est eorum libertatis idea, quod 
suarum actionum nullam cognoscant causam. Nam quod aiunt, 
humanas actiones a voluntate pendere, verba sunt, quorum nul- 
lam habent ideam. Quid enim voluntas sit et quomodo moveat 
corpus, ignorant omnes; qui aliud iactant, animae sedes et habi- 
tacula fingunt, vel risum vel nauseam movere solent. Sic quum 
solem intuemur, eum ducentos circiter pedes a nobis distare 
imaginamur; qui error in hac sola imaginatione non consistit, sed 
ineo, quod dum ipsum sic imaginamur, veram eius distantiam et 
huius imaginationis causam ignoramus. Nam tametsi postea 
cognoscamus, eundem ultra 600 terrae diametros a nobis distare, 
ipsum nihilo minus prope adesse imaginabimur; non enim solem 
adeo propinquum imaginamur, propterea quod veram eius distan- 
liam ignoramus, sed propterea, quod affectio nostri corporis 
essentiam solis involvit, quatenus ipsum corpus ab eodem af- 
ficitur. 

PROPOS. XXXVI. Ideae inadaequatae et confusae 
eadem necessitate consequuntur, ac adaequatae 
sive clarae et distinctae ideae. 


DEMonmsTR. ldeae omnes in Deo sunt (per prop. 15. part. 1.), 
et quatenus ad Deum referuntur, sunt verae (per prop. 32. huius) 
et (per coroll. prop. 7. huius) adaequatae; adeoque nullae inadae- 
quatae nec confusae sunt, nisi quatenus ad singularem alicuius 
mentem referuntur. Qua de re vide prop. 24. et 28. huius. Adeo- 
que omnes tam adaequatae, quam inadaequatae eadem necessitate 
(per coroll. prop. 6. huius) consequuntur; q. e. d. 


PROPOS. XXXVII. Id quod omnibus commune (de 
his vide supra lemma 2.), quodque aeque in parte 
ac iu toto est, nullius rei singularis essentiam con- 
stituit. 


DkMowNsTR. Si negas, concipe, si fieri potest, id essentiam 
alicuius rei singularis constituere, nempe essentiam B. Ergo (per 
defin. 2. huius) id sine B non poterit esse, neque concipi. Atqui 
hoc est contra hypothesin. Ergo id ad essentiam B non pertinet, 
nec alterius rei singularis essentiam constituit; q. e. d. 


PROPOS. XXXVIII. Illa quae omnibus communia, 
quaeque aeque in parte ac in toto sunt, non pos- 
sunt concipi nisi adaequate. 


DEMoNsTR. Sit A aliquid, quod omnibus corporibus com- 
mune, quodque aeque in parte cuiuscumque corporis ac in toto 
est. Dico A non posse concipi nisi adaequate. Nam eius idea 
(per coroll. prop. 7. huius) erit necessario in Deo adaequata, tam 
quatenus ideam corporis humani, quam quatenus ideas habet 
eiusdem affectionum, quae (per prop. 10. 23. et 27. huius) tam 
corporis humani, quam corporum externorum naturam ex parte 
involvunt, hoc est (per prop. 12. et 13. huius) haec idea erit ne- 
cessario in Deo adaequata, quatenus mentem humanam constituit, 
sive quatenus ideas habet, quae in mente humanasunt. Mens 

igityr (per coroll. prop. 11. huius) À necessario adaequate perci- 
pit, idque tam quatenus se, quam quatenus suum, vel quodcum- 
que externum corpus percipit; nec À alio modo potest concipi; 
q. e. d. 

COROLL. Hinc sequitur, dari quasdam ideas sive notiones 
omnibus hominibus communes. Nam (per lemma 2.) omnia cor- 
pora in quibusdam conveniunt, quae (per prop. praeced.) ab omni- 
bus debent adaequate sive clare et distincte percipi. 


PROPOS. XXXIX. 1d quod corpori humano et qui- 
busdam corporibus externis, a quibus corpus hu- 
manum affici solet, quodque in cuiuseumque ho- 
rum parte aeque ac in toto commune est et pro 
prium, eius etiam idea erit in mente adaequata. 


DxMoNsTR. Sit A id quod corpori humano et quibusdam 
corporibus externis commune est et proprium, quodque aeque in 
humano corpore ac in iisdem corporibus externis, et quod denique 
aeque in cuiuscumque corporis externi parte ac in toto est. Ipsius 
A dabitur in Deo idea adaequata (per coroll. prop. 7. huius), tam 
quatenus ideam corporis humani, quam quatenus positorum cor- 
porum externorum ideas habet. Ponatur iam humanum corpus a 
corpore externo affici per id quod cum eo habet commune, hoc est, 
ab A. Huius affectionis idea proprietatem A involvet (per prop. 
16. huius); atque adeo (per idem coroll. prop. 7. nuius) idea 
huius affectionis, quatenus proprietatem A involvit, erit in Deo 
adaequata, quatenus idea corporis humani affectus est, hoc est 
(per prop. 13. huius) quatenus mentis humanae naturam consti- 
tuit. Adeoque (per coroll. prop. 11. huius) haec idea est etiam in 
mente humana adaequata; q. e. d. 

COROLL. Hinc sequitur, quod mens eo aptior est ad plura 
adaequate percipiendum, quo eius corpus plura habet cum aliis 
corporibus communia. 


PROPOS. XL. Quaecumque ideae in mente sequun- 
tur ex ideis, quae in ipsa sunt adaequatae, sunt 
etiam adaequatae. 

DrMowsTR. Patet. Nam quum dicimus, in mente humana 
ideam sequi ex ideis, quae in ipsa suntadaequatae, nihil aliud di- 
cimus (per coroll. prop. 11. huius) quam quod in ipso divino in- 
tellectu detur idea, cuius Deus est causa, non quatenus infinitus 
est, nec quatenus plurimarum rerum singularium ideis affectus 
est; sed quatenus tantum humanae mentis essentiam constituit. 

SCHOL. I. His causam notionum, quae communes vo- 
cantur quaeque ratiocinii nostri fundamenta sunt, explicui. Sed 
aliae quorundam axiomatum sive nolionum causae dantur, quas 
hac nostra methodo explicare e re foret. Ex iis namque constaret, 
quaenam notiones prae reliquis utiliores, quaenam vero vix ullius 
usus essent; deinde quaenam communes, et quaenam iis tantum, 
qui praeiudiciis non laborant, clarae et distinctae; et quaenam 
deuique male fundatae sint. Praeterea constaret, unde notiones 
illae, quas secundas vocant, et consequenter axiomata, quae in 
iisdem fundantur, suam duxerunt originem, et alia quae circa 
haec aliquando meditatus sum. Sed quoniam haec alii dicavi 
iractatui, et etiam ne propter nimiam huius rei prolixitatem fasti- 
dium crearem, hac re hic supersedere decrevi. Attamen ne quid 
horum omittam, quod scitu necessarium sit, causas breviter ad- 
dam, ex quibus termini transcendentales dicti suam 
duxerunt originem, ut ens, res, aliquid. Hi termini ex hoc oriun- 
tur, quod scilicet humanum corpus, quandoquidem limitatum 
est, tantum est capax certi imaginum numeri (quid imago sit ex- 
plicui in schol. prop. 17. huius) in se distincte simul formandi; 
qui si excedatur, hae imagines confundi incipient, et si hic ima- 
ginum numerus, quarum corpus est capax, ut eas in se simul 
distincte formet, longe excedatur, omnes inter se plane confun- 
dentur. Quum hoc ita se habeat, patet ex coroll. prop. 17. et 
prop. 18. huius, quod mens humana tot corpora distincte simul 
imaginari poterit, quot in ipsius corpore imagines possunt simul 
formari. At ubi imagines in corpore plane confunduntur, mens 
eliam omnia corpora confuse sine ulla distinctione imaginabitur et 
quasi sub uno attributo comprehendet, nempe sub attributo entis, 
rei cte. Potest hoc eliam ex eo deduci, quod imagines non sem- 
per aeque vigeant, et ex aliis causis his analogis, quas hic expli- 
care non est opus; nam ad nostrum, ad quem collimamus, sco- 

pum unam tantum sufficit considerare. Nam omnes huc redeunt, 
quod hi termini ideas significent summo gradu confusas. Ex si- 
milibus deinde causis ortae sunt notiones illae, quas universa- 
les vocant, ut homo, equus, canis etc, Videlicet quia in cor- 
pore huinano tot imagines, ex. gr. hominum formantur simul, ut 
vim imaginandi non quidem penitus, sed eo usque tamen superent, 
ut singulorum parvas differentias (videlicet uniuscuiusque colo- 
rem, magnitudinem etc.) eorumque determinatum numerum 
mens imaginari nequeat, etid tantum, in quo omnes, quatenus 
corpus ab iisdem afficitur, conveniunt, distincte imaginetur; 
nam ab eo corpus, maxime scilicet ab unoquoque singulari, af- 
fectum fuit, atque hoc nomine hominis exprimit, hocque de in~ 
finitis singularibus praedicat. Nam singularium determinatum 
numerum, ut diximus, imaginari nequit. Sed notandum, has 
notiones non ab omnibus eodem modo formari, sed apud unum- 
quemque variare pro ratione rei, a qua corpus affectum saepius 
fuit, quamque facilius mens imaginatur vel recordatur. Ex. gr. 
qui saepius cum admiratione hominum staturam contemplati sunt, 
sub nomine kominis intelligunt animal erectae staturae; qui vero 
aliud assueti sunt contemplari, aliam hominum communem ima- 
ginem formabunt, nempe, hominem esse animal risibile, animal 
bipes, sine plumis, animalrationale; etsic de reliquis unusquis- 
que pro dispositione sui corporis rerum universales imagines for- 
mabit. Quare non mirum est, quod inter philosophos, qui res 
naturales per solas rerum imagines explicare voluerunt, tot sint 
ortae controversiae. 

SCHOL. II. Ex omnibus supra dictis clare apparet, nos 
muita percipere et notiones universales formare 1. ex singularibus 
nobis per sensus mutilate, confuse et sine ordine ad intellectum 
repraesentatis (vide coroll. prop. 29. huius): et ideo tales per- 
ceptiones cognitionem ab experientia vaga vocare con- 
suevi. 2. Ex signis, ex. gr. ex eo, quod auditis aut lectis qui- 
busdam verbis rerum recordemur, et earum quasdam ideas for- 
memus similes iis, per quas res imaginamur. Vide schol. prop. 
18, huius. Utrumque hunc res contemplandi modum cogni- 
tionem primi generis, opinionem vel imaginationem 
in posterum vocabo, 3. Denique ex eo, quod notiones commu- 

nes rerumque proprietatum ideas adaequatas habemus. Vide 
coroll. prop. 38. et 39. cum eius coro?'. et prop. 40. huius. Atque 
hunc rationem et secundi generís cognitionem vocabo. 
Praeter haec duo cognitionis genera datur, ut in sequentibus 
ostendam, aliud tertium, quod scientiam intuitivam voca- 
bimus. Atque hoc cognoscendi genus procedit ab adaequata idea 
essentiae formalis quorundam Dei attributorum ad adaequatam 
cognitionem essentiae rerum. Haec omnia unius rei exemplo cx- 
plicabo. Dantur ex. gr. tres numeri ad quartum obtinendum, qui 
sit ad tertium, ut secundus ad primum. Non dubitant mercato- 
res secundum in tertium ducere et productum per primum divi- 
dere; quia scilicet ea, quae a magistro absque ulla demonstra- 
tione audiverunt, nondum tradiderunt oblivioni , vel quia id saepe 
in numeris simplicissimis experti sunt, vel ex vi demonstrationis 
prop. 19. libr. 7. element. Euclidis, nempe ex communi proprie- 
tate proportionalium. At in numeris simplicissimis nihil horum 
opusest. Ex. gr. datis numeris 1. 2. 3. nemo non videt, quar- 
tum numerum proportionalem esse 6., atque hoc multo clarius, 
quia ex ipsa ratione, quam primum ad secundum habere uno in- 
tuitu videmus, ipsum quartum concludimus. 


PROPOS. XLI. Cognitio primi generis unica est fal- 
sitatis causa, secundi autem et tertii est necessa- 
rio vera. 

DkMoNsTR. Ad primi generis cognitionem illas omnes ideas 
diximus in praeced. schol. pertinere, quae sunt inadaequatae et 
confusae; atque adeo (per prop. 35. huius) haec cognitio unica 
est falsitatis causa. Deinde ad cognitionem secundi et tertii illas 
pertinere diximus, quae sunt adaequatae; adeoque (per prop. 34. 
huius) est necessario vera; q. e. d. 


PROPOS. XLII Secundi et tertii, et non primi ge- 
neris cognitio docet nos verum a falso distinguere. 


DxMoNsTrR. Haec propositio per se patet. Qui enim inter 
verum et falsum seit distinguere, debet adaequatam veri et falsi 

habere ideam, hoc est (per schol. 2. prop. 40. huius) verum et 
falsum secundo aut tertio cognitionis genere cognoscere. 


PROPOS. XLIII. Qui veram habet ideam, simul scit 
se veram habere ideam, nec de rei veritate potest 
dubitare, 


DEgMoNsTR. Idea vera in nobis est illa, quae in Deo, quate- 
nus per naturam mentis humanae explicatur, est adaequata (per 
coroll. prop. 11. huius). Ponamus itaque, dari in Deo, quate- 
nus per naturam mentis humanae explicatur, ideam adaequatam 
A. Huius ideae debet necessario dari etiam in Deo idea, quae ad 
Deum eodem modo refertur, ac idea À (per prop. 20. huius, cuius 
demonstratio universalis est). At idea À ad Deum referri suppo- 
nitur, quatenus per naturam mentis humanae explicatur; ergo 
etiam idea ideae A ad Deum eodem modo debet referri, hoc cst 
(per idem coroll. prop. 11. huius) haec adaequata idea ideae À erit 
in ipsa mente, quae ideam adaequatam A habet; adeoque qui 
adaequatam habet ideam, sive (per prop. 34. huius) qui vere rem 
cognoscit, debet simul suae cognitionis adaequatam habere ideam, 
sive veram cognitionem, hoc est (ut per se manifestum) dehet 
simul esse certus; q. e. d. 

SCHOL. In scholio propos. 21. huius partis explicui, quid 
sit idea ideae. Sed notandum, praecedentem propositionem per 
se satis esse manifestam. Nam nemo, qui veram habet ideam, 
ignorat veram ideam summam certitudinem involvere. Veram 
namque habere ideam nihil aliud significat, quam perfecte sive 
optime rem cognoscere ; nec sane aliquis de hac re dubitare potest, 
nisi putet, ideam quid mutum instar picturae in tabula, et non 
modum cogitandi esse, nempe ipsum intelligere. Et quaeso, quis 
scire potest, se rem aliquam intelligere, nisi prius rem intelligat? 
hoc est, quis potest scire, se de aliqua re certum esse, nisi prius 
de ea re certus sit? Deinde quid idea vera clarius et cerlius dari 
potest, quod norma sit veritatis? Sane sicut lux se ipsam et tene- 
bras manifestat, sic veritas norma sui et falsi est. Atque his me 
ad has quaestiones respondisse puto; nempe si idea vera, quate- 
nus tantum dicitur cum suo ideato convenire, a falsa distinguitur, 

nihil ergo realitatis aut perfectionis idea vera habet prae falsa 
(quandoquidem per solam denominationem extrinsecam distin- 
guuntur), et consequenter neque etiam homo, qui veras, prae illo, 
qui falsas tantum ideas habet. Deinde unde fit, ut homines fal- 
sas habeant ideas? Et denique, unde aliquis certo scire potest, se 
ideas habere, quae cum suis ideatis conveniant? Ad has, in- 
quam, quaestiones me iam respondisse puto. Nam quod ad dif- 
ferentiam inter ideam veram et falsam attinet, constat ex propo- 
sitione 35. huius, illam ad hanc sese habere, ut ens ad non ens: 
falsitatis autem causas a propositione 19. usque ad 35. cum eius 
scholio elarissime ostendi. Ex quibus etiam apparet, quid inter 
hominem, qui veras habet ideas, et hominem, qui non nisi falsas 
habet, intersit. Quod denique ultimum attinet; nempe, unde- 
nam homo scire potest se habere ideam, quae cum suo ideato con- 
veniat, id modo satis superque ostendi ex hoc solo oriri, quod 
ideam habet, quae cum suo ideato convenit, sive quod veritas sui 
sit norma. Hisadde, quod mens nostra, quatenus res vere per- 
cipit, pars est infiniti Dei intellectus (per coroll. prop. 11. huius); 
adeoque tam necesse est, ut mentis clarae et distinctae ideae verae 
sint, ac Dei ideae. 


PROPOS. XLIV. De natura rationis non est res ut 
contingentes, sed ut necessarias contemplari. 


DgMoNsTR. De natura rationis est res vere percipere (per 
prop. 41. huius), neinpe (per ax. 6. part. 1.) ut inse sunt, hoc est 
(per prop. 29. part. 1.) non ut contingentes, sed ut necessarias; 
q. e. d. 

COROLL. I. Hinc sequitur, a sola imaginatione pendere, 
quod res tam respectu praeteriti, quam futuri, ut contingentes 
contemplemur. 

SCHOL. Qua autem ratione hoc fiat, paucis explicabo. 
Ostendimus supra (prop. 17. huius cum eius coroll.) mentem, 
quamvis res non existant, eas tamen semper ut sibi praesentes 
imaginari, nisi causae occurrant, quae earum praesentem existen- 
tiam secludant. Deinde (prop. 18. huius) ostendimus, quod, si 

fectum fuit, ubi mens postea eorum alterutrum imaginabitur, 
statim et alterius recordabitur, hocest, ambo ut sibi praesentia 
contemplabitur, nisi causae occurrant, quae eorum praesentem 
existentiam secludant. Praeterea nemo dubitat, quin etiam tem- 
pus imaginemur, nempe ex co, quod corpora alia aliis tardius vel 
celerius, vel aeque celeriter moveri imaginemur. Ponamus ita- 
que puerum, qui heri prima vice hora matutina viderit Petrum, 
meridiana autem Paulum et vespertina Simeonem, atque hodie 
iterum matutina hora Petrum. Ex propos. 18. huius partis patet, 
quod simulac matutinam lucem videt, illico solem eandem coeli, 
quam die praecedenti viderit, partem percurrentem sive diem in- 
tegrum, et simul cum tempore matutino Petrum, eum meridiano 
autem Paulum et cum vespertino Simeonem imaginabitur, hoc est, 
Pauli et Simeonis existentiam cum relatione ad futurum tempus 
imaginabitur; et contra, si hora vespertina Simeonem videat, 
Paulum et Petrum ad tempus praeteritum referet, eosdem scilicet 
simul cum tempore praeterito imaginando ; atque haec eo constan- 
tius, quo saepius eos eodem hoc ordine viderit. Quod si ali- 
quando contingat, ut alia quadam vespera loco Simeonis Iacobum 
videat, tum sequenti mane cum tempore vesperlino iam Simeo- 
nem, iam Iacobum, non vero ambos simul imaginabitur. Nam 
alterutrum tantum, non autem ambos simul tempore vespertino 
vidisse supponitur. Fluctuabitur itaque eius imaginatio, et cum 
futuro tempore vespertino iam hunc, iam illum imaginabitur, lioc 
est, neutrum certo; sed utrumque contingenter futurum contein- 
plabitur. Atque haec imaginationis fluctuatio eadem erit, si 
imaginatio rerum sit, quas eodem modo cum relatione ad tempus 
praeteritum vel praesens contemplamur, et consequenter res tam 
ad tempus praesens, quam ad praeteritum vel futurum relatas ut 
contingentes imaginabimur. 

COROLL. Il. De natura rationis est res sub quadam aeter- 
nitatis specie percipere. 

DxMomsTR. De natura enim rationis est res ut necessarias et 
non ut contingentes contemplari (per prop. praeced.). Hanc au- 
tem rerum necessitatem (per prop. 41. huius) vere, hoc est (per 
ax. 6. part. 1.) utin seest, percipit. Sed (per prop. 16. part. 1.) 
haec rerum necessitas est ipsa Dei aeternae naturae necessitas. 

Ergo de natura rationis est res sub hac aeternitatis specie contem- 
plari. Adde, quod fundamenta rationis notiones sint (per prop. 
38. huius) quae illa explicant, quae omnibus communia sunt, 
quaeque (per prop. 37. huius) nullius rei singularis essentiam ex- 
plicant; quaeque propterea absque ulla temporis relatione, sed 
sub quadam aeternitatis specie debent concipi; q. e. d. 


PROPOS. XLV. Unaquaeque cuiuscumque corporis, 
vel rei singularis actu existentis idea Dei aeter- 
nam et infinitam essentiam necessario involvit. 


DEMONSTR. Idea rei singularis actu existentis ipsius rei tam 
essentiam, quam existentiam necessario involvit (per coroll. prop. 
8.huius). Atres singulares (per prop. 15. part. 1.) non possunt 
sine Deo concipi; sed quia (per prop. 6. huius) Deum pro causa 
habent, quatenus sub attributo consideratur, euius res ipsae 
modi sunt, debent necessario earum ideae (per ax. 4. part. 1.) 
ipsarum attributi conceptum, hoc est (per defin. 6. part. 1.) Dei 
aeternam et infinitam essentiam involvere; q. e. d. 

SCHOL. Hic per existentiam non intelligo durationem, hoc 
est, existentiam, quatenus abstracte concipitur et tanquam quae- 
dam quantitatis species. Nam loquor de ipsa natura existentiae, 
quae rebus singularibus tribuitur, propterea quod ex aeterna ne- 
cessitate Dei naturae infinita infinitis modis sequuntur. Vide 
prop. 16. part. 1. Loquor, inquam, de ipsa existentia rerum 
singularium, quatenus in Deo sunt. Nam etsi unaquaeque ab 
alia re singulari determinetur ad certo modo existendum; vis 
tamen, qua unaquaeque in existendo perseverat, ex aeterna ne- 
cessitate naturae Dei sequitur. Qua de re vide coroll. prop. 24. 
part. 1. 


PROPOS. XLVI. Cognitio aeternae et infinitae es- 
sentiae Dei, quam unaquaeque idea involvit, est 
adaequata et perfecta. 


DgwoNsTR. Demonstratio praecedentis propositionis univer- 
salis est, et sive res ut pars, sive ut totum consideretur, eius 

idea sive totius sit, sive partis (per prop. praeced.), Dei aeternam 
et infinitam essentiam involvet. Quare id, quod cognitionem ac- 
ternae et infinitae essentiae Dei dat, omnibus commune et aeque 
in parte, ac in toto est, adeoque (per prop. 38. huius) erit haec 
cognitio adaequata; q. e. d. 


PROPOS. XLVH. Mens humana adaequatam habet 


cognitionem aeternae et infinitae essentiae Dei. 


D&gMoNsTR. Mens humana ideas habet (per prop. 22. huius), 
ex quibus (per prop. 23. huius) se suumque corpus (per prop. 19. 
huius) et (per coroll. prop. 16. et per prop. 17. huius) corpora ex- 
terna ut actu existentia percipit; adeoque (per prop. 45. et 46. 
huius) cognitionem aeternae et infinitae essentiae Dei habet adae- 
quatam; q. e. d. 

SCHOL. Hinc videmus, Dei infinitam essentiam eiusque ac- 
ternitatem omnibus esse notam. Quum autem omnia in Deo sint 
et per Deum concipiantur, sequitur, nos ex cognitione hac plurima 
posse deducere, quae adaequate cognoscamus, atque adeo ter- 
tium illud cognitionis genus formare, de quo diximus in scholio 2. 
propos. 40. huius partis, et de cuius praestantia et utilitate in 
quinta parte erit nobis dicendi locus. Quod autem homines non 
aeque claram Dei, ac notionum communium habeant cognitionem, 
inde fit, quod Deum imaginari nequeant ut corpora, et quod 
nomen Deus iunxerunt imaginibus rerum, quas videre solent, 
quod homines vix vitare possunt, quia continuo a corporibus ex- 
ternis afficiuntur. Et profecto plerique errores in hoc solo con- 
sistunt, quod scilicet nomina rebus non recte applicamus. Quum 
enim aliquis ait, lineas, quae ex centro circuli ad eiusdem circum- 
ferentiam ducuntur, esse inaequales, ille sane aliud tum saltem 
per circulum intelligit, quam mathematici. Sic quum homines 
in calculo errant, alios numeros in mente, alios in charta habent. 
Quare si ipsorum mentem spectes, non errant sane; videntur ta- 
men errare, quia ipsos in mente putamus habere numeros, qui in 
charta sunt. Si hoc non esset, nihil eosdem errare crederemus; 
ut non credidi quendam errare, quem nuper audivi clamantem, 
suum atrium volasse in gallinam vicini, quia scilicet ipsius mens 

satis perspecta mihi videbatur. Atque hinc pleraeque oriuntur 
controversiae, nempe quia homines mentem suam non recte ex- 
plicant, vel quia alterius mentem male interpretantur. Nam re- 
vera dum sibi maxime contradicunt, vel eadem vel diversa cogitant, 
ita ut, quos in alio errores et absurda esse putant, non sint. 


PROPOS. XLVIII. In mente nulla est absoluta sive 
libera voluntas, sed mens ad hoc vel illud volen- 
dum determinatur a causa, quae etiam ab alia 
determinata est, et haec iterum ab alia, et sic in 
infinitum. 


DrMoNsTR. Mens certus et determinatus modus cogitandi 
est (per prop. 11. huius), adeoque (per coroll. 2. prop. 17. part. 1.) 
suarum actionum non potest esse causa libera, sive absolutam fa- 
cultatem volendi et nolendi habere non potest; sed ad hoc vel 
iliud volendum (per prop. 28. part. 1.) determinari debet a causa, 
quae etiam ab alia determinata est, et haec iterum ab alia etc. ; 
q. e. d. 

SCHOL. Eodem hoc modo demonstratur in mente nullam 
dari facultatem absolutam intelligendi, cupiendi, amandi etc. 
Unde sequitur, has et similes facultates vel prorsus fictitias, vel 
nihil esse praeter entia metaphysica sive universalia, quae ex par- 
ticularibus formare solemus; adeo ut intellectus et voluntas ad 
hanc et illam ideam, vel ad hanc et illam volitionem eodem modo 
sese habeant, ac lapideitas ad hunc et illum lapidem, vel ut homo 
ad Petrum et Paulum. Causam autem, cur homines se liberos 
esse putent, explicuimus in appendice partis primae. Verum an- 
tequam ulterius pergam, venit hie notandum, me per voluntatem 
affirmandi et negandi facultatem, non autem cupiditatem intelli- 
gere; facultatem, inquam, intelligo, qua mens, quid verum 
quidve falsum sit, affirmat vel negat, et non cupiditatem, qua 
mens res appetit vel aversatur. At postquam demonstravimus, 
has facultates notiones esse universales, quaea singularibus, ex 
quibus easdem formamus, non distinguuntur, inquirendum iam 
est, an ipsae volitiones aliquid sint praeter ipsas rerum ideas. In- 
quirendum, inquam, est, an in mente alia affirmatio et negatio 

detur praeter illam, quam idea, quatenus idea est, involit, qua 
de re vide sequentem propositionem, ut et definitionem 3. huius, 
ne cogitatio in picturas incidat. Non enim per ideas imagines, 
quales in fundo oculi et, si placet, in medio cerebro formantur, 
sed cogitationis conceptus intelligo. 


PROPOS. XLIX. In mente nulla datur volitio sive 
affirmatio et negatio praeter illam, quam idea, 
quatenus idea est, involvit. 


D&woNsTR. In mente (per prop. praeced.) nulla datur abso- 
luta facultas volendi et nolendi, sed tantum singulares volitiones, 
nempe haec et illa affirmatio, et haec et illa negatio. Concipiamus 
itaque singularem aliquam volitionem, nempe modum cogitandi, 
quo mens affirmat, tres angulos trianguli aequales esse duobus 
rectis. Haec affirmatio conceptum sive ideam trianguli involvit, 
hoc est, sine idea trianguli non potest concipi. Idem enim est, 
si dicam, quod A conceptum B debeat involvere, ac quod A sine 
B non possit concipi. Deinde haec affirmatio (per ax. 3. huius) 
non potest etiam sine idea trianguli esse. Haec ergo affirmatio 
sine idea trianguli nec esse nec concipi potest. Porro haec trian- 
guli idea, hane eandem affirmationem involvere debet, nempe 
quod tres eius anguli aequentur duobus rectis. Quare et vice versa 
haec trianguli idea sine hac affirmatione nec esse nec concipi pot- 
est; adeoque (per defin. 2. huius) haec affirmatio ad essentiam 
ideae trianguli pertinet, nec aliud praeter ipsam est. Et quod de 
hac volitione diximus (quandoquidem eam ad libitum sumpsi- 
mus), dicendum etiam est de quacumque volitione, nempe quod 
praeter ideam nihilsit; q. e. d. 

COROLL. Voluntas et intellectus unum et idem sunt. 

DEMwomNsTR. Voluntas et intellectus nihil praeter ipsas singu- 
lares volitiones et ideas sunt (per prop. 48. huius et eiusdem 
Schol... At singularis volitio et idea (per prop. praeced.) unum et 
idem sunt. Ergo voluntas et intellectus unum et idem sunt; 
q. e. d. 

SCHOL.  Hiscausam, quae communiter erroris esse statui- 
tur, sustulimus. Supra autem ostendimus, falsitatem in sola 

privatione, quam ideae mutilatae et confusae involvunt, consi- 
stere. Quare idea falsa, quatenus falsa est, certitudinem non 
involvit. Quum itaque dicimus, hominem in falsis acquiescere, 
nec de iis dubitare, non ideo ipsum certum esse, sed tantum non 
dubitare dicimus, vel quod in falsis acquiescit, quia nullae cau- 
sae dantur, quae efficiant, ut ipsius imaginatio fluctuetur. Qua 
de re vide scholium propos. 44. huius partis. Quantumvis igitur 
homo falsis adhaerere supponatur, nunquam tamen ipsum certum 
esse dicemus. Nam per certitudinem quid positivum intelligimus 
(vide prop. 43. huius cum eiusdem schol.), non vero dubitationis 
privationem. At per certitudinis privationem falsitatem intelligi- 
mus. Sedad uberiorem explicationem praecedentis propositionis 
quaedam monenda supersunt. Superest deinde, ut ad obiectio- 
nes, quaein nostram hanc doctrinam obiici possunt, respondeam. 
Et denique, ut omnem amoveam scrupulum, operae pretium esse 
duxi, huius doctrinae quasdam utilitates indicare. —Quasdam, 
inquam; nam praecipuae ex jis, quae in quinta parte dicemus, 
melius intelligentur. 

Incipio igitur a primo, lectoresque moneo, ut accurate distin- 
guant inter ideam sive mentis conceptum, et inter imagines rerum, 
quas imaginamur. Deinde necesse est, ut distinguant inter ideas 
et verba, quibus res significamus. Nam quia haec tria, imagines 
scilicet, verba et ideae, a multis vel plane confunduntur, vel non 
satis accurate, vel denique non satis caute distinguuntur, ideo 
hanc de voluntate doctrinam scitu prorsus necessariam tam ad 
speculationem, quam ad vitam sapienter instituendam plane igno- 
rarunt. Quippe qui putant ideas consistere in imaginibus, quae 
in nobis ex corporum occursu formantur, sibi persuadent, ideas 
illas rerum, quarum similem nullam imaginem formare possumus, 
non esse ideas, sed tantum figmenta, quae ex libero voluntatis 
arbitrio fingimus; ideas igitur veluti picturas in tabula mutas 
aspiciunt, et hoc praeiudicio praeoccupati non vident, ideam, 
quatenus idea est, affirmationem aut negationem involvere. 
Deinde qui verba confundunt cum idea, vel cum ipsa affirmatione, 
quam idea involvit, putant se posse contra fd, quod sentiunt, 
velle; quando aliquid solis verbis contra id, quod sentiunt, affir- 
mantautnegant Haec autem praeiudicia exuere facile is poterit, 

qui ad naturam cogitationis attendit, quae extensionis conceptum 
minime involvit; atque adeo clare intelliget, ideam (quandoqui- 
dem modus cogitandi est) neque in rei alicuius imagine, neque in 
verbis consistere. Verborum namque et imaginum essentia a 
solis motibus corporeis constituitur, qui cogitationis conceptum 
minime involvunt. 


Atque haec pauca de his monuisse sufficiat. Quare ad prac- 
dictas obiectiones transeo. Harum prima est, quod con- 
stare putant, voluntatem latius se extendere, quam intellectum; 
atque adeo ab eodem diversam esse. Ratio autem, cur putant, 
voluntatem latius se extendere, quam intellectum, est, quia se 
experiri aiunt, se non maiore assentiendi sive affirmandi et ne- 
gandi facultate indigere ad infinitis aliis rebus, quas non percipi- 
mus, assentiendum, quam iam habemus; at quidem maiori fa- 
cultate intelligendi.  Distinguitur ergo voluntas ab intellectu, 
quod finitus hic sit, illa autem infinita. Secundo nobis obiici 
potest, quod experientia nihil clarius videatur docere, quam quod 
nostrum iudicium possumus suspendere, ne rebus, quas perci- 
pimus, assentiamur; quod hine etiam confirmatur, quod neme 
dicitur decipi, quatenus aliquid percipit, sed tantum quatenus 
assentitur aut dissentit. Ex. gr. qui equum alatum fingit, non 
ideo concedit dari equum alatum, hoc est, non ideo decipitur, 
nisi simul concedat, dari equum alatum. Nihil igitur clarius vi- 
detur docere experientia, quam quod voluntas sive facultas assen- 
tiendi libera sit et a facultate intelligendi diversa. Tertio obiici 
potest, quod una affirmatio non plus realitatis videtur continere, 
quam alia, hoc est, non maiore potentia indigere videmur ad af- 
firmandum verum esse id, quod verum est, quam ad aliquid, 
quod falsum est, verum esse affirmandum. At unam ideam plus 
realitatis sive perfectionis, quam aliam habere percipimus; quan- 
tum enim obiecta alia aliis praestantiora, tantum etiam eorum 
ideae aliae aliis perfectiores sunt; ex quibus etiam constare vide- 
tur differentia inter voluntatem et intellectum. Quarto obiici 
potest: si homo non operatur ex libertate voluntatis, quid ergo 
fiet, si in aequilibrio sit, ut Buridani asina? Famene et siti peri- 
bit? Quod si concedam, viderer asinam vel hominis statuam, non 

hominem concipere; si autem negem, ergo seipsum detlermina- 
bit, et consequenter eundi faculiatem et faciendi quicquid velit 
habet. Praeter haec alia forsan possunt obiici; sed quia incul- 
care non teneor, quid unusquisque somniare potest, ad has ob- 
jectiones tantum respondere curabo, idque quam potero breviter. 
Et quidem ad primam dico, me concedere, voluntatem latius se 
extendere, quam intellectum, si per intellectum claras tantum- 
modo et distinctas ideas intelligant; sed nego voluntatem latius se 
extendere, quam perceptiones sive concipiendi facultatem. Nec 
sane video, cur facultas volendi potius dicenda est infinita, quam 
sentiendi facultas; sicut enim infinita (unum tamen post aliud; 
nam infinita simul affirmare non possumus) eadem volendi facul- 
tale possumus affirmare , sic etiam infinita corpora (unum nempe 
post aliud) eadem sentiendi facultate possumus sentire sive per- 
cipere. Quod si dicant, infinita dari, quae percipere non pos- 
sumus, regero, nos ea ipsa nulla cogitatione, et consequenter 
nulla volendi facultate posse assequi. At dicunt, si Deus vellet 
efficere, ut ea etiam perciperemus, maiorem quidem facultatem 
percipiendi deberet nobis dare, sed non maiorem, quam dedit, 
volendi facultatem; quod idem est, ac si dicerent, quod si Deus 
velit efficere, ut infinita alia entia intelligeremus, necesse qui- 
dem esset, ut nobis daret maiorem intellectum; sed non univer- 
saliorem entis ideam, quam dedit, ad eadem infinita entia am- 
plectendum. Ostendimus enim voluntatem ens esse universale 
sive ideam, qua omnes singulares volitiones, hoc est, id quod iis 
omnibus commune est, explicamus. Quum itaque bane omnium 
volitionum communem sive universalem ideam facultatem esse 
credant, minime mirum, si hanc facultatem ultra limites intelle- 
ctus in infinitum se extendere dicant. Universale enim aeque de 
uno, ac de pluribus ac de infinitis individuis dicitur. Ad secun- 
dam obiectionem respondeo negando, nos liberam habere 
potestatem iudicium suspendendi. Nam quum dicimus, aliquem 
iudicium suspendere, nihil aliud dicimus, quam quod videt, se 
rem non adaequate percipere. Est igitur iudicii suspensio revera 
perceptio, et non libera voluntas. Quod ut clare intelligatur, 
concipiamus puerum equum imaginantem, nec aliud quicquani 
percipientem. Quandoquidem haec imaginatio equi existentiam 

involvit, (per coroll. prop. 17. huius) nec puer quiequam percipit, 
quod equi existentiam tollat (ille necessario equum ut praesentem 
contemplabilur), nec de eius existentia poterit dubitare, quamvis 
de eadem non sit certus. Atque hoc quotidie in somnis experi- 
mur, nec credo aliquem esse qui putet, se, dum somniat, li- 
beram habere potestatem suspendendi de iis, quae somniat, iudi- 
cium, efficiendique, ut ea, quae se videre somniat, non somniet; 
et nihilo minus contingit, ut etiam in somnis iudicium suspenda- 
mus, nempe quum somniamus, nos somniare. Porro concedo 
neminem decipi, quatenus percipit, hoc est, mentis imaginatio- 
nes in se consideratas nihil erroris involvere concedo (vide schol. 
prop. 17. huius); sed nego, hominem nihil affirmare, quatenus 
percipit. Nam quid aliud est equum alatum percipere, quam alas 
de equo affirmare? Si enim mens praeter equum alatum nihil aliud 
perciperet, eundem sibi praesentem contemplaretur, nec causam 
haberet ullam dubitandi de eiusdem existentia, nec ullam dissen- 
tiendi facultatem, nisi imaginatio equi alati iuncta sit ideae, quae 
existentiam eiusdem equi tollit, vel quod percipit, ideam equi 
alati, quam habet, esse inadaequatam, atque tum vel eiusdem 
equi existentiam necessario negabit, vel de eadem necessario du- 
bitabit. Atque his puto me ad tertiam etiam obiectionem re- 
spondisse, nempe quod voluntas universale quid sit, quod de 
omnibus ideis praedicatur, quodque id tantum significat, quod 
omnibus ideis commune est, nempe affirmationem, cuius pro- 
pterea adaequata essentia, quatenus sic abstracte concipitur, 
debet esse in unaquaque idea, et hac ratione tantum in omnibus 
eadem; sed non quatenus consideratur essentiam ideae consti- 
tuere; nam eatenus singulares affirmationes aeque inter se dif- 
ferunt, ac ipsae ideae. Ex. gr. affirmatio, quam idea circuli ab 
illa, quam idea trianguli involvit, aeque differt, ac idea circuli ab 
idea trianguli. Deinde absolute nego, nos aequali cogitandi po- 
tentia indigere ad alfirmandum verum esse id, quod verum est, 
quam ad affirmandum verum esse id, quod falsum est. Nam hae 
duae affirmationes, si mentem spectes, se habent ad invicem, ut 
ens ad non-ens; nihil enim in ideis positivum est, quod falsitatis 
formam constituit. Vide prop. 35. huius cum eius schol. et schol. 
prop. 47. huius. Quare hic apprime venit notandum, quam facile 

decipimur, quando universalia cum singularibus et entia rationis 
et abstracta cum realibus confundimus. Quod denique ad quar- 
tam obiectionem attinet, dico, me omnino concedere, quod 
homo in tali aequilibrio positus (nempe qui nihil aliud percipit, 
quam sitim et famem, talem cibum et talem potum, qui aeque ab 
eo distant) fame et siti peribit. Si me rogant, an talis homo non 
potius asinus, quam homo sit aestimandus, dico, me nescire, ut 
etiam nescio, quanti aestimandus sit ille, qui se pensilem facit, 
et quanti aestimandi sint pueri, stulti, vesani etc. 


Superest tandem indicare, quantum huius doctrinae cogaitio 
ad usum vitae conferat, quod facile ex his animadvertemus. 
Nempe I. quatenus docet nos ex solo Dei nutu agere, divinaeque 
naturae esse participes, et eo magis quo perfectlores actiones agi- 
mus et quo magis magisque Deum intelligimus. Haec ergo do- 
ctrina, praeterquam quod animum omnimode. quietum reddit, 
hoc etiam habet, quod nos docet, in quo nostra summa felicitas 
sive beatitudo consistit, nempe in sola Dei cognitione, ex qua ad 
ea tantum agenda inducimur, quae amor et pielas suadent. Unde 
clare intelligimus, quantum illi a vera virtutis aestimatione aber- 
rant, qui pro virtute et optimis actionibus, tanquam pro summa 
servitute, summis praemiis a Deo decorari exspectant, quasi ipsa 
virtus Deique servitus non esset ipsa felicitas et summa libertas. 
II. Quatenus docet, quomodo circa res fortunae, sive quae in 
nostra potestate non sunt, hoc est, circa res, quae ex nostra na- 
tura non sequuntur, nos gerere debeamus; nempe utramque for- 
tunae faciem aequo animo exspectare et ferre: nimirum quia 
omnia ab aeterno Dei decreto eadem necessitate sequuntur, ac ex 
essentia trianguli sequitur, quod tres eius anguli sunt aequales 
duobus rectis. III. Confert haec doctrina ad vitam socialem, 
quatenus docet neminem odio habere, contemnere, irridere, ne- 
mini irasci, invidere. Praeterea quatenus docet, ut unusquis- 
que suis sit contentus et proximo in auxilium; non ex muliebri 
misericordia, partialitate, neque superstitione, sed ex solo ra- 
tionis duetu, prout scilicet tempus et res postulat, ut in tertia 
parte ostendam. IV. Denique confert etiam haec doctrina non 
parum ad communem societatem, quatenus docet, qua ratione 

cives gubernandi sint et ducendi, nempe non ut serviant, sed ut 
libere ea quae optima sunt agant. Atque his, quae in hoc scho- 
lio agere constitueram , absolvi et eo finem huic nostrae secundae 
parti impono; in qua puto me naturam mentis humanae eiusque 
proprietates satis prolixe, et quantum rei difficultas fert, clare 
explicuisse, atque talia tradidisse, ex quibus multa praeclara, 
maxime utilia et cognitu necessaria concludi possunt, ut partim 
ex sequentibus constabit. 


ETHICES 


PARS TERTIA. 
DE ORIGINE ET NATURA AFFECTUUM. 


PRAEFATIO. 


Plerique, qui de affectibus et hominum vivendi ra- 
tione scripserunt, videntur non de rebus naturalibus, quae 
communes naturae leges sequuntur, sed de rebus, quae extra na- 
turam sunt, agere: imo hominem in natura, veluti imperium in 
imperio, concipere videntur. Nam hominem naturae ordinem 
magis perturbare, quam sequi, ipsumque in suas actiones abso- 
lutam habere potentiam, nec aliunde, quam a se ipso determinari 
credunt. Humanae deinde impotentiae et inconstantiae causam 
non communi naturae potentiae, sed nescio cui naturae humanae 
vitio tribuunt, quam propterea flent, rident, contemnunt, vel, 
quod plerumque fit, detestantur; et qui humanae mentis impo- 
tentiam eloquentius vel argutius carpere novit, veluti divinus ha- 
betur. Non defuerunt tamen viri praestantissimi (quorum labori 
et industriae nos multum debere fatemur), qui de recta vivendi ra- 
tione praeclara multa scripserint et plena prudentiae consilia mor- 
talibus dederint; verum affectuum naturam et vires, et quid con- 
tra mens in iisdem moderandis possit, nemo, quod sciam, deter- 
minavit. Scio equidem celeberrimum Cartesium, licet etiam 
crediderit, mentem in suas actiones absolutam habere potentiam, 
affectus tamen humanos per primas suas causas explicare, simul- 
que viam ostendere studuisse, qua mens in affectus absolutum 
habere possit imperium; sed, mea quidem sententia, nihil prae- 
ter magni sui ingenii acumen ostendit, ut suo loco demonstrabo. 

Nam ad illos revertere volo, qui hominum affectus et actiones 
detestari vel ridere malunt, quam intelligere. His sine dubio 
mirum videbitur, quod hominum vitia et ineptias more geometrico 
tractare aggrediar, et certa ratione demonstrare velim ea, quae 
rationi repugnare, quaeque vana, absurda et horrenda esse cla- 
mitant. Sed mea haec est ratio. Nihilin natura fit, quod ipsius 
vitio possit tribui; est namque natura semper eadem et ubique 
una, eademque eius virtus, et agendi potentia, hoc est, naturae 
leges et regulae, secundum quas omnia (iunt et ex unis formis in 
alias mutantur, sunt ubique et semper eaedem , atque adeo una 
eademque etiam debet esse ralio rerum qualiumcumque naturam 
intelligendi, nempe per leges et regulas naturae universales. Af- 
fectus ilaque odii, irae, invidiae etc. in se considerati ex eadem 
naturae necessitate et virtute consequuntur, ac reliqua singularia ; 
ac proinde certas causas agnoscunt, per quas intelliguntur, cer- 
tasque proprietates habent, cognitione nostra aeque dignas, ac 
proprietates cuiuscumque alterius rei, cuius sola contemplatione 
delectamur. De affectuum itaque natura et viribus, ac 
mentis in eosdem potentia eadem methodo agam, qua in 
praecedentibus de Deo et mente egi, et humanas actiones at- 
que appetitus considerabo perinde, ac si quaestio de lineis, planis 
aut de corporibus esset. 


DEFINITIONES. 


I. Causam adaequatam appello eam, cuius effectus 
potest clare et distincte per eandem percipi. Inadaequatam 
autem seu partialem illam voco, cuius effectus per ipsam solam 
intelligi nequit. 

M. Nostum agere dico, quum aliquid in nobis aut extra nos 
fit, cuius adaequata sumus causa, hoc est (per defin. praeced.) 
quum ex nostra natura aliquid in nobis, aut extra nos sequitur, 
quod per eandem solam potest clare et distincte intelligi. At con- 
tra nos patí dico, quum in nobis aliquid fit vel ex nostra natura 
aliquid sequitur, cuius nos non nisi partialis sumus causa. 

IH. Per affectum intelligo corporis affectiones, quibus 
Ipsius eorporis agendi potentia augetur vel minuitur, iuvatur vel 
coércetur et simul harum affectionum ideas. 

ExrLic. Si itaque alicuius harum affectionum adaequata 
possimus esse causa, tum per affectum actionem. intelligo; 
alias passionem. 


POSTULATA. 


I. Corpus humanum potest multis affici modis, quibus ipsius 
agendi potentia augetur vel minuitur, et etiam aliis, qui eiusdem 
agendi potentiam nec maiorem nec minorem reddunt. 

Hoc postulatum seu axioma nititur postulato 1. et lemmat. 5. 
el 1. quae vide post prop. 13. part. 2. 

II. Corpus humanum multas pati potest mutationes, et nihilo 
minus retinere obiectorum impressiones seu vestigia (de quibus 
vide post. 5. part. 2.), et consequenter easdem rerum imagines; 
quarum defin. vide schol. prop. 17. part. 2. 


PROPOSITIONES. 


PROPOS. I. Mens nostra quaedam agit, quaedam 
vere patitur; nempe quatenus adaequatas habet 
ideas, eatenus quaedam necessario agit, et qua- 
tenus ideas habet inadaequatas, eatenus necessa- 
rio quaedam patitur. 


DEMoNsTR. Cuiuscumque humanae mentis ideae aliae adac- 
quatae sunt, aliae autem mutilatae et confusae (per schol. prop. 
40. part. 2.). Ideae autem, quae in alicuius mente sunt adae- 
quatae, sunt in Deo adaequatae, quatenus eiusdem mentis essen- 
tiam constituit (per coroll. prop. 11. part. 2.), et quae deinde in- 
adaequatae sunt in mente, sunt etiam in Deo (per idem coroll.) 
adaequatae, non quatenus eiusdem solummodo mentis essentiam, 
Sed etiam quatenus aliarum rerum mentes in se simul continet. 
Deinde ex data quacumque idea aliquis effectus sequi necessario 
debet (per prop. 36. part. 1.), cuius effectus Deus causa est adae- 
quata (vid. defin. 1. huius), non quatenus infinitus est, sed qua- 
tenus data illa idea atfectus consideratur (vid. prop. 9. part. 2.). 
At eius effectus, cuius Deus est causa, quatenus affectus est idea, 
quae in alicuius mente est adaequata, illa eadem mens est causa 

adaequata (per coroll. prop. 11. part. 2.). Ergo mens nostra (per 
defin. 2. huius) quatenus ideas habet adaequatas, quaedam ne- 
cessario agit; quod erat primum. Deinde quicquid necessario 
sequitur ex idea, quae in Deo est adaequata, non quatenus men- 
tem unius hominis tantum, sed quatenus aliarum rerum mentes 
simul cum eiusdem hominis mente in se habet, eius (per idem 
coroll. prop. 11. part. 2.) illius hominis mens non est causa adae- 
quata, sed partialis. Ac proinde (per defin. 2. huius) mens qua- 
tenus ideas inadaequatas habet, quaedam necessario patitur; 
quod eratsecundum. Ergo mens nostra etc.; q. e. d. 

COROLL. Hine sequitur mentem eo pluribus passionibus 
esse obnoxiam, quo plures ideas inadaequatas habet, et contra 
€o plura agere, quo plures habet adaequatas. 


PROPOS. IL Nec corpus mentem ad cogitandum, 
nee mens corpus ad motum, neque ad quietem, 
nec ad aliquid (si quid est) aliud determinare potest. 


DgMoNsTR. Omnes cogitandi modi Deum, quatenus res est 
cogitans et non quatenus alio attributo explicatur, pro causa 
habent (per prop. 6. part. 2.). Idergo, quod mentem ad cogitan- 
dum determinat, modus cogitandi est, et non extensionis, hoc 
est (per defin. 1. part. 2.) non est corpus; quod erat primum. 
Corporis deinde motus et quies ab alio oriri debet corpore, quod 
etiam ad motum vel quietem determinatum fuit ab alio, et abso- 
lute, quicquid in corpore oritur, id a Deo oriri debuit, quatenus 
aliquo extensionis modo et non quatenus aliquo cogitandi modo 
affectus consideratur (per eand. prop. 6. part. 2.), hoc est, a mente, 
quae (per prop. 11. part. 2.) modus cogitandi est, oriri non potest; 
quod erat secundum. Ergo nec corpus mentem ete.; q. e. d. 

SCHOL. Haec clarius intelliguntur ex iis, quae in scholio 
propositionis 7. partis 2. dicta sunt, quod scilicet mens et corpus 
una eademque res sit, quae jam sub cogitationis, iam sub exten- 
sionis attributo concipitur. Unde fit, ut ordo sive rerum conca- 
tenatio una sit, sive natura sub hoc sive sub illo attributo conci- 
piatur, consequenter ut ordo actionum et passionum corporis 
nostri simul sit natura cum ordine actionum et passionum mentis, 

Spinoza I. 18, 

Quod etiam patet ex modo, quo propositionem 12. partis 2. de- 
monstravimus. At quamvis haec ita se habeant, ut nulla dubi- 
tandi ratio supersit, vix tamen credo, nisi rem experientia com- 
probavero, homines induci posse ad haec aequo animo perpen- 
dendum; adeo firmiter persuasi sunt, corpus ex solo mentis nutu 
iam moveri, iam quiescere, plurimaque agere, quae a sola men- 
tis voluntate et excogitandi arte pendent. Etenim quid corpus 
possit, nemo hucusque determinavit, hoc est, neminem hucus- 
que experientia docuit, quid corpus ex solis legibus naturae, qua- 
tenus corporea tantum consideratur, possit agere, et quid non pos- 
sit, nisi a mente determinetur. Nam nemo hucusque corporis 
fabricam tam accurate novit, ut omnes eius functiones potuerit 
explicare, utíam taceam, quod in brutis plura observentur, quae 
humanam sagacitatem longe superant, et quod somnambuli in 
somnis plurima agant, quae vigilando non auderent; quod satis 
ostendit, ipsum corpus ex solis suae naturae legibus multa posse, 
quae ipsius mens admiratur. Deinde nemo scit, qua ratione 
quibusve mediis mens moveat corpus, neque quot motus gradus 
possit corpori tribuere, quantaque cum celeritate idem movere 
queat. Unde sequitur, quum homines dicunt, hanc vel illam 
actionem corporis oriri a mente, quae imperium in corpus habet, 
eos nescire, quid dicant, nec aliud agere, quam speciosis verbis 
fateri, se veram illius actionis causam absque admiratione iguo- 
rare. At dicent, sive sciant sive nesciant, quibus mediis mens 
moveat corpus, se tamen experiri, quod, nisi mens humana apta 
esset ad excogitandum , corpus iners esset; deinde se experiri, in 
sola mentis potestate esse, tam loqui quam tacere, et alia multa, 
quae proinde a mentis decreto pendere credunt. Sed quod ad 
primum attinet, ipsos rogo, num experientia non etiam doceat, 
quod si contra corpus iners sit, mens simul ad cogitandum sit 
inepta. Nam quum corpus somno quiescit, mens simul cum ipso 
sopita manet, nec potestatem habet, veluti quum vigilat, excogi- 
tandi. Deinde omnes expertos esse credo, mentem non semper 
aeque aptam esse ad cogitandum de eodem subiecto; sed prout 
corpus aptius est, ut in eo huius vel illius obiecti imago excitetur, 
ita mentem aptiorem esse ad hoc vel illud obiectum contemplan- 
dum, At dicent ex solis legibus naturae, quatenus corporea tan- 

tum consideratur, fieri non posse, ut causae aedificiorum, pictu- 
rarum rerumque huiusmodi, quae sola humana arte fiunt, pos- 
sint deduci, nec corpus humanum, nisi a mente determinaretur 
ducereturque, pote esset ad templum aliquod aedifieandum. Ve- 
rum ego iam ostendi, ipsos nescire, quid corpus possit, quidve 
ex sola ipsius naturae contemplatione possit deduci, ipsosque plu- 
rima experiri ex solis naturae legibus fieri, quae nunquam credi- 
dissent posse fieri, nisi ex mentis directione, ut sunt ea, quae 
somnambuli in somnis agunt, quaeque ipsi, dum vigilant, ad- 
mirantur. Addo hic ipsam corporis humani fabricam, quae ar- 
tificio longissime superat omnes, quae humana arte fabricatae 
sunt, ut iam taceam, quod supra ostenderim, ex natura sub 
quovis attributo considerata infinita sequi. Quod porro ad secun- 
dum attinet, sane longe felicius sese res humanae haberent, si 
aeque in hominis potestate esset tam tacere, quam loqui. Atex- 
perientia satis superque docet, homines nihil minus in potestate 
habere, quam linguam?!), nec minus posse, quam appetitus 
moderari suos. Unde factum, ut plerique credant, nos ea tan- 
tum libere agere, quae leviter petimus, quia earum rerum appe- 
titus facile contrahi potest memoria alterius rei, cuius frequenter 
recordamur; sed illa minime, quae magno cum affectu petimus 
et qui alterius rei memoria sedari nequit. — Verumenimvero nisi 
experli essent, nos plura agere, quorum postea poenitet, nosque 
saepe, quando scil. contrariis affectibus conflietamur, meliora vi- 
dere et deteriora sequi 2), nihil impediret, quo minus crederent, 
nos omnia libere agere. Sie infans se lac libere appetere credit, 
puer autem iratus vindictam velle et timidus fugam. Ebrius 
deinde credit, se ex libero mentis decreto ea loqui, quae postea 
sobrius vellet tacuisse. Sic delirans, garrula, puer et huius fa- 
rinae plurimi ex libero mentis decreto credunt loqui, quum tamen 
loquendi impetum, quem habent, continere nequeant, ita ut ipsa 
experientia non minus clare, quam ratio doceat, quod homines 


1) Conf. Iacob. 3, 8. „ Thr yAoacav ojótic divarar àvOQunov 
Oapacot." 
2) Verba Ovidiana metam. 7, 20. sq. ,,Video meliora proboque, 


Deteriora sequor." 
18* 

ea sola de causa liberos se esse credant, quia suarum actionum 
sunt conscii et causarum, a quibus determinantur, ignari; et 
praeterea quod mentis decreta nihil sint praeter ipsos appetitus, 
quae propterea varia sunt pro varia corporis dispositione. Nam 
unusquisque ex suo affectu omnia moderatur, et qui praeterea 
contrariis affectibus conflictantur, quid velint, nesciunt; qui au- 
tem nullo, facili momento huc atque illuc pelluntur. Quae omnia 
profecto clare ostendunt, mentis tam decretum, quam appetitum 
et corporis determinationem simul esse natura, vel potius unam 
eandemque rem, quam, quando sub cogitationis attributo consi- 
deratur et per ipsum explicatur, decretum appellamus, et 
quando sub extensionis attributo consideratur et ex legibus motus 
et quietis deducitur, determinationem vocamus; quod adhuc 
clarius ex iam dicendis patebit. Nam aliud est, quod hic apprime 
notari vellem, nempe quod nos nihil ex mentis decreto agere pos- 
sumus, nisi eius recordemur. Ex. gr. non possumus verbum lo- 
qui, nisi eiusdem recordemur. Deinde in libera mentis potestate 
non est, rei alicuius recordari vel eiusdem oblivisci. Quare hoc 
tantum in mentis potestate esse creditur, quod rem, cuius recor- 
damur, vel tacere vel loqui ex solo mentis decreto possumus. 
Verum quum nos loqui somniamus , credimus nos ex libero men- 
tis decreto loqui, nec tamen loquimur, vel si loquimur, id ex cor- 
poris spontaneo motu fit. Somniamus deinde, nos quaedam ho- 
mines celare, idque eodem mentis decreto, quo, dum vigilamus, 
ea quae scimus tacemus. Somniamus denique, nos ex mentis 
decreto quaedam agere, quae, dum vigilamus, non audemus; 
atque adeo pervelim scire, an in mente duo decretorum genera 
dentur, phantasticorum unum et liberorum alterum. Quod si eo 
usque insanire non libet, necessario concedendum est, hoc men- 
tis decretum, quod liberum esse creditur, ab ipsa imaginatione 
sive memoria non distingui, nec aliud esse praeter illam affirma- 
tionem, quam idea, quatenus idea est, necessario involvit. 
Vide prop. 49. part. 2. Atque adeo haec mentis decreta eadem 
necessitate in mente oriuntur, ac ideae rerum actu existentium. 
Qui igitur credunt, se ex libero mentis decreto loqui vel tacere 
vel quicquam agere, oculis apertis somniant. 

PROPOS. HI. Mentis actiones ex solis ideis adae- 
qualis oriuntur; passiones autem a solis inadae- 
quatis pendent. 

DEkMoNsTR. Primum, quod mentis essentiam constituit, 
nihil aliud est, quam idea corporis actu existentis (per prop. 11. 
et 13. part. 2.), quae (per prop. 15. part. 2.) ex multis aliis com- 
ponitur, quarum quaedam (per coroll. prop. 38. part. 2.) sunt 
adaequatae, quaedam autem inadaequatae (per coroll. prop. 29. 
part. 2.). Quicquid ergo ex mentis natura sequitur et cuius mens 
causa est proxima, per quam id debet intelligi, necessario ex idea 
adaequata vel inadaequata sequi debet. At quatenus mens (per 
prop. 1. huius) ideas habet inadaequatas, eatenus necessario pa- 
titur. Ergo mentis actiones ex solis ideis adaequatis sequuntur, 
et mens propterea tantum patitur, quia ideas habet inadaequatas ; 
q. e. d. 

SCHOL. Videmus itaque passiones ad mentem non referri, 
nisi quatenus aliquid habet, quod negationem involvit, sive qua- 
tenus consideratur naturae pars, quae per se absque alíis non pot- 
est clare et distincte percipi; et hac ratione ostendere possem, 
passiones eodem modo ad res singulares, ac ad mentem referri, 
nec alia ratione posse percipi. Sed meum institutum est, de sola 
mente humana agere. 

PROPOS. IV. Nulla res nisi a causa externa potest 
destrui. 

DEMoNsTR. Haec propositio per se patet. Definitio enim 
cuiuscumque rei ipsius rei essentiam affirmat, sed non negat; sive 
rei essentiam ponit, sed non tollit. Dum itaque ad rem ipsam 
tantum, non autem ad causas externas attendimus, nihil in eadem 
poterimus invenire, quod ipsam possit destruere; q. e. d. 


PROPOS. V. Hes eatenus contrariae sunt naturae, 
hoc est, eatenus in eodem subiecto esse nequeunt, 


quatenus una alteram potest destruere. 


DEMONSTR. Si enim inter se convenire vel in eodem subiecto 
simul esse possent, posset ergo in eodem subiecto aliquid dari, 

quod ipsum posset destruere, quod (per prop. praeced.) est ab- 
surdum. Ergo res ete.; q. e. d. 


PROPOS. VI.  Ünaquaeque res, quantum in se est, 
in suo esse perseverare conatur. 


DEMoNsTR. Res enim singulares modi sunt, quibus Dei at- 
tributa certo et determinato modo exprimuntur (per coroll. prop. 
25. part. 1.), hoc est (per prop. 34. part. 1.) res, quae Dei po- 
tentiam, qua Deus est et agit, certo et determinato modo expri- 
munt. Neque ulla res aliquid in se habet, a quo possit destrui, 
sive quod eius existentiam tollat (per prop. 4. huius); sed contra 
ei omni, quod eiusdem existentiam potest tollere, opponitur (per 
prop. praeced.). Adeoque quantum potest et in se est, in suo 
esse perseverare conatur; q. e. d. 


PROPOS. VII. Conatus, quo unaquaeque res in suo 
esse perseverare conatur, nihil est praeter ipsius 
rei actualem essentiam. 


DkMoNsTR. Exdata cuiuscumque rei essentia quaedam ne- 
cessario sequuntur (per prop. 36. part. 1.), nec res aliud possunt, 
quam id quod ex determinata earum natura necessario sequitur 
(per prop. 29. part. 1.). Quare cuiuscumque rei potentia sive 
conatus, quo ipsa vel sola vel cum aliis quidquam agit, vel agere 
conatur, hoc est (per prop. 6. huius) potentia sive conatus, quo 
in suo esse perseverare conatur, nihil est praeter ipsius rei datam 
sive actualem essentiam; q. e. d. 


PROPOS. VIII. Conatus, quo unaquaeque res in suo 
esse perseverare conatur, nullum tempus finitum, 
sed indefinitum involvit. 


DEMomNsTR. Si enim tempus limitatum involveret, quod rei 
durationem determinaret, tum ex sola ipsa potentia, qua res exi- 
stit, sequeretur, quod res post limitatum illud tempus non posset 
existere, sed deberet destrui. Atqui hoc (per prop. 4. huius) est 
absurdum. Ergo conatus, quo res existit, nullum tempus defi- 


PARS IH. 279 


nitum involvit, sed contra, quoniam (per eandem prop. 4. huius) 
si a nulla externa causa destruatur, eadem potentia, qua iam exi- 
stit, existere perget semper; ergo hic conatus tempus indefinitum 
involvit; q. e. d. 


PROPOS. IX. Mens tam quatenus claras et distin- 
ctas, quam quatenus confusas habet ideas, cona- 
tur in suo esse perseverare indefinita quadam du- 
ratione, et huius sui conatus est conscia. 


DgMoNsTR. Mentis essentia ex ideis adaequatis et inadae- 
qualis constituitur (ut in prop. 3. huius ostendimus), adeoque 
(per prop. 7. huius) tam quatenus has, quam quatenus illas habet, 
in suo esse perseverare conatur; idque (per prop. 8. huius) inde- 
finita quadam duratione. Quum autem mens (per prop. 23. 
part. 2.) per ideas affectionum corporis necessario sui sit conscia, 
est ergo (per prop. 7. huius) mens sui conatus conscia; q. e. d. 

SCHOL. Hic conatus quum ad mentem solam refertur, vo- 
luntas appellatur; sed quum ad mentem et corpus simul refer- 
tur, vocatur appetitus, qui proinde nihil aliud est, quam ipsa 
hominis essentia, ex cuius natura ea, quae ipsius conservationi 
inserviunt, necessario sequuntur; atque adeo homo ad eadem 
agendum determinatus est. Deinde inter appetitum et cupidita- 
tem nulla est differentia, nisi quod cupiditas ad homines plerum- 
que referatur, quatenus sui appetitus sunt conscii; et propterea 
sic definiri potest, nempe cupiditas est appetitus cum eiusdem 
conscientia. Constat itaque ex his omnibus, nihil nos conari, 
velle, appetere neque cupere, quia id bonum esse iudicamus; 
sed contra nos propterea aliquid bonum esse iudicare, quia id 
conamur, volumus, appetimus atque cupimus. 


PROPOS. X. Idea, quae corporis nostri existentiam 
secludit, in nostra mente dari nequit, sed eidem 
est contraria. 


DE&MoNsTBR. Quicquid corpus nostrum potest destruere, in 
eodem dari nequit (per prop. 5. huius.) Adeoque neque eius rci 

idea potest Ín Deo dari, quatenus nostri corporis ideam habet (per 
coroll. prop. 9. part. 2.), hoc est (per prop. 11. et 13. part. 2.) eius 
rei idea in nostra mente dari nequit; sed contra, quoniam (per 
prop. 11. et 13. part. 2.) primum, quod mentis essentiam con- 
stituit, est idea corporis actu existentis, primum et praecipuum 
nostrae mentis conatus est (per prop. 7. huius) corporis nostri exi- 
stentiam affirmare. Atque adeo idea, quae corporis nostri exi- 
stentiam negat, nostrae menti est contraria etc.; q. e. d. 


PROPOS. XI. Quicquid corporis nostri agendi po- 
tentiam auget vel minuit, iuvat vel coërcet, eius- 
dem rei idea mentis nostrae cogitandi potentiam 
auget vel minuit, iuvat vel coércet. 


DzMoNsTR. Haec propositio patet ex propositione 7. partis 2. 
vel etiam ex propositione 14. partis 2. 

SCHOL. Videmus itaque mentem magnas posse pati muta- 
tiones, et iam ad maiorem, iam autem ad minorem perfectionem 
transire, quae quidem passiones nobis explicant affectus lae- 
titiae et tristitiae. Per laetitiam itaque in sequentibus in- 
telligam passionem, qua mens ad maiorem perfectionem transit : 
per iristitiam autem passionem, qua ipsa ad minorem transit 
perfectionem. Porro affectum laetitiae ad mentem et corpus si- 
mul relatum titillationem vel hilaritatem voco; tristitiae autem 
dolorem vel melancholiam. Sed notandum, titillationem et do- 
lorem ad hominem referri, quando una eius pars prae reliquis est 
affecta; hilaritatem autem et melancholiam , quando omnes pari- 
ter sunt affectae. Quid deinde cupiditas sit, in scholio propo- 
sitionis 9. huius partis explicui, et praeter hos tres nullum 
alium agnosco affectum primarium; nam reliquos ex his 
tribus oriri in seqq. ostendam. Sed antequam ulterius pergam, 
lubet hic fusius propositionem 10. huius partis explicare, ut cla- 
rius intelligatur, qua ratione idea ideae sit contraria. 

In scholio propositionis 17. partis 2. ostendimus, ideam, quae 
mentis essentiam constituit, corporis existentiam tam diu invol- 
vere, quam diu ipsum corpus existit. Deinde exiis, quae in co- 
roll. prop. 8. part. 2. et in eiusdem schol. ostendimus, sequitur, 

praesentem nostrae mentis existentiam ab hoc solo pendere, quod 
sc. mens actualem corporis existentiam involvit. Denique mentis 
potentiam, qua ipsa res imaginatur earumque recordatur, ab hoc 
etiam pendere ostendimus (vid. prop. 17. et 18. part. 2. cum eius 
scholio), quod ipsa actualem corporis existentiam involvit. Ex 
quibus sequilur, mentis praesentem existentiam eiusque imagi- 
nandi potentiam tolli, simulatque mens praesentem corporis exi- 
stentiam affirmare desinit. Atcausa, cur mens hanc corporis exi- 
stentiam affirmare desinit, non potest esse ipsa mens (per prop. 4. 
huius), nee etiam quod corpus esse desinit, Nam (per prop. 6. 
part. 2.) causa, cur mens corporis existentiam affirmat, non est, 
quia corpus existere incepit (quare, per eandem rationem, nec 
ipsius corporis existentiam affirmare desinit, quia corpus esse de- 
sinit); sed (per prop. 8. part. 2.) hoc ab alia idea oritur, quae no- 
stri corporis, et consequenter nostrae mentis praesentem existen- 
tiam secludit, quaeque adeo ideae, quae nostrae mentis essentiam 
constituit, est contraria. 


PROPOS. XI. Mens quantum potest, ea imaginari 
conatur, quae corporis agendi potentiam augent 
vel iuvant. 


DzgwowsTR. Quam diu humanum corpus affectum est modo, 
qui naturam corporis alicuius externi involvit, tam diu mens hu- 
mana idem corpus ut praesens contemplabitur (per prop. 17. 
part. 2.); et consequenter (per prop. 7. part. 2.) quam diu mens 
humana aliquod externum corpus ut praesens contemplatur, hoc 
est (per eiusdem prop. schol.) imaginatur, tam diu humanum cor- 
pus affectum est modo, qui naturam eiusdem corporis externi in- 
volvit. Atqueadeo quam diu mens ea imaginatur, quae corporis 
nostri agendi potentiam augent vel iuvant, tam diu corpus affectum 
est modis, qui eiusdem agendi potentiam augent vel iuvant (vid. 
postul. 1. huius); et consequenter (per prop. 11. huius) tam diu 
mentis cogitandi potentia augetur vel iuvatur. Ac proinde (per 
prop. 6. vel 9. huius) mens quantum potest, eadem imaginari 
conatur; q. e. d. 

PROPOS. XIII. Quum mens ea imaginatur, quae cor- 
poris agendi potentiam minuunt vel coërcent, co- 
natur, quantum potest, rerum recordari, quae ho- 
rum existentiam secludunt. 


DkMoNsTR. Quam diu mens quicquam tale imaginatur, tam 
diu mentis et corporis potentia minuitur vel coercetur (ut in prae- 
ced. prop. demonstravimus) , et nihilo minus id tam diu imagina- 
bitur, donec mens aliud imaginetur, quod huius praesentem exi- 
stentiam secludat (per prop. 17. part. 2.), hoc est (ut modo osten- 
dimus) mentis et corporis potentia tam diu minuitur vel coercetur, 
donec mens aliud imaginetur, quod huius existentiam secludit, 
quodque adeo mens (per prop. 9. huius) quantum potest, imagi- 
nari vel recordari conabitur; q. e. d. 

COROLL. Hinc sequitur, quod mens ea imaginari aversatur, 
quae ipsius et corporis potentiam minuunt vel coércent. 

SCHOL. Ex his clare intelligimus, quid amor, quidque 
odium sit. Nempe amor nihil aliud est, quam laetitia conco- 
mitante idea causae externae; et odium nihil aliud, quam tristi- 
tia concomitante idea causae externae, "Videmus deinde, quod 
ille, qui amat, necessario conatur rem, quam amat, praesentem 
habere et conservare; et contra, qui odit, rem, quam odio habet, 
amovere et destruere conatur. Sed de his omnibus in seqq. pro- 
lixius. 


PROPOS. XIV. Si mens duobus affectibus simul af- 
fecta semel fuit, ubi postea eorum alterutro affi- 
cietur, aflicietur etiam altero. 


DxMoNsTR. Si corpus humanum a duobus corporibus simul 
affectum semel fuit, ubi mens postea eorum alterutrum imagina- 
tur, statim et alterius recordabitur (per prop. 18. part. 2). At 
mentis imaginationes magis nostri corporis affectus, quam corpo- 
rum externorum naturam indicant (per coroll. 2. prop. 16. part. 2.). 
Ergo si corpus et consequenter mens (vid. defin. 3. huius) duobus 
affectibus semel affecta fuit, ubi postea eorum alterutro afficietur, 
afficietur eliam altero; q. e. d. 

PROPOS. XV. Res quaecumque potest esse per ac- 
cidens causa laetitiae, tristitiae vel cupiditatis. 


DkMoNsTR. Ponatur mens duobus affectibus simul affici, 
uno scilicet, qui eius agendi potentiam neque auget neque minuit, 
et altero, qui eandem vel auget vel minuit (vid. postul. 1. huius). 
Ex praecedenti propositione patet, quod ubi mens postea illo a 
sua vera causa, quae (per hypothesin) per se eius cogitandi poten- 
liam nec auget nec minuit, afficietur, statim et hoc altero, qui 
ipsius cogitandi potentiam auget vel minuit, hoc est (per schol. 
prop. 11. huius) laetitia vel tristitia afficietur; atque adeo illa res 
non perse, sed per accidens causa erit laetitiae vel tristitiae. At- 
que hac eadem via facile ostendi potest, rem illam posse per acci- 
dens causam esse cupiditatis; q. e. d. 

COROLL. Exeosolo, quod rem aliquam affectu laetitiae vel 
tristitiae, cuius ipsa non est causa efficiens, contemplati sumus, 
eandem amare vel odio habere possumus. 

D&MowsTR. Nam ex hoc solo fit (per prop. 14. huius), ut 
mens hanc rem postea imaginando affectu laetitiae vel tristitiae af- 
ficiatur, hoc est (per schol. prop. 11. huius) ut mentis et corporis 
potentia augeatur vel minuatur etc.: et consequenter (per prop. 
12. huius) ut mens eandem imaginari cupiat vel (per coroll. prop. 
13. huius) aversetur, hoc est (per schol. prop. 13. huius) ut can- 
dem amet vel odio habeat; q. e. d. 

SCHOL. Hinc intelligimus, qui fieri potest, ut quaedam 
amemus vel odio habeamus absque ulla causa nobis cognita; 
sed tantum ex sympathia (ut aiunt) et antipathia. Atque 
huc referenda etiam ea obiecta, quae nos laetilia vel tristitia affi- 
ciunt ex eo solo, quod aliquid simile habent obiectis, quae nos 
iisdem affectibus afficere solent, utin seq. prop. ostendam. Scio 
equidem auctores, qui primi haec nomina sympathiae et antipa- 
thiae introduxerunt, significare iisdem voluisse rerum occultas 
quasdam qualitates; sed nihilo minus credo nobis licere, per ca~ 
dem notas vel manifestas etiam qualitates intelligere. 


PROPOS, XVI. Ex eo solo, quod rem aliquam ali- 


quid habere imaginamur simile obiecto, quod 

mentem laetitia vel tristitia afficere solet, quamvis 
id, in quo res obiecto est similis, non sit horum 
affectuum efficiens causa, eam tamen amabimus 
vel odio habebimus. 


DgMoNsTR. Id quod simile est obiecto, in ipso obiecto (per 
hypothesin) cum affectu laetitiae vel tristitiae contemplati sumus; 
atque adeo (per prop. 14. huius) quum mens eius imagine afficie- 
tur, statim etiam hoc vel illo afficietur affectu, et consequenter 
res, quam hoc idem habere percipimus, erit (per prop. 15. huius) 
per accidens laetitiae vel tristitiae causa. Adeoque (per praec. 
coroll.) quamvis id, in quo obiecto est similis, non sit horum 
affectuum causa efficiens, eam tamen amabimus vel odio habebi- 
mus; q. e. d. 


PROPOS. XVII. Si res, quae nos tristitiae affectu 
afficere solet, aliquid habere imaginamur simile al- 
teri, quae nos aeque magno laetitiae affectu solet 
afficere, eandem odio habebimus et simul amabi- 
mus. 


DEgMowsTR. Est enim (per hypothesin) haec res per se tristi- 
tiae causa, et (per schol. prop. 13. huius) quatenus eandem hoc 
alfectu imaginamur, eandem odio habemus; et quatenus prae- 
terea aliquid habere imaginamur simile alteri, quae nos aeque 
magno laetitiae affectu afficere solet, aeque magno laetitiae cona- 
mine amabimus (per prop. praec.). Atque adeo eandem odio ha- 
bebimus et simul amabimus; q. e. d. 

SCHOL. Haec mentis constitutio, quae scilicet ex duobus 
contrariis affectibus oritur, animi vocatur fluctuatio, quae 
proinde affectum respicit, ut dubitatio imaginationem (vid. schol. 
prop. 44. part. 2.) ; nec animi fluctuatio et dubitatio inter se dif- 
ferunt, nisi secundum maius et minus. Sed notandum, me in 
propositione praecedenti has animi fluctuationes ex causis de- 
duxisse, quae per se unius et per accidens alterius affectus sunt 
causa. Quod ideo feci, quia sic facilius ex praecedentibus deduci 

poterant; at non, quod negem, animi fluctuationes plerumque 
oriri ab obiecto, quod utriusque aífectus sitefficiens causa. Nam 
corpus humanum (per postul. 1. part. 2.) ex plurimis diversae 
naturae individuis componitur, atque adeo (per ax. 1. post lemma 
3. quod vide post prop. 13. part. 2.) ab uno eodemque corpore 
plurimis diversisque modis potest affici; et contra, quia una ea- 
demque res multis modis potest affici, multis ergo etiam diversis- 
que modis unam eandemque corporis partem aflicere poterit. Ex 
quibus facile concipere possumus, unum idemque obiectum posse 
esse causam multorum contrariorumque affectuum. 


PROPOS. XVIII. Homo ex imagine rei praeteritae 
aut futurae eodem laetitiae et tristitiae affectu af- 
ficitur, ae ex imagine rei praesentis. 


DEMoNsTR. Quam diu homo rei alicuius imagine affectus est, 
rem ut praesentem, tametsi non existat, contemplabitur (per 
prop. 17. part. 2. cum eiusdem coroll.), nec ipsam ut praeteritam 
aut futuram imaginatur, nisi quatenus eius imago iuncta est ima- 
gini temporis praeteriti aut futuri (vid. schol. prop. 44. part. 2.). 
Quare rei imago in se sola considerata eadem est, sive ad tempus 
futurum vel praeterituni, sive ad praesens referatur, hoc est (per 
coroll. 2. prop. 16. part. 2.) corporis constitutio seu affectus idem 
est, sive imago sit rei praeteritae vel futurae, sive praesentis. At- 
que adeo affectus laetitiae et tristitiae idem est, sive imago sit rei 
praeteritae aut futurae, sive praesentis; q. e. d. 


SCHOL. I. Rem eatenus praeteritam aut futuram hic 
voco, quatenus ab eadem affecti fuimus aut afficiemur. Ex. gr. 
quatenus ipsam vidimus aut videbimus, nos refecit aut reficiet, 
nos laesit aut laedet etc. Quatenus enim eandem sic imaginamur, 
eatenus eius existentiam affirmamus, hoc est, corpus nullo affectu 
afficitur, qui rei existentiam secludat; atque adeo (per prop. 17. 
part. 2.) corpus eiusdem rei imagine eodem modo afficitur, ac si 
res ipsa praesens adesset. Verumenimvero quia plerumque fit, 
ut ii qui plura sunt experti fluctuent, quam diu rem ut futuram 
vel praeteritam contemplantur, deque rei eventu ut plurimum du- 
bitent (vid. schol. prop. 44. part. 2.), hinc fit, ut affectus, quí ex 

similibus rerum imaginibus oriuntur, non sint adeo constantes , 
sed ut plerumque aliarum rerum imaginibus perturbentur, donec 
homines de rei eventu certiores fiant. 

SCHOL. II. Ex modo dictis intelligimus, quid sit spes, 
metus, securitas, desperatio, gaudium et conscientiae morsus. 
Spes namque nihil aliud esz, quam incohstans laetitia orta ex 
imagine rei futurae velpraeteritae, de cuius eventu dubitamus : 
metus contra inconstans tristitia ex rei dubiae imagine etiam 
orta. Porro si horum affectuum dubitatio tollatur, ex spe fit se- 
curilas et ex metu desperatio; nempe laetitia vel tristitia orta ex 
imagine rei, quam metuimus vel speravimus. | Gaudium deinde 
est laetitia orta ec imagine rei praeteritae, de cutus eventu du- 
bitavimus, Conscientiae denique morsus est tristitia opposita 
gaudio. 


PROPOS. XIX. Qui id quod amat destrui imagina- 
tur, contristabitur; si autem conservari, laetabitur. 


DgMoNsTR. Mens quantum potest, ea imaginari conatur, 
quae corporis agendi potentiam augent vel iuvant (per prop. 12. 
huius), hoc est (per schol. prop. 13.) ea quae amat, At imagina- 
tio ab iis iuvatur, quae rei existentiam ponunt, et contra coerce- 
iur iis quae rei existentiam secludunt (per prop. 17. part. 2.). 
Ergo rerum imagines, quae rei amatae existentiam ponunt, men- 
tis conatum, quo rem amatam imaginari conatur, iuvant, hoc 
est (per schol. prop. 11. huius) laetitia mentem afficiunt; et quae 
contra rei amatae existentiam secludunt, eundem mentis conatum 
coércent, hoc est (per idem schol.) tristitia mentem afficiunt. Qui 
itaque id quod amat destrui imaginatur, contristabitur etc. ; q. e. d. 


PROPOS. XX. Qui id quod odio habet destrui ima- 
ginatur, laetabitur. 


DxMoNsTR. Mens (per prop. 13. huius) ea imaginari cona- 
tur, quae rerum existentiam, quibus corporis agendi potentia mi- 
nuitur vel coercetur, secludunt, hoc est (per schol. eiusdem 
prop.) ea imaginari conatur, quae rerum, quas odio habet, exi- 
stentiam secludunt Atque adeo rei imago, quae existentiam 

eius quod mens odio habet secludit, hunc mentis conatum iuvat, 
hoc est (per schol. prop. 11. huius) mentem laetitia afficit. Qui 
itaque id quod odio habet destrui imaginatur, laetabitur; q. e. d. 


PROPOS. XXI. Qui id quod amat laetitia vel tristi- 
tia affectum imaginatur, laetitia etiam vel tristitia 
afficietur; et uterque hic affectus maior ant minor 
erit in amante, prout uterque maior aut minor est 
in re amata. 


DgMoNsTR. Rerum imagines (ut in prop. 19. huius demon- 
Stravimus) quae rei amatae existentiam ponunt, mentis conatum, 
quo ipsam rem amatam imaginari conatur, iuvant. Sed laetitia 
existentiam rei laetae ponit, et eo magis, quo laetitiae affectus 
maior est; est enim (per schol. prop. 11. huius) transitio ad ma- 
iorem perfectionem. Ergo imago laetitiae rei amatae in amante 
ipsius mentis conatum iuvat, hoc est (per schol. prop. 11. huius) 
amantem laetitia afficit, et eo maiori, quo maior hic affectus in re 
amata fuerit. Quod erat primum. Deinde quatenus re aliqua 
tristitia afficitur, eatenus destruitur, et eo magis, quo maiori affici- 
tur tristitia (per idem schol. prop. 11. huius); adeoque (per prop. 
19. huius) qui id quod amat tristitia affici imaginatur, tristitia etiam 
afficietur, et eo maiori, quo maior hic affectus in re amata fuerit; 
q. e. d. 


PROPOS. XXII. Si aliquem imaginamur laetitia af- 
ficere rem, quam amamus, amore erga eum affi- 
ciemur. Si contra eundem imaginamur tristitia 
eandem afficere, e contra odio etiam contra ipsum 
afficiemur. 


DEMONSTR. Quirem, quam amamus, laetitia vel tristitia af- 
ficit, ille nos laetitia vel tristitia etiam afficit, si nimirum rem 
amatam laetitia illa vel tristitia affectam imaginamur (per praeced. 
prop.). At haec laetitia vel tristitia in nobis supponitur dari con- 
comitante idea causae externae. Ergo (per schol. prop. 13. huíus) 

si aliquem imaginamur laetitia vel tristitia afficere rem, quam 
amamus, erga eundem amore vel odio afficiemur; q. e. d. 


SCHOL. Propositio 21. nobis explicat, quid sit cozmisera- 
tio, quam definire possumus, quod sit tristitia orta ex alterius 
damno. Quo autem nomine appellanda sit laetitia, quae ex alte- 
rius bono oritur, nescio. Porro amorem erga illum, qui alteri 
bene fecit, favorem, et contra odium erga illum, qui alteri male 
fecit, indignationem appellabimus. Denique notandum, nos 
non tantum misereri rei, quam amavimus (ut in prop. 21. osten- 
dimus), sed etiam eius, quam antea nullo affectu prosecuti su- 
mus, modo eam nobis similem iudicemus (ut infra ostendam); 
atque adeo ei etiam favere, quisimili bene fecit, et contra in eum 
indignari, qui simili damnum intulit. 


PROPOS. XXIII. Qui id quod odio habet tristitia 
affectum imaginatur, laetabitur; si contra idem 
laetitia affectum esse imaginetur, contristabitur; et 
uterque hic affectus maior aut minor erit, prout 
eius contrarius maior aut minor est in eo, quod 
odio habet 


D&MoNsTR. Quatenus res odiosa tristitia afficitur, eatenus 
destruitur, et eo magis, quo maiori tristitia afficitur (per schol. 
prop. 11. huius). Qui igitur (per prop. 20. huius) rem, quam 
odio habet, tristitia affici imaginatur, laetitia contra afficietur; 
eteo maiori, quo maiori tristitia rem odiosam affectam esse ima- 
ginatur. Quod erat primum. Deinde laetitia existentiam rei 
laetae ponit (per idem schol. prop. 11. huius), et eo magis, quo 
maior laetitia concipitur. Si quis eum, quem odio habet, laeti- 
tia affectum imaginatur, haec imaginatio (per prop. 13. huius) 
eiusdem conatum coercebit, hoc est (per schol. prop. 11. huius) 
is, qui odio habet, tristitia afficietur etc.; q. e. d 


SCHOL. Haec laetitia vix solida et absque ullo animi con- 
flictu esse potest. Nam (ut statim in propositione 27. huius osten- 
dam) quatenus rem sibi similem tristitiae affectu affici imaginatur, 

eatenus contristari debet; et contra, si eandem laetitia affici ima- 

ginetur. Sed hic ad solum odium attendimus. 

PROPOS. XXIV. Si aliquem imaginamur laetitia af- 
ficere rem, quam odio habemus, odio etiam erga 
eum afficiemur. Si contra eundem imaginamur 
tristitia eandem rem afficere, amore erga ipsum 
afficiemur. 

DgMoNsTR. Demonstratur eodem modo haec propositio, ac 
propositio 22. huius, quam vide. 

SCHOL. Hi et similes odii affectus ad invidiam referuntur, 
quae propterea nihil aliud est, quam ipsum odium, quatenus id 
consideratur hominem ita disponere, ut malo alterius gaudeat, 
et conira ut eiusdem bono contristetur. 

PROPOS. XXV. Id omne de nobis deque re amata 
aflirmare conamur, quod nos vel rem amatam lae- 
titia afficere imaginamur; et contra id omne negare, 
quod nos vel rem amatam tristitia allicere imagi- 
namur. 


DEMONSTR. Quod rem amatam laetitia vel tristitia afficere 
imaginamur, id nos laetitia vel tristitia afficit (per prop. 21. huius). 
At mens (per prop. 12. huius) ea quae nos laetitia afficiunt, quan- 
tum potest, conatur imaginari, hoc est (per prop. 17. part. 2. et 
eius coroll.) ut praesentia contemplari; et contra (per prop. 13. 
huius) quae nos tristitia afficiunt, eorum existentiam secludere. 
Ergo id omne de nobis deque re amata affirmare conamur, quod 
nos vel rem amatam laetitia afficere imaginamur, et contra; q. e. d. 


PROPOS. XXVI. 1d omne de re, quam odio habe- 
mus, affirmare conamur, quod ipsam tristitia affi- 
cere imaginamur, et id contra negare, quod ipsam 
laetitia afficere imaginamur. 


DEkwoNsTR. Sequitur haee propositio ex propositione 23. , ut 
praecedens ex propositione 21. huius. 
Spinoza 1. . 19 

SCHOL. His videmus, facile contingere, ut homo de se de- 
que re amata plus iusto, et contra de re quam odit minus iusto 
sentiat; quae quidem imaginatio, quando ipsum hominem respi- 
cit, qui de se plus iusto sentit, superbia vocatur et species de- 
lirii est, quia homo oculis apertis somniat, se omnia illa posse, 
quae sola imaginatione assequitur, quaeque propterea veluti re- 
alia contemplatur, iisque exultat, quam diu ea imaginari non 
potest, quae horum existentiam secludunt et ipsius agendi poten- 
tiam determinant. Es? igitur superbia laetitia ex eo orta, quod 
homo de se plus iusto sentit. Deinde laetitia, quae ex eo oritur, 
quod homo de alio plus iusto sentit, existimatio vocatur; et illa 
denique despectus, quae ex eo oritur, quod de alio minus iusto 
sentit. 


PROPOS. XXVIL Ex eo, quod rem nobis similem 
et quam nullo affectu prosecuti sumus, aliquo 
affectu affici imaginamur, eo ipso simili affectu af- 
ficimur. 


D£gMoNsTR. Rerum imagines sunt corporis humani affectio- 
nes, quarum ideae corpora externa veluti nobis praesentia reprae- 
sentant (per schol. prop. 17. part. 2.), hoc est (per prop. 16. 
part. 2.) quarum ideae naturam nostri corporis et simul praesen- 
tem externi corporis naturam involvunt. Siigitur corporis externi 
natura similis sit naturae nostri corporis, tum idea corporis ex- 
terni, quod imaginamur, affectionem nostri corporis involvet si- 
milem aífectioni corporis externi; et consequenter, si aliquem 
nobis similem aliquo affectu affectum imaginamur, haec imagina- 
tio affectionem nostri corporis huic affectui similem exprimet. 
Adeoque ex hoc, quod rem aliquam nobis similem aliquo affectu 
affici imaginamur, simili cum ipsa affectu afficimur. Quod si 
rem nobis similem odio habeamus, eatenus (per prop. 23. huius) 
contrario affectu cum ipsa afficiemur, non autem simili; q. e. d. 


SCHOL. I. Haec affectuum imitatio, quando ad tristitiam 


refertur, vocatur cozniseratio (de qua vide schol. prop. 22. huius) ; 
sed ad cupiditatem relata aemulatio, quae proinde nihil aliud est, 

quam alicuius re: cupiditas, quae in nobis ingeneratur ex eo, 
quod alios nobis similes eandem cupiditatem habere imaginamur. 

COROLL. I. Sialiquem, quem nullo affectu prosecuti su- 
mus, imaginamur laetitia afficere rem nobis similem , amore erga 
eundem afficiemur. Si contra eundem imaginamur eandem tri- 
stitia afficere, contra odio erga ipsum afficiemur. 

DEMoNsTR. Haec eodem modo ex propositione praecedente 
demonstratur, ac propositio 22. huius ex propositione 21. 

COROLL. II. Rem, cuius nos miseret, odio habere non 
possumus ex eo, quod ipsius miseria nos tristitia afficit. 

DEMoNsTR. Sienim ex eo nos eandem odio habere possemus, 
tum (per prop. 23. huius) ex ipsius tristitia laetaremur, quod est 
contra hypothesin. 

COROLL. III. Rem, cuius nos miseret, a miseria, quan- 
tum possumus, liberare conabimur. 

DxkMoNsTR. Id quodrem, cuius nos miseret, tristitia afficit, 
nos simili etiam tristitia afficit (per prop. praeced.); adeoque 
omne id, quod eius rei existentiam tollit, sive quod rem destruit, 
comminisci conabimur (per prop. 13. huius), hoc est (per schol. 
prop. 9. huius) id destruere appetemus, sive ad id destruendum 
determinabimur; atque adeo rem, cuius miseremur, a sua mise- 
ria liberare conabimur; q. e. d. 

SCHOL. If. Haec voluntas sive appetitus benefaciendi, qui 
ex eo oritur, quod rei, in quam beneficium conferre volumus, 
nos miseret, benevolentia vocatur, quae proinde nihil aliud es£, 
quam cupiditas ex commiseratione oria. Caeterum de amore et 
odio erga illum, qui rei, quam nobis similem esse imaginamur, 
bene aut male fecit, vide schol. prop. 22. huius. 


PROPOS. XXVIII. Id omne, quod ad laetitiam con- 
ducere imaginamur, conamur promovere, ut fiat; 
quod vero eidem repugnare sive ad tristitiam con- 
ducere imaginamur, amovere vel destruere conamur. 

DrMowsTR. Quod ad laetitiam conducere imaginamur, quan- 
tum possumus, imaginari conamur (per prop. 12. huius), hoc 


est (per prop. 17. part. 2.) id, quantum possumus, conabimur ut 

praesens sive ut actu existens contemplari. Sed mentis conatus 
seu potentia in cogitando aequalis, et simul natura est cum cor- 
poris conatu seu potentia in agendo (ut clare sequitur ex coroll. 
prop. 7. et coroll. prop. 11. part. 2.). Ergo ut id existat, abso- 
lute conamur, sive (quod per schol. prop. 9. huius idem est) ap- 
petimus et intendimus; quod erat primum. Deinde siid, quod 
tristitiae causam esse credimus, hoc est (per schol. prop. 13. 
huius), si id, quod odio habemus, destrui imaginamur, laetabimur 
(per prop. 20. huius). Adeoque idem (per primam huius partem) 
conabimur destruere sive (per prop. 13. huius) a nobis amovere, 
ne ipsum ut praesens contemplemur; quod erat secundum. Ergo 
id omne, quod ad laetitiam etc.; q. e. d. 


PROPOS. XXIX. Nos id omne etiam agere conabi- 
mur, quod homines *) cum laetitia adspicere ima- 
ginamur, et contra id agere aversabimur, quod ho- 
mines aversari imaginamur. 


DEMoNsTR. Exeo, quod imaginamur homines aliquid amare 
vel odio habere, nos idem amabimus vel odio habebimus (per 
prop. 27. huius), hoc est (per schol. prop. 13. huius) eo ipso eius 
rei praesentia laetabimur vel contristabimur; adeoque (per praec. 
prop.) id omne, quod homines amare sive cum laetitia adspicere 
imaginamur, conabimur agere etc.; q. e. d. 

SCHOL. Hic conatus aliquid agendi et etiam omittendi, ea 
sola de causa, ut hominibus placeamus, vocatur ambitio, prae- 
sertim quando adeo impense vulgo placere conamur, ut cum 
nostro aut alterius damno quaedam agamus vel omittamus ; alias 
humanitas appellari solet. Deinde laetitiam, qua alterius 
actionem, qua nos conatus est delectari, imaginamur, laudem 
voco; tristitiam vero, qua contra eiusdem actionem aversamur, 
vituperium voco. 


PROPOS. XXX. Si quis aliquid egit, quod reliquos 


laetitia afficere imaginatur, is laetitia concomitante 


*) NB. Intellige hic et in seqq. homines, quos nullo affectu prose- 
quuti sumus. 

idea sui, tanquam causa, afficietur, sive se ipsum 
cum laetitia contemplabitur, Si contra aliquid 
egit, quod reliquos tristitia afficere imaginatur, se 
ipsum cum tristitia contra contemplabitur. 


D&MoNsTR. Qui se reliquos laetitia vel tristitia afficere ima- 
ginatur, eo ipso (per prop. 27. huius) laetitia vel tristitia afficietur. 
Quum autem homo (per prop. 19. et 23. part. 2.) sui sit conscius 
per affectiones, quibus ad agendum determinatur; ergo qui ali- 
quid egit, quod ipse imaginatur, reliquos laetitia afficere, laetitia 
cum conscientia sui, tanquam causa, afficietur, sive se ipsum 
cum laetitia contemplabitur, et contra; q. e. d. 


SCHOL. Quum amor (per schol. prop. 13. huius) sit laetitia 
concomitante idea causae externae, et odium tristitia concomitante 
etiam idea causae externae; erit ergo haec laetitia et tristitia amo- 
ris et odii species. Sed quia amor et odium ad obiecta externa re- 
feruntur , ideo hos affectus aliis nominibus significabimus: nempe 
laetitiam concomitante idea causae externae gloriam, et tristi- 
tiam huic contrariam pudorem appellabimus; intellige, quando 
laetitia vel tristitia ex eo oritur, quod homo se laudari vel vitupe- 
rari credit. Alias laetitiam concomitante idea causae externae 
acquiescentiam in se ipso; tristitiam vero eidem contra- 
riam poenitentiam vocabo. Deinde quia (per coroll. prop. 17. 
part. 2.) fieri potest, ut laetitia, qua aliquis se reliquos afficere 
imaginatur , imaginaria tantum sit, et (per prop. 25. huius) unus- 
quisque de se id omne conatur imaginari, quod se laetitia afficere 
imaginatur; facile ergo fieri potest, ut gloriosus sit superbus, et 
se omnibus gratum esse imaginetur, quando omnibus mole- 
stus est. 


PROPOS. XXXL Si aliquem imaginamur amare vel 
cupere vel odio habere aliquid, quod ipsi amamus, 
cupimus vel odio habemus, eo ipso rem constan- 
tius amabimus etc, Si autem id, quod amamus, 

eum aversari imaginamur, vel contra, tum animi 
iluctuationem patiemur. 


DzMoNsTR. Ex eo solo, quod aliquem aliquid amare imagi- 
namur, eo ipso idem amabimus (per prop. 27. huius). At sine 
hoc nos idem amare supponimus. Accedit ergo amori nova causa, 
a qua fovetur; atque adeo id, quod amamus, hoc ipso constan- 
tius amabimus. Deinde ex eo, quod aliquem aliquid aversari 
imaginamur, idem aversabimur (per eandem prop.). At si sup- 
ponamus, nos eodem tempore id ipsum amare, eodem ergo tem- 
pore hoc idem amabimus et aversabimur sive (vid. schol. prop. 
17. huius) animi fluctuationem patiemur; q. e. d. 

COROLL. Hinc et ex prop. 28. huius sequitur, unumquen- 
que, quantum potest, conari, ut unusquisque id quod ipse amat 
amet, et quod ipse odit, odio etiam habeat; unde illud poetae") : 


Speremus pariter, pariter metuamus amantes. 
Ferreus est, si quis, quod sinit aller, amat. 
, 2j , 


SCHOL. Hic conatus efficiendi, ut unusquisque probet id, 
quod ipse amat vel odio habet, revera est ambitio (vid. “chol. 
prop. 29, huius); atque adeo videmus, unumquemque ex natura 
appetere, ut reliqui ex ipsius ingenio vivant, quod dum omnes 
pariter appetunt, pariter sibi impedimento, et dum omnes ab 
omnibus Jaudari seu amari volunt, odio invicem sunt. 


PROPOS. XXXII. Si aliquem re aliqua, qua unus 
solus potiri potest, gaudere imaginamur, conabi- 
mur efficere, ne ille illa re potiatur. 

DzMoNsTR. Ex eo solo, quod aliquem re aliqua gaudere 
imaginamur, (per prop. 27. huius cum eiusdem 1. coroll.) rem 
illam amabimus, eaque gaudere cupiemus. At (per hypothesin) 
huic laetitiae obstare imaginamur, quod ille eadem hac re gaudeat. 
Ergo (per prop. 28. huius) ne ille eadem potiatur, conabimur; 
q. e. d. 


") Ovidii amor. 1. II. eleg. 19. v. 4. 5. 

SCHOL. Videmus itaque cum hominum natura plerumque 
ita comparatum esse, ut eorum, quibus male est, misereantur, 
et quibus bene est, invideant, et (per prop. praec.) eo maiore 
odio, quo rem, qua alium potiri imaginantur, magis amant. 
Videmus deinde, ex eadem naturae humanae proprietate, ex qua 
sequitur, homines esse misericordes, sequi etiam eosdem esse 
invidos et ambitiosos, Denique si ipsam experientiam consulere 
velimus, ipsam haec omnia docere experiemur; praesertim si ad 
priores nostrae aetatis annos attenderimus. Nam pueros, quia 
eorum corpus continuo veluti in aequilibrio est, ex hoc solo ridere 
vel flere experimur, quod alios ridere vel flere vident; et quic- 
quid praeterea vident alios facere, id imitari statim cupiunt, et 
omnia denique sibi cupiunt, quibus alios delectari imaginantur; 
nimirum quia rerum imagines, uti diximus, sunt ipsae humani 
corporis affectiones, sive modi, quibus corpus humanum a causis 
externis afficitur, disponiturque ad hoc vel illud agendum. 


PROPOS. XXXHI. Quum rem nobis similem ama- 
mus, conamur, quantum possumus, efficere, ut nos 
contra amet. 


DrMoNsTR. Rem, quam amamus, prae reliquis, quantum 
possumus, imaginari conamur (per prop. 12. huius). Siigitur 
res nobis sit similis, ipsam prae reliquis laetitia afficere conabi- 
mur (per prop. 29. huius), sive conabimur, quantum possumus, 
efficere, ut res amala laetitia afficiatur concomitante idea nostri, 
hoc est (per schol. prop. 13. huius) ut nos contra amet; q. e. d. 


PROPOS. XXXIV. Quo maiori affectu rem amatam 
erga nos affectam esse imaginamur, eo magis glo- 
riabimur. 


DEMoNsTR. Nos (per prop. praeced.) conamur, quantum 
possumus, utres amata nos contra amet, hoc est (per schol. prop. 
13. huius) ut res amata laetitia afficiatur concomitante idea nostri. 
Quo itaque rem amatam maiori laetitia nostra de causa afectam 
esse imaginamur, eo magis hie conatus iuvatur, hoc est (per 

prop. 11. huius cum eius schol.) eo maiore laetitia afficimur. At 
quum ex eo laetemur, quod alium nobis similem laetitia affecimus, 
tura nosmet eum laetitia contemplamur (per prop. 30. huius). 
Ergo quo maiori affectu rem amatam erga nos affectam esse imagi- 
namur, eo maiori laetitia nosmet contemplabimur, sive (per 
Schol. prop. 30. huius) eo magis gloriabimur; q. e. d. 


PROPOS. XXXV. Si quis imaginatur rem amatam 
eodem vel arctiore vinculo amicitiae, quo ipse ea- 
dem solus potiebatur, alium sibi iungere, odio erga 
ipsam rem amatam afficietur, et illi alteri invidebit. 


DEkMoxsTR. Quo quis maiore amore rem amatam erga se af- 
fectam esse imaginatur , eo magis gloriabitur (per praeced. prop.), 
hoc est (per schol. prop. 30. huius) laetabitur; adeoque (per 
prop. 28. huius) conabitur, quantum potest, imaginari rem ama- 
tam ipsi quam arclissime devinctam, qui quidem conatus sive ap- 
petitus fomentatur, si alium idem sibi cupere imaginatur (per prop. 
31. huius). At hic conatus sive appetitus ab ipsius rei amatae 
imagine concomitante imagine illius, quem res amata sibi iungit, 
coérceri supponitur. Ergo (per schol. prop. 11. huius) eo ipso 
tristitia afficietur concomitante idea rei amatae, tanquam causa, 
et simul imagine alterius, hoc est (per schol. prop. 13. huius) 
odio erga rem amatam afficietur, et simul erga illum alterum (per 
coroll. prop. 15. huius), cui propterea (per prop. 23. huius) quod 
re amata delectatur, invidebit; q. e. d. 

SCHOL. Hoc odium erga rem amatam invidiae iunctum ze- 
lotypia vocatur, quae proinde nihil aliud est, quam animi flu- 
ctuatio orta ex amore et odio simul, concomitante idea alterius, 
cui invidetur. Praeterea hoc odium erga rem amatam maius erit 
pro ratione laetitiae, qua zelotypus ex reciproco rei amatae amore 
solebat affici, et etiam pro ratione affectus, quo erga illum, quem 
sibi rem amatam iungere imaginatur, affectus erat. Nam si eum 
oderat, eo ipso rem amatam (per prop. 24. huius) odio habebit, 
quia ipsam id, quod ipse odio habet, laetitia afficere imaginatur ; 
et etiam (per coroll. prop. 15. huius) ex eo, quod rei amatae ima- 
ginem imagini eius, quem odit, iungere cogitur, quae ratio ple- 

rumque locum habet in amore erga feminam. Qui enim imagina- 
tur mulierem, quam amat, alteri sese prostituere, non solum ex 
eo, quod ipsius appetitus coercetur, contristabitur, sed eliam 
quia rei amatae imaginem pudendis et excrementis alterius iungere 
cogitur, eandem aversatur. Ad quod denique accedit, quod zelo- 
typus non eodem vultu, quem res amata ei praebere solebat, ab 
eadem excipiatur, qua etiam de causa amans contristatur, ut iam 
ostendam. 


PROPOS. XXXVI. Qui rei, qua semel delectatus 
est, recordatur, cupit eadem cum iisdem potiri cir- 
cumstantiis ac quum primo ipsa delectatus est. 


DEkMoNsTR. Quicquid homo simul cum re, quae ipsum de- 
leciavit, vidit, id omne (per prop. 15. huius) erit per accidens 
laetitiae causa; adeoque (per prop. 28. huius) omni eo simul cum 
re, quae ipsum delectavit, potiri cupiet, sive re cum omnibus 
iisdem circumstantiis potiri cupiet, ac quum primo eadem dele- 
ctatus est; q. e. d. 

COROLL. Si itaque unam ex iis circumstantiis deficere com- 
pererit, amans contristabitur. 

DEMomNsTR. Nam quatenus aliquam circumstantiam deficere 
comperit, eatenus aliquid imaginatur, quod eius rei existentiam 
secludit. Quum autem eius rei sive circumstantiae (per prop. 
praec.) sit prae amore cupidus; ergo (per prop. 19. huius) quate- 
nus eandem deficere imaginatur, contristabitur; q. e. d. 

SCHOL. Haec tristitia, quatenus absentiam eius, quod 
amamus, respicit, desiderium vocatur. 


PROPOS. XXXVII. Cupiditas, quae prae tristitia vel 
laetitia praeque odio vel amore oritur, eo est maior, 
quo affectus maior est. 

DkMoNsTR. Tristitia hominis agendi potentiam (per schol. 
prop. 11. huius) minuit vel coércet, hoc est (per prop. 7. huius) 
conatum, quo homo in suo esse perseverare conatur, minuit vel 
coércet; adeoque (per prop. 5. huius) huic conatui est contraria; 

et quicquid homo tristitia affectus conatur, est tristitiam amovere, 
At (per tristitiae defin.) quo tristitia maior est, eo maiori parti 
hominis agendi potentiae necesse est opponi. Ergo quo maior 
tristitia est, eo maiore agendi potentia conabitur contra homo 
tristitiam amovere, hoc est (per schol. prop. 9. huius) eo maiore 
cupiditate sive appetitu conabitur tristitiam amovere. Deinde 
quoniam laetitia (per idem schol. prop. 11. huius) hominis agendi 
potentiam auget vel iuvat, facile eadem via demonstratur, quod 
homo laetitia affectus nihil aliud cupit, quam eandem conservare, 
idque eo maiore cupiditate, quo laetitia maior erit. Denique 
quoniam odium et amor sunt ipsi laetitiae vel tristitiae affectus, 
sequitur eodem modo, quod conatus, appetitus sive cupiditas, 
quae prae odio vel amore oritur, maior erit pro ratione odii et 
amoris; q. e. d. 


PROPOS. XXXVIIL Si quis rem amatam odio ha- 
bere inceperit, ita ut amor plane aboleatur, ean- 
dem maiore odio ex pari causa prosequetur, quam 
si ipsam nunquam amavisset, et eo maiori, quo 
amor antea maior fuerat. 


DrkMowNsTR. Nam si quis rem, quam amat, odio habere in- 
cipit, plures eius appetitus coércentur, quam si eandem non ama- 
visset. Amor namque laetitia est (per schol. prop. 13. huius), 
quam homo, quantum potest (per prop. 28. huius) conservare 
conatur; idque (per idem schol.) rem amatam ut praesentem con- 
templando, eandemque (per prop. 21. huius) laetitia, quantum 
potest, afficiendo, qui quidem conatus (per prop. praec.) eo est 
maior, quo amor maior est, ut et conatus efficiendi, ut res amata 
ipsum contra amet (vid. prop. 33. huius). Athi conatus odio erga 
rem amatam coércentur (per coroll. prop. 13. et per prop. 23. 
huius). Ergo amans (per schol. prop. 11. huius) hac etiam de 
causa tristitia afficietur, et eo maiori, quo amor maior fuerat, hoc 
est, praeter tristitiam , quae odii fuit causa, alia ex eo oritur, 
quod rem amavit; et consequenter maiore tristitiae affectu rem 
amatam contemplabitur, hoc est (per schol. prop. 13. huius) ma- 

iori odio prosequetur, quam si eandem non amavisset, et eo ma- 
iori, quo amor maior fuerat; q. e. d. 


PROPOS. XXXIX. Qui aliquem odio habet, ei ma- 
lum inferre conabitur, nisi ex eo maius sibi ma- 
lum oriri timeat; et contra, qui aliquem amat, ei 
eadem lege benefacere conabitur. 


DEMONSTR. Aliquem odio habere est (per schol. prop. 13. 
huius) aliquem ut tristitiae causam imaginari; adeoque (per prop. 
28. huius) is, qui aliquem odio habet, eundem amovere vel de- 
struere conabitur. Sed si inde aliquid tristius sive (quod idem 
est) maius malum sibi timeat, idque se vitare posse credit non in- 
ferendo ei, quem odit, malum, quod meditabatur, a malo in- 
ferendo (per eandem prop. 28. huius) abstinere cupiet; idque (per 
prop. 37. huius) maiore conatu, quam quo tenebatur inferendi 
malum, qui propterea praevalebit, ut volebamus. Secundae par- 
lis demonstratio eodem modo procedit, Ergo qui aliquem odio 
habetetc.; q. e. d. 

SCHOL. Per bonum hic intelligo omne genus laetitiae et 
quiequid porro ad eandem conducit, et praecipue id, quod deside- 
rio, qualecumque illud sit, satisfacit: per malum autem omne 
tristitiae genus et praecipue id, quod desiderium frustratur. 
Supra enim (in schol. prop. 9. huius) ostendimus, nos nihil cu- 
pere, quia id bonum esse iudicamus, sed contra id bonum voca- 
mus, quod cupimus; et consequenter id, quod aversamur, ma- 
lum appellamus. Quare unusquisque ex suo affectu iudicat seu 
aestimat, quid bonum, quid malum, quid melius, quid peius et 
quid denique optimum quidve pessimum sit. Sic avarus argenti 
copiam optimum, eius autem inopiam pessimum iudicat. Am- 
bitiosus autem nihil aeque ac gloriam cupit, et contra nihil aeque 
ac pudorem reformidat. Invido deinde nihil iucundius, quam al- 
terius infelicitas, et nihil molestius, quam aliena felicitas; ac sic 
unusquisque ex suo affectu rem aliquam bonam aut malam, uti- 
lem aut inutilem esse judicat. Caeterum hic affectus, quo homo 
ita disponitur, ut id quod vult nolit, vel ut id quod non vult velit, 
timor vocatur, qui proinde nihil aliud est, quam metus, quate- 

nus homo ab eodem disponitur ad malum, quod futurum iudicat, 
minore vitandum. Vid. prop. 28. huius. Sed si malum, quod 
timet, pudor sit, tum timor appellatur verecundia. Denique 
si cupiditas malum futurum vitandi coércetur timore alterius mali, 
ita ut quid potius velit nesciat, tum metus vocatur consterna- 
tio, praecipue si utrumque malum, quod timetur, ex maxi- 
mis sit. 


PROPOS. XL. Qui se odio haberi ab aliquo imagi- 
natur, nee se ullam odii causam illi dedisse credit, 
eundem odio contra habebit. 


DEMoNsTR. Qui aliquem odio affectum imaginatur, eo ipso 
etiam odio afficietur (per prop. 27. huius), hoc est (per schol. 
prop. 13. huius) tristitia concomitante idea causae externae. At 
ipse (per hypothesin) nullam huius tristitiae causam imaginatur 
praeter illum, quiipsum odio habet. Ergo ex hoc, quod se odio 
haberi ab aliquo imaginatur, tristitia afficietur concomitante idea 
eius, qui ipsum odio habet, sive (per idem schol.) eundem odio 
habebit; q. e. d. 

SCHOL. I. Quodsi se iustam odii causam praebuisse imagi- 
natur, tum (per prop. 30. huius et eiusdem schol.) pudore afficie- 
tur. Sed hoc (per prop. 25. huius) raro contingit. Praeterea 
haec odii reciprocatio oriri etiam potest ex eo, quod odium sequa- 
tur conatus malum inferendi ei, qui odio habetur (per prop. 39. 
huius). Qui igitur se odio haberi ab aliquo imaginatur, eundem 
alicuius mali sive tristitiae causam imaginabitur; atque adeo tri- 
stitia afficietur, seu metu concomitante idea eius, qui ipsum odio 
habet, tanquam causa, hocest, odio contra afficietur, ut supra. 

COROLL. I. Qui, quem amat, odio erga se affectum imagi- 
natur, odio et amore simul conflictabitur. Nam quatenus imagi- 
natur, ab eodem se odio haberi, determinatur (per prop. praeced.) 
ad eundem contra odio habendum. At (per hypothesin) ipsum 
nihilo minus amat. Ergo odio et amore simul conflictabitur. 

COROLL. II. Sialiquis imaginatur, ab aliquo, quem antea 
nullo affectu prosecutus est, malum aliquod prae odio sibi illa- 
tum esse, statim idem malum eidem referre conabitur. 


PARS III. 301 


D£gMoNsTR. Quialiquem odio erga se affectum esse imagina- 
iur, eum contra (per praeced. prop.) odio habebit et (per prop. 
26. huius) id omne comminisci conabitur, quod eundem possit 
tristitia afficere, atque id eidem (per prop. 39. huius) inferre stu- 
debit. At (per hypothesin) primum, quod huiusmodi imagina- 
tur, est malum sibi illatum. Ergo idem statim eidem inferre 
conabitur; q. e. d. 


SCHOL. II. Conatus malum inferendi ei, quem odimus, 
ira vocatur; conatus autem malum nobis illatum referendi vin- 
dicta appellatur. 


PROPOS. XLI. Si quis ab aliquo se amari imagina- 
tur, nec se ullam ad id causam dedisse credit 
(quod per coroll. prop. 15. et per prop. 16. huius 
fieri potest), eundem contra amabit. 


DEMomNsTR. Haec propositio eadem via demonstratur ac prac- 
cedens; cuius etiam scholium vide. 


SCHOL. I. Quod si se iustam amoris causam praebuisse 
crediderit, gloriabitur (per prop. 30. huius cum eiusdem schol.); 
quod quidem (per prop. 25. huius) frequentius contingit, et cuius 
contrarium evenire diximus, quando aliquis ab aliquo se odio ha- 
beri imaginatur (vide schol. prop. praeced.). Porro hic recipro- 
eus amor, et consequenter (per prop. 39. huius) conatus benefa- 
ciendi ei, qui nos amat, quique (per eandem prop. 39. huius) 
nobis benefacere conatur, gratia seu gratitudo vocatur. Át- 
que adeo apparet, homines longe paratiores esse ad vindictam, 
quam ad referendum beneficium. 


COROLL. Qui ab eo, quem odio habet, se amari imagina- 
tur, odio et amore simul conflictabitur. Quod eadem via, qua 
primum praecedentis coroll. demonstratur. 


SCHOL. II. Quod si odium praevaluerit, ei, a quo amatur, 
malum inferre conabitur, qui quidem affectus crudelitas appel- 
latur, praecipue si illum, qui amat, nullam odii communem 
causam praebuisse creditur. 

PROPOS. XLII. Qui in aliquem amore aut spe glo- 
riae motus beneficium contulit, contristabitur, si 
viderit, beneficium ingrato animo accipi. 


DgMmoNsTR. Qui rem aliquam sibi similem amat, conatur, 
quantum potest, efficere, ut ab ipsa contra ametur (per prop. 33. 
huius). Qui igitur prae amore in aliquem beneficium contulit, 
id facit desiderio, quo tenetur, ut contra ametur, hoc est (per 
prop. 34. huius) spe gloriae sive (per schol. prop. 30. huius) lae- 
titiae; adeoque (per prop. 12. huius) hanc gloriae causam, quan- 
tum potest, imaginari, sive ut actu existentem contemplari cona- 
bitur. At (per hypothesin) aliud imaginatur, quod eiusdem cau- 
sae existentiam secludit. Ergo (per prop. 19. huius) eo ipso con- 
tristabitur; q. e. d. 


PROPOS. XLIII. Odium reciproco odio augetur, et 


amore contra deleri potest. 


DEgMoNsTR. Qui eum, quem odit, contra odio erga se affe- 
ctum esse imaginatur, eo ipso (per prop. 40. huius) novum odium 
oritur durante (per hypothesin) adhuc primo. Sed si contra eun- 
dem amore erga se affectum esse imaginetur, quatenus hoc imagi- 
natur, eatenus (per prop. 30. huius) se ipsum cum laetitia con~ 
templatur, et eatenus (per prop. 29. huius) eidem placere cona- 
bitur, hoc est (per prop. 40. huius) eatenus conatur ipsum odio 
non habere nullaque tristitia afficere; qui quidem conatus (per 
prop. 37. huius) maior vel minor erit pro ratione affectus, ex quo 
oritur. Atque adeo si maior fuerit illo, qui ex odio oritur, et quo 
rem, quam odit (per prop. 26. huius) tristitia afficere conatur, ei 
praevalebit, et odium ex animo delebit; q. e. d. 


PROPOS. XLIV. Odium, quod amore plane vinci- 
tur, in amorem transit; et amor propterea maior 
est, quam si odium non praecessisset. 


D&MoNsTR. Eodem modo procedit, ac propositionis 38. hu- 
ius. Nam quirem, quam odit, sive quam cum tristitia contem- 

plarí solebat, amare incipit, eo ipso, quod amat, laetatur, et 
huic laetitiae, quam amor involvit (vide defin. eius in schol. prop. 
13. huius), illa etiam accedit, quae ex eo oritur, quod conatus 
amovendi tristitiam, quam odium involvit (ut in prop. 37. huius 
ostendimus), prorsus iuvatur, concomitante idea eius, quem odio 
babuit, tanquam causa. 


SCHOL. Quamvis res ita se habeat, nemo tamen conabitur 
rem aliquam odio habere vel tristitia affici, ut maiori hac laetitia 
fruatur; hoe est, nemo spe damnum recuperandi damnum sibi 
inferri cupiet, nec aegrotare desiderabit spe convalescendi. Nam 
unusquisque suum esse conservare et tristitiam, quantum potest, 
amovere semper conabitur. Quod si contra concipi posset, ho- 
minem posse cupere aliquem odio habere, ut eum postea maiori 
amore prosequatur, tum eundem odio habere semper desiderabit. 
Nam quo odium maius fuerit, eo amor erit maior, atque adeo de- 
siderabit semper, ut odium magis magisque augeatur, et eadem 
de causa homo magis ac magis aegrotare conabitur, ut maiori lae- 
titia ex restauranda valetudine postea fruatur; atque adeo semper 
aegrotare conabitur, quod (per prop. 6. huius) est absurdum. 


PROPOS. XLV. Si quis aliquem sibi similem odio 
in rem sibi similem, quam amat, affectum esse 
imaginatur, eum odio habebit. 

DkEMowsTR. Nam res amata eum, qui ipsam odit, odio con- 
tra habet (per prop. 40. huius). Adeoque amans, qui aliquem 
imaginatur rem amatam odio habere, eo ipso rem amatam odio, 
hoc est (per schol. prop. 13. huius) tristitia affectam esse imagi- 
natur, et consequenter (per prop. 21. huius) contristatur, idque 
concomitante idea eius, qui rem amatam odit, tanquam causa, 
hoc est (per schol. prop. 13. huius) ipsum odio habebit; q. e. d. 


PROPOS. XLVI. Si quis ab aliquo eiusdem classis, 
sive nationis a sua diversae, laetitia vel tristitia 
affectus fuerit, concomitante eius idea sub nomine 
universali classis vel nationis tanquam causa, is 

non tantum illum, sed omnes eiusdem classis vel 
nationis amabit vel odio habebit. 


DxMoNsTR. Huius rei demonstratio patet ex propositione 106. 
huíus partis. 


PROPOS. XLVII. Laetitia, quae ex eo oritur, quod 
scilicet rem, quam odimus, destrui aut alio malo 
affici imaginamur, non oritur absque ulla animi 
tristitia. 


DgMoNsTR. Patet ex prop. 27. huius. Nam quatenus rem 
nobis similem tristitia affici imaginamur, eatenus contristamur. 


SCHOL. Potest haec propositio etiam demonstrari ex corol- 
lario propositionis 17. partis 2. Quoties enim rei recordamur, 
quamvis ipsa actu non existat, eandem tantum ut praesentem con- 
templamur, corpusque eodem modo afficitur. Quare quatenus 
rei memoria viget, eatenus homo determinatur ad eandem cum 
tristitia contemplandum, quae determinatio, manente adhuc rei 
imagine, coercetur quidem memoria illarum rerum, quae huius 
existentiam secludunt, sed non tollitur. Atque adeo homo eate- 
nus tantum laetatur, quatenus haec determinatio coércetur; et 
hine fit, ut haeclaetitia, quae ex rei, quam odimus, malo oritur, 
tolies repetatur, quoties eiusdem rei recordamur. Nam, uti dixi- 
mus, quando eiusdem rei imago excitatur, quia haec ipsius rei 
existentiam involvit, hominem determinat ad rem cum, eadem 
tristitia contemplandum, qua eandem contemplari solebat, quum 
ipsa existeret. Sed quia eiusdem rei imagini alias iunxit, quae 
eiusdem existentiam secludunt, ideo haec ad tristitiam determi- 
natio statim coércetur, et homo de novo laetatur, et hoc toties, 
quoties haec repetitio fit. Atque haec eadem est causa, cur ho- 
mines laetantur, quoties alicuius iam praeteriti mali recordantur, 
et cur pericula, a quibus liberati sunt, narrare gaudeant. Nam 
ubi aliquod periculum imaginantur, idem veluti adhue futurum 
contemplantur et ad id metuendum determinantur, quae deter- 
minatio de novo coércetur idea libertatis, quam huius periculi 

ideae iunxerunt, quum ab eodem liberati sunt, quaeque eos de 
novo securos reddit; atque adeo de novo laetantur. 


PROPOS. XLVHL. Amor et odium ex. gr. erga Pe- 
trum destruitur, si tristitia, quam hoc, et laetitia, 
quam ille involvit, ideae alterius causae iungatur; 
et eatenus uterque diminuitur, quatenus imagina- 
mur Petrum non solum fuisse alterutrius causam. 


DgMoNsTR. Patet ex sola amoris et odii definitione, quam 
vide in schol. prop. 13. huius. Nam propter hoc solum laetitia 
vocatur amor, et tristitia odium erga Petrum, quia scilicet Petrus 
huius vel illius effectus causa esse consideratur. Hoc itaque pror- 


sus vel ex parte sublato affectus quoque erga Petrum prorsus vel 
ex parte diminuitur; q. e. d. 


PROPOS. XLIX. Amor et odium erga rem, quam 


liberam esse imaginamur, maior ex pari causa 
uterque debet esse, quam erga necessariam. 


DrMoNsTS. Res, quam liberam esse imaginamur, debet 
(per defin. 7. part. 1.) per se absque aliis percipi. Si igitur ean- 
dem laetitiae vel tristitiae causam esse imaginemur, eo ipso (per 
schol. prop. 13. huius) eandem amabimus vel odio habebimus, 
idque (per prop. praeced.) summo amore vel odio, qui ex dato 
affectu oriri potest. Sed si rem, quae eiusdem affectus est causa, 
ut necessariam imaginemur, tum (per eandem defin. 7. part. 1.) 
ipsam non solam, sed cum aliis eiusdem affectus causam esse 
jmaginabimur; atque adeo (per prop. praec.) amor et odium erga 
ipsam minor erit; q. e. d. 

SCHOL. Hinc sequitur homines, quia se liberos esse existi- 
mant, maiore amore vel odio se invicem prosequi, quam alia; ad 
quod accedit affectuum imitatio, de qua vide propos. 27. 34. 40. 
et 43, huius. 


PROPOS. L. Res quaecumque potest esse per acci- 


dens spei aut metus causa. 
Spinoza 1. 20 

DkwmoNsrR. Haec propositio eadem via demonstratur, qua 
propos. 15. huius, quam vide una cum schol. propos. 18. huius. 


SCHOL. Res, quae per accidens spei aut metus sunt cau- 
sae, bona aut mala omina vocantur. Deinde quatenus haec 
eadem omina sunt spei aut metus causa, eatenus (per defin. spei 
etmetus, quam vid. in schol. 2. prop. 18. huius) laetitiae aut tri- 
stitiae sunt causa, et consequenter (per coroll. prop. 15. huius) 
eatenus eadem amamus vel odio habemus, et (per prop. 28. hu- 
ius) tanquam media ad ea, quae speramus, adhibere, vel tan- 
quam obstacula aut metus causas amovere conamur. Praeterea 
ex propositione 25. huius sequitur, nos natura ita esse constitu- 
tos, ut ea quae speramus facile, quae autem timemus, difficile 
credamus, et ut de iis plus minusve iusto sentiamus. Atque ex 
his ortae sunt superstitiones, quibus homines ubique conflictan- 
tur. Caeterum non puto operae esse pretium, animi hic osten- 
dere fluctuationes, quae ex spe et metu oriuntur; quandoquidem 
ex sola horum affectuum definitione sequitur, non dari spem sine 
metu, neque metum sine spe (ut fusius suo loco explicabimus); 
et praeterea quandoquidem quatenus aliquid speramus aut metui- 
mus, eatenus idem amamus vel odio habemus. Atque adeo 
quicquid de amore et odio diximus, facile unusquisque spei et 
metui applicare poterit. 


PROPOS. LI. Diversi homines ab uno eodemque ob- 
iecto diversimode affici possunt, et unus idemque 
homo ab uno eodemque obiecto potest diversis 
temporibus diversimode affici. 


DEMoNsTR. Corpus humanum (per post. 3. part. 2.) a cor- 
poribus externis plurimis modis afficitur. Possunt igitur eodem 
tempore duo homines diversimode esse affecti; atque adeo (per 
ax. 1. quod est post lemma 3. , quod vide post prop. 13. part. 2.) 
ab uno eodemque obiecto possunt diversimode affici. Deinde (per 
idem postul.) corpus humanum potest iam hoc, iam alio modo 
esse affectum; et consequenter (per idem axioma) ab uno eodem- 
que obiecto diversis temporibus diversimode affici; q. e. d. 

SCHOL. Videmus itaque fieri posse, ut quod hic amat, alter 
odio habeat; et quod hic metuit, alter non metuat; et ut unus 
idemque homo iam amet, quod antea oderit, et ut iam audeat, 
quod antea timuit etc. Deinde quía unusquisque ex suo affectu 
iudicat, quid bonum, quid malum, quid melius et quid peius 
sit (vide schol. prop. 39. huius), sequitur homines tam iudicio, 
quam affectu variare posse"); et hinc fit, ut, quum alios aliis 
comparamus, ex sola affectuum differentia a nobis distinguantur, 
et ut alios intrepidos, alios timidos, alios denique alio nomine 
appellemus. Ex. gr. illum ego intrepidum vocabo, qui malum 
contemnit, quod ego timere soleo; et si praeterea ad hoc atten- 
dam, quod eius cupiditas malum inferendi ei, quem odit, et be- 
nefaciendi ei, quem amat, non coércetur timore mali, a quo ego 
contineri soleo, ipsum audacem appellabo. Deinde ille mihi ti-- 
midus videbitur, qui malum timet, quod ego contemnere soleo, 
et si insuper ad hoc attendam, quod eius cupiditas coercetur ti- 
more mali, quod me continere nequit, ipsum pusillanimem esse 
dicam, et sic unusquisque iudicabit. Denique ex hac hominis 
natura et iudicii inconstantia, ut et quod homo saepe ex solo affe- 
ctu de rebus iudicat, et quod res, quas ad laetitiam vel tristitiam 
facere credit, quasque propterea (per prop. 28. huius) ut fiant, 
promovere vel amovere conatur, saepe non nisi imaginariae sint, 
ut iam taceam alia, quae in 2. parte ostendimus, de rerum incer- 
titudine, facile concipimus, hominem posse saepe in causa esse, 
tam ut contristetur, quam ut laetetur, sive ut tam tristitia, quam 
laetitia afficiatur, concomitante idea sui tanquam causa. Atque 
adeo facile intelligimus, quid poenitentia et quid acquiescentia in 
se ipsa sit: nempe poenitentia est tristitia concomitante idea sui, 
et acquiescentia in se ipsa est laetitia concomitante idea sui tan- 
quam causa; et hi affectus vehementissimi sunt, quia homines 
se liberos esse credunt. Vid. prop. 49. huius partis. 


PROPOS. Lil. Obiectum, quod simul cum aliis antea 
vidimus, vel quod nihil hahere imaginamur, nisi 


*) NB. Posse hoc fieri, tamelsi mens humana pars esset divini intel- 
lectus , ostendimus in schol. propos. 1T. part. 2. 

quod commune est pluribus, non tam diu contem- 
plabimur, ae illud. quod aliquid singulare habere 
imaginamur. 


DEgMowNsTR. Simulatque obiectum, quod cum aliis vidimus, 
imaginamur, statim et aliorum recordamur (per prop. 18. part. 2. 
cuius etiam schol. vide), et sic ex unius contemplatione statim in 
contemplationem alterius incidimus. Atque eadem est ratio ob- 
lecti, quod nihil habere imaginamur, nisi quod commune est 
pluribus. Nam eo ipso supponimus, nos nihil in eo contemplari, 
quod antea cum aliis non viderimus. Verum quum supponimus, 
nos in obiecto aliquo aliquid singulare, quod antea nunquam vi- 
dimus, imaginari, nihil aliud dicimus, quam quod mens, dum 
illud obiectum contemplatur, nullum aliud in se habeat, in cuius 
contemplationem ex contemplatione illius incidere potest. Atque 
adco ad illud solum contemplandum determinata est. Ergo ob- 
jectum etc.; q. e. d. 

SCHOL. Haec mentis affectio sive rei singularis imaginatio, 
quatenus sola in mente versatur, vocatur admiratio; quae si ab 
obiecto, quod timemus, moveatur, consternatio dicitur, quia 
mali admiratio hominem suspensum in sola sui contemplatione ita 
tenet, ut de aliis cogitare non valeat, quibus illud malum vitare 
posset. Sed si id, quod admiramur, sit hominis alicuius pru- 
dentia, industria vel aliquid huiusmodi, quia eo ipso hominem 
nobis longe antecellere contemplamur, tum admiratio vocatur 
veneratio; alias horror, si hominis iram, invidiam etc. ad- 
miramur. Deinde, si hominis, quem amamus, prudentiam, 
industriam etc. admiramur, amor eo ipso (per prop. 12. huius) 
maior erit, et hunc amorem admirationi sive venerationi iunctum 
devotionem vocamus. Et ad hunc modum concipere etjam 
possumus odium, spem, securitatem et alios affectus admira- 
tioni iunctos; atque adeo plures affectus deducere poterimus, 
quam qui receptis vocabulis indicari solent. Unde apparet, affe- 
ctuum nomina inventa esse magis ex eorum vulgari usu, quam ex 
eorundem accurata cognitione. 

Admirationi opponitur contemtus, cuius tamen causa haec 
plerumque est, quod scilicet ex eo, quod aliquem rem aliquam 

admirari, amare, metuere etc. videmus, velexeo, quod res ali- 
qua primo adspectu apparet similis rebus, quas admiramur, ama- 
mus, metuimus etc. (per prop. 15. cum eius coroll. et prop. 27. 
huius), determinamur ad eandem rem admirandum, amandum, 
metuendum etc. Sed si ex ipsius rei praesentia vel accuratiore 
contemplatione id omne de eadem negare cogamur, quod causa 
admirationis, amoris, metus elc. esse potest, tum mens ex ipsa 
rei praesentia magis ad ea cogitandum, quae in obiecto non sunt, 
quam quae in ipso sunt, determinata manet; quum tamen contra 
ex obiecti praesentia id praecipue cogitare soleat, quod in obiecto 
est. Porro sicut devotio ex rei, quam amamus, admiratione; 
sic irrisio ex rei, quam odimus vel metuimus, contemtu ori- 
tur, et dedignatio ex stultitiae contemtu, sicuti veneratio ex 
admiratione prudentiae. Possumus denique amorem, spem, 
gloriam et alios affectus iunctos contemtui concipere, atque inde 
alios praeterea affectus deducere, quos etiam nullo singulari voca- 
bulo ab aliis distinguere solemus. 


PROPOS. LIII. Quum mens se ipsam suamque agendi 
potentiam contemplatur, laetatur; et eo magis, quo 
se suamque agendi potentiam distinctius imaginatur. 


DEMoNsTR. Homo seipsum non cognoscit, nisi per affectio- 
nes sui corporis earumque ideas (per prop. 19. et 23. part. 2.). 
Quum ergo fit, ut mens se ipsam possit contemplari, eo ipso ad 
maiorem perfectionem transire, hoc est (per schol. prop. 11. hu- 
ius) laetitia affici supponitur, et eo maiori, quo se suamque agendi 
potentiam distinetius imaginari potest; q. e. d. 

COROLL. Haec laetitia magis magisque fovetur, quo magis 
homo se ab aliis laudari imaginatur. Nam quo magis se ab aliis 
laudari imaginatur, eo maiori laetitia alios ab ipso affici imagina- 
tur, idque concomitante idea sui (per schol. prop. 29. huius). 
Atque adeo (per prop. 27. huius) ipse maiore laetitia concomitante 
idea sui afficitur; q. e. d. 


PROPOS. LIV. Mens ea tantum imaginari conatur, 
quae ipsius agendi potentiam ponunt. 
DxrwowNsTR. Mentis conatus sive potentia est ipsa ipsius men- 

tis essentia (per prop. 7. huius). Mentis autem essentia (ut per 
se notum) id tantum, quod mens est et potest, affirmat; at non 
id, quod non est neque potest. Adeoque id tantum imaginari 
conatur, quod ipsius agendi potentiam affirmat sive ponit; q.e.d. 


PROPOS. LV. Quum mens suam impotentiam ima- 
ginatur, eo ipso contristatur. 


DrMoNsTR. Mentis essentia id tantum, quod mens est et 
potest, affirmat, sive de natura mentis est ea tantummodo imagi- 
nar, quae ipsius agendi potentiam ponunt (per prop. praeced.). 
Quum itaque dicimus, quod mens, dum se ipsam contemplatur, 
suam imaginatur impotentiam, nihil aliud dicimus, quam quod, 
dum mens aliquid imaginari conatur, quod ipsius agendi poten- 
tiam ponit, hic eius conatus coércetur, sive (per schol. prop. 11. 
huius) quod ipsa contristatur; q. e. d. 

COROLL.I. Haec tristitia magis ac magis fovetur, si se ab 
aliis vituperari imaginatur; quod eodem modo demonstratur, ac 
coroll. prop. 53. huius. 

SCHOL. Haec tristitia concomitante idea nostrae imbecillita- 
tis humilitas appellatur; laetitia autem, quae ex contempla- 
tione nostri oritur, philautia vel acquiescentia in se ipso voca- 
tur. Et quoniam haec toties repetitur, quoties homo suas virtu- 
tes sive suam agendi potentiam contemplatur, hinc ergo etiam 
fit, ut unusquisque facta sua narrare, suique tam corporis, quam 
animi vires ostentare gestiat, et ut homines hac de causa sibi in- 
vicem molesti sint. Ex quibus iterum sequitur, homines natura 
esse invidos (vid. schol. prop. 24. et schol. prop. 32. huius), sive 
ob suorum aequalium imbecillitatem gaudere, et contra propter 
eorundem virtutem contristari. Nam quoties unusquisque suas 
actiones imaginatur, toties laetitia (per prop. 53. huius) afficitur, 
et eo maiore, quo actiones plus perfectionis exprimere et easdem 
distinctius imaginatur, hoc est (per illa quae in schol. 1. prop. 40. 
part. 2. dieta sunt) quo magis easdem ab aliis distinguere et ut res 
singulares contemplari potest. Quare unusquisque ex contempla- 
tione sui tunc maxime gaudebit, quando aliquid in se contempla- 
tur, quod de reliquis negat. Sed si id, quod de se affirmat, ad 
universalem hominis vel animalis ideam refert , non tantopere gau- 

debit; et contra contristabitur, si suas ad aliorum actiones com- 
paratas imbecilliores esse imaginetur, quam quidem tristitiam 
(per prop. 28. huius) amovere conabitur, idque suorum aequalium 
actiones perperam interpretando, vel suas quantum potest ador- 
nando. Apparet igitur homines natura proclives esse ad odium et 
invidiam, ad quam accedit ipsa educatio. Nam parentes solo 
honoris et invidiae stimulo liberos ad virtutem concitare solent. 
Sed scrupulus forsan remanet, quod non raro hominum virtutes 
admiremur eosque veneremur. Hunc ergo ut amoveam , sequens 
addam corollarium. 

COROLL. H. Nemo virtutem alicui nisi aequali invidet. 

DzMowsTR. Invidia est ipsum odium (vid. schol. prop. 24. 
huius) sive (per sehol. prop. 13. huius) tristitia, hoc est (per 
schol. prop. 11. huius) affectio, qua hominis agendi potentia seu 
conatus coercetur. At homo (per schol. prop. 9. huius) nihil 
agere conatur, neque cupit, nisi quod ex data sua natura sequi 
potest. Ergo homo nullam de se agendi potentiam seu (quod idem 
est) virtutem praedicari eupiet, quae naturae alterius est propria 
et suae aliena. Adeoque eius cupiditas coérceri, hoc est (per 
schol. prop. 11. huius) ipse contristari nequit ex eo, quod ali- 
quam virtutem in aliquo ipsi dissimili contemplatur, et conse- 
quenter neque ei invidere poterit: at quidem suo aequali, qui cum 
ipso eiusdem naturae supponitur; q. e. d. 

SCHOL. Quum igitur supra in scholio propos. 52. huius 
partis dixerimus, nos hominem venerari ex eo, quod ipsius pru- 
dentiam, fortitudinem etc. admiramur, id fit (ut ex ipsa prop. pa- 
tet) quia has virtutes ei singulariter inesse, et non ut nostrae natu- 
rae communes imaginamur; adeoque easdem ipsi non magis invi- 
debimus, quam arboribus altitudinem et leonibus fortitudinem etc. 


PROPOS. LVI. Laetitiae, tristitiae et cupiditatis, et 
consequenter uniuscuiusque affectus, qui ex his 
componitur, ut animi fluctuationis, vel qui ab his 
derivatur, nempe amoris, odii, spei, metus etc., 
tot species dantur, quod sunt species obiectorum, 
a quibus afficimur. 

DrMoNsTR. Laetitia et tristitia, et consequenter affectus, 
qui ex his componuntur vel ex his derivantur, passiones sunt (per 
schol. prop. 11. huius); nos autem (per prop. 1. huius) necessario 
patimur, quatenus ideas habemus inadaequatas; et quatenus eas- 
dem habemus (per prop. 3. huius), eatenus tantum patimur, hoc 
est (vid. schol. 1. prop. 40. part. 2.) eatenus tantum necessario 
patimur, quatenus imaginamur, sive (vid. prop. 17. part. 2. cum 
eius schol.) quatenus afficimur affectu, qui naturam nostrí cor- 
poris et naturam corporis externi involvit. Natura igitur unius- 
cuiusque passionis ita necessario debet explicari, ut obiecti, a quo 
afficimur, natura exprimatur. Nempe laetitia, quae ex obiecto, 
ex. gr. A oritur, naturam ipsius obiecti A, et laetitia, quae ex 
obiecto B oritur, ipsius obiecti B naturam involvit; atque adeo hi 
duo laetitiae affectus natura sunt diversi, quia ex causis diversae 
naturae oriuntur. Sic etiam tristitiae affectus, qui ex uno obiecto 
oritur, diversus natura est a tristitia, quae ab alia causa oritur; 
quod etiam de amore, odio, spe, metu, animi fluctuatione etc. 
intelligendum est: ac proinde laetitiae, tristitiae, amoris, odii 
etc, tot species necessario dantur, quot sunt species obiectorum, 
a quibus afficimur. At cupiditas est ipsa uniuscuiusque essentia 
seu natura, quatenus ex data quacumque eius constitutione deter- 
minata concipitur ad aliquid agendum. Vid. schol. prop. 9. huius. 
Ergo, prout unusquisque a causis externis hac aut illa laetitiae, 
tristitiae, amoris, odii etc. specie afficitur, hoc est, prout eius 
natura hoc aut alio modo constituitur, ita eius cupiditas alia atque 
alia esse et natura unius a natura alterius cupiditatis tantum dif- 
fere necesse est, quantum affectus, a quibus unaquaeque oritur, 
inter se differunt. Dantur itaque tot species cupiditatis, quot 
sunt species laetitiae, tristitiae, amoris etc., et consequenter 
(per iam ostensa) quot sunt obiectorum species, a quibus affici- 
mur; q.e. d. 

SCHOL. Inter affectuum species, quae (per prop. praec.) 
perplurimae esse debent, insignes sunt luxuria, ebrietas, 
libido, avaritia et ambitio, quae non nisi amoris vel cupi- 
ditatis sunt notiones; quae huius utriusque affectus naturam ex- 
plicant per obiecta, ad quae referuntur. Nam per luxuriam, ebrie- 
tatem, libidinem, avaritiam et ambitionem nihil aliud intelligi- 

mus, quam convivandi, potandi, coéundi, divitiarum et gloriae 
immoderatum amorem vel cupiditatem. Praeterea hi affectus, 
quatenus eos per solum obiectum, ad quod referuntur, ab aliis 
distinguimus, contrarios non habent. Nam temperantia, quam 
luxuriae, et sobrietas, quam ebrietati, et denique castitas, quam 
libidini opponere solemus, affectus seu passiones non sunt; sed 
animi indicant potentiam, quae hos affectus moderatur.  Caete- 
rum reliquas affectuum species hic explicare nec possum (quia tot 
sunt, quot obiectorum species), nec, si possem, necesse est. 
Nam ad id quod intendimus, nempe ad affectuum vires et mentis 
in eosdem potentiam determinandum , nobis sufficit, uniuscuius- 
que affectus generalem habere definitionem. Sufficit, inquam, 
nobis affecluum et mentis communes proprietates intelligere, ut 
determinare possimus, qualis et quanta sit mentis potentia in 
moderandis et coércendis affectibus. Quamvis itaque magna sit 
differentia inter hunc et illum amoris, odii vel cupiditatis affectum, 
ex. gr. inter amorem erga liberos et inter amorem erga urorem, 
nobis tamen has differentias cognoscere et affectuum naturam et 
originem ulterius indagare non est opus. 


PROPOS. LVII. Quilibet uniuscuiusque individui af- 
fectus ab affectu alterius tantum discrepat, quan- 
tum essentia unius ab essentia alterius differt. 


DrMoNsTR. Haec propositio patet ex axiom. 1. quod vide post 
lemma 3. schol. prop. 13. part. 2. At nihilo minus eandem ex 
trium primitivorum affectuum definitionibus demonstrabimus. 

Omnes affectus ad cupiditatem, laetitiam vel tristitiam refe- 
runtur, ut eorum quas dedimus definitiones ostendunt. At cupi- 
ditas est ipsa uniuscuiusque natura seu essentia (vide eius defin. in 
schol. prop. 9. huius); ergo uniuscuiusque individui cupiditas a 
cupiditate alterius tantum discrepat, quantum natura seu essentia 
unius ab essentia alterius differt. Laetitia deinde et tristitia pas- 
siones sunt, quibus uniuscuiusque potentia seu conatus in suo 
esse perseverandi augetur vel minuitur, iuvatur vel coercetur (per 
prop. 11. huius et eius schol.). At per conatum in suo esse per- 
severandi, quatenus ad mentem et corpus simul refertur, appeti- 

tum et cupiditatem intelligimus (vide schol. prop. 9. huius); ergo 
laetitia et tristitia est ipsa cupiditas sive appetitus, quatenus a cau- 
sis externis augetur vel minuitur, iuvatur vel coércetur, hoc est 
(per idem schol.) est ipsa cuiusque natura. Atque adeo unius- 
cuiusque laetitia vel tristitia a laetitia vel tristitia alterius tantum 
etiam discrepat, quantum natura seu essentia unius ab essentia 
alterius differt; et consequenter quilibet uniuscuiusque individui 
affectus ab affectu alterius tantum discrepat etc.; q. e. d. 

SCHOL. Hine sequitur affectus animalium, quae irrationalia 
dicuntur (bruta enim sentire nequaquam dubitare possumus, post- 
quam mentis novimus originem) , ab affectibus hominum tantum 
differre, quantum eorum natura a natura humana differt. Fertur 
quidem equus et homo libidine procreandi; at ille libidine equina, 
hic autem humana. Sic etiam libidines et appetitus insectorum, 
piscium et avium alii atque alii esse debent. Quamvis itaque 
unumquodque individuum sua, qua constat natura, contentum 
vivat eaque gaudeat; vita tamen illa, qua unumquodque est con- 
tentum , et gaudium nihil aliud est, quam idea seu anima eiusdem 
individui; atque adeo gaudium unius a gaudio alterius tantum na- 
tura diserepat, quantum essentia unius ab essentia alterius differt. 
Denique ex praecedenti propositione sequitur, non parum etiam 
interesse inter gaudium , quo ebrius ex. gr. ducitur, et inter gau- 
dium, quo potitur philosophus, quod hic in transitu monere vo- 
lui. Atque haec de affectibus, qui ad hominem referuntur, qua- 
ienus patitur. Superest, ut pauca addam de iis, qui ad eundem 
referuntur, quatenus agit. 


PROPOS. LVIII. Praeter laetitiam et cupiditatem, 
quae passiones sunt, alii laetitiae et cupiditatis 
affectus dantur, qui ad nos, quatenus agimus, re- 
feruntur. 


DzMoNsTR. Quum mens se ipsam suamque agendi potentiam 
concipit, laetatur (per prop. 53. huius). Mens autem se ipsam 
necessario contemplatur, quando veram sive adaequatam ideam 
concipit (per prop. 43. part. 2.). At mens quasdam ideas adae- 
quatas concipit (per schol. 2. prop. 40. part. 2.). Ergo eatenus 

etiam laetatur, quatenus ideas adaequatas concipit, hoc est (per 
prop. 1. huius) quatenus agit. Deinde mens tam quatenus claras 
et distinctas, quam quatenus confusas habet ideas, in suo esse 
perseverare conatur (per prop. 9. huius). At per conatum cupi- 
ditatem intelligimus (per eiusdem schol.). Ergo cupiditas ad nos 
refertur etiam quatenus intelligimus, sive (per prop. 1. huius) 
quatenus agimus; q. e. d. 


PROPOS. LIX. Inter omnes affectus, qui ad mentem, 
quatenus agit, referantur, nulli sunt, quam qui ad 
laetitiam vel cupiditatem referuntur. 


DEMoNsTR. Omnes affectus ad cupiditatem, laetitiam vel tri- 
Stitiam referuntur, ut eorum quas dedimus definitiones osten- 
dunt. Per tristitiam autem intelligimus, quod mentis cogitandi 
potentia minuitur vel coércetur (per prop. 11. huius et eius schol.); 
adeoque mens quatenus contristatur, eatenus eius intelligendi, hoc 
est, eius agendi potentia (per prop. 1. huius) minuitur vel coerce- 
tur. Adeoque nulli tristitiae affectus ad mentem referri possunt, 
quatenus agit, sed tantum affectus laetitiae et cupiditatis, qui 
(per prop. praec.) eatenus etiam ad mentem referuntur; q. e. d. 

SCHOL. Omnes actiones, quae sequuntur ex affectibus, qui 
ad mentem referuntur, quatenus intelligit, ad fortitudinem 
refero, quam in animositatem et generositatem distin- 
guo. Nam per anzmositatem intelligo cupiditatem, qua unus- 
quisque conatur suum esse ex solo rationis dictamine conservare. 
Per generositatem autem cupiditatem intelligo, qua unusquisque 
ex solo rationis dictamine conatur reliquos homines iuvare et 
sibi amicitia iungere. Eas itaque actiones, quae solum agentis 
utile intendunt, ad animositatem, et quae alterius etiam utile in- 
tendunt, ad generositatem refero. Temperantia igitur, sobrietas 
et animi in periculis praesentia etc. animositatis sunt species; 
modestia autem, clementia etc. species generositatis sunt. Atque 
his puto me praecipuos affectus animique fluctuationes, quae ex 
compositione trium primitivorum affectuum , nempe cupiditatis, 
laetitiae et tristitiae oriuntur, explicuisse perque primas suas cau- 
Sas ostendisse. Ex quibus apparet, nos a causis externis multis 

modis agitari, nosque, perinde ut maris undae a contrariis ventis 
agitatae, fluctuare nostri eventus atque fati inscios. Atdixi, me 
praecipuos tantum, non omnes, qui dari possunt, animi confli— 
ctus ostendisse. Nam eadem via, qua supra, procedendo facile 
possumus ostendere amorem esse iunctum poenitentiae, dedigna- 
tioni, pudori etc. Imo unicuique ex iam dictis clare constare 
eredo, affectus tot modis, alios cum aliis, posse componi, inde- 
que tot variationes oriri, ut nullo numero definiri queant. Sed ad 
meum iastitutum praecipuos tantum enumeravisse sufficit; nam 
reliqui, quos omisi, plus curiositatis, quam utilitatis haberent. 
Attamen de amore hoe notandum restat, quod scilicet saepissime 
contingit, dum re, quam appetebamus, fruimur, ut corpus ex ea 
fruitione novam acquirat constitutionem, a qua aliter determina- 
tur, et aliae rerum imagines in eo excitantur, et simul mens alia 
imaginari aliaque cupere incipit. Ex. gr. quum aliquid, quod 
nos sapore delectare solet, imaginamur, eodem frui, nempe 
comedere cupimus. At quam diu eodem sic fruimur, stomachus 
adimpletur corpusque aliter constituitur. Si igitur corpore iam 
aliter disposito eiusdem cibi imago, quia ipse praesens adest, fo- 
mentetur, et consequenter conatus etiam sive cupiditas eundem 
comedendi huic cupiditati seu conatui nova illa constitutio repu- 
gnabit, et consequenter cibi, quem appetebamus, praesentia 
odiosa erit, et hoc est, quod fastidium et taedium vocamus. 
Caeterum corporis affectiones externas, quae in affectibus obser- 
vantur, nt sunt tremor, livor, singultus, risus etc. neglexi, quia 
ad solum corpus absque ulla ad mentem relatione referuntur. 
Denique de affectuum definitionibus quaedam notanda 
sunt, quas propterea hic ordine repetam, et quid in unaquaque 
observandum est, iisdem interponam. 


AFFECTUUM DEFINITIONES. 


I. Cupiditas est ipsa hominis essentia, quatenus ex data 
quacumque eius aífectione determinata concipitur ad aliquid 
agendum. 

Exrric. Diximus supra in scholio propositionis 9. hutus 
partis, cupiditatem esse appetitum cum eiusdem conscientia; 

appetitum autem esse ipsam hominis essentiam, quatenus deter- 
minata est ad ea agendum, quae ipsius conservationi inserviunt. 
Sed in eodem scholio etiam monui, me revera inter humanum ap- 
petitum et cupiditatem nullam agnoscere differentiam. Nam 
sive homo sui appetitus sit conscius, sive non sit, manet tamen 
appetitus unus idemque; atque adeo, ne tautologiam commit- 
tere viderer, cupiditatem per appetitum explicare «nolui, sed 
eandem ita definire studui, ut omnes humanae naturae conatus, 
quos nomine appetitus, voluntatis, cupiditatis vel impetus signi- 
Jicamus, una comprehenderem. | Potueram enim dicere, cupi- 
ditatem esse ipsam hominis essentiam, quatenus determinata 
concipitur ad aliquid agendum: sed ex hac definitione (per prop. 
23. part. 2.) non sequeretur, quod mens possit suae cuyiditatis 
sive appetitus esse conscia. Igitur ut huius conscientiae causam 
involverem , necesse fuit (per eandem prop.) addere: quatenus 
ex data quacumque eius affectione determinata etc. Nam per 
affectionem humanae essentiae quamcumque eiusdem essentiae 
constitutionem intelligimus, sive ea sit innata, sive quod ipsa 
per solum. cogitationis, sive per solum. exensionis attributum 
concipiatur, sive denique quod ad utrumque simul referatur. 
Hic igitur cupiditatis nomine intelligo hominis quoscumque co- 
natus, impetus, appetitus et volitiones, qui pro variu eiusdem 
homanis constitutione varii et non raro adeo sibi invicem oppositi 
sunt, ul homo diversimode trahatur, et quo se vertat nesciat. 

II. Laetitia est hominis transitio a minore ad maiorem per- 
fectionem. 

IH. Tristitia est hominis transitio a maiore ad minorem 
perfectionem. 

ExPLic. Dico transitionem. Nam laetitia non est ipsa per- 
fectio. Si enim homo cum perfectione, ad quam transit, nasce- 
retur, ciusdem absque laetitiae affectu compos esset; quod cla- 
rius apparet ez tristitiae affectu, qui huie est contrarius, Nam 
quod tristitia in transitione ad minorem perfectionem consistit, 
non autem in ipsa minore perfectione, nemo negare polest, 
quandoquidem homo eatenus contristari nequit, quatenus ali- 
euntis perfectionis est particeps. Nec dicere possumus, quod tri- 
stiha in privatione maioris perfectionis consistat; nam privatio 

nihil est. — Tristitiae autem affectus actus est, qui propterea nul- 
lus alius esse potest, quam actus transeundi ad minorem perfe- 
ckionem, hoc est, actus, quo hominis agendi potentia minuitur 
vel coércetur. Vid. schol. prop. 1. huius. Caeterum definitio- 
nes hilaritatis, titillationis, melancholiae et dolo- 
rís omilto, quia ad corpus potissimum referuntur et non nisi 
laetitiae aut tristitiae sunt species. 


IV. Admiratio est rei alicuius imaginatio, in qua mens 
defixa propterea manet, quia haec singularis imaginatio nullam 
cum reliquis habet connexionem. Vide prop. 52. cum eiusdem 
schol. 


ExPLIC. In scholio propositionis 18. partis 2. ostendimus, 
quaenam sit causa, cur mens ex contemplatione unius rei sta- 
tim in alterius rei cogitationem incidat, videlicet, quia earum 
rerum imagines invicem concatenalae et ita ordinatae sunt, ut 
alia aliam sequatur, quod quidem concipi nequit, quando rei 
imago nova est; sed mens in eiusdem rei contemplatione detine- 
bitur, donec ab aliis causis ad alia cogitandum determinetur, 
Hei itaque novae imaginatio in se considerata eiusdem naturae 
est, ac reliquae, et hac de causa ego admirationem inter affectus 
non numero , nec causam video , cur id facerem, quandoquidem 
haec mentis distractio ex nulla causa positiva, quae mentem ab 
aliis distrahat, oritur, sed tantum ex eo, quod causa, cur 
mens ex unius rei contemplatione ad alia cogitandum determina- 
tur, deficit. Tres igitur (utin schol. prop. 14. huius monui) 
tantum affectus primitivos seu primarios agnosco, nempe 
laetitiae, tristitiae et cupiditatis; nec alia de causa 
verba de admiratione feci, quam quia usu factum est, ut quidam 
affectus, qui ex tribus primitivis derivantur, aliis nominibus in- 
dicari soleant, quando ad obiecta, quae admiramur , referun- 
fur; quae quidem ralio me ex aequo movet, ut etiam contemtus 
definitionem his adiungam. 


V. Contemtus est rei alicuius imaginatio, quae mentem 
adeo parum tangit, ut ipsa mens ex rei praesentia magis moveatur 
ad ea imaginandum, quae in ipsa re non sunt, quam quae in 
ipsa sunt. Vid. schol. prop. 52. huius. 

Definitiones venerationis et dedignationis missas hie 
facio, quia nulli, quod sciam, affectus ex his nomen trahunt. 

VI. Amor est laetitia concomitante idea causae externae. 

ExrLic. Haec definitio satis clare amoris essentiam explicat. 
illa vero auctorum, qui definiunt amorem esse voluntatem aman- 
tis se tungendi rei amatae, non amoris essentiam, sed eius pro- 
prietatem exprimit; et quia amoris essentia non satis ab aucto- 
ribus perspecta fuit, ideo neque eius proprietatis ullum clarum 
conceptum habere potuerunt, et hinc factum, ut eorum defini- 
tionem admodum obscuram esse omnes iudicaverint. Verum no- 
tandum, quum dico, proprietatem esse in amante, se voluntate 
iungere rei amatae, me per voluntatem non intelligere consen- 
sum vel animi deliberationem seu liberum decretum (nam hoe 
fictitium esse demonstravimus propos. 48. partis 2.), nec etiam 
cupiditatem sese tungendi rei amatae, quando abest, vel per- 
severandi in ipsius praesentia, quando adest (potest namque amor 
absque hac aut illa cupiditate concipi); sed per voluntatem me 
acquiescentiam intelligere, quae est in amante ob rei amatae 
praesentiam, a qua laetitia amantis corroboratur aut saltem 
fovetur. 

VII. Odium est tristitia concomitante idea causae externae. 

ExrLic. (Quae hic notanda sunt, ex dictis in praecedentis 
definitionis explicatione facile percipiuntur. Vide praeterea 
schol. prop. 13. huius partis. 

VIII. Propensio est laetitia concomitante idea alicuius rei, 
quae per accidens causa est laetitiae. 

IX.  Aversio est tristitia concomitante idea alicuius rei, 
quae per accidens causa est tristitiae. De his vide schol. prop. 15. 
huius. 

X. Devotio estamor ergaeum, quem admiramur. 

ExPLic. Admirationem oriri em rei novitate, ostendimus 
propositione 52. huius. Si igitur contingat, ut id quod admira- 
mur saepe imaginemur, idem admirari desinemus; atque adeo 
videmus, devotionis affectum facile in simplicem amorem de- 
generare, 

XI. Irrísio est laetitia orta ex eo, quod aliquid, quod con- 
temnimus in re, quam odimus, ci inesse imaginamur. 

Exr»L:ic. Quatenus rem, quam odimus, contemnimus, eale- 
nus de eadem existentiam negamus (vide schol. prop. 52. huius), 
et eatenus (por prop. 20. huius) laetamur. Sed quoniam suppo- 
nimus, hominem id, quod irridet, odio tamen habere, sequitur, 
hanc laetitiam solidam non esse. Vide schol. prop. AT. huius. 


XII. Spes est inconstans laetitia orta ex idea rei futurae vel 
praeteritae, de cuius eventu aliquatenus dubitamus. 


XII. Metus est inconstans tristitia orta ex idea rei futurae 
vel praeteritae, de cuius eventu aliquatenus dubitamus. Vide de 
his schol. 2. prop. 18. huius. 

Exrric. Es his definitionibus sequitur, non dari spem sine 
meiu, neque motum sine spe. Qui enim spe pendet et de rei eventu 
dubitat, is aliquid imaginari supponitur, quod rei futurae exi- 
slentiam secludit; atque adeo eatenus contristari (per prop. 19. 
huius) et consequenter, dum spe pendet, metuere, ut res eveniat. 
Qui autem contra in metu est, hoc est, de rei quam odit eventu 
dubitat, aliquid etiam imaginatur, quod eiusdem rei existentiam 
secludit; atque adeo (per prop.20. huius) laetatur, et conse- 
quenter eatenus spem habet, ne eveniat. 

XIV. Securitas est laetitia orta ex idea rei futurae vel prae- 
terilae, de qua dubitandi causa sublata est. 


XV. Desperatio est tristitia orta ex idea rei futurae vel 
praeteritae, de qua dubitandi causa sublata est. 

ExrLiC. Órituritaque ex spe securitas et ex metu despera- 
tio, quando de rei eventu dubitandi causa tollitur , quod fit, quia 
homo rem praeteritam vel futuram adesse imaginatur et ut prae- 
sentem contemplatur; vel quia alia imaginatur, quae existen- 
tiam earum rerum secludunt, quae ipsi dubium iniiciebant. Nam 
tametsi de rerum singularium eventu (per coroll. prop. 31. part. 
2.) nunquam possumus esse certi; fieri tamen potest, ut de ea- 
rum eventu non dubitemus. Aliud enim esse ostendimus (vide 
schol. prop. 49. part. 2.) de re non dubitare, aliud rei certitudi- 
nem habere; atque adeo fieri potest, ut ex imagine rei praeteri- 
lae aut futurae eodem laetitiae vel tristitiae affectu afficiamur ac 
ex rei praesentis imagine, ul in propositione 18. huius demon- 
stravinus, quam cum eiusdem scholio 2. vide. 


| 

XVI. Gaudium est laetitia concomitante idea rei praeteri- 
fae, quae praeter spem evenit. 

XVII. Conscientiae morsus est tristitia concomitante 
idea rei praeteritae, quae praeter spem evenit. 

XVIII. Commiseratio est tristitia concomitante idea mali, 
quod alteri, quem nobis similem esse imaginamur, evenit. Vid. 
schol. prop. 22. et schol. prop. 27. huius. 

Exerc. Inter commiserationem. et misericordiam nulla vi- 
detur esse differentia, nisi forte, quod commiseratio singularem 
affectum respiciat, misericordia autem eius habitum. 

XIX. Favor est amor erga aliquem, qui alteri benefecit. 

XX. Indignatio est odium erga aliquem , qui alteri male- 
fecit. 

ExrLic. Haec nomina ex communi usu aliud significare 
scio. Sed meum institutum non est, verborum significationem, 
sed rerum naturam explicare, easque iis vocabulis indicare, 
quorum significatio, quam ex usu habent, a significatione, qua 
eadem usurpare volo, non omnino abhorret, quod semel monuisse 
sufficiat. Caeterum horum affectuum causam vide in coroll. 1. 
propos. 27. et scholio propos. 22. huius partis. 

XXI. Existimatio est de aliquo prae amore plus iusto 
sentire. 

XXH. Despectus est de aliquo prae odio minus iusto 
sentire. 

ExpLic. Est itaque existimatio amoris, et despectus odii 
effectus sive proprietas; atque adeo potest existimatio etiam 
definiri, quod sit amor, quatenus hominem ita afficit, ut de re 
amata plus iusto sentiat , et contra despectus, quod sit odium, 
quatenus hominem ita afficit, ut de eo, quem odio habet, minus 
iusto sentiat. Vide de his schol. prop. 26. huius. 

XXIII. Invidia est odium, quatenus hominem ita afficit, ut ex 
alterius felicitate contrístetur, et contra ut ex alterius malo gaudeat. 

ExPLi1c. Jnvidiae opponitur communiter misericordia, quae 
proinde invita vocabuli significatione sic definiri potest: 

XXIV. Misericordia est amor, quatenus hominem ita af- 
ficit, ut ex bono alterius gaudeat, et contra ut ex alterius malo 
contristetur. 

Spinoza I. 21 

ExPLI:C. Caeterum de invidia vide schol. prop. 24. et schol. 
prop. 32. huius. Atque hi affectus laetitiae et tristitiae sunt, 
quos idea vei externae comitatur tanquam causa per se vel per 
accidens. Hine ad alios transeo , quos idea rei internae comita- 
tur tanquam causa. 

XXV. Acquiescentia in se ipso est laetitia orta ex eo, 
quod homo se ipsum suamque agendi potentiam contemplatur. 

XXVI. Humilitas est tristitia orta ex eo, quod homo 
suam impotentiam sive imbecillitatem contemplatur. 

ExPLIC. Aequiescentia in se ipso humilitati opponitur, qua- 
tenus per eandem intelligimus laetitiam, quae ex eo oritur, 
quod nostram agendi potentiam contemplamur. Sed quatenus 
per ipsam etiam intelligimus laetitiam concomitante idea alicu- 
ius facli, quod nos ex mentis libero decreto fecisse credimus, 
tum poenitentiae opponitur, quae a nobis sic definitur: 

XXVII. Poenitentia est tristitia concomitante idea alicu- 
ius facti, quod nos ex libero mentis decreto fecisse credimus. 

ExpL:C. Horum affectuum causas ostendimus in schol. prop. 
51. huius partis et prop. 53. 34. 55. eiusque schol. De libero 
autem mentis decreto vide schol, prop. 35. part. 2. Sed hic prae- 
terea notandum venit, mirum non esse, quod omnes omnino actus, 
qui ex consuetudine pravi vocantur, sequatur tristitia, et illos, 
gui recti dicuntur, laetitia. Nam hoc ab educatione potissi- 
mum pendere , facile ez supra dictis intelligimus, Parentes ni- 
mirum illos exprobrando liberosque propter eosdem saepe obiur- 
gando, hos contra suadendo et laudando effecerunt, ut tristitiae 
commotiones illis, laetitiae vero his iungerentur. Quod ipsa 
etiam experientia comprobatur. Nam consuetudo et religio non 
est omnibus eadem; sed conira, quae apud alios sacra, apud 
alios prgfana, et quae apud alios honesta, apud alios turpia 
sunt. Prout igitur unusquisque educatus est, ita facti alicuius 
poenitet vel eodem gloriatur. 

XXVIII. Superbia est de se prae amore sui plus iusto 
sentire. 

Exrric. Differt igitur superbia ab existimatione, quod 
haec ad obiectum externum, superbia autem ad ipsum hominem 
de se plus iusto sentientem referatur. Caeterum ut existimatio 

amoris, sic superbia philautiae effectus vel proprietas est, 
quae propterea etiam. definiri potest, quod sit amor sui sive ac- 
quiescentia in se ipso, quatenus hominem ita afficit, ul de se 
plus iusto sentiat. Vid. schol. prop. 26. huius. Huic affeciui 
non datur contrarius. Nam nemo de se prae odio sui minus 
iusto sentit; imo nemo de se minus iusto sentit, quatenus imagi- 
natur, se hoc vel illud non posse. Nam quicquid homo imagi- 
natur se non posse, id necessario imaginatur, et hac imagina- 
tione ita disponitur , ut id agere revera non possit, quod se non 
posse imaginatur. Quam diu enim imaginatur se hoc vel illud 
non posse, tam diu ad agendum non est determinatus; et conse- 
quenter tam diu impossibile ei est, ut id agat.  'erumenimvero 
si ad illa attendamus, quae a sola opinione pendent, concipere 
poterimus fieri posse, ut homo de se minus iusto sentiat, Fieri 
enim polest, ut aliquis, dum tristis imbecillitatem contemplatur 
suam, imaginetur, se ab omnibus contemni; idque, dum reli- 
qui nihil minus cogitant, quam ipsum contemnere. Potest prae- 
terea homo de se minus iusto sentire, si aliquid de se in praesenti 
neget cum relatione ad futurum tempus, cuius est incertus; ut 
quod neget, se nihil certi posse concipere nihilque nisi prava vel 
turpia posse cupere vel agere etc, Possumus deinde dicere, ali- 
quem de se munus iusto sentire, quum videmus, ipsum ex nimio 
pudoris metu ea non audere, quae alii ipsi aequales audent. 
Hunc igitur affectum possumus superbiae opponere, quem ab- 
iectionem vocabo. Nam ut ex acquiescentia in se ipso super- 
bia, sic ex humilitate abiectio oritur; quae proinde a nobis sic 
definitur: 

XXIX. Abiectio est de se prae tristitia minus iusto sentire. 

ExPLIC. Solemus tamen saepe superbiae humilitatem oppo- 
nere; sed tum magis ad utriusque effectus, quam naturam atten- 
dimus. Solemus namque illum superbum vocare, qui nimis 
gloriatur (vide schol. prop. 30. huius), qui non nisi virtutes suas 
et aliorum non nisi vitia narrat, qui omnibus praeferri vull, «t 
qui denique ea gravitate et ornatu incedit, quo solent alii, qui 
longe supra ipsum sunt positi. Contra illum humilem voca- 
mus, qui saepius erubescit, qui sua vitia fatetur et aliorum vir- 
tutes narrat, qui omnibus cedit, et qui denique submisso capite 

ambulat et se ornare negligit. | Caeterum h affectus, nempe hu- 
militas et abieclio, rarissuni sunt. Nam natura humana in se 
considerala conira eosdem, quantum potest, nititur (vide prop. 
15. el 54. huius); et ideo qui mavime creduntur abiecti ct humi- 
les esse, maxime plerumque ambitiosi et invidi sunt. 

XXX. Gloria est laetitia concomitante idea alicuius nostrae 
actionis, quam alios laudare imaginamur. 

XXXI. Pudor est tristitia concomitante idea alicuius actio- 
nis, quam alios vituperare imaginamur. 

ExpLic. De his vide scholium propositionis 30. huius partis. 
Sed hic notanda est differentia, quae est inler pudorem et vere- 
cundiam. Est enim pudor tristitia, quae sequitur factum, 
cuius pudet; verecundia autem est metus seu timor pudoris, 
quo homo continetur, ne aliquid turpe committat. | Ferecundiae 
opponi solet impudentia, quae revera affectus non est, ut suo 
loco ostendam: sed affectuum nomina (ut iam monui) magis eo- 
rum usum, quam naturam respiciunt, Atque his laetitiae et 
tristitiae affectus, quos explicare proposueram, absolvi. 
Pergo itaque ad illos, quos ad cupiditatem refero. 

XXXII. Desiderium est cupiditas sive appetitus re aliqua 
potiundi, quae eiusdem rei memoria fovetur, et simul aliarum 
rerum memoria, quae eiusdem rei appetendae existentiam seclu- 
dunt, coércetur. 

ExpeLi:c. Quum alicuius rei recordamur, ut iam saepe dixi- 
mus, eo ipso disponimur, ad eandem eodem affectu contemplan- 
dum, ac si res praesens adesset; sed haec dispositio seu conatus, 
dum vigilamus, plerumque cohibetur ab imaginibus rerum, quae 
existentiam eius, cuius recordamur, secludunt. Quando ita- 
que rei meminimus, quae nos aliquo laetitiae genere afficit, co 
ipso conamur eandem. cum eodem laetitiae affectu ut praesentem 
contemplari; qui quidem conatus stalim cohibetur memoria re- 
rum, quae illius existentiam secludunt. Quare desiderium re- 
vera tristitia est, quae laetitiae opponitur illi, quae ez absentia 
rei, quam odimus, oritur, de qua vide scholium propositionis 41. 
huius partis. Sed quia nomen desiderium cupiditatem respicere 
videtur, ideo hunc affectum ad cupiditatis affectus refero. 

XXXIH. Aemulatio est alicuius rei cupiditas, quae no- 

bis ingeneratur ex eo, quod alios eandem cupiditatem habere 
imaginamur. 

Exerc. Quifugit, quia alios fugere, vel qui timet, quia 
alios timere videt, vel etiam ille, qui ex eo, quod aliquem ma- 
num suam combussisse videt , manum ad se contrahit, corpusque 
movet, quasi ipsius manus combureretur, eum imitari quidem 
alterius affectum, sed non eundem aemulari dicemus; non quia 
aliam aemulalionis, aliam imitalionis novimus causam, sed quia 
usu factum est, ut illum tantum vocemus aemulum, qui id, quod 
honestum, utile vel iucundum esse iudicamus, imitatur. Cae- 
terum. de aemulalionis causa vide propositionem 2 , huius parlis 
eum etus scholio. Cur autem huic affectui plerumque iuncta sit 
invidia, de eo vide propositionem 32. huius cum eiusdem scholio. 

XXXIV. Gratia seu gratitudo est cupiditas seu amoris 
studium, quo ei benefacere conamur, qui in nos pari amoris 
affectu beneficium contulit. Vide prop. 39. cum schol. prop. 41. 
huius. 

XXXV. Benevolentia est cupiditas benefaciendi ei, cuius 
nos miseret. Vide schol. prop. 27. huius. 

XXXVI. Ira est cupiditas, qua ex odio incilamur ad illi 
quem odimus malum inferendum. — Vide prop. 39. huius. 

XXXVII. Vindicta est cupiditas, qua ex reciproco odio 
concitamur ad malum inferendum ei, qui nobis pari affectu da- 
mnum intulit. Vide coroll. 2. prop. 40. huius cum eiusdem schol. 

XXXVIII. Crudelitasseusaevitia est cupiditas, qua ali- 
quis concitatur ad malum inferendum ei, quem amamus, vel 
cuius nos miseret. 

ExrLic.  Crudelitati opponitur clementia, quae passio 
non est, sed animi potentia, qua homo iram et vindictam mo- 
deratur. 

XXXIX. Timor est cupiditas maius quod metuimus ma- 
Ium minore vitandi. Vide schol, prop. 39. huius. 

XL. Audacia est cupiditas, qua aliquis incitatur ad aliquid 
agendum cum periculo, quod eius aequales subire metuunt. 

XLI. Pusillanimitas dicitur de eo, cuius cupiditas coér- 
cetur timore periculi, quod eius aequales subire audent. 

ExpLIic. Estigitur pusillanimitas nihil aliud, quam metus 


326 ETHICES 


alicuius mali, quod plerique non solent metuere; quare ipsam 
ad cupiditatis affectus non refero. Eandem tamen hic explicare 
volui, quia quatenus ad cupiditatem attendimus, affectui auda- 
ciae revera opponitur. 

XLII. Consternatio dicitur deeo, cuius cupiditas malum 
vitandi coércetur admiratione mali, quod timet. 

Ex»Lic. Est itaque consternatio pusillanimitatis species. 
Sed quia consternatio ex duplici timore oritur, ideo commodius 
definiri polest, quod sit metus, qui hominem stupefactum aut 
fluctuantem ita continet, ut is malum amovere non possit. Dico 
stupefactum , quatenus eius cupiditatem malum amovendi ad- 
3niratione coérceri intelligimus. Fluctuantem aulem dico, qua- 
tenus concipimus eandem cupiditatem coércerí timore alterius 
mali, quod ipsum aeque cruciat: unde fit, ut quodnam ex duo- 
bus avertat nesciat. De his vide schol. prop. 39. et schol. prop. 
52. huius. Caeterum de pusillaniniiate et audacia vide schol. 
prop. 51. huus. 

XLHI. Humanitas seu modestia est cupiditas ea fa- 
ciendi quae hominibus placent, et omittendi quae displicent. 

XLIV. Ambitio est immodica gloriae cupiditas. 

ExPLiC. Ambitio est cupiditas, qua omnes affectus (per 
prop. 27. et 31. huius) foventur et corroborantur; et ideo hic 
affectus viz: superari potest. Nam quam diu homo aliqua cupi- 
ditate tenetur, hac simul necessario tenetur. ,, Optimus quis- 
que, inquit Cicero*), maxime gloria ducitur. Philosophi etiam 
libris, quos de contemnenda gloria scribunt, nomen suum in- 
scribunt” etc. 

XLV. Luxuria est immoderata convivandi cupiditas vel 
etiam amor. 

XLVI. Ebrietas est immoderata potandi cupiditas et amor. 

XLVII. Avaritia est immoderata divitiarum cupiditas et 
amor. 

XLVIII. Libido est etiam cupiditas et amor in commiscen- 
dis corporibus. 


*) Vid. Gic. pro Archia cap. 11. Conf. Tuscul. disput. l. 1. cap. 15. 

Ex»Lrc. Sve haec coPundi cupiditas moderata sit sive non 
sit, libido appellari solet. Porro hi quinque affectus (ut in 
schol. prop. 56. huius monui) contrarios non habent. Nam mo- 
destia species est ambitionis, de qua vide schol. prop. 29. huius. 
Temperantiam deinde, sobrietatem et castitatem mentis poten- 
liam, non autem passionem indicare, iam etiam monui, Et 
tametsi fieri potest, ut homo avarus, ambitiosus vel timidus a 
nimio cibo, potu et coitu abstineat, avaritia tamen, ambitio et 
timor luxuriae, ebrietati vel castitati non sunt contrarii. Nam 
avarus in cibum et potum alienum ingurgitare plerumque desi- 
derat. Ambitiosus autem, modo speret fore clam, in nulla re 
sibi temperabit, et si inter ebrios vivat et libidinosos, ideo quia 
ambitiosus est, proclivior erit ad eadem vitia.  Tünidus denique 
id quod non vult facit. Nam quamvis mortis vitandae causa di- 
vilias in mare proiiciat, manet tamen avarus; et si libidinosus 
tristis est, quod sibi morem gerere nequeat, non desinit propter- 
ea libidinosus esse. Et absolute hi affectus non tam ipsos actus 
convivandi, potandi etc. respiciunt, quam ipsum appetitum et 
amorem. Nihil igitur his affectibus opponi potest praeter ge- 
nerositatem et animositatem, de quibus in seqq. 


Definitiones selotypiae et reliquarum animi fluctuationum 
silentio praetermitto, tam quia ex compositione affectuum, quos 
iam definivimus, oriuntur, quam quia pleraeque nomina non 
habent, quod ostendit ad usum vitae sufficere, easdem in genere 
tantummodo noscere. Caeterum ex definitionibus affectuum, 
quos ezxplicuimus, liquet, eos omnes a cupiditate, laeti- 
tia vel tristitia oriri, seu potius nihil praeter hos tres esse, 
quorum unusquisque variis nominibus appellari solet propter va- 
rias eorum relationes et denominationes exirinsecas. | Si iam ad. 
hos primitivos et ad eu, quae de natura mentis supra diximus, 
attendere velimus, affectus, quatenus ad solam mentem referun- 
tur, sic definire poterimus. 


AFFECTUUM GENERALIS DEFINITIO. 


Affectus, qui animi pathema dicitur, est confusa idea, 
qua mens maiorem vel minorem sui corporis vel alicuius eius par- 

tis existendi vim, quam antea, affirmat, et qua data ipsa mens ad 
hoc potius, quam ad illud cogitandum determinatur. 


ExPLiC. Dico primo affectum seu passionem animi esse ,,con- 
Jfusam ideam." Nam mentem eatenus tantum pati ostendimus 
(vide prop. 3. huius), quatenus ideas inadaequatas sive confusas 
habet. Dico deinde, ,, qua mens maiorem vel minorem sui corpo- 
ris vel alicuius etus partis existendi vim, quam antea , affirmat.” 
Omnes enim corporum ideae, quas habemus, magis nostri cor- 
poris actualem constitutionem (per coroll. 2. prop. 16. part. 2.), 
quam corporis externi naturam indicant; at haec, quae affectus 
Jormam constituit, corporis vel alicuius eius partis constitutio- 
nem indicare vel exprimere debet, quam ipsum corpus vel aliqua 
eius pars habet, ex eo, quod ipsius agendi potentia sive existendi 
vis augetur vel minuitur , iuvatur vel co&rcetur. | Sed notandum, 
quum dico, ,, maiorem vel minorem existendi vim, quam antea" 
me non intelligere, quod mens praesentem corporis constitutio- 
nem cum praeterita comparat, sed quod idea, quae affectus for- 
mam constituit, aliquid de corpore affirmat, quod plus minusve 
realitatis revera involvit, quam antea. Et quia essentia menlis 
in hoc consistit (per prop. 11. et 13. part. 2.), quod sui corporis 
actualem existentiam affirmat, et nos per perfeclionem ipsam rei 
essentiam intelligimus; sequitur ergo, quod mens ad maiorem 
minoremve perfectionem transit, quando ei aliquid de suo cor- 
pore vel aliqua eius parte affirmare contingit, quod plus minusve 
realitatis involvit, quam antea. Quum igitur supra dixerim, 
mentis cogitandi potentiam augeri vel minui, nihil aliud intel- 
ligere volui, quam quod mens ideam sui corporis vel alicuius 
eius partis formaverit, quae plus minusve realitatis exprimit, 
quam de suo corpore affirmaverat. Nam idearum praestantia et 
actualis cogitandi potentia ex obiecti praestantia aestimatur. 
Addidi denique: ,,et qua data ipsa mens ad hoc potius, quam ad 
aliud cogitandum doterminatur ," ut praeter laetitiae et tristitiae 
naturam, quam prima definitionis pars explicat, cupiditatis 
etiam naturam exzprimerem. 


ET HIICES 


PARS QUARTA. 


DE SERVITUTE HUMANA SEU DE AFFECTUUM 
YIRIBUS. 


PRAEFATIO. 


Humanam impotentiam in moderandis et coércendis affecti- 
bus servitutem voco. Homo enim affectibus obnoxius sui iuris 
non est, sed fortunae, in cuius potestate ita est, ut saepe coactus 
sit, quamquam meliora sibi videat, deteriora tamen sequi. ) Hu- 
ius rei causam , et quid praeterea affectus boni vel mali habent, in 
hac parte demonstrare proposui. Sed antequam incipiam , pauca 
de perfectione et imperfectione, deque bono et malo 
praefari lubet. 

Qui rem aliquam facere constituit eamque perfecit, rem suam 
perfectam esse non tantum ipse, sed etiam unusquisque, qui 
mentem auctoris illius operis et scopum recte noverit aut se no- 
visse crediderit, dicet. Ex. gr. si quis aliquod opus (quod sup- 
pono nondum esse peractum) viderit, noveritque scopum auctoris 
illius operis esse domum aedificare, is domum imperfectam esse 
dicet, et contra perfectam, simulatque opus ad finem, quem eius 
auctor eidem dare constituerat, perductum viderit. Verum si 
quis opus aliquod videt, cuius simile nunquam viderat, nec men- 
tem opificis novit, is sane scire non poterit, opusne illud perfe- 
ctum, an imperfectum sit. Atque haec videtur prima fuisse 


*) Vid. Ovid. metam, 1., VH. v, 20. sq. 

horum vocabulorum significatio. Sed postquam homines 
ideas universales formare, et domuum, aedificiorum, turrium etc. 
exemplaria excogitare, et alia rerum exemplaria aliis praeferre 
inceperunt, factum est, ut unusquisque id perfectum vocaret, 
quod cum universali idea, quam eiusmodi rei formaverat, vi- 
derat convenire, etid contra imperfectum, quod cum concepto 
suo exemplari minus convenire videret, quamquam ex opificis 
sententia consummatum plane esset. Nec alia videtur esse ratio, 
cur res naturales etiam, quae scilicet humana manu non sunt 
factae, perfectas aut imperfectas vulgo appellent; solent nam- 
que homines tam rerum naturalium, quam artificialium ideas 
formare universales, quas rerum veluti exemplaria habent et 
quas naturam (quam nihil nisi alicuius finis causa agere existi- 
mant) intueri credunt sibique exemplaria proponere. Quum ita- 
que aliquid in natura fieri vident, quod cum concepto exemplari, 
quod rei eiusmodi habent, minus convenit, ipsam naturam tum 
defecisse vel peccavisse, remque illam imperfectam reliquisse 
credunt. Videmus itaque homines consuevisse, res naturales 
perfectas aut imperfectas vocare magis ex praeiudicio, quam ex 
earum vera cognitione. Ostendimus enim in primae partis appen- 
dice naturam propter finem non agere; aeternum namque illud et 
infinitum ens, quod Deum seu naturam appellamus, eadem, qua 
existit, necessitate agit. Ex qua enim naturae necessitate existit, 
ex eadem ipsum agere ostendimus. Vid. prop. 16. part. 1. Ratio 
igitur seu causa, cur Deus seu natura agit et cur existit, una ea- 
demque est. Ut ergo nullius finis causa existit, nullius etiam 
finis causa agit; sed ut existendi, sic et agendi principium vel 
finem habet nullum. Causa autem, quae finalis dicitur, nihil est 
praeter ipsum humanum appetitum, quatenus is alicuius rei veluti 
principium seu causa primaria consideratur. Ex. gr. quum dici- 
mus habitationem causam fuisse finalem huius aut iilius domus, 
nihil tum sane intelligimus aliud, quam quod homo ex eo, quod 
vitae domesticae commoda imaginatus est, appetitum habuit aedi- 
ficandi domum. Quare habitatio, quatenus ut finalis causa con- 
sideratur, nihil est praeter hunc singularem appetitum , qui revera 
causa est efficiens, quae ut prima consideratur, quia homines suo- 
rum appetituum causas communiter ignorant. Sunt namque, ut 

lam saepe dixi, suarum quidem actionum et appetituum conscii, 
sed ignari causarum, a quibus ad aliquid appetendum determinan- 
tur. Quod praeterea vulgo aiunt, naturam aliquando deficere 
vel peccare, resque imperfectas producere, inter commenta nu- 
mero, de quibus in appendice partis primae egi. Perfectio igi- 
tur et imperfectio revera modi solummodo cogitandi sunt, nempe 
notiones, quas fingere solemus ex eo, quod eiusdem speciei aut 
generis individua ad invicem comparamus. Et hac de causa supra 
(defin. 6. part. 2.) dixi me per realitatem et perfectionem idem in- 
telligere. Solemus enim omnia naturae individua ad unum genus, 
quod generalissimum appellatur, revocare; nempe ad notionem 
entis, quae ad omnia absolute naturae individua pertinet. Qua- 
tenus itaque naturae individua ad hoc genus revocamus, et ad in- 
vicem comparamus, et alia plus entitatis seu realitatis, quam alia 
habere comperimus, eatenus alia aliis pezfectiora esse dicimus; 
et quatenus iisdem aliquid tribuimus, quod negationem involvit, 
ut terminus, finis, impotentia etc., eatenus ipsa imperfecta ap- 
pellamus, quia nostram mentem non aeque afficiunt, ac illa, quae 
perfecta vocamus, et non quod ipsis aliquid, quod suum sit, de- 
ficiat vel quod natura peccaverit. Nihil enim naturae alicuius rei 
competit, nisi id quod ex necessitate naturae causae efficientis se- 
quitur; et quicquid ex necessitate naturae causae efficientis se- 
quitur, id necessario fit. 

Bonum et malum quod attinet, nihil etiam positivum in rebus, 
in se scilicet consideratis, indicant, nec aliud sunt praeter cogi- 
tandi modos seu notiones, quas formamus ex eo, quod res ad in- 
vicem comparamus. Nam una eademque res potest eodem tem- 
pore bona et mala, et eliam indifferens esse. Ex. gr. musica bona 
est melancholico, mala lugenti; surdo autem neque bona neque 
mala. Verum quamvis se res ita habeat, nobis tamen haec voca- 
bula retinenda sunt. Nam quia ideam hominis, tanquam naturae 
humanae exemplar, quod intueamur, formare cupimus, nobis ex 
usu erit, haec eadem vocabula eo, quo dixi, sensu retinere. Per 
bonum. itaque in seqq. intelligam id, quod certo scimus medium 
esse, ut ad exemplar humanae naturae, quod nobis proponimus, 
magis magisque accedamus: per malum autem id, quod certo 
scimus impedire, quo minus idem exemplar referamus. Deinde 

homines perfectiores aut imperfectiores dicemus, quatenus ad hoc 
idem exemplar magis aut minus accedunt. Nam apprime notan- 
dum est, quum dico , aliquem a minore ad maiorem perfectionem 
transire, et contra, me non intelligere, quod ex una essentia seu 
forma in aliam mutatur (equus namque ex. gr. tam destruitur, si 
in hominem, quam si in insectum mutetur); sed quod eius agendi 
potentiam, quatenus haec per ipsius naturam intelligitur, augeri 
vel minui concipimus. Denique per perfectionem in genere rea- 
litatem, uti dixi, intelligam, hoc est, rei cuiuscumque essentiam, 
quatenus certo modo existit et operatur, nulla ipsius durationis 
habita ratione. Nam nulla res singularis potest ideo dici perfectior, 
quia plus temporis in existendo perseveravit; quippe rerum dura- 
tio ex earum essentia determinari nequit, quandoquidem rerum 
essentia nullum certum et determinatum existendi tempus invol- 
vit; sed res quaecumque, sive ea perfectior sit sive minus, eadem 
vi, qua existere incipit, semper in existendo perseverare poterit, 
ita ut omnes hac in re aequales sint. 


DEFINITIONES. 


I. Perbonum id intelligam, quod certo scimus nobis esse 
utile. 

II. Per malum autem id, quod certo scimus impedire, quo 
minus boni alicuius simus compotes. 

De his praecedentem vide praefationem sub finem. 

HI. Res singulares voco contingentes, quatenus, dum 
ad earum solam essentiam attendimus, nihil invenimus, quod 
earum existentiam necessario ponat, vel quod ipsam necessario 
secludat. 

IV. Easdem res singulares voco possibiles, quatenus, dum 
ad causas, ex quibus produci debent, attendimus, uescimus, an 
ipsae determinatae sint ad easdem producendum. 

In schol. 1. prop. 33. part. 1. inter possibile et contingens nul- 
lam feci differentium, quia ibi non opus erat haec accurate di- 
stinguere. 

V. Per contrarios affectus in seqq. intelligam eos, qui 
hominem in diversum trahunt, quamvis eiusdem sint generis, ul 

luxuries et avaritia, quae amoris sunt species; nec natura, sed 
per accidens sunt contrarii. 

VI. Quid per affectum erga rem futuram, praesen- 
tem et praeteritam intelligam, explicui in schol. 1. et 2. prop. 
18. part. 3. quod vide. 

Sed venit hic praeterea notandum, quod ut loci, sic eliam 
lemporis distantiam non nisi usque ad certum quendam limitem 
possumus distincte imaginari: hoc est, sicut omnia illa obiecta, 
quae ultra ducentos pedes a nobis distant, seu quorum distantia 
a loco, in quo sumus, illam superat, quam distincte imagina- 
mur, aeque a nobis distare, et perinde ac si in eodem plano es- 
sent, imaginari solemus; sic etiam obiecta, quorum existendi 
tempus longiore a praesenti intervallo abesse imaginamur, quam 
quod distincte imaginari solemus, omnia aeque longe a praesenti 
distare imaginamur et ad unum quasi temporis momentum re- 
ferimus. 

VII. Per finem, cuius causa aliquid facimus, appelitum 
intelligo. 

VIII. Per virtutem et potentiam idem intelligo; hoc est 
(per prop. 7. part. 3.) virtus, quatenus ad hominem refertur, est 
ipsa hominis essentia seu natura, quatenus potestatem habet, quae- 
dam efficiendi, quae per solas ipsius naturae leges possuntintelligi. 


AXIOMA 


Nulla res singularis in rerum natura datur, qua potentior et 
fortior non deturalia. Sed quacumque data datur alia potentior, 
à qua illa data potest destrui. 


PROPOSITIONES. 
PROPOS. I. Nihil, quod idea falsa positivum habet, 
tollitur praesentia veri, quatenus verum. 
DrmonsrtrR. Falsitas in sola privatione cognitionis, quam 
ideae inadaequatae involvunt, consistit (per prop. 35. part. 2.), 
nec ipsae aliquid habent positivum, propter quod falsae dicuntur 
(per prop. 33. part. 2.); sed contra, quatenus ad Deum referun- 
tur, verae sunt (per prop. 32. part. 2.). Si igitur id, quod idea 
falsa positivum habet, praesentia veri, quatenus verum est, tolle- 

retur, tolleretur ergo idea vera a se ipsa, quod (per prop. 4. part. 
3.) est absurdum. Ergo nihil, quod idea etc.; q. e. d. 


SCHOL. Intelligitur haec propositio clarius ex coroll. 2. 
prop. 16. part. 2. Nam imaginatio idea est, quae magis corporis 
humani praesentem constitutionem, quam corporis externi natu- 
ram indicat, non quidem distincte, sed confuse; unde fit, ut 
mens errare dicatur. Ex. gr. quum solem intuemur, eundem 
ducentos circiter pedes a nobis distare imaginamur; in quo tam 
diu fallimur, quam diu veram eius distantiam ignoramus. Cognita 
eiusdem distantia tollitur quidem error, sed non imaginatio, hoc 
est, idea solis, quae eiusdem naturam eatenus tantum explicat, 
quatenus corpus ab eodem afficitur; adeoque quamvis veram eius- 
dem distantiam noscamus , ipsum nihilo minus prope nobis adesse 
imaginabimur. Nam ut in schol. prop. 35. part. 2. diximus, non 
ea de causa solem adeo propinquum imaginamur, quia eius veram 
distantiam ignoramus; sed quia mens eatenus magnitudinem solis 
concipit, quatenus corpus ab eodem afficitur. Sic quum solis 
radii aquae superficiei incidentes ad nostros oculos reflectuntur, 
eundem perinde, acsi in aqua esset, imaginamur; tametsi verum 
eius locum noverimus. Et sic reliquae imaginationes, quibus 
mens fallitur, sive eae naturalem corporis constitutionem, sive 
quod eiusdem agendi potentiam augeri vel minui indicant, vero 
non sunt contrariae, nec eiusdem praesentia evanescunt. Fit 
quidem, quum falso aliquod malum timemus, ut timor evanescat 
audito vero nuntio; sed contra etiam fit, quum malum, quod 
certe venturum est, timemus, ut timor etiam evanescat audito 
falso nuntio. Atque adeo imaginationes non praesentia veri, 
quatenus verum, evanescunt; sed quia aliae occurrunt iis fortio- 
res, quae rerum, quas imaginamur, praesentem existentiam se- 
cludunt, ut prop. 17. part. 2. ostendimus. 


PROPOS. Il. Nos eatenus patimur, quatenus naturae 
sumus pars, quae per se absque aliis non potest 
concipi. 

DgMoNsTR. Nos tum pati dicimur, quum aliquid ín nobis 

oritur, cuius non nisi partialis sumus causa (per defin. 2. part. 3.), 

hoc est (per defin. 1. part. 3.) aliquid, quod ex solis legibus nostrae 
naturae deduci nequit. Patimur igitur, quatenus naturae sumus 
pars, quae per se absque aliis nequit concipi; q. e. d. 


PROPOS. III. Vis, qua homo in existendo perseverat, 
limitata est et a potentia causarum externarum in- 
finite superatur. 


DEMoNsTR. Patet ex axiomate huius partis. Nam dato ho- 
mine datur aliquid aliud, puta A potentius, et dato À datur deinde 
aliud, puta B, ipso A potentius, et hoc in infinitum. Ac proinde 
potentia hominis potentia alterius rei definitur, et a potentia cau- 
sarum externarum infinile superatur; q. e. d. 


PROPOS. IV Fieri non potest, ut homo non sit na- 
turae pars et ut nullas possit pati mutationes, 
nisi quae per solam suam naturam possint intel- 
ligi, quarumque adaequata sit causa. 


DzMoNsTR. Potentia, qua res singulares, et consequenter 
homo suum esse conservat, est ipsa Dei sive naturae potentia (per 
coroll. prop. 24. part. 1.), non quatenus infinita est, sed quatenus 
per humanam actualem essentiam explicari potest (per prop. 7. 
part. 3.). Potentia itaque hominis, quatenus per ipsius actualem 
essentiam explicatur, pars est infinitae Dei seu naturae potentiae, 
hoc est (per prop. 34. part. 1.), essentiae. Quod erat primum. 
Deinde si fieri possit, ut homo nullas possit pati mutationes, nisi 
quae per solam ipsius hominis naturam possint intelligi, sequere- 
tur (per prop. 4. et 6. part. 3.) ut non possit perire, sed ut semper 
necessario existeret. Atque hoc sequi deberet ex causa, cuius 
potentia finita aut infinita sit, nempe vel ex sola hominis potentia, 
qui scilicet potis esset, ut a se removeret reliquas mutationes, 
quae a causis externis oriri possent; vel infinita naturae potentia, 
à qua omnia singularia ita dirigerentur, ut homo nullas alias pos- 
set pati mutationes, nisi quae ipsius conservationi inserviunt. At 
primum (per prop. praeced., cuius demonstratio universalis est 
€t ad omnes res singulares applicari potest) est absurdum. Ergo 

si fieri potest, ut homo nullas pateretur mulationes, nisi quae 
per solam ipsius hominis naturam possent intelligi, et consequen- 
ter (sicut iam ostendimus) ut semper necessario existeret, id sequi 
deberet ex Dei infinita potentia; et consequenter (per prop. 16. 
part. 1.) ex necessitate divinae naturae, quatenus alicuius homi- 
nis idea affectus consideratur, totius naturae ordo, quatenus ipsa 
sub extensionis et cogitationis attributis concipitur, deduci debe- 
ret. Atque adeo (per prop. 21. part. 1.) sequeretur, ut homo 
esset infinitus, quod (per 1. part. huius demonstrationis) est ab- 
surdum. Fieri itaque nequit, ut homo nullas alias patiatur mu- 
tationes, nisi quarum ipse adaequata sit causa; q. e. d. 

COROLL. Hinc sequitur, hominem necessario passionibus 
esse semper obnoxium, communemque naturae ordinem sequi et 
eidem parere, seseque eidem, quantum rerum natura exigit, 
accommodare. 


PROPOS. V. "Vis et incrementum cuiuscumque pas- 
sionis, eiusque in existendo perseverantia non de- 
finitur potentia, qua nos in existendo perseverare 
conamur, Sed causae externae potentia cum nostra 
comparata. 

DrgwoNsTR. Passionis essentia non potest per solam nostram 
essentiam explicari (per defin. 1. et 2. part. 3.), hoc est (per 
prop. 7. part. 3.), passionis potentia definiri nequit potentia, qua 
in nostro esse perseverare conamur; sed (ut prop. 16. part. 2. 


ostensum est) definiri necessario debet potentia causae externae 
cum nostra comparata; q. e. d. 


PROPOS. VI. Vis alicuius passionis seu affectus re- 
liquas hominis actiones seu potentiam superare 
potest, ita ut affectus pertinaciter homini adhaereat. 

DkMwomsTR. Vis et incrementum cuiuscumque passionis eias- 
que in existendo perseverantia definitur potentia causae externae 


cum nostra comparata (per prop. praec.); adeoque (per prop. 3. 
huius) hominis potentiam superare potest etc.; q. e. d. 

PROPOS. VII. Affectus nec coérceri nec tolli potest, 
nisi per affectum contrarium et fortiorem affectu 
coércendo. 


DkMoNsTR. Affectus, quatenus ad mentem refertur, est 
idea, qua mens maiorem vel minorem sui corporis existendi vim, 
quam antea, affirmat (per generalem affectuum definitionem, 
quae reperitur sub finem tertiae partis). Quum igitur mens ali- 
quo affectu conilietatur, corpus afficitur simul affectione, qua 
eius agendi potentia augetur vel minuitur. Porro haec corporis 
affectio (per prop. 5. huius) vim a sua causa accipit perseverandi 
in suo esse; quae proinde nec coérceri nec tolli potest, nisi a 
causa corporea (per prop. 4. part. 3.), quae corpus afficiat affe- 
ctione illi contraria (per prop. 5. part. 3.) et fortiore (per axioma 
huius). Atque adeo (per prop. 12. part. 2.) mens afficitur idea 
affectionis fortioris et contrariae priori, hoc est (per general. affe- 
ctuum defin.) mens afficietur affectu fortiori et contrario priori, qui 
scilicet prioris existentiam secludet vel tollet; ac proinde affectus 
nec tolli nec coérceri potest, nisi per affectum contrarium et for- 
tiorem; q. e. d. 

COROLL. Affectus, quatenus ad mentem refertur, nec 
coérceri nec tolli potest, nisi per ideam corporis affectionis contra- 
riae et fortioris affectione, qua patimur. Nam affectus, quo pa- 
timur, nec coerceri nec tolli potest, nisi per affectum eodem for- 
tiorem eique contrarium (per prop. praec.), hoc est (per gener. 
affect. defin.), nisi per ideam corporis affectionis fortioris et con- 
trariae affectioni, qua patimur. 


PROPOS. VIII. Cognitio boni et mali nihil aliud est, 
quam laetitiae vel tristitiae affectus, quatenus eius 
sumus conscii. 


DxMwonNsTR. Id bonum aut malum vocamus, quod nostro 
esse conservando prodest vel obest (per defin. 1. et 2. huius), 
hocest (per prop. 7. part. 3.), quod nostram agendi potentiam auget 
vel minuit, iuvat vel coércet. Quatenus itaque (per defin. laeti- 
tiae et tristitiae, quas vide in schol. prop. 11. part. 3.) rem ali- 

Spinoza I. 22 


338 ETHICES 


quam nos laetitia vel tristitia afficere percipimus, eandem bonam 
aut malam vocamus; atque adeo boni et mali cognitio nihil aliud 
est, quam laetitiae vel tristitiae idea, quae ex ipso laetitiae vel 
tristitiae affectu necessario sequitur (per prop. 22. part. 2.). At 
haec idea eodem modo unita est affectui, ac mens unita est cor- 
pori (per prop. 21. part. 2.), hoc est (ut in schol. eiusdem prop. 
ostensum), haec idea ab ipso affectu, sive (per gen. affect. defin.) 
ab idea corporis affectionis revera non distinguitur nisi solo con- 
ceptu. Ergo haec cognitio boni et mali nihil est aliud, quam ipse 
affectus, quatenus eiusdem sumus conscii; q. e. d. 


PROPOS. IX. Affectus, cuius causam in praesenti 
nobis adesse imaginamur, fortior est, quam si 
eandem non adesse imaginaremur. 


DEMomNsTR. Imaginatio est idea, qua mens rem ut praesen- 
tem contemplatur (vide eius defin. in schol. prop. 17. part. 2.), 
quae tamen magis corporis humani constitutionem, quam rei ex- 
ternae naturam indicat (per coroll. 2. prop. 16. part.2.). Estigi- 
tur affectus (per gen. affect. defin.) imaginatio, quatenus corporis 
constitutionem indicat. At imaginatio (per prop. 17. part. 2.) in- 
tensior est, quam diu nihil imaginamur, quod rei externae prae- 
sentem existentiam secludit. Ergo etiam affectus, cuius causam 
in praesenti nobis adesse imaginamur, intensior seu fortior est, 
quam si eandem non adesse imaginaremur; q. e. d. 

SCHOL. Quum supra in propositione 18. partis 3. dixerim, 
nos ex rei futurae vel praeteritae imagine eodem affectu affici, ac si 
res, quam imaginamur, praesens esset, expresse monui, id ve- 
rum esse, quatenus ad solam ipsius rei imaginem attendimus (est 
enim eiusdem naturae, sive res imaginati simus sive non simus); 
sed non negavi eandem debiliorem reddi, quando alias res nobis 
praesentes contemplamur, quae rei futurae praesentem existen- 
tiam secludunt, quod tum monere neglexi, quia in hae parte de 
affectuum viribus agere constitueram. 

COROLL. Imago rci futurae vel praeteritae, hoc est, rei, 
quam cum relatione ad tempus futurum vel praeteritum secluso 
praesenti contemplamur, caeteris paribus debilior est imagine 

rei praesentis , et consequenter affectus erga rem futuram vel prae- 
ieritam, caeteris paribus remissior est affectu erga rem prae- 
sentem. 


PROPOS X. Erga rem futuram, quam cito affuturam 
imaginamur, intensius afficimur, quam si eius exi- 
stendi tempus longius a praesenti distare imagi- 
naremur; et memoria rei, quam non diu praeter- 
iisse imaginamur, intensius etiam afficimur, quam 
si eandem diu praeteriisse imaginaremur. 


DEMONSTR. Quatenus enim rem cito affuturam, vel non diu 
praeteriisse imaginamur, eo ipso aliquid imaginamur, quod rei 
praesentiam minus secludit, quam si eiusdem futurum existendi 
tempus longius a praesenti distare, vel quod dudum praeterierit, 
imaginaremur (ut per se notum); adeoque (per praeced. prop.) 
eatenus intensius erga eandem afficiemur; q. e. d. 

SCHOL. Exiis, quae ad definitionem 6. huius partis notavi- 
mus, sequitur, nos erga obiecta, quae a praesenti longiori tem- 
poris intervallo distant, quam quod imaginando determinare pos- 
sumus, quamvis ab invicem longo temporis intervallo distare in- 
telligamus, aeque tamen remisse affici. 


PROPOS. XL Affectus erga rem, quam ut necessa 
riam imaginamur, caeteris paribus intensior est, 
quam erga possibilem vel contingentem, sive non 
necessariam. 

DEMoNsTR. Quatenus rem aliquam necessariam esse imagi- 
namur , eatenus eius existentiam affirmamus, et contra rei existen- 
tiam negamus, quatenus eandem non necessariam esse imagina- 
mur (per schol. 1. prop. 33. part. 1.); ac proinde (per prop. 9. 


huius) affectus erga rem necessariam caeteris paribus intensior 
est, quam erga non necessariam; q. e. d. 


PROPOS. XII. Affectus erga rem, quam scimus in 
praesenti non existere et quam ut possibilem ima- 
22* 

ginamur, caeteris paribus intensior est, quam erga 
contingentem. 


DEMONSTR. Quatenus rem ut contingentem imaginamur, 
nulla alterius rei imagine afficimur, quae rei existentiam ponat 
(per defin. 3. huius); sed contra (secundum hypothesin) quaedam 
imaginamur, quae eiusdem praesentem existentiam secludunt. 
At quatenus rem in futurum possibilem esse imaginamur , eatenus 
quaedam imaginamur, quae eiusdem existentiam ponunt (per 
defin. 4. huius), hoc est (per prop. 18. part. 3.) quae spem vel 
metum fovent; atque adeo affectus erga rem possibilem vehemen- 
tiorest; q. e. d. 

COROLL. Affectus erga rem, quam scimus in praesenti non 
existere et quam ut contingentem imaginamur, multo remissior 
est, quam si rem in praesenti nobis adesse imaginaremur. 

DEkMomxsTR. Affectus erga rem, quam in praesenti existere 
imaginamur, intensiorest, quam si eandem ut futuram imagina- 
remur (per coroll. prop. 9. huius), et multo vehementior est, si 
tempus futurum a praesenti non multum distare imaginaremur 
(per prop. 10. huius). Est itaque affectus erga rem, cuius exi- 
stendi tempus longe a praesenti distare imaginamur, multo re- 
missior, quam si eandem ut praesentem imaginaremur, et nihilo 
minus (per prop. praec.) intensior est, quam si eandem rem ut 
contingentem imaginaremur. Atque adeo affectus erga rem con- 
tingentem multo remissior erit, quam si rem in praesenti nobis 
adesse imaginaremur; q.e. d. 


PROPOS. XIII. Affectus erga rem contingentem, 
quam scimus in praesenti non existere, caeteris 
paribus remissior est, quam affectus erga rem 
praeteritam. 

DkMoNsTR. Quatenus rem ut contingentem imaginamur, 
nulla alterius rei imagine afficimur, quae rei existentiam ponat 

(per defin. 3. huius). Sed contra (secundum hypothesin) quae- 


dam imaginamur, quae eiusdem praesentem existentiam seclu- 
dunt. Verum quatenus eandem cum relatione ad tempus praeter- 

itum imaginamur, eatenus aliquid imaginari supponimur, quod 
ipsam ad memoriam redigit sive quod rei imaginem excitat (vide 
prop. 18. part. 2. cum eiusdem schol.), ac proinde eatenus efficit, 
ut ipsam ac si praesens esset contemplemur (per coroll. prop. 17. 
part. 2.). Atque adeo (per prop. 9. huius) affectus erga rem con- 
lingentem, quam scimus in praesenti non existere, caeteris pari- 
bus remissior erit, quam affectus erga rem praeteritam; q. e. d. 


PROPOS. XIV. Vera boni et mali cognitio, quatenus 
vera, nullum affectum coércere potest; sed tantum 
quatenus ut affectus consideratur. 


DkMoNsTR. Affectus est idea, qua mens maiorem vel mino- 
rem sui corporis existendi vim, quam antea, affirmat (per gen. 
aff. defin.); atque adeo (per prop. 1. huius) nihil positivum habet, 
quod praesentia veri tolli possit; et consequenter vera boni et mali 
cognitio, quatenus vera, nullum affectum coercere potest. At 
quatenus affectus est (vide prop. 8. huius), si fortior affectu coér- 
cendo sit, eatenus tantum (per prop. 7. huius) affectum coercere 
poterit; q. e. d. 


PROPOS. XV. Cupiditas, quae ex vera boni et mali 
cognitione oritur, multis aliis cupiditatibus, quae 
ex affectibus, quibus confílictamur, oriuntur, re- 
stingui vel coérceri potest. 


DkMowsTR. Enx vera boni et mali cognitione, quatenus haec 
(per prop. 8. huius) affectus est, oritur necessario cupiditas (per 
1. affect. def.), quae eo est maior, quo affectus, ex quo oritur, 
maior est (per prop. 37. part. 3.). Sed quia haec cupiditas (per 
hypothesin) ex eo, quod aliquid vere intelligimus, oritur, sequi- 
tur ergo ipsa in nobis, quatenus agimus (per prop. 3. part. 3.). 
Atque adeo per solam nostram essentiam debet intelligi (per defin. 
2. part. 3.); et consequenter (per prop. 7. part. 3.) eius vis et in- 
crementum sola humana potentia definiri debet. Porro cupidita- 
les, quae ex affectibus, quibus conflictamur, oriuntur, eo etiam 
maiores sunt, quo hi affectus vehementiores erunt; atque adeo 
earum vis et incrementum (per prop. 5. huius) potentia causarum 

externarum definiri debet, quae, si cum nostra comparetur, no- 
stram potentiam indefinite superat (per prop. 3. huius). Atque 
adeo cupiditates, quae ex similibus affectibus oriuntur, vehe- 
mentiores esse possunt illa, quae ex vera boni et mali cognitione 
oritur; ac proinde (per prop. 7. huius) eandem coércere vel re- 
stinguere poterunt; q. e. d. 


PROPOS. XVI. Cupiditas, quae ex cognitione boni 
et mali, quatenus haec cognitio futurum respicit, 
oritur, facilius rerum cupiditate, quae in praesentia 
suaves sunt, coérceri vel restingui potest. 


DEgMoNsTR. Affectus erga rem, quam futuram imaginamur, 
remissior est, quam erga praesentem (per coroll. prop. 9. huius). 
At cupiditas, quae ex vera boni et mali cognitione oritur, tametsi 
haec cognitio circa res, quae in praesentia bonae sunt, versetur, 
restingui vel coérceri potest aliqua temeraria cupiditate (per prop. 
praeced., cuius demonstr. universalis est). Ergo cupíditas, 
quae ex eadem cognitione, quatenus haec futurum respicit, oritur, 
facilius coérceri vel restingui poterit etc. ; q. e. d. 


PROPOS. XVII. Cupiditas, quae oritur ex vera boni 
et mali cognitione, quatenus haec circa res con- 
tingentes versatur, multo adhuc facilius coérceri 
potest cupiditate rerum, quae praesentes sunt. 

DkMoNsTR. Propositio haec eodem modo, ac prop. praeced. 
demonstratur ex coroll. prop. 12. huius. 


SCHOL. His me causam ostendisse credo, cur homines opi- 
nione magis, quam vera ratione commoveantur, et cur vera boni 


generi cedat. Unde illud poétae natum : ideo meliora proboque, 
deteriora sequor.') Quod idem etiam Ecclesiastes in mente ha- 
buisse videtur, quum dixit2): Qui auget scientiam, auget dolo- 
1) Vid. Ovid. metaph. 7, 20 sq. 
2) Vid. lib. Cohel. 1, 13. (el. v. 11) DYSTI nun S 

rem. Atque haec non eum in finem dico, ut inde concludam, 
praestabilius esse ignorare, quam scire, vel quod stulto intelli- 
gens in moderandis affectibus nihil intersit; sed ideo quia necesse 
est, nostrae naturae tam potentiam, quam impotentiam noscere, 
ut determinare possimus, quid ratio in moderandis affectibus 
possit et quid non possit; et in hac parte de sola humana impo- 
tentia me acturum dixi. Nam de rationis in affectus potentia se- 
paratim agere constitui. 


PROPOS. XVIII. Cupiditas, quae ex laetitia oritur, 
caeteris paribus fortior est cupiditate, quae ex 
tristitia oritur. 


DEMomsTR. Cupiditas est ipsa hominis essentia (per 1. affect. 
defin.) hoc est (per prop. 7. part. 3.) conatus, quo homo in suo 
esse perseverare conatur. Quare cupiditas, quae ex laetitia ori- 
tur, ipso laetitiae affectu (per defin. laetitiae, quam vide in schol. 
prop. 11. part. 3.) iuvatur vel augetur; quae autem contra ex tri- 
stitia oritur, ipso tristitiae affectu (per idem schol.) minuitur vel 
coércetur. Atque adeo vis cupiditatis, quae ex laetitia oritur, 
potentia humana, simul et potentia causae externae; quae autem 
ex tristitia, sola humana potentia definiri debet; ac proinde hac 
illa fortior est; q. e. d. 

SCHOL. His paucis humanae impotentiae et inconstantiae 
causas, et cur homines rationis praecepta non servent, explicui. 
Superest iam, ut ostendam, quid id sit, quod ratio nobis prae- 
Scribit, et quinam affectus cum rationis humanae regulis conve- 
niant, quinam contra iisdem contrarii sint, Sed antequam haec 
prolixo nostro geometrico ordine demonstrare incipiam, lubet 
ipsa rationis dictamina hic prius breviter ostendere, ut ea, 
quae sentio, facilius ab unoquoque percipiantur. Quum ratio 
nihil contra naturam postulet, postulat ergo ipsa, ut unusquis- 
que seipsum amet, suum utile, quod revera utile est, quaerat, 
et id omne, quod hominem ad maiorem perfectionem revera ducit, 
appetat, et absolute ut unusquisque suum esse, quantum in se 
est, conservare conetur. Quod quidem tam necessario verum 
est, quam quod totum sit sua parte maius. Vide prop. 4. part. 3. 

Deinde quandoquidem virtus (per defin. 8. huius) nihil aliud est, 
quam ex legibus propriae naturae agere, et nemo suum esse (per 
prop. 7. part. 3.) conservare conetur, nisi ex propriae suae naturae 
legibus; hinc sequitur primo, virtutis fundamentum esse ipsum 
conatum, proprium esse conservandi, et felicitatem in eo consi- 
stere, quod homo suum esse conservare potest. Secundo sequi- 
tur, virtutem propter se esse appetendam, nec quicquam, quod 
ipsa praestabilius aut quod utilius nobis sit, dari, cuius causa 
deberet appeti. Tertio denique sequitur, eos, qui se interficiunt, 
animo esse impotentes, eosque a causis externis suae naturae re- 
pugnantibus prorsus vinci. Porro ex postulato 4. partis 2. sequi- 
tur, nos efficere nunquam posse, ut nihil extra nos indigeamus ad 
nostrum esse conservandum, et ut ita vivamus, ut nullum com- 
mercium cum rebus, quae extra nos sunt, habeamus; etsi prae- 
lerea nostram mentem spectemus, sane noster intellectus imper- 
fectior esset, si mens sola esset, nec quicquam praeter se ipsam 
intelligeret. Multa igitur extra nos dantur, quae nobis utilia 
quaeque propterea appetenda sunt. Ex his nulla praestantiora ex- 
cogitari possunt, quam ea quae cum nostra natura prorsus con- 
veniunt. Sienim duo ex. gr. eiusdem prorsus naturae individua 
invicem iunguntur, individuum componunt singulo duplo poten- 
tius. Homini igitur nihil homine utilius; nihil, inquam, homi- 
nes praestantius ad suum esse conservandum optare possunt, 
quam quod omnes in omnibus ita conveniant, ut omnium mentes 
et corpora unam quasi mentem, unumque corpus componant, et 
omnes simul, quantum possunt, suum esse conservare conentur, 
omnesque simul omnium commune utile sibi quaerant. Ex qui- 
bus sequitur, homines, qui ratione gubernantur, hoc est, homi- 
nes, qui ex ductu rationis suum utile quaerunt, nihil sibi appe- 
tere, quod reliquis hominibus non cupiant, atque adeo eosdem 
iustos, fidos atque honestos esse. 

Haec illa rationis dictamina sunt, quae hic paucis ostendere 
proposueram, antequam eadem prolixziori ordine demonstrare in- 
ciperem, quod ea de causa feci, ut, si fieri posset, eorum atten- 
tionem mihi conciliarem, qui credunt, hoc principium, quod 
scilicet unusquisque suum utile quaerere tenetur, impietatis, non 
autem virtutis et pietatis esse fundamentum. Postquam igitur 

rem sese contra habere breviter ostenderim, pergo ad eandem ea- 
dem via, qua hucusque progressi sumus, demonstrandum. 


PROPOS. XIX. Id unusquisque ex legibus suae na- 
turae necessario appetit vel aversatur, quod bo- 
num vel malum esse iudicat. 


DEMowNsTR. Boni et mali cognitio est (per prop. 8. huius) 
ipse laetitiae vel tristitiae affectus, quatenus eiusdem sumus con- 
scii; ac proinde (per prop. 28. part. 3.) id unusquisque necessario 
appetit, quod bonum, et contra id aversatur, quod malum esse 
iudicat. Sed hic appetitus nihil aliud est, quam ipsa hominis 
essentia seu natura (per defin. appet. quam vide in schol. prop. 9. 
part. 3. et affect. defin. 1.). Ergo unusquisque ex solis suae na- 
turae legibus id necessario appetit vel aversatur ete.; q. e. d. 


PROPOS. XX. Quo magis unusquisque suum utile 
quaerere, hoc est, suum esse conservare conatur 
et potest, eo magis virtute praeditus est; et contra 
quatenus unusquisque suum utile, hoc est, suum 
esse conservare negligit, eatenus est impotens. 


DzwoNsTR. Virtus est ipsa humana potentia, quae sola ho- 
minis essentia definitur (per defin. 8. huius) , hoc est (per prop. 7. 
part. 3.), quae solo conatu, quo homo in suo esse perseverare co- 
natur, definitur. Quo ergo unusquisque magis suum esse con- 
servare conatur et potest, eo magis virtute praeditus est, et con- 
sequenter (per prop. 4. et 6. part. 3.), quatenus aliquis suum esse 
conservare negligit, eatenus est impotens; q. e. d. 

SCHOL. Nemo igitur nisi a causis externis et suae naturae 
contrariis victus suum utile appetere sive suum esse conservare ne- 
gligit. Nemo, inquam, ex necessitate suae naturae, sed a causis 
externis coactus alimenta aversatur vel se ipsum interficit, quod 
multis modis fieri potest. Nempe interficit aliquis se ipsum coa- 
ctus ab alio, qui eius dexteram, qua ensem casu prehenderat, 
contorquet et cogit versus cor ipsum gladium dirigere; vel quod ex 
mandato tyranni, ut Seneca, cogatur venas aperire suas, hoc est, 

maius malum minore vitare cupiat; vel denique ex eo, quod cau- 
sae latentes externae eius imaginationem ita disponunt et corpus 
ita afficiunt, ut id aliam naturam priori contrariam induat et cuius 
idea in mente dari nequit (per prop. 10. part. 3.). At quod homo 
ex necessitate suae naturae conetur non existere vel in aliam for- 
mam mutari, tam est impossibile, quam quod ex nihilo aliquid 
fiat, ut unusquisque mediocri meditatione videre potest. 


PROPOS. XXL Nemo potest cupere beatum esse, 
bene agere et bene vivere, qui simul non cupiat 
esse, agere et vivere, hoc est, actu existere. 


DkwomwsTR. Huius propositionis demonstratio seu potius res 
ipsa per se patet, et etiam ex cupiditatis definitione. Est enim 
cupiditas (per 1. affect. defin.) beate seu bene vivendi, agendi etc. 
ipsa hominis essentia, hoc est (per prop. 7. part. 3.), conatus, 
quo unusquisque suum esse conservare conatur. Ergo nemo pot- 
est cupere etc.; q. e. d. 


PROPOS. XXII. Nulla virtus potest prior hae (nempe 
conatu sese conservandi) concipi. 

DEkMoNsTR. Conatus sese conservandi est ipsa rei essentia 
(per prop. 7. part. 3.). Si igitur aliqua virtus posset bac, nempe 
hoc conatu, prior concipi, conciperetur ergo (per defin. 8. huius) 
ipsa rei essentia se ipsa prior; quod (ut per se notum) est absur- 
dum. Ergo nulla virtus ete.; q. e. d. 

COROLL. Conatus sese conservandi primum et unicum vir- 
tutis est fundamentum. Nam hoc principio nullum aliud potest 
prius concipi (per prop. praeced.), et absque ipso (per prop. 21. 
huius) nulla virtus potest concipi. 


PROPOS. XXIII Homo quatenus ad aliquid agen- 
dum determinatur ex eo, quod ideas habet inad- 
aequatas, non potest absolute dici ex virtute 
agere; sed fantum quatenus determinatur ex eo, 
quod intelligit. 

DrMowsTR. Quatenus homo ad agendum determinatur ex eo, 
quod inadaequatas habet ideas, eatenus (per prop. 1. part. 3.) 
patitur, hoc est (per defin. 1. et 2. part. 3.) aliquid agit, quod per 
solam eius essentiam non potest percipi, hoc est (per defin. 8. hu- 
ius), quod ex ipsius virtute non sequitur. At quatenus ad aliquid 
agendum determinatur ex eo, quod intelligit, eatenus (per ean- 
dem prop. 1. part. 3.) agit, hoc est (per defin. 2. part. 3.), ali- 
quid agit, quod per solam ipsius essentiam percipitur, sive (per 
defin. 8. huius) quod ex ipsius virtute adaequate sequitur; q.e.d. 


PROPOS. XXIV. Ex virtute absolute agere nihil 
aliud in nobis est, quam ex ductu rationis agere, 
vivere, suum esse conservare (haec tria idem si- 
gnificant) ex fundamento proprium utile quaerendi. 


DxwomsTR. Ex virtute absolute agere nihil aliud est (per 
defin. 8. huius), quam ex legibus propriae naturae agere. At nos 
eatenus tantummodo agimus, quatenus intelligimus (per prop. 3. 
part. 3.). Ergo ex virtute agere nihil aliud in nobis est, quam ex 
ductu rationis agere, vivere, suum esse conservare, idque (per 
coroll. prop. 22. huius) ex fundamento suum utile quaerendi; 
q. e. d. 


PROPOS. XXV. Nemo suum esse alterius rei eausa 
conservare conatur. 


DxMowsTR. Conatus, quo unaquaeque res in suo esse per- 
Severare conatur, sola ipsius rei essentia definitur (per prop. 7. 
part. 3.), eaque sola data, non autem ex alterius rei essentia neces- 
sario sequitur (per prop. ô. part. 3.), ut unusquisque suum esse 
conservare conetur. Patet praeterea haec propositio ex coroll. 
prop. 22. huius partis. Nam si homo alterius rei causa suum esse 
conservare conaretur, tum res illa primum esset virtutis fanda- 
mentum (ut per se notum), quod (per praedictum coroll.) est ab- 
surdum. Ergo nemo suum esse ete. ; q.e. d. 


PROPOS. XXVI. Quicquid ex ratione conamur, nihil 


aliud est quam intelligere; nec mens quatenus ra- 

tione utitur, aliud sibi utile esse iudicat nisi id 
quod ad intelligendum conducit. 


DgMoNsTR. Conatus sese conservandi nihil est praeter ipsius 
rei essentiam (per prop. 7. part. 3.), quae quatenus talis existit, 
vim habere concipitur ad perseverandum in existendo (per prop. 6. 
part. 3.), et ea agendum, quae ex data sua natura necessario se- 
quuntur. Vide defin. appetitus in schol. prop. 9. part. 3. At 
rationis essentia nihil aliud est quam mens nostra, quatenus clare 
et distincte intelligit. "Vide eius defin. in 2. schol. prop. 40. part. 
2. Ergo (per prop. 40. part. 2.) quicquid ex ratione conamur, 
nihil aliud est quam intelligere. Deinde quoniam hice mentis co~ 
natus, quo mens quatenus ratiocinatur, suum esse conatur con- 
servare, nihil aliud est quam intelligere (per primam partem hu- 
ius). Est ergo hic intelligendi conatus (per coroll. prop. 22. huius) 
primum et unicum virtutis fundamentum, nec alicuius finis causa 
(per prop. 25. huius) res intelligere conabimur; sed contra mens 
quatenus ratiorinatur, nihil sibi bonum esse concipere poterit, 
nisi id quod ad intelligendum conducit (per defin. 1. huius) ; q. e. d. 


PROPOS. XXVII. Nihil certo scimus bonum aut ma- 
lum esse, nisi id quod ad intelligendum revera 
conducit, vel quod impedire potest quo minus in- 
tellizamus. 


DzMoNsTR. Mens quatenus ratiocinatur, nihil aliud appetit 
quam intelligere, nec aliud sibi utile esse iudicat, nisi id quod ad 
intelligendum conducit (per prop. praec.). At mens (per prop. 41. 
et 43. part. 2. cuius etiam schol. vide) rerum certitudinem non 
habet, nisi quatenus ideas habet adaequatas, sive (quod per 
schol. 2. prop. 40. part. 2. idem est) quatenus ratiocinatur. Ergo 
nihil certo scimus bonum esse , nisi id quod ad intelligendum re- 
vera conducit; et contra id malum, quod impedire potest quo 
minus intelligamus; q. e. d. 


PROPOS. XXVIII. Summum mentis bonum est Dei 
cognitio, et summa mentis virtus Deum cognoscere. 

DEgMoNsTR. Summum, quod mens intelligere potest, Deus 
est, hoc est (per defin. 6. part. 1.) ens absolute infinitum , et sine 
quo (per prop. 15. part. 1.) nihil esse neque concipi potest. Adeo- 
que (per prop. 26. et 27. huius) summum mentis utile sive (per 
defin. 1. huius) bonum est Dei cognitio. Deinde mens quatenus 
intelligit, eatenus tantum agit (per prop. 1. et 3. part. 3.), et eate- 
nus tantum (per prop. 23. huius) potest absolute dici, quod ex 
virtute agit. Est igitur mentis absoluta virtus intelligere. At 
summum, quod mens intelligere potest, Deus est (ut iamiam 
demonstravimus). Ergo mentis summa virtus est Deum intelli- 
gere seu cognoscere; q. e. d. 


PROPOS. XXIX. Res quaecumque singularis, cuius 
natura a nostra prorsus est diversa, nostram agendi 
potentiam nec iuvare nec coércere potest, et ab- 
solute res nulla potest nobis bona aut mala esse, 
nisi commune aliquid nohiscum habeat. 


DxwoNsTR. Cuiuscumque rei singularis, et consequenter 
(per coroll. prop. 10. part. 2.) hominis potentia, qua existit et ope- 
ratur, non determinatur nisi ab alia re singulari (per prop. 28. 
part. 1.), cuius natura (per prop. 6. part. 2.) per idem attributum 
debet intelligi, per quod natura humana concipitur. Nostra igitur 
agendi potentia, quomodocumque ea concipiatur, determinari et 
consequenter iuvari vel coérceri potest potentia alterius rei singu- 
laris, quae aliquid commune nobiscum habet, et non potentia rei, 
cuius natura a nostra prorsus est diversa: et quia id bonum aut 
malum vocamus, quod causa est laetitiae aut tristitiae (per prop. 
8. huius), hoc est (per schol. prop. 11. part. 3.) quod nostram 
agendi potentiam auget vel minuit, iuvat vel coércet; ergo res, 
cuius natura a nostra prorsus est diversa, nobis neque bona ne- 
que mala esse potest; q. e. d. 


PROPOS. XXX. Res nulla per id, quod cum nostra 
natura commune habet, potest esse mala; sed qua- 
tenus nobis mala est, eatenus est nobis contraria. 

DEMoNsTR. Id malum vocamus, quod causa est tristitiae 

(per prop. 8. huíus), hoc est (per eius defin. quam víde in schol. 
prop. 11. part. 3.) quod nostram agendi potentiam minuit vel coer- 
cet. Siigitur res aliqua perid, quod nobiscum habet commune, 
nobis esset mala; posset ergo res id ipsum, quod nobiscum com- 
mune habet, minuere vel coercere; quod (per prop. 4. part. 3.) 
est absurdum. Nulla igitur res per id, quod nobiscum commune 
habet, potest nobis esse mala; sed contra quatenus mala est, hoc 
est (ut iamiam ostendimus) quatenus nostram agendi potentiam 
minuere vel coércere potest, eatenus (per prop. 3. part. 3.) nobis 
est contraria; q. e. d. 


PROPOS. XXXI. Quatenus res aliqua cum nostra 
natura convenit, eatenus necessario bona est. 
DEMONSTR. Quatenus enim res aliqua cum nostra natura 


convenit, non potest (per prop. praec.) esse mala. Erit ergo ne- 
cessario vel bona vel indifferens. Si hoc ponatur, nempe quod 
neque bona sit neque mala; nihil ergo (per axioma huius) ex 
ipsius natura sequetur, quod nostrae naturae conservationi inser- 
vit, hoc est (per hypothesin) quod ipsius rei naturae conservationi 
inservit. Sed hoc est absurdum (per prop. 6. part. 3.). Erit 
ergo, quatenus cum nostra natura convenit, necessario bona; 
q. e. d. 

COROLL. Hinc sequitur, quod quo res aliqua magis cum 
nostra natura convenit, eo nobis est utilior seu magis bona, et 
contra quo res aliqua nobis est utilior, eatenus cum nostra natura 
magis convenit. Nam quatenus cum nostra natura non convenit, 
erit necessario a nostra natura diversa vel eidem contraria. Si 
diversa, tum (per prop. 29. huius) neque bona neque mala esse 
poterit; si autem contraria, erit ergo etiam ei contraria, quae 
cum nostra natura convenit, hoc est (per prop. praeced.) contraria 
bonoseu mala. Nihil igitur nisi quatenus cum nostra natura con- 
venit, potestesse bonum; atque adeo, quo res aliqua magis cum 
nostra natura convenit, eo est utilior, et contra; q. e. d. 


PROPOS. XXXII. Quatenus homines passionibus sunt 
obnoxii, non possunt eatenus dici, quod natura 
conveniant. 

DgMoNSTR. Quae natura convenire dicuntur, potentia con- 
venire intelliguntur (per prop. 7. part. 3.); non autem impotentia 
seu negatione, et consequenter (vide schol. prop. 3. part. 2.) ne- 
que etiam passione. Quare homines quatenus passionibus sunt 
obnoxii, non possunt dici, quod natura conveniant; q. e. d. 

SCHOL. Res etiam per se patet. Qui enim ait, album et 
nigrum in eo solummodo convenire, quod neutrum sit rubrum: 
is absolute affirmat album et nigrum nulla in re convenire. Sic 
etiam si quis ait, lapidem et hominem in hoc tantum convenire, 
quod uterque sit finitus, impotens, vel quod ex necessitate suae 
naturae non existit, vel denique quod a potentia causarum exter- 
narum indefinite superatur; is omnino affirmat, lapidem et homi- 
nem nulla in re convenire. Quae enim in sola negatione sive in 
eo, quod non habent, conveniunt, ea revera nulla in re con- 
veniunt. 


PROPOS. XXXIIL Homines natura discrepare pos- 
sunt, quatenus affectibus, qui passiones sunt, con- 
flictantur, et eatenus etiam unus idemque homo 
varius est et inconstans. 


DEMoNsTR. Affectuum natura seu essentia non potest per 
solam nostram essentiam seu naturam explicari (per defin. 1. et 2. 
part. 3.); sed potentia, hoc est (per prop. 7. part. 3.) natura cau- 
sarum externarum cum nostra comparata definiri debet. Unde 
fit, ut uniuscuiusque affectus tot species dentur, quot sunt species 
obiectorum, a quibus afficimur (vide prop. 56. part. 3.), et ut 
homines ab uno eodemque obiecto diversimode afficiantur (vide 
prop. 51. part. 3.), atque eatenus natura discrepent, et denique 
ut unus idemque homo (per eandem prop. 51. part. 3.) erga idem 
obiectum diversimode afficiatur, atque eatenus varius sit etc. ; 
q- e. d. 


PROPOS. XXXIV. Quatenus homines affectibus, qui 
passiones sunt, conflictantur, possunt invicem esse 
contrarii. 

DkwoNsTR. Homo, ex. gr. Petrus, potest esse causa, ut 

Paulus contristetur, propterea quod aliquid habet simile rei, 
quam Paulus odit (per prop. 16. part. 3.); vel propterea quod 
Petrus solus re aliqua potitur, quam ipse Paulus etiam amat (vide 
prop. 32. part. 3. cum eiusdem schol.), vel ob alias causas (harum 
praecipuas vide in schol. prop. 55. part. 3.). Atque adeo inde 
fiet (per defin. 7. affect.) ut Paulus Petrum odio habeat, et conse- 
quenter facile fiet (per prop. 40. part. 3. cum eius schol.) ut Pe- 
trus Paulum contra odio habeat, atque adeo (per prop. 39. part. 
3.) ut invicem malum inferre conentur, hoc est (per prop. 30. 
huius) ut invicem sint contrarii. At affectus tristitiae semper 
passio est (per prop. 59. part. 3.); ergo homines, quatenus con- 
flietantur affectibus, qui passiones sunt, possunt invicem esse 
contrarii; q. e. d. 


SCHOL. Dixi, quod Paulus odio Petrum habeat, quia ima- 
ginatur, id eundem possidere, quod ipse Paulus eliam amat. 
Unde prima fronte videtur sequi, quod hi duo exeo, quod idem 
amant, et consequenter ex eo, quod natura conveniunt, sibi invi- 
cem damno sint; atque adeo, si hoc verum est, falsae essent 
propositio 30. et 31. huius partis. Sed si rem aequa lance exami- 
nare velimus, haec omnia convenire omnino videbimus. Nam hi 
duo non sunt invicem molesti, quatenus natura conveniunt, hoc 
est, quatenus uterque idem amat; sed quatenus ab invicem dis- 
crepant. Nam quatenus uterque idem amat, eo ipso utriusque 
amor fovetur (per prop. 31. part. 23.), hoc est (per defin. 6. affect.) 
eo ipso utriusque laetitia fovetur. Quare longe abest, ut, quate- 
nus idem amant et natura conveniunt, invicem molesti sint: sed 
huius rei causa, ut dizi, nulla alia est, quam quia natura discre- 
pare supponuntur. Supponimus namque Petrum ideam habere 
rei amatae iam possessae, et Paulum contra ideam rei amatae 
amissae. Unde fit, ut hic tristitia, et ille contra laetitia afficia- 
tur; atque eatenus invicem contrarii sint. Et ad hune modum 
ostendere facile possumus reliquas odii causas ab hoc solo pen- 
dere, quod homines natura discrepant, et non ab eo, in quo cou- 
veniunt. 


PARS IV. 9353 


PROPOS. XXXV. Quatenus homines ex ductu ra- 
tionis vivunt, eatenus tantum natura semper ne- 
cessario conveniunt. 


DrwoNsTrR. Quatenus homines affectibus, qui passiones 
sunt, conflictantur, possunt esse natura diversi (per prop. 33. 
huius) et invicem contrarii (per prop. praeced.). Sed eatenus ho- 
mines tantum agere dicuntur, quatenus ex ductu rationis vivunt 
(per prop. 3. part. 3.); atque adeo quicquid ex humana natura, 
quatenus ratione definitur, sequitur, id (per defin. 2. part. 3.) 
per solam humanam naturam, tanquam per proximam suam cau- 
sam, debet intelligi. Sed quia unusquisque ex suae naturae le- 
gibus id appetit, quod bonum, et id amovere conatur, quod ma- 
lum esse iudicat (per prop. 19. huius); et quum praeterea id, 
quod ex dictamine rationis bonum aut malum esse iudicamus, ne- 
cessario bonum aut malum sit (per prop. 41. part. 2.) : ergo homi- 
nes quatenus ex ductu rationis vivunt, eatenus tantum ea neces- 
sario agunt, quae humanae naturae, et consequenter unicuique 
homini necessario bona sunt, hoc est (per coroll. prop. 31. huius) 
quae cum natura uniuscuiusque hominis conveniunt. Atque adeo 
homines etiam inter se, quatenus ex ductu rationis vivunt, neces- 
sario semper conveniunt; q. e. d. 


COROLL. I. Nihil singulare in rerum natura datur, quod ho- 
mini sit utilius, quam homo qui ex ductu rationis vivit, Nam id 
homini utilissimum est, quod cum sua natura maxime convenit 
(per coroll. prop. 31. huius), hoc est (ut per se notum) homo. At 
homo ex legibus suae naturae absolute agit, quando ex ductu ra- 
tionis vivit (per defin. 2. part. 3), et eatenus tantum cum natura 
alterius hominis necessario semper convenit (per prop. praeced.). 
Ergo homini nihil inter res singulares utilius datur, quam 
homo etc.; q. e. d. 


COROLL. H. Quum maxime unusquisque homo suum sibi 
utile quaerit, tum maxime homines sunt sibi invicem utiles. Nam 
quo magis unusquisque suum utile quaerit et se conservare cona- 
tur, eo magis virtute praeditus est (per prop. 20. huius), sive 
quod idem est (per defin. 8. huius), eo maiore potentia praeditus 

est ad agendum ex suae naturae legibus, hoc est (per prop. 3. 
part. 3.) ad vivendum ex ductu rationis. At homines tum maxime 
natura conveniunt, quum ex ductu rationis vivunt (per prop. 
praeced.). Ergo (per praec. coroll.) tum maxime homines erunt 
sibi invicem utiles, quum maxime unusquisque suum utile sibi 
quaerit; q. e. d. 


SCHOL. Quae modo ostendimus, ipsa etiam experientia 
quotidie tot tamque luculentis testimoniis testatur, ut omnibus 
fere in ore sit: hominem homini Deum esse. Fit tamen raro, ut 
homines ex ductu rationis vivant; sed cum iis ita comparatum 
est, ut plerumque invidi atque invicem molesti sint. At nihilo 
minus vitam solitariam vix transigere queunt, ita ut plerisque illa 
definitio, quod homo sit animal sociale, valde arriserit; et revera 
res ita se habet, ut ex hominum communi societate multo plura 
commoda oríantur, quam damna.  Rideant igitur, quantum 
velint, res humanas satyrici, easque detestentur theologi, et 
laudent, quantum possunt, melancholici vitam incultam et agre- 
stem, hominesque contemnant et admirentur bruta: experientur 
tamen homines mutuo auxilio ea, quibus indigent, multo facilius 
sibi parare, et non nisi iunctis viribus pericula, quae ubique im- 
minent, vitare posse; ut iam taceam, quod multo praestabilius 
sit et cognitione nostra magis dignum, hominum, quam brutorum 
faeta contemplari. Sed de his alias prolixius. 


PROPOS. XXXVI. Summum bonum eorum, qui vir- 
lutem sectantur, omnibus commune est, eoque 
omnes aeque gaudere possunt. 


DEMoNsTR. Ex virtute agere est ex ductu rationis agere (per 
prop. 24. huius), et quicquid ex ratione conamur agere est intelli- 
gere (per prop. 26. huius). Atque adeo (per prop. 28. huius) 
summum bonum eorum, qui virtutem sectantur, est Deum co- 
gnoscere, hoc est (per prop. 47. part. 2. et eiusdem schol.), bonum, 
quod omnibus hominibus commune est, et ab omnibus homini- 
bus, quatenus eiusdem sunt naturae, possideri aeque potest; 
q. e. d. 

SCHOL. Si quis autem roget: quid si summum bonum eo- 
rum, qui virtutem sectantur, non esset omnibus commune? an 
non inde, ut supra (vide prop. 34. huius) sequeretur, quod homi- 
nes, qui ex duetu rationis vivunt, hoc est (per prop. 35. huius) 
homines, quatenus natura conveniunt, essent invicem contrarii? 
Is hoc sibi responsum habeat, non ex accidenti, sed ex ipsa natura 
rationis oriri, ut hominis summum bonum omnibus sit commune, 
nimirum, quia ex ipsa humana essentia, quatenus ratione defini- 
tur, deducitur; et quia homo nec esse nec concipi posset, si pote- 
statem non haberet gaudendi hoc summo bono. Pertinet namque 
(per prop. 47. part. 2.) ad mentis humanae essentiam, adaequa- 
tam habere cognitionem aeternae et infinitae essentiae Dei. 


PROPOS. XXXVH. Bonum, quod unusquisque, qui 
sectatur virtutem, sibi appetit, reliquis hominibus 
etiam cupiet, et eo magis, quo maiorem Dei ha- 
buerit cognitionem. 


DrMoNsTR. Homines quatenus ex ductu rationis vivunt, sunt 
homini utilissimi (per coroll. 1. prop. 35. huius); atque adeo (per 
prop. 19. huius) ex ductu rationis conabimur necessario efficere, 
ut homines ex ductu rationis vivant. Atbonum, quod unusquis- 
que, qui ex rationis dictamine vivit, hoc est (per prop. 24. huius) 
qui virtutem sectatur, sibi appetit, est intelligere (per prop. 26. 
huius). Ergo bonum, quod unusquisque, qui virtutem sectatur, 
sibi appetit, reliquis hominibus etiam cupiet. Deinde cupiditas, 
quatenus ad mentem refertur, est ipsa mentis essentia (per 1. 
affect. defin.); mentis autem essentia in cognitione consistit (per 
prop. 11. part. 2.) quae Dei cognitionem involvit (per prop. 47. 
part. 2.), etsine qua (per prop. 15. part. 1.) nec esse nec concipi 
potest, Adeoque quo mentis essentia maiorem Bei cognitionem 
involvit, eo cupiditas, qua is, qui virtutem sectatur, bonum, 
quod sibi appetit, alteri cupit, etiam maior erit; q. e. d. 

ALITER. Bonum, quod homo sibi appetit et amat, constan- 
tius amabit, si viderit, alios idem amare (per prop. 31. part. 3.). 
Atque adeo (per coroll. eiusdem prop.) conabitur, ut reliqui idem 
ament, Et quia hoc bonum (per prop. praec.) omnibus commune 

est, eoque omnes gaudere possunt; conabitur ergo (per eandem 
rationem) ut omnes eodem gaudeant, et (per prop. 37. part. 3.) 
eo magis, quo hoc bono magis fruetur; q. e. d. 

SCHOL. I. Qui ex solo affectu conatur, ut reliqui ament, 
quod ipse amat, et ut reliqui ex ipsius ingenio vivant, solo impetu 
agit, et ideo odiosus est, praecipue iis, quibus alia placent, qui- 
que propterea etiam student et eodem impetu conantur, ut reliqui 
contra ex ipsorum ingenio vivant. Deinde quoniam summum, 
quod homines ex affectu appetunt, bonum saepe tale est, ut unus 
tantum eius possit esse compos, hinc fit, ut qui amant, mente 
sibi non constent, et dum laudes rei, quam amant, narrare gau- 
dent, timeant credi. At qui reliquos conatur ratione ducere, non 
impetu, sed humaniter et benigne agit et sibi mente maxime con- 
stat. Porro quicquid cupimus et agimus, cuius causa sumus, 
quatenus Dei habemus ideam, sive quatenus Deum cognoscimus, 
ad religionem refero. Cupiditatem autem bene faciendi, quae 
ex eo ingeneratur, quod ex rationis ductu vivimus, pietatem 
voco. Cupiditatem deinde, qua homo, qui ex ductu rationis vivit, 
tenetur, ut reliquos sibi amicitia iungat, honestatem voco, et 
id honestum, quod homines, qui ex ductu rationis vivunt, 
laudant, et id contra turpe, quod conciliandae amicitiae repugnat. 
Praeter haec civitatis etiam quaenam sint fundamenta ostendi. Dif- 
ferentia deinde inter veram virtutem et impotentiam facile ex supra 
dictis percipitur: nempe quod vera virtus nihil aliud sit, quam ex 
solo rationis ductu vivere; atque adeo impotentia in hoc solo con- 
sistit, quod homo a rebus, quae extra ipsum sunt, duci se patia- 
tur et ab iis ad ea agendum determinetur, quae rerum externarum 
communis constitutio, non autem ea, quae ipsa ipsius natura in 
se sola considerata postulat. Atque haec illa sunt, quae in scho- 
lio propositionis 18. huius partis demonstrare promisi, ex quibus 
apparet legem illam de non mactandis brutis magis vana supersti- 
lione et muliebri misericordia, quam sana ratione fundatam esse. 
Docet quidem ratio nostrum utile quaerendi necessitudinem cum 
hominibus iungere; sed non cum brutis aut rebus, quarum na- 
tura a natura humana est diversa, sed idem ius, quod ilia in nos 
habent, nos in ea habere. Imo quia uniuscuiusque ius virtute seu 
potentia uniuscuiusque definitur, longe maius homines in bruta, 

quam haec in homines ius babent. Nec tamen nego bruta sentire: 
sed nego, quod propterea non liceat nostrae utilitati consulere et 
lisdem ad libitum uti, eademque tractare, prout nobis magis con- 
venit; quandoquidem nobiscum natura non conveniunt et eorum 
affectus ab affectibus humanis sunt natura diversi. Vide schol. 
prop. 57. part. 3. Superest, ut explicem, quid iustum, quid in- 
iustum, quid peccatum et quid denique meritum sit, Sed de his 
vide seq. scholium. 

SCHOL.II. 1n appendice partis primae explicare promisi, 
quid laus et vituperium , quid meritum et peccatum, quid iustum 
et iniustum sit. Laudem et vituperium quod attinet, in 
scholio propositionis 29. partis 3. explicui; de reliquis autem hic 
iam erit dicendilocus. Sed prius pauca de statu hominis na- 
turali et civili dicenda sunt. 

Existit unusquisque summo naturae iure, et consequenter 
summo naturae iure unusquisque ea agit, quae ex suae naturae 
necessitate sequuntur; atque adeo summo naturae iure unusquis- 
que iudicat, quid bonum, quid malum sit, suaeque utilitati ex 
suo ingenio consulit (vide prop. 19. et 20. huius), seseque vindi- 
cat (vide coroll. 2. prop. 40. part. 3.), et id quod amat conservare, 
et id quod odio habet destruere conatur (vide prop. 28. part. 3.). 
Quod si homines ex ductu rationis viverent, potiretur unusquis- 
que (per coroll. 1. prop. 35. huius) hoc suo iure absque ullo alte- 
rius damno. Sed quia affectibus sunt obnoxii (per coroll. prop. 4. 
huius), qui potentiam seu virtutem humanam longe superant (per 
prop. 6. huius) , ideo saepe diversi trahuntur (per prop. 33. huius) 
atque sibi invicem sunt contrarii (per prop. 34. huius), mutuo 
dum auxilio indigent (per schol. prop. 35. huius). Utigitur ho- 
mines concorditer vivere et sibi auxilio esse possint, necesse est, 
ut iure suo naturali cedant et se invicem securos reddant, se nihil 
acturos, quod possit ín alterius damnum cedere. Qua autem ra- 
lione hoc fieri possit, ut scilicet homines, qui affectibus necessa- 
rio sunt obnoxii (per coroll. prop. 4. huius) atque inconstantes et 
varii (per prop. 33. huius), possint se invicem securos reddere et 
fidem invicem habere, patet ex propositione 7. huius partis et pro- 
positione 39. partis 3.: nempe quod nullus affectus coerceri pot- 
est, nisi affectu fortiore et contrario affectui coërcendo, et quod 

unusquisque ab inferendo damno abstinet timore maioris damni. 
Hac igitur lege societas firmari poterit, si modo ipsa sibi vendi- 
cet ius, quod unusquisque habet, sese vindicandi et de bono et 
malo iudicandi; quaeque adeo potestatem habeat communem vi- 
vendi rationem praescribendi, legesque ferendi, easque non ra- 
tione, quae affectus coércere nequit (per schol. prop. 17. huius), 
sed minis firmandi. Haec autem societas legibus et potestate sese 
conservandi firmata civitas appellatur, et qui ipsius iure defen- 
duntur cives. Ex quibus facile intelligimus, nihil in statu na- 
turali dari, quod ex omnium consensu bonum aut malum sit, 
quandoquidem unusquisque, qui in statu est naturali, suae tan- 
tummodo utilitati consulit, et ex suo ingenio, et quatenus suae uti- 
litatis tantum habet rationem, quid bonum quidve malum sit, de- 
cernit, et nemini nisi sibi soli obtemperare lege ulla tenetur; at- 
que adeo in statu naturali peccatum concipi nequit: at quidem in 
statu civili, ubi et communi consensu decernitur, quid bonum 
quidve malum sit, et unusquisque civitati obtemperare tenetur. 
Est itaque peccatum nibilaliud, quam inobedientia, quae pro- 
pterea solo civitatis iure punitur; et contra obedientia civi meri- 
tum ducitur, quia eo ipso dignus iudicatur, qui civitatis commo- 
dis gaudeat. Deinde in statu naturali nemo ex communi consensu 
alicuius rei est dominus, nec in natura aliquid datur, quod possit 
dici huius hominis esse et non illius; sed omnia omnium sunt, ac 
proinde in statu naturali nulla potest concipi voluntas unicuique 
suum tribuendi, autalicuiid, quod eiussit, eripiendi, hoc est, 
in statu naturali nihil fit, quod iustum aut iniustum possit 
dici: at quidem in statu civili, ubi ex communi consensu decerni- 
tur, quid huius quidve illius sit. Ex quibus apparet, iustum et 
iniustum, peccatum et meritum notiones esse exirinsecas, non 
autem attributa, quae mentis naturam explicent. Sed de his 
salis. 


PROPOS. XXXVII. Id quod corpus humanum ita 
disponit, ut pluribus modis possit affici, vel quod 
idem aptum reddit ad corpora externa pluribus 
modis afficiendum. homini est utile; et eo utilius, 

quo corpus ab eo aptius redditur, ut pluribus mo- 
dis afficiatur, aliaque corpora afliciat: et contra id 


noxium est, quod corpus ad haec minus aptum 
reddit. 


DEgMoNsTR. Quo corpus ad haec aptius redditur, eo mens 
aptior ad percipiendum redditur (per prop. 14. part 2.); adeoque 
id quod corpus hac ratione disponit aptumque ad haec reddit, est 
necessario bonum seu utile (per prop. 26. et 27. huius), et co uti- 
lius, quo corpus ad haee aptius potest reddere, et contra (per 
eandem prop. 14. part. 2. inversam et prop. 26. et 27. huius) 
noxium, si corpus ad haec minus aptum reddat; q. e. d. 


PROPOS. XXXIX. Quae efficiunt, ut motus et quie- 
tis ratio, quam corporis humani partes ad invicem 
habent, conservetur, bona sunt; et ea contra mala, 
quae efficiunt, ut corporis humani partes aliam ad 
invicem motus et quietis habeant rationem. 


DrMoNsTR. Corpus humanum indiget, ut conservetur, plu- 
rimis aliis corporibus (per postul. 4. part. 2.). Atid, quod for- 
mam humani corporis constituit, in hoc consistit, quod eius par- 
les motus suos certa quadam ratione sibi invicem communicent 
(per defin. ante lemma 4. quam vide post prop. 13. part. 2.). Ergo 
quae efficiunt, ut motus et quietis ratio, quam corporis humani 
partes ad invicem habent, conservetur, eadem humani corporis 
formam conservant, et consequenter efficiunt (per postul. 3. et 6. 
part. 2.) ut corpus humanum multis modis affici, et ut idem cor- 
pora externa multis modis afficere possit; adeoque (per prop. 
praec.)bona sunt. Deinde quae efficiunt, ut corporis humani partes 
aliam motus et quietis rationem obtineant, eadem (per eandem 
defin. part. 2.) efficiunt, ut corpus humanum aliam formam induat, 
hoc est (ut per se notum, et in fine praefationis huius partis mo- 
nuimus) ut corpus humanum destruatur, et consequenter ut 
omnino ineptum reddatur, ne possit pluribus modis affici, ac 
proinde (per prop. praec.) mala sunt; q. e. d. 

SCHOL. Quantum haec menti obesse vel prodesse possunt 
in quinta parte explicabitur. Sed hie notandum, quod corpus 
tum mortem obire intelligam , quando eius partes ita disponuntur, 
ut aliam motus et quietis rationem ad invicem obtineant. Nam 
negare non audeo corpus humanum retenta sanguinis circulatione 
etaliis, propter quae corpus vivere existimatur, posse nihilo mi- 
nus in aliam naturam a sua prorsus diversam mutari. Nam nulla 
ratio me cogit, ut statuam corpus non mori, nisi mutetur in 
cadaver; quin ipsa experientia aliud suadere videtur. Fit namque 
aliquando, ut homo tales patiatur mutationes, ut non facile eun- 
dem illum esse dixerim, ut de quodam Hispano poëta narrare au~ 
divi, qui morbo correptus fuerat et quamvis ex eo convaluerit, 
mansit tamen praeteritae suae vitae tam oblitus, ut fabulas et tra- 
goedias, quas fecerat, suas non crediderit esse, et sane pro in- 
fante adulto haberi potuisset, si vernaculae etiam linguae fuisset 
oblitus. Et si hoc incredibile videtur, quid de infantibus dice- 
mus, quorum naturam homo provectae aetatis a sua tam diver- 
sam esse credit, ut persuaderi non posset, se unquam infantem 
fuisse, nisi ex aliis de se coniecturam faceret? Sed ne superstitio- 
sis materiam suppeditem movendi novas quaestiones, malo haec 
in medio relinquere. 


PROPOS. XL. Quae ad hominum communem socie- 
tatem conducunt, sive quae efficiunt, ut homines 
concorditer vivant, utilia sunt, et illa contra mala, 
quae discordiam in civitatem inducunt. 

DrMoNsTR. Nam quae efficiunt, ut homines concorditer vi- 

vant, simul efficiunt, ut ex ductu rationis vivant (per prop. 35. 

huius), atque adeo (per prop. 26. et 27. huius) bona sunt, et (per 


eandem rationem) illa contra mala sunt, quae discordias conci- 
tant; q. e. d. 


PROPOS. XLI. Laetitia directe mala non est, sed 
bona; tristitia autem contra directe est mala. 
D&MoNSTR. Laetitia (per prop. 11. part. 3. cum eiusdem 

schol.) est affectus, quo corporis agendi potentia augetur vel iuva- 
tur; tristitia autem contra est affectus, quo corporis agendi po- 
tentia minuitur vel coércetur; adeoque (per prop. 38. huius) 
laetitia directe bona est elc.; q. e. d. 


PROPOS. XLII. — Hilaritas excessum habere nequit, 
sed semper bona est, et contra melancholia sem- 
per mala. 


D&MoNsTR. Hilaritas (vide eius defin. in schol. prop. 11. 
part. 3.) est laetitia, quae, quatenus ad corpus refertur, in hoc 
consistit, quod corporis omnes partes pariter sint affectae, hoc 
est (per prop. 11. part. 3.) quod corporis agendi potentia augetur 
vel iuvatur, ita ut omnes eius partes eandem ad invicem motus et 
quietis rationem obtineant; atque adeo (per prop. 39. huius) hi- 
laritas semper est bona, nec excessum habere potest. At me- 
lancholia (cuius etiam defin. vide in eodem schol. prop. 11. part. 
3.) est tristitia, quae, quatenus ad corpus refertur, in hoc con- 
sistit, quod corporis agendi potentia absolute minuitur vel coer- 
cetur; adeoque (per prop. 38. huius) semper est mala; q. e. d. 


PROPOS. XLII. Titillatio excessum habere potest 
et mala esse; dolor autem eatenus potest esse 
bonus, quatenus titillatio seu laetitia est mala. 


DkwomsTR.  Titilatio est laetitia, quae, quatenus ad cor- 
pus refertur, in hoc consistit, quod una vel aliquot eius partes 
prae reliquis afficiuntur (vide eius defin. in schol. prop. 11. 
part. 3.), cuius affectus potentia tanta esse potest. ut reliquas cor- 
poris actiones superet (per prop. 6. huius), eique pertinaciter ad- 
haereat, atque adeo impediat, quo minus corpus aptum sit, ut 
plurimis aliis modis afficiatur; adeoque (per prop. 38. huius) 
mala esse potest. Deinde dolor, qui contra tristitia est, in se solo 
consideratus non potest esse bonus (per prop. 41. huius). Verum 
quia eius vis et inerementum definitur potentia causae externae 
cum nostra comparata (per prop. 5. huius), possumus ergo huius 
affectus infinitos virium concipere gradus et modos (per prop. 3. 

huius); atque adeo eundem talem concipere, qui titillationem 
possit coércere, ut excessum non habeat, et eatenus (per primam 
partem prop. huius) efficere, ne corpus minus aptum reddatur, ac 
proinde eatenus erit bonus; q. e. d. 


PROPOS. XLIV. Amor et cupiditas excessum ha- 
bere possunt. 


DzMoNsTR. Amor est laetitia (per defin. 6. affect.) concomi- 
tante idea causae externae.  Titillatio igitur (per schol. prop. 11. 
part. 3.) concomitante idea causae externae amor est; atque adeo 
amor (per prop. praec.) excessum habere potest. Deinde cupidi- 
tas eo est maior, quo affectus, ex quo oritur, maior est (per prop. 
37. part. 3.). Quare ut affectus (per prop. 6. huius) reliquas ho- 
minis actiones superare potest, sic eliam cupiditas, quae ex eo- 
dem affectu oritur, reliquas cupiditates superare, ac proinde eun- 
dem excessum habere poterit, quem in praecedenti propositione 
titillationem habere ostendimus; q. e. d. 


SCHOL. Hilaritas, quam bonam esse dixi, concipitur faci- 
lius, quam observatur. Nam affectus, quibus quotidie conflicta- 
mur, referuntur plerumque ad aliquam corporis partem, quae 
prae reliquis afficitur, ae proinde affectus ut plurimum excessum 
habent, et mentem in sola unius obiecti contemplatione ita deti- 
nent, ut de aliis cogitare nequeat; et quamvis homines pluribus 
affectibus obnoxii sint, atque adeo rari reperiantur, qui semper 
uno eodemque affectu conflietentur, non desunt tamen, quibus 
unus idemque affectus pertinaciter adhaereat. Videmus enim 
homines aliquando ab uno obiecto ita affici, ut, quamvis praesens 
non sit, ipsum tamen coram habere credant, quod quando homini 
non dormienti accidit, eundem delirare dicimus vel insanire; nec 
minus insanire creduntur, qui amore ardent, quique noctes at- 
que dies solam amasiam vel meretricem somniant, quia risum 
movere solent. At quum avarus de nulla alia re, quam de lucro 
vel de nummis cogitet, et ambitiosus de gloria ete., hi non cre- 
duntur delirare, quia molesti solent esse et odio digni aestiman- 
tur. Sedrevera avaritia, ambitio, libido etc. delirii species sunt, 
quamvis inter morbos non numerentur, 

PROPOS. XLV. Odium nunquam potest esse bonum. 


DEkMoNsTR. Hominem, quem odimus, destruere conamur 
(per prop. 39. part. 3.), hoc est (per prop. 37. huius) aliquid co- 
namur, quod malum est. Ergoetc.; q. e. d. 

SCHOL. I. Nota, me hic et in seqq. per odium illud tantum 
intelligere, quod est erga homines. 

COROLL. I. Invidia, irrisio, contemptus, ira, vindicta et 
reliqui affectus, qui ad odium referuntur vel ex eodem oriuntur, 
mali sunt, quod etiam ex prop. 39. part. 3. et prop. 37. huius 
patet. 

COROLL. II. Quicquid ex eo, quod odio affecti sumus, ap- 
petimus, turpe, et in civitate iniustum est. Quod etiam patet ex 
prop. 39. part. 3., et ex defin. turpis et iniusti, quas vide in schol. 
prop. 37. huius. 

SCHOL. II. Inter irrisionem (quam in 1. coroll. malam 
csse dixi) et risum magnam agnosco differentiam. Nam risus, 
ut et iocus, mera est laetitia; adeoque, modo excessum non ha- 
beat, per se bonus est (per prop. 41. huius). Nihil profecto nisi 
torva et tristis superstitio delectari prohibet. Nam qui magis decet 
famem et sitim exstinguere, quam melancholiam expellere? Mea 
haec est ratio et sic animum induxi meum. Nullum numen, nec 
alius nisi invidus, mea impotentia et incommodo delectatur, nec 
nobis lacrimas, singultus, metum ct alia huiusmodi, quae animi 
impotentis sunt signa, virtuti ducit; sed contra, quo maiori lac- 
titia afficimur, eo ad maiorem perfectionem transimus, hoc est, 
eo nos magis de natura divina participare necesse est. Rebus ita- 
que uti et iis, quantum fieri potest, delectari (non quidem ad 
nauseam usque, nam hoc delectari non est) viri est sapientis. Viri, 
inquam, sapientis est, moderato et suavi cibo et potu se reficere 
etrecreare, ut et odoribus, plantarum virentium amoenitate, or- 
natu, musica, ludis exercitatoriis, theatris et aliis huiusmodi, 
quibus unusquisque absque ullo alterius damno uti potest. Cor- 
pus namque humanum ex plurimis diversae naturae partibus com- 
ponitur, quae continuo novo alimento indigent et vario, ut totum 
corpus ad omnia, quae ex ipsius natura sequi possunt, aeque 
aptum sit, et consequenter ut mens etiam aeque apta sit ad plura 

simul intelligendum. Hocitaque vivendi institutum et cum nostris 
principiis et cum communi praxi optime convenit; quare si quae 
alia, haec vivendi ratio optima est et omnibus modis commen- 
danda, nec opus est, de his clarius, neque prolixius agere. 


PROPOS. XLVI. Qui ex ductu rationis vivit, quan- 
tum potest, conatur alterius in ipsum odium, iram, 
contemtum etc. amore contra sive generositate 
compensare. 


DEMoNsTR. Omnes odii affectus mali sunt (per coroll. 1. 
praec. prop.) ; adeoque qui ex ductu rationis vivit, quantum potest, 
conabitur efficere, ne odii affectibus conflictetur (per prop. 19. 
huius), et consequenter (per prop. 37. huius) conabitur, ne etiam 
alius eosdem patiatur affectus. At odium odio reciproco augetur 
et amore contra exstingui potest (per prop. 43. part. 3.), itaut 
odium in amorem transeat (per prop. 44. part. 3.). Ergo qui ex 
ductu rationis vivit, alterius odium ete. amore contra compensare 
conabitur, hoc est, generositate (cuius defin. vide in schol. prop. 
599part 5) -uq-ead- 


SCHOL. Qui iniurias reciproco odio vindicare vult, misere 
profecto vivit. At qui eontra studet odium amore expugnare, ille 
sane laetus et secure pugnat; aeque facile uni homini ac pluribus 
resistit, et fortunae auxilio quam minime indiget. Quos vero 
vincit, ii laeti cedunt, non quidem ex defectu, sed ex incremento 
virium. Quae omnia adeo clare ex solis amoris et intellectus de- 
finitionibus sequuntur, ut opus non sit eadem sigillatim demon- 
sirare. 


PROPOS. XLVII. Spei et metus affeclus non pos- 
sunt esse per se boni. 

DEwoNsTR. Spei et metus affectus sine tristitia non dantur. 

Nam metus est (per 13. affect. defin.) tristitia, et spes (vide expli- 


cationem 12. et 13. affect. defin.) non datur sine metu. Ac 
proinde (per prop. 4l. huius) hi affectus non possunt esse per se 

boni, sed tantum quatenus laetitiae excessus coércere possunt 
(per prop. 43. huius); q. e. d. 

SCHOL. Hucaccedit, quod hi affectus cognitionis defectum 
et mentis impotentiam indicant; et hac de causa etiam securitas, 
desperatio, gaudium et conscientiae morsus animi impotentis 
sunt signa. Nam quamvis securitas et gaudium affectus sint lac- 
titiae, tristitiam tamen eosdem praecessisse supponunt, nempe 
spem et metum. Quo itaque magis ex ductu rationis vivere cona- 
mur, eo magis a spe minus pendere et metu nosmet liberare, et 
fortunae, quantum possumus, imperare conamur, nostrasque 
actiones certo rationis consilio dirigere. 


PROPOS. XLVIII. Affectus existimationis et despe- 
ctus semper mali sunt. 


DxMowsTR. Hi enim affectus (per 21. et 22. affect. defin.) 
rationi repugnant; adeoque (per prop. 26. et. 27. huius) mali 
sunt; q. e. d. 


PROPOS. XLIX. — Existimatio facile hominem, qui 
existimatur, superbum reddit, 


DxwowsTR. Sividemus, aliquem de nobis plus iusto prae 
amore sentire, facile gloriabimur (per schol. prop. 4i. part. 3.) 
sive laetitia afficiemur (per 30. affect. defin.), etid boni, quod de 
nobis praedicari audimus, facile credemus (per prop. 25. part. 3.). 
Atque adeo de nobis prae amore nostri plus iusto sentimus, hoc 
est (per defin. 28. affect.) facile superbiemus; q. e. d. 


PROPOS. L. Commiseratio in homine, qui ex ductu 
rationis vivit, per se mala et inutilis est. 


DEMoNsTR. Commiseratio enim (per 18. affect. defin.) tristi- 
tia est, ac proinde (per prop. 41. huius) per se mala. Bonum 
autem, quod ex ea sequitur, quod scilicet hominem, cuius nos 
miseret, a miseria liberare conamur (per coroll. 3. prop. 27. part. 
3.), ex solo rationis dictamine facere cupimus (per prop. 37. 
huius), nec nisi ex solo rationis dictamine aliquid, quod certo 

scimus bonum esse, agere possumus (per prop. 27. huius). At- 
que adeo commiseratio in homine, qui ex ductu rationis vivit, per 
se mala est et inutilis; q. e. d. 

COROLL. Hince sequitur, quod homo, qui ex dictamine ra- 
tionis vivit, conatur quantum potest efficere, ne commiseratione 
tangatur. 

SCHOL. Qui recte novit, omnia ex naturae divinae necessi- 
tate sequi et secundum aeternas naturae leges et regulas fieri, is 
sane nihil reperiet, quod odio, risu aut contemptu dignum sit, 
nec cuiusquam miserebitur; sed quantum humana fert virtus, co- 
nabitur bene agere, ut aiunt, et laetari. Huc accedit, quod is, 
qui commiserationis affectu facile tangitur et alterius miseria vel 
lacrimis movetur, saepe aliquid agit, cuius postea ipsum poenitet; 
tam quia ex affectu nihil agimus, quod certo scimus bonum esse, 
quam quia facile falsis lacrimis decipimur. Atque hic expresse 
loquor de homine, qui ex ductu rationis vivit. Nam qui nec ra- 
tione, nec commiseratione movetur, ut aliis auxilio sit, is recte 
inhumanus appellatur; nam (per prop. 27. part. 3.) homini dissi- 
milis esse videtur. 


PROPOS. Ll. Favor rationi non repugnat, sed cum 


eadem convenire et ab eadem oriri potest. 


DgMowsTR. Est enim favor amor erga illum, qui alteri bene- 
fecit (per 19. affect. defin.). Atque adeo ad mentem referri potest, 
quatenus haec agere dicilur (per prop. 59. part. 3.), hoc est (per 
prop. 3. part. 3.) quatenus intelligit; ac proinde cum ratione con- 
venit etc.; q. e. d. 

ALITER. Qui ex ductu rationis vivit, bonum, quod sibi ap- 
petit, alteri etiam cupit (per prop. 37. huius). Quare ex eo, 
quod ipse aliquem videt alteri benefacere, ipsius benefaciendi co- 
natus iuvatur, hoc est (per prop. 11. part. 3.) laetabitur, idque 
(ex hypothesi) concomitante idea illius, qui alteri benefecit; ac 
proinde (per 19. affect. defin.) ei favet; q. e. d. 

SCHOL. Indignatio, prout ipsa a nobis definitur (vide 20. 
affect. defin.), est necessario mala (per prop. 45. huius). Sed no- 
tandum, quod quando summa potestas desiderio, quo tenetur, 


PARS IV. 367 


turanaae pacis civem punit, qui alteri iniuriam fecit, eandem civi 
indignari non dico, quia non odio percita ad perdendum civem, 
sed pielate mota eundem punit. 


PROPOS. Lil. Acquiescentia in se ipso ex ratione 
oriri potest, et ea sola acquiescentia, quae ex ra- 
tione oritur, summa est quae potest dari. 


DrEMoNsTR. Acquiescentia in se ipso est laetitia orta ex eo, 
quod homo se ipsum suamque agendi potentiam contemplatur 
(per 25. affect. defin.). At vera hominis agendi potentia seu virtus 
est ipsa ratio (per prop. 3. part. 3.), quam homo clare et distincte 
contemplatur (per prop. 40. et 43. part. 2.). Ergo acquiescentia 
in seipso ex ratione oritur. Deinde nihil homo, dum se ipsum 
contemplatur, clare et distincte sive adaequate percipit, nisi ea 
quae ex ipsius agendi potentia sequuntur (per defin. 2. part. 3.), 
hoc est (per prop. 3. part. 3.), quae ex ipsius intelligendi potentia 
sequuntur. Adeoque ex sola hac contemplatione summa, quae 
dari potest, acquiescentia oritur; q. e. d. 

SCHOL.  Estrevera acquiescentia in se ipso summum, quod 
sperare possumus. Nam (ut prop. 25. huius ostendimus) nemo 
suum esse alicuius finis causa conservare conatur: et quia haec 
acquiescentia magis magisque fovetur et corroboratur laudibus 
(per coroll. prop. 53. part. 3.), et contra (per coroll. 1. prop. 55. 
part. 3.) vituperio magis magisque turbatur, ideo gloria maxime 
ducimur et vitam cum probro vix ferre possumus. 


PROPOS. LII. Humilitas virtus non est, sive ex 
ratione non oritur. 


DEgMoNsTR. Humilitas est tristitia, quae ex eo oritur, quod 
homo suam impotentiam contemplatur (per 26. affect. defin.). 
Quatenus autem homo se ipsum vera ratione cognoscit, eatenus 
suam essentiam intelligere supponitur, hoc est (per prop. 7. part. 
3.) suam potentiam. Quare si homo, dum se ipsum contempla- 
tur, aliquam suam impotentiam percipit, id non ex eo est, quod 
se intelligit, sed (ut prop. 55. part. 3. ostendimus) ex eo, quod 
ipsius agendi potentia coercetur. Quod si supponamus, homi- 

nem suam impotentiam concipere ex eo, quod aliquid se potentius 
intelligit, cuius cognitione suam agendi potentiam determinat, 
tum nihil aliud concipimus, quam quod homo se ipsum distincte 
intelligit (per prop. 26. huius), quod ipsius agendi potentia iuvatur. 
Quare humilitas seu tristitia, quae ex eo oritur, quod homo suam 
impotentiam contemplatur, non ex vera contemplatione seu ra- 
tione oritur, nec virtus, sed passio est; q. e. d. 


PROPOS. LIV. Poenitentia virtus non est, sive ex 
ratione non oritur, sed is, quem facti poenitet, bis 
miser seu impotens est. 


DEgMoNsTR. Huius prima pars demonstratur, ut praeced. 
propositio. Secunda autem ex sola huius affectus definitione (vide 
27. affect. defin.) patet. Nam primo prava cupiditate, dein tri- 
stitia vinci se patitur. 

SCHOL. Quia homines raro ex dictamine rationis vivunt, ideo 
hi duo affectus, nempe humilitas et poenitentia, et praeter hos spes 
et metus plus utilitatis, quam damni afferunt; atque adeo quando- 
quidem peccandum est, in istam partem potius peccandum. Nam 
si homines animo impotentes aeque omnes superbirent, nullius rei 
ipsos puderet, nec ipsi quicquam metuerent, quo vinculis con- 
iungi constringique possent. Terret vulgus, nisi metuat. Quare 
non mirum, quod prophetae, qui non paucorum, sed communi 
ulilitati consuluerunt, tantopere humilitatem, poenitentiam et 
reverentiam commendaverint. Et revera qui hisce atfectibus sunt 
obnoxii, multo facilius, quam alii duci possunt, ut tandem ex 
ductu rationis vivant, hoc est, ut liberi sint et beatorum vita 
fruantur. 


PROPOS. LV. Maxima superbia vel abiectio est 
maxima sui ignorantia. 
DrMoNsTR. Patet ex defin. 28. et 29, affect. 
PROPOS. LVI. Maxima superbia vel abiectio maxi- 
mam animi impotentiam indicat. 


DkMoNsTR. Primum virtutis fundamentum est suum esse 
conservare (per coroll. prop. 22. huius), idque ex ductu rationis 

(per prop. 24. huius). Qui igitur seipsum ignorat, omnium vir- 
tutum fundamentum, et consequenter omnes virtutes ignorat. 
Deinde ex virtute agere nihil aliud est, quam ex ductu rationis 
agere (per prop. 24. huius), et qui ex ductu rationis agit, scire 
necessario debet se ex ductu rationis agere (per prop. 43. part. 2.). 
Qui itaque se ipsum, et consequenter (ut iamiam ostendimus) 
omnes virtutes maxime ignorat, is minime ex virlute agit, hoc est 
(ut ex defin. 8. huius patet) maxime animo est impotens; atque 
adeo (per prop. praec.) maxima superbia vel abiectio maximam 
animi impotentiam indicat; q. e. d. 

COROLL. Hinc clarissime sequitur, superbos et abiectos 
maxime affectibus esse obnoxios. 

SCHOL.  Abiectio tamen facilius corrigi potest, quam super- 
bia, quandoquidem haec laetitiae, illa autem tristitiae est affe- 
ctus; adqueadeo (per prop. 18. huius) hac illa fortior est. 


PROPOS. LVII. Superbus parasitorum seu adulato- 
rum praesentiam amat, generosorum autem odit. 


DrMowsTR. Superbia est laetitia orta ex eo, quod homo de 
se plus iusto sentit (per defin. 28. et 6. affect.) , quam opinionem 
homo superbus, quantum potest, fovere conabitur (vide schol. 
prop. 13. part. 3.). Adeoque parasitorum vel adulatorum (horum 
definitiones omisi, quia nimis noti sunt) praesentiam amabunt, 
et generosorum , qui de ipsis, ut par est, sentiunt, fugient; q.e. d. 

SCHOL. Nimis longum foret, hic omnia superbiae mala enu- 
merare, quandoquidem omnibus affectibus obnoxii sunt superbi, 
sed nullis minus, quam affectibus amoris et misericordiae. Sed 
hic minime tacendum est, quod ille etiam superbus vocetur, qui 
de reliquis minus iusto sentit, atque adeo hoc sensu superbia de- 
finiendaest, quod sit laetitia orta ex falsa opinione, quod homo 
se supra reliquos esse putat. Et abiectio huic superbiae contraria 
definienda esset tristitia orta ex falsa opinione, quod homo se infra 
reliquos esse credit. At hoc posito facile concipimus, superbum 
necessario esse invidum (vide schol. prop. 55. part. 3.) et eos ma- 
xime odio habere, qui maxime ob virtutes laudantur, nec facile 
eorum odium amore ant beneficio vinci (vide schol. prop. 41. part. 

3.), et eorum tantummodo praesentia delectari, qui animo eius 
impotenti morem gerunt et ex stulto insanum faciunt. Abiectio 
quamvis superbiae sit contraria, est tamen abiectus superbo pro- 
ximus. Nam quandoquidem eius tristitia ex eo oritur, quod suam 
impotentiam ex aliorum potentia seu virtute iudicat, levabitur ergo 
eius tristitia, hocest, laetabitur, si eius imaginatio in alienis vi- 
tiis contemplandis occupetur, unde illud proverbium natum: So- 
lamen miseris socios habuisse malorum; et contra eo magis con- 
tristabitur, quo se magis infra reliquos esse crediderit. Unde fit, 
ut nulli magis ad invidiam sint proni, quam abiecti, et ut isti 
maxime hominum facta observare conentur ad carpendum magis, 
quam ad eadem corrigendum, et ut tandem solam abiectionem 
laudent eaque glorientur, sed ita, ut tamen abiecli videantur. 
Atque haec ex hoc affectu tam necessario sequuntur, quam ex na- 
tura trianguli, quod eius tres anguli aequales sint duobis rectis; 
et iam dixi me hos et similes affectus malos vocare, quatenus ad 
solam humanam utilitatem attendo. Sed naturae leges commu- 
nem naturae ordinem, cuius homo pars est, respiciunt; quod hic 
in transitu monere volui, ne quis putaret me hic hominum vitia et 
absurda facta narrare, non autem rerum naturam et proprietates 
demonstrare voluisse. Nam, ut in praefatione partis tertiae dixi, 
humanos affectus eorumque proprietates perinde considero, ac 
reliqua naturalia. Et sane humani affectus, si non humanam, 
naturae saltem potentiam et artificium non minus indicant, quam 
multa alia, quae admiramur quorumque contemplatione delecta- 
mur. Sed pergo de affectibus ea notare, quae hominibus utilita- 
tem adferunt, vel quae iisdem damnum inferunt. 


PROPOS. LVIII. Gloria rationi non repugnat, sed ab 


ea oriri potest. 


DgMonsTR. Patet ex 30. affect. defin. et ex definitione honesti, 
quam vide in schol. 1. prop. 37. huius partis. 

SCHOL. "Vana quae dicitur gloria est acquiescentia in se ipso, 
quae sola vulgi opinione fovetur, eaque cessante cessat ipsa ac- 
quiescentia, hoc est (per schol. prop. 52. huius) summum bo- 
uum, quod unusquisque amat. Unde fit, ut, qui vulgi opinione 

gloriatur, quotidiana cura anxius nitatur, faciat, experiatur, ut 
famam conservet. Est namque vulgus varius et inconstans, atque 
adeo, nisi conservetur fama, cito abolescit; imo quia omnes vulgi 
captare applausus cupiunt, facile unusquisque alterius famam 
reprimit, ex quo, quandoquidem de summo, quod aestimatur, 
bono certatur, ingens libido oritur se invicem quocumque modo 
opprimendi, et qui tandem victor evadit, gloriatur magis, quod 
alteri obfuit, quam quod sibi profuit. Est igitur haec gloria seu 
acquiescentia revera vana, quia nulla est. 

Quae de pudore notanda sunt, colliguntur facile ex iis, quae 
de misericordia et poenitentia diximus. Hoc tantum addo, quod 
ut commiseratio, sic etiam pudor, quamvis non sit virtus, bonus 
tamen est, quatenus indicat, homini, qui pudore suffunditur, 
cupiditatem inesse honeste vivendi, sicut dolor, qui eatenus bo- 
nus dicitur, quatenus indicat, partem laesam nondum esse pu- 
trefactam. Quare quamvis homo, quem facti alicuius pudet, 
revera sit tristis, est tamen perfectior impudente, qui nullam ha- 
bet honeste vivendi cupiditatem. 

Atque haec sunt, quae de affectibus laetitiae et tristitiae notare 
susceperam. Ad cupiditates quod attinet, hae sane bonae aut 
malae sunt, quatenus ex bonis aut malis affectibus oriuntur. Sed 
omnes revera, quatenus ex aífectibus, qui passiones sunt, in 
nobis ingenerantur, coecae sunt (ut facile colligitur ex iis, quae 
in schol. prop. 44. huius diximus) , nec ullius usus essent, si ho- 
mines facile duci possent, ut ex solo rationis dictamine viverent, 
ut iam paucis ostendam. 


PROPOS. LIX. Ad omnes actiones, ad quas ex af- 
fectu, qui passio est, determinamur, possumus 
absque eo a ratione determinari, 


DkMoNsTR. Exratione agere nihil aliud est (per prop. 3. et 
defin. 2. part. 3.) quam ea agere, quae ex necessitate nostrae na- 
turae in se sola consideratae sequuntur. At tristitia eatenus mala 
est, quatenus hanc agendi potentiam minuit vel coercet (per prop. 
41. huius). Ergo ex hoc affectu ad nullam actionem possumus 
determinari, quam non possemus agere, si ratione duceremur. 
Praeterea laetitia eatenus tantum mala est, quatenus impedit, quo 

minus homo ad agendum sit aptus (per prop. 41. et 43. huius). 
Atque adeo eatenus etiam ad nullam actionem determinari possu- 
mus, quam non possemus agere, si ratione duceremur. Denique 
quatenus laetitia bona est, eatenus cum ratione convenit (con- 
sistit enim in eo, quod hominis agendi potentia augetur vel iuva- 
tur), nee passio est nisi quatenus hominis agendi potentia non eo 
usque augetur, ut se suasque actiones adaequate concipiat (per 
prop. 3. part. 3. cum eius schol.). Quare si homo laetitia affectus 
ad tantam perfectionem duceretur, ut se suasque actiones adac- 
quate conciperet, ad easdem actiones, ad quas iam ex affectibus, 
qui passiones sunt, determinatur, aptus, imo aptior esset. At 
omnes affectus ad laetitiam, tristitiam vel cupiditatem referuntur 
(vide explicationem 4. affect. defin.), et cupiditas (per 1. affect. 
defin.) nihil aliud est, quam ipse agendi conatus. Ergo ad omnes 
actiones, ad quas ex affectu, qui passio est, determinamur, pos- 
sumus absque eo sola ratione duci; q. e. d. 

ALITER. Actio quaecumque eatenus dicitur mala, quatenus 
ex eo oritur, quod odio aut aliquo malo affectu affecti sumus 
(vide coroll. 1. prop. 45. huius). At nulla actio in se sola consi- 
derata bona aut mala est (ut in praefatione huius ostendimus), 
sed una eademque actio iam bona, iam mala est. Ergo ad ean- 
dem actionem, quae iam mala est, sive quae ex aliquo malo affectu 
oritur, ratione duci possumus (per prop. 19. huius); q. e. d. 

SCHOL.  Explicantur haec clarius exemplo. Nempe verbe- 
randi actio quatenus physice consideratur, et ad hoc tantum at- 
tendimus, quod homo brachium tollit, manum claudit totumque 
brachium vi deorsum movet, virtus est, quae ex corporis humani 
fabrica concipitur. Si itaque homo ira vel odio commotus deter- 
minatur ad claudendam manum vel brachium movendum, id, ut 
in parte secunda ostendimus, fit, quia una eademque actio potest 
iungi quibuscumque rerum imaginibus; atque adeo tan: ex iis 
imaginibus rerum, quas confuse, quam quas clare et distincte 
concipimus, ad unam eandemque actionem determinari possumus. 
Apparet itaque, quod omnis cupiditas, quae ex affectu, qui pas- 
sio est, oritur, nullius esset usus, si homines ratione duci pos- 
sent. Videamus iam, cur cupiditas, quae exaffectu, quí passio 
est, oritur, caeca a nobis appelletur. 

PROPOS. LX. Cupiditas, quae oritur ex laetitia vel 
tristitia, quae ad unam vel ad aliquot, non autem 
ad omnes corporis partes refertur, rationem utili- 
tatis totius hominis non habet. 


DgMomsTR. Ponatur ex. gr. corporis pars À vi alicuius causae 
externae ita corroborari, ut reliquis praevaleat (per prop. ô. huius), 
haec pars vires suas amittere propterea non conabitur, ut reliquae 
corporis partes suo fungantur officio. Deberet enim vim seu po- 
tentiam habere vires suas amittendi; quod (per prop. 6. part. 3.) 
est absurdum.  Conabitur itaque illa pars, et consequenter (per 
prop. 7. et 12. part. 3.) mens etiam illum statum conservare ; 
adeoque cupiditas, quae ex tali affectu laetitiae oritur, rationem 
totius non habet. Quod si contra supponatur pars À coerceri, ut 
reliquae praevaleant, eodem modo demonstratur, quod nee cupi- 
ditas, quae ex tristitia oritur, rationem totius habeat; q. e. d. 

SCHOL. Quum itaque laetitia plerumque (per schol. prop. 44. 
huius) ad unam corporis partem referatur, cupimus ergo plerum- 
que nostrum esse conservare nulla habita ratione integrae nostrae 
valetudinis. Ad quod accedit, quod cupiditates, quibus maxime 
tenemur (per coroll. prop. 9. huius), temporis tantum praesentis, 
non autem futuri habent rationem. 


PROPOS. LXI. Cupiditas, quae ex ratione oritur, 


excessum habere nequit. 


D&MoNsTR. Cupiditas (per 1. affect. defin.) absolute consi- 
derata est ipsa hominis essentia, quatenus quocumque modo de- 
terminata concipitur ad aliquid agendum. Adeoque cupiditas, 
quae ex ratione oritur, hoc est (per prop. 3. part. 3.) quae in nobis 
ingeneratur, quatenus agimus, est ipsa hominis essentia seu na- 
tura, quatenus determinata concipitur ad agendum ea, quae per 
solam hominis essentiam adaequate concipiuntur (per defin. 2. 
part. 3.). Siitaque haec cupiditas excessum habere posset, pos- 
set ergo humana natura in se sola considerata se ipsam excedere, 
sive plus posset, quam potest, quod manifesta est contradictio. 
Ac proinde haec cupiditas excessum habere nequit; q. e. d. 

PROPOS. LXII. Quatenus mens ex rationis dicta- 
mine res concipit, aeque afficitur, sive idea sit rei 
futurae vel praeteritae, sive praesentis. 


DEgwoxsTR. Quicquid mens ducente ratione concipit, id omne 
sub eadem aeternitatis seu necessitatis specie concipit (per coroll. 
2. prop. 44. part. 2.), eademque certitudine afficitur (per prop. 43. 
part.2. et eius schol.). Quare sive idea sit rei futurae vel praeter- 
itae, sive praesentis, mens eadem necessitate rem concipit, ea- 
demque certitudine afficitur, et sive idea sit rei futurae vel praeter- 
itae, sive praesentis, erit nihilo minus aeque vera (per prop. 41. 
part. 2.), hoc est (per defin. 4. part. 2.) habebit nihilo minus sem- 
per easdem ideae adaequatae proprietates. Atque adeo quatenus 
mens ex rationis dietamine res concipit, eodem modo afficitur, 
sive idea sit rei futurae vel praeteritae, sive praesentis; q. e. d. 

SCHOL. Si nos de rerum duratione adaequatam cognitionem 
habere, earumque existendi tempora ratione determinare posse- 
mus, eodem affectu res futuras ac praesentes contemplaremur, 
et bonum, quod mens ut futurum conciperet, perinde ac praesens 
appeteret, et consequenter bonum praesens minus pro maiori 
bono futuro necessario negligeret, et quod in praesenti bonum 
esset, sed causa futuri alicuius mali, minime appeteret, ut mox 
demonstrabimus. Sed nos de duratione rerum (per prop. 31. 
part. 2.) non nisi admodum inadaequatam cognitionem habere 
possumus, etrerum existendi tempora (per schol. prop. 44. part. 
2.) sola imaginatione determinamus, quae non aeque afficitur 
imagine rei praesentis ac futurae. Unde fit, ut vera boni et mali 
cognitio, quam habemus, non nisi abstracta sive universalis sit, 
ct iudicium, quod de rerum ordine et causarum nexu facimus, ut 
determinare possimus, quid nobis in praesenti bonum aut malum 
sit, sit potius imaginarium, quam reale. Atque adeo mirum non 
est, si cupiditas, quae ex boni et mali cognitione, quatenus haec 
futurum prospicit, oritur, facilius rerum cupiditate, quae in 
praesentia suaves sunt, coérceri potest, de quo vide propositio- 
nem 18. huius partis. 

PROPOS. LXIH. Qui metu ducitur et bonum, ut ma- 


lum vitet, agit, is ratione non ducitur. 


DkMoNsTR. Omnes affectus, qui ad mentem, quatenus agit, 
hoc est (per prop. 3. part. 3.), qui ad rationem referuntur, nulli 
alii sunt, quam affectus laetitiae et cupiditatis (per prop. 59. part. 
3.). Atque adeo (per 13. affect. defin.) qui metu ducitur et bonum 
limore mali agit, is ratione non ducitur; q. e. d. 

SCHOL.I. Superstitiosi, qui vitia exprobrare magis, quam 
virtutes docere norunt, et qui homines non ratione ducere, sed 
metu ita continere student, ut malum potius fugiant, quam vir- 
tues ament, nil aliud intendunt, quam ut reliqui aeque ac ipsi 
fiant miseri; et ideo non mirum, si plerumque molesti et odiosi 
sinthominibus. 

COROLL. Cupiditate, quae ex ratione oritur, bonum directe 
sequmur et malum indirecte fugimus. 

DiwowsrR. Nam cupiditas, quae ex ratione oritur, ex solo 
laetitiæ affectu, quae passio non est, oriri potest (per prop. 59. 
part. 3), hocest, ex laetitia, quae excessum habere nequit (per 
prop. ô.. huius), non autem ex tristitia. Ac proinde haec cupi- 
ditas (pe prop. 8. huius) ex cognitione boni, non autem mali ori- 
tur. Atque adeo ex ductu rationis bonum directe appetimus, et 
eatenus tntum malum fugimus; q. e. d. 

SCHO.. II. Explicatur hoc corollarium exemplo aegri et sani. 
Comedit ager id, quod aversatur, timore mortis; sanus autem 
cibo gaude et vita sic melius fruitur, quam si mortem timeret, 
eamque direte vitare cuperet, Sic iudex, qui non odio aut ira 
etc., sed soh amore salutis publicae reum mortis damnat, sola 
ratione ducit, 


PROPOS. iXIV. Cognitio mali cognitio est inad- 
aequata. 

D&MoNsTR. Cognitio mali (per prop. 8. huius) est ipsa tri- 
stia, quatenus:siusdem sumus conscii. Tristitia autem est 
transitio ad minom perfectionem (per 3. affect. defin.), quae 
propterea per ipsanhominis essentiam intelligi nequit (per prop. 

6. et 7. part. 3.). Ac proinde (per defin. 2. part. 3.) passio est, 
quae (per prop. 3. part. 3.) ab ideis inadaequatis pendet, et con- 
sequenter (per prop. 29. part. 2.) eius cognitio, nempe mali co- 
guitio, est inadaequata ; q. e. d. 

COROLL. Hinc sequitur, quod si mens humana non nisi 
adaequatas haberet ideas, nullam mali formaret notionem. 


PROPOS. LXV. De duobus bonis maius et de duo- 


bus malis minus ex rationis ductu sequemur. 


DgwowNsTrR. Bonum, quod impedit, quo minus maiore bono 
fruamur, est revera malum ; malam enim et bonum (ut in praefet. 
huius partis ostendimus) de rebus dicitur, quatenus easdem ad 
invicem comparamus, et (per eandem rationem) malum mirus 
revera bonum est. Quare (per coroll. prop. praec.) ex ratisnis 
ductu bonum tantum maius et malum minus appetemus set se- 
quemur; q. e. d. 

COROLL. Malum minus pro maiore bono ex rationis ductu 
sequemur, et bonum minus, quod causa est maioris mal, ne- 
gligemus. Nam malum, quod hic dicitur minus, revera sonum 
est, et bonum contra malum. Quare (per coroll. prop.praec.) 
illud appetemus, et hoc negligemus; q. e. d. 


PROPOS. LXVI. Bonum maius futurum prar minore 
praesenti, et malum praesens minus, qud causa 
est futura alicuius mali, ex rationis dutu appe- 
temus. 


DxMoNsTR. Si mens rei futurae adaequatam psset habere 
cognitionem, eodem affectu erga rem futuram, ac/rga praesen- 
tem afficeretur (per prop. 62. huius). Quare quatnus ad ipsam 
rationem attendimus, ut in hac propositione nos fcere supponi- 
mus, res eadem est, sive maius bonum vel malurfuturum, sive 
praesens supponatur. Ac proinde (per prop. 6: huius) bonum 
futurum maius prae minore praesenti etc. appeteius; q. e. d. 

COROLL. Malum praesens minus, quod;sí causa maioris 
futuri boni, ex rationis ductu appetemus, e bonum praesens: 

minus, quod causa est maioris futuri mali, negligemus. Hoc 
coroll. se habet ad praeced. propos. ut coroll. prop. 65. ad ipsam 
prop. 65. 

SCHOL. Si igitur haec cum iis conferantur, quae in hac 
parte usque ad propositionem 18. de affectuum viribus ostendi- 
mus, facile videbimus, quid homo, qui solo affectu seu opinione, 
homini, quiratione ducitur, intersit. Ille enim, velit nolit, ea 
quae maxime ignorat agit; hic autem nemini nisi sibi morem gerit, 
et ea tantum agit, quae in vita prima esse novit, quaeque propterea 
maxime cupit; et ideo illum servum, hunc autem liberum 
voco, de cuius ingenio et vivendi ratione pauca adhuc notare libet. 


PROPOS. LXVII. Homo liber de nulla re minus, 
quam de morte cogitat, et elus sapientia non mor- 
tis, sed vitae meditatio est. 


D&gwomsTrR. Homo liber, hocest, qui ex solo rationis dicta- 
mine vivit, morlis metu non ducitur (per prop. 63. huius), sed 
bonum directe cupit (per coroll. eiusdem prop.), hoc est (per 
prop. 24. huius) agere, vivere, suum esse conservare ex funda- 
mento proprium utile quaerendi. Atque adeo nihil minus, quam 
de morte cogitat, sed eius sapientia vitae est meditatio; q. e. d. 


PROPOS. LXVIII. Si homines liberi nascerentur, 
nullum boni et mali formarent conceptum, quam 
diu liberi essent. 

DkMomsTR. lllum liberum esse dixi, quia sola ducitur ra- 
tione. Qui itaque liber nascitur et liber manet, non nisi adaequa- 
tas ideas habet, ac proinde mali conceptum habet nullum (per 
coroll. prop. 64. huius), et consequenter (nam bonum et malum 
correlata sunt) neque boni; q. e. d. 

SCHOL. Huius propositionis hypothesin falsam esse, nec 
posse concipi nisi quatenus ad solam naturam humanam, seu po- 
tius ad Deum attendimus, non quatenus infinitus, sed quatenus 
tantummodo causa est, cur homo existat, patet ex 4. propositione 
huius partis. Atque hoc et alia, quae iam demonstravimus, vi- 
dentur a Mose significari in illa primi hominis historia. In ea 

enim nulla alia Dei potentia concipitur, quam illa, qua hominem 
creavit, hocest, potentia, qua hominis solummodo utilitati con- 
suluit; atque eatenus narratur, quod Deus homini libero prohi- 
buerit, ne dearbore cognitionis boni et mali comederet, et quod, 
simulac de ea comederet, statim mortem metueret potius, quam 
vivere cuperet: deinde, quod inventa ab homine uxore, quae cum 
sua natura prorsus conveniebat, cognovit nihil posse in natura 
dari, quod ipsi posset illa esse utilius; sed quod, postquam bruta 
sibi similia esse credidit, statim eorum affectus imitari inceperit 
(vid. prop. 27. part. 3.) et libertatem suam amittere, quam pa- 
triarchae postea recuperaverunt, ducti spiritu Christi, hoc est, 
Dei idea, a qua sola pendet, ut homo liber sit, et ut bonum, 
quod sibi cupit, reliquis hominibus cupiat, ut supra (per prop. 
37. huius) demonstravimus. 


PROPOS. LXIX. Hominis liberi virtus aeque magna 
cernitur in declinandis, quam in superandis pe- 
riculis. 


DEMONSTR. Affectus coerceri nec tolli potest, nisi affectu 
contrario et fortiore affectu coércendo (per prop. 7. huius). At 
caeca audacia et metus affectus sunt, qui aeque magni possunt 
concipi (per prop. 5. et 3. huius). Ergo aeque magna animi virtus 
seu fortitudo (huius definitionem vide in schol. prop. 59. part. 3.) 
requiritur ad audaciam, quam ad metum coércendum, hoc est 
(per delin. 40. et 41. affect.) homo liber eadem animi virtute peri- 
cula declinat, qua eadem superare tentat; q. e. d. 

COROLL. Homini igitur libero aeque magnae animositati 
fuga in tempore, ac pugna ducitur; sive homo liber eadem ani- 
mositate seu animi praesentia, qua certamen, fugam eligit. 

SCHOL. Quid animositassit, vel quid per ipsam intelligam, 
in scholio prop. 59. part. 3. explicui. Per periculum autem 
id omne intelligo, quod potest esse causa alicuius mali, nempe 
tristitiae, odii, discordiae etc. 


PROPOS. LXX. Homo liber, qui inter ignaros vivit, 


eorum, quantum potest, beneficia declinare studet. 

DxkMoNsTR. Unusquisque ex suo ingenio iudicat, quid bo- 
num sit (vide schol. prop. 39. part. 3.). Ignarus igitur, qui in 
aliquem beneficium contulit, id ex suo ingenio aestimabit, et si 
minoris ab eo, cui datum est, aestimari videt, contrislabitur 
(per prop. 42. part. 3.). At homo liber reliquos homines amicitia 
sibi iungere (per prop. 37. huius), nec paria hominibus beneficia 
ex eorum affectu referre; sed se et reliquos libero rationis iudicio 
ducere et ea tantum agere studet, quae ipse prima esse novit. 
Ergo homo liber, neignaris odio sit, et ne eorum appetitui, sed 
soli rationi obsequatur, eorum beneficia, quantum potest, decli- 
nare conabitur; q. e. d. 

SCHOL. Dico quantum polest. Nam quamvis homines 
ignari sint, sunt tamen homines, qui in necessitatibus humanum 
auxilium, quo nullum praestabilius est, afferre queunt. Atque 
adeo saepe fit, ut necesse sit ab iisdem beneficium accipere, et 
consequenter iisdem contra ex eorum ingenio congratulari. Ad 
quod accedit, quod etiam in declinandis beneficiis cautio esse 
debet, ne videamur eosdem contemnere, vel prae avaritia remu- 
nerationem timere, atque ita, dum eorum odium fugimus, eo 
ipso in eorum offensionem incurramus. Quare in declinandis 
beneficiis ratio utilis et honesti habenda est. 


PROPOS. LXXI. Soli homines liberi erga se invi- 


cem gratissimi sunt. 


DzMoNsTR. Soli homines liberi sibi invicem utilissimi sunt 
et maxima amicitiae necessitudine invicem iunguntur (per prop. 
35. huius et 1. eius coroll.), parique amoris studio sibi invicem 
benefacere conantur (per prop. 37. huius). Adeoque (per 34. 
affect. defin.) soli homines liberi erga se invicem gratissimi sunt; 
q. e. d. 

SCHOL. Gratia, quam homines, qui caeca cupiditate du- 
cuntur, invicem habent, mercatura seu aucupium potius, quam 
gratia plerumque est. Porro ingratitudo affectus non est. Est 
tamen ingratitudo turpis, quia plerumque hominem nimio odio, 
ira vel superbia vel avaritia etc. affectum esse indicat. Nam qui 
prae stultitia dona compensare nescit, ingratus non est, et multo 

minus ille, qui donis non movetur meretricis, ut ipsius libidini 
inserviat, nec furis, ut ipsius furta celet, vel alterius similis. 
Nam hic contra animum habere constantem ostendit, qui scilicet 
se nullis donis ad suam vel communem perniciem patitur cor- 
rumpi. 


PROPOS. LXXil. Homo liber nunquam dolo malo, 


sed semper cum fide agit. 


DzMoNsTR. Siliber homo quicquam dolo malo, quatenus 
liber est, ageret, id ex dictamine rationis ageret (nam eatenus 
tantum liber a nobis appellatur); atque adeo dolo malo agere vir- 
tus esset (per prop. 24. huius), et consequenter (per eandem 
prop.) unicuique ad suum esse conservandum consultius esset, 
dolo malo agere, hoc est (ut per se notum), hominibus consultius 
esset verbis solummodo convenire, re autem invicem esse contra- 
rios; quod (per coroll. prop. 31. huius) est absurdum. Ergo 
homo liber etc.; q. e. d. 

SCHOL. Si iam quaeratur: ,,Quid si homo se perfidia a 
praesenti mortis periculo posset liberare, an non ratio suum esse 
conservandi omnino suadet, ut perfidus sit2** respondebitur 
eodem modo: ,,Quodsi ratio id suadeat, suadet ergo id omnibus 
hominibus, atque adeo ratio omnino suadet hominibus, ne nisi 
dolo malo paciscantur , vires coniungere et iura habere communia, 
hocest, ne revera iura habeant communia; quod est absurdum.** 


PROPOS. LXXIII Homo, qui ratione ducitur, magis 
in civitate, ubi ex communi decreto vivit, quam in 
solitudine, ubi sibi soli obtemperat, liber est. 


DEgMoNsTR. Homo, qui ratione ducitur, non ducitur metu 
ad obtemperandum (per prop. 63. huius), sed quatenus suum 
esse ex rationis dietamine conservare conatur, hoc esf (per schol. 
prop. 66. huius) quatenus libere vivere conatur, communis vitae 
et utilitatis rationem tenere (per prop. 37. huius), et consequenter 
(ut in schol. 2. prop. 37. huius ostendimus) ex communi civitatis 
decreto vivere cupit. Cupit ergo homo, qui ratione ducitur, ut 
liberius vivat, communia civitatis iura tenere; q. e. d. 

SCHOL. Haec et similia, quae de vera hominis liber- 
tate ostendimus, ad fortitudinem, hoc est (per schol. prop. 59. 
part. 3.) ad animositatem et generositatem referuntur. Nec ope- 
rae pretium duco, omnes fortitudinis proprietates hic separatim 
demonstrare, et multo minus, quod vir fortis neminem odio ha- 
beat, nemini irascatur, invideat, indignetur, neminem despi- 
ciat, minimeque superbiat. Nam haec et omnia, quae ad veram 
vitam et religionem spectant, facile ex propositione 37. et 
46. huius partis convincuntur; nempe quod odium amore contra 
vincendum sit, et quod unusquisque, qui ratione ducitur, bo- 
num, quod sibi appetit, reliquis etiam ut sit, cupiat. Ad quod 
accedit id, quod in scholio propositionis 50. huius partis et aliis 
in locis notavimus, quod scilicet vir fortis hoc apprime consideret, 
nempe quod omnia ex necessitate divinae naturae sequantur, ac 
proinde quicquid molestum et malum esse cogitat et quicquid 
praeterea impium, horrendum, iniustum et turpe videtur, ex eo 
oritur, quod res ipsas perturbate, mutilate et confuse concipit; 
et hac de causa apprime conatur res, ut in se sunt, concipere et 
verae cognitionis impedimenta amovere, ut sunt odium, ira, in- 
vidia, irrisio, superbia et reliqua huiusmodi, quae in praeceden- 
tibus notavimus; atque adeo, quantum potest, conatur, uti di- 
ximus, bene agere etlaetari. Quousque autem humana virtus ad 
haec consequenda se extendat et quid possit, in sequenti parte 
demonstrabo. 

APPENDIX. Quae in hac parle de recta vivendi ratione ira- 
didi, non sunt ita disposita, ut uno adspectu videri possint, sed 
disperse a me demonstrata sunt, prout scilicet unum ez alio faci- 
lius deducere potuerim. Eadem igitur hic revolligere et ad 
summa capita redigere proposui. 

Car. I. Omnes nostri conatus seu cupiditates ex necessitate 
nostrae naturae ita sequuntur, ut vel per ipsam solam tanquam 
per proximam suam causam possint intelligi vel quatenus natu- 
rae sumus pars, quae per se absque aliis individuis non potest ad- 
aequate concipi. 

Car. II. Cupiditates, quae ex nostra natura ita sequuntur, 
ut per ipsam solam possint intelligi, sunt illae, quae ad mentem 
referuntur, quatenus haec ideis adaequatis constare concipitur; 

reliquae vero cupiditates ad mentem non referuntur, nisi quate- 
nus res inadaequate concipit, et quarum vis et incrementum non 
humana, sed rerum, quae extra nos sunt, potentia definiri debet. 
Et ideo illae recte actiones, hae autem passiones vocantur. 
Illae namque nostram potentiam semper indicant, et hae contra 
nostram impotentiam et mutilatam cognitionem. 


Car. HT. Nostrae actiones, hoc est, cupiditates illae, quae 
hominis potentia seu ratione definiuntur, semper bonae sunt; re- 
liquae autem tam bonae, quam malae possunt esse. 


Car. IV. In vita itaque apprime utile est, intellectum seu 
rationem, quantum possumus, perficere, et in hoe uno summa 
hominis felicitas seu beatitudo consistit; quippe beatitudo 
nihil aliud est, quam ipsa animi acquiescentia, quae ex Dei in- 
tuitiva cognitione oritur. At intellectum perficere nihil etiam 
aliud est, quam Deum Deique attributa et actiones, quae ex 
ipsius naturae necessitate consequuntur, intelligere. Quare homi- 
nis, qui ratione ducitur, finis ultimus, hoc est, summa cupidi- 
tas, qua reliquas omnes moderari studet, estilla, qua fertur ad 
se resque omnes, quae sub ipsius intelligentiam cadere possunt, 
adaequate concipiendum. 


Car. V. Nulla igitur vita rationalis est sine intelligentia, 
et res eatenus tantum bonae sunt, quatenus hominem iuvant, ut 
mentis vita fruatur, quae intelligentia definitur. Quaeautem 
contra impediunt, quo minus homo rationem perficere et rationali 
vita frui possit, eas solummodo malas esse dicimus. 


Car. VI. Sed quia omnia illa, quorum homo efficiens est 
causa, necessario bona sunt, nihil ergo mali homini evenire 
potest, nisia causis externis; nempe quatenus pars est tolius na- 
turae, cuius legibus humana natura obtemperare, et cui infinitis 
modis paene sese accommodare cogitur. 

Car. VII. Nec fieri potest, ut homo non sit naturae pars, et 
communem eius ordinem non sequatur; sed si inter talia indivi- 
dua versetur, quae cum ipsius hominis natura conveniunt, eo ipso 
hominis agendi potentia iuvabitur et fovebitur. At si contra inter 
taliasit, quae cum ipsius natura minime conveniunt, vix absque 
magna ipsius mutatione iisdem sese accommodare poterit. 

Cap. VIII. Quicquid in rerum natura datur, quod iudica- 
mus malum esse, sive posse impedire, quo minus existere et vita 
rationali frui queamus, id a nobis removere ea via, quae securior 
videtur, licet; et quiequid contra datur, quod iudicamus bonum 
sive utile esse ad nostrum esse conservandum et vita rationali 
fruendum, id ad nostrum usum capere et eo quocumque modo uti 
nobis licet. Et absolute id unicuique summo naturae iure facere 
licet, quod ad ipsius utilitatem conferre iudicat. 

Car. IX. Nibil magis cum natura alicuius rei convenire 
potest, quam reliqua eiusdem speciei individua; adeoque (per 
eap. 7.) nihil homini ad suum esse conservandum et vita rationali 
fruendum utilius datur, quam homo, qui ratione ducitur. 
Deinde quia inter res singulares nihil novimus, quod homine, qui 
ratione ducitur, sit praestantius, nulla ergo re magis potest unus- 
quisque ostendere, quantum arte et ingenio valeat, quam in ho- 
minibus ita educandis, ut tandem ex proprio rationis imperio 
vivant. 

Car. X. Quatenus homines invidia aut aliquo odii affectu in 
se invicem feruntur, eatenus invicem contrarii sunt, et conse- 
quenter eo magis timendi, quo plus possunt, quam reliqua natu- 
rae individua. 

Car. XI. Animi tamen non armis, sed amore et genero- 
sitate vincuntur. 

Car. XH. Hominibus apprime utile est, consuetudines 
iungere, seseque iis vinculis adstringere, quibus aptius de se 
omnibus unum efficiant, et absolute ea agere, quae firmandis 
amicitiis inserviunt. 

Car. XIII. Sedad haec ars et vigilantia requiritur. Sunt 
enim homines varii (nam rari sunt, qui ex rationis praescripto vi- 
vunt), et tamen plerumque invidi et magis ad vindictam, quam 
ad misericordiam proclives. Unumquemque igitur ex ipsius in- 
genio ferre et sese continere, ne eorum affectus imitetur, singu- 
laris animi potentiae opus est, At qui contra homines carpere et 
vitia potius exprobrare, quam virtutes docere et hominum animos 
non firmare, sed frangere norunt, ii et sibi et reliquis molesti 
sunt. Unde multi, prae nimia scilicet animi impatientia falsoque 
religionis studio inter bruta potius, quam inter homines vivere 

maluerunt; ut pueri vel adolescentes, qui parentum iurgia aequo 
animo ferre nequeunt, militatum confugiunt et incommoda belli 
et imperium tyrannidis prae domesticis commodis et paternis ad- 
monitionibus eligunt, et quidvis oneris sibi imponi patiuntur, 
dummodo parentes ulciscantur. 

Car. XIV. Quamvis igitur homines omnia plerumque ex sua 
libidine moderentur, ex eorum tamen communi societate 
multo plura commoda, quam damna sequuntur. Quare satius 
est eorum iniurias aequo animo ferre, et studium iis adhibere, 
quae concordiae et amicitiae conciliandae inserviunt. 


Car. XV. Quae concordiam gignunt, sunt illa, quae ad 
iustitiam, aequitatem et honestatem referuntur. Nam 
homines praeter id, quod iniustum et iniquum est, etiam aegre 
feru.t, quod turpe habetur, sive quod aliquis receptos civitatis 
morcs aspernatur. Amori autem conciliando illa apprime neces- 
sariz sunt, quae ad religionem et pietatem spectant. De 
quíbus vide schol. 1. et 2. prop. 37. et schol. prop. 46. et schol. 
pror. 23. part. 4. 


Gar. XVI. Solet praeterea concordia ex metu plerumque 
gigi; sed sine fide. Adde, quod metus ex animi impotentia ori- 
tur et propterea ad rationis usum non pertinet, ut nec commise- 
ratio, quamvis pietatis speciem prae se ferre videatur. 

Car. XVII. Vineuntur praeterea homines etiam largitate, 
praecipue ii, qui non habent, unde comparare possint illa, quae 
ad vitam sustentandam necessaria sunt. Attamen unicuique in- 
digenti auxilium ferre, vires et utilitatem viri privati longe superat. 
Divitiae namque viri privati longe impares sunt ad id suppeditan- 
dum. Unius praeterea viri facultas limitatior est, quam ut omnes 
sibi possit amicitia iungere; quare pauperum cura integrae 
societati incumbit et ad communem tantum utilitatem spectat. 

Car. XVIII. In beneficiis accipiendis et gratia referenda alia 
prorsus debet esse cura, de qua vide schol. prop. 70. et schol. 
prop. 71, part. 4. 

Car. XIX. Amor praeterea meretricius, hoc est, generandi 
libido, quae ex forma oritur, et absolute omnis amor, qui aliam 
causam praeter animi libertatem agnoscit, facile in odium transit, 

nisi, quod peius est, species delirii sit, atque tum magis discor- 
dia, quam concordia fovetur. Vid. coroll. prop. 31. part. 3. 

Car. XX. Ad matrimonium quod attinet, certum est, 
ipsum eum ratione convenire, si cupiditas miscendi corpora non 
ex sola forma, sed etiam ex amore liberos procreandi et sapienter 
educandi ingeneretur; et praeterea, sí utriusque, viri scilicet et 
feminae, amor non solam formam, sed animi praecipue liberta- 
tem pro causa habeat. 

Car. XXI. Gignit praeterea adulatio concordiam, sed foedo 
servitutis crimine vel perfidia; nulli quippe magis adulatione ca- 
piuntur, quam superbi, qui primi esse volunt, nec sunt. 

Car. XXII. Abieclioni falsa pietatis et religionis species 
inest. Et quamvis abiectio superbiae sit contraria , est tamen ab- 
iectus superbo proximus. Vide schol. prop. 57. part. 4. 

Car. XXIII. Confert praeterea concordiae pudor in iis tan- 
tum, quae celari non possunt. Deinde, quia ipse pudor species 
est tristitiae, ad rationis usum non spectat. 

Car. XXIV. Caeteri tristitiae erga homines affectus directe 
iustitiae, aequitati, honestati, pietati et religioni opponuntur, et 
quamvis indignatio aequitatis speciem prae se ferre videatur, ibi 
tamen sine lege vivitur, ubi unicuique de factis alterius iu- 
dicium ferre, et suum vel alterius ius vindicare licet. 

Car. XXV. Modestia, hoc est, cupiditas hominibus pla- 
cendi, quae ex ratione determinatur, ad pietatem (ut in schol. 
prop. 37. part. 4. diximus) refertur. Sed si ex affectu oriatur, 
ambitio est sive cupiditas, qua homines falsa pietatis imagine ple- 
rumque discordias et seditiones concitant. Nam qui reliquos con- 
silio aut re iuvare cupit, ut simul summo fruantur bono, is ap- 
prime studebit, eorum sibi amorem conciliare; non autem eos in 
admirationem traducere, ut disciplina ex ipso habeat vocabulum, 
nec ullas absolute invidiae causas dare. In communibus deinde 
colloquiis cavebit hominum vitia referre, et de humana impotentia 
non nisi parce loqui curabit; at largiter de humana virtute seu po~ 
tentia, ct qua via possit perfici, ut sic homines non ex metu aut 
aversione, sed solo laetitiae affectu moti ex rationis praescripto, 
quantum in se est, conentur vivere. 

Spinoza I. 25 

Car. XXVI. Praeter homines nihil singulare in natura novi- 
mus, cuius mente gaudere et quod nobis amicitia aut aliquo con- 
suetudinis genere iungere possumus; adeoque quicquid in rerum 
natura extra homines datur, id nostrae utilitatis ratio conservare 
non postulat, sed pro eius vario usu conservare, destruere, vel 
quocumque modo ad nostrum usum adaptare nos docet. 


Car. XXVII. Utilitas, quam ex rebus, quae extra nos sunt, 
capimus, est praeter experientiam et cognitionem, quam acquiri- 
mus exeo, quod easdem observamus et ex his formis in alias mu- 
tamus, praecipua corporis conservatio; et hac ratione res illae 
imprimis utiles sunt, quae corpus ita alere et nutrire possunt, 
ut eius omnes partes officio suo recte fungi queant. Nam quo cor- 
pus aptius est, ut pluribus modis possit affici et corpora externa 
pluribus modis afficere, eo mens ad cogitandum estaptior. Vide 
prop. 38. et 39. part. 4. At huius notae perpauca in natura esse 
videntur. Quare ad corpus, ut requiritur, nutriendum necesse 
est multis naturae diversae alimentis uti: quippe humanum cor- 
pus ex plurimis diversae naturae partibus componitur, quae con- 
tinuo alimento indigent et vario, ut totum corpus ad omnia, quae 
ex ipsius natura sequi possunt, aeque aptum sit, et consequenter 
ut mens etiam aeque apta sit ad plura concipiendum. 

Cap. XXVIII. Ad haec autem comparandum vix uniuscuius- 
que vires sufficerent, nisi homines operas mutuas traderent. Ve- 
rum omnium rerum compendium pecunia attulit. Unde fa- 
ctum, ut eius imago mentem vulgi maxime occupare soleat; quia 
vix ullam laetitiae speciem imaginari possunt, nisi concomitante 
nummorum idea tanquam causa. 


Car. XXIX. Sed hoc vitium eorum tantum est, qui non ex 
indigentia, nec propter necessitates nummos quaerunt, sed quia 
Iueri artes didicerunt, quibus se magnifice efferunt. Caeterum 
corpus ex consuetudine pascunt; sed parce, quia tantum de suis 
bonis se perdere credunt, quantum sui corporis conservationi im- 
pendunt. At qui verum nummorum usum norunt et divitiarum 
modum ex sola indigentia moderantur, paucis contenti vivunt. 


Car. XXX. Quum igitur res illae sint bonae, quae corporis 
partes iuvant, ut suo officio fungantur, et laetitia in eo consistat, 

quod hominis potentia, quatenus mente et corpore constat, iuva- 
tur vel augetur; sunt ergo illa omnia, quae laetitiam afferunt, 
bona. Attamen quoniam contra non eum in finem res agunt, ut 
nos laetitia afficiant, nec earum agendi potentia ex nostra utilitate 
temperatur, et denique quoniam laetitia plerumque ad unam cor- 
poris partem potissimum refertur; habent ergo plerumque laeti- 
tiae affectus (nisi ratio et vigilantia adsit), et consequenter cupidi- 
tates etiam, quae ex iisdem generantur, excessum. Ad quod ac- 
cedit, quod ex affectu id primum habeamus, quod in praesenti 
suave est, nec futura aequali animi affectu aestimare possumus. 
Vide schol. prop. 44. et schol. prop. 60. part. 4. 

Car. XXXI. Atsuperstitio id contra videtur statuere bonum 
esse, quod tristitiam, et id contra malum, quod laetitiam affert. 
Sed, ut iam diximus (vide schol. prop. 45. part. 4.), nemo, nisi 
invidus, mea impotentia et incommodo delectatur. Nam quo ma- 
iori laetitia afficimur, eo ad maiorem perfectionem transimus, et 
consequenter eo magis de natura divina participamus; nec laetitia 
unquam mala esse potest, quam nostrae utilitatis vera ratio mode- 
ratur. At qui contra metu ducitur et bonum, ut malum vitet, 
agit, is ratione non ducitur. Vid. prop. 03. part. 4. 

Car. XXXII. Sed humana potentia admodum limitata est et 
a potentia causarum externarum infinite superatur; atque adeo 
potestatem absolutam non habemus, res, quae extra nos sunt, ad 
nostrum usum aptandi. Attamen ea quae nobis eveniunt contra 
id, quod nostrae utilitatis ratio postulat, aequo animo feremus, 
si conscii simus nos functos nostro officio fuisse, et potentiam, 
quam habemus, non potuisse se eo usque extendere, ut eadem 
vitare possemus, nosque partem totius naturae esse, cuius ordi- 
nem sequimur. Quod si clare et distincte intelligamus, pars illa 
nostri, quae intelligentia definitur, hoc est, pars melior 
nosiri in eo plane acquiescet et in ea acquiescentia perseverare 
conabitur. Nam quatenus intelligimus, nihil appetere nisi id, 
quod necessarium est, nec absolute, nisi in veris acquiescere 
possumus; adeoque quatenus haec recte intelligimus, eatenus co- 
natus melioris parlis nostri cum ordine totius naturae convenit. 

ET IICES 


PAES QUINTA. 


DE POTENTIA INTELLECTUS SEU DE LIBER- 
TATE HUMANA. 


PRAEFATIO. 


Transeo tandem ad alteram ethices partem, quae est 
de modo sive via, quae ad libertatem ducit. In hac ergo 
de potentia rationis agam ostendens, quid ipsa ratio in affe- 
ctus possit, et deinde, quid mentis libertas seu beatitudo 
sit; ex quibus videbimus, quantum sapiens potior sit ignaro. 
Quomodo autem et qua vía debeat intellectus perfici, et qua deinde 
arte corpus sit curandum, ut possit suo officio recte fungi, huc non 
pertinet; hoc enim ad medicinam, illud autem ad logicam 
spectat. Hic igitur, ut dixi, de sola mentis seu rationis potentia 
agam, et ante omnia, quantum et quale imperium in affectus 
habeat ad eosdem coércendum et moderandum, ostendam. Nam 
nos in ipsos imperium absolutum non habere, iam supra demon- 
stravimus. Stoici tamen putarunt, eosdem a nostra voluntate 
absolute pendere, nosque iis absolute imperare posse. Attamen 
ab experientia reclamante, non vero ex suis principiis coacti sunt 
fateri, usum et studium non parvum requiri ad eosdem coercen- 
dum et moderandum. Quod quidam exemplo duorum canum (si 
recte memini), unius scilicet domestici, alterius venatici, cona- 
tus est ostendere; nempe quia usu efficere tandem potuit, ut do- 
mesticus venari, venatieus contra a leporibus sectandis abstinere 
assuesceret. Huic opinioni non parum favet Cartesius. Nam 

slatuit animam seu mentem unitam praecipue esse cuidam parti 
cerebri, glandulae scilicet pineali dictae, euius ope mens motus 
omnes, qui in corpore excitantur, et obiecta externa sentit, quam- 
que mens eo solo, quod vult, varie movere potest. Hanc glandu- 
lam in medio cerebri ita suspensam esse statuit, ut minimo spiri- 
tuum animalium motu possit moveri. Deinde statuit, quod haec 
glans tot variis modis in medio cerebro suspendatur, quot variis 
modis spiritus animales in eandem impingunt, et quod praeterea 
tot varia vestigia in eadem imprimantur, quot varia obiecta externa 
ipsos spiritus animales versus eandem propellunt; unde fit, ut si 
glans postea ab animae voluntate illam diversimode movente hoc 
aut illo modo suspendatur, quo semel fuit suspensa a spiritibus 
hoc aut illo modo agitatis tum ipsa glans ipsos spiritus animales 
eodem modo propellet et determinabit, ac antea a simili glandu- 
lae suspensione repulsi fuerant. Praeterea statuit, unamquam- 
que mentis voluntatem natura esse unitam cerlo cuidam glandis 
motui. Ex. gr. si quis voluntatem habet obiectum remotum in- 
tuendi, haec voluntas efliciet, ut pupilla dilatetur; sed si de sola 
dilatanda pupilla cogitet, nihil proderit eius rei habere volunta- 
tem, quia natura non iunxit motum glandis, qui inservit impel- 
lendis spiritibus versus nervum opticum modo conveniente dila- 
tandae vel contrahendae pupillae cum voluntate eandem dilatandi 
vel contrahendi; sed demum cum voluntate intuendi obiecta re- 
mota vel proxima. Denique statuit, quod, etsi unusquisque 
motus huius glandulae videatur connexus esse per naturam singu- 
lis ex nostris cogitationibus ab initio nostrae vitae, aliis tamen per 
habitum possunt iungi, quod probare conatur de passionibus 
animae part. 1. artic. 50. *) — Ex his concludit, nullam esse tam 
imbecillem animam, quae non possit, quum bene dirigitur, ac- 
quirere potestatem absolutam in suas passiones. Nam hac, ut ab 
eo definiuntur, sunt perceptiones aut sensus aut commoliones 
animae, quae ad eam speciatim referuntur, quaeque producun- 


*) Passiones animae per Renatum des Cartes. Gallice ab ipso 
conscriptae, nunc aulem in exterorum gratiam Latina civitate donatae 
ab H. D. M. Amstelod. 1656, 4. P. I. De passionibus in genere, et ea 
occasione de tola hominis natura. II. De numero et ordine passionum, 
et explicatio sex primitivarum II. De passionibus particularibus. 

tur, conservantur et corroborantur per aliquem motum spirituum. 
Vide Cartes. pass. anim. part. 1. art. 27. At quandoquidem cuili- 
bet voluntati possumus iungere motum quemcumque glandis, et 
consequenter spirituum, et determinatio voluntatis a sola nostra 
potestate pendet. Si igitur nostram voluntatem certis et firmis 
iudiciis, secundum quae nostrae vitae actiones dirigere volumus, 
determinemus et motus passionum, quas habere volumus, hisce 
iudiciis iungamus, imperium acquiremus absolutum in nostras 
passiones. Haec est clarissimi huius viri sententia (quantum ex 
ipsius verbis coniicio), quam ego vix credidissem a tanto viro pro- 
latam esse, si minus acuta fuisset. Profecto mirari satis non 
possum, quod vir philosophus, qui firmiter statuerat, nihil dedu- 
cere nisi ex principiis per se notis, et nihil affirmare nisi quod 
clare et distincte perciperet, et qui toties Scholasticos reprehen- 
derat, quod per occultas qualitates res obscuras voluerint expli- 
clare, hypothesin sumat omni occulta qualitate occultiorem. 
Quid, quaeso, per mentis et corporis unionem intelligit? Quem, 
inquam, clarum et distinctum conceptum habet cogitationis ar- 
ctissime unitae cuidam quantitatis portiunculae? Vellem sane, ut 
hanc unionem per proximam suam causam explicuisset. Sed ille 
mentem a corpore adeo distinctam conceperat, ut nec huius unio- 
nis, nec ipsius mentis ullam singularem causam assignare po- 
tuerit, sed necesse ipsi fuerit, ad causam totius universi, hoc est, 
ad Deum recurrere. Deinde pervelim scire: quot motus gradus 
potest glandulae isti pineali mens tribuere, et quanta cum vi ean- 
dem suspensam tenere potest? Nam nescio an haec glans tardius 
vel celerius a mente circeumagatur, quam a spiritibus animalibus, 
et an motus passionum, quos firmis iudiciis arcte iunximus, non 
possint ab iisdem iterum a causis corporeis disiungi; ex quo se- 
queretur, ut, quamvis mens firmiter proposuerit contra pericula 
ire, atque huic decreto motus audaciae iunxerit, viso tamen peri- 
culo glans ita suspendatur, ut mens non nisi de fuga possit cogi- 
tare. Etsane quum nulla detur ratio voluntatis ad motum , nulla 
etiam datur comparatio inter mentis et corporis potentiam seu 
vires; et consequenter huius vires nequaquam viribus illius deter- 
minari possunt. Hisadde, quod nec haec glans ita in medio ce- 
rebro sita reperiatur, ut tam facile totque modis cireumagi possit, 

et quod non omnes nervi ad cavitates usque cerebri protendantur, 
Denique omnia, quae de voluntate eiusque libertate asserit, 
omitto, quandoquidem haec falsa esse satis superque ostenderim. 
Igitur quia mentis potentia, ut supra ostendi, sola intelligentia 
definitur, affectuum remedia, quae omnes experiri quidem, sed 
non accurate observare, nec distincte videre credo, sola mentis 
cognitione determinabimus, et ex eadem illa omnia, quae ad ipsius 
beatitudinem spectant, deducemus. 


AXIOMATA. 


I. Si in eodem subiecto duae contrariae actiones excitentur, 
debebit necessario vel in utraque, vel in una sola mutatio fieri, 
donec desinant contrariae esse. 

JI. Effectus potentia definitur potentia ipsius causae, quate- 
nus eius essentia per ipsius causae essentiam explicatur vel de- 
finitur. 

Patet hoc axioma ex prop. 7. part. 3. 


PROPOSITIONES. 


PROPOS. I. Prout cogitationes rerumque ideae or- 
dinantur et concatenantur in mente, ita corporis 
affectiones seu rerum imagines ad amussim ordi- 
nantur et concatenantur in corpore. 


DEMoNsTR. Ordo et connexio idearum idem est (per prop. 7. 
part. 2.) ac ordo et connexio rerum, et vice versa ordo et connexio 
rerum idem est (per coroll. prop. 6. et 7. part. 2.) ac ordo et con- 
nexio idearum. Quare sicuti ordo et connexio idearum in mente 
fit secundum ordinem et concatenationem affectionum corporis 
(per prop. 18. part. 2.), sic vice versa (per prop. 2. part. 3.) ordo 
et connexio affectionum corporis fit, prout cogitationes rerumque 
ideae ordinantur et concatenantur in mente; q. e. d. 


PROPOS. II. Si animi commotionem seu affectum a 
causae externae cogitatione amoveamus et aliis 

iungamus cogitationibus, tum amor seu odium erga 
causam externam, ut et animi fluctuationes, quae 
ex his affectibus oriuntur, destruentur. 


DrMoNsTR. Id enim, quod formam amoris vel odii constituit, 
est laetitia vel tristitia concomitante idea causae externae (per de- 
fin. ô. et 7. affect.). Hac igitur sublata amoris vel odii forma si- 
mul tollitur ; adeoque hi affectus, et qui ex his oriuntur, destruun- 
tur; q-e. d. 


PROPOS. IIl. Affectus, qui passio est, desinit esse 
passio, simulatque eius claram et distinctam for- 
mamus ideam. 


DzMoNsTR. Affectus, qui passio est, idea est confusa (per 
gener. affect. defin.). Si itaque ipsius affectus claram et distin- 
ciam formemus ideam, haec idea ab ipso affectu, quatenus ad 
solam mentem refertur, non nisi ratione distinguetur (per prop. 
21. part. 2. cum eiusdem schol.); adeoque (per prop. 3. part. 3.) 
affectus desinet esse passio; q. e. d. 

COROLL. Affectus igitur eo magis in nostra potestate est et 
mens ab eo minus patitur, quo nobis est notior. 


PROPOS. IV. Nulla est corporis affectio, cuius ali- 
quem clarum et distinctum non possumus formare 
conceptum. 


DgMoNsTR. Quae omnibus communia sunt, non possunt 
concipi nisi adaequate (per prop. 38. part. 2.). Adeoque (per 
prop. 12. et lemma 2. quod habetur post schol. prop. 13. part. 2.) 
nulla est corporis affectio, cuius aliquem clarum et distinctum 
non possumus formare conceptum; q. e. d. 

COROLL. Hinc sequitur, nullum esse affectum, cuius non 
possumus aliquem clarum et distinctum formare conceptum. Est 
namque affectus corporis affectionis idea (per gen. affect. defin.), 
quae propterea (per prop. praec.) aliquem clarum et distinctum 
involvere debet conceptum. 

SCHOL. Quandoquidem nihil datur, ex quo aiiquis effectus 
non sequatur (per prop. 36. part. 1.), et quicquid ex idea, quae in 
nobis est adaequata, sequitur, id omne clare et distincte intelli- 
gimus (per prop. 40. part. 2.); hinc sequitur, unumquemque 
potestatem habere, se suosque affectus, si non absolute, ex parte 
saltem clare et distinete intelligendi, et consequenter efficiendi, ut 
ab iisdem minus patiatur. Huic igitur rei praecipue danda est 
opera, ut unumquemque affectum, quantum fieri potest, clare et 
disüncte cognoscamus, ut sic mens ex affectu ad illa cogitandum 
determinetur, quae clare et distincte percipit, etin quibus plane 
acquiescit; atque adeo ut ipse affectus a cogitatione causae exter- 
nae separetur et veris iungatur cogitationibus. Ex quo fiet, ut 
non tantum amor, odium etc. destruantur (per prop. 2. huius), 
sed ut etiam appetitus seu cupiditates, quae ex tali affectu oriri 
solent, excessum habere nequeant (per prop. 01. part. 4.). Nam 
apprime notandum est, unum eundemque esse appetitum, per 
quem homo tam agere quam pati dicitur. Ex. gr. cum natura hu- 
mana ita comparatum esse ostendimus, ut unusquisque appetat, 
ut reliqui ex ipsius ingenio vivant (vide schol. prop. 31. part. 3.): 
qui quidem appetitus in homine, qui ratione non ducitur, passio 
est, quae ambitio vocatur, nec mullum a superbia discrepat; et 
contra in homine, qui ex rationis dictamine vivit, actio seu virtus 
est, quae pietas appellatur. Vide schol. 1. prop. 37. part. 4. et 2. 
demonstrat. eiusdem prop. Et hoc modo omnes appetitus seu 
cupiditates eatenus tantum passiones sunt, quatenus ex ideis in- 
adaequatis oriuntur; atque eaedem virtuti aceensentur, quando 
ab ideis adaequatis excitantur vel generantur, Nam omnes cupi- 
ditates, quibus ad aliquid agendum determinamur, tam oriri pos- 
sunt ab adaequatis, quam ab inadaequatis idris. Vide prop. 59. 
part. 4. Atque hoc (ut eo, unde digressus sum, revertar) affe- 
ctuum remedio, quod scilicet in eorum vera vognitione consistit, 
nullum praestantius aliud, quod a nostra potestate pendeat, ex- 
cogitari potest, quandoquidem nulla alia mentis potentia datur, 
quam cogitandi et adaequatas ideas formandi, ut supra (per prop. 
3. part. 3.) ostendimus. 

PROPOS. V. Affectus erga rem, quam simpliciter et 
non ut necessariam neque ut possibilem, neque 
ut contingentem imaginamur, caeteris paribus 
omnium est maximus. 


DkwossTR. Affectus erga rem, quam liberam esse imagina- 
mur, maior est, quam erga necessariam (per prop. 49. part. 3.), 
et consequenter adhuc maior, quam erga illam, quam ut possibi- 
lem vel contingentem imaginamur (per prop. 11. part. 4.). At 
rem aliquam ut liberam imaginari nihil aliud esse potest, quam 
quod rem simpliciter imaginamur, dum causas, a quibus ipsa ad 
agendum determinata fuit, ignoramus (per illa quae in schol. 
prop. 35. part. 2. ostendimus). Ergo affectus erga rem, quam 
simpliciter imaginamur, caeteris paribus maior est, quam erga 
necessariam, possibilem vel contingentem, et consequenter ma- 
ximus; q. e. d. 


PROPOS. VI. Quatenus mens res omnes ut neces- 
sarias intelligit, eatenus maiorem in affectus po- 
tentiam habet, seu minus ab iisdem patitur. 


DrMoNsTR. Mens res omnes necessarias esse intelligit (per 
prop. 29. part. 1.), et infinito causarum nexu determinari ad 
existendum et operandum (per prop. 28. part. 1.). Adeoque (per 
prop. praec.) eatenus efficit, ut ab affectibus, qui ex iis oriuntur, 
minus patiatur et (per prop. 48. part. 3.) minus erga Ipsas alficia- 
tur; q. e. d. 

SCHOL. Quo haec cognitio, quod scilicet res necessariae 
sint, magis circa res singulares, quas distinctius et magis vivide 
imaginamur, versatur, eo haec mentis in affectus potentia maior 
est, quod ipsa etiam experientia testatur. Videmus enim tristitiam 
boni alicuius, quod periit, mitigari, simulac homo, qui id per- 
didit, considerat bonum illud servari nulla ratione potuisse. Sic 
eliam videmus, quod nemo miseretur infantis, propterea quod 
nescit loqui, ambulare, ratiocinari, et quod denique tot annos 
quasi sui inscius vivat. At si plerique adulti, et unus aut alter 
infans nascerentur, tum unumquemque misereret infantum; quia 

tum ipsam infantiam non ut rem naturalem et necessariam, sed ut 
naturae vitium seu peccatum consideraret. Et ad hunc modum 
plura alia notare possemus. 


PROPOS. VH. Affectus, qui ex ratione oriuntur vel 
excitantur, si ratio temporis habeatur, potentiores 
sunt iis, qui ad res singulares referuntur, quas ut 
absentes contemplamur. 


DzMoNsTR. Rem aliquam ut absentem non contemplamur ex 
affectu, quo eandem imaginamur, sed ex eo, quod corpus alio 
afficitur affectu, qui eiusdem rei existentiam secludit (per prop. 
17. part. 2.).. Quare affectus, qui ad rem, quam ut absentem 
contemplamur, refertur, eius naturae non est, ut reliquas homi- 
nis actiones et potentiam superet (de quibus vide prop. 6. part. 4.), 
sed contra eius naturae est, ut ab iis affectionibus, quae existen- 
tiam externae eius causae secludunt, coerceri aliquo modo possit 
(per prop. 9. part. 4.).. At affectus, qui ex ratione oritur, refertur 
necessario ad communes rerum proprietates (vide rationis defin. in 
2. schol. prop. 40. part. 2.), quas semper ut praesentes contem- 
plamur (nam nihil dari potest, quod earum praesentem existen- 
tiam secludat), et quas semper eodem modo imaginamur (per 
prop. 38. part. 2.). Quare talis affectus idem semper manet, et 
consequenter (per ax. 1. huius) affectus, qui eidem sunt contrarii, 
quique a suis causis externis non foventur, eidem magis magisque 
sese accommodare debebunt, donec non amplius sint contrarii, 
et eatenus affectus, qui ex ratione oritur, est potentior; q. e. d. 


PROPOS. VHI. Quo affectus aliquis a pluribus cau- 
sis simul concurrentibus excitatur, eo maior est. 


DEMoNsTR. Plures causae simul plus possunt, quam si pau- 
ciores essent (per prop. 7. part. 3.). Adeoque (per prop. 5. part. 
4.) quo affectus aliquis a pluribus causis simul excitatur, co fortior 
est; q. e. d. 

SCHOL. Haec propositio patet etiam ex axiomate 2. huius 
partis. 

PROPOS. IX. Affectus, qui ad plures et diversas 
causas refertur, quas mens cum ipso affectu simul 
contemplatur, minus noxius est, et minus per 
ipsum patimur, et erga unamquamque causam 
minus afficimur, quam alius aeque magnus affectus, 
qui ad unam solam vel pauciores causas refertur. 


DEMoNsTR. Affectus eatenus tantum malus seu noxius est, 
quatenus mens ab eo impeditur, quo minus possit cogitare (per 
prop. 26. et 27. part. 4.). Adeoque ille affectus, a quo mens ad 
plura simul obiecta contemplandum determinatur, minus noxius 
est, quam alius aeque magnus affectus, qui mentem vi sola unius 
aut pauciorum obiectorum contemplatione ita detinet, ut de aliis 
cogitare nequeat; quod erat primum. Deinde quia mentis es- 
sentia, hoc est (per prop. 7. part. 3.) potentia, in sola cogitatione 
consistit (per prop. 11. part. 3.); ergo mens per affectum, a quo 
ad plura simul contemplandum determinatur, minus patitur, 
quam per aeque magnum affectum, qui mentem in sola unius aut 
pauciorum obiectorum contemplatione occupatam tenet; quod 
eratsecundum. Denique hic affectus (per prop. 48. part. 3.) qua- 
tenus ad plures causas externas refertur, est etiam erga unam- 
quamque minor; q. e. d. 


PROPOS. X. Quam diu affectibus, qui nostrae natu- 
rae sunt contrarii, non conflictamur, tam diu po- 
testatem habemus ordinandi et concatenandi cor- 
poris affectiones secundum ordinem ad intellectum. 


DkwoNsTR. Affectus, qui nostrae naturae sunt contrarii, 
hoc est (per prop. 30. part. 4.) qui mali sunt, eatenus mali sunt, 
quatenus impediunt, quo minus mens intelligat (per prop. 27. 
part. 4.). Quam diu igitur affectibus, qui nostrae naturae con- 
trarii sunt, non conflictamur, tam diu mentis potentia, qua res 
intelligere conatur (per prop. 26. part. 4.) non impeditur. Atque 
adeo tam diu potestatem habet claras et distinctas ideas formandi 
et alias ex aliis deducendi (vide 2. schol. prop. 40. et schol. prop. 
4T. part. 2.); et consequenter (per prop. 1. huius) tam diu pote- 

statem habemus ordinandi et concatenandi affectiones corporis 
secundum ordinem ad intellectum ; q. e. d. 

SCHOL. Hac potestate recte ordinandi et concatenandi cor- 
poris affectiones efficere possumus, ut non facile malis affectibus 
afficiamur. Nam (per prop. 7. huius) maior vis requiritur ad affe- 
cius secundum ordinem ad intellectum ordinatos et concatenatos 
coércendum, quam incertos et vagos. Optimum igitur, quod 
efficere possumus, quam diu nostrorum affectuum perfectam co- 
gnitionem non habemus, est rectam vivendi rationem seu certa 
vitae dogmata concipere, eaque memoriae mandare, et rebus par- 
ticularibus in vita frequenter obviis continuo applicare, utsic no- 
stra imaginalio late iisdem afficiatur, et nobis in promptu sint 
semper. Ex. gr. inter vitae dogmata posuimus (vide prop. 46. 
part. 4. cum eiusdem schol.), odium amore seu generositate vin- 
cendum, non autem reciproco odio compensandum. Ut autem 
hoc rationis praescriptum semper in promptu habeamus, ubi usus 
crit, cogitandae et saepe meditandae sunt communes hominum 
iniuriae, et quomodo et qua via generositate optime propulsentur. 
Sic enim imaginem iniuriae imaginationi huius dogmatis iunge- 
mus, et nobis (per prop. 18. part. 2.) in promptu semper erit, ubi 
nobis iniuria afferetur. Quod si etiam in promptu habuerimus 
rationem nostri veri utilis ac etiam boni, quod ex mutua amicitia 
et communi societate sequitur, et praeterea quod ex recta vivendi 
ratione summa animi acquiescentia oriatur (per prop. 52. part. 4.), 
et quod homines, ut reliqua, ex naturae necessitate agant: tum 
iniuria sive odium, quod ex eadem oriri solet, minimam imagi- 
nationis partem occupabit et facile superabitur; vel si ira, quae ex 
maximis iniuriis oriri solet, non adeo facile superetur, superabitur 
tamen, quamvis non sine animi fluctuatione longe minore tempo- 
ris spatio, quam si haec non ita praemeditata habuissemus, ut 
patet ex prop. 0. 7. et 8. huius partis. De animositate ad metum 
deponendum eodem modo cogitandum est; enumeranda scilicet 
sunt et saepe imaginanda communia vitae pericula, et quomodo 
animi praesentia et fortitudine optime vitari et superari possunt. 
Sed notandum, quod nohis in ordinandis nostris cogitationibus et 
Imaginibus semper attendendum est (per coroll. prop. 63. part. 4. 
et prop. 59, part. 3.) ad illa, quae in unaquaque re bona sunt, ut 

sic semper ex laetitiae affectu ad agendum determinemur. Ex. gr. 
si quis videt, se nimis gloriam sectari, de eius recto usu cogitet, 
et in quem finem sectanda sit, et quibus mediis acquiri possit ; 
sed non de ipsius abusu et vanitate et hominum inconstantia vel 
aliis huiusmodi, de quibus nemo nisi ex animi aegritudine cogitat. 
Talibus enim cogitationibus ambitiosi se maxime afflictant, quando 
de assequendo honore, quem ambiunt, desperant; et dum iram 
evomunt, sapientes videri volunt. Quare certum est, eos gloriae 
maxime esse cupidos, qui de ipsius abusu et mundi vanitate ma- 
xime clamant. Nec hoc ambitiosis proprium, sed omnibus com- 
mune est, quibus fortuna est adversa, et animo impotentes sunt. 
Nam pauper etiam avarus de abusu pecuniae et divitum vitiis non 
cessat loqui; quo nihil aliud efficit, quam se afllictare et aliis 
ostendere, se non tantum paupertatem suam, sed etiam aliorum 
divitias iniquo animo ferre. Sic etiam qui male ab amasia excepti 
sunt, nihil cogitant, quam de mulierum inconstantia et fallaci 
animo et reliquis earundem decantatis vitiis, quae omnia statim 
oblivioni tradunt, simulac ab amasia iterum recipiuntur. Qui 
itaque suos affectus et appetitus ex solo libertatis amore moderari 
studet, is, quantum potest, nitetur, virtutes earumque causas 
noscere, et animum gaudio, quod ex earum vera cognitione ori- 
tur, implere; at minime hominum vitia contemplari, homines- 
que obtrectare et falsa libertatis specie gaudere. Atque haec qui 
diligenter observavit (neque enim difficilia sunt) et exercebit, nae 
ille brevi temporis spatio actiones suas ex rationis imperio ple- 
rumque dirigere poterit. 


PROPOS. XI. Quo imago aliqua ad plures res refer- 
tur, eo frequentior est seu saepius viget, et men- 
tem magis occupat. 


DEMONSTR. Quo enim imago seu affectus ad plures res re- 
fertur, eo plures dantur causae, a quibus excitari et foveri potest, 
quas omnes mens (per hypothesin) ex ipso affectu simul contem- 
platur. Atque adeo affectus eo frequentior est seu saepius viget, 
et (per prop. 8. huius) mentem magis occupat; q. e. d. 

PROPOS. XII. Rerum imagines facilius imaginibus, 
quae ad res referuntur, quas clare et distincte in- 
telligimus, iunguntur, quam aliis. 


DEMoNsTR. Res, quas clare et distincte intelligimus, vel 
rerum communes proprietates sunt, vel quae ex iis deducuntur 
(vide rationis defin. in 2. schol. prop. 40. part. 2.), et consequen- 
ter saepius (per prop. praec.) in nobis excitantur. Adeoque faci- 
lius fieri potest, ut res alias simul cum his, quam cum aliis cor- 
templemur, et consequenter (per prop. 18. part. 2.) ut facilius 
cum his, quam cum aliis iungantur; q. e. d. 


PROPOS. XIII Quo imago aliqua pluribus aliis iun- 
cta est, saepius viget. 
D&gMoNsTR. Nam quo imago aliqua pluribus aliis iuncta est, 


eo (per prop. 18. part. 2.) plures causae dantur, a quibus excitari 
potest; q.e. d. 


PROPOS. XIV. Mens efficere potest, ut omnes cor- 
poris affectiones seu rerum imagines ad Dei ideam 
referantur. 

DrMonsTR. Nulla est corporis affectio, cuius aliquod clarum 

et distinctum non possit mens formare conceptum (per prop. 4. 


huius). Adeoque efficere potest (per prop. 15. part. 1.), ut 
omnes ad Dei ideam referantur; q. e. d. 


PROPOS. XV. Qui se suosque affectus clare et di- 
stincte intelligit, Deum amat, et eo magis, quo se 
suosque affectus magis intelligit. 

DgMoNsTR. Qui se suosque affectus clare et distincte intelli- 
git, laetatur (per prop. 53. part. 3.), idque concomitante idea Dei 
(per prop. praeced.). Atque adeo (per 6. affect. defin.) Deum 
amat, et (per eandem rationem) eo magis, quo se suosque affe- 
ctus magis intelligit; q. e. d. 


400 ETHICES 


PROPOS. XVI. Hie erga Deum amor mentem ma- 
xime occupare debet. 


DzgMon:TR. Est enim hie amor iunctus omnibus corporis affe- 
ctionibus (per prop. 14. hujus), quibus omnibus fovetur (per 
prop. 15. huius). Atque adeo (per prop. 11. huius) mentem ma- 
xime occupare debet; q. e. d. 


PROPOS. XVII. Deus expers est passionum, nec 
ullo laetitiae aut tristitiae affectu aflicitur. 


DEgMoNsTR. Ídeae omnes, quatenus ad Deum referuntur, 
verae sunt (per prop. 32. part. 2.), hoc est (per defin. 4. part. 2.) 
adaequatae; atque adeo (per affect. gen. defin.) Deus expers est 
passionum. Deinde Deus neque ad maiorem neque ad minorem 
perfectionem transire polest (per 2. coroll. prop. 20. part. 1.); 
adeoque (per 2. et 3. affect. defin.) nullo laetitiae neque tristitiae 
affectu afficitur; q. e. d. 

COROLL. Deus proprie loquendo neminem amat, neque 
odio habet. Nam Deus (per prop. praec.) nullo laetitiae neque 
tristitiae affectu afficitur, ev consequenter (per 6. et 7. affect. 
defin.) neminem etiam amat, neque odio habet. 


PROPOS. XVIII. Nemo potest Deum odio hahere. 


DkMoNsTR. Idea Dei, quae in nobis est, est adaequata et 
perfecta (per prop. 46. et 47. part. 2.). Adeoque quatenus Deum 
contemjlamur, eatenus agimus (per prop. 3. part. 3.), et con- 
sequenter (per prop. 59. part. 3.) nulla potest dari tristitia conco- 
mitante idea Dei, hoc est (per 7. affect. defin.) nemo Deum odio 
habere potest; q. e. d. 

COROLL. Amor erga Deum in odium verti nequit. 

SCHOL.  Atobiicipotest, quod, dum Deum omnium rerum 
causam intelligimus, eo ipso Deum tristitiae causam considera- 
mus. Sed ad hoc respondeo, quod quatenus tristitiae causas in- 
telligimus, eatenus (per prop. 3. huius) ipsa desinit esse passio, 
hoc est (per prop. 59. part. 3.) eatenus desinit esse tristitia; atque 
adeo quatenus Deum tristitiae causam esse intelligimus, eatenus 
laetamur. 

PROPOS. XIX. Qui Deum amat, conari non potest, 


ut Deus ipsum contra amet. 


DxMoNsTR. Sihomo id conaretur, cuperet ergo (per coroll. 
prop. 17. huius) ut Deus, quem amat, non esset Deus, et con- 
sequenter (per prop. 19. part. 3.) contristari cuperet; quod (per 
prop. 28. part. 3.) est absurdum. Ergo qui Deum amat etc. ; 
q. e. d. 


PROPOS. XX. Hic erga Deum amor neque invidiae 
neque zelotypiae affectu inquinari potest; sed eo 
magis fovetur, quo plures homines eodem amoris 
vinculo cum Deo iunctos imaginamur. 


DxMoNsTR. Hic erga Deum amor summum bonum est, quod 
ex dictamine rationis appetere possumus (per prop. 28. part. 4.), 
et omnibus hominibus commune est (per prop. 36. part. 4.), et 
omnes ut eodem gaudeant, cupimus (per prop. 37. part. 4.). 
Atque adeo (per 23. affect. defin.) invidiae affectu maculari nequit, 
neque etiam (per prop. 18. huius et defin. zelotypiae, quam vide 
in schol, prop. 35. part. 3.) zelotypiae affectu; sed contra (per 
prop. 31. part. 3.) eo magis foveri debet, quo plures homines 
eodem gaudere imaginamur; q. e. d. 

SCHOL. Possumus hoc eodem modo ostendere, nullum dari 
affectum, qui huic amori directe sit contrarius, a quo hic ipse 
amor possit destrui; atque adeo concludere possumus, hunc erga 
Deum amorem omnium affectuum esse constantissimum, nec 
quatenus ad corpus refertur, posse destrui, nisi cum ipso corpore. 
Cuius autem naturae sit, quatenus ad solam mentem refertur, 
postea videbimus. Atque his omnia affectuum remedia, sive id 
omne, quod mens in se sola considerata adversus affectus potest, 
comprehendi. Ex quibus apparet, mentis in affectus potentiam 
consistere 1. in ipsa affectuum cognitione. Vide schol. prop. 4. 
huius. 2. In eo, quod affectus a cogitatione causae externae, 
quam confuse imaginamur, separat. Vide prop. 2. cum eodem 
schol. et prop. 4. huius. 3. In tempore, quo affectiones, quae ad 
res quas intelligimus referuntur, illas superant, quae ad res refe- 

runtur, quas confuse seu mutilale concipimus. Vide prop. 7. 
huius. 4. In multitudine causarum, a quibus affectiones, quae 
ad rerum communes proprietates vel ad Deum referuntur, foven- 
tur. Vide prop. 9. et 11. huius. 5. Denique in ordine, quo 
mens suos affectus ordinare et invicem concatenare potest. "Vide 
schol. prop. 10. et insuper prop. 12. 13. et 14. huius. Sed ut 
haec mentis in affectus potentia melius intelligatur, venit apprime 
notandum, quod affectus a nobis magni appellantur, quando unius 
hominis affectum cum affectu alterius comparamus, et unum ma- 
gis, quam alium eodem affectu eonflietari videmus; vel quando 
unius eiusdemque hominis affectus ad invicem comparamus, eun- 
demque uno affectu magis, quam alio affici sive moveri comperi- 
mus. Nam (per prop. 5. part. 4.) vis cuiuscumque affectus defi- 
nitur potentia causae externae cum nostra comparata. At mentis 
potentia sola cognitione definitur; impotentia autem seu passio a 
sola cognitionis privatione, hocest, ab eo, per quod ideae dieun- 
tur inadaequatae, aestimatur. Ex quo sequitur, mentem illam 
maxime pati, cuius maximam parlem ideae inadaequatae consti- 
tuunt, ita ut magis perid, quod patitur, quam per id quod agit, 
dignoscatur; etillam contra maxime agere, cuius maximam par- 
tem ideae adaequatae constituunt, itaut, quamvis huic tot inad- 
aequatae ideae, quam illi insint, magis tamen per illas, quae hu- 
manae virtuti tribuuntur, quam per has, quae humanam impo- 
tentiam arguunt, dignoscatur. Deinde notandum, animi aegri- 
tudines et infortunia potissimum originem trahere ex nimio amore 
erga rem, quae multis variationibus est obnoxia, et cuius nun- 
quam compotes esse possumus. Nam nemo de re ulla, nisi quam 
amat, sollicitus anxiusve est, neque iniuriae, suspiciones, ini- 
micitiae etc. oriuntur, nisi ex amore erga res, quarum nemo pot- 
est revera esse compos. Ex his itaque facile concipimus, quid 
clara et distincta cognitio, et praecipue tertium illud cognitionis 
genus (de quo vide schol. prop. 47. part. 2.), cuius fundamentum 
est ipsa Dei cognitio, in affectus potest, quos nempe, quatenus 
passiones sunt, si non absolute tollit (vide prop. 3. cum schol. 
prop. 4. huius), saltem efficit, ut minimam mentis partem con- 
stituant. "Vide prop. 14. huius. Deinde amorem gignit erga rem 
immutabilem et aeternam (vide prop. 15. huius), et cuius revera 

sumus compotes (vide prop. 45. part. 2.), et propterea nullis 
vitiis, quae in communi amore insunt, inquinari, sed qui semper 
maior ac maior esse potest (per prop. 15. huius), et mentis maxi- 
mam partem occupare (per prop. 16. huius) lateque afficere. 
Atque his omnia, quae praesentem hanc vitam spectant, absolvi. 
Nam quod in huius scholii principio dixi, me his paucis omnia 
affectuum remedia amplexum esse, facile poterit unusquisque vi- 
dere, qui ad haec, quae in hoc scholio diximus, et simul ad 
mentis eiusque affectuum definitiones, et denique ad propos. 1. et 
3. part. 3. attenderit. Tempus igitur iam est, ut ad illa trans- 
eam, quae ad mentis durationem sine relatione ad corpus per- 
tinent. 


PROPOS. XXI. Mens nihil imaginari potest, neque 


rerum praeteritarum recordari, nisi durante corpore. 


DEMoNsTR. Mens actualem sui corporis existentiam non ex- 
primit, neque etiam corporis affectiones ut actuales concipit, nisi 
durante corpore (per coroll. prop. 8. part. 2.), et consequenter 
(per prop. 26. part. 2.) nullum corpus ut actu existens concipit, 
nisi durante suo corpore. Ac proinde nihil imaginari (vide ima- 
ginat. defin. in schol. prop. 17. part. 2.), neque rerum praeterita- 
rum recordari potest, nisi durante corpore (vide defin. memo- 
riae in schol. prop. 18. part. 2.); q. e. d. 


PROPOS. XXII. In Deo tamen datur necessario idea, 
quae huius et illius corporis humani essentiam 
sub aeternitatis specie exprimit. 

DEMONSTR. Deus non tantum est causa huius et illius corpo- 

ris humani existentiae, sed etiam essentiae (per prop. 25. part. 1.), 

quae propterea per ipsam Dei essentiam necessario debet concipi 

(per ax. 4. part. 1.), idque aeterna quadam necessitate (per prop. 

16. part. 1.), qui quidem conceptus necessario in Deo dari debet 

(per prop. 3. part. 2.); q. e. d. 


PROPOS. XXIII. Mens humana non potest cum cor- 

pore absolute destrui, sed eius aliquid remanet, 
quod aeternum est. 


D&MoNsTR. In Deo datur necessario conceptus seu idea, 
quae corporis humani essentiam exprimit (per prop. praec.), quae 
propterea aliquid necessario est, quod ad essentiam mentis hu- 
manae pertinet (per prop. 13. part. 2.). Sed menti humanae nul- 
lam durationem, quae tempore definiri potest, tribuimus, nisi 
quatenus corporis actualem existentiam , quae per durationem ex- 
plicatur et tempore definiri potest, exprimit, hoc est (per coroll. 
prop. 8. part. 2.) ipsi durationem non tribuimus nisi durante cor- 
pore. Quum tamen aliquid nihilo minus sit id, quod aeterna 
quadam necessitate per ipsam Dei essentiam concipitur (per prop. 
praec.), erit necessario hoc aliquid, quod ad mentis essentiam 
pertinet, aeternum; q. e. d. 

SCHOL. Est, uti diximus, haec idea, quae corporis essen- 
tiam sub specie aeternitatis exprimit, certus cogitandi modus, qui 
ad mentis essentiam pertinet quique necessario aeternusest. Nec 
lamen fieri potest, ut recordemur nos ante corpus exslitisse, 
quandoquidem nec in corpore ulla eius vestigia dari, nec aeterni- 
tas tempore definiri, nec ullam ad tempus relationem habere pot- 
est. Atnihilo minus sentimus experimurque, nos aeternos esse. 
Nam mens non minus res illas sentit, quas intelligendo concipit, 
quam quas in memoria habet. Mentis enim oculi, quibus res 
videt observatque, sunt ipsae demonstrationes. Quamvis itaque 
non recordemur nos ante corpus exstitisse, sentimus tamen men- 
tem nostram, quatenus corporis essentiam sub aeternitatis specie 
involvit, aeternam esse, et hanc eius existentiam tempore definiri 
sive per durationem explicari non posse. Mens igitur nostra ea- 
tenus tantum potest dici durare, eiusque existentia certo tempore 
definiri potest, quatenus actualem corporis existentiam involvit, 
et eatenus tantum potentiam habet rerum existentiam tempore de- 
terminandi, easque sub duratione concipiendi. 


PROPOS. XXIV. Quo magis res singulares intelli- 
gimus, eo magis Deum intelligimus. 
DxMwoNsTR. Patetex coroll. prop. 25. part. 1. 

PROPOS. XXV. Summus mentis conatus summaque 
virlus est res intelligere tertio cognitionis genere. 


DEMoNsTR. Tertium cognitionis genus procedit ab adaequata 
idea quorundam Dei attributorum ad adaequatam cognitionem es- 
sentiae rerum (vide huius defin. in 2. schol. prop. 40. part. 2.), et 
quo magis hoc modo res intelligimus, eo magis (per prop. praec.) 
Deum intelligimus. Ac proinde (per prop. 28. part. 4.) summa 
mentis virtus, hoc est (per defin. 8. part. 4.) mentis potentia seu 
natura, sive (per prop. 7. part. 3.) summus conatus est res intelli- 
gere tertio cognitionis genere; q. c. d. 


PROPOS. XXVI. Quo mens aptior est ad res tertio 
cognitionis genere intelligendum, eo magis cupit, 
res eodem hoc cognitionis genere intelligere. 


DxwowsTR. Patet. Nam quatenus concipimus mentem aptam 
esse ad res hoc cognitionis genere intelligendum, eatenus eandem 
determinatam concipimus ad res eodem cognitionis genere intelli- 
gendum, et consequenter (per 1. affect. defin.) quo mens ad hoc 
aptior est, eo magis hoc cupit; q. e. d. 


PROPOS. XXVII. Ex hoc tertio cognitionis genere 
summa, quae dari potest, mentis acquiescentia 
oritur. 


DEgMoNsTR. Summa mentis virtus est Deum cognoscere (per 
prop. 28. part. 4.), sive res tertio cognitionis genere intelligere 
(per prop. 25. huius); quae quidem virtus eo maior est, quo mens 
hoc cognitionis genere magis res cognoscit (per prop. 24. huius). 
Adeoque qui res hoc cognitionis genere cognoscit, is ad summam 
humanam perfectionem transit, et consequenter (per 2. affect. 
defin.) summa laetitia afficitur, idque (per prop. 43. part. 2.) con- 
comitante idea sui suaeque virtutis; ac proinde (per 25. affect. 
defin.) ex hoc cognitionis genere summa, quae dari potest, oritur 
acquiescentia; q. e. d. 

PROPOS. XXVIII. Conatus seu cupiditas cogno- 
scendi res tertio cognitionis genere oriri non pot- 
est ex primo, at quidem ex secundo cognitionis 
genere. 


DzMoNsTR. Haec propositio per se patet. Nam quiequid 
clare et distincte intelligimus, id vel per se vel per aliud, quod 
per se concipitur, intelligimus; hoc est, ideae, quae in nobis 
clarae et distinctae sunt, sive quae ad tertium cognitionis genus 
referuntur (vide 2. schol. prop. 40. part. 2.), non possunt sequi ex 
ideis mutilatis et confusis, quae (per idem schol.) ad primum 
cognitionis genus referuntur, sed ex ideis adaequatis, sive (per 
idem schol.) ex secundo et tertio cognitionis genere. Ac proinde 
(per 1. affect. defin.) cupiditas cognoscendi res terlio cognitionis 
genere non potest oriri ex primo; at quidem ex secundo; q. e. d. 


PROPOS. XXIX. Quicquid mens sub specie aeterni- 
tatis intelligit, id ex eo non intelligit, quod cor- 
poris praesentem actualem existentiam concipit; 
sed ex eo, quod corporis essentiam concipit sub 
specie aeternitatis. 


DEMoNsTR. Quatenus mens praesentem sui corporis existen- 
tiam concipit, eatenus durationem concipit, quae tempore deter- 
minari potest , et eatenus tantum potentiam habet concipiendi res 
cum relatione ad tempus (per prop. 21. huius et prop. 26. part. 2.). 
At aeternitas per durationem explicari nequit (per defin. 8. part. 1. 
et ipsius explication.). Ergo mens eatenus potestatem non habet 
concipiendi res sub specie aeternitatis; sed quia de natura rationis 
est, res sub specie aeternitatis concipere (per 2. coroll. prop. 44. 
part. 2.), et ad mentis naturam etiam pertinet, corporis essentiam 
sub specie aeternitatis concipere (per prop. 23. huius), et praeter 
haec duo nihil aliud ad mentis essentiam pertinet (per prop. 13. 
part. 2.). Ergo haec potentia concipiendi res sub specie aeterni- 
tatis ad mentem non pertinet, nisi quatenus corporis essentiam 
sub specie aeternitatis concipit; q. e. d. 

SCHOL. Res duobus modis a nobis ut actuales concipiuntur, 
vel quatenus easdem cum relatione ad certum tempus et locum ex- 
istere, vel quatenus ipsas in Deo contineri et ex naturae divinae 
necessitate consequi concipimus. Quae autem hoc secundo modo 
ut verae seu reales concipiuntur, eas sub aeternitatis specie con- 
eipimus, et earum ideae aeternam et infinitam Dei essentiam in- 
volvunt, ut propos. 45. part. 2. ostendimus, cuius etiam scho- 
lium vide. 


PROPOS. XXX. Mens nostra quatenus se et corpus 
sub aeternitatis specie cognoscit, eatenus Dei co- 
gnitionem necessario habet, scitque se in Deo esse 
et per Deum concipi. 


DzMoNSTR. AÁeternilas est ipsa Dei essentia, quatenus haec 
necessariam involvit existentiam (per defin. 8. part. 1.). Res igi- 
tur sub specie aeternitatis concipere est res concipere, quatenus 
per Dei essentiam ut entia realia coneipiuntur, sive quatenus per 
Dei essentiam involvunt existentiam. Adeoque mens nostra qua- 
tenus se et corpus sub specie aeternitatis concipit, eatenus Dei 
cognitionem necessario habet, scitque etc.; q. e. d. 


PROPOS. XXXI. Tertium cognitionis genus pendet 
a mente, tanquam a formali causa, quatenus mens 
ipsa aeterna est. 


DkwowsTR. Mens nihil sub aeternitatis specie concipit, nisi 
quatenus sui corporis essentiam sub aeternitatis specie concipit 
(per prop. 29. huius), hoc est (per prop. 21. et 23. huius) nisi 
quatenus aeterna est. Adeoque (per prop. praec.) quatenus ae- 
terna est, Dei habet cognitionem, quae quidem cognitio est ne- 
cessario adaequata (per prop. 46. part. 2.); ac proinde mens qua- 
tenus aeterna est, ad illa omnia cognoscendum est apta, quae ex 
data hac Dei cognitione consequi possunt (per prop. 40. part. 2.), 
hoc est, ad res tertio cognitionis genere cognoscendum (vide huius 
defin. in 2. schol. prop. 40. part. 2.), cuius propterea mens (per 
defin. 1. part. 3.) quatenus aeterna est, causa est adaequata seu 
formalis; q. e. d. 

SCHOL. Quo igitur unusquisque hoc cognitionis genere plus 
pollet, eo melius sui et Dei conscius est, hoc est, eo est perfectior 
et beatior, quod adhuc clarius ex seqq. patebit. Sed hic notan- 
dum, quod, tametsi iam certi sumus, mentem aeternam esse, 
quatenus res sub aeternitatis specie concipit, nos tamen, ut ea, 
quae ostendere volumus, facilius explicentur et melius intelligan- 
iur, ipsam, tanquam iam inciperet esse, et res sub aeternitalis 
specie intelligere iam inciperet, considerabimus, ut huc usque 
fecimus; quod nobis absque ullo erroris periculo facere licet, 
modo nobis cautio sit nihil concludere, nisi ex perspicuis prae- 
missis. 


PROPOS. XXXI. Quicquid intelligimus tertio cogni- 
tionis genere, eo delectamur, et quidem concomi- 
tante idea Dei tanquam causa. 


D&gmowsTR. Ex hoc cognitionis genere summa, quae dari 
potest, mentis acquiescentia, hoc est (per 25. affect. defin.) lae- 
titia oritur, eaque concomitante idea sui (per prop. 27. huius), et 
consequenter (per prop. 30. huius) concomitante etiam idea Dei 
tanquam causa; q. e. d. 

COROLL. Ex tertio cognitionis genere oritur necessario 
amor Dei intellectualis. Nam ex hoc cognitionis genere 
oritur (per prop. praec.) laetitia concomitante idea Dei tanquam 
causa, hoc est (per 6. affect. defin.) amor Dei, non quatenus 
ipsum ut praesentem imaginamur (per prop. 29. buius), sed qua- 
tenus Deum aeternum esse intelligimus, et hoc est, quod amorem 
Dei intellectualem voco. 


PROPOS. XXXIH. Amor Dei intellectualis, qui ex 
tertio cognitionis genere oritur, est aeternus. 


DEMoNsrR. Tertium enim cognitionis genus (per prop. 31. 
huius et ax. 3. part. 1.) est aeternum; adeoque (per idem ax. part. 
1.) amor, qui ex eodem oritur, est etiam necessario aeternus; 
q. e. d. 

SCHOL. Quamvis hic erga Deum amor principium non ha- 
buerit (per prop. praec.) , habet tamen omnes amoris perfectiones, 

perinde ac si ortus fuisset, sicut in coroll. prop. praec. finximus. 
Nec ulla hic est differentia, nisi quod metus easdem has perfe- 
ctiones, quas eidem iam accedere finximus, aeternas habuerit, 
idque concomitante idea Dei tanquam causa aeterna. Quod si 
laetitia in transitione ad maiorem perfectionem consistit, beatitudo 
sane in eo consistere debet, quod mens ipsa perfectione sit 
praedita. 


PROPOS. XXXIV. Mens non nisi durante corpore 


obnoxia est affectibus, qui ad passiones referuntur. 


DkMoNsTR. Imaginatio est idea, qua mens rem aliquam ut 
praesentem contemplatur (vide eius defin. in schol. prop. 17. 
part. 2.), quae tamen magis corporis humani praesentem consti- 
tutionem, quam rei externae naturam indicat (per 2. coroll. prop. 
16.part. 2.). Est igitur affectus (per gen. affect. defin.) imagi- 
natio, quatenus corporis praesentem constitutionem indicat; at- 
que adeo (per prop. 21. huius) mens non nisi durante corpore ob- 
noxia est affectibus, qui ad passiones referuntur; q. e. d. 


COROLL. Hinc sequitur nullum amorem praeter amorem 
intellectualem esse aeternum. 


SCHOL. Siadhominum communem opinionem attendamus, 
videbimus, eos suae mentis aeternitatis esse quidem conscios, 
sed ipsos eandem cum duratione confundere, eamque imaginationi 
seu memoriae tribuere, quam post mortem remanere credunt. 


PROPOS. XXXV. Deus se ipsum amore intelle- 


ctuali infinito amat. 


DgMoNsTR. Deus est absolute infinitus (per defin. 6. part. 
1.), hoc est (per defin. 6. part. 2.) Dei natura gaudet infinita 
perfectione, idque (per prop. 3. part. 2.) concomitante idea sui, 
hoc est (per prop. 11. et ax. 1. part. 1.) idea suae causae, et hoc 
est, quod in coroll. prop. 32. huius amorem intellectualem esse 
diximus. 

PROPOS. XXXVI. Mentis amor intellectualis erga 
Deum est ipse Dei amor, quo Deus se ipsum 
amat, non quatenus inlinitus est, sed quatenus per 
essentiam humanae mentis sub specie aeternitatis 
consideratam explicari potest, hoe est, mentis erga 
Deum amor intellectualis pars est infiniti amoris, 
quo Deus se ipsum amat. 


DkMowsTR. Hic mentis amor ad mentis actiones referri debet 
(per coroll. prop. 32. huius et per prop. 3. part. 3.), qui proinde 
actio est, qua mens se ipsam contemplatur concomitante idea Dei 
tanquam causa (per prop. 32. huius et eius coroll.), hoc est (per 
coroll. prop. 25. part. 1. et coroll. prop. 11. part. 2.) actio, qua 
Deus, quatenus per mentem humanam explicari potest, se ipsum 
contemplatur concomitante idea sui. Atque adeo (per prop. 
praec.) hic mentis amor pars est infiniti amoris, quo Deus se ipsum 
amat; q. e. d. 


COROLL. Hinc sequitur, quod Deus, quatenus se ipsum 
amat, homines amat, et consequenter quod amor Dei erga homi- 
nes et mentis erga Deum amor intellectualis unum et idem sit. 


SCHOL. Ex his clare intelligimus, qua in re salus 
nostra seu beatitudo seu libertas consistit, nempe in 
vonstanti et aeterno erga Deum amore, sive in amore Dei erga ho- 
mines. Atque hic amor, seu beatitudo in sacris codicibus glo- 
riaappellatur*); nec immerito. Nam sive hic amor ad Deum re- 
feratur sive ad mentem, recte animi acquiescentia, quae revera a 
gloria (per 25. et30. affect. defin.) non distinguitur, appellari potest. 
Nam quatenus ad Deum refertur, est (per prop. 35. huius) laetitia 
(liceat hoc adhuc vocabulo uti) concomitante idea sui, ut et qua- 
tenus ad mentem refertur (per prop. 27. huius). Deinde quia 
nostrae mentis essentia in sola cognitione consistit, cuius princi- 
pium et fundamentum Deus est (per prop. 15. part. 1. et schol. 


*) "123 Ies. 6. 3. Ps.9,6.113, 4. 7 óóEto. Ioh. 11, 40. Rom. 3, 23. 
Eph. 1, 17. 18. 

prop. 47. part. 2.); hinc perspicuum nobis fit, quomodo et qua 
ratione mens nostra secundum essentiam et existentiam ex natura 
divina sequatur et continuo a Deo pendeat; quod hic notare operae 
pretium duxi, ut hoc exemplo ostenderem, quantum rerum sin- 
gularium cognitio, quam intuitivam sive tertii generis appellavi, 
(vide schol. 2. prop. 40. part. 2.) polleat, potiorque sit cognitione 
universali, quam secundi generis esse dixi. Nam quamvis in 
prima parte generaliter ostenderim , omnia (et consequenter men- 
tem etiam humanam) a Deo secundum essentiam et existentiam 
pendere; illa tamen demonstratio, tametsi legitima sit et extra du- 
bitationis aleam posita, non ita tamen mentem nostram afficit, 
quam quando id ipsum ex ipsa essentia rei cuiuscumque singula- 
rís, quam a Deo pendere dicimus, concluditur. 


PROPOS. XXXVII. Nibil in natura datur, quod huic 
amori intellectuali sit contrarium, sive quod ipsum 
possit tollere. 

DrMoNsTR. Hic intellectualis amor ex mentis natura neces- 
sario sequitur, quatenus ipsa ut aeterna veritas per Dei naturam 
consideratur (per prop. 33. et 29. huius). Si quid ergo daretur, 
quod huie amori esset contrarium, id contrarium esset vero, et 
consequenter id, quod hunc amorem posset tollere, efficeret, ut 
id, quod verum est, falsum esset; quod (ut per se notum) est ab- 
surdum. Ergo nihil in natura datur etc.; q. e. d. 


SCHOL. Partis quartae axioma res singulares respicit, qua- 
tenus cum relatione ad certum tempus et locum considerantur, de 
quo neminem dubitare credo. 


PROPOS. XXXVIII. Quo plures res secundo et ter- 
tio cognitionis genere mens intelligit, eo minus 
ipsa ab affectibus, qui mali sunt, patitur et mortem 
minus timet. 


DE&MoNsTR. Mentis essentia in cognitione consistit (per prop. 
11. part. 2.). Quo igitur mens plures res cognoscit secundo et 

tertio cognitionis genere, eo maior eius pars remanet (per prop. 
29. et 23. huius), et consequenter (per prop. praec.) eo maior 
eius pars non tangitur ab affectibus, qui nostrae naturae sunt con- 
trarii, hoc est (per prop. 30. part. 4.) qui mali sunt. Quo itaque 
mens plures res secundo et tertio cognitionis genere intelligit, eo 
maior eius pars illaesa manet, et consequenter minus ab aífecti- 
bus patitur etc. ; q. e. d. 


SCHOL. Hinc intelligimus id quod in schol. prop. 39. part. 
4. attigi et quod in hac parte explicare promisi; nempe quod mors 
eo minus est noxia, quo mentis clara et distincta cognitio maior 
est, et consequenter quo mens magis Deum amat. Deinde quia 
(per prop. 27. huius) ex tertio cognitionis genere summa, quae 
dari potest, oritur acquiescentia, hinc sequitur mentem huma- 
nam posse eius naturae esse, ut id, quod eius cum corpore perire 
ostendimus (vide prop. 21. huius), in respectu ad id, quod ipsius 
remanet, nullius sit momenti. Sed de his mox prolixius. 


PROPOS. XXXIX. Qui corpus ad plurima aptum 
habet, is mentem habet, cuius maxima pars est 
aeterna. 


DgMoNsTR. Qui corpus ad plurima agendum aptum habet, 
is minime affectibus, qui mali sunt, conflictatur (per prop. 38. 
part. 4.), hoc est (per prop. 30. part. 4.) affectibus qui naturae 
nostrae sunt contrarii. Atque adeo (per prop. 10. huius) pote- 
statem habet ordinandi et concatenandi corporis affectiones se- 
cundum ordinem ad intellectum, et consequenter efficiendi (per 
prop. 14. huius) ut omnes corporis affectiones ad Dei ideam refe- 
rantur, ex quo fiet (per prop. 15. huius) ut erga Deum afficiatur 
amore, qui (per prop. 16. huius) mentis maximam partem occu- 
pare sive constituere debet; ac proinde (per prop. 33. huius) men- 
tem habet, cuius maxima pars est aeterna; q. e. d. 


SCHOL. Quia corpora humana ad plurima apta sunt, non 
dubium est, quin eius naturae possint esse, ut ad mentes referan- 
tur, quae magnam sui et Dei habeant cognitionem, et quarum 
maxima seu praecipua pars est aeterna, atque adeo ut mortem vix 

timeant. Sed ut haec clarius intelligantur, animadvertendum hic 
est, quod nos in continua vivimus variatione, et prout in melius 
sive in peius mutamur, eo felices aut infelices dicimur. Qui 
enim ex infante vel puero in cadaver transiit, infelix dicitur, et 
contra id felicitati tribuitur, quod totum vitae spatium mente sana 
in corpore sano percurrere potuerimus. Et revera qui corpus 
habet, ut infans vel puer, ad paucissima aptum et maxime pen- 
dens a causis externis, mentem habet, quae in se sola considerata 
nihil fere sui, nec Dei, nec rerum sit conscia; et contra, qui 
corpus habet ad plurima aptum, mentem habet, quae in se sola 
considerata multum sui et Dei et rerum sit conscia. In hac vita 
igitur apprime conamur, ut corpus infantiae in aliud, quantum 
eius natura palitur eique conducit, mutetur, quod ad plurima 
aptum sit, quodque ad mentem referatur, quae sui et Dei et rerum 
plurimum sit conscia; atque ita ut id omne, quod ad ipsius me- 
moriam vel imaginationem refertur, in respectu ad intellectum 
vix alicuius sit momenti, utin schol. prop. praeced. iam dixi, 


PROPOS. XL. Quo unaquaeque res plus perfectio- 
nis habet, eo magis agit et minus patitur, et con- 
tra quo magis agit, eo perfectior est. 


DgMoNsTR. Quo unaquaeque res perfectior est, eo plus 
habet realitatis (per defin. 6. part. 2.), et consequenter (per prop. 
3. part. 3. cum eius schol.) eo magis agit et minus patitur; quae 
quidem demonstratio inverso ordine eodem modo procedit; ex 
quo sequitur, ut res contra eo sit perfectior, quo magis agit; 
q. e. d. 


COROLL. Hinc sequitur, partem mentis, quae remanet, 
quantacumque ea sit, perfectiorem esse reliqua. Nam pars men- 
tis aeterna (per prop. 23. et 29. huius) est intellectus, per quem 
solum nos agere dicimur (per prop. 3. part. 3.); illa autem, quam 
perire ostendimus, est ipsa imaginatio (per prop. 21. huius), per 
quam solam dicimur pati (per prop. 3. part. 3. et gen. affect. 
defin.. Atque adeo (per prop. praec.) illa, quantacumque ea sit, 
hac est perfectior; q. e. d. 


414 ETHICES 


SCHOL.  Haecsunt, quae de mente, quatenus sine relatione 
ad corporis existentiam consideratur, ostendere conslitueram. 
Ex quibus et simul ex prop. 21. part. 1. et aliis apparet, quod 
mens nostra, quatenus intelligit, aeternus cogitandi modus sit, 
qui alio aeterno cogitandi modo determinatur, et híc iterum ab 
alio, et sic in infinitum; ita ut omnes simul Dei aeternum et infi- 
nitum intellectum constituant. 


PROPOS. XLI. Quamvis nesciremus, mentem nostram 
aeternam esse, pietatem tamen et religionem et 
absolute omnia, quae ad animositatem et genero- 
sitatem referri ostendimus in quarta parte, prima 
haberemus. 


DgMowsTR. Primum et unicum virtutis seu recte vivendi ra- 
tionis fundamentum (per coroll. prop. 22. et per prop. 24. part. 4.) 
est suum ulile quaerere. Ad illa autem determinandum, quae 
ralio utilia esse dictat, nullam rationem habuimus mentis aeterni- 
fatis, quam demum in hac quinta parte novimus. Quamvis igitur 
tum temporis ignoraverimus, mentem esse aeternam, illa tamen, 
quae ad animositatem et generositatem referri ostendimus, prima 
habuimus. Atque adeo, quamvis etiam nunc hoc ipsum ignora- 
remus, eadem tamen rationis praescripta prima haberemus; 
q. e. d. 


SCHOL. Communis vulgi persuasio alia videtur esse. Nam 
plerique videntur credere, se eatenus liberos esse, quatenus libi- 
dini parerelicet, eteatenus de suo iure cedere, quatenus ex legis 
divinae praescripto vivere tenentur. Pietate igitur et religionem 
et absolute omnia, quae ad animi fortitudinem referuntur, onera 
esse credunt, quae post morlem deponere, et pretium servitutis, 
nempe pietatis et religionis, accipere sperant. Nec hac spe sola, 
sed etiam et praecipue metu, ne diris scilicet suppliciis post mor- 
tem puniantur, inducuntur, ut ex legis divinae praescripto, quan- 
tum eorum fert tenuitas et impotens animus, vivant; et nisi haec 
spes et metus hominibus inessent, at contra si crederent, mentes 

eum corpore interire, nec restare miseris pietatis onere confectis, 
vivere longius, ad ingenium redirent, et ex libidine omnia moderari 
et fortunae potius, quam sibi parere vellent. Quae mihi non mi- 
nus absurda videntur, quam si quis propterea, quod non credit, 
se posse bonis alimentis corpus in aeternum nutrire, venenis po- 
tius et letiferis se exsaturare vellet; vel quia videt mentem non 
esse aeternam seu immortalem, ideo amens mavult esse et sine ra- 
tione vivere: quae adeo absurda sunt, ut vix recenseri mereantur. 


PROPOS. XLII. Beatitudo non est virtutis praemium, 
sed ipsa virlus; nec eadem gaudemus, quia libi- 
dines coércemus, sed contra quia eadem gaude- 
mus, ideo libidines coércere possumus. 


D£MomsTR. Beatitudo in amore erga Deum consistit (per 
prop. 36. huius et eius schol.), qui quidem amor ex tertio cogni- 
tionis genere oritur (per coroll. prop. 32. huius). Atque adeo hic 
amor (per prop. 59. et 3. part. 3.) ad mentem, quatenus agit, re- 
ferri debet, ac proinde (per defin. 8. part. 4.) ipsa virtus est; quod 
erat primum. Deinde quo mens hoc amore divino seu beatitudine 
magis gaudet, eo plus intelligit (per prop. 32. huius), hoc est 
(per coroll. prop. 3. huius) eo maiorem in affectus habet poten- 
tiam, et (per prop. 38. huius) eo minus ab affectibus, qui mali 
sunt, patitur. Atque adeo ex eo, quod mens hoc amore divino 
seu beatitudine gaudet, potestatem habet libidines coércendi; et 
quia humana potentia ad coércendos affectus in solo intellectu 
consistit. Ergo nemo beatitudine gaudet, quia affectus coércuit, 
sed contra potestas libidines coércendi ex ipsa beatitudine oritur; 
q. e. d. 


SCHOL. His omnia, quae de mentis in affectus potentia, 
quaeque de mentis libertate ostendere volueram, absolvi. Ex 
quibus apparet, quantum sapiens polleat, potiorque sit ignaro, 
qui sola libidine agitur. Ignarus enim, praeterquam a causis ex- 
ternis, multis modis agitatur, nec unquam vera animi acquiescen- 
tia potitur; vivit praeterea sui et Dei et rerum quasi inscius, et 
simulac pati desinit, simul etiam esse desinit: quum contra sa- 

piens, quatenus ut talis consideratur, vix animo movetur; sed sui 
et Dei et rerum aeterna quadam necessitate conscius, nunquam 
esse desinit, sed semper vera animi acquiescentia potitur. Si 
iam via, quam ad haec ducere ostendi, perardua videatur, inve- 
niri tamen potest. Et sane arduum debet esse, quod adeo raro 
reperitur. Qui enim posset fieri, si salus in promptu esset et 
sine magno labore reperiri posset, ut ab omnibus fere neglige- 
retur? Sed omnia praeclara tam difficilia, quam rara sunt. 

